
Skimu S. J. D. 


Na, kas gi matė tokį labirintą? 
Man rodos, tai antgamtinių jėgų 
Žaidimas.* 


SHAKESPEARE AUDRA 


Chirurgui privalu turėti erelio akį, 
moters ranką ir liūto širdį. 

SIR ASTLEY COOPER, 

Guy lggoninės chirurgijos profesorius 


* T. Venclovos vertimas, William Shakespeare. Audra, Vilnius: Baltos lankos, 
2003 p. 109. 


PIRMA DALIS 


Namas kaime 


Ūsuotas vyras čiumpa mane į glėbį ir šlepteli ant turėklų. Didžiu- 
lis dūmų kamuolys išsiveržia jam iš burnos. Tarsi jis būtų slibinas. 
Vos keli coliai man nuo nosies - grandinėlė ant smeigės. 

— Slibinas. Auksas. 

— Stovėk pagal komandą „ramiai“, kai kreipiesi į mane, mer- 
gyt. - Jo Žvilgsnis įsmigęs į mano akių obuolius. Matau, kad 
jo akys pilkos, bet žiburiuoja auksinėmis dėmelėmis. — Žinai, 
tu dar neatrodai taip kaip tavo motina. Tačiau yra vilties, kad 
atrodysi. 

Jis vilki uniformą? Tos auksu žvilgančios sagos ir tas šilki- 
nis kaklaraištis? Ištiesiu pirštus ir paliečiu tą auksą. Pasklei- 
džiu keistą kvapą: žolių, muskuso, miško. Ir begalinių nuoto- 
lių nuovargio. 

— Keliaujantis slibine, - žvelgiu į jį, jau spėjusi įsimylėt jo nuo- 
tykius, - duok man auksą. 

— Auksą? Ak tu, mažoji savanaude! Gerai jau, gerai. Nema- 
nyk, kad nepasiūliau viso to tavo motinai. Dvarų, tarnų, turtų ir 
prabangos pasaulio. Ji nebūtų už manęs tekėjusi. Nebūtų. Net 
jos prakeiktas tėvas patarė jai persigalvoti. Dar vienas savanau- 

dis šunsnukis. Jinai pasižadėjusi kitam. Ar tu gali tuo patikėti? 
Pasižadėjusi! Dievaži, kas gi duoda pažadus ar jų laikosi šešioli- 
kos metų)? 

Generolas nebeturi klausytojų. Dabar aš žiūriu per baliustra- 
dos kraštą. Ką matau? Geltonų gėlių krioklį, srauniai krintantį 
į didžiulį baseiną. Akmeninį delfiną su dviem jį apžergusiais 
nuogais berniukais, amžinai besijuokiančiais, į skirtingas puses 
nusuktais veidais. Vandens čiurkšlę. Ir vienas kitą keičiančius 
atspindžių ratilus. Nutolęs mano veidas ten apačioje sumirgu- 
liuoja, išnyksta, sumirguliuoja, dingsta. Generolas timpteli mane 
atgal. 

— Atsargiau. Nenuknisk. Mama sakys, kad aš tave pastūmiau 
ištiktas pavydo priepuolio. 

Slibinas išpučia nedidelius vienodus dūmų kamuoliukus. Spit- 
riju į jo ūsus ieškodama ugnies. Tas rudas žarstekliukas per ma- 
žas ir per plonas išleisti šitiek dūmų. Nors, gerai pasvarsčius, juo 
šaunesnė ugnis, juo mažiau dūmų. Prisimenu nuolat žėrinų kam- 
pą vaikų kambaryje ir kaip sėdėdama ant palangės galvodavau 
apie lėles ir apie tai, kad neišvengiamai ateis arbatos metas. Sli- 
binas atsisega auksinę grandinėlę ir rūpestingai užsega ją man 
ant kaklo. Jo pirštai didžiuliai ir plaukuoti, jis mūvi įmantrų sunkų 
žiedą. Tačiau tie pirštai švelnūs, dvejojantys, nepasitikintys savi- 
mi. Jis nuleidžia tą grandinėlę žemiau mano mezginių apykaklės 
ir raudonų garbanų. 

- Štai. Prašei aukso. 

Suprantu viską iš karto. Slibinas prašo, kad būčiau jo draugas. 
Mudu būsime draugai amžių amžiams. Mudu kartu patirsime 
nuotykių. 

- Slibine, — pasistiebiu pasinerdama pirštais į šilkus, galva į 
dūmus, nosimi į auksą. Generolas pabučiuoja man pakaušį. 

— Fransiskai! O aš maniau, kad tu ją pavogei. 

Tai ji. Mano Mylimoji. Visi jos švelnūs rožiniai kvapai, jos 

brangakmenių dygtelėjimai ir dūriai, šilkų čežėjimas, jos lūpų 
išlinkis, po perlą abiejose ausyse. Dabar esu pakibusi jai ant 
šlaunies, o mano putnios kojos apsivijusios jos liemenį. Žiūriu 
žemyn į nuogus akmeninius berniukus fontane. Jie joja ant del- 
finų. Pabučiuoju nuožulnią rausvą jos skruosto kreivę ir sušun- 
ku į ausį: 

- Žiūrėk! Auksas. 

— Kas tau ją davė? 

Jos veidą nuo manojo skiria tik keli coliai. Mylimoji čiupinėja 
grandinėlę. 

- Ji mano, - ginuosi, manydama, kad vėliau mudvi abi galė- 
sim ja dalintis. 

— Na, žinoma, tavo. Fransiskai, jams nevalia jai dovanoti to- 
kių brangių daiktų, - priekaištauja, bet iš jos tono jaučiu, kad ji 
tiktai apsimeta smerkianti jį. Ji pakelia akis į slibiną. Šis dvigubai 
už ją aukštesnis. O ji tokia graži paliesti. Čiuopiu jos veido odą, 
perlus. Ji - mano. Ji kvepia alyvomis ir pudra. Slibiną gaubia 
tirštas dūmų debesis. 

— Leiskis į sodą. Jie juk nepasiges tavęs per šitas dvidešimt 
minučių. Ir nežiūrėk taip įtariai. Pasiimk vaiką. Kaipgi galėčiau 
būti apkaltintas kokiu nors šiurkščiu nepadorumu, kai tau ant 
rankų vaikas? 

Aš panyru į krūmus. 

Žemė Čia kvepia suplėkusiais lapais ir drėgme. Saulei švytint 
vandens lašai ant rododendrų virsta briliantų kekėmis. Žiūriu ] 
sodrią žalumą, plūstančią į mane akių aukštyje. Ta moteris pasa- 
ko tam vyrui tik kelis žodžius. Mane Mylimoji laiko taip, tary- 
tum skęstų. Bet aš žvelgiu aukštyn, aukštyn, aukštyn, į plačią 
mėlyną bedugnę. Už žalios katedros, žibančios rausvomis ir vio- 
letinėmis gėlėmis, - į švytinčios žydrynės amžinybę. 

- Žydrynė. Mano, - šaukiu jai į ausį. 


vvvv 


— Sšššš, brangioji. 

Slibinas kalbasi su ja. Jo tylų murmėjimą nustelbia odos girgž- 
telėjimas, šakelių traškesys. Dabar Mylimoji — man ištikima ku- 
melė. Mudvi lekiam į spragą priešo gretose. Įremiu kulnus į jos 
švarius ir baltus šonus, kai lekiame pro šaltakraujus prancūzpa- 
laikius žaliais veidais, iškėlusius aukštyn tuos rausvus žydinčius 
šautuvus. Vienas rododendras pavirto generolu. O ana tasai mil- 
žinas su violeto jūra kokardoje - ko gero, patsai Bonapartas. Švys- 
teliu savo kardu jo pusėn. Jis nori pavogti mano grandinėlę. Ma- 
no kumelė krypteli po manimi. 

— Nesispardyk, mieloji. 

Mudvi lekiame į tą tarpą. Mano vėliavnešys - priekyje. Jis rūko. 
Šuoliuoja. Išnyrame iš krūmų, ir mano kumelė sukniumba po ma- 
nimi. Bet mes pabėgom nuo prancūzų. Priešais mus — vien tik 
anglų laukai. Karvės rupšnoja žolę, Žiūri į spindinčią pavasario 
saulę. O ta balta tvora - šešėlių tinklas žaliame fone. Viršuje — 
mėlio amžinybė, o viskas priešais - šio pasaulio platumos. 

— Palakstyk čia truputėlį, mano meile. 

Aš praradau savo kariuomenę, žirgą, ginklus, tačiau pabėgau 
nuo prancūzų. Kaip visada sapnuose. Mylimąją regiu mažėles- 
nę, ji juokiasi, juokiasi. Staiga užkliūvu už kapo. 

Tai didelis žemių kauburys, o jo kraštai trupuų juda. Kapelis 
mažas, dar nepapuoštas plokšte su vardu. Bet jis atsiveria. Aš 
sėdžiu nekrutėdama, stebiu, kaip mirusysis prisikelia, ir mano 
sėdmenys sudrėksta. "Tas žemės sarkofagas perskeltas skersai. Kapo 
viršuje matyti milžiniškas įtrūkimas, tarsi paskutinioji diena jau 
būtų buvusi paskelbta ir ta dvasia jau būtų pabėgusi. Prietarin- 
gai Žiūriu į plyšį, tačiau matau tik kerpes, žemę ir suskaldytą 
akmenį. Sėdžiu ir spoksau į drėgnus žvilgančius žalumos vande- 
nynus ir į virpantų kapą. Tai vaiko kapas. Vaiko, jaunesnio netgi 
už mane. Vaiko, niekada nepažinusio Mylimosios. Bet ji sugrįž- 
ta, grumdamasi su žemės svoriu. Pasilenkiu į priekį jai padėti. 
Bet tai - apsirikimas. Įžiūriu jos letenas ir rausvą nosį. Greičiau. 

Greičiau. Ji vėlei nusileidžia į gelmes ir sukelia drėgnos ir tru- 
pančios Žemės griūtį. Kone apsiverkiu iš nevilties. Mano slibinas 
privalo man ją iškasti. Mano Mylimoji privalo rasti man kūdikį. 
Apsižvalgau, ieškodamas pastiprinimo. Prašau pagalbos. 

Slibinas užgesino ugnį. Abu pargriuvo lyg nuverstos nuspal- 
vintos kolonos. Jis stengiasi suryti mano Mylimąją. Ūsai įrėmi- 
na jos minkštą veidą, viena didžiulė letena prikibusi prie jos pa- 
kaušio, ji sujaukė žavingą srautą kaspinų bei garbanų, kita - ap- 
glėbusi jos liemenį. Ne, ji kyla, atsargiai kyla prie jos kairios 
krūties. Jo nugara išsilenkia virš jos, kai ji nugriūva kniūbsčia į 
žolę. Sutraiškyta. Baltą jos šilką ryja pilki ir raudoni jo dryžiai. 
Aš myliu ją. O jis ją žudo. 

Aš garsiai sudejuoju. 

Slibinas ją atleidžia. Truputį. Bet ji neatskuba prie manęs. Jai 
patinka būti taip ryjamai. Ji non, kad jis surytų ją visai. Ji nebe- 
judina kojų. Dejuoju vis garsiau ir dažniau. 

Galiausiai Mylimoji lekia pas mane per žalią pievą. Mano My- 
limoji, kanopos daužo žemę, karčiai draikosi, žydros ir rausvos 
vėliavos velkasi paskui vėjyje, jos akys plyksteli, kai ji išvysta tą 
mažulytį kapą. 

— O brangioji, mieloji. Juk tai tik kurmis. Ar jis tave išgąsdino? 

Taip, išgąsdino. Tuo slibinu negalima pasitikėti. Jisai suris ta- 
ve, jei prisileisi jį per arti. Aš nepatikliai pakeliu akis, ir jos pri- 
tvinksta ašarų. Bet mano Mylimoji nekraujuoja. Ir nenusėta įkan- 
dimų. Slibino letenų ji išvengė. Regiu jį švelniai pučiant dūmą į 
horizontą. Jei jis prieis bent kiek arčiau, pavogsiu visą jo auksą. 
Taip, visą jo auksą. 

Bet kai mes sprunkame atgal prie jo, išnyksta visos mano bai- 
mės. Jos nusprūsta tolyn. Aš turiu tai, ko noriu. Mylimosios 
ranką savojoje. Mudu esam kariūnai. Draugai. Meilužiai. Aš ati- 
duosiu jai visą slibino auksą. Ir mes gyvensim amžinai, vienos 
oloje, kur nors už šitos Žiojinčios žydrynės. 

- Ji nepraleidžia progos, ar ne? — pastebi generolas. 

Staiga man kyla noras juo pasikliauti. Dabar, kai Mylimoji vėl 
visiškai priklauso man. 

— Mirę kūdikiai, - rodau į kapelį. 

— Aš dar nemėginau tavęs užmušti. - Ūsai trūkčioja. - Dėl 
tavo motinos duosiu tau viską, ko tu nori, vaike. Prašyk. 

Žiūriu nustebusi. Aš supratau. Tas slibinas pavirto senu, dir- 
žingu, nemažai pakeliavusiu magu. Jis man pasiūlys išpildyti tris 
norus, ir tai išbandymas - mano padorumo, mano išsiauklėji- 
mo, mano garbės. 

Mylimoji įsiterpia. Ji kalba ne man. 

— Aš niekad nebuvau jūsų pamiršusi. Daviau jai jūsų pavardę. 

- Ji galėjo būti mano ne vien tik pavarde, moterie. Ar apskri- 
tai gali man prisiekti, kad ji - ne mano vaikas? 

Dėl vieno dalyko esu visai tikra: slibinui aš nepriklausau. Bet 
jis suleidžia savo didžiulius plaukuotus pirštus į mano Mylimo- 
sios ranką. Esu taip pakerėtas jo saulėje žvilgančių žiedų, kad 
negaliu surikti. Bet kai jo pirštai paleidžia Mylimosios kūną, re- 
giu mažytes įspaudas: iš pradžių mėlynas, vėliau virstančias rau- 
donomis. 

Mylimoji kandžioja lūpą. Triumfuodama susivynioju į jos si- 
jonus, čiupinėju savo auksinę grandinėlę. Aplinkui mus — pasau- 
lis, šėlstantis pavasario šviesa. Esu patenkinta, nes man visai aiš- 
ku, kad jie pykstasi dėl manęs. 


k 
Stebiu, kaip Židinio liepsnos pina raštą ant grindų plytelių. Ply- 
telės — juodo ir balto marmuro, tokie didžiuliai rombai. Sten- 
giuosi įtalpinti abi rankas į vieną rombą. Ir jos ten sutelpa, leng-- 
vai. Šokinėju kaip kiškis iš vieno rombo į kitą, kiekvieną kartą 
pasisaugodama, kad rankos nepaliestų juodo rombo. Jei jos pa- 
liestų juodą rombą, kad ir mažiausią jo kraštelį, man nutiktų 

kažkas baisaus. Nykštys netyčia perbraukia draudžiamą liniją. Ir 
žaidimas beregint pasibaigia. Įnėriau į minkštą, šiltą, raudoną, 
oranžinį ir auksinį srautą. Tai turkiškas kilimas. Kliūtis pasiperša 
pati. Keturios dekoruotos kojos — išlenkta juoduma ir auksas. 
Pasislepiu už sofos ir įdėmiai žvelgiu į dvi sublokštas šilko ma- 
ses, jos geometriškos, kaip ir plytelės, viena juoda, kita balta. "Tų 
ponių keliai susiglaudę. Vienai nukrito pirštinė. Įsitaisau po jo- 
mis, toks asmeninis jų vujaristas, jų šnipas. 

— ... Skandalas. Taip, pastarosiomis dienomis vyksta tiesiog 
skandalingi dalykai. Girdėjau, kad ji net metų neišdėvėjo našlės 
drabužių. Man nerūpi, ką jinai daro. Šiaip ar taip, vyras jai nepa- 
liko nė penso. Viskas paveldėjimu atiteko pusbroliams. O ją pa- 
Žįstant aišku, kad ji norėtų paties geriausio juodo šilko. Arba iš 
viso nenešioti gedulo. Tačiau dėl padorumo... 

— ... gali neabejoti, jis visad buvo jos meilužis. Ji daug anks- 
čiau su juo susipažino. O jis lankydavosi mūsų šeimoje. Bariai 
turėjo įtakingų pažįstamų. Ji niekaip negalėjo apsispręsti, katrą 
iš dviejų pasirinkti, kai jai buvo šešiolika ir pats metas ją ištekint. 
Generolas išvyko kautis su prancūzais prieš Angliją, ir ji plūste 
paplūdo ašaromis. Ir buvo visokiausių skandalų. Ko gero, jis dvi- 
gubai už ją vyresnis, bet juk labai gražus vyriškis. Na, brangioji, 
nesistebėk taip. Esu pakankamai sena, kad leisčiau sau taip kal- 
bėti. Ponia Melburn irgi taip mano. Jis turtingas ir talentingas... 
Jo politinės pažiūros, aišku, gerokai šokiruojančios. Visada to- 
kios buvo. Bet net radikalumas būna gana madingas, jei tau ne- 
trūksta pinigų jį atlaikyti. 

— Ar jis ne iš Pietų Amerikos? 

— Jis iš Venesuelos. Ar kažko panašaus, iš kažin kokios lauki- 
nės ir egzotiškos šalies. Tačiau turtingas, brangioji, turi dvarų, 
tarnų, arklių ir aukso. Ir, žinoma, nemažai pakeliavęs. Girdėjau, 
kaip jis sakė, esą, jeigu prancūzams būtų pavykę įsiveržti devy- 
niasdešimt septintaisiais, tai būtų buvę geriausia, kas mums galėjo 

nutikti. Jis mąsto Bonaparto pasaulio sąvokomis. O kadangi 
jis kovėsi prancūzų pusėje, tai šitoje šalyje jis —- sekamas žmo- 
gus. Tačiau jis turi per daug pinigų, kad jie galėtų jį paliesti. 
Gali neabejoti, kad jis stebimas. Nuolat. Žinau tai iš labai pati- 
kimų šaltinių. O taip, jis popiežininkas. Ir sklinda kalbos, kad 
jis pakrikštijo tą vaiką. Bariai juk buvo katalikai. Bet dėl visų jo 
revoliucingų sentimentų ir prancūziškų principų, matyt, ir po- 
piežininkai jo nemėgsta. Na, dabar jau supranti, kodėl ji taip 
įsimylėjusi. 

- Jeremijas Balklis buvo geresnis laimikis, kai jai buvo šešioli- 
ka. Bent jau jai taip atrodė. Tada ji dar nebuvo taip linkusi į 
nuotykius. Ir kupina visų tų įprastų iliuzijų. Buvo tik kaimo mer- 
gaičiukė. Generolas išvyko į karus, o Bariai buvo neturtingi. Bet, 
kaip minėjau, visad turėjo įtakingų pažįstamų. Ne, tada ji nega- 
lėjo tikėtis nieko geriau už Balklį... 

— Ji laisva ištekėti už generolo ir dabar, jei panorėtų. Tuomet ji 
būtų visur maloniai kviečiama. Na, gal ir ne visur... 

— Brangioji, nesu tikra, kad jis iš tų, kurie veda. O kai kurios 
jos pažiūros gerokai keistos. 

— ... O dar tas raudonplaukis jos vaikas... 

— ... jis, aišku, Balklio... 

— ... Jeigu ne mano brolio... 

— ... brangioji Luiza, juk jūs neteigsite... 

— ... Mano padėtis man leidžia žinoti, ir manau, kad Žinau... 

— ... generolas Fransiskas de Miranda ir ponia Balkli. Ne, ne, 
mes gėdingai ankstyvi. Prašom neatsiprašinėti... Ar galiu supa- 
žindinti... 

Stebiu, kaip blykčioja Mylimosios šokio bateliai, kai ji žengia 
grindų plytelėmis. Išsipleikiu ant to prašmatnaus šilto paviršiaus. 
Jos satino bateliai panašūs į tropinius drugius blizgančiais aukso 
sparneliais su juodomis dėmėmis, staiga išnykstančius ant tigri- 
nės lelijos magiškomis ir paslaptingomis spalvomis, — apie juos 

pasakojo Fransiskas. Ji atsistoja ant kilimo, ir jos pėdos pranyks- 
ta. Man irgi reikia rinktis — pranykti ar būti nusiųstai į lovą. 

Man virš galvos — slopus mandagių frazių vinguriavimas. Už- 
sikemšu ausis. Jei negirdžiu, vadinasi, niekas manęs nemato. Aš 
tyrinėju mūšio lauką: dešinėje — odos auliniai ir šokių bateliai, 
raukiniai, volanai ir gražmenos, tiesiai priešais — dvi šezlongo 
kojos, jos neatrodo labai tvirtos, kairėje - Židinio reikmenų, rąs- 
tų ir liepsnų armada. Durys labai toli. Pabėgti neįmanoma. Aš — 
šnipas. Mane nušaus. Fransiskas sako, kad šnipus visada nušau- 
na. Iškart. Be teismo. Todėl aš kausiuos iki paskutiniosios. 

To neprireikia. Auliniai traukiasi girgždėdami atgal, ir aš aiš- 
kiau regiu tas elegantiškas plonas kelnes ir akimirką apsinuogi- 
nusias gracingas Mylimosios kulkšnis, kai ji pasisuka ir josios 
šaliko kraštas velkasi per juodų ir baltų rombų paviršių. Kai ki- 
tos salės durys atsidaro, plūsteli žvarbaus šalčio gūsis, iš lauko 
įsprūsta žiema. Aš nušliaužiu šalin, prie skėčių, apsiaustų ir nu- 
rašytų skrybėlaičių. Stabteliu tarpduryje, paskui skubiai neriu į 
laiptų apačią. Pasislepiu už indaujos. 

Dvivėrės durys į apatinį valgomąjį atviros. Tai vienas mano 
mėgstamiausių kambarių. Kol neatsitrenkiu į ką nors, man lei- 
džiama avėti Fransisko šlepetes. Jos man per didelės mažiausiai 
dešimt dydžių, bet aš galiu įsprausti kojas į jų nosis, O atvirus 
plokščius galus naudoti kaip balastą. Tada įsibėgėjusi galiu nuslysti 
salės rombais nuo vieno valgomojo galo iki kito. Rupertas iro- 
niškai nusilenkia iki pat žemės: „Vėl blizginate ąžuolo lentas, pa- 
nele? Man malonu matyt, kad panelei taip rūpi namų ruoša“. 
Rupertas mano, kad aš klaikiai išlepinta. Jis taip ir sako. O paskui 
tenkina mano užgaidą: duoda mėgstamų saldžių pyragaičių, pa- 
mirkytų saldžiam vyne. Fransiskui patarnauja vieni vyrai. O mes 
turėjome tarnaitę. Bet Mylimoji nebeturi pinigų jai mokėti. Io- 
dėl jinai išėjo. Paskui pritrūko pinigų mokėti už namą. Todėl 
palikome ir jį. Dabar gyvename su Fransisku. 

Pietų stalas padengtas vakarienei. Jo vidurį puošia gausybė 
gėlių ir vaisių, sukaišiotų aplinkui nedidukę deivės Floros statu- 
lėlę. Floros suknia nupinta iš gėlių, o krepšyje ji nešasi auksinius 
obuolius. Ji - šiltas aukso fontanas tarp balto porceliano ir negy- 
vų sidabro kareivėlių. Spoksau į taures, kurias liesti man uždraus- 
ta. Kiekvienoje išraižytas skirtingas veidas su dailiais užraitais. 
Aš juos visus pažįstu. Spoksodavau į išraižytus bruožus, grima- 
sas, vynuogių kekių pavidalo auskarus, į ožiškas barzdas, gebe- 
nėmis apraizgytas lazdas, į vypsnius. Noriu paliest tuos veidus. 
Juos liesti man uždrausta. 

"Tai, ko aš šitaip trokštu, man draudžiama. 

Supykusi patikrinu abejas salės dūris, svetainės duris, virtuvės 
duris, atšaukiu oro pavojų ir imu lėtai kopti laiptais, neišlįsdama 
iš šešėlio ir skaičiuodama. Tie akmens laiptai nelygūs, bet man 
pažįstama kiekviena jų pakopa. Tarpinėje laiptų aikštelėje dega 
žvakės. Plono stiklo gaubtai labai švarūs, nupoliruoti. Salvatorė 
blizgina juos kiekvieną dieną. Fransiskas pirko juos iš vieno su- 
degusio Venecijos teatro. Būtent ten prieš savaitę jis išgirdo dai- 
nuojant vieną garsiausių jo metų kastratų. Jis išsamiai man pa- 
aiškino, kas yra kastratas. Man tai atrodė nuostabu. Tave pasi- 
renka iš kitų, paskui tu amžiams lieki berniukas su Dievo tau 
paskolintu balsu ir išgarsėji, išstorėji, tampi turtingas. Tu nepa- 
virtai moterimi ir nenumirei gimdydamas. 

Laiptų aikštelėje ant vienos iš mažyčių sofų guli ašutinė pa- 
galvėlė. Dabar ji - mano balnas. Sutraukiu pavaržą, pakišusi po 
apačia du pirštus, kad įsitikinčiau, ar mano arkliui patogu. Per- 
metu koją per storą akmens turėklą, nutaikau savo patranką į 
priekines salės duris. Privalau būti ir kulkosvaidininkas, ir raitas 
sargybinis sykiu. Aš nuolatos keičiu tuos vaidmenis, kad ne- 
sustingtų raumenys. Šitame aukštyje salės ugnis jau nebešildo. 
Užtat lieku nematoma. Galiu nušauti kiekvieną, kuris mėgins 
įsigauti vidun. Visi svečiai, pakviesti Fransisko ir mano Mylimo- 

sios, jau susirinkę. Neskaičiuoju elegantiškos, snobiškos paly- 
dos. Visi kiti — įsiveržėliai priešai. Jie bus nušauti, kai pradės 
kopti laiptais. 

Bet niekas neateina. Rupertas ir Salvatorė pluša apačioje. To- 
lumoje, svetainėje, užgroja muzika. Tačiau man nevalia palikti 
savo posto ar užmigti. Kad ir kas būtų, privalau saugoti duris. 
Įsiveržėliai gali nunuodyti šunis, nukirsdinti mačetėmis Rupertą 
ir Salvatorę, iš karto perrėždami jiems gerkles taip, kad jų šūks- 
nių niekas nė neišgirs, ir užsikabaroti laiptais. Aš — paskutinis 
gynybos postas. Miestas priklauso nuo manęs. Aš stoviu jo sar- 
gyboje. Bet niekas neateina. Užsnūstu, spausdama akmens tu- 
rėklus. Man šąla sėdynė. Virš manęs mirksi žvakės. 

Staiga vėl nubundu ir žiūriu į didžiulį paveikslą, kuris čia 
kabo per patį laiptų vidurį. Vyras ir moteris, prigludę viens 
prie kito. Jie labai dideli, tokie gigantai Olimpe. Ji spaudžia jį 
prie savęs. Jos pirštai susipynę ilgose juodose jo garbanose. Ji 
jam rodo savo apnuogintą krūtinę, spenelis rausvuoja tarp verž- 
laus jos auksinių plaukų sruogų srauto. Tos figūros - dvi dide- 
lės ir tvirtos šviesaus raudonio ir aukso masės, milžiniška tur- 
tingo, vienas į kitą pereinančio kūno, dūluojančio aukštai virš 
manęs, platybė. Jų nuogumas mirga ir žvilga žvakių šviesoje. 
Jo lūpos kone liečia jos lūpas. Akimirką mane surakina siaubas. 
Fransiskas ir mano Mylimoji. Jie tapo monstrais. Paskui pasau- 
lis pajuoduoja. 

— Kodėl tu dar ne lovoje, vaikeli? 

Fransiskas žengė iš paveikslo, per keletą sekundžių apsirengė 
ir išvadavo mane nuo mano pareigų. 

— Ar perimsi mano sargybą? —- murmu, kai jis išpainioja mano 
kojas iš šaltų akmens laiptų įstrižainių. 

Jei perims mano postą, nebegalės vėl įsigauti į paveikslą. Taigi 
ir vėlei išgelbėjau savo Mylimąją. 

— Aš kiaurą naktų esu sargyboje, kareivi. 


)17( 


Dabar jo ūsai trinasi man į veidą, rankos mane suglėbusios, aš 
tvirtai įsikibusi į jį, jei kartais jis mėgintų pasišalinti. 

— Tu — mano belaisvis. Nemėgink išsisukti, — įsakinėju. 

O jis žirglioja laiptais, žengdamas iškart per du. Štai ir biblio- 
teka, irgi apšviesta žvakių: rudi, raudoni ir juodi odiniai tomai, 
o ant vienos lentynos viršaus - auksinis gaublys. Akimirką regiu 
medines kopėtėles, paskui jos dingsta, kai mudu pasukam už 
kampo. Tasai šiurpus paveikslas nuskęsta mums už nugaros. Aš 
persisveriu, kad patikrinčiau, ar jis suplyšęs ties kraštais, kur Fran- 
siskas iš jo išlipo. Bet dabar jis toli nuo mūsų apačioje, ir jau per 
daug tamsu, kad jį matyčiau. Vaikų kambarys skendi tamsoje. 
Užlipome į patį namų viršų. 

— Negali manęs čia palikti, - suvapu kaltinamai. 

— Juk tu paėmei mane į nelaisvę, ar ne? Gerai, aš pasiduodu. 

Fransiskas paguldo mane ant lovos. Nuauna batus. 

— Jėzau Marija ir Juozapai šventas, vaikeli, tavo kojos kaip 
ledas. 

Anksčiau miegodavau su savo Mylimąja. Ji šildydavo man ko- 
jas. Nuo tada, kai mes persikraustėm pas Fransiską, esu ištremta 
į vaikų kambarį. Atlyginimų būna įvairiausių, bet miegoti vienai 
— toli gražu ne vienas jų. Fransiskas švelniai trina man pirštus. 

— Gerai, kareivi. Ropškis lovon. Susirangyk. 

— Ar papasakosi man kokią nors istoriją? 

Nesvarbu ką, kad tik jis liktų čia. Ir nesugrįžtų į paveikslą. 

— Kurios norėtum? Apie pabėgimą per pelkę? Apie kautynes su 
aligatoriais? Apie musulmoną plėšiką, išgelbėjusį man gyvybę? 

— Papasakok istoriją apie paveikslą ant laiptų. 

— Nežaiskime, kareivi. Lukrecijos pagrobimui tu dar nepakan- 
kamai suaugusi. 

— Ne, ne. Ne apie tą su juodu žirgu. Apie tą didelį, tą didelį su 
moterim ir vyru. 

— Tai Junona 17 Jupiteris ant Idos kalno. Jie buvo dievų karaliai. 

Bet Junona žaidė labai protingą Žaidimą. Supranti, vyko karas 
tarp graikų ir trojiečių. Ir tik dėl to, kad Paris pabėgo su Helena, 
gražiausia pasaulio moterimi... 

— Ar ji gražesnė už mano Mylimąją? 

— Ne, žinoma, ne. Junonai tai nepatiko ir ji stojo į graikų pusę... 

— Kodėl jai nepatiko? 

— Jai atrodė, kad vedę žmonės neturi bėgti su tais, su kuriais 
jie nėra vedę, taigi... 

— Bet tu sakei... 

— Klausyk, kareivi, ar nori klausytis šitos istorijos, ar ne? 

— Bet... gerai... pasakok toliau. 

— Junona stojo į graikų pusę, o Jupiteris palaikė trojiečius. 
Todėl jinai tikėjosi, kad jį sugundys eit miegoti, o pati sutvarkys 
to karo reikalus niekam nesikišant. Paprašė pagelbėti Veneros, 
meilės deivės, ir Venera davė jai paslaptingo gėrimo iš miško 
augalų rasos. Ir Jupiterį priveikė miegas bei meilė... 

Visos istorijos aš negirdėjau. Bet man atrodė, kad Junona ir 
graikai laimės. Tad nurimau. Visa tai mano Mylimosios darbas. 
Mano Mylimoji visada būna tarp laiminčiųjų. 


*k 

Girdžiu jos žingsnius kažkur kambaryje. Uodžiu šiltas rožes sau- 
lėkaitoje. Ji visą tą laiką šoko. Jos rankos drėgnos. 

— Tai tu? 

— Šššššš, mieloji. Dabar miegok. Jau beveik rytas. 

Bet aš jau visai pabudusi. 

— Ar šokai kiaurą naktų? 

Ji meiliai juokiasi. 

— Taip, didžiąją laiko dalį. Kai nevakarieniavom. 

— Ar mane myli? 

— Labiau už viską pasaulyje. 

Tai skamba pakankamai dosniai. Bet aš noriu daugiau. 

— Bet ar tu myli mane labiausiai? Labiau už Fransiską? 

— Na, skirtingai. To lyginti neišeina. 

Man šito negana. 

— Bet jeigu tau reiktų pasirinkti? 

Jokių dvejonių. 

— Aš pasirinkčiau tave. 

- Mmmmmm. 

Susiriečiu į kamuoliuką tamsoje patenkinta. Bet daugiau nie- 
ko nebeklausiu. 

— Kas nutapė tave ir Fransiską ant laiptų? 

— Ant laiptų? 

— Taip, milžiniškus. 

Ir ji vėl juokiasi. Pakėlė šaliką. Išeina. 

— Tai Junona ir Jupiteris. Ne mes. Ir juos nutapė tavo dėdė, 
Džeimsas Baris. O dabar eik miegoti, mano meile. 

Bet ji meluoja. Aš Žinau. "Tai jie. 


* 

Žinojau, kas buvo Džeimsas Baris. Ir jo bijojau. Jis nekentė vai- 
kų. Turėjo vaidingo ir neprotingo žmogaus reputaciją. Namuo- 
se lankydavosi retai. Kai tai nutikdavo, manęs visai nepaisydavo. 
Dažnai nepaisydavo ir mano Mylimosios. Kalbėdavo tik su Fran- 
sisku. Bet aš jį šnipinėdavau, kai jis praeidavo koridoriumi, už- 
kopdavo laiptais, įžengdavo į biblioteką, išeidavo pro švieslan- 
gius į sodo alėjas ir dingdavo krūmynuose. Sekdavau jo Žings- 
nius. Pasislėpdavau už didžiosios ornamentuotos skrynios, kurioje 
laikom malkas, kad galėčiau stebėti, kaip jis įklibikštuoja į sve- 
tainę. Stengiausi prisiminti visus jo keiksmažodžius. Arba kar- 
todavau juos patyliukais, pasislėpusi viena sode. Skaičiuodavau 
skyles jo kojinėse. Jo perukas atsiduodavo sėmenų aliejumi ir 
pelenais. Aš jo bijojau, tačiau drauge žavėjausi juo. Vienas ypa- 
tingas dalykas mane tiesiog kerėdavo. 

Jis buvo panašus į mane. 

Tad aš pradėjau sėlinti paskui jį. Po tos nakties, kai išvydau, 
kad jo paveikslas juda, pradėjau atsigulusi jo tykoti. Žiūrėdavau 
pro karietos langus. Prilinkusi prie žemės šniukštinėdavau parko 
alėjas. Sekdavau savo Mylimosios žingsniais. Patikrindavau jos 
visos dienos vizitinių kortelių rinkinį. Klausydavausi, ar neišgir- 
siu paskalų. Džeimsas Baris buvo mano taikinys, mano vaizduo- 
tės centras. 

Kai pažinau Džeimsą Barį, jis buvo jau senas, kresnas, stiprus, 
nuolat ant kojų, smurtingas su tarnais, šiurkštus su turčiais ir dar 
šiurkštesnis su religingomis poniutėmis. Raukšlėtas jo veidas bū- 
davo nepriekaištingai nuskustas, antakiai ploni, išlenkti, aristok- 
ratiški, o Žvilgsnis — geismų pragaras. 

Baris atvyko pasimatyti su Eransisku. Pamačiau jį pro pamo- 
kų kambario langą, sėdėjau ten košiamas skersvėjo ir mokiausi 
atmintinai lotyniškus veiksmažodžius. Žvelgiau žemyn pro anks- 
tyvus lapus, kurie dar tik pradėjo tankėti ir blizgėti. Mačiau pa- 
laikę Bario skrybėlę, šokčiojančią virš žvyro keturiais aukštais 
žemiau. Žinojau, kad Fransisko nėra namie. Džeimsas Baris at- 
kakliai beldė į duris. Susiriečiau ir nušliaužiau, skaičiuodama įveik- 
tus nuotolius iki apžvalgos linijų ant laiptų. Privalau būti nema- 
toma. Iš pamokų kambario pamažėle slenku kaip skysti drebu- 
čiai per visą laiptų aikštelę, kaskart po vieną žingsnį, šliaužiu 
žemyn ant pilvo per visus laiptus. Mylimoji išeina iš viršutinės 
svetainės. Jos Žingsniai dvelkia šiluma. Sustingstu prigludusi prie 
medinio piliastro ir susilieju draugėn su aukštu sieniniu laikro- 
džiu kampe, kai Mylimoji tapena priešais mane žemyn. 

Salvatorė atidaro duris. Impozantiškas, didingas savo netiku- 
siomis manieromis Baris nusviedžia skrybėlę ant suolo, nesitei- 
kia nusivalyti purvinų batų į grandyklę ir žengia tiesiai vidun, 
palikdamas paskui save gražų atspaudų valkų ant tos tyros juo- 
dumo ir baltumo sekos. Išvysta mano Mylimąją ir sukriuksi trum- 

putėlaitį pasveikinimą. Ji paskubina žingsnį leisdamasi laiptais, 
tačiau jis jos nelaukia ir nutrepsena į apatinį pusryčių kambarį. 
Kur tiktai Baris žengia, visur palieka purvo valkų. Palaukiu, kol 
ji užveria duris, o Salvatorė nuvalo purvą nuo koridoriaus plokš- 
čių. Paskui toliau leidžiuosi spirale žemyn. Kai išsipleikiau prie 
pusryčių kambario durų, jie jau buvo pradėję kivirčytis. Visa bė- 
da, kad laimi Baris. 

— Prašyk savo vyro šeimos, mergyte. Aš tau jau pasakiau. Nė 
fartingo. Nė vieno sumauto fartingo... - Bario balsas šiurkštus 
nuo susierzinimo. — Aš nesu už ją atsakingas. Ar negalėtum 
sutaupyti kiek iš ūkio pinigų? Negi Fransiskas duoda tau nepa- 
kankamai? 

— Džeimsai, tai šeimos reikalas. Privalo būti toks. Nejaugi ne- 
galiu net aptarti jo su tavim? 

— Ak, neįkyrėk man, Mere En. Jei mergaitė protinga, pati pra- 
siskins kelią gyvenime. Ir ištekės geriau nei tu. Tegu sau smagi- 
nasi. Tu — tarsi arfa su viena styga. Toks vienas ilgas erzinantis 
verkšlenimas... 

Girdėjau, kaip vienas jų knebinėjasi su Židinio reikmenimis. 
Tai reiškė, kad jie nusisukę nuo durų. Surizikavau jas atidaryti. 
Vienas didžiųjų privalumų, kai esi maža ir plona, - kad gali įslinkti 
pro duris it koks plokščias šešėlis. Sėdėjau užgniaužus kvapą, 
susirangiusi tarp užuolaidos ir rojalio kojos, kai durys, kurių man 
nepavyko kaip reikiant uždaryti, plačiausiai prasivėrė. Juodu sku- 
biai atsigręžė nuo židinio. Mylimoji buvo išblyškusi, abiejų 
skruostų viršuje puikavos dvi raudonos dėmės. Žengė per kam- 
barį prie durų ir tvirtai jas uždarė. Baris pastūmė vieną iš krėslų 
arčiau Židinio. Išspjovė į liepsnas čirškantį gniutulėlį ir sėsdama- 
sis į krėslą nusiperdė. 

— Paskambinti arbatos? — paklausė jis šiurkščiai, lyg niekur nieko. 

Mylimoji atsisėdo tiesi ant sofos, nepaisydama varpelio virvės. 

Baris kriuksėjo, kandžiojo lūpą, Žiūrėjo į liepsnas. 

— Aš turiu priešų, Mere En. Jie man pavydi sėkmės. Taip, sėk- 
mės. Tau gal ir neatrodo, kad man sekasi. Bet net jei visos durys 
Londone man būtų užtrenktos, vis tiek jie pavydės man mano 
darbų. 

Paskui įsistebeilijo į ją. Ji vis dar sėdėjo tylėdama, ugnis sprag- 
sėjo ir trūkčiojo. Kelias minutes abu nepratarė nė žodžio. Man 
prireikė didžiulių pastangų nekvėpuoti. Pradėjau slinkti į užuo- 
laidas. Staiga ji atsistojo ir patraukė už varpelio virvės. Visos 
portjeros sujudėjo. Išsigandau, kad jie mane pamatys. Baris ste- 
bėjo kiekvieną mano Mylimosios judesį, tarsi matytų po oda 
jos kaulus. 

— Atsisėsk dėl manęs, Mere En, - sušuko kupinas siaubingos 
įtampos. 

Ji pašoko. Veidu buvo pasigręžusi į mane. Dvi raudonos dė- 
mės jos skruostuose išsiliejo iki ausų ir leidosi kaklu žemyn. 

— Ne, - sušuko ji ir puolė lauk iš kambario, sukeldama didžiulį 
oro gūsį, šis pakėlė užuolaidą ir apnuogino mano kojų pirštus. 

Pajutau, kaip trūktelėjo jos sijonas, ir ta ilga kailinė mantija 
jai einant išsipūtė tarsi burė. Dvivėrės durys trinktelėjo jai už 
nugaros. 

Spoksojau į vibruojančias duris nustebęs ir sukrėstas. Fransis- 
kas ir Mylimoji niekad nešaukdavo vienas ant kito. Kai aptarinė- 
davo reikalus, ypač sąskaitų knygas, dažniausiai juokdavosi ir 
bučiuodavosi. Bet retkarčiais ji rikteldavo ant manęs. Baris pri- 
versdavo ją šaukti. Jis ne tik buvo į mane panašus, jis veikdavo 
Mylimąją lygiai taip kaip aš. Kai pamažėle virpesys, sukeltas jos 
pasitraukimo, liovėsi, Baris vėl įsitaisė savo krėsle ir išsitraukė 
pypkę bei odinį kapšelį su tabaku. Kikeno pats sau. Stengiausi 
nekvėpuoti. Gal dvidešimt minučių jis tyliai čiulpė pypkę, sukė- 
lęs melsvą miglą aplinkui rašomąjį stalą ir milžinišką rytietišką 
vazą su Žvilgančiais mėlynais drakonais, snukiais, primenančiais 
pekinų veislės šunis, - Mylimoji man draudė ją net paliesti. Man 

ėmė diegti kelius. Buvau pritūpusi, viena mano akis buvo pri- 
spausta prie plyšio tarp užuolaidų. 

Man pabodo nužiūrinėti jo veido bruožus, rankų raukšles, 
atspurusį apsiausto kraštą, šiurkščius ir Žilstančius jo plaukus, 
lendančius iš po bjauriai dvokiančio peruko, ir tą purvą, pama- 
žėle džiūstantį ant jo nudrengtų batų ir suplyšusių kojinių. Ap- 
žiūrimas iš arti, jis buvo mažiau bauginantis. Jo plaukų kitados 
būta tokių pat raudonų kaip mano. Galėjau spręsti apie tai iš 
plonyčių už ausų surištų ruoželių. Tačiau jie buvo tiesūs, tokie 
jie būtų ir Mylimosios, jeigu ji nesėdėtų kiauras valandas su 
popieriukais ir plaukų žnyplėmis, įtikinėdama juos būti papu- 
rusius ir suktis gražiomis garbanomis. Baris akivaizdžiai ne- 
skyrė nė kruopelės laiko savo tualetui. Jis buvo nei gražus, nei 
žavus, nenešiojo jokių papuošalų ar raukinių. Jis buvo nepa- 
lenkiamai tiesmukas. 

Staiga pašoko, žengė keturis didelius žingsnius per kilimą, ir 
jo kumštis jau spaudė mano sprandą, raumenis, apykaklę ir vi- 
sa kita. 

— Lisk iš ten, mažoji pavydi nedorėle, arba ištrauksiu tave už 
tų prakeiktų raudonų garbanų! 

Pradėjau spiegti kiek įmanydama, kai jis jau vilko mane ant to 
patiesalo priešais židinį. Man iš karto tapo aišku, kad jis ketina 
iškabinti man akis įkaitintu iki raudonio žarstekliu. 

- Tylos! — užriaumojo ir trenkė man per abi ausis. 

Aš klykiau ir priešinausi. Baris pakėlė mane už diržo ir paka- 
bino virš židinio grotelių. Liepsnos traškėjo vos už dviejų pėdų, 
o Bario veidas buvo ištinęs ir violetinis. Iš visų jėgų įkandau jam 
į riešą. Jis iškart numetė mane Žiauriai riaumodamas ir siektelėjo 
žarsteklio. Apsiverčiau kūlio ant patiesalo ir nusitaikiau bėgti. 
Baris mane užgriuvo. 

Dvivėrės durys atsivėrė plačiai ir su trenksmu. Gražus, kva- 
tojantis, didingas su savo nežinomos kilmės karine uniforma, 

revoliucionierius generolas iki kaulų smegenų, tarpduryje stovė- 
jo Eransiskas ir traukė nuo pirštų pirštines. 

— Na jau, na jau, Džeimsai, — kreipėsi jis, — ar aš nutraukiau 
šeimyninę diskusiją? 

x* 
— Negalima kandžioti savo dėdės, - švelniai papriekaištauja man 
Mylimoji, — kad ir ką jis tau pasakytų. 

- Jis ir tave privertė šaukti, — prieštarauju. 

— O tau nevalia šnipinėti suaugusiųjų, - ji šiek tiek nurausta ir 
vėl griebiasi užmirštų lotyniškų žodžių: - Pamėginkim confžte0x: 

— Jis iš tikrųjų buvo mano tėvas? 

— Kaip tau šovė į galvą tokia mintis? — šaižiai atsako, bet aš 
žiūriu į ją įdėmiai, ir ji mažumėlę pablykšta. — Jis tavo dėdė. Jis 
mano brolis. 

— Bet aš juk niekada nepažinojau savo tėvo. 

— Pažinojai. Tik tu jo neprisimeni. Buvai labai mažytė, kai jis 
mirė. 

Pauzė. Vis dar Žiūriu į ją įdėmiai, ir Mylimoji paima į rankas 
siuvinėjimą. Kandžioja lūpą. Paskui kalba toliau: 

— Ar Fransiskas netiks? Jis tau visai kaip tėvas. 

— Jis man ne tėvas. Jis mano karo vadas. 

— Bet būtent tokie ir yra tėvai, - pagaliau juokiasi ji atsipalai- 
davusi. 

Aš švelniai atkaklauju: 

— Jis mano generolas. Jis man ne tėvas. 

"Tačiau ji buvo teisi. Eransiskas tapo man tėvu, ir aš mylėjau jį 
už tai. Norėjau jai pasiduoti. Norėjau, kad ji laimėtų. Todėl iš- 
pyškinau veiksmažodį confžteor, išasmenavau jį visais laikais nė 
trupučio nesudvejojusi ir nesuklydusi. 

Skaityti ir rašyti mane išmokė Fransiskas. Jis išmokė mane geogra- 
fijos, istorijos, filosofijos, lotynų, graikų, vokiečių ir ispanų kal- 
bų. Mudu kartu skaitėme klasikus. Graikiškai Homerą perskai- 
čiau kur kas anksčiau nei Poupo vertimus. Be to, mudu studija- 
vome botaniką, bet jo knygos buvo apie Pietų Amerikos augalus. 
Visos tos žinios buvo egzotiškos, nuostabios, bet pasirodė bergž- 
džios, kai susidūriau su angliškomis gyvatvorėmis. Kiekvieną rytą, 
net ir tuomet, kai jie turėdavo svečių ar išvakarėse buvo lankęsi 
teatre, Fransiskas laukdavo manęs bibliotekoje, ir aš stovėdama 
prieš jį išpyškindavau viską, ką išmokau, prieš prasidedant nau- 
jai pamokai. Mokymasis buvo tarytum katedros statyba. Tam 
pastatui statyti buvo numatyta tam tikra tvarka. Fransiskas turė- 
jo generalinį planą. Aš niekada tuo neabejojau. Daug ką išmo- 
kau atmintinai. Fransiskas sakė, kad svarbiausia - mokytis iš vi- 
sos širdies ir šį bei tą Žinoti. Tada, jei kas nors kita iš tavęs bus 
atimta, jei tapsi belaisvis ar įkaitas kalnuose, vis tiek turėsi savyje 
daug tokių paslėptų dalykų, kuriuos žinosi tik tu viena. Žinoji- 
mas visada apsaugos tave nuo sunaikinimo. Jis man pasakė, kad 
svarbiau būti protingai negu gražiai. 

Mylimoji irgi girdėdavo, kaip aš išpyškinu viską, ką išmokau. 
Dažnai tai atsitikdavo vėliomis popietėmis, kai jinai rengdavosi. 
Aš mėgdavau užsitarnauti jos dosnų pagyrimą. Ji niekad nepa- 
girdavo nepabučiavusi. O ji išmokė mane kalbėti prancūziškai, 
nes Fransiskas tvirtino ją turint žavingą tartį, kurią esą man būtų 
pravartu perimti. Tačiau aš niekad nesimokiau šokio, piešimo, 
siuvinėjimo ar teologijos. Džeimsas Baris teigė, kad neišmokau 
ir elgesio normų. Girdėjau, kaip jis tai sakė. Ir Mylimoji vėl nu- 
raudo iš pykčio. Bet nieko nepasakė. Tai atsitiko po daugelio 
metų, kai man jau nebereikėjo, kad ji mane užtartų. 

Fransiskas laukdavo manęs savo bibliotekoje, ir kai aš pasiro- 
dydavau ir jį pasveikindavau pagal etiketą — suglaudusi kojas, 

pasitempusi, alkūnes laikyk lygiagrečiai su ausimis, taip, puiku, jis 
visados manęs paklausdavo to paties: „Kokios naujienos šian- 
dieną fronte, kareivi?“, pasisukęs veidu į Židinio liepsnas, tad 
visos jo spalvos derėdavo prie jo knygų viršelių: raudonų, pilkų, 
rūdų, juodų, auksinių. Jo lempos turėjo specialius saugos įtai- 
sus: jei jos apvirsdavo, šie užgesindavo jas. Bet kurti židinį bib- 
liotekoje jis reikalaudavo net liepos mėnesį, mat labai mėgo ir 
brangino savo knygas. Šitaip aš sužinojau, kad jis mane myli, — 
jis leido man skaityti savo knygas. 

Apatinėse lentynose stovėjo eilės didžiulių enciklopedijų mė- 
lynais ir juodais odiniais viršeliais, žodynų ir gamtos istorijos 
knygų su ranka spalvintomis graviūromis. Kiekvienas paveiks- 
lėlis buvo atskirtas nuo priešais esančio puslapio minkštu suge- 
riamojo popieriaus lapu. Man būdavo leidžiama į juos žiūrėti, 
jeigu įrodydavau, kad mano rankos švarios. Fransiskas nema- 
žai keliavo po pasaulį ir sukaupė lagaminus užsienio kalbų bei 
vaizdų. Jis turėjo puikius aplankus kietais viršeliais, pilnus Že- 
mėlapių ir diagramų, architektūrinių planų, politinių šaržų ir 
anatominių paaiškinimų. Jis turėjo milžinišką rankraščių ko- 
lekciją, kai kurie buvo surašyti arabiškai ir hebrajiškai. Man jie 
būdavo rodomi ypatingomis progomis, bet niekada nebuvo lei- 
džiama jų liesti, kad ir kokios švarios būtų mano rankos. Jie 
buvo padengti keistais baltais milteliais, užmušdavusiais besiar- 
tinančius vabzdžius. 

— Tropikuose gyvena tokie mažyčiai vabaliukai, jie glaudžiasi 
būtent knygose. Ir staiga pamatai, kad kiekvienas puslapis nusė- 
tas smulkių skylučių, — paaiškino Fransiskas, kai rizikuodama 
pauosčiau jo mirtinus miltelius, — o šitas daiktas jų neprileidžia. 
Nepersistenk su tais nuodais, kareivi. Tai ne uostomasis tabakas. 

Fransiskas skaitė daugiausia poeziją ir filosofiją. Jis mėgo ir 
Ruso, ir Volterą. Kai mudu vakarais likdavome vieni, jis, virpi- 
namas aistros arba purtomas juoko, balsu skaitydavo Šekspyrą, 

keisdamas balsą sulig kiekvienu veikėju. Netgi 1r nepagavusi tų 
pokštų, juokdavausi drauge su juo. Kai būdavo be galo sužavėtas, 
jis meiliai glostydavo sagas uniformos priekyje, ir jos mirgėdavo 
bei virpčiodavo lempos šviesoje. Stebėdavau, kaip blizga tamsūs 
plaukai jam ant rankų. Jis man pasakodavo, kad nekęsti ūronų 
išmoko skaitydamas Miltoną, ir vertė mane balsu skaityti ilgas 
ištraukas iš Pravasto vojaus. Mano mėgstamiausia buvo apie pa- 
saulio sukūrimą. Smulkus šriftas plaukė man prieš akis, kai gniau- 
žiau mėlyną ir auksinį tekstą ir atmintinai tariau žodžius apie tai, 
kaip liūtas grūmėsi, kad išsigautų iš šleikščios žemės. Kai pakėliau 
akis nuo knygos, Fransiskas švelniai suko didžiulį pasvirusio pa- 
saulio gaublį, jo rankos buvo kupinos švelnumo, o akys ašarų. 

Ištisas valandas mudu praleisdavom sėdėdami ant stumdo- 
mųjų medinių laiptelių — tai tokia glotni blizgančio šeivame- 
džio spiralė su dviem plokštumomis, viena per vidurį, kita vir- 
šuj, kur mes galėjome sėdėti skirtingame aukštyje ir vienas ki- 
tam skaityti. Kai kurios knygos buvo užrakintos, kitos grandine 
prirakintos prie lentynos. Spoksodavau į tuos grėsmingus ty- 
lius tomus ir geležines vienuolyno grotas, atskyrusias mane nuo 
baltų pergamentų eilių. Čia buvo mano uždraustasis medis, 
mano vaisius. 

— Tu perskaitysi juos, kareivi, kai suaugsi, - pasakė Fransiskas. 

Kartą Fransiskas nukėlė storą tomą apie Pietų Ameriką ir at- 
vertė jį priešais mane ant piupitro. Mudu jau buvome priėję sky- 
rių apie inkų užkariavimą. Fransiskas niekada nemokydavo ma- 
nęs vienu metu tik vieno dalyko: tai būdavo istorijos, geografi- 
jos ir revoliucingos politikos samplaika. Vergovė, kankinimas ir 
karas įgavo tiksliai apibrėžtas ir grafiškas reikšmes dar gerokai 
pries tai, kai man sukako dešimt metų. Kai pasakodavo savo kon- 
tinento ir jo tautų istoriją, Fransiskas būdavo užvaldytas aistros, 
sielvarto ir įsiūčio. 

— Aš savo akimis mačiau paniekintą, išprievartautą Kristaus 

kryžių, vaike. Paprasti šventuoliai buvo verčiami klauptis ant ke- 
lių ir bučiuoti brangakmenius, kuriais buvo nusagstytos kunigų 
rankos. Iš išorės karų mes praturtėjome, nutukome, o mūsų brolių 
vergystė... 

Mūsų pačių orumas priklauso nuo to, kiek mylime kitus ir 
kiek jais rūpinamės. Jei man nerūpi mano brolis, vadinas, mano 
žmoniškumas senka... 

Meilė — tai anaiptol ne jausmas, vaike, ir ne meilužių aistra, 
visuomet siekianti vien tik save patenkinti. Tai rūpinimosi ir da- 
vimo veiksmas, silpnojo, bejėgio, kalinio ir į nevilųų patekusio 
žmogaus gynimo veiksmas. Meilė — tai ranka, pakelta apginti. 
Negali mylėti ir išsaugoti švarias rankas... 

Bažnyčia įsteigta ant kraupaus melo pagrindo. Nėra Dievui 
artimesnio kunigo už paprastą valstietį, kuris nemoka nei skaity- 
ti, nei rašyti, O vien tik gena savo ožkas rytais į bendrą ganyklą. 

Negi manai, kad Dievas kalba lotyniškai? Aišku, tau privalu 
išmokti lotynų kalbą, kad galėtum skaityti Vergilijų, Ovidijų, Luk- 
recijų, Propercijų, Tacitą. Tau privalu išmokti Katulo aistrų aiš- 
kinimą. Bet painioti lytines aistras su nesavanaudiškos meilės 
Žygdarbiais - nevalia. Ir dar - Bibliją tu privalai skaityti paprasta 
anglų kalba... 

Kai įsimylėsi, kareivi, prisimink štai ką. Aistra — tai beproty- 
bės forma. Tu pasiklysi miške. Meilė - tai tikras pasiaukojimas ir 
tarnavimas Žmogui, savo artimui. Ji suteiks tau pakankamai 
džiaugsmo, ekstazės ir kančių. Meilė priartins tave prie žmonių, 
kuriems tarnauji, ir prie Dievo... 

Mylimoji stovėjo prieš mus tarpduryje tarsi koks nuospren- 
dis, skersvėjui vėsčiojant jos sijonus. 

— Nebūtum toks sentimentalus žmonių atžvilgiu, jei tau kas- 
dien reikėtų turėti su jais reikalų, - rėžtelėjo ji. - Rūsyje trūksta 
dvylikos butelių portugališko desertinio vyno. Salvatorė neigia 
ką nors apie tai Žinąs. 

— Meilė dalijasi su Dievo žmonėmis visomis pasaulio gėrybė- 
mis, — įterpiau savo trigrašį. 

Pagautas susierzinimo Fransiskas atsistojo ir griebė rūsio rak- 
tus, nukarusius nuo Mylimosios pirštų. 

— Kas dar turi raktus? 

— Tu ir Salvatorė. 

- Hmm. 

Fransiskas išstypino pro duris ir nulipo laiptais, ketindamas 
įveikti idealizmo susipriešinimą su piktadarybe. Mylimoji atsisė- 
do greta manęs prie Židinio liepsnos ir šypsojosi šilta pavakario 
sąmokslo šypsena. 

— Na, aukseli, duosiu jiems dvidešimt minučių kaltinimams, 
riksmams, barniams ir peštynėms. Paskui paskambinsiu ateiti gerti 
arbatos. Kur jūs baigėte? 

- Čia. Ties Ispanijos gubernatoriaus kalba. 

Ji nužvelgė piešinius, pieštus iš natūros, kuriuose buvo pa- 
vaizduoti bažnytiniai kankinimo įrankiai, panaudoti prieš keletą 
nelaimingų inkų. 

— Brangioji, argi tau šitai dera? 

— Fransiskas sakė man, kad visa tai buvo melas, nes ispanai 
ketino apgaule atimti iš inkų visas jų teises bei žemes ir priversti 
juos tapti krikščionimis. Jis sakė, kad tikroji meilė pasireiškia 
tuomet, kai su nugalėtu priešu elgiesi tauriai. Jis sakė, kad klasta 
ir apgaulė - baisiausios ydos. 

— Fransiskas yra kareivis, brangioji. Ir garbingas žmogus. 

— Argi tu nemanai, kad jis teisus? 

Užsirabždinau ant krėslo ranktūrio, šitaip priartėdama prie 
jos aromatų. Mačiau, kaip dailūs ant skruosto ir veido užkritę 
plaukai šildosi liepsnų atšvaituose. Visa biblioteka aplinkui ją 
pakito: knygos pasigręžė į ją, žemėlapiai plastėjo savo minkštu- 
čiais audeklais, Šekspyro biustas mirktelėjo, tvarkingai į aplan- 
kus sudėta muzika ėmė švelniai niūniuoti pati sau. Ji buvo Burtų 

karalienė, Grožio laumė, mano Mylimoji. Negalėjau atplėšti nuo 
jos akių. Ji šypsojosi. Ir mano garbinimas virto ekstaze. 

— Klausyk, — prabilo ji, —- tu myli generolą. Tu nori, kad jis 
visada būtų teisus ir viską išmanytų. Jis - žmogus, tikintis lais- 
ve ir tuo, kad žmonės nepriklauso nuo bažnyčios ir nuo valsty- 
bės. Jis apkeliavo pasaulį ir yra nepaprastai apsiskaitęs. Tu nori 
tikėti kiekvienu jo pasakytu žodžiu ir būti lygiai tokia kaip jis. 
Ir būsi. Pažadu tau. Bet neužmiršk ir to, kad jis — turtingas 
žmogus. O turtuolis gali sau leisti pamiršti, kiek kas kainuoja. 
Fransiskas duos tau visa, ką jis turi. Bet tu turėsi dar ir kažką 
kita, tai, ką tau duosiu aš. Tu sužinosi tikrojo pasaulio kainą. 
Kainą, sumokėtą už Fransisko idėjas. Ir tai, kas paprastai už jas 
sumoka. 

Aš jos nesupratau. Todėl uždaviau kitą klausimą: 

— Kas pavogė tą vyną? 

— Aišku, kad Salvatorė. 

— Iš kur Žinai? 

— Jis pardavė jį smuklės Šuo ir antis savininkui, šitaip susimo- 
kėdamas savo lošimo skolas. Tikėjosi, kad aš nepastebėsiu. 

— Kaip gali būti tokia tikra? 

— Ar tu manai, kad nežinau, kas vyksta Šunyje 17 antyjė? 

— Ar tu atleisi Salvatorę? 

Priešpaskutinė tarnaitė buvo atleista už vagiliavimą. Ji viską 
neigė, net ir pačius įtikimiausius kaltės įrodymus, ir klykė virtu- 
vėje visa gerkle. Fransiskas, šiaip ar taip, meilijo savo namuose 
vyrų, kad būtų panašiau į kareivines. 

— Sergėk Dieve. Aš išskaičiuosiu tai jam iš algos per metus. 

— Ar šitai Fransiskas ir turi galvoje sakydamas, kad tikroji mei- 
lė reiškia būti tauriam su nugalėtu priešu? 

Mano Mylimoji nusijuokė. 

— Pradėk skaityti, brangenybe. Čia. 

Skalbimų būdavo du: mažasis skalbimas, trukdavęs pusę dienos, 
prižiūrimas Mylimosios, tada jos raktai žvangėdavo jai skirstant 
muilą, ir didysis skalbimas, vykdavęs kaip karinė operacija, va- 
dovaujama ponios Bleik ir ponios Būt. 

Didysis namų skalbimas būdavo kas dvi savaitės. Jis trukdavo 
kiaurą dieną ir vykdavo skalbykloje tarp virtuvės ir į daržą išei- 
nančių šoninių durų. Skalbyklos langai žvelgė į mažą saulėtą kie- 
melį, kur ant žvirgždo susirinkdavo pulkelis nukaršusių kačių ir 
laukdavo nuolat išnešamų atliekų. Viena jų turėjo grėsmingą 
pieno spalvos akį ir buvo pavadinta Nelsonu. O kitos neturėjo 
vardų, ir man buvo draudžiama jas liesti. Dažnai vykstant skal- 
bimui sėdėdavau tarpduryje ir svaidydavau akmenėlius į strate- 
ginius objektus kieme: apleistą gręžimo bei lyginimo įtaisą, rū- 
dijantį kibirą. Katės irgi vaikydavosi tuos akmenėlius arba man 
grasindavo. Skalbykloje buvo dvi didžiulės vandentiekio kriauk- 
lės su palaikėmis medinėmis pilkai nudryžtomis skalbimo lento- 
mis. Šoniniame kamine buvo įtaisyta plytomis apmūryta nedi- 
dukė medinė viryklė, ant kurios mes statydavome milžinišką katilą 
baltiems skalbiniams. 

Kai aš nepastebėta pabėgdavau iš vaikų kambario arba iš pa- 
mokų bibliotekoje, man būdavo leidžiama pripildyti tą katilą ir 
padėti Salvatorei užkurti ugnį. Paskui galėdavau žiūrėti į juodą- 
sias duris ir klausytis varpelio, kuris pranešdavo, kad atvyksta ir 
ponia Bleik, ir ponia Būt. Jiedvi buvo didžiulės: tokios rau- 
donskruostės milžiniškų proporcijų amazonės su kykais ir šali- 
kais, skaromis, prijuostėmis bei klumpėmis. Be to, turėjo savo 
politinius įsitikinimus. Kaltino Salvatorę tiesiai į akis, kad jis — 
prancūzų šnipas. Jis jų nepaisė. 

- Jis negali būti prancūzų šnipas, — pareiškiau. - Jis atvyko iš 
Venesuelos. 

— Tau taip atrodo, vaikeli. Bet jis vis tiek gali tarnauti prancūz- 

palaikiams. Juk nemanai, jog Bonapartas būtų toks kvailas, kad 
nusisamdytų prancūzą, ar ne taip? Tai būtų pernelyg akivaizdu. 
Ne, jis per daug protingas. Kur kas geriau pasinaudoti kuo no- 
rens iš Amerikos. Kuo norens, ko niekas neįtars. 

-— Bet jūs juk įtariate jį, ponia Būt. Vadinasi, tas reikalas nepa- 
siteis1NO. 

Kaip ir visi vaikai, buvau nepalenkiamai logiška. 

— Ką gi, aš turiu savų įtarimų. Bet tik todėl, kad manęs tai jau 
neapstatysi. 

Ji nusiėmė prakaitu ir medžio dūmais tvoskiančią skepetą ir 
padėjo ją prie skalbinių gręžyklės skalbykloje. Kai padėdavau 
skalbti, man būdavo leidžiama sukrauti paklodes į gręžyklę, paskui 
ištraukti jas. Paklodės, pagalvių užvalkalai ir apatiniai baltiniai 
būdavo virinami siekiant išnaikinti blakes. Visa kita būdavo skal- 
biama lediniame vandenyje, kurį mes pirkdavome iš kaimyno 
šulinio. Ponia Bleik visada tylėdavo, tik retkarčiais ištardavo „Ša- 
lin karalių!“, kad sunervintų ponią Būt. Mylimoji dažnai saky- 
davo, kad Fransiskas nusisamdo visokių politinių ekscentrikų, 
kurių niekas kitas nesamdytų. 

— Bet tai juk netiesa, - ginčydavausi. - Juk ponia Bleik ir po- 
nia Būt imdavosi didžiojo skalbimo visuose kituose mūsų gatvės 
namuose. 

Kai jos atėjo kitąsyk, aš tyčia pastačiau jas į nepatogią pa- 
dėtį tiesiai šviesiai paklausdamas ponios Būt, ar ji mananti, 
kad ir Fransiskas — prancūzų šnipas. Jo praeitis aiškiai bylojo 
prieš jį. 

— Jokiausiu būdu, - užgriaudė ji. —- Tavo patėvis - džentel- 
menas. 

Tai buvo pirmas kartas, kai išgirdau jį pavadinant mano patė- 
viu. Mylimoji buvo drauge su mumis, susirietusi dvilinka, pur- 
vinomis rankomis nurodinėjo, kaip prikrauti malkų duonkepes 
ir skalbyklos krosnis. 

— Ar tu tapai garbinga moterim ir ištekėjai už Fransisko? Nie- 
ko man nepasakiusi? 

Jos ausys išraudo. Paskui ji skaudžiai mane kumštelėjo. Ponia 
Būt tyliai kikeno į pamuiles. 


* 

Gal mano Mylimoji ir nebuvo ištekėjusi už Fransisko, tačiau ji 
tvarkė visą jo ūkį. Ji niekada negulinėjo lovoje su puodeliu šoko- 
lado, kaip kai kurios mūsų lankytos ponios. Ji šniukštinėdavo po 
spintas ir nepriekaištingai tvarkė namų ūkio sąskaitų knygą. Tu- 
rėjo dvi tokias knygas. Viena buvo jos juodraštis, kuriame buvo 
daug subraukymų, o skaičiai iškeverzoti skirtingomis spalvomis. 
Kita - prirašyta žavingu kursyvu, be menkiausios klaidelės. Šią 
ji duodavo peržiūrėti Fransiskui kiekvieną penktadienio rytą. 
Nemanau, kad jis buvo kada sudėjęs tuos skaičius: jis tiesiog 
žavėdavosi jos rašysena ir bučiuodavo jai pirštus. Ilgainiui ji 
galėjo sukaupti šiokio tokio turto, nes Fransiskas buvo labai 
dosnus pinigų. Tačiau ji visad atkakliai kartodavo, kad garbės 
ir piniginiuose reikaluose moteriai labai svarbu būti aukščiau 
bet kokių įtarimų. 

— Privalai visada sugebėti atsiskaityti už kiekvieną valandą ir 
už kiekvieną skatiką. Ir labai kruopščiai uždėjo spaustuką ant 
galutinės sumos. 

Ponia Būt sakydavo, kad esama tik dviejų autoritetų, kuriems 
moteriai privalu atsiskaityti: Dievo ir sutuoktinio. Aš pakarto- 
jau tuos jos žodžius. Mylimoji pratrūko: 

— Tau nevalia ištekėti! Niekad o niekad! Aš tai draudžiu. 

Ir paplūdo ašaromis. 

Pažadėjau jai, kad niekada neištekėsiu. Taip stengiausi ją nura- 
minti, jog taip ir nepaklausiau jos, kodėl to reikia. 

Tuomet man buvo devyneri metai. 

* 

Po incidento pusryčių kambaryje Džeimso Bario nemačiau ma- 
žiausiai pusę metų. Tikriausiai jis užsukdavo pas mus vėlai vaka- 
re. Tikriausiai Mylimoji aplankydavo jį studijoje. O gal jis kelia- 
vo kur nors po užsienius. Ji niekada jo neminėjo. Aš niekad ne- 
girdėjau, kad kas praneštų, jog jis atėjo. Jis nepalikdavo vizitinių 
kortelių. Peržiūrėjau visą jų rinkinį, susikaupusį ant padėklo prieš- 
kambaryje. Bet tai nereiškė, kad jie su juo nesimatydavo arba 
kad jis nesilankydavo. 

Tą pavasarį aš daug mokiausi: italų, prancūzų kalbų, botani- 
kos, istorijos, lotynų kalbos ir matematikos, kuri man puikiai 
sekėsi. Fransiskas buvo labai manimi patenkintas. Tačiau aš vis 
dar nesimokiau piešti, džiovinti gėlių ir jas gražiai bei subtiliai 
išdėstyti arba, kad ir pusėtinai, lieti akvarelę ir vis dar neturėjau 
šokių mokytojo. Suvokiau, kad kiti vaikai šitų dalykų mokėsi ir 
kad man buvo taikomas rinktinis mokymas. Tai buvo tie metai, 
kai galinėje vejoje mes pastatėme teleskopą ir kiauras valandas 
spoksodavome į žvaigždes. Fransiskas vardijo žvaigždynus vieną 
po kito. Ir aš išmokau skaityti keistas nematomas linijas dangu- 
je: Orionas, Didieji Grįžulo Ratai, Plejadės, septynios susikibu- 
sios sesės, žiūrėk, žiūrėk, kokios jos ryškios. 

— Dangaus ir žemės paslaptys, kareivi, įbrėžtos smulkiausiuo- 
se dalykuose, skruzdėlėse, kurių tu niekada nepastebėsi, kol 
kniūbsčias neatsigulsi žolėje, didžiuliuose debesų dariniuose ir 
tuose tolimuose šviesos taškeliuose - tiekos mitų ir svajonių šal- 
tiniuose. O didžiausios paslaptys surašytos moterų ir vyrų širdy- 
se. Žiūrėk, štai čia — Marsas, kruvina karo dievo planeta. Ta ryš- 
kesnė kairėje. Palauk, pakelsiu tave. 

Fransiskas užkėlė mane ant suolelio ir aš galėjau spitryti į mig- 
lotą tuštumą. Jis norėjo, kad aš be baimės aprėpčiau visą tą nuo- 
tolį, tą bekraštybę. Jis norėjo, kad aš pajusčiau, jog manasis Že- 
mės lopelis — tai taškas, iš kurio turiu teisę stebėti visą pasaulį ir 

pasaulius anapus jo. Prisimenu, kaip švytėjo perliniai jo ranko- 
galių segtukai blyškioje Londono sodo tamsoje. 

Fransiskas išauklėjo mane taip, kad kelčiau klausimus ir pri- 
mygtinai teigčiau savo teisę Žinoti atsakymus. 

Susipakavome visus daiktus birželio pradžioje, kaip tik tuo- 
met, kai mūsų miesto sodas išsiskleidė spalvų liūtim. 

— Kur mes išvykstame? Kur mes išvykstame? 

- Į Šropšyrą, - paaiškino Fransiskas. — Praleisime vasarą dide- 
liuose namuose kaime su labai jau ekscentrišku mano... ir tavo 
motinos draugu. Jis turtingas, mokslingas ir įdomus. Jis — vie- 
nuoliktasis Bakeno grafas. Ten bus daugiau vaikų, ir tau bus links- 
ma. Ir ten matysiesi su savo dėde Džeimsu Bariu. 

Jis nutilo ir įdėmiai pažvelgė į mane. Paskui nusijuokė. 

— Ir, kad ir ką darytum, daugiau jo nebekandžiok. Supratai? 

— Taip, sere. 


* 
Mylimoji skundėsi visą kelią iki pat Šropšyro. Ji skundėsi karš- 
čiu, užeigos namais, lovomis, karieta, keliais, uodais, maistu, nuo- 
vargiu, mano negalėjimu nustygti vietoje, Eransisko šaltumu. Iš 
viso to padariau išvadą, kad ji išvis nenori važiuot į kaimą. O 
mane kaustyte sukaustė balti Žiedai ir ta gaivi mirganti žaluma. 
Visuose purvinuose keliuose, vingiuojančiuose per visas grafys- 
tes, ties kiekvienu pravažiuojamu užtvaru pro karietos duris brau- 
davosi vidun prašmatnios ore tvyrančios baltos masės. Sėdėjau 
lyg prikalta prie purvinų langų, pakerėta nesibaigiančio gudobe- 
lių, gurgždžių tvano, greta tos kerinčios, išsiraičiusios vingiais ir 
gundančios žalumos: ji buvo tokia gaivi drėgnoje saulėkaitoje ir 
tokia užimanti žadą. Visas mano pasaulis, nušviestas birželio karš- 
čio tvyksnių, buvo žalias. Nendrių stogai, plytų sienos ir rožės 
visada užleisdavo vietą žalumai; net elgetos atrodė ne tokie grės- 
ming;, kai išnirdavo skarmaluoti, suvargę iš žalumos sienos. Mano 

miestietiškos akys apgirto nuo tos žalumos. Įsimylėjau pavasarį, 
kokio dar niekad nebuvau mačiusi, savo pirmąjį žalią pavasarį. 

— Ar neprisimeni Šropšyro, kareivi? Ir to namo? 

Fransiskas sukišo mano garbanas į kepurę, kad niekas nepa- 
matytų, kaip trumpai nukirpti mano plaukai. 

— Kaipgi jis galėtų prisiminti? — drėbtelėjo Mylimoji. — Jam 
buvo ne daugiau nei treji metai. 

— Ten aš išvydau tave pirmą kartą, — vėl prabilo Fransiskas, - ir 
man sukilo pavydas, kai sužinojau, kad Merė En dar kažką myli. 
Nors tai tebuvo toks raudonplaukis kūnelis su gelsvomis straz- 
danomis - tu. 

Stengdamasi prisiminti mačiau tik akmeninę baliustradą, du 
storus cherubinus, apžergusius delfiną, ir kažin kokią aukso spal- 
vos grandinę. 

Šropšyro namai buvo milžiniški, bet mes atvykome sutemus. 
Kai įsukome į parką, aš jau miegojau ant Fransisko rankų. Mig- 
lotai prisimenu ruplėtas jų masyvaus pavidalo apybraižas. Ne- 
beprisimenu Žmonių, stovinčių ant didžiųjų laiptų po statme- 
nais Tiudorų stiliaus kaminais, tačiau tikriausiai visi jie buvo ten 
susirinkę mūsų pasitikti. Man nepatinka, kai į mane kas Žiūri 
miegančią. Fransiskas nunešė mane aukštyn į lovą per visą tą 
laiptų begalybę. Vėl užmigau neabejodama, kad atsidūriau vie- 
name iš Piranezės carceri. 

Mano kambarys buvo pačiam viršuje ir nubudau, vos tik išau- 
šus, nuo paukščių čiulbesio ir šaltų, drėgnų paklodžių krioklio. 
Vis dar vilkėjau švarkelį, mūvėjau trumpas kelnes. Kiti mano 
drabužiai buvo sumesti į krūvą ant grindų, jaučiausi žvėriškai 
išalkusi. Pasiusiojau į mėlyną šukėtą naktinį puodą, stovintį po 
lova. Palei visą kraštelį jį juosė grėsmingas geltonas ruožas. Sten- 
giausi jo nepastebėti, apsivilkau vakarykščius drabužius ir išėjau 
patyrinėti namo. 

Jis buvo tikras apsiblaususių veidrodžių ir šukėtų paauksinimų 

monumentas. Šliaužiojau po tas ūksmingas erdves, bet visos ma- 
no pradinės atsargumo priemonės buvo bergždžios, nes tuose 
namuose vaikų nebuvo paisoma. Pamačiau, kaip Rupertas lipa 
žemyn rūsio laiptais lyg būtų čia gyvenęs visą gyvenimą. Jis link- 
telėjo galvą, mirktelėjo ir dingo tarp skliautų. Virtuvėse gyveni- 
mas virte virė: šauksmai aidėjo virš perrėžtų nebegyvų, bet dar 
nenupeštų paukščių kaklų, didžiulių pieno kubilų, kuriuose mo- 
teriškė didžiulėmis raudonomis rankomis griebė grietinėlę ir ret- 
karčiais net panardindavo į ją pirštus. Nugvelbiau dvi dar šiltas 
bandeles iš orkaitės ir nukūriau kiek kojos įkerta. Niekas manęs 
nepastebėjo. Nuvinguriavau pro podėlius tolyn ir užkopiau gali- 
niais laiptais į kažkokį kambarį, kuriame buvo išdžiaustyti dvo- 
kiantys baltiniai ir sustatyta eilė pilnų naktipuodžių, laukiančių, 
kad kas atkreiptų į juos dėmesį. Ištyrinėjau jų dvigubai didesnę 
už mMūsiškę skalbyklą. Pamėginau atidaryti drabužinės duris. Jos 
buvo užrakintos. Tada pasislėpiau šluotų ir kibirų spintoje, ko! 
vyresnysis liokajus šveitė žuvies peilius ir žvakides. Tai daryda- 
mas jis murmėjo sau po nosimi ir manęs nematė. Aš troškau, 
kad jis atkreiptų į mane dėmesį, bet jis nė karto net neatsigręžė. 
Galiausiai pasiekiau svetainę: ten buvo keturios poros švieslan- 
gių, atsiveriančių į bekraštes drėgnas vejas ir tolumoje nusidrie- 
kusias žemas griovius juosiančias tvoreles. 

Atsargiai tyrinėjau sofos spyruokles, kai didysis laikrodis, ku- 
rio ciferblatas buvo ištapytas sentimentaliomis našlaitėmis, stai- 
ga įtraukė oro, sušvilpė, atsikvėpė ir išmušė aštuonias valan- 
das. Šalia to laikrodžio, ant blizgančio stalelio, po stikliniu 
gaubtu, stovėjo tikra, kitados gyva lapė, iškimšta, kupina ener- 
gijos, prašiepusi dantis. Po viena triumfuojančia jos letena ty- 
sojo negyvas kiškis, kruvinas ir keistas: stiklinė jo akis spitrijo į 
dangų. Ilgai į juos Žiūrėjau. Atrodė labai keista matyti gamtos 
atstovus, kraugeriškus, tačiau sustingusius, pastatytus kaip puoš- 
mena šeimos svetainėje. Prispaudžiau nosį prie plono stiklo 

gaubto ir stebėjau, kaip jis palengva apsinešė rūku, sakytum, 
tie gyvūnai kvėpavo. Fransiskas neturėjo jokių retenybių vitri- 
nų ar geologinių kolekcijų, vien tik knygas. Smaksojau pro tą 
gaubtą, tikrindama, ar mano įtarimas, kad samanos ir žolė po 
gražiu pakeltu tos lapės kailiu iš tikrųjų buvo iš sukarpytų vaš- 
kuotų kaspinų, pasitvirtins. 

Neišgirdau, kada jis įėjo. Tik pajutau, kaip jo ranka sugniaužė 
mano sprandą. Buvau apsuktas kaip marionetė, mano kojos pa- 
kilo nuo žemės, ir susidūriau akis į akį su Džeimsu Bariu. 

Jis iššvokštė man į veidą, truputį jį apspjaudamas: 

— Jei pamėgynsi vėl man įkąsti, išmušiu tau visus dantis. 

Paskui stojo kraupi tyla. Jis vėl mane pastatė ir valandėlę ra- 
miai sau švilpavo, bet nepaleisdamas iš rankų mano apykaklės ir 
su nuožmiu įdėmumu spoksodamas man į veidą. Iš taip arti aš 
įžiūrėjau, kad jo dantys geltoni ir išpuvę. Kai jis kvėpavo, nuo jo 
trenkė alkoholiu ir tabaku. Jis pergalingai susigūžė ties manimi 
ir žvelgė taip įdėmiai, jog buvau tikra, kad skaičiuoja mano straz- 
danas. Pamažėle mano baimė atslūgo, ir aš jau atrėmiau jo žvilgs- 
nį. Tas senas dailininkas Žiautarojo tarsi koks šeriamas gyvulys. 
Mačiau, kaip kramtant jo šnervėse virpa juodi gyvaplaukiai. 

— Atsiprašau, kad jums įkandau, sere, — galiausiai ištariau ir 
mano balsas buvo tvirtas, tik viena oktava per aukštas. 

— Niekada neatsiprašinėk už tai, ką tik ketinai padaryti, vaike. 

Jis nutilo, paskui ir vėl pradėjo Žiautaroti ir spoksoti. 

— Eikš, apsilankyk mano studijoje, užuot sproginęs akis ne 
ten, kur reikia. 

Ir ištiesė man ranką. Ji buvo tobulai švari, minkšta, balta, oda 
aplink nagus buvo supleišėjusi ir randuota. Supratau, kad tai 
tikras draugystės Ženklas, ir nedvejodama padaviau ranką. 

Džeimso Bario studija buvo šiaurinėje namo dalyje, langais į 
kalvą ir į didžiulius rododendrų krūmus, kurie jau baigė Žydėti 
ir sudarė tamsėjančią sodrios bei geidulingos žalumos tirštynę. 

Studijos grindys buvo iš poliruoto medžio ir aplinkui du didžiu- 
lius medinius paaukštinimus, prilaikančius jo paveikslą, buvo ap- 
vyniota gausybė sulamdytos dėmėtos drobės. Dažai gulėjo su- 
jaukti ant ilgo stalo drauge su įvairiausiais dubenimis ir dubenė- 
liais. Pamačiau marmurinius piestą ir grūstuvą, abu buvo ištepti 
raudonai. Kambarys atrodė erdvus ir šaltas, dvokė laku bei ter- 
pentinu. 

Žiūrėjau ne į paveikslus, o pro didžiulius langus. Šešėlių sam- 
plūdyje ir ryškiuose tą sodą kertančiuose saulės ruožuose mačiau 
po žolę šokinėjančius kiškius, o virš jų — šniokščiančią, kunku- 
liuojančią žalumos jūrą. 

— Eikš, pažvelk iš čia, - Baris mostelėjo ranka į paveikslą. - Tu 
stovi per arti, kad pamatytum jį nuo lango. 

Žingtelėjau atgal. Kai kurios ištemptos drobės dalys buvo tuš- 
čios, nebaigtos. Ant tamsių, nenutapytų plotų jis buvo rūpestin- 
gai išvedžiojęs linijas blyškiai mėlynu pieštuku: veidų eskizai, 
išlenktas Žirgo kaklas ir nusklembti karčiai, laiptai, ant kurių sto- 
vi dvi didžiulės klasikinės vazos, papuoštos grimasas nutaisiu- 
siais satyrais, visiškai tokiais kaip ant vyno taurių mūsų namuo- 
se. Jie buvo iš dalies užtapyti plonyčiu dažų sluoksniu. Nors žiū- 
rėjau įdėmiai, bet tų fragmentų prasmės nesupratau. Visuma 
niekaip neryškėjo. Baris patraukė mane šiek tiek atgal ir užkėlė 
ant aukštos taburetės. Jis buvo stulbinamai stiprus. Dabar sto- 
vėjau viename lygyje su nutapytais prieš save vaizdais. Tada tas 
paveikslo veiksmas ir pradėjo aiškėti. Tai buvo Roma, išsidėsčiu- 
si ant kalvų blyškiame, pranykstančiame fone. Priekyje — saky- 
tum, mūšis. Čia buvo pavaizduotos milžiniškos romėnų figūros 
tiesiomis nosimis ir raudonai nutapytomis raumeningomis šlau- 
nimis, plokščiais kardais, skerdynėms pakeltomis arba žvilgan- 
čius blyškių moteriškų kūnų pylimus glėbiančiomis rankomis. 
Kraujas, šviesūs plaukai ir banguojančios krūtys plūste plūdo ir 
vilnijo marginiais. Toks paveikslo mastelis man kėlė pasibjaurė- 

jimą. Jis buvo per didelis, per Žiaurus ir pernelyg arti mano vei- 
do. Žiūrėjau įdėmiai. Paskui užsimerkiau. 

— Na? — Baris nė kiek nesutriko. Dabar jis stovėjo visai prie 
paveikslo, atsukęs man nugarą, ir stebeilijo į dažų sluoksnius. — 
Na, vaike? 

— Kas tai? 

Aš buvau tvirtai sumerkęs akis. Pasakyk man, aš nenoriu Žiū- 
rėti pats. 

— Tai istorinis siužetas. Savaime suprantama. Kaip ir visų 
didžių paveikslų. Juk tu Žinai savo istoriją, ar ne? Nepatikėsiu, 
kad Fransiskas tau nepasakojo apie sabinių pagrobimą ir Ro- 
mos įkūrimą. 

Aš atsimerkiau. Paaiškinti tie kūnai atrodė jau nebe tokie grės- 
mingi. Baris manęs jau nebepaisė ir ėmė darbuotis prie didžiulės 
glėbiančios romėno rankos. Saulė valandėlę mirgėjo, atsispindė- 
dama ant studijos sienų. Girdėjau negarsų varpelių skimbčioji- 
mą, atsklindantį iš tarnų patalpų. Stebeilijau į akmeninius romė- 
nų profilius, žandikaulius su duobutėmis, putlius skruostus ir 
negyvas pilkas akis. Viskas buvo keistai sustingę, kiekviena figū- 
ra prisodrinta švytinčios spalvos, net ir kankinamų moterų for- 
mos atrodė pakibusios, tarytum spirite plūduriuojantys moksli- 
niai pavyzdžiai. Ilgai stebeilijau į tą statišką drobę. Figūros taip 
ir liko joje monumentalios, sustingusios ir tokios pat stokojan- 
čios gyvybės kaip ir tie vulkaniški kūnai Pompėjoje. 

— Ką reiškia pagrobimas? — galiausiai paklausiau. Tai akivaiz- 
džiai šiek tiek skyrėsi nuo skerdynių. 

— Lotyniškai ir angliškai šitas žodis turi dvi reikšmes, abi bū- 
dingas šiai scenai, - pasakė Baris neatsigręždamas. — Ką lotyniš- 
kai reiškia 727676? Atsakyk negalvodamas. 

— Pagriebti arba sučiupti. 

— Čia tai ir pavaizduota, - paaiškino Baris, pradėdamas švel- 
niai skusti plonyčiu peiliuku vieną paveikslo vietą. - Sabinių pagro- 

Limas. Bet šitas žodis dar reiškia pažinti moterį kūniškai be jos 
sutikimo. Nemanau, kad romėnai buvo linkę prašyti ko nors man- 
dagiai. Šiaip ar taip, visos visuomenės pagrįstos moterų, vaikų 
grobimu, žudynėmis ir vergyste. Paklausk savo motinos. 

kad žodis „kūniškas“ kažkaip susijęs su mėsa, todėl pamaniau, 
kad romėnai vertė sabines valgyti mėsą, nors prieš tai jos buvo 
griežtos vegetarės. Fransiskas perskaitė su manimi Horacijų, ir 
aš susikūriau iliuziją, kad visos sabinės gyveno kaimo sodybose. 

— O štai ir ji. Tavo motina. 

Jis Žingtelėjo į šalį, kad pamatyčiau tamsų, švytintų baltai vil- 
kinčios moters, bėgančios iš paveikslo, veidą. Tai buvo mano 
Mylimoji, jaunesnė, bet tokia pat liekna, greita, grakšti, prisi- 
dengusi pusiau pakelta ranka veidą, jos suknelė buvo suplėšyta, 
viena krūtis apnuoginta, burna praverta, ji buvo atsisukusi ir šau- 
kė, palaidi jos plaukai draikėsi ant nugaros. Bet nuo romėnų ji 
išsisuko: ilga tuščia griežtai išrikiuotų kiparisų alėja driekėsi prie- 
šais. Netrukus ji ištrūks iš to paveikslo. Aš nusišypsojau, ir Baris 
suprato mano šypseną. 

— Aha. Taip. Tai Merė En. Ji visada sugeba išsisukti, ta tavo 
mama. Iš tikrųjų stebiuosi, kaip ji įklimpo ir pastojo tavimi. Arba 
nepadarė tau galo aštriais virbais ar rydama tarakonus. Ta moteris 
neturi jokios moralės. Tik smegenis, labai daug smegenų... 

Baris kalbėjo toliau, bet veikiau tam paveikslui nei man. 

— Dabar ji graži. Kai nepyksta. O prieš dešimt metų ji buvo 
labai labai graži. Tu visiškai į ją nepanaši. Tad juolab tavęs gaila... 

Ji man pozuodavo. Kai negalėdavau išsimokėti modeliams. 
Aš nutapydavau ją kiekvienam paveiksle. Kaip Junoną, Pandorą, 
Kordeliją, Euridikę... Tapiau ją kaip Skaistybę, kaip Derlingu- 
mą, kaip Laisvę, kaip Artemidę, kaip Afroditę, kaip Angelą ar- 
ba Menadę. Achilo mokyme ji stovi už kentauro, tokia išblyškusi 
šmėkla, žvelgianti iš tamsos, atskirta nuo visų, pavydinti. Ken- 

taurai jos nemokys. Merė En - keistas klastos ir pavydo mišinys. 
Jos veido nesimato, aš tapiau jos kūną... 

Aš jai rašydavau, beveik kasdien, per visus tuos metus, kai gy- 
venau Romoje. Kodėl ji manęs nepalaukė? Aš būčiau pasiėmęs ją, 
kai tik būčiau įstengęs tai padaryti. Niekada neatleisiu jai už tą 
kretiną ir niekšą Balklį. Kokia skriauda, kokia skriauda... Kai turė- 
davau pinigų, siųsdavau jai dovanų. Iškarpų, visokių niekų, šilko, 
geriausių nėrinių, kokių tik įstengdavau nupirkt Kambrė. Ji, aiš- 
ku, irgi norėjo keliauti, bet tėvas jai neleisdavo. Visas jos išsilavini- 
mas buvo tai, ko ją išmokiau aš. Ir ko išmoko pati. Tau velniškai 
pasisekė, kad tave moko Fransiskas. Jis labai rūpinasi tavimi. Ir 
yra geras jai. Bet Erskiną ir Mirandą ji sutiko tik mano dėka. Vel- 
niai ją rautų. Ji niekada nebūtų nieko pasiekusi, jeigu ne aš... 

Aš padariau ją tuo, kuo ji yra dabar, vaike. Bet niekad never- 
čiau jos būti kekše. Ji tapo ja savo valia. Moteris išgyvena gudry- 
bėmis. Slapukavimu. Kas gi toji Merė En Bari? Merė En Balkli? 
Net ir jos pačios vaikas niekada to nesužinos. Štai ji sėdi, miela 
kaip šarka prie pietų stalo. Šypsosi vyrams. Dėdamasi, kad suge- 
ba lygiuotis į aukštuomenės pokalbius. Ta moteris naudojasi vi- 
sais veidais, kuriuos aš tik kada esu nutapęs... 

Aš mylėjausi su ta moterim tapyboje, vaike, metų metais, ir ji 
visada nekentė manęs už tai... 

Staiga jis atsisuko ir pažvelgė į mane, badydamas teptuku mus 
skiriančią erdvę. Romėnai žvelgė iš paveikslo pakėlę kardus. 

— Ką ji kalba apie mane? Žiūrėk, sakyk tiktai teisybę. 

Stojo kita siaubinga tylos valandėlė. Pasakiau visišką teisybę: 

- Ji niekada man nemini jūsų vardo, sere. O kai aš ko paklau- 
siu apie jus, nukreipia kalbą kita linkme. 

— Cha! 

Baris bambėjo ant romėnų, įkišęs nosį į krūvą terpentinuotų 
skudurų. Daugiau jis nieko nepasakė. Po keleto minučių, kurios 
prabėgo tyloje, jam švelniai brūžinant teptukus, aš atsargiai nu- 

lipau nuo taburetės ir nuslinkau į namo gilumą, tyliai uždaręs 
studijos duris. 


* 

Ankstyvais rytmečiais namai priklausydavo tarnams. Kai kurios 
indų plovyklos merginos ir kai kurie virtuvės vaikinai buvo ma- 
no amžiaus ar tik šiek tiek vyresni. Aš žvelgdavau į juos su išdi- 
džiu smalsumu, šnipinėjau juos pro podėlio durų plyšius ir rup- 
les, pro sodo tvorų viršų, iš už virtuvės spintų. Buvau pašėlusiai 
vieniša. Kartais jie kikendavo ir rodydavo į mane pirštais. Bet 
dažniausiai dirbdavo sau toliau ar juokdavosi tarpusavyje, ma- 
nęs nepaisydami. Vidurdienį nei mano Mylimoji, nei Fransiskas 
dar nesirodydavo, ir aš būdavau nepaguodžiamai nelaiminga. 
Šmižinėdavau po arklides, kudakuodavau su viščiukais, valgyda- 
vau šiltnamio agurkus ir sudaužiau vieną gėlių vazoną. Niekas 
nenorėjo su manimi žaisti ar būti mano draugas. Apskritai aš 
visai nenutuokiau, kaip suartėti su virtuvės berniukais. Londone 
buvau pripratusi gyventi su keturiais savimi užsiėmusiais suau- 
gusiaisiais, bet jie visada rasdavo laiko ir man. Fransiskas kas- 
dien skirdavo dalį savo laiko mano mokslams. Kai būdavau vie- 
na, kurdavau savo pačios pasaulius. Kitų vaikų nepažinojau. O 
dabar buvau palikta likimo valiai didžiuliuose namuose, ir nors 
čia buvo su kuo susipažinti, tačiau nesugebėjau užmegzti nė vie- 
nos pažinties. Atsisėdau ant griovio tvorelės krašto, paskendusi 
prietemoje, ir įsmeigiau akis į violetinės Velso kalvas tolumoje. 

Paskui išvydau kažką balta šiugždant aukštoje žolėje priešais 
mane. Skubiai atsistojau į kovos parengties poziciją, nutaikiau 
lazdelę ir pasiruošiau ginti savo postą. 

— Stok! Kas eina? 

Iš žolės aukštyn pakėlusi rankas išniro tamsiaplaukė mergytė 
su duobutėmis besišypsančiuose skruostuose ir auksiniu čigo- 
nišku auskaru kairėje ausyje. 

— Mesk šalin ginklus, - sukomandavau. 

— Aš neturiu ginklų, — pasakė ji, nors kairėje rankoje laikė bal- 
tą gniužulą. 

— Paduok man šitai, — paliepiau vis dar nukreipusi į ją savo 
ginklą. 

— Gaudyk. 

Ji sviedė man ryšelį ir nepaprastai mikliai užsirepečkojo ant grio- 
vio tvorelės viršaus. Jos keliai ir prijuostė buvo aplapoti riebaluo- 
tomis dėmėmis. Ji dirbo virtuvėje. Mačiau ją skutant morkas šį- 
ryt, labai anksti. Ji atsisėdo greta manęs, kai pasidėjau šautuvą 
šalia, ir atrišo ryšelį. Jame buvo dvi poros baltų šilkinių kojinių. 

— Aš jas tik pasimatavau, — paaiškino, — bet jos man dar per 
didelės. Pasilaikysiu, kol užaugsiu. 

— Kieno jos? 

Aš jau Žinojau, kad jos vogtos. Toje šypsenoje su duobute 
nebuvo nė menkiausios susidrovėjimo žymės. 

— O kaip tu manai, kieno? Jos buvo ponios. Aš niekada nebū- 
čiau palietusi tavo motinos kojinių. Jos kojinės — be suadymų. 
Bet ledi Elizabeta jų nepasiges. Ji turi jų tuzinus. Jie juk tokie 
turūngi. 

Ji keliose vietose timptelėjo mano trumpas garbanas ir suneri- 
musi pasižiūrėjo į mane. 

— Ar teisybė, kad tu tikras pono Bario sūnus? 

Aš skaisčiai nuraudau susidrovėjusi ir sušukau: 

— Tai netiesa. Mano tėvas jau miręs. Jis mirė tau ir man dar 
negimus. O dabar mes gyvename su generolu, ir aš visai ne sūnus. 

Sudvejojau. Manęs niekada nerengdavo taip, kaip paprastai 
rengiamos mergaitės, todėl aš svyravau per vidurį tarp saugių 
švelnių kaspinų ir kelnių pasaulių. 

— Aš nenorėjau tavęs užgauti, —- geraširdiškai pasiteisino mer- 
gaitė. - Mano mama irgi netekėjusi, kaip ir tavo. Ar tu iš tikrųjų 
mergaitė? Įrodyk. 

Nesugalvojau, kaip tai įrodyti. 

— Nebūk kvaila. Parodyk savo kotą. Jei tu berniukas, tai turi 
kotą, o jei mergaitė, tai skylutę. Kaip kėgliai su žiedais. Žiūrėk. 

Ir ji pakėlė prijuostę bei sijonus parodydama dvi putlias pur- 
vinas šlaunis su žydinčiu minkštų tamsių plaukų trikampiu tarp 
jų. Ji išdidžiai žiūrėjo žemyn į tai, ką rodė. Man nusimauti kel- 
nes buvo kur kas sunkiau, bet aš ėmiau atseginėti visas sagas. 
Grabinėjau jas nervingai ir kupina baimės. Ji nekantriai trukčio- 
jo man atliekant tą ilgą operaciją ir dar nespėjus atsegti pusės 
nustūmė mano besipainiojančius pirštus ir įbruko ranką man į 
kelnes. Mane perliejo jaudulys. Sekundę ji žiūrėjo į mane sutri- 
kusi, nustebusi, O jos pirštai tiriamai keliavo tarp mano kojų. 
Paskui jinai pratrūko juoktis, ištraukė ranką ir mane pabučiavo. 

— Na, regis, tu lyg ir mergaitė. Bet akivaizdžiai ne tokia kaip 
aš. Gal tu esi mergaitė, aprengta kaip berniukas? Arba berniu- 
kas, turintis savyje tiek mergaitės, kad tai jau tapo nebesvarbu. 
Žodžiu, aš visiem pasakysiu, kad tu nesi pono Bario sūnus. 

— Gerai, pasakyk jiems, — tariau verksmingai, kepurnėdamasi 
neaiškumo liūne. 

— Neverk. Berniukai neverkia. Šiaip ar taip, tai anaiptol ne 
liūdna. Jis - nerangus ir senas šunsnukis, ir aš, pavyzdžiui, visai 
nenorėčiau, kad jis būtų mano tėvas. Bet keista, kad tu labai į jį 
panašus. 

— Tai todėl, kad jis mano dėdė. Juk gali būti panašus į savo 
dėdę, ar ne? 

— Vadinasi, paaiškinimui to pakanka. 

Ji apkabino mane dar kartą ir prijuostės pakraštėliu nušluostė 
akis. 

— Kuo tu vardu? - paklausiau. 

— Alisa Džouns. 

Mano vardo ji nepaklausė. 

— Eime, - pasakė Alisa. — Aš tau parodysiu naujas virtuves. 

Pradėjo lyti. Mes visą kelią bėgome. 

Perėjome valgomąjį, per visą galinį koridorių, kairėje aplen- 
kėme podėlį, nulipome vienu akmeninių laiptų maršu, pamatė- 
me kremines duris su didele anga ir lentynėle, į kurią galima 
atsiremti, mums abiem per aukštą, sustojome, įsiklausėme, pa- 
sukome rankenos bumbulą, įsmukome vidun. 

Deividas Erskinas investavo į naują viryklę su katilu gale, kad 
ir virtuvėse, ir indų plovykloje būtų karšto vandens ir garų mais- 
tui šildyti. Priekyje buvo čiaupas, o po juo katilas. Pati virtuvė 
buvo gardžių kvapų kūrykla. Labai stambi ir graži moteriškė 
traukė iš skardos serbentų pyragą. Ta kieta, sodri juoda masė 
šleptelėjo ant nušveisto medinio stalo, ir virėja ją tiriamai pa- 
baksnojo. Alisa įsikibo į stalo galą ir spoksojo į tą pyragą. Kam- 
pe knarkė mano dar nematytas berniukas. 

Spoksojau į gausybę naujų puodų ir varvančią keptuvę, visi jie 
buvo daug didesni ir prašmatnesni nei visa tai, ką mes turėjome 
namie. Čia buvo senas ketaus troškintuvas su rankena, virėjas 
aiškiai atsisakė su juo skirtis, nors jis ir buvo nebereikalingas grioz- 
das greta gražių varinių troškintuvų, iškabintų ant sienos mažė- 
jančia tvarka ir turinčių po nublizgintą dangtį. Mano alkis pasie- 
kė badmirio lygį. Be tų dviejų bandelių, nebuvau nieko valgiusi 
nuo vakar dienos septynių vakaro. 

— Ar galėtume abi gauti po mažą pyragėlį? — paklausė Alisa. 

Virėja nė nepažvelgė į ją. 

— Paimk trintuvę ir patarkuok man muskato riešuto. O tada 
pažiūrėsim. 

Jokių pažadų. 

Alisa žinojo, kur viskas laikoma. Ji užstūmė mane ant stovin- 
čios prie stalo taburetės, paskui užlipo pasisiekti nuo lentynos 
skardinės. Skardinė buvo be užrašo. Ant greta jos stovinčios 
buvo užrašyta KARIO MILTELIAI, o šalia jų stovėjo didelis 
butelis ančiuvių esencijos. Deividas Erskinas mėgo užsienietiš- 

kus patiekalus. Kaip ir Fransiskas. O aš buvau tikra, kad man 
jie nepatiks. 

Prieš pradėdama energingai tarkuoti nagus ir muskato riešutą 
į smulkius miltelius Alisa nusimazgojo rankas. 

Apsidairiau aplinkui. Dvi nupeštos antys ir žąsis karojo plikos 
ant plautuvės krašto, suglebę jų kaklai atrodė tragiškai. Virėja 
pamatė, kad aš į jas žiūriu. 

— Būsi patenkinta, kai šįvakar jų pavalgysi, — rėžtelėjo. — Ir 
šitos kur kas pigesnės, nei tavo ponas moka už jas Londone. 
Mes valgom tik savas. Tas jūsų atsivežtas svetimšalis, toks tam- 
siaplaukis, kad pamanytum, jog gimė dykumoje arba Afrikoje, 
sako, esą mieste gera žąsis kainuoja penkis šilingus. Jis sako, kad 
jo vardas reiškia Išganytoją. Šventvagiška, jei nori žinoti mano 
nuomonę. Nenustebčiau, jeigu jis būtų prancūzų šnipas. 

— Visi taip mano, — sutikau su ja. 

— Vadinasi, tai teisybė, — pergalingai sušuko virėja ir ėmė įmant- 
riai puošti pyragą. 

Aš pradėjau suprasti, kokią galią turi visuotinė opinija. 

— Prašyčiau pyragėlių, - pareiškė Alisa paduodama virėjai du- 
benėlį su tarkuotu muskato riešutu. 

Virėja ištraukė iš bufeto du nedidukus mėsos pyragėlius, ir 
mudvi atsisėdome galinėje verandoje, pasislėpusios nuo šalto lie- 
taus, žiaumodamos savo laimikį. 

— Ar tu vyresnė už mane? - paklausiau abejodama. Man atro- 
dė, kad ji vyresnė. 

— Taip. Daug. Aš už tave vyresnė ketveriais metais. Tau dešimt. 
Mes paklausėme to vyro iš Afrikos. Bet pagal savo amžių aš per 
maža. Aš žinau, kada mano gimtadienis. Jis užrašytas parapijos 
metrikų knygoje, ir klebonas man perskaitė užsidėjęs akinius. 
Mama sako, kad jis geras žmogus. Jis užrašo visus parapijos vai- 
kus, nesvarbu, ar jų mamos ištekėjusios, ar ne. Todėl visi yra gimę 
teisėtai, ir nereikia jokių pamokslų ar klausimų. Yra žmonių, ku- 

riems nepatinka, kad mes surašyti į tą pačią knygą kaip ir jie. Vie- 
tiniai žmonės mano, kad jie nesiskiria nuo londoniečių... 

Ji staiga prisiminė, kad aš gyvenu Londone, ir įsispitrijo į ma- 
ne išsižiojusi. 

— Ar gali taip paveikti savo mamą, kad ji priimtų mane dirbti? 
Aš žūtbūt noriu patekti į Londoną, bet mano motina neleis man 
išvažiuoti, jei neturėsiu kur dirbti. Kaip jis atrodo? Tik sakyk 
teisybę. 

— Triukšmingas ir purvinas, - atsakiau, įklimpusi į teisybę. 

Tai nebuvo tikslus atsakymas. 

— Bet argi ten nėra didžiulių pastatų? Ir ilgų plačių gatvių? Ir 
orkestrų? Ir karaliaus? Ir paradų? 

Alisa neturėjo įvaizdžių, kuriais būtų galėjusi patikrinti mano 
žodžius. Ji žiūrėjo į mane nusivylusi. Aš nepateisinau jos lūkesčių. 

— Būna Lordo mero dienos paradas, - užsiminiau norėdama 
įsiteikti. — Jis būna labai didelis. Bet žiemą visą laiką tvyro rūkas 
ir gatvės pilnos purvo. Mes gyvename gatvėje prie parko, kuria- 
me auga medžiai. Jie kvepia tik tuomet, kai eini į miestą rytų 
link. Ir dar ten pilna elgetų ir vagių. 

Alisa baisiausiai išsigando. 

— Bet juk teatrai? Ir muzikos vakarai? Ir ponios paryžietiškais 
drabužiais? 

— Na taip. Visa tai mes turime savo namuose, — nušvitau aš. 

— Ar tu rengiesi vakariniais drabužiais? 

— Svečiams - ne. Aš tik stebiu nuo laiptų. 

— Kaip mes, - prisipažino Alisa. Taigi aš visai nebuvau ypatin- 
ga. — Kartais aš paduodu pyragaičių per arbatėlę, bet nedažnai. 
Virėja sako, kad niekada nebūnu pakankamai švari. Be to, Ha- 
roldas manęs nekenčia. 

Haroldas buvo Deivido Erskino vyresnysis liokajus, kurį ma- 
čiau blizginant žuvies peilius. Dabar tarp mūsų įsivyravo netikė- 
ta lygybė, todėl Alisa perėjo prie asmeninių klausimų. 

— Aš irgi norėčiau dėvėti berniukiškus drabužius, bet mama 
man neleidžia. Ar tu moki skaityti ir rašyti? 

— Taip. 

Ir staiga jos veidas užsiplieskė tikra aistra. Jame nebuvo jokių 
dvejonių, vien tik troškimas. 

— Išmokyk ir mane. 

— Gerai. 

— Pradėkim šiandien. Aš tave susirasiu. Pažadėk. Tu būsi Čia 
visą vasarą. Nusižudysiu, jei neišmoksiu skaityti iki derliaus nuė- 
mimo. Pažadėk, kad mane išmokysi. Prisiek, kad tęsėsi pažadą. 
Duokš mano kojines. Jos tavo kišenėje. Ir niekam nesakyk. Pa- 
bučiuok. Ne, kvailuti, į lūpas. Virėja sako, kad berniukai bu- 
čiuoja į lūpas, o ne į nosį. Nepamiršk. Nedrįsk pamiršti. 

Tada pašoko ir nubėgo per virtuvės kiemą lietui lyjant, pro 
vartus tvoroje į daržą, paskui plytomis išgrįstu taku į arklidę. Ji 
neatsigręžė. 


*k 

Šviesus rytas įniro į tižią pilką šaltą liūtį. Vis dar lijo, kai mes 
ketvirtą valandą susėdome pietauti. Avėdama kaliošais Mylimoji 
užsispyrusi vaikščiojo tarp krūmų ir vidun grįžo varvančiais bei 
purvu aptaškytais sijonais ir kojinėmis. Numetę vainiklapius te- 
rasoje nulinko snapučiai, o našlaitės suglaudė žiedus. Išnyko vi- 
sos spalvos, o paskui jas ir visas peizažas. Nebeliko nieko, tik 
pilka lietaus paklodė. 

Namų šeimininkė graži nebuvo. Ji atrodė sena, bet maloni, 
buvo apsidengusi baisingais baltų nėrinių sluoksniais, ir jie visi 
virpėjo jai einant. Kai išvydau ją pirmą kartą, ji visa tiesiog pur- 
tėsi koridoriuje ir reikalavo užkurti ugnį visuose kambariuose. 

— Keisti orai birželiui, - pasakė ji man, nes gūžiausi ant laiptų. — 
Visi mirsime iš nuobodulio. Lipk žemyn, vaikeli, ir pasirodyk man. 

Aš nulipau iš lėto, po vieną laiptelį. Ji laukė įbedusi į mane akis, 

aiškiai nustebinta mano išvaizdos. Kai buvau jau ranka pasiekia- 
ma, ji uždėjo abi rankas man ant pečių ir įdėmiai į mane pažvelgė. 

— Na, - ištarė švelniai, - Merės En vaikelis. Vienintelis jos 
vaikas... 

Staiga ji pabučiavo man į kaktą. Nekenčiu, kai suaugusieji mane 
liečia. Jie niekada iš anksto neparodo, kad rengiasi tai padaryti, 
ir nuo jų visad sklinda kažkoks ypatingas kvapas. Atsisėdau ant 
paskutinio laiptelio, priblokšta muskuso ir pudros dvoko. Ji tvoskė 
kaip sena baltinių prikrauta spinta, bet garsiai nusijuokė ir vėl 
pastatė mane ant kojų. 

— Eime su manimi, brangioji. Nemačiau tavęs beveik šešerius 
metus. Bet ne todėl, kad nenorėjau tavęs pamatyti ar trūko kvie- 
timų. "Tu užaugai visai kitokia, nei aš tikėjausi. Ar valgei ką nors 
šiandien? Fransiskas išėjo pašaudyti, o paskui užėjo lietus... Jie, 
ko gero, visai tave pamiršo. Ar norėtum suduoti į gongą ir pa- 
kviesti visus vakarienės? Paskui galėsi nueiti į svetainę ir visiems 
pasakyti, kad pietūs jau ant stalo. Aš visada suduodu į gongą, 
bet niekas nepajuda iš vietos. 

Ji paėmė mano ranką ir įdėjusi į ją milžinišką būgnininko laz- 
delę linksmai ja barškino, pažindindama mane su katedros durų 
didumo gongu. Jame buvo išgraviruoti susipynę kiniški slibinai 
ir gyvatės. Aš uoliai plakiau blizgius jo kraštus, paskui išdidžiai 
nužingsniavau į svetainę priešais tą judantį nėrinių karavaną. 

Bet ten man surakino liežuvį. Lapė ir kiškis buvo apsupti žmo- 
nių, kurių aš niekada nebuvau mačiusi, ir viena iš damų buvo 
dar nepaprastesnė už tą nėrinių bokštą. Ji vilkėjo palaidą juodo 
šilko suknelę kieta aukšta apykakle, o plaukai ties sprandu buvo 
susukti į neišvaizdų mažytį kuodelį. Nebuvo nei nusipudravusi, 
nei išsidažiusi, jos veido oda atrodė blyškiai gelsva. Veide nesi- 
matė jokių amžiaus žymių, jokių raukšlių, jis dvelkė nepaprasta 
ramybe. Būtent tasai ramumas mane ir sunervino. Visi kiti sve- 
tainėje kalbėjo arba mostagavo rankomis. Net Mylimoji rūkė — 

elegantišką baltą molinę pypkę, išmargintą aštuonetukais aplink 
galvutę ir per visą kotą. O ta moteris sėdėjo tarp jų visų ramut 
ramutėlė. Ir žvelgė į mane. 

— Netekai žado, mieloji? Nesikrimsk. Aš pati juos pakviesiu, — 
ir nėriniuota dama suplojo rankomis taip, kad man ant galvos 
užtiško pudros lietutis. 

Aš su didžiausiu išgąsčiu stebeilijau į juodu šilku apsigerbusią 
moterį, kai staiga tas šlamesys siūbtelėjo virš manęs. Ji galiausiai 
pajudėjo iš vietos, labai lėtai, kaip kokia išsiranganti gyvatė, ir 
atsistojo. Puoliau į Mylimosios glėbį. 

— Brangioji, ar radai užsiėmimų? Ar nieko nesudaužei? — pa- 
klausė ji švelniai, mane apkabinusi. 

— Vieną gėlių vazą, — prisipažinau. 

— Ar jau susipažinai su kitais vaikais, kareivi? — Fransiskas sė- 
dėjo šalia jos, ilgos jo kojos buvo ištiestos židinio pusėn. 

— Taip. 

Nenorėjau prisipažinti jau sudariusi sutartį su Alisa Džouns 
dėl skaitymo pamokų. Visi jie ėmė narpliotis iš savo sofų ir kė- 
džių. Atsargiai atsitraukiau nuo juodo šilko šiugždesio ir uoliai 
įsispraudžiau tarp baltų nėrinių bokšto ir Mylimosios. Jų balsai 
skambėjo virš manęs, kai sėdėjau spoksodama į sidabrinių peilių 
ir šakučių eiles. Tai buvo pirmas kartas mano gyvenime, kai sė- 
dau pietauti su suaugusiaisiais. | 

— Ar nusimazgojai rankas ir veidą, kareivi? - sušnabždėjo Fran- 
siskas, kai Deividas Erskinas, šeimininkas, primenantis gyslotą rau- 
donų raumenų masę su baltais ūsais, atsistojo sukalbėti maldos. 

— Taip, - sumurmėjau. 

— per Jesum Christum Dominum nostrum. Amen. 

Spoksojau į tą juodo šilko ritę su ramiomis rankomis ir nekin- 
tamu žvilgsniu. Ji buvo arba šmėkla, arba skolų rinkėja. Dabar ji 
buvo įdūrusi akis į mano dėdę Džeimsą Barį. 

Senasis dailininkas įšliurino per maldos vidurį ir atsistojo už 

savo kėdės stalo gale, šluostydamasis antakį ir storas lūpas dažais 
aptaškyta nosine. Jis išgėrė savo sriubą nė karto nepakėlęs akių, 
neišpasakytai garsiai šliurpdamas. Niekas jam nepareiškė jokio prie- 
kaišto, kaip būtų padariusi Mylimoji, jei šliurpusi būčiau aš. Labai 
menkai ką tesupratau iš to, ką jie kalbėjo. Jie šnekėjosi, juokėsi, 
liežuvavo, ginčijosi, nesutiko vienas su kitu. Kas kartą vienas kuris 
pareikalaudavo visų dėmesio ir postringaudavo, kol kuris kitas jo 
nenutraukdavo. Kartais vienas jų, dažniausiai vyras, pasakydavo 
kokį juoką, ir visas stalas sulinguodavo ir imdavo kikenti. Paskui 
visi jie susiskirstė poromis ir kuo rimčiausiai kalbėjosi su šalia sė- 
dinčiu asmeniu. Deividas Erskinas stuktelėjo į savo taurę, ji su- 
skardeno kaip plonytis varpelis, ir šeimininkas pasakė trumpą tos- 
tą, tada visi sustojo, nusiėmę servetėles ir kliūdami už kilimo kė- 
dėmis. Fransiskas įpylė gurkšnį vyno į mano taurę, ir aš stebėjau, 
kaip jis žvilga lyg šviežias kraujas, bijodama jo gerti. 

Lauke lietus atakavo terasą ir liejosi per latakų kraštus, susi- 
blokšdamas priešais langus į tirštą krioklį, O prieš apsamanoju- 
sius laiptus suplūsdamas į upelį. Kupidonai, apžergę delfinus, 
jau buvo įmerkę plikus pirštus į vandenį. Nuslydau žemyn nuo 
kėdės, kai visi baigė vieną patiekalą, ir prispaudžiau nosį prie 
langų. Pasaulis iki pat viršaus buvo apžiotas neįprastai ankstyvos 
tamsos. Žvakes uždegė ant stalo ir aplink visą kambarį. Dabar 
visi kalbėjo apie politiką, taiką ir karą, ir abiejų jų būtinybę. Ba- 
ris, kramtydamas avienos muštinius, pasakojo apie savo kelionę 
per Alpes, ir visi matėme tą mėsos jovalą jo gerklės gale. Jis kal- 
bėjo visai nesirūpindamas, ar kas jo klausosi, ar ne. Paskui Dei- 
vidas Erskinas pasakė mums, kiek sumokėjo už didžiulį alieji- 
niais dažais tapytą paveikslą, vaizduojantį Sen Gotardo perėją, o 
Baris jam pasakė, kad Anglijoje nebeliko bent kiek reikšmingų 
peizažistų ir kad jis, be menkiausios abejonės, buvo apgautas. 

Aš klausiausi lietaus, prispaudus: prie lūpų pavojingą vyno 
taurės krištolą. O juoda šilkinė gyvatė spitrijo į baltų nėrinių 

bokštą ir stengėsi priversti jį nusišypsoti, linktelėti galvą ar ne- 
rimastingai pažvelgti per stalą į mano motiną. Mūsų šeiminin- 
kė jautėsi nejaukiai. Bet aš buvau prie to pripratusi. Tai buvo 
moterų ir vyrų pasaulis, kuriame jie, regis, visada kažin ko vie- 
ni iš kitų reikalavo, veikiau numanomai, nei pasakydami gar- 
bingai balsu. 

Man pasidarė nebeįdomūs jų ilgi reikšmingi žvilgsniai, uo- 
lus plepėjimas, ir aš ėmiau galvoti apie Alisą Džouns. Sten- 
giausi prisiminti, kaip išmokau skaityti. Ir supratau, kad man 
pavyko atgaminti būtent tą akimirką, kai atitraukiau pirštą nuo 
spausdintinės Tūkstančio ir vienos nakties eilutės, supratusi, kad 
dabar jau kiekvienas žodis be jokių pastangų, nepriekaištingai 
sekė vienas paskui kitą plačia ir kylančia kreive. Bet tai nutiko 
po kelerių metų mėginimų. Reikia pradėti nuo abėcėlės. A - 
tai avis. B- tai balandis, C - tai cukrus, kurį nusinešė balandis. 
D - tai durys, už kurių niekas jos nebemato. E - tai ežeras, 
kuriame ji maudosi. 

Juoda šilkinė gyvatė buvo įsisegusi žalią segę po pat kairiuoju 
raktikauliu. Dabar ji vėl spoksojo į mane. Bet aš jau įsidrąsinau 
ir atsakiau jai tuo pačiu, žiūrėdama į ją pro raudoną savo vyno 
taurę. Dabar atrodė, kad jos veidas dega. Kai taip Žžvelgiau į ją, ji 
vos vos šyptelėjo ir kilstelėjo savo taurę, lyg tardama nebylų tos- 
tą. Tai buvo kreiva, nežymi šypsenėlė, sudrumstusi jos ramybę. 
O paskui ji man mirktelėjo. 

Dar nebūdama dešimties metų išmokau, kaip ir visi vaikai, 
stebėti nepastovius suaugusiųjų draugysčių, meilių vėjus, pajusti 
jų potvynius. O dabar pagaliau buvau sumaniai įvelta į suaugu- 
siųjų pasaulio intrigas. Moteris-gyvatė įteikė man savo vizitinę 
kortelę. Aš nudelbiau akis į vyną taurėje. Ir beveik nepastebimai 
nuraudau. Mes tarsi sutarėme bendrininkauti, nors tas susitari- 
mas neliko nepastebėtas. Fransiskas matė, kaip gyvatė mirktelė- 
jo. Ir iš karto palinko supjaustyti man mėsos, atšalusios lėkštėje 

ir stingstančios riebaluose bei padaže. Laikiausi įsikibusi jo švar- 
ko krašto ir žiūrėjau į savo lėkštę. 

Kai ponios atsistojo eiti į svetainę gerti kavos, Fransiskas ati- 
traukė ir mano kėdę. 

— Peršok per ją, kareivi. Dumk į lovą. Ir nevargink mamos. Ar 
rasi kelią per visus tuos laiptus? 

Aš linktelėjau galvą ir nuskriejau. 

Antroje laiptų aikštelėje mano ranką sučiupo rausva nušveista 
ranka, pasislėpusi po indauja, kurios kojos irgi lyg tyčia buvo 
nudažytos rausvai. 

Tai buvo Alisa Džouns. 

— Nepamiršai? 

Ji nuskuodė laiptais tiesiai priešais mane, sulig kiekvienu žings- 
niu vis greityn. 

— Ne, bet aš neturiu daug knygų savo kambaryje. Aš jau Žiū- 
rėjau. 

— Vienos užteks. Bet kurios. Ar teisybė, kad vieną perskaičius 
jau galima skaityti visas? 

— Kai kurios būna sunkesnės. Pavyzdžiui, Biblija. 

— Aš jau esu išmokusi iš jos daug vietų atmintinai, — pareiškė 
dusdama Alisa, kai mudvi visiškoje tamsoje pasiekėme kambarį 
pačiame laiptų viršuje. - Bent jau visas tas vietas, kurios iš tikrų- 
jų svarbios. 

Kambaryje švietė tik viena žvakė, bet kažkas buvo užkūręs 
židinį, tad mažą kambarėlį pagyvino šokinėjantys šešėliai. Drėg- 
mės kvapas jau buvo pranykęs. Lauke į langus plakėsi lietus. Ali- 
sa su visais drabužiais, nenusiavusi įsiropštė tiesiai į lovą, O aš 
nerangiai nusirenginėjau, be galo susinervinusi, nesugraibyda- 
ma sagų. Niekas neatėjo man padėti. Mano vandens ąsotis buvo 
tuščias, O ryto siusalai tebeplūduriavo naktipuodyje. Mane visiš- 
kai užmiršo. 

— Eikš. Aš užsukau trumpam, — paaiškino Alisa mojuodama 
sau už galvos abiem pagalvėmis. 

Išsirinkau knygą su pačiomis didžiausiomis raidėmis, tai bu- 
vo Piligrimo kelionė, tada įsirangiau į lovą greta Alisos. 

Kai keliavau pev šio pasaulio dykras, užėjau netikėtai tokią vietą, 
kur buvo Urvas, atssguliau tenai numigti. Užmigęs regėjau Sapną. 
Sapnavau, kad štai matau vyriškį, vilkintį Skarmalais, stovintį to- 
kioje vietoje, nusigręžusį nuo namų, laikantį rankoje Knygą ir su 
didžiule Nasta ant kupros. 

Mudvi vis skaitėme ir skaitėme tą pačią pastraipą tolydžio 
mokydamosi abėcėlę. Alisa išmoko atpažinti tris žodžius: 
KNYGA. PASAULIS. SAPNAS. Paskui žvakė baigėsi, sublik- 
sėjo, išnyko rūkstančioje glitaus lajaus balutėje ir užgeso. Alisa 
jau kietai miegojo. 


* 

Naktį audra nuščiuvo. Kai nubudau, už užuolaidų švietė saulė, o 
Alisa Džouns jau buvo seniai išėjusi. Tas lovos kraštas, kur ji 
gulėjo, buvo jau šaltas, tik liko vienintelis jos apsilankymo pėd- 
sakas — sausas purvo rėžis ant abiejų paklodžių. Kambaryje irgi 
buvo šalta, ir dabar aš žvelgiau tiesiai į naktipuodį: jau pavo- 
jingai pilną ir visą užimtą didžiulio plūduriuojančio šūdo. 
Drumzlinas vanduo dubenyje stovėjo nuo vakar. Paskubomis 
nusimazgojau veidą, akis ir nuskubėjau žemyn per visus laip- 
tus tiesiai į virtuvę. 

Alisa stebėjo kylant duoną. 

— S-A-P-N-A-S. Sapnas, - ištarė ji šypsodamasi, ir į;žnybo man 
į skruostą. 

Mudvi atsisėdome patenkintos ant suolo, mataravome kojomis 
ir giedojome abėcėlę. A - tai avis, B - tai balandis, C - tai cukrus, 
D - tai durys, E - tai ežeras, F — tai fėja, G - tai gandras... 

Susigūžiau tarp sudygusių jurginų ir valgiau šoninės odelę bei 

sausą paskrudintą duoną - pirmą iš daugelio mielų ir valgomų 
Alisos Džouns dovanų. Ji paaiškino, kad tai mokestis į priekį už 
kitą pamoką. 

— Aš susirasiu tave sode, kai tik jie baigs pusryčiauti. Virėja sako, 
kad privalau patiekti pusryčius į stalą, o paskui padėti nurinkti jį. 
Bet šiandien man nereikia plauti indų. Prisiek, kad nepamirši. 

— Prisiekiu. 

Mudvi suplojom rankomis. Susiradau pirmą gyvenime drau- 
gę. Aš iš tikrųjų jau buvau įsimylėjusi Alisą Džouns. 

Suaugusieji kiauras valandas praleisdavo valgydami arba il- 
sėdamiesi krėsluose. Kartais jiems užeidavo koks nors veiklos 
šišas, tada visi apsirengdavo ir eidavo lauk pajodinėti ar pašau- 
dyti, ar aplankyti kaimynų, apsisiautę pelerinomis ir užsivožę 
skrybėles su plunksnomis. Manęs jie niekad nesivesdavo. Jei 
lydavo, sėdėdavo susibūrę liūdnais būreliais, pabrėžtinai vaiz- 
duodami, kad tuoj numirs iš begalinio nuobodulio. Vakarais 
snausdavau ant palangės, ko! jie dainuodavo, šokdavo, flirtuo- 
davo arba žaisdavo kortomis. O pietūs būdavo nelyg koks ne- 
rimo košmaras. Sėdėdama tarp Fransisko ir Mylimosios būda- 
vau skaudžiai matoma. Stengiausi valgyti kaip galima mažiau 
ir nepakeldama akių. 

Naktimis Alisa neleisdavo man užmigti, nardindama mane į 
sakinių šėlą. Kartais ji baisiai nusimindavo, o sykį skaisčiai įrau- 
do nuo ašarų, bet visad atkakliai stengėsi suprasti kiekvieną Džono 
Banjano žodį. Ji man papriekaištaudavo, jei nežinodavau, ką jie 
reiškia. Buvau priversta išsiaiškinti su Fransisku subtiliausius pro- 
testantų teologijos dalykus. Bet Alisa buvo tiesiog neįveikiama. 
Ji niekada nepasiduodavo. 

Pamažu į birželio pabaigą vasaros orai susiėmė, pradėjo akty- 
viai reikštis ir ėmė varginti. Dienos virto deginančiomis lieps- 
ningomis orkaitėmis, o naktimis nebuvo kuo kvėpuoti ir pil- 
davo prakaitas. Mudvi priėjome Nevilties Liūną. Suaugusieji vė- 

duodavosi vėduoklėmis ir ieškodavo malonaus vėjelio. Jie reng- 
davo iškylas valtimis ir dangstydavosi skėčiais. Džeimsas Baris 
su tokia jų veikla neturėjo nieko bendra. Jis tapė sau toliau. 

Alisa lakstė pirmyn atgal su ledu atšaldytais gėrimais. Mes mė- 
gome tą ledainę su didžiuliais ledo luitais, suvyniotais į milą. 
Virėja išmokė mane nuskelti mažyčius gabalėlius plaktuku ir le- 
do kirtikliu. 

Kai nepadėdavau Alisai, gulėdavau kniūbsčia pakrūmėse ir su 
nugvelbtais ledi Elizabetos operos žiūronais šnipinėdavau gam- 
tos gyvenimą. Kiškiai sau šildydavosi vakarais ant žemės kaubu- 
rėlių, o šunims būdavo per karšta juos vaikytis. Rasa išgaruoda- 
vo nuo žolės vos prašvitus, oras iš karto liaudavosi buvęs gaivus 
ir karštis nenumaldomai stiprėdavo. Laukuose dirbantys žmo- 
nės dangstydavosi galvas plačiakraštėmis skrybėlėmis ir šalikais. 
Karštas pūvančios nušienautos žolės kvapas ir musių zvimbimas 
lydėdavo mano mieguistus nuotykius. Gulėdavau įmerkusi ko- 
jas į upelį, kuris, prieš sutekėdamas į Deivido Erskino dekoraty- 
vinį tvenkinį, juosė aplinkines pievas. Dažnai matydavau jį vaikš- 
tinėjantį po pievas, sustojantį apžiūrėti savo ančių. Kai kalbėda- 
vo su manimi, būdavo linksmas ir malonus. Kišenėse visada 
turėdavo sužiedėjusios duonos riekelių, kurias galėdavau sušerti 
tai agresyviai flotilei. Jei negaudavo duonos iškart, tie padarai 
išlipdavo iš vandens ir kvaksėdami sekdavo paskui jį per veją. 
Senojo grafo kojinės būdavo skylėtos. Jis 1 Džeimsas Baris bu- 
vo vieninteliai vyrai visoje draugijoje, vis dar nešiojantys peru- 
kus, grafo perukas irgi dvokė sena pudra. 

- Arjis iš tikrųjų labai turtingas? —- paklausiau Alisos. 

— Hmmmm, - sumurmėjo ji kramtydama žolę ir žiūrėdama į 
atverstą priešais save knygą, — labai labai turtingas. Turtingesnis 
už visus tokius karalius, kaip Baltazaras ir Nabuchodonasaras. 
Jo nuosavybė - visas Šropšyras ir dar didžioji Stafordšyro dalis. 
Visi kaimai, bažnyčios, ūkiai, miškai, parkai. Kartais jis parduo- 

da truputį žemės, kad sumokėtų už savo sodų priežiūros pato- 
bulinimus. O ką reiškia štai šitai? Va čia. 

Dabar Alisa jau mokėjo ištarti visas žodžių raides, bet dar ne- 
sugebėjo jų rišliai sujungti. 

— O kodėl jo žmona nesuado jam kojinių? 

— Ledi Elizabeta? Ji pernelyg išdidi, kad tai darytų. 

— Bet juk jo kojinės skylėtos. 

— O argi tai svarbu? 

Alisa pažvelgė į mano kojas. Aš jau nebedėvėjau kojinių, ne- 
beavėjau batų ir mano įdegusios strazdanotos kojos buvo tokios 
pat purvinos ir tvirtos kaip Alisos Džouns. 

— Nagi sakyk, — atkaklavo ji, pabučiavusi mane į nosį, ne į 
lūpas, ir nesmarkiai įkandusi, - padėk gi man truputį. 


* 

Liepos pabaigos popietės viršijo visus deginančios šutros rekor- 
dus. Vejos parudavo. Langų rėmai perdžiūvo, susitraukė ir įski- 
lo, dažai nusilupo. Virtuvės kiemo plytos būdavo šiltos po mūsų 
basomis kojomis iki vėlios nakties. Galvijai snausdavo įsibridę į 
upelį, vis plakdami uodegomis muses, net viščiukai tingiai bū- 
riuodavosi šešėlyje. Mama uždarė Alisą pieninėje, kad jos neiš- 
tiktų saulės smūgis, ir pristatė šveisti kibirų. Mylimoji staiga pri- 
siminė, kad aš esu, ir pareikalavo, kad kas dieną atsigulčiau po- 
kaičio. Laikrodžiai šnekėjosi tarpusavyje toje tylioje, ramioje ir 
įprastoje aplinkoje. Tik Džeimsas Baris nesiliovė tapęs diena iš 
dienos, nepaisydamas klimato nenuosaikumo. Mano kambarys 
buvo labai aukštai, pakraigėje, ir jau ketvirtą valandą tamsus oras 
šiapus langinių būdavo nebepakenčiamas. Išėjau lauk į glazū- 
ruotą baltą šviesą. 

Nuskuodžiau prakaituodama per žalią rododendrų tirštį į 
šiaurinę namų dalį. Ten buvo gerokai apžėlęs takas, visada gau- 
biamas šešėlio, jis vedė į didžiąją studiją, kurioje dirbo Džeim- 

sas Baris. Pasiėmiau operos žiūronus, ketindama jį pašnipinėti. 
Jis buvo viduje, pusiau pasisukęs į langus, suraukęs antakius, ir 
vos judėjo priešais savo didžiulę drobę. Stebėjau jo menkiau- 
sius judesius, kaip trukčioja jo veido raumenys. Prakaitas, var- 
vantis nuo kaktos, drumstė man regėjimą. Pamažėle iš jo laks- 
tančio žvilgsnio supratau, kad studijoje su juo yra dar kažkas. 
Jo akys nuolat grįždavo į tą pačią vietą, nebeaprėpiamą mano 
regos lauko. Jis kažką kopijavo drobėje. Ir duodavo komandas. 
Jo lūpos krutėjo. Stebėjau tą nebyliai vaidinamą slėpinį. Kad ir 
kas ten buvo, jį dengė rododendras ir mano žiūronas jo nesie- 
kė. Sužavėta negalėjau atplėšti akių. Baris padarė platų mostą, 
dešine ranka šluostydamasis nuo veido prakaitą. Per studijos 
sieną iš lėto slinko šešėlis. Paskui mano dvigubai apsiblausu- 
siuose operos žiūronuose didinga lyg kokia primadona iškilo 
nuogos moters figūra. Palaidi jos plaukai buvo surišti virš pli- 
kų pečių. Ji nusižiovavo išsidriekusi, ir kai šitai padarė, jos krū- 
tys pakilo aukštyn. Paskui nuoga, bet visiškai dėl to nesutriku- 
si, gracinga, tarsi būtų įžengusi į pokylių salę, moteris perėjo 
grindimis ir atsistojo greta Džeimso Bario. Pasilenkė jam ant 
peties. Taip juodu stovėjo, groteskiškai nesulyginami, Polife- 
mas ir Galatėja, ir abu Žiūrėjo į paveikslą. 

Tai buvo mano motina. 

Pradėjau šliaužti artyn, tvirtai prispaudusi žiūroną prie pra- 
kaituotos, slidžios nosies. Niekada nebuvau mačiusi jos nuogos. 
Ji maudydavosi tik kartą per savaitę. O aš dažniausiai būdavau 
nušveičiama pirmajame vandenyje ir paguldoma į lovą. Niekada 
nebūčiau galėjusi įsivaizduoti jos tokios — nuogos, bet stovin- 
čios čionai ir kalbančios su apsirengusiu iki smakro žmogumi. 
Jos nugara buvo tobula: du perlo spalvos ovalai, lyg kokie milži- 
niški kiaušiniai. Baris į ją beveik nežiūrėjo. Jis rodė į kažką pa- 
veiksle. Sudėjusi rankas ant pilvo ji žingtelėjo atgal trindama vieną 
koją į kitą. Džeimsas Baris pasilenkė prie drobės, tarsi ta milži- 

niška konstrukcija būtų burė ir dabar jis jau buvo pasirengęs 
keisti kursą. Mano motina stovėjo greta jo ir klausėsi Žiovauda- 
ma, retkarčiais pasirąžydama. Baris nežymiai mostelėjo paletės 
peiliu, paskui, raukydamasi ir susierzinusi, — šita jos veido išraiš- 
ka man buvo taip gerai pažįstama - ji atsitraukė į pradinę padėtį, 
anapus dviejų apsiblaususių ir išlenktų mano žiūronų ratų. Pa- 
nardinau veidą į nukritusius lapus ir šiltą drėgną žemę. 

Retkarčiais pakeldavau akis aukštyn. Baris tapė toliau. Iš jo 
žvilgsnio nuožmumo supratau, kad ji dar ten. Jis žiūrėdavo į 
paveikslą, paskui į ją, nedvejodamas, neatleisdamas, be jokio gai- 
lesčio. Ji tolydžio darėsi viena jo formų, užtvindyta pigmentų. 
Šniurkščiojau panardinusi veidą lapuose. Nekenčiau jos. Neken- 
čiau jo. Žvėriškai pavydėjau. Norėjau mokėti tapyti taip kaip 
Džeimsas Baris. 

Skruzdėlių vora slinko per lapus. Dvi trys iš jų bėgo prieš 
srovę, sveikindamos kas trečią ar ketvirtą skruzdėlę linksėjimais. 
Ar jos turi vardus? Paklausiau Fransisko. Skruzdėlės — ne indivi- 
dai, pasakė jis, jos — sistema. Paskui mąsliai nutilo ir pridūrė, kad 
žmonės - irgi sistema. Mus valdo nematomi gamtos dėsniai, ir 
ar matai tai, ar ne, priklauso nuo tavo perspektyvos. 

Bet aš jaučiausi esanti anapus bet kokios sistemos. 

Paskui užmigau, giliai įbedusi nosį į nukritusius rododendrų 
lapus, skruzdėlės keliavo per mano rankovę, operos žiūronai gu- 
lėjo kietai suspausti drėgnoje rankoje. 


* 
Juoda kažkuo pamušta koja ir balta plika kulkšnis pastūmusi ap- 
vertė mane, lyg būčiau negyvas gyvulys. Kažkas, vilkintis plony- 
čiu juodu šilku su geltonais nėriniais, pasilenkė ties peraugusiais 
krūmais, sučiupo mane už peties, piktai papurtė. Man prie pat 
veido baltavo ramus, niekuo neparyškintas, nenupudruotas gy- 
vatės veidas. Toji pati kreiva šypsena, kuria ji taip mane sutrikdė, 


)61 ( 


ištįso per jos skruostus. Ji pakėlė nuo žemės operos žiūronus ir 
valandėlę žvelgė į mane nemirksėdama. 

Buvo jau vakaras, šviesa jau apsiblaususi. Oras pasikeitė. At- 
rodė, kad Žiūrime vienas į kitą po stikliniu gaubtu, tarsi gyvūnų 
iškamšos beorėje erdvėje. Šviesa už juodo jos silueto žioravo oran- 
žiniais ir violetiniais gaisais, sakytum, ant bažnyčios sienos nuta- 
pytas apreiškimas. 

— Ar šnipinėjai savo dėdę ir motiną? 

Dėl viso pikto, jei kartais pasaulio pabaiga, kai visi melai iškils 
į viešumą ir bus sudėti krūvon, būtų čia pat, aš pasakiau teisybę: 

— Taip. 

Ji vėl nusišypsojo ir pamažu ištiesė ilgą gyslotą ranką. Ji ne- 
mūvėjo žiedų. Tiesą sakant, ji buvo nemoteriška. Ji buvo nena- 
tūrali. Nusprendžiau paieškoti jos didžiuliame Fransisko iliustruo- 
tame tome: Siebuklingi susitikimai su okultinėmis ir kabalos būty- 
bėmis egzotiškose šalyse, arba tolesni Lemiuelio Guliverio nuotykiai 
Pasakų slėniuose. 

— Nesmerk jos. Ji daro tai dėl tavęs. Visa šitai ji daro dėl tavęs. 

Suėmiau tos moters ranką. Mus supantis karštis gniaužė kva- 
pą. Ji tempė mane per krūmus, stumdama man nuo veido šakas. 
Siekiau jai tik iki alkūnės. Ji buvo kraupiai aukšta. 

— Ar jūs našlė? — aš nebuvau įžūli, aš tik stengiausi surasti 
priežastį tai juodai spalvai, kurios jau niekas nebedėvėjo. 

— Dėl Dievo meilės, ne. Aš niekada nebuvau ištekėjusi. Aš 
gedžiu savo prieš tris mėnesius mirusio tėvo. 

— Aš niekad neturėjau tėvo. 

— Ką tu, tikrai turėjai, tik tu jo neprisimeni. 

— Taip sako mano mama. 

Gyvatė ironiškai šyptelėjo. Pakėliau į ją akis. 

— O jūs ar žinote, kas buvo mano tėvas? 

Paklausiau taip, tarsi man būtų nelabai įdomu, ir sekiau paskui 
ją vilkdama lazdą. Jei pamanytų, kad man tai nelabai svarbu, gal 

ką nors pasakytų. Tačiau ji nieko nepasakė. Smulkios šakelės traš- 
kėjo jai po kojomis, kurtinamai toje tyloje. Karštis bangavo, tvy- 
rodamas ypatingoje šviesoje. Mudvi išėjome į pievą ir išvydome, 
kad dangus susitelkęs į tirštą purpurinę tamsą. Girdėjau, kaip 
arkliai trypia žemę arklidėje, ir pamačiau vyriškį, kuris išpuolė 
lauk su glėbiu skarmalų. Paskui ilga švarplėta geltonos liepsnos 
strėlė, lydima kurtinančio traškesio ir vėjo gūsio, nukrito į virtu- 
vės sodą, nenumaldomai perrėždama braškių ir salotų lysves. Aš 
dar tvirčiau suspaudžiau ranką Žvynuotame gyvatės gniaužte. Ji 
nepaspartino Žingsnio. 

— Visus mus išsiuntė tavęs ieškoti, vaikeli. Viena virtuvės mer- 
gaičių pasakė, kad tu pasiklydai. 

Šviesa tapo nereali, bauginanti. Priešais mus dunksojo namai. 
Aš trūktelėjau ją už rankos. 

— Bėgam. 

— Nėra jokio reikalo. 

Ji buvo tobulai apskaičiavusi laiką. Vos mums pasiekus veran- 
dą, man ant pečių nukrito pirmi didžiuliai lašai. Išvydau, kaip 
Mylimoji, jau vilkinti vakariniais drabužiais ir pasipuošusi bran- 
gakmeniais, puolė per visą svetainę atverti švieslangių ir pasvei- 
kinti mus sugrįžus, tarsi mes būtume grįžę iš karų. 

— Nieko jai nesakyk. Niekada, - sušnypštė pasilenkus: prie ma- 
nęs gyvatė. - Pažadėk. Tai buvo ne prašymas, o įsakymas. 

— Gerai. 

Lietus pažiro verandoje. 


* 
Alisa visada žinojo, kas dedasi namuose. Iš pradžių man išdidu- 
mas neleido prisipažinti, kad nieko nežinau. Operos žiūronai buvo 
menkas tarnų, tarnaičių ir virtuvės darbininkių šnekų pakaitalas. 
Tarnai tuose namuose vaikščiodavo koridoriais kaip šmėklos, su 
kvapą gniaužiančiu nebaudžiamumu. Jie galėjo būti atleisti bet 

kurią akimirką. Ir vis dėlto jie buvo neįtikėtinų paslapčių saugo- 
tojai. Tik šitai ir siejo mane su Alisa Džouns: uždraustas Žinoji- 
mas ir bejėgiškumas. Tačiau dabax šitam Pažeminimo slėnyje, 
vargšas Krikščionis priėjo liepto galą, nes, vos sukoręs mažumėlę kelio, 
išvydo šlyksčią išsgamą, einančią lauku priešais; vardu ji buvo Apolijo- 
nas. Ir tada Krikščionį suėmė baimė... 

— B-A-I-M-Ė, - Alisa ištarė žodį paraidžiui. 

Dabar ji jau lengvai atpažindavo dažnai pasikartojančius Žo- 
džius. Nors vis dar užsikirsdavo ties tais, kurių jai dar nebuvo 
pasitaikę. Kartais taip nusimindavo, kad puldavo knygą. Banja- 
nas užsidirbo įlenkimą ant nugarėlės nuo jos kumščiavimo. Mudvi 
sėdėjome ant tuščio vežimo sodybos kieme. Kai susidūrėme su 
tuo Apolijonu, paklausiau jos apie juodąją gyvatę. 

— Papasakok man ką nors apie tą juodą šilkinę moterį, panašią 
į gyvatę. 

— Luizą Erskin. Ji iš tikrųjų panaši į gyvatę. Pasakysiu virėjai. 

— Bet kas ji tokia? 

- Ji - jaunesnioji šeimininko sesuo ir labai gera šeimininkės drau- 
gė. Jie augo visi drauge. Ji kartais Čia išbūna su jais po šešis mėne- 
sius. Anksčiau ji atvažiuodavo su savo tėvu. Anksčiau čia jis buvo 
šeimininkas. Tačiau jam nutiko kažkas keista, jis pradėjo veblėti ir 
klejoti. Kai jis paseno ir susirgo, jinai jį prižiūrėjo. Paskui jis mirė. 

— Ji sakė, kad jis miręs... 

— Ji nebloga. Pernai ji iššukavo visas utėles man iš plaukų. 
Kartais tai nežmoniškai skauda. O kartais ji truputį baugina. Per 
pereitas Kalėdas pagavo mane vagiant kelis turkiškus skanėstus 
iš svetainės ir mušė taip, kad net visa pamėlau. Žiūrėk, nepada- 
ryk ko nors, kas ją priverstų tave mušti. Bet vis dėlto ji niekam 
nepasakė. Nei Haroldui, nei motinai. Maniau, kad pasakys. Bu- 
vau mirtinai persigandusi. Mažiausiai savaitę vaikščiojau ant pirš- 
tų galiukų. Tačiau ji taip ir nepasakė. Jau buvau paruošusi ilgą 
kalbą mamai, jeigu mane būtų atleidę. 

— Bet juk vagia visi... 

— Taip. Tačiau yra savotiška vogimo norma, jos peržengt ne- 
valia. Ir vogti privalai taip, kad tavęs niekad nepagautų. 

— Salvatorė kartą pavogė iš Fransisko vyno lošimo skoloms 
susimokėti. 

— Ir kas nutiko? 

— Fransiskas grasino jį užmušti. Ne atleisti, o užmušti. Už 
asmeninę išdavystę. Paskui jam buvo suteiktas dar vienas šansas, 
ir Fransiskas apmokėjo visas skolas. 

Alisa nusijuokė. 

— Mama sako, kad tavo generolas - džentelmenas. Na, skaito- 
me toliau. Kitą pastraipą. 

— Tau ta pastraipa patiks. Joje kalbama apie kautynes. 

— Taigi jis žengė kaip žengęs, tr Apolijonas jį pasitiko. Dabar į tą 
pabaisą buvo baisu žiūrėti: jis buvo apsitraukęs žvynais kaip Žuvis (0 
tie žvynai — tai jo pasididžiavimas), turėjo sparnus kaip Slibinas, j0 
pėdos buvo kaip Lokio, o iš jo pilvo veržėsi Ugnis tr Dimai, ir jo burna 
buvo kaip Liūto nasrai... 

- Nuostabu, - sušuko Alisa, - Ž-U-V-I-S. Mačiau valgiarašty- 
je. Ž-U-V-I-S. Žuvis. Išmokyk mane visų kitų žodžių. Kodėl jo 
vardas Apolijonas ir ką jis reiškia? 

— Nežinau. 

— Matai. Tu ne viską Žinai. 

— Aš niekada tau nesakiau, kad žinau viską. Fransiskas sako, 
kad Apolijonas valdo šios žemės karalystę. 

— Aš niekad nenorėjau jokios kitos, nors mama koplyčioje ir 
dainuoja apie Palaimingąją Kitą Žemę. 

Ji nudelbė akis žemyn, į tuos žodžius, tarsi regėtų tą pabaisą 
knygoje, o kojų pirštus ištiesė taip, kad jie išlindo už kietos sto- 
go linijos šešėlyje ir išniro į saulę. 

* 
Pietūs prasidėjo ketvirtą. Tarp patiekalų buvo didžiulės pertrau- 
kos. Fransisko liepiama valgiau savo daržovių ir bulvių krūvą. 
Vejos vis dar buvo nutviekstos saulės, bet laikrodžiai rodė jau 
beveik šešias, ir karštūūs pradėjo slūgti. Deividas Erskinas atkrei- 
pė dėmesį ne tik į tai, kad sėdžiu prie pietų stalo, bet ir į mano 
veiklą jo namuose. Aš kone užspringau. 

— Fransiskai, ar žinote, kad šitas vaikas kursto mano virtųvėje 
maištininkus? 

— Iš tikrųjų? 

- Jis moko indų plovėjas skaityti. 

Visi nusijuokė. Baisingai, kaltai nuraudau. 

— Argi ne taip, vyruti? — padrąsinamai pasiteiravo Deividas 
Erskinas. 

— Taip, sere, — nurijau žodžius paskubomis, beveik negirdi- 
mai, jausdamasi kaip pagauta. 

— Ko tujas mokai, mieloji? - paklausė Mylimoji pyktelėjusi ir 
gindamasi. 

— Piligrimo kelionės. 

Visi ir vėl nusijuokė. Ramios juodos Luizos Erskin akys buvo 
įsmeigtos į mane. Buvau ryte ryjama. 

— Pilkgvimo kelionė revoliucijos nesukurstys, Deividai, - nusi- 
juokė Fransiskas, — kaip gaila. 

— Atmink mano žodžius. Kita bus Žmogaus teisės, ir nesakyk 
man, kad jis dar neišmoko visų jos žodžių atmintinai. 

Dabar jie juokėsi iš Eransisko. Mane paliko nuošaly. Tik Lui- 
za vis dar Žiūrėjo į mane. Ji vos pastebimai šypsojosi ir nieko 
nepasakė. Kai ponios pakilo eiti į svetainę gerti kavos, atsisto- 
jau drauge su jomis, gniauždama mamos šaliko kraštą. Bet kai 
ėjau pro Deividą Erskiną, jis pasilenkė ir sučiupo mano ranką. 
Iš arti jo veidas buvo tamsiai raudonas, pilnas žilų plaukų, sky- 
lių ir juodų dėmių. 

— Nesijaudink, mieloji. Ta mokai mergaites skaityti. Aš visiš- 
kai tam pritariu. 

Nuo jo tvoskė išgedusiais dantimis ir senu maistu. Išsėlinau į 
laiptinę sutrikusi ir įtūžusi. 


k 

Prieš mus nusidriekė rugpjūtis, toks liepsningų dienų ir vėlyvų 
popiečių griaustinių paradas. Deividas Erskinas, apsivilkęs pa- 
laidinį ir apsiavęs valstietiškas kelnes, įtikinamai purvinas, išėjo į 
laukus pats vadovauti derliaus nuėmimui. Tik apipelijęs perukas 
ji skyrė nuo samdinių. Suaugusieji kartais išeidavo pasižiūrėti, 
bet visuomet palūždavo dienos pradžioje ir tuoj pat šliurindavo 
namo skųsdamiesi nuovargiu, saulės smūgiu arba kad įsidilgino, 
kad susidraskė gervuogynuose, kad skauda pilvą. Mudvi su Ali- 
sa plušom darže greta viena kitos. Šerdavom triušius, lesinda- 
vom antis ir viščiukus. Kiti vaikai, vyresni arba jaunesni už Ali- 
są, niekada nesiginčijo dėl išskirtinės jos teisės į mano dėmesį. 
Vieną popietę jos motina atkeliavo iš kaimo pasižiūrėti į mane. 
Ji čiūčiavo dar vieną klykiantį kūdikį. Aš žingtelėjau atgal nuo to 
ryšelio. Tada ji pareiškė: „Alisa — trečias vaikas iš devynių. Gyvi 
liko penki. Ačiū Dievui!“ 

Matyt, ji buvo jaunesnė už mano mamą keleriais metais, bet 
atrodė vyresnė, storesnė ir Žiauriai sveika. Eidavo į koplyčią, o 
ne į bažnyčią, bet atkakliai pareikalavo, kad vikaras pakrikštytų 
visus vaikus vardan jų tėvo, ir lankydavosi visose pagrindinėse 
šventėse, priešindamasi savo pastoriaus patarimui. Bažnyčios pa- 
maldose kartais lankydavosi popiežininkai, kuriuos Deividas Er- 
skinas labai jau neprotingai toleravo kaip savo svečius. Artimas 
bendravimas gali privesti prie to, kad apsikrėsi visam gyveni- 
mui. Alisos motina turėjo tvirtą nuomonę apie moterų teises. 
Jos galva, joms turi būti leista melstis koplyčioje. Šitais ir kitais 
klausimais jos nuomonė dažnai skirdavosi nuo dvasininkų nuo- 

monės, bet vis dėlto jie atkakliai laikėsi savo brangios paklydėlės 
sesers. Kodėl ji jų laikėsi, buvo mažiau aišku. 

Mudvi su Alisa per tą pristatymą stovėjome greta viena kitos 
arklidės kieme. Virėja išėjo lauk pasižiūrėti. 

— Tai čia garsioji ponios Balkli pajodžarga dukra, apie kurią 
mes tiek girdėjome, — prabilo ponia Džouns, nužvelgusi mane 
ilgu žvilgsniu. 

Tas naujas kūdikis pradėjo gailiai verkšlenti. Ji padavė jį virėjai. 

— Su tokia veido oda tau reikia nešioti skrybėlaitę, vaike. Virė- 
ja, tik pažiūrėk į ją. Ji — ištisinis didžiulis šlakas. Alisa, atnešk 
skrybėlaitę iš pieninės. 

Alisa visada paklusdavo motinos prašymams. Ji pasileido te- 
kina. O ponia Džouns įžnybo man į skruostą. Aš pasipiktinau, 
tačiau nusprendžiau, kad jinai man patinka. 

— Girdėjau, kad mokai mano vyresniąją skaityti, — galiausiai 
ištarė. 

— Taip, ponia, — sutikau apdairiai. 

— Esu tau dėkinga. Aš skaityti nemoku, bet mano vyras moka. 
Tačiau mergaitės privalo būti deramai išmokytos. Kai ji išmoks 
skaityti, norėčiau, kad ir toliau jai padėtum. Ar galėsi paskolinti 
jai knygų? 

— Taip, ponia, — sutikau. 

Knygos buvo be galo brangios. Fransiskas niekada neleis- 
davo nė vienos išsinešti iš bibliotekos. Mama turėjo nedidelį 
knygų rinkinį lentynoje savo buduare. Tomų nebuvo leidžia- 
ma pernešti iš vieno rinkinio į kitą. Nežinojau, kaip sugebė- 
siu nugvelbti knygų Alisai, tačiau buvau tikra, kad tai įmano- 
ma padaryti. 

— Ačiū, vaikeli, aš tikiuosi, kad patėvis ketina ir toliau mokyti 
tave. 

— Aš taip manau. Aš jo neklausiau. 

Staiga ji užsidegė ir prakalbo labai šiurkščiai: 

— Tavo motina privalo to pareikalauti. Esi aprengta taip, lyg 
būtum jo sūnus, o ne duktė. Gali pareikalauti sūnaus privilegijų. 

Ji kalbėjo su tokia pat aistra, taip pat mosikuodama rankomis, 
kaip tai darydavo Alisa, prašydama manęs išmokyt ją skaityti. 
Alisa grįžo su didžiule šiaudine skrybėle ir užvožė ją man ant 
galvos. Kūdikis ėmė inkšti. Ponia Džouns atsiduso ir paėmė kū- 
dikį iš virėjos rankų. 

— Keliaukit sau, vaikai. 

Mes buvome atleistos. Ji pabučiavo mus abi atsisveikindama, 
ir mes išpuolėm lauk. Atkreipiau dėmesį, kad ji kvepėjo šviežiai 
nupjauta žole, šiltu šienu ir buvo daug švaresnė už tuos suaugu- 
siuosius Mūsų namuose. 

— Tai mano mama, - išdidžiai pasakė Alisa. 


* 

Kiekvienais metais čia vykdavo vasaros pokylis, rengiamas pa- 
skutinį rugpjūčio šeštadienį ponios Elizabetos gimtadienio pro- 
ga. Į šį smagų, nerafinuotą renginį būdavo kviečiamos visos vie- 
tinės šeimos. Erskinai nebuvo snobai ir kviesdavo absoliučiai vi- 
sus, tad tas socialinis mišrumas laikytas truputį šokiruojančiu. 
Paskutinį tokį pokylį Alisa atpasakojo su užsidegimu. Prisiminė, 
kas prisigėrė tiek, kad sublogavo, kam nusmuko kojinės, kam 
reikėjo atlaisvinti korsetus, kas šoko kiaurą naktį ir su kuo, kas 
užmigo bibliotekoje ir kitos dienos rytą buvo rastas įmerkęs gal- 
vą į dubenį su vaisiais, kuris iš veidrodžių buvo sudaužytas ir ką 
jie valgė virtuvėje. Vaikams buvo leista ne tik stebėti, mums bu- 
vo leista ir šokti. Aš iškilmingai pakviečiau Alisą pirmo šokio. Ji 
man atsakė, kad jai reikėtų tai patikslinti dėl to savo knygelėje. 
Likusią popietės dalį mudvi praleidome drauge ją siūdamos, kad 
ji galėtų pasitikslinti. 

Iš Londono atėjo Mylimosios egzotiškų augalų katalogai, ir ji 
uoliai rinkosi naujus pavyzdžius savo oranžerijai. Aš pasigyriau, 

kad pakviečiau Alisą šokti ir tapau pagrindiniu jos šokių partne- 
riu. Mama mąsliai mane nužvelgė. 

— Tau reikia apsivilkti balinę suknelę, brangute. Žmonės jau 
kalba. 

Aš dar niekada nevilkėjau balinės suknelės. 

— Aš negalėsiu pakviesti Alisos, jeigu dėvėsiu ne kelnes, - už- 
protestavau. - Mes abi būsime mergaitės. 

Mama suglumo. 

— Bet tu juk privalai vilkėti suknelę. Aš jau nupirkau audeklo. 
Tu augi. Kitaip vilkėti nepadoru. 

— Aš nesivilksiu jos! 

Mano susierzinimas didėjo. Kažkaip neaiškiai suvokiau, kad 
mano dviprasmiški drabužiai ir buvo tai, kas darė mane ypatin- 
gą ir įdomią Alisos Džouns akyse. 

— Bet, mieloji... 

— Nesivilksiu! 

Mano ausys išraudo. Aš kovojau dėl teisės būti įdomi. Žiūrė- 
jau jai tiesiai į akis užvertusi smakrą. 

Staiga ji nusišypsojo, jos akys pritvinko meilės. 

— Nepyk, mieloji. Tu tikras mano brolio atvaizdas. 

Ėmiau daužyti kumščiais jai per kelius, visi jos katalogai nukrito 
ant grindų. Staiga iš kilimo išvinguriavo juodas šilkinis Luizos 
Erskin pavidalas. 

— Nemušk mamos. Tai baisiai nemandagu. 

Sugėdyta išėjau. 

Gyvatė nužvelgė mane nuo galvos iki kojų, paskui ryžtingai tarė: 

— Mes galim nuvažiuoti rytoj į miestą, Mere En, nupirksime 
dar medžiagos ir sagų. Ji tokia maža, tai iš tikrųjų ilgai netruks. 

Gavau pasirodyti tame pokylyje su elegantiška mėlyna pulko 
uniforma, vilkėjau kaip eilinis. Toji eilutė buvo daug priimtines- 
nė už maskuojamuosius drabužius. Alisa virpėte virpėjo iš 
džiaugsmo. Ji visada norėjo šokti su kareiviu. Prieš kelis mėne- 

sius per šiuos kraštus perėjo tryliktasis dragūnų pulkas ir sudau- 
žė viso kaimo širdis. 

Iškilmių dieną dvi šeimos įdienojus atjojo ant asilų ir sukėlė 
didžiulį sambrūzdį. Visi matė, kaip Deividas Erskinas bėga per 
laukus vienplaukis jų pasveikinti. 

Virtuvėse buvo pernelyg karšta. Mudvi su Alisa darbavomės 
iš peties - mušėme muses. Tai buvo užduotis, kurią mes vykdė- 
me labai uoliai, kaskart sustodamos, kad nudumtume laiptais 
aukštyn paspoksoti į visus naujai atvykusius suaugusiuosius bei 
vaikus ir pakritikuotume jų drabužius. 

— Poniai Sperling iškrito dar daugiau dantų. Ar tu tai pastebė- 
jai? Pernai ji sušvilpdavo gerdama punšą. 

Aš neturėjau žalio supratimo, kiek dantų šiaip jau turėjo po- 
nia Sperling. Alisa gyrė ir smerkė taip, tarytum tai darytų kara- 
liaus dvaro ambasadorius, sudarinėdamas aukštuomenės sąrašą. 
Ji parodė pirštu į vieną teismo pareigūną ir atskleidė, kad jis 
dažnai mušdavo savo žmoną. 

— Ar tavo patėvis kada nors muša tavo motiną? - smalsauda- 
ma paklausė Alisa. 

— Ne! Niekada! - buvau pašiurpusi. 

— Įdomu, - ištarė Alisa. - Vieną kartą jos akis buvo pajuodusi. 
Aš nemačiau, bet visi tebekalba apie tai. Tada buvo paskelbta, 
kad ji netyčia nugriuvo pono Bario studijoje. Mano tėvelis kartą 
sudavė mamai. Ji dėjo atgal, ir jam sprogo ausies būgnelis. Da- 
bar jis kurčias viena ausim. 

Mano palanki nuomonė apie ponią Džouns pasitvirtino, bet 
neturėjau laiko galvoti apie pajuodusią mamos akį, nes priešais 
išdygo to teismo pareigūno žmona, jos šypsena tikrai buvo nu- 
siaubta trūkstamų dantų. 

— Gal tasai teismo pareigūnas jai išmuša dantis? — pareiškiau 
savo nuomonę. 

— O ne, - paneigė Alisa, - jie tiesiog išpuvo. 

Orkestras atvyko dviem vežimais ir, teisindamasis karščiu, iškart 
paprašė alaus. Smuikininkai derino instrumentus arklidėje, o nau- 
jasis klavesinas buvo įkeltas pro švieslangį į verandą, svetainėje 
apverstas, paskui nuneštas į didžiąją salę, kurioje ir turėjo vykti 
šokiai. Dvi milžiniškos vazos su kardeliais stovėjo virš židinio abi- 
pus veidrodžio poza „ramiai“, o visų kambarių durys namuose 
buvo atviros. Mažų muselių Babelio bokštas blokavo pagrindinių 
durų įėjimą, o apsvaigę ponios Elizabetos snapučių žiedai liejosi 
per kraštus ant palangių. Pagautos transo mes lakstėme aukštyn 
žemyn virtuvės laiptais ir klykavom. Namai buvo pilni juoko, gin- 
čų ir malonių kvapų. Fransiską apsupo ponios, visos mojuoda- 
mos vėduoklėmis. Džeimso Bario nebuvo nė ženklo. 

Vyrai, statantys stalus sode, išduobė vagą vienoje vejoje. Vy- 
riausiąjį sodininką ištiko isterija, ir pati ponia Elizabeta Erskin, 
žėrinti švelniais muslinais ir atrodanti jaunesnė bei linksmesnė 
nei kada nors iki šiol, gavo atkalbinėti jį nuo sąskaitų suvedinėji- 
mo čia pat. Girdėjau, kaip ji gyrė gydomąsias lietaus galias, ta- 
čiau jau daugelį savaičių nebelijo, ir atrodė, kad iš viso nebelis, 
tad jos raminimai regėjosi gerokai perdėti. Ketvirtą valandą pra- 
sidėjo pirmasis valgymo etapas, ir šeimyna iškilmingai įžengė į 
sodą, klupdama ant šiurkščios žolės ir kikendama. Visi palaikė 
vieni kitus, o paskui tyčia nuvirsdavo, vėl puldavo vidun pasiim- 
ti vėduoklių ir skėčių. Mudvi su Alisa lakstėm pirmyn atgal iš 
sodo į virtuvę, pernelyg įsiaudrinusios, kad norėtume valgyt, 
atkakliai vaidindamos šnipus. Matėme, kaip vienas jaunuolis ir 
mergina patylomis išsėlino lauk ir bučiavosi krūmuose. Aš bu- 
vau linkusi atvirai juos demaskuoti, bet Alisa pasakė, kad tai ne- 
skandalinga, nes jie jau susižiedavę. 

— Skandalinga būtų tiktai tuomet, jeigu jie būtų vedę, tačiau 
ne vienas kitą, - paaiškino ji. — Kartais netgi tai neskandalinga, 
jei trunka jau labai labai ilgai, ir visi apie tai Žino. 

Suaugusieji valgė, juokėsi, kalbėjosi ir dainavo, sėdėdami po 

medžiais auksinėje šviesoje. Jie buvo patenkinti ir geraširdžiai. 
Bent jau man taip atrodė. Alisai taip neatrodė, bet ji geriau iš- 
manė apie gyvenimą nei aš. 

Galiausiai orkestras užėmė savo vietas ant girgždančios sce- 
nos didžiojoje salėje ir ėmė derinti instrumentus. Orkestrantai 
sėdėjo prakaituodami už skintų gėlių barikados. Didžiąja sale 
naudotasi nedažnai. Už jos driekėsi portretų galerija, nukabinė- 
ta seniai jau mirusių garbingą padėtų užėmusių Erskinų giminės 
narių atvaizdais: jie glostė begales arklių ir šunų. Užuolaidos 
trenkė drėgme, o gebenė jau kone uždengė du langus. Alisa pa- 
pasakojo man, kuris iš giminės narių bankrutavo ar buvo žudi- 
kas. Jie kabojo nesišypsantys, pajuodę po lako ir purvo sluoks- 
niais ir visi atrodė vienodai kalti. Dabar ir didžioji salė, ir portre- 
tų galerija dvokė vašku bei sausmedžiu. O šokdami viduje pučiant 
lengvam vėjeliui, girdėjome, kaip perdžiūvusiame ore skimbčio- 
ja stikliniai sietynai. 

O štai spalvotomis eilėmis išdėstyti patiekalai stabtelėjusiems 
atsigaivinti: įvairios želė, vaisiai, pyragaičiai su ledais, sumuštiniai 
su vištiena ir su žuvim, brangūs baltieji vynai, įvynioti į liną, ir 
punšas su ledais didžiuliuose sidabro dubenyse su labai ilgais sem- 
tuvais. Aš stovėjau sargyboje prie maisto sustingusi, vilkėdama 
savo naujas kelnes, papuoštas pulko juosta, ir man buvo baisingai 
karšta su tuo karišku švarku, nusagstytu žalvarinėmis sagomis. Visi 
apie mane kalbėjo kaip apie labai žavią. Ponia Emersli, vikaro žmo- 
na, aiškino mano motinai, kad buvo visiškai tikra, jog aš iš tikrųjų 
esu prisukama lėlė, galbūt net grojanti, nes taip tikroviškai atro- 
džiau. Tuomet buvo madingi plokšti batai ir laisvos suknelės. Po- 
nų kelnės buvo labai jau drąsiai aptemptos. Įtariau, kad Fransiskas 
dėvi korsetą, tačiau įrodyti to negalėjau. Alisa pasakė, kad mudvi 
galim pasislėpti jo kambariuose, ištyrinėti jo skrynias, ir šitaip su- 
žinosime. Kaimo žmonių akyse jis buvo Žžavingas užsienietis ir 
šokiruojamai radikalus. Todėl visi norėjo su juo šokti. 

Buvo šokamas keistas menuetas ir net mazurka, tačiau dau- 
giausia šokome kaimiškus šokius, kai pagrindinė pora garsiai su- 
šukdavo pasirinkto šokio pavadinimą. Tai reiškė, kad niekas nebus 
paliktas stovėti prie sienos: visi šoko, kol griūdavo ant kėdžių ir 
vėduodavosi, o tie, kurie ilgiau ištvėrė, trypė su įkarščiu. Nak- 
čiai slenkant ir blyksint žvakėms prasidėjo šaudymas akimis, flir- 
tavimas, graibymasis ir žnaibymas, lydimas kikenimo bei klyks- 
mų. Tai buvo labai nepadoru, labai nevaržoma. Moterų kaspinai 
sūkuriavo šokant rilius, o aš šokau su Alisa Džouns. 

Alisa buvo tokia švari, kokios jos dar niekad nemačiau. Ko gero, 
buvo nušveistas ir įdegio sluoksnis. Ji vilkėjo šviesiai mėlyną suknelę 
su tamsiai mėlynais kaspinais, iškirptais iš nudėvėtos Elizabetos 
Erskin suknelės. Buvo basa, bet niekas to nepastebėjo. Mokėjo 
visus šokius ir priversdavo mane atsistoti reikiama poza šūksniais: 
„Ne, kairę ranką, kvailuti!“ ir „Greičiau, žemyn, ne šitaip!“ Per 
daugumą šokių mes apsikeisdavome partneriais kiekvienoje gru- 
pėje, darydami skirtingą žingsnį ir žingsnių seką. Čia raičiau kojas 
kaip nykštukas aplink Elizabetą Erskin, o jau netrukus susižavėju- 
si spoksojau į stulbinamai gražią savo mamą, dar vienas apsikabi- 
nimas — ir vėl šalta juodos gyvatės ranka. Nuo prakaito, baimės ir 
susijaudinimo uniforma prilipo man prie nugaros. 

Vakarienę paskelbė vidurnaktį. 

— Žiūrėk, žiūrėk, — sušuko Alisa, žavinti tais kaspinais ir ta 
savo drąsa, - ponas Baris apsivilko švarius marškinius. 


* 
Mudvi gulėjome užmigusios svetainėje už sofos, ir staiga paju- 
tau kažką švelniai purtant mane už peties. Užuolaidos prasisky- 
rė. Lauke žemė buvo metamorfozės gniaužtuose: tamsa jau sky- 
do sodriais pilkai melsvais atspalviais. Laukuose pamėkliškai 
mindžikavo galvijai. 
— Kelkis, vaikeli, dabar tau reikia eiti su manim. 

Tai buvo Luiza, šalta, neskubanti, tamsi lėtos aušros fone. 

Aš atsiskyriau nuo Alisos Džouns ir mieguista bei sutrikusi nu- 
sekiau paskui tą juodą moters siluetą. Girdėjau muziką, vis dar 
dunksinčią didžiojoje salėje. Luiza išsivedė mane į sodą. Šaltis su- 
kirto man per pilvą ir per veidą. Gurkštelėjusi šalto oro suvirpė- 
jau. Žolė sudrėko nuo rasos, o nuo gėlių karojo voratinkliai. Blyš- 
kios ir trapios statulos šmėkšojo virš kukmedžio gyvatvorių itališ- 
kame sode. Kukmedis išliko tvirtas tamsos luitas, dabar jau 
tamsesnis už naktinį dangų. Luiza tvirtai įžengė į labirintą. 

Tas labirintas buvo rytinėje namo dalyje. Popietėmis mes daž- 
nai Žaisdavome čia slėpynių. Tai buvo tobulas kvadratas, visi ta- 
kai lygiagretūs vienas kitam, tarytum vienas kito kopija. Nieko 
grėslaus tame labirinte nebuvo, tačiau aš niekada nebuvau įžen- 
gusi į jį auštant. Dabar čia atrodė kraupu, gyvatvorės skleidė 
stiprų kvapą, žemė mirgėjo mums po kojų. 

Užuodžiau cigarus. Iš labirinto vidurio, kur palei deivės kojas 
fontanas leido burbulus, kilo melsvai pilkas dūmų debesėlis. Mes 
įžengėme į pačią labirinto šerdį, į paskutinį jo kvadratą. Čia, su- 
sėdęs aplink fontaną, traukė cigarus triumviratas: Deividas Stiuar- 
tas Erskinas, Bačano grafas, generolas Fransiskas de Miranda ir 
Džeimsas Baris, Karališkosios akademijos narys. Visi jie atrodė 
labai galingi ir labai girti. 

— Štai ji, — tyliai ištarė Luiza ir paleido mano ranką. 

Man atrodė, kad sapnuoju. Fransiskas išskėtė man rankas. Pri- 
puoliau prie jo uniformos, kuri dvokė prakaitu, alkoholiu ir ma- 
mos muskusu. 

— Na, brangioji, - prabilo Deividas Erskinas, — mes čia aptari- 
nėjom tavo ateitų. Negalime paleisti jos vėjais. Tu labai protingas 
vaikas. Reikia kažką daryti. 

Džeimsas Baris nenuleido nuo manęs akių. Jis nieko nepasa- 
kė, bet mėšlungiškai papsėjo savo cigarą. Jo marškiniai jau nebe- 
buvo švarūs. 

— Klausyk, kareivi, - prabilo Fransiskas, - ar norėtum studi- 
juoti kaip reikiant? Universitete? 

— Taip, - atsakiau pašnabždomis, staiga pajutusi, kad man da- 
rosi bloga ir krečia drebulys. 

— Na, šitai ir darysi. Yra tik vienui vienas dalykas, kurį tu priva- 
lai nuo šiolei prisiminti visiems laikams: tu niekada nebūsi mer- 
gaitė. Bet tavęs tai nevargins. Tiesiog ir toliau būk pajodžarga. 

Šviesa vis labiau ryškėjo. Dabar jau mačiau jų veidus. Tai buvo 
vyrai, kurie seno, storėjo, žilo; jų gyvenimo žygis jau buvo atliktas 
ir baigtas, jų keliai — jau pasirinktu. Dabar jie rinko kelią man. 

— Nuo šiol tu būsi berniukas, o paskui vyras. Tavo dėdė ir aš 
duosim tau savo pavardes. O Deividas savanoriškai pasirinko 
būti tavo mecenatu ir globėju. 

Deividas Erskinas kimiai nusijuokė. Tai buvo nuostabi mintis. 
Koks triukas, koks maskaradas, koks pasauliui iškrėstas pokštas. 

— Aš investuosiu į tavo mokslus, ir su malonumu. Atėjo laikas 
padaryti tau ką nors naudinga, vaike. Nuo šiolei aš būsiu tavo 
bankininkas, - Deividas Erskinas šelmiškai sukikeno, dunksoda- 
mas viršum manęs šviesėjančiame mėlyje. 

— Sveikas atvykęs į laivą, Džeimsai Miranda Bari. Kaip mote- 
ris, susieikvotum veltui. Prisidėk prie vyrų. 

Tada visi nusijuokė. 


k 
Visi aplinkui, visas kaimas, kiekvienas šeimyniškis, koplyčios, baž- 
nyčios ar popiežiaus adeptas, išriaumodavo padėkas Dievui. Dei- 
vidas Erskinas, Bačano grafas, išpyškindavo trijų eilučių šūksnį 
derliaus nuėmimo šventei, priversdamas visus mus nusistebėti jo 
moliūgų dydžiu. Visa eilė jų, didžiulių, oranžinių, puošnių, pui- 
kavosi ant altoriaus. Kviečių ir miežių puokštės buvo pririštos prie 
piliorių šoninėse navose, purpuriniai astrai ir begalės rykštenių 
dengė sakyklą, obuolių, pomidorų didumo sulig kumščiu krep- 

šiai, oranžinės lelijos su tais didžiuliais kyšančiais kuokeliais, ku- 
riuos pastorius Emerslis įvardijo kaip nederamai dviprasmiškus, 
stovėjo sukrauti ant altoriaus laiptelių, arbatinės rožės, subtilios, 
tačiau bekvapės, gražiai išsiskleidusios rudens saulėje, apvijo kru- 
cifiksą, Kristaus erškėčių vainiką. Kažin kaip paslaptingai pernykš- 
čio sidro statinaitė buvo pastatyta prie šventinto vandens indo. 

Mes galvojome apie savo nuodėmes, bet nelabai rimtai. 

Mes prašėme Jo atleisti mums, kaip mes atleidžiame tiems, 
kurie mums nusideda. Alisa buvo įsitikinusi, kad tai Jėzaus įspė- 
jimas nepersekioti brakonierių. Galiausiai ji suprato tą užrašą 
ant vartų prie miško: DRAUDŽIAMA EITI*. Ji prašė, kad jai 
būtų atleista už du zuikius ir fazaną. 

— Kas atsitinka su tais vaisiais paskui? — paklausiau pašnibždomis. 

— Vikaras juos visus suvalgo. Kai kurie atitenka pastoriaus pa- 
dėjėjo šeimai, — Alisa apgailestaudama pažvelgė į savo marinuo- 
tus agurkus. 

Choras užplėšė Gloria diriguojant poniai Emersli: ji buvo pa- 
lenkusi į šoną galvą, o jos alkūnės sukosi ratu kaip vėjo malūno 
sparnai. 

Kai vikaras prasiskynė kelią prie sakyklos pro tą gausybę ūkyje 
užaugintų gėrybių galiausiai padėkoti ir paraginti mus pasielgti 
taip pat, pamačiau, kaip mama išsitraukė siuvinį. Jiedvi su Luiza 
buvo karštai įnikusios į siuvimą. Reikėjo man parengti visą nau- 
ją garderobą. Prasidėjo mano naujas gyvenimas. Raudonos ma- 
no garbanos jau buvo nukirptos dar trumpiau ir jau buvau 
įsprausta į Alisos jaunesniojo brolio marškinius. Vikaras kalbėjo 
apie narsą ir karo eigą nežinomuose svečiuose kraštuose. Jis pa- 
aiškino, ką reiškia pasiaukojimas, ir jau buvo pradėjęs kalbėti 
apie tradicijos svarbą, kai Alisa ėmė trūkčioti mane už rankovės. 


* Angliškai pasakymas No trespassing — „draudžiama eiti“ gali būti suprastas ir 
kaip „draudžiama nusidėti“. 

— Eime, - ištarė ji pašnabždomis. — Aš noriu perskaityti pasku- 
tinę atkarpėlę. Mėginau ją skaityti praėjusią naktį. Tu pasakysi 
man, ar perskaičiau teisingai. 

— Kur judvi einata? - užriaumojo ponia Džouns, kai mes suar- 
dėme visą eilę. 

— Jam reikia pasiusioti, - ramiai sumelavo Alisa, suversdama 
visą kaltę man. 

Mudvi išrovėm iš bažnyčios ir nukūrėm prie zakristijos, šokinė- 
damos per visus kapus. Alisa buvo paslėpusi knygą po sutana. Įsi- 
taisėm patogiai tarp dvasininkų drabužių, Alisai apieškojus visų ap- 
siaustų kišenes. Ir išniro toji knyga: aplamdyta, įlenkta, ištepta žaliai, 
kai kurie jos puslapiai buvo išplėšti, ji truputėlį tvoskė vištų mėšlu. 

— Dabar regiu save savo Kelionės pabaigoj, mano vargo dienos pa- 
sibaigė. Dabar išvysiu tą Galvą, kur buvo karūnuota Erškėčių Vaini- 
ku, 17 tą Veidą, kuris buvo abspjantas dėl mangs. 

Alisa iš lėto traukė pirštą nuo vieno žodžio prie kito, dekla- 
muodama tekstą. Ištardavo juos vieną po kito, tarsi giedotų kokį 
ritualą. Pro durų plyšį girdėjome, kaip vikaras daro tą patį. 

— Aš mėgdavau klausytis kalbant apie mano Viešpatį, ir kur tik 
ašen išvysdavau jo Bato atspaudą ant Žemės, ten geisdavau nuleisti 
17 savo Pėdą... 

Aš sulaikiau kvėpavimą trokšdama, kad Alisa nepadarytų klai- 
dos. Ji visa drebėjo iš susijaudinimo ir pasididžiavimo. 

— Galiu papasakoti tiems, kurie to nori, ką ašen čia nutylėjau: bet 
kolei kas sakau savo Skaitytojui Adieu *. 

— Puiku! Tū jau moki skaityti, Alisa, tu jau moki skaityti! 

Ji taip mane suspaudė, kad mano kaulai subraškėjo. 

— Dabar aš noriu pamėginti perskaityti prancūzišką romaną. 

Garbė Dievui Tėvui ir Sūnui, ir Švenčiausiajai Dvasiai, kaip buvo 
pradžioje, taip yra ir dabax; tr bus visados, per amžių amžius. Amen. 


* Sudie - pranc. 

ANTRA DALIS 
V. |] |] |] -— 
Siaurė 1r pietūs 


Džeimsui Mirandai Bariui buvo sukakę dešimt metų, kai 1809 
metų gruodį jis pasirašė stojimo į Edinburgo universitetą raštą. 
Jis sumokėjo iš savo kišenės du šilingus ir šešis pensus už univer- 
siteto bibliotekos bilietą, su niekuo nepersimetė nė vienu Žo- 
džiu, pasistatė beveik kulkšnis siekiančio palto apykaklę ir žengė 
į ledinę lietaus, virstančio šlapdriba, sieną. Buvo neaukštas, iš- 
blyškęs, raudonplaukis ir labai greit supykdavo. Gyveno Lotia- 
no gatvės šeštame name su motina, elegantiška dailaus profilio 
ir nepraktiškų sumanymų moterimi, bei jos kompanione, grės- 
lia moteriške, vardu pavarde Luiza Erskin, kurią mėsinėje paži- 
nojo kaip Juodąją Našlę. Jie gyveno visiškai atsiskyrę nuo viso 
pasaulio. Namo šeimininkė atraportavo, kad našlė ir motina kar- 
tais šūkalodavo vakarais viena ant kitos, kad motina rašydavo ir 
gaudavo po kelis laiškus kiekvieną dieną ir kad berniukas buvo 
labai stropus vyriokas, nieko nekalbėdavęs ir skaitydavęs daugy- 
bę knygų. 

Tai buvo bendra visų Lotiano gatvės šešto namo šeimyniškių 
nuomonė. Kaimynai laukė tolesnių naujienų. 

1810 metų sausio 2-oji 


Generolui Fransiskui de Mirandai 
Brangusis sere, 


laiške, kurį turėjau garbės gauti iš savo neįkainojamo draugo ir 
mecenato lordo Bačano, jis teigia, kad, maloniai Tamstos pa- 
klaustas apie mano sveikatą ir užsiėmimus, nenuslėpė jaučiąsis 
pamalonintas, kad aš labai uoliai užsiimu visais dalykais, kuriuos 
esu pareikalautas atlikti kiek įmanoma geriau. Tamstos asmeniš- 
kai pamokytas, dėl ko esu labai dėkingas ir amžiais Tamstai įsi- 
pareigojęs, Sere, pirmiausia susipažinau su chemija, botanika, 
anatomija, graikų kalba, gamtos ir dorovės filosofija, prie kurių 
dabar turiu pridurti medicinos teisę ir du fakultatyvius dalykus, 
į kuriuos jau esu užsirašęs, tai yra akušeriją ir skrodimą. Dakta- 
ras Fraeris, kuriam patikėta išmokėti man mano gaunamus pi- 
nigus, patikino mane, kad jam žinoma Tamstos reputacija ir 
kad jis buvo supažindintas su Tamsta, brangusis Generole, kai 
Tamsta atvykote į šitą šalį. Nesusitvardžiau nepasakęs daktarui 
Fraeriui, kokį lobį Tamsta turite Londone ir kaip dažnai leisda- 
vote man juo naudotis, — neverta nė sakyti, kad turiu omeny 
Tamstos labai turtingą ir elegantišką biblioteką. Atleiskite, kad 
trukdau Tamstą šiuo laišku, bet negaliu atsisakyti malonumo 
palinkėti Tamstai laimingų Naujųjų metų, ir mano motina, po- 
nia Balkli, bei panelė Luiza Erskin prisideda prie tų linkėjimų. 
Maldauju Tamstos malonės, kai pamatysite daktarą Fraerį, pra- 
nešti jam, kad lordas Bačanas nori, jog pasakyčiau, kad mes 
išgėrėme į jo sveikatą lordo namuose Džordžo gatvėje šitą sa- 
vaitės dieną. Nei daktaras Fraeris, nei kas nors kitas čia nieko 
nežino apie ponios Balkli dukterį, tad aš tikiu, brangusis Gene- 
role, kad nei Tamsta, nei mano didžiai gerbiamas dėdė nemi- 

nės nieko jokioje savo korespondencijoje apie mano pusseserės 
draugystę ir rūpinimąsi manimi. 

Lieku, Sere, besižavintis Tamsta ir ištikimas Tamstos tarnas, 
Džeimsas Miranda Baris 


Skrosti buvo praktikuojamasi ant nelaimėlių, mirusių var- 
guolių namuose arba kartuvėse, palaikų. Džeimsas Miranda Ba- 
ris studijavo skrodimą kaip privatus daktaro Faifo, kuris vis dar 
nešiojo kaselę ir pats buvo praėjusio amžiaus atgyvena, moki- 
nys. Daktaras buvo gerai Žinomas mieste ir pagarsėjęs tuo, kad 
paskatindavo medicinos studentus asmeniniais pokalbiais bei 
stipraus alkoholio gurkšniais. Lavono vaizdas per pirmą skro- 
dimo klasės pamoką buvo toks baisus, kad vienas iš mokinių, 
stovinčių greta Bario, nualpo. Tas jaunuolis buvo pavarde Džob- 
sonas. Baris sugavo vaikiną ir laikė jį savo glėbyje, kad šis ne- 
prasiskeltų kaktos į laboratorijos stalo kraštą, paskui tvirtai su- 
spaudė keliais Džobsono galvą ir patrynė jam smilkinius. Žiau- 
rus šaltis kambaryje garantavo, kad Džobsonas sąmonę bus 
praradęs tik neilgai. 

— Patrauk jį iš kelio, Bari, — riūgtelėjo daktaras Faifas. — Visa- 
dos nualpsta kuris nors iš drimbų. O štai čia Žasto raumenys, 
šito subjekto apgailėtinai susitraukę... 

Baris nuvilko Džobsoną į kampą. Jo veidas buvo visiškai išba- 
lęs, tiesą sakant, šiek tiek papilkėjęs aplink nosį ir burną. Baris 
buvo tikras, kad tuoj subloguos. 

— Nagi, vyruti, —- sušnabždėjo, — jums viskas bus gerai. Pasi- 
stenkit nuryti seilę. 

— O Viešpatie, - Džobsonas pakėlė nieko nematančias akis į 
tokį patį išblyškusį strazdanotą veidą. — Tai tasai baltas skystis, 
ištekėjęs, kai jis įpjovė. Baltas kraujas... 

— "Tai ne kraujas, — pedantiškai paaiškino Baris. 

— Kai liausitės vaidinę senas ponias, džentelmenai, būsite tin- 

kami sugrįžti prie skrodimų stalo. O jei negalite būti protingi, 
tai neplepėkite. 

— Ochhh! - sudejavo Džobsonas, ir jo galva nusviro vėl. 

— Palaukit, - Baris čiupo jį už plaukų. 

Juodu tyliai sėdėjo ant grindų, atsišlieję į šiurkštų rumbuotą 
suolą. Baris pakėlė akis į pavyzdžius, plaukiojančius didžiuliuose 
stikliniuose induose. Čia buvo visa eilė įvairių išsivystymo stadi- 
jų gemalų, jie stovėjo viršutinėse užrakintų spintų lentynose. Pir- 
masis buvo šlykšti pabaisa, toks didžiulis išilgintas buožgalvis su 
mažytėmis sulipusiomis galūnėmis; paskutinis buvo panašus į 
miegantį, pasirengusį nubusti vaiką. Ant stalo gulinčio lavono 
nesimatė, jis buvo apstotas kitų mokinių. Daktaro Faifo kaselė 
energingai virtavo. Skrodimų kambaryje buvo žiauriai šalta. Ba- 
ris pajuto skersvėjį, traukiantį po durimis. Daktaras, užsiraitojęs 
marškinių rankoves ant švarko rankogalių, aiškino apie pilvo rau- 
menis ir raumenis aplinkui pilvą. Baris troško matyti, ką jis daro. 

— Nagi, pasistenkit atsikelti. Negi rengiatės subloguoti? — Ba- 
rio užuojauta dabar jau buvo atmiešta nekantrumo. 
strazdanas vos už kelių colių nuo jo veido. Bario ranka buvo šalta 
kaip ledas, bet tvirta. Jie prišliaužė prie stalo krašto, prie slidaus 
balto lavono kojų. Šis jau nebuvo panašus į žmogų, toks susitrau- 
kęs ir glotnus, tarytum koks susiraukšlėjęs ungurys. Susitrauku- 
sios genitalijos priminė pasenusius, nebevalgomus kogalvius. 
Džobsonas vėl krūptelėjo išvydęs tą nelemtą lavono kietumą ir 
pajuto kaip jo delne kietai susigniaužė sustingusi Bario ranka. 

— O dabar žiūrėk, vaikine, - kreipėsi daktaras Faifas į Džobso- 
ną, — ir prisimink viską, ką matai. Kai operuosi, teks dirbti grei- 
tai. Galimas daiktas, koks nors nelaimėlis kareivis dejuos po tavo 
rankomis, ir neturėsi daug laiko. Kiek yra būdų suskirstyt į dalis 
šį trapų, gležną statinį? Ir kiek jų dar bus sugalvota? Klausyk. 
Stebėk. 

Daktaras paglostė savo peilį. Faktiškai egzistavo atskiras kari- 
nės chirurgijos kursas, tačiau vidinė visų Žmonių geografija bu- 
vo daugmaž vienoda. Daktaras Faifas atžariai linktelėjo Bariui, 
šis jau pasižadėjo būti geras studentas. Tas vaikis visiškai nesitvar- 
do, na, jis atrodo visai kaip vaikas. Kita vertus, dauguma vaikų 
bejausmiai, nejaučia jokių subtilumų, nieko. Ar bent jau neatro- 
do, kad jaučia. Kokia kirbinė išblyškusių, tuščių veidų! Amora- 
lūs laukiniai, dauguma jų tokie. 


k 

Bario paltas taip ir liko gerokai jam per didelis. Rodės, jis visiš- 
kai neauga. Ausys pradingo po apykakle, kai jis įsmuko į ranko- 
ves, paskui užsismaukė ant savo raudonų garbanų kepurę ir sku- 
biai nužingsniavo prie durų. Džobsonas prisivijo jį ant laiptų. 

— Palaukit, — šūktelėjo jis, - nepabėkit, Bari. Aš noriu jums 
padėkoti. 

— Nėra už ką. Atsiprašau. Man reikia eiti. Mama laukia manęs 
su arbata. 

— Ar galėtumėte išeiti pasivaikščioti sekmadienį? 

— Nemanau. Man reikia mokytis. 

— Tik vieną valandą po pietų? Jūs niekad neateinate į klubą. 
Galėtume nueiti prie upės. 

— Atsiprašau. 

— Na, pamėginkit pasiprašyti mamos. 

Dvejodamas ir nesiryždamas Baris staiga nusileido: 

— Gerai, pasiprašysiu. 


k 
Butas, kuriame jie gyveno, žvilgėjo šlykščiu auksu ir Žaliais 
sienų tapetais, kurių juostos buvo tokios siaurutės, kad šei- 
mynai atrodė, jog ji yra įkalinta šitame švytinčiame narve. Bal- 


dai prie tų tapetų nederėjo, rėždami akį vulgaria auksinių galionų 

gausa. Jeigu ne ta nemaloni kraustymosi iš vieno namo į kitą 
perspektyva, pareiškė Merė En, ji būtų atsisakiusi jį nuomotis, 
nepaisydama nuobaudų. Net jeigu būtų reikėję sumokėti ket- 
virtį nuomos. Tačiau ją slėgė ne vien absurdiškas tapetų vulga- 
rumas — ji bjaurėjosi jo atmosfera ir židinio laužais, tinkan- 
čiais Žanai Arkietei. 

Lagaminai atvyko anksčiau už juos ir buvo vienodai išskirsty- 
ti po visus kambarius su pribloškiančiu galutinumu. Jokios gali- 
mybės pabėgti nebeliko. Luiza išdidžiai įžengė į slegiančią, su- 
plėkusią bjauriai prigriozdintų kambarių, turėjusių tapti jų na- 
mais, seką - kiekvienas jų buvo blogo skonio šedevras. Ji baugščiai 
apsižvalgė ir pasakė: 

— Ką gi, bjauru. Bet gausim su tuo susitaikyti. 

Oras mieste buvo vaiskus, kietas ir labai šaltas. Luiza išėjo 
anksti ryte. Ji pasivaikščiojo plačiomis gatvėmis, užsakė tai, kas 
įprasta, užėjusi pas mėsininką bei daržovių pardavėją, nusamdė 
virėją bei tarnaitę ir galiausiai po ilgos užsispyrėliškos apklausos 
susitarė su tais tarnais. Ji atkakliai pareikalavo iš jų mokėti rašyti 
spausdintinėmis raidėmis ir nesvarbu, ar būsimieji tarnai moka 
skaityti, ar ne, kad jie būtų bent šiek tiek praprusę. 

Luiza lankė viešąsias paskaitas, rašydavosi per jas pastabas ir 
net užduodavo klausimų. Ji be palydovių lankydavosi parodose. 
Merė En, kur kas ištikimesnė tradicijoms ir neabejinga kitų žmo- 
nių nuomonei apie save, kaltino Luizą sukeliant viešą skandalą ir 
patraukiant dėmesį visur, kur tik ji žengia. 

Neslėpdama paniekos Luiza svarstė: 

— Brangioji Mere En, šiemet man sukaks keturiasdešimt. Ke- 
turiasdešimtmetės moterys negali sukelti viešų skandalų, kad ir 
kaip to norėtų. Kur kas daugiau dėmesio patrauki gyvendama 
kaip atsiskyrėlė, nei jo patrauktum viešai vaikštinėdama gatvėje. 
Prašau atleisti man už tokią pastabą. 

Merė En išbalo, paskui nuraudo, paskui sukliko. Luiza staiga 

pasisuko eiti iš kambario ir išvydo tarpduryje stovint drebantį 
vaiką. 

— Prašau su ja nesivaidyti, — ištarė tylus tvirtas balsas iš perne- 
lyg didelės apykaklės gelmių. 

Luiza valandėlę žiūrėjo nustėrusi, paskui pradėjo juoktis. 

— Įkalbink ją kur nors nueiti, Džeimsai. Tu turi jai daugiau 
įtakos negu aš. Ji visai susibaigs Žingsniuodama po šitą narvą. 

Baris paėmė motiną už rankos labai mandagiai, tačiau fami- 
liariai, tarsi ji būtų įŽeista kurtizanė, kuriai pasiūlyta per mažai 
pinigų. Paskui džentelmeniškai paprašė: 

— Gal malonėtumėte eiti su manim pasivaikščioti prie upės šį 
sekmadienį, norėčiau susitikti ten su savo bendrakursiu ir nauju 
pažįstamu ponu Robertu Džobsonu. 

— Brangusis, tau nereikėtų taip rizikuoti. 

— Bet juk atrodys kur kas keisčiau, jei mes su niekuo nesimaty- 
sim. Luiza teisi. Privalome sudaryti įspūdį, kad turim išskirtinį 
draugų ratą. Jeigu vengsime žmonių, jiems atrodys, kad mes 
keisti. Arba kad ką nors slepiame. 

Merė En suvirpėjo, visa jos neviltis, ilgesys ir kančia išryškėjo 
pečių linijoje ir dulsvame jos garbanų blizgesy. 

— Aš užsakysiu ložę teatre, — staiga pareiškė Luiza žengdama 
prie Merės En ir pabučiavo ją, šiai dar nespėjus pasipriešinti, — ir 
tu privalėsi apsirengti ir eiti su mumis, brangioji. Atleisk, kad 
buvau su tavim šiurkšti. Tik pažiūrėk į tuos tapetus. Jei pasiliksi 
čia dar vieną vakarą užsidariusi su tuo ornamentu, tos žalios ir 
auksinės juostos tave pribaigs. 


k 
Džeimsas Miranda Baris stovėjo už motinos kėdės, įsitempęs ir 
glotnus kaip ką tik ištrauktas iš dėžutės Žaislinis kareivėlis. Jis 
pažvelgė į auksinę grandinėlę ant motinos kaklo, kurią jai pado- 
vanojo Fransiskas, ir pajuto jos kopiją ant savo kūno, paslėptą 

giliai po apsiuvais ir sąsagomis. Ji vis dar atrodė nuostabiai gra- 
ži. Žmonės žiūrėjo į juos. Teatre buvo karšta. Merė En ir Luiza 
nurimusios vėdavosi, patenkintos jų sukeltu neslepiamu susido- 
mėjimu ir tuo sutelkto dėmesio šnarėjimu. Per pirmą pertrauką 
pasirodė kažkieno pasiuntinys su vizitine kortele ant padėklo ir 
nusilenkė Merei En. 

— Daktaras Robertas Andersonas reiškia jums savo pagarbą, 
ponia, panele Erskin ir pone Bari, ir prašo leidimo apsilankyti 
jūsų ložėje. 

Luiza pakėlė antakius. Andersonas buvo mieste gerai žinoma 
literatūrinė persona. Ji lankėsi jo paskaitose apie škotų literatūrą 
ir filosofiją. Tai buvo labai įtakingas redaktorius, vyras, kurio 
pažinties siekė kiti vyrai. Jiems kur kas mažiau rūpėjo pristatyti 
jį savo Žmonoms ir dukterims. 

Pjesėje buvo vaidinama šiurpi beprotiška scena ir šėlo cimbo- 
lų bei vėjo mašinos sukelta audra. Per kurtinančius tos audros 
siaubus, kai herojė lingavo virš dantytos bokšto sienos, Luiza ir 
Merė En paskubomis, beveik negirdimai pasišnekėjo. 

— Ne, aš jo nepažįstu, bet Fransiskas pažįsta... 

— Taip... esu tikra, kad tai visai padoru... 

— Manau, kad Deividas prie to prisidėjo... jis nenorėtų sužlug- 
dyti to plano... 

— Vaikas kalbės kaip galima mažiau... 

— Tai ana tas vyriškis su labai jau išsiskiriančiais ūsais... O ta 
mergaitė kairėje - jo vyresnioji duktė... 

— O Viešpatie, jis ateina... 

Visa kita paskendo teatrališkuose šūksniuose. 

Baris užsakė gaivinamųjų gėrimų motinai bei panelei Erskin 
ir kol scenoje vyko apgaulinga interliudija, sumokėjo už gėri- 
mus. Visos jo formuluotės buvo tobulai taisyklingos, bet balsas 
nervingas ir nenatūralus. Užsisakinėjant virš jo iškilo tų išsiski- 
riančių ūsų barjeras. 

— Labą vakarą, jaunuoli. Aš esu geras lordo Bačano draugas, 
man labai malonu su jumis susipažinti. 

Ir apglėbė Barį plačiu mostu. Bario manieros dažnai atrody- 
davo trikdomai šiurkščios. Norėdamas nuslėpti baimę, jis išburb- 
leno atsakymą: 

— Jums irgi labą vakarą, sere. 

Robertas Andersonas jau buvo beketinąs pareikšti šiurkštokai 
geraširdišką ir draugišką globą, bet susidūrė su švytinčiu žvilgs- 
niu, tarsi būtų užėjęs kokią paslaptingą rupūžę, laukiančią jo bu- 
činio. Jis įdėmiai žvelgė žemyn į tą mažą, nesuterštą tvirto būdo 
žmogutį, ir šis atsakė jam tuo pačiu. Iyli pauzė buvo šiek tiek 
per ilga, kad atrodytų mandagi. Galiausiai sutrikęs ir praradęs 
bet kokį smalsumą daktaras Robertas Andersonas pristatė savo 
dukterį. 

— Izabele, čia lordo Bačano globotinis Džeimsas Baris, jis stu- 
dijuoja mediciną pas daktarą Faifą. Bari, čia mano vyriausioji 
duktė, panelė Izabelė Anderson. 

Baris nusilenkė ir švilptelėjęs, lyg būtų koks austrų ercherco- 
gas, pabučiavo merginai ranką. Ji irgi nusilenkė, labai rimta, daug 
aukštesnė už jį. Paskui sukikeno. 

Tasai susitikimas teatro ložėje praėjo puikiai, o didžiuma Žiū- 
rovų džiaugėsi incidentu, nes vidury sezono jiems retai kada pa- 
sitaikydavo išvysti naujų veidų, apie kuriuos galėtum paliežu- 
vauti. Baris buvo paskelbtas šauniu mažu džentelmenu, o dakta- 
ras Robertas Andersonas su neslepiamu susižavėjimu tyrinėjo 
kerinčius nuogus Merės En pečius. Žodžiu, kad ir kaip žiūrėsi, 
visa tai labai įdomu. Lordo Bačano globotinis. Jeigu turtingas 
vaikų neturintis aristokratas priglaudžia po savo sparnu bręstan- 
tį vaiką, dažniausiai tai reiškia artimus santykius, kurių negalima 
pripažinti atvirai. Bet Deividui Erskinui veikiau jau penkiasde- 
šimt negu keturiasdešimt, O ši žavinga mergina kreminiais pe- 
čiais turėjo būti dar tik vaikas, jei ne... ne, jis, žinoma, jos vaikas, 

tie jo kaštoniniai plaukai ir pilkos akys — puikus derinys. O Luiza — 
amžinas senas driežas. Mačiau ją salės gale, kai skaičiau paskai- 
tas. Klausytojai visada mano, kad tu jų nematai, bet tu regi juos 
kuo puikiausiai. Ji tenai būdavo, visad toje pačioje vietoje, sėdė- 
davo tyli ir nenuleisdavo akių, tarsi gyvatė prie kiškio urvo. Ka- 
žin kodėl ji taip ir neištekėjo. Ak, ponia Balkli, gal man suteiktu- 
mėte malonumą... 

Daktaras įsakmiai siūlė jiems savo karietą spektakliui pasibai- 
gus. Ponia Balkli, panelė Erskin ir ponas Baris maloniai sutiko. 
Kvietimas pietų jau sėlino iš paskos, kai užgriaudė orkestras. Buvo 
daug lankstymosi ir galiausiai naujasis pažįstamas pasišalino. Me- 
rei En ir Luizai užteko medžiagos valandos šnabždesiams. 

Prasidėjo paskutinis veiksmas. 

Herojė vadavosi mirtimi gotikiniuose griuvėsiuose. Dakta- 
rai nebegalėjo niekuo padėti, jos sąmonė suiro jau visiems lai- 
kams. Tuose griuvėsiuose jinai regėjo šmėsčiojant mylėtų ir pra- 
rastų Žmonių šmėklas. Jos plėšikas mylimasis, kurio gyvybei 
grėsė pavojus, palaužtas begalinio sielvarto, apsimuturiavęs dau- 
gybe skraisčių, išnirdavo visose scenos kertėse. Jį atpažino sena 
auklė, matyt, aiškiaregė, nors dabar jį ir „šiurpiai pakeitė“ ran- 
dai, užsitarnauti dvikovose, bei laukinis barzdos ir ūsų miškas. 
Jis pripažino visus savo nusikaltimus — tai buvo ilgiausias klai- 
kybių sąrašas. 

— Taip, nusidėjau smarkiai! Bet ir mylėjau, meilės galia prilyg- 
damas audroms, vulkanams! Mano aistros nurungė Gamtą! Pa- 
prastų mirtingųjų žodžiais tariant — vienintelis atsilaikiau prieš 
stiprų vėjo šuorą. Ant tų stačių uolų po nakties skraiste aš vyk- 
džiau keršytojo teisingumą. 

Barį užplūdo ekstazė. ( 

— Visa šitai išversta iš vokiečių kalbos, - pakuždėjo Luiza. 

— Teisingumą? — auklė grąžė rankas. — Kaip tu drįsti kalbėti 
apie teisingumą? "Tu, sutrikdęs ramų miegą ir sviedęs pirštinę 

Dievui į veidą! Žiūrėk, štai mano šeimininkė, iš tos audringos 
meilės tau ji nebeteko proto! Tu - niekšas! Nieko vertas nenau- 
dėlis! Tavo likimas tavęs laukia! Nulenk išdidžią savo širdį prieš 
teisėją —- Dievą! 

— Dievo teisybė — ne mana teisybė, - suurzgė galvažudys, ir 
klausytojai Žioptelėjo iš pasitenkinimo. 

Vėjo mašinoje pleveno mažyčiai deglai. Už scenos skimbčio- 
jo varpelis. Atvyko herojės šeimyna su ištrauktais kardais. Plėši- 
kas suėmė ją į glėbį. Ji, regis, nubudo iš stingulio. Atpažino jį. 
Apsivijo rankomis jo kaklą. Stojus šiai pirmai antrajame veiksme 
proto nušvitimo akimirkai, sušuko sujaudintu balsu: 

— Rudolfai! Pagaliau. Aš - danguje. Mūsų nebeišskirs nei Die- 
vas, nei Žmogus. 

Šiurpi pauzė. Ji užtraukė „Saulučių dainą“, kurią juodu dai- 
nuodavo drauge, kai buvo dar vaikai, ta daina lydėjo ją beproty- 
bėje. Giminės susitelkė krūvon ir sudarė nuostabų paveikslą, ap- 
šviestą žerinčių deglų. 

— Rudolfai, brangiausias mano... 

Daina baigėsi žiopčiojimu, mėšlungiu ir nuostabiu Žmogaus 
dvasios atidavimu, kuris perbėgo virpuliu per visas tame pastate 
buvusias nugaras. Rudolfas išleido klaikią aimaną, paskui paguldė 
mylimosios kūną artistiška poza ant pakylos. Pasmerktasis hero- 
jus akimirką sustingo pakėlęs ginklą, kad per aplodismentų griaus- 
mą publika galėtų nevaržoma gėrėtis ta scena ir jos patosu. 

— Niekada! - sušuko jis. - Mes niekada nebesiskirsime, o my- 
limoji! Aš amžiams - tavo! 

Jis nusviedė šalin kardą, išsitraukė durklą, smeigė jį į skraisčių 
vidurį ir užbaigė tą sceną galingu šūksniu. Deglų ratas aplink jį 
susivėrė ir per sceną nusūkuriavo uždanga. 

Publika riaumojo iš pasitenkinimo. Taip, iš tikrųjų, paskutinis 
veiksmas su jo šiurpiais scenos efektais buvo galingas ir didingas 


kūrinys. 

— Man regis, ta daina buvo geriau atlikta Londono spektakly- 
je, kai ją dainavo ponia Sidons, - sušvokštė Luiza, nustelbdama 
aplodismentus. 

Baris suvokė, kad per Rudolfo savižudybę įsikando liežuvį ir 
kad jo burna pilna kraujo. 


* 


Andersono karieta atvažiavo sekmadienį antrą valandą, vadelio- 
jama profesionalaus vežiko su foreiteriu gale. Merė En aiktelėjo 
iš džiaugsmo, pamačiusi ją laukiant prie priekinių durų. Namo 
šeimininkė plastėte plastėjo mandagumu, kai jiedvi nulipo Že- 
myn, vilkėdamos dailias sukneles su nepriekaištingais apsiuvais, 
kailines mantijas, apsiaustus, su kailinėmis movomis ir skrybė- 
laitėmis. Buvo vėjuota, bet dar nešalta diena. Merė En niekuo 
nerizikavo. Ji pabučiavo Barį į nosį, kuri ir liko vienintelis mato- 
mas daiktas, kai ji apmuturiavo jį milžinišku šaliku. 

— Susidraugauk labai artimai su savo naujuoju draugu Džob- 
sonu, mielasis, — patarė ji. - Ačiū Dievui, lordas Bačanas pasiun- 
tė mums globėją. 

Planas buvo toks. Baris turėjo būti nuvežtas į parką, kur va- 
landą pasivaikščios su savo bendrakursiais, paskui pats vienas 
nueis iki daktaro namų Džordžo gatvėje. Vaikas labai greitai su- 
sipažino su miesto geografija ir atkakliai reikalavo leisti jam būti 
nepriklausomam. Tačiau jis niekada nerizikavo leistis į atšiaures- 
nius miesto kvartalus. Nes Baris patraukdavo dėmesį visur, kur 
tiktai pasirodydavo: jo paltas buvo per dukslus, o stotas per men- 
kas. Jis panėšėjo į labai gerai apsirengusį nykštuką, pabėgusį su 
visu savo kostiumu iš teatro scenos arba cirko. Kartais vaikai 
kuduliuodavo jam iš paskos gatvėje, šaukdami ir svaidydami į jį 
akmenis. Merė En nebeteko vilties, jog galės jį aprengti taip, kad 
nekiltų jokių įtarimų. Čia nepadėjo ir stebėtinai įnoringas Bario 
temperamentas. Jis nesuvaldomai puldavo kautis, kai tik jam kil- 

davo įtarimas, kad žmonės iš jo šaiposi. Buvo nuožmus savo 
vienatvėje. 

Karieta sustojo prie parko vartų ir Baris išlipo. 

— Būk atsargus, mielasis, - sušuko Merė En jam įkandin, kai 
jis jau dingo tarp plikų, pavasario dar nepaliestų alėjų. 

Džobsonas laukė ant tilto ir peiliu drožinėjo vyteles. Juodu 
iškilmingai paspaudė vienas kitam ranką - sakytum, du mažyčiai 
pagyvenę ir susitarę dėl paliaubų generolai. 

— Ar turite peilį? - paklausė Džobsonas, kai jie ieškojo tinka- 
mų vytelių ant purvino upės kranto, slidinėdami nukritusiais la- 
pais. Baris išsitraukė žudiko įrankį dvigubais ašmenimis. 

— Tai puikus žmogžudystės įrankis, — žavėjosi Bario peiliu 
Džobsonas. — Kas jums jį davė? 

— Revoliucinis Pietų Amerikos generolas, — atsakė Baris, vi- 
suomet sakydavęs teisybę, kai būdavo klausiamas tiesiai šviesiai. 

— Kur jau ne, - sukikeno Džobsonas. 

— Gal aš važiuosiu pas jį į Venesuelą, kai baigsiu mokslus, — 
nenusileido Baris. - Dabar jis Čia. Jis ten negrįš be metų pabaigos. 

— Aš irgi norėčiau pakeliauti, - pasakė Džobsonas, — bet juk 
mudu nutarėme dėl kariuomenės, ar ne taip? Mudviem reikia 
įsirašyti į tą patį pulką. 

Baris padvejojo. Paskui sutiko. 

— Pažvelkit štai į šitą, - šūktelėjo Džobsonas, pakėlęs medžio 
gabalą, panašų į plokščiadugnį laivą. — Čia jau gatavas dvistiebis. 

Žiemos popietė sidabriškai žvilgėjo. Upė atrodė tarsi storas 
šaltas švino srautas. Medžių kamienai švytėjo blėstančioje švie- 
soje rudi ir drėgni. Baris nuslydo pakraščiu žemyn, jo batai įniro 
į purvą. Stebėdamas jį nuo tilto Džobsonas davė signalą, ir Baris 
paleido jų trapias, ką tik išdrožtas baržas upe. Paskui užsirepeč- 
kojo ant kranto ir pasileido pro medžius prie tilto. Džobsonas, 
pridėjęs delnus prie akių kaip žiūronus, tyrinėjo vandenį. 

- Štai jie! Žiūrėkit, Bari, žiūrėkit! 

Dvi mažos išdrožtos lazdelės stūmėsi ir sukinėjosi verpetuo- 
se. Nuo bėgimo Bario veidas išraudo. Dabar jo paltas buvo tam- 
siai apkraštuotas purvu. Džobsonas pažvelgė į mažyčius pamė- 
lusius berniuko krumplius ant geležinių turėklų ir staiga suvokė, 
kad Bario rankos labai mažos. Daktaras Faifas pabrėžė, kad ma- 
žos švelnios rankos jų kruvinoje profesijoje turi daug privalumų. 
Pilkas vėjas pagavo lazdeles ir nustūmė į srovės vidurį. Virš upės 
blyksėjo šviesa, ir Bario lazdelė iššoko pirmyn, užstodama kelią 
kitoms. 

— Jūs laimėjote, - sušuko Džobsonas, kilniai džiaugdamasis. 

Baris žvelgė žemyn į tuos šaltus vandenis, sprandu jausdamas 
vėją, o batuose drėgmę. 

— Bet ir jūsiškė neužkliuvo. Galiausiai ji priplauks prie tilto. 

Jie žingsniavo tuščiais žvyruotais takais. Šiltnamiai stovėjo už- 
daryti. Pelkių augmenijos sodas, šiaip jau universiteto botanikos 
eksperimentas, buvo užgožtas pliko, lėkšto ir purvino sklypo su 
mažomis geltonomis kortelėmis, ant kurių užrašyti lotyniški pa- 
vadinimai. Niekas dar neprasikalė pro tamsios išartos žemės pa- 
viršių. Niekas neišdygo palei amžinai žaliuojančius krūmus ir 
medžius. Abu berniukai uoliai ieškojo gyvybės ženklų, popietei 
baigiantis jiems darėsi vis šalčiau. Išmušus ketvirčiui po trijų ap- 
linkui juos jau tvenkėsi pilkai melsvos sutemos. Miesto garsai 
nuščiuvo. Vienišas paukštis klyktelėjo į artėjančią tamsą. Juodu 
stovėjo ir mėtė akmenis į tvenkinį, ieškodami akimis jo pakraš- 
čiuose ledo, nes temperatūra nukrito, bet šalčio ratilai vis dar 
formavo amžinus savo žiedus, pasislinkdavo išorėn ir dingdavo. 

— Man metas eiti, - Baris jau grimzdo į žiemos popietės liūd- 
numą. 

— Gaila. 

Juodu patraukė vartų link. 

— Norėtumėt, kad pamokyčiau jus boksuotis? - paklausė Džob- 
sonas, kai jie žiūrėjo vienas į kitą prieš išsiskirdami. 

Baris buvo toks mažas, dėl savo paties saugumo jam reikėtų 
išmokti kautis. Sekundę tos pilkos akys nieko neišdavė. Jeigu 
Džobsonas tikėjosi entuziazmo iš vaiko, kuriuo jau išmoko ža- 
vėtis, tai jo nesulaukė. Kiekvieną pasiūlymą Baris pasverdavo su 
niūriu apdairumu. Paskui pasakė kažkaip ypatingai, gražiai ir 
mandagiai: 

— Taip, ačiū jums, Džobsonai. Aš labai to norėčiau. 

Ir padavė Džobsonui sustingusią ranką. 

— Sutarta, - Džobsonas širdingai paspaudė ištiestą ranką. 

Paskui Baris nuėjo, beveik iš karto tapęs nematomas toje pil- 
koje, grimztančioje šviesoje. 


k 
Džeimsas Miranda Baris užsirašė, ką nuveikė tą dieną. 

Atsikėliau 7 val. 

Iki 9 val. skaičiau traktatą apie kepenis. 

Papusryčiavau su Mere En ir Luiza. Susibariau su Mere En 
dėl to, kad ji pasiliko Edinburge. 

Lankiausi paskaitose ir tiksliai užsirašiau viską, kas buvo dės- 
toma. 

12-13 val. Su daktaru Faifu vizitavau palatas gimdymo na- 
muose. 

13-15 val. Skrodimas Anatomijos fakultete. Atlikau ir Džob- 
sonui skirtą užduotį. Džobsonas įsigudrino nukišti vieną iš ko- 
jų. Ją atrado kibire. 

15-17 val. Pietavau su Džobsonu jo bute. 

18-19 val. Lankiausi daktaro Faifo akušerijos paskaitose. Lan- 
kiausi parodomosiose anatomijos paskaitose. 

21 val. vakarieniavau su Luiza ir Mere En. Atsilyginau jai už 
netesėtą pažadą. Nusprendėm, kad ji pasikalbės su daktaru An- 
dersonu ir pažiūrės, ką galima sutvarkyti. 

Dirbau iki vidurnakčio. 


) 93 ( 


k 


Merė En skaičiavo, ar užteks pinigų. Ji susumavo, kiek kainavo 
Bario chirurgijos praktika, paskaitų kursai ir medicinos instru- 
mentai. Berniukai turėjo užsiregistruoti kaip chirurgų mokiniai 
ir atskirai mokėti už kiekvieno jų lankomo kurso paskaitas. Kny- 
goms Baris išleido aštuonias ginėjas per vieną mėnesį. 

— Tu tik pažvelk, Luiza, - sušuko ji, pamojavusi tais skaičiais 
ore, tarytum antstoliai jau buvo iškviesti. 

— Hmmmmm, - Luiza mąsliai patikrino visus skaičius. - Ačiū 
Dievui, kad mokame ne mes. Surašyk viską aiškiai ir nusiųsk 
Deividui. Vaikui juk iš tikrųjų puikiai sekasi. Juk tai paguoda, 
argi ne? Priešingu atveju Deividas pradėtų manyti, kad tai virsta 
brangiu pokštu. Padarysi šitai rytoj. Gesink lempą, Mere En. 
Eik gultu. 

k 


Gimdymo namuose nebuvo jokios veiksmingos šildymo siste- 
mos. Viename iš palatos kampų visą laiką vaitojo didžiulis židi- 
nys su pakabintu virš ugnies katilu, bet oras išliko šaltas ir grės- 
mingas. Viskas buvo nenumaldomai švaru. Koridoriai — poli- 
ruoto šalčio skliautai. Bario krumpliai išlindo pamėlę iš 
rankogalių, delnai kietai susigniaužė; jis kiceno palei Faifo cha- 
lato skvernus, vengdamas dulkių lietučio, kuris pakildavo nuo 
šokinėjančios kaselės. 

Pacientė, kilminga ponia, gulėjo dejuodama nedidukėje už- 
uolaidų apsuptoje alkovoje. Artėdami jie girdėjo, kaip ji kvėpuo- 
ja didžiuliais kimiais kvėpsniais. Verdantis vanduo ir drungni 
rankšluosčiai jau buvo paruošti, slaugės lūkuriavo. Vandenys nu- 
bėgo, bet poniai niekaip nepavyko išleisti savo vaiko į pasaulį. 
Kūdikis vis dar ėjo, ėjo. Ponios kvėpavimas perėjo į klyksmą. 
Baris sugniaužė delnus dar kiečiau. 

— Na, ponia, — skubriai ištarė daktaras Faifas, — regis, mums 
teks padėti gamtai. 

Baris apžiūrėjo pacientę iš arti. Nuostabiausia buvo tai, kad 
jos veido spalva visiškai pasikeisdavo kas dešimt minučių: iš mir- 
tinai baltos, kai kvėpavimas nuslūgdavo, vėliau, sąrėmiams pa- 
dažnėjus, ji virsdavo tamsiai raudona, įgaudavo burgundiško vyno 
atspalvį. Daktaras Faifas paėmė jos riešą ir patikrino pulsą. Paskui 
paklausė širdį. Paskui paprašė, kad ji pakosėtų, ir paklausė plau- 
čius. Palietė kaktą. Sutelkusi bergždžias pastangas ji gausiai pra- 
kaitavo. Prakaitu permirkęs jos nėrinių chalatas jau buvo nušla- 
kuotas peruko pudra. Ji dvokė tvartu. Gniauždamas Bario al- 
kūnę Džobsonas murmėjo, kad toji ponia rafinuota ir labai 
turtinga. Daktaras Faifas atsisakydavo lankytis kilmingųjų na- 
muose, kad ir kokias didžiules sumas jam už tai siūlydavo. Tegu 
jie pas mane ateina — buvo jo leitmotyvas. Ir jie ateidavo. Gra- 
Žioji ponia ėmė klykti. Daktaras Faifas staiga prišoko ir sugriebė 
ją imtynininko glėbiu. 

— Nagi, ponia. Stokis. 

Studentai stovėjo apimti siaubo. "Iai buvo negirdėtas dalykas 
ir, galimas daiktas, fatališkas. Palatos slaugė pamėgino įsikišti: 

— Daktare, aš nemanau... 

— Pasitrauk man iš kelio, moterie. Bari, paimk ją už kojų. 

Baris čiupo gražiąją ponią už kulkšnių ir pastatė jos kojas ant 
grindų. 

— O dabar, - sukomandavo daktaras Faifas taip, tarsi jų laukė 
pasivaikščiojimas po sodą, - pasivaikščiosim po palatą. 

Kai jie pradėjo vaikščioti, moteris liovėsi klykti, naktiniai marš- 
kiniai vilkosi paskui ją, ji pradėjo giliai, ritmiškai ir banguotai 
dejuoti. 

— Na, štai ir viskas. Iškart geriau, ar ne? — neabejojo daktaras 
Faifas. 

Procesija ėmė sukti ratą ilgu skliautuotu koridoriumi. 

— Bari, užmesk jai ant pečių skraistę. Džobsonai, pripilk į stik- 
lą džino. Slauge, paruošk vandenį ir žirkles. Netruks nė dvide- 
šimt minučių ir mes prisistatysime. 

Jis išriaumojo visas komandas, ir jo kariauna užėmė kovines 
pozicijas. Moteris susverdėjo. 

— Laikykit šitaip, visąlaik vienodai, - sušuko daktaras Faifas. — 
Po vieną žingsnį. 

Jos veido spalva ir vėl pasikeitė, kai į jį suplūdo kraujas. 

— Rėkite taip, kad galva plyštų, jeigu tai padeda, — šūktelėjo 
daktaras Faifas, perrėkdamas jos klykiančio skausmo šydą. 

— Bari, paimk ją už kitos rankos. Nenusigąsk, ponia, jo rankos 


kaip eskimo. 
Ji griebė už Bario mažyčių ledinių pirštų ir suriko. Jie triskart 
apėjo aplink palatą. 


— O Viešpatie, jis jau eina! Jis jau eina! 

Ji susirietė. 

— Nespausk atgal, moterie. Stumk, stumk, stumk! Kuris nors 
jūsų paduokite paklodę! Greičiau. 

Jie sugriebė moteriškę pro užuolaidas ir klestelėjo į lovą. 

— Stumk! Kvėpuok! Rėk! Stumk! Kvėpuok! Rėk! - šaukė dak- 
taras Faifas, tarsi ir jis gimdytų. — Jau viskas. Kvėpuok. Stumk. 
Stumk. Stumk. Iškvėpk - išstumk vaiką drauge su iškvėpimu. 
Taip, teisingai. Kelius. Pakelk aukštyn jos kelius, Bari. Bravo. 
Pagimdyk man sūnų, moterie, stumk... 

Kūdikio galva jau buvo daktaro rankose ir jau apibarstyta pud- 
ra, tarsi tai būtų kokios nors senovinės krikšto apeigos. 

— Stumk, moterie, stumk! 

Baris grūmėsi supamas raumenų, prakaito, kraujo ir pudros. 
Įvykis buvo nuožmus, neorus ir labai įspūdingas. Prieš tai iki 
baltumo nušveistos, nesuteptos daktaro Faifo rankos dabar bu- 
vo užlietos kraujo, plūste plūstančio jam per krumplius. 

— Rėk! Stumk! Kvėpuok! - šaukė jis. - Jau viskas. Jau viskas, 

ponia. Mes jau atėjome. Mes jau čia. Mes jau atėjome!.. Leiskite 
jus supažindinti su jūsų pirmuoju sūnumi. 

Jis grūmėsi su raumeninga virkštele. Tas padaras buvo visas 
kruvinas, rausvai mėlynas ir susiraukšlėjęs. Jis įžengė į pasaulį 
rėkdamas. Jos lytiniai organai atrodė išdidinti, nenatūralūs. 'TA- 
čiau moters veidas buvo įstabus. Placenta iššovė lauk it kokie 
pamėkliški glitėsiai. Ji to beveik nepastebėjo. Gulėjo va šitaip, 
jos lytiniai organai buvo sudarkyti, kruvini ir visiems matomi, 
didžiulės krūtys palaidos ir šlykščios, prakaitas sunkėsi jai į plau- 
kus. Baris Žiūrėjo į jos veidą - išblyškusį, atsipalaidavusį, švytintį 
nuo palengvėjimo ir džiaugsmo. Daktaras Faifas paguldė jai ant 
krūtinės vaiką, suvyniotą į šiltą rankšluosų. Ji pabučiavo kruvi- 
nus daktaro pirštus, O jis žiūrėjo į ją iš viršaus su pasitenkinimu, 
tarsi ji būtų gražiausia jo kada matyta moteris. 

— Na štai, šaunuole! - sušuko jis triumfuodamas. 

Džobsonas sugniaužė Bario ranką ir pravirko. 


k 
Džobsonas pradėjo mokyti Barį boksuotis perstatytoje šaudy- 
mo galerijoje, kuri buvo tokia pat šalta kaip ir skrodimų kamba- 
rys. Merė En užprotestavo. Baris atkakliai laikėsi savo. Luiza sė- 
dėjo pakėlusi antakius ir sudėjusi lūpas ratu. 

— Na, nenusivilk visų drabužių, vaikeli, — patarė ji, išvarginta 
visų ginčų, kai Merė En nusileido. 

Džobsonas paliko tik su sportiniais marškinėliais ir bridžiais. 
Baris dar vilkėjo marškinius po liemene, tačiau nusisegė apykak- 
lę ir sąsagas. Abu jie buvo nedidukai, bet Džobsonas vis dėlto 
visa galva aukštesnis. Baris atrodė kaip gerai suvyniotas mutan- 
tas. Niekam jie nerūpėjo. Ten buvo kitų jaunuolių, daug įdo- 
mesnių paspoksoti. 

Senos šaudymo galerijos grindys girgždėjo, sienos buvo storos, 
nubaltintos jau besilupančiomis kalkėmis, didžiuliai stoglangiai 

apaugę voratinkliais. Tos įstaigos savininkas buvo Džobsono pus- 
brolis, kresnas, raudonveidis kokių keturiasdešimties metų vyru- 
kas pajuodusiais priekiniais dantimis, aiškindavęs tai tuo, kad sa- 
vo gimtajame Aberdyne gerdavo granitą. Vos beįžiūrima nuoro- 
da kreipė į prausyklas galerijos gale, kurias vandeniu aprūpindavo 
krūva vamzdžių ir statinių, pripildomų iš geležinio rezervuaro, 
įtaisyto ant stogo. Rezervuaras kiekvieną Žiemą keletui savaičių 
sušaldavo į ledą. Kartą stogvamzdžiai sprogo pastato viduje ir už- 
liejo visą galeriją. Ant sienų dar buvo matyti to potvynio žymės. 

Galerija atkartodavo aidu įvairius garsus. Dar du vyrai boksa- 
vosi bumpsėdami ir kriuksėdami. Toliausiame gale buvo įsikū- 
rusi fechtavimo klasė. Keturi jaunuoliai, išsirikiavę viena eile, 
tokios baltos pamėklės uždengtais veidais, ceremoningai it vie- 
nuolės judėjo priekin darydami iš eilės įtūpstus, posūkius ir ara- 
beskas bei puldami priešininkų šmėklas. Fechtavimo mokytojas, 
prancūzas, buvo kietai susiveržęs korsetu ir turėjo labai gražius 
ūsus, elegantiškai nusileidžiančius abipus baltų lūpų. Jo veidas 
buvo padengtas keistais baltais milteliais, tarytum klouno, dėl to 
jo ausys atrodė atgrasiai raudonos. Savo komandas jis išrėkdavo 
prancūziškai. Jaunuoliai išdidžiai vaikščiojo prieš jį, blykčioda- 
mi ginklais, — visi jie buvo palenkti vienodu kampu. 

Baris laikė rankas tvirtai sulenkęs prieš save — pakeltas, pa- 
rengtas gynybai. 

— Nereikia vien tik trauktis, vyruti, - sušuko Džobsonas, dau- 
žydamas jam per ausis. - Pulk! Žiūrėk, va šitaip. Staigūs smū- 
giai. Kairinis. Kairinis. Ar esi kairiarankis? 

Baris atšoko atgal. Jis puikiai išsilenkdavo smūgių. Skubriai 
šokteldavo čia pirmyn, čia atgal, toks mažas šuolių meistras. Jo 
pagreitėjęs kvėpavimas tame dulkiname ore išsiskirdavo baltu 
garu. Tačiau jis niekada nepriartėdavo tiek, kad smogtų Džob- 
sonui į smakrą ar į šonkaulius kaip reikiant. Garuodami it arkliai 
jie atsisėdo ant suoliuko atgauti kvapo. 

— Kas gi nutiko, Bari? - paklausė sutrikęs Džobsonas. — Šiaip 
jau tu būni toks agresyvus. 

Baris pažvelgė į savo keistai išdidėjusius, sutvarstytus kumš- 
čius ir nieko nepasakė. Nuo tada, kai jie pradėjo reguliariai lan- 
kytis gimdymo namų palatose, Džeimsas Miranda Baris darėsi 
vis neramesnis. Lavonai medicinos mokykloje, tie atsitiktinai 
šmėstelėjusių, vaizduotės ištobulintų maištininkų kūnai, būda- 
vo balti, tušti ir klaikūs. Jis abejingai žiūrėdavo į jų apgailėtiną, 
suvytusį nuogumą. Jam nerūpėjo būtieji jų gyvenimai ir praras- 
tos istorijos, nesvarbu, ar tai buvo žmogžudystės, ar badavimo 
istorija. Bet susidūręs akis į akį su gyvos moters kūno užmaršti- 
mi per nesąmoningą ir gyvulišką monstrų gimdymo aktą Baris 
vidujai susigūždavo. Drąsa tam vaikui tapo kasdiene būtinybe. 

Tarsi iš uždaro ąsočio vidaus jis visą gyvenimą stebėjo suau- 
gusiųjų pojūčių, aistrų ir geismų pasaulį, jo niekaip nevertinda- 
mas, atskirtas nuo jo savo nekaltumu. Dabar jis buvo amžiams 
atskirtas jau vien to fakto, kuris įgalino jį judėti, veikti, susisais- 
tyti privilegija, gauta ne nuo prigimimo. Jis stebėdavo moteris, 
apsunkusias kaip gyvuliai, išauklėtas gimdyti vėl ir vėl, metai po 
metų, kol visai susibaigdavo arba mirdavo. Jos stangindavosi ir 
šaukdavo, siaubingos savo nepatrauklumu, darydamos kažką, 
kam joms net nereikėjo įgūdžių. Kaip juodadarbiai jos išsviesda- 
vo savo laimėjimą, raudoną, rėkiantį arba išblyškusį, pamėlusį ir 
šaltą, į laukiantį pasaulį. Daugelis mirdavo viešosiose ligoninė- 
se. Baris užmerkė akis vienai varguolei, kurios kūnas, niekieno 
nepareikalautas, buvo pasmerktas bendram kapui. 

Iš pradžių jis jomis bjaurėjosi, atstumtas jų kvapo ir riebaluo- 
tų šiurkščių plaukų. Jį nustebino daktaro Faifo švelnumas ir di- 
dis sielvartas, vienam jo pacientų, motinai ar vaikui, pasitraukus 
nuo jo Dievop. Baris matė, kaip daktaras susmuko ant kelių, 
paslėpė veidą kruvinose paklodėse, meldėsi ir verkė nelyg vai- 
kas. Aišku, tai jau buvo visai kitas žmogus nei tas, kuris pjaustė 

šaltą lavono pilvą ant skrodimų stalo ir klausinėjo perbalusį 
Džobsoną, kas būtų rasta jo pilve, jeigu šturmuoti tą objektą 
tektų jam. 

Baris bijojo gyvųjų, o ne mirusiųjų. 

Jis jautėsi nesavas savo smulkučiame kūne. Tas nejaukumas 
persidavė visiems jo rankų mostams, eigasčiai, įpročiui semtis 
jėgų iš aplinkos, sakytum, jis bijojo besiartinančio žudiko. Jis 
vengdavo Merės En glamonių. Nemėgo būti liečiamas. Kas sa- 
vaitę rašydavo ilgus pompastiškus laiškus generolui Fransiskui 
de Mirandai, kreipdamasis į jį oficialiai, tarsi jie niekada nebūtų 
susitikę, ir su pavyzdiniu tikslumu smulkiai aprašydavo juose, ką 
nuveikė. Tai buvo jo karo pranešimai iš fronto, nuo kurių priklausė 
bendra strategija. Luizos jis neprisileisdavo arti ir kreipdavosi į 
ją kaip į „panelę Erskin“ arba į „mano motinos kompanionę“. 
Jokių kitų ryšių neminėdavo. Studentai kartais iš jo šaipydavosi, 
paskui prašydavo padėti jiems užrašais ar piešiniais. Jis budriai 
išlaikydavo išoriškai tobulas ir beasmenes manieras. Niekada vie- 
šumoje negerdavo. Ir niekuo nepasitikėjo. 

Džeimso Mirandos Bario buvo šaltos rankos ir šaltos akys. 
Tik vienas Džobsonas išdrįsdavo paimti jį už rankų arba suduoti 
jam per nugarą. 

Dabar Baris suprato, kad fizinis boksavimosi intymumas bu- 
vo jau praeitas etapas. Jis gailiai pažvelgė į Džobsoną, paskui 
nutraukė ilgą tylą: 

— Nemanau, kad kada nors pasieksiu ko nors šitoj srity. Gal 


pamokytum mane šaudyti? 
* 


Jie sugrįžo į Džobsono butą. Baris jautėsi nejaukiai, nerimavo, 
jo nugara buvo išpilta šalto prakaito. 
- Išgerk gurkšnelį, - pasiūlė Džobsonas grabinėdamas lempą. 
Jo bute visada būdavo šilta, didžiuliame židinyje rausvai Žėrė- 

davo liepsna. Šeimininkė motiniškai juo rūpinosi. Nenoromis, 
tarsi apgailestautų, kad prarado jo globą, Baris nusviedė paltą 
ant kėdės. 

— Man tik labai nedaug, prašyčiau, karšto vandens pats įsipilsiu. 

Jie įsitaisė ant demblio, atsirėmė į kėdes, jų pirštai beveik sie- 
kė liepsnas, skrudinamos bandelės lingavo ant šakučių. Abu vai- 
kinai buvo neišpasakytai susikaupę, sakytum, viduramžių vel- 
niai iš apreiškimo, nutapyto ant bažnyčios sienų. 

— Ar persirašei užrašus? Įsipilk daugiau viskio. Nuo šitiek net 
nepajusi skonio. 

Džobsonas jautėsi kuo puikiausiai. Atsilošė prasižiojęs. Ba- 
ris pastebėjo vos vos pasišiaušusius plaukelius ant viršutinės jo 
lūpos. 

— Klausyk, Bari, kai būname ligoninėje, ar tau ne... na, Žinai, 
ką noriu pasakyti, ... ar tau nesukyla baimė ar jaudulys? 

Džobsonas norėjo pasikalbėti apie seksą. 

— Ne, - atsakė Baris. - Mane dažnai pradeda truputį pykinti. 

- Žinai, kas tu esi, - šalta žuvis, - pareiškė Džobsonas po 
šiokios tokios pauzės. 

— Iš tikrųjų? 

— Hmmmm. Jokių nervų. Vadinasi, ir jokio jausmo. 

Baris staiga supanikavo. Jis atsitiesė ir ištarė priblokšdamas 
oficialumu: 

— Yra tokių temų, Džobsonai, kurių mums nevalia gvildenti. 

O Viešpatie, pamanė anas vaikinas. Pasirodo, aš užgavau jį. 
Pažvelgė į tą išblyškusį veidą, rusvas strazdanas, raudonas garba- 
nas ir pamatė visą įžeidų vaiko rimtumą. Jį perliejo gailesys, ir jis 
surizikavo žengti dar toliau. Suėmęs delnais abi Bario vis dar 
ledines rankas Džobsonas prabilo su bauginančiu, trikdančiu nuo- 
širdumu: | 

— Aš tau labai skolingas, Bari. Mudu liksime draugai visada, 
taip? Kad ir kas atsitiktų? 

Baris ištraukė rankas iš Džobsono letenų, vos tik tai leido pa- 
daryti padorumas, ir dabar jau iš saugaus atstumo atsakė: 

— Tikiuosi, Džobsonai. Man tai būtų be galo malonu. 

Tą naktį Baris susapnavo, kad guli lovoje, o viršum jo palin- 
kęs daktaras Faifas. Gerojo daktaro perukas pasmukęs ant šono, 
O pudra nuo jo lyte lyja. „Na, Bari, - pagrasino daktaras Faifas 
pešiodamas paklodes, - pažiūrėkim, ką tu man duosi. 

Baris nubudo klykdamas. 


*k 
Džobsonas pradėjo mokyti Barį šaudyti. Šaltakraujė Bario akis 
ir tvirta ranka pelnė jam taiklaus šaulio reputaciją. Po mėnesio 
jis jau buvo pirmaklasis šaulys iš šautuvo ir nepaprastai pasižy- 
mėjo šaudydamas iš įvairių dvikovos pistoletų. 


* 


Net ir šitaip nutolusios į šiaurę gudobelės visos buvo pasidabi- 
nusios jaunamartiškais žiedais, kai Merė En ir Luiza išvyko iš 
Edinburgo aštuntos valandos karieta. Buvo sutarta, kad Baris 
gyvens pas daktarą Andersoną iki trumpo vasaros semestro pa- 
baigos, o po to ilgas atostogas praleis lordo Bačano dvare. Da- 
bar jie stovėjo visi trys drauge ir paskutinį kartą nužvelgė savo 
neskoningus kambarius. Lagaminai, knygos ir skrybėlių dėžės 
jau buvo nuneštos žemyn. Kambariai pamažėle vėl darėsi bevei- 
džiai, ruošdamiesi gąsdinti naujus nuomininkus. 

— Na, - prabilo Luiza, maudamasi pirštines, — ačiū Dievui, 
viskas jau baigta ir mes gyvi išsprukome iš tų tapetų. 

Merė En kankino Barį patarimais ir nurodymais, kaip maitin- 
tis. Šis kantriai klausėsi. 

— ... ir laikyk liežuvį už dantų su daktaru Andersonu. Jis Ža- 
vus žmogus, bet, kiek man žinoma, Deividas Erskinas jam nie- 
ko nepasakė. Taigi geriau bus, jeigu laikysiesi santūriai. Žiū- 

rėk, ką darai. Ir būk atsargus toje siaubingoje šaudymo galeri- 
joje. Supranti, Luiza, jeigu tas vaikas nenusižudys pats, tai nu- 
žudys ką nors kitą... 

Abi moteriškės įkopė į karietą, blyksinčios saulės šviesoje jų 
veidai tolydžio keitėsi. Jos stabtelėjo pažvelgti į kitus keleivius, 
rėkiančius savo sudie su vulgariu džiugesiu. Visą kiemą buvo 
nuklojusi skysto purvo paklodė, tad Baris stovėjo atokiau, vieni- 
šas tarp arklidės grindinio akmenų, javų maišų ir sulaužytų ūki- 
ninkavimo padargų. Merė En pasisuko pamojuoti. 

— Luiza, - tarė ji pakuždom, - man baisu, kad jam tai prasidės 
kaip tik tuomet, kai aš būsiu toli ir negalėsiu padėti susitvarkyti 
drabužių. Jam teks skalbtis arba deginti juos pačiam. Jam jau 
vienuolika metų. Ir dar neprasidėjo. 

— Juk tu jau pasakei jam viską, ką reikėjo pasakyti... 

Jiedvi nutilo, kai kažkoks senyvas vyriškis įlipo į karietą ir nu- 
kėlė prieš jas skrybėlę. 

— Nesijaudink, mieloji. - Luiza baigė kamšytis apklotą po ko- 
jų pirštais. - Esu tikra, kad viskas jam klosis kuo puikiausiai. 

— Ar patikrinai mūsų lagaminą? Ar jį įdėjo į karietą? — Merė 
En praskyrė užuolaidas ir žvilgtelėjo lauk į juokingą Bario skry- 
bėlę ir švarką. 

Jo batai apsunko nuo purvo, o kelnės buvo pernelyg apsmu- 
kusios. Jos krito klostėmis aplink jo plonas kojas. Baris visad 
atrodė ypatingai, kad ir kokius drabužius ji pasiūlydavo. Merė 
En pajuto, kaip jos skruostais pradeda riedėti ašaros. Staiga ji 
ėmė nesuvaldomai raudot. 

— Ak, Luiza, man nereikėjo to daryti. Dabar jis visiškai vienas. 
Jis visad buvo vienas. Aš kalta, kad jam šitaip atsitiko. O dabar 
dar jį palieku. Palieku savo vienintelį vaiką... 

— Nesąmonė, - atšovė Luiza, apimta panikos. Merė En nieka- 
da neverkdavo. - Susiimk. Kai kurie iš mūsų puikiai sugeba vis- 
ką daryti patys. 

— Prašom nosinę, ponia, - tas senyvas vyriškis padavė didžiulį 
žalio šilko kvadratą. Dabar jau užsiropštęs ant grūdų maišo Ba- 
ris, daužydamas kulną į kulną, buvo užhipnotizuotas triukšmin- 
gos išvykimo dramos. Jis pakėlė akis, išvydo verkiančią motiną 
ir nuraudo iki ausų galiukų. Kai karieta išbarškėjo iš kiemo, jis 
buvo pernelyg susigėdęs ir sutrikęs, kad pamojuotų. Merės En 
vaikas pradingo kaip tik tuomet, kai ji išnyko sentimentaliame 
šilko ir ašarų fontane. Paskutinis dalykas, kurį jis matė, buvo 
gelstantis Luizos veidas, uždaras it senstanti knyga. Tačiau jam 
aiškiai pasirodė, kad ji dar kartą gudriai ir bendrininkiškai sulai- 
kė jo žvilgsnį ir mirktelėjo. 

Taigi atsitiko taip, kad Džeimsas Miranda Baris, vienuolikos 
metų ir dviejų mėnesių amžiaus, pirmą kartą gyvenime liko vie- 
nas, be jokių suaugusiųjų, kurie tiesiogiai būtų už jį atsakingi. 
Jis pakėlė akis į miestą, jau tamsų virš susitelkusių čionai kalvų, 
ir tame Žmonių pilname kieme įtraukė pro nosį šalto pavasari- 
nio oro. Vėjas trenkė arklių mėšlu ir melasa. Jis buvo laisvas. 
Prasisegė paltą ir giliai įkvėpė. Paskui nužengė ligoninės link. 
Berniuko veide ar eigastyje nebuvo nieko, kas rodytų, kad jis 
nesijaučia visiškai pasitikintis savimi. 

* 
Bario tylėjimas per vakarienę buvo šiurpus. Ponia Anderson atėjo 
elegantiškai pasikalbėti intelektualiomis temomis ir patvarkyti pa- 
gal naują madą gėlių puokščių. Jos vyras pranešė jai, kad naujasis 
jų namų svečias — neabejotinas genijus ir kad pats lordas Bačanas 
ji globoja labai jau ypatingai. Poniai Anderson buvo nelengva pa- 
tikėti Bario genialumu. Kiek jai buvo matoma, jis nekalbėjo ap- 
skritai. Jos nė trupučio nedomino jo lotyniškai rašomos disertaci- 
jos tema - kirkšnies išvarža. Jis jau buvo pradėjęs tą darbą ir, jeigu 
kas nors atkakliai imdavo klausinėti, paaiškindavo. Ponią Ander- 
son labai domino lordo Bačano namų padėtis ir ūkio tvarkymas. 

— Ten turėtų būti žavu, turiu galvoje jų sodybą kaime, nes mes 
dažnai lankydavomės pas juos Londone. Gal tiktai kiek per di- 
delė? Pasakykit man, pone Bari... 

Baris paaiškino, kad prieškambaris ten visada tvoksdavo 
prietvarčiu, o vištos kartais padėdavo kiaušinį paltų spintoje. Žą- 
sims buvo leidžiama vaikštinėti priekinėje alėjoje, kaip ir kiniš- 
koms žąsims. Jis prisiminė, kad ponia Elizabeta mėgo vazonus, 
ir dažnai ją matydavai klūpant tarp snapučių. Lordas Bačanas 
pažinojo visus, ir jam buvo visai nesvarbu, kas sėdi prie jo stalo, 
jei tik jie energingi ir įdomūs. Jis dažnai žaisdavo biliardą su 
vietiniu daktaru. Svetainės pokalbių Baris pakomentuoti negalė- 
jo, nes didžiumą laiko praleisdavo tarp tarnų. Daktaras Ander- 
sonas pakikeno iš žmonos nusivylimo ir įtarė, kad po absoliu- 
taus rimtumo kiautu Baris yra šelmis velniūkštis. Jo dukterys, 
tėvo pakurstytos, primygtinai prašė, kad Baris papasakotų apie 
savo disertaciją, De Merocele* „kol net pats daktaras pradėjo abe- 
joti, ar tasai pokalbis nepakrypo ne visai tinkama linkme. Ander- 
sonas žiūrėjo į Barį kaip į keistenybę, kaip į gyvą įrodymą, jeigu 
tokio reikėjo, kad tas senas radikalus aristokratas Deividas Stiuar- 
tas Erskinas sugebėjo patirti keistų nukrypimų. Kai ponios pa- 
sitraukė, daktaras Andersonas pajuto spoksąs į tą išbalusį vaiką, 
kuris nei gėrė, nei rūkė. 

— Bari, - prabilo jis pajutęs, kad supranta padėtį, - aš jaučiuosi 
esąs lyg tėvas tavo atžvilgiu. 

— Taip, sere. 

— Tai ar neįsižeisi, jei duosiu tau menkutį patarimą? 

— Ne, sere. 

— Tau nepakenks, jei paragausi truputį portveino ir užtrauksi 
nediduką cigarą. 

- Jei jūs taip pageidaujate, sere. 


* Apie kirkšnies išvaržą - Vot. 

— Ne aš to pageidauju, vyruti. Tai jau nuspręstas reikalas. 

— Taip, sere. 

Baris išgėrė nepraskiesto portveino taip, tarsi tai būtų nuodai, 
ir profesionaliai springo cigaro dūmais. 

— Laikyk jį horizontaliai, — patarė daktaras Andersonas, — čia 
ir yra visa gudrybė. 

Juodu atlaikė tą sunkų abiem ir skausmingą išmėginimą tylė- 
dami, išskyrus kelis atsitiktinius ir kategoriškus daktaro pasiūly- 
mus. Jis patikino Barį, kad jie vėlei pamėgins tai kitą vakarą. Po 
dvidešimties minučių abu prisidėjo prie ponių. Panelė Izabelė 
Anderson truputį pagrojo spinetu, ir Baris vartė jai natų pusla- 
pius, stovėdamas tiesus it strėlė. Tačiau jo pokalbis buvo tikra 
katastrofa. Mandagiai paklaustas kažkokio nelaimingo svečio apie 
studijas, jis taip įsileido į pasakojimą apie savo naują paskaitų 
kursą iš karo chirurgijos, kad suteikė kur kas daugiau informaci- 
jos apie gangreną ir amputacijas, nei ta draugija norėjo sužinoti. 


* 
Baris grįžo į namus kaime gegužės pabaigoje, maždaug po mė- 
nesio nuo to laiko, kai išvyko jo motina. Kai karieta kratėsi va- 
žiuodama į pietus, atrodė, kad metų laikai sparčiai keičiasi. Kaš- 
tonai gyvatvorėse siūravo jau kur kas tamsesni. Pieva, nusidrie- 
kianti nuo vartelių tolyn, džiaugėsi raktažolėmis. Žolė prie upės 
slėnio dūlavo aukštumo sulig liemeniu. 

Bario skruoste, toje vietoje, kuria jis buvo prigludęs prie ap- 
sitrynusios odinės sėdynės ir kratomas į priekį bei atgal, kai mie- 
gojo, įsirėžė violetinė žymė. Karietai bildant į priekį peizažas 
kilo, leidosi ir lingavo lyg koks netvirtas laivas, įsuktas didžiulio 
vėjo, ir vaikas, priveiktas didžiulio nuovargio, pusiau sapnavo 
tas tankiai sužėlusias gyvatvores, tas gervuogių šakas, įsipynu- 
sias į baltus Žiedus, ir didžiulius medžius su žvilgančiomis Žva- 
kėmis, čia baltomis, čia rausvomis, toje permainingoje saulėkai- 

toje ir užplūstančiuose šešėliuose. Kai šešėlis pasidarė kietesnis 
ir sodresnis, jie privažiavo sukrypusį Žaliąjį vyrą šiauriniame kai- 
mo gale. Bario lagaminas buvo iškeltas, ir jis iškilmingai atsisė- 
do ant jo prie tų užeigos namų galinių durų, laukdamas dviračio 
vežimo, nuvešiančio jį paskutines penkias mylias iki namų. 

Jis prisiminė kelis prieš metus matytus veidus, tačiau jo nepa- 
žino niekas. 

— Gal norėtumėte palaukti viduj, sere? — pasiūlė arklininkas, 
didžiai paveiktas ant lagamino nupieštų lordo Bačano herbų. 

Bars įžengė į nediduko smuklės valgomojo prieblandą, išsidrie- 
kė ant pagalvių ir iš karto užmigo. 

Kažkas jį purtė. 

-— Atleiskit, sere, - pakuždėjo jam į ausį tarnaitė, - lauke stovi 
jauna panelė. Ir ji sakosi esanti jūsų draugė. 

Baris atsisėdo trindamasis akis, bet mergina atsakymo nelau- 
kė. Ji jau stovėjo šalia jo, ir juodos jos garbanos džiaugsmingai 
švysčiojo. Jos bučinys buvo stiprus it pliaukštelėjimas, o auska- 
rai šaltai prigludo prie Bario skruosto. Tai buvo Alisa Džouns. 

— Aš negalėjau laukti. Bėgau visą kelią nuo pat rinkliavos pos- 
to, ir dar basa. Susižeidžiau kairės kojos pirštą. Bet privalėjau 
pamatyti tave pirma. 

Purvina jos kairė koja nusileido šalia jo ant sėdynės. Ji iš tikrų- 
jų kraujavo. 

— Ar galėtum sustabdyti tą kraujo srautą? — paklausė ji. 

— Tu, ko gero, išmokai šitaip kalbėti iš kurios nors tų knygų, — 
Baris droviai šypsojosi traukdamas nosinę. 

— Vienos iš tų, kurias tu atsiuntei? Aš perskaičiau jas visas. 
Pastorius dabar įsileidžia mane į savo biblioteką, bet galiu pa- 
siskolinti tik po knygą vienu kartu. 

Baris paprašė atnešti švaraus vandens ir numazgojo purviną 
Alisos koją. Dabar jos pirštas atrodė tarsi išpuoštas ryšulys. Alisa 
žiūrėjo į jį sužavėta. 

— Tai tiesiog nuostabu. Nuostabu, — krizeno ji. — Tu tiesiog 
tobulas. Niekam net ir nešaus į galvą. 

Ji pasilenkė ir vėl jį pabučiavo. 

— Mes merginsime vienas kitą. Tu už mane mažesnis, bet aš 
įsivaizduosiu, kad tu Napoleonas. 

Baris šiek tiek nuraudo. Ji pastebėjo tai 1š karto. 

— Nors aš regiu tave kaip Džeimsą. Kaip savo ypatingą drau- 
gą. Aš visad taip tave regėjau. Todėl visai ir nesvarbu, koks tavo 
ūgis. Aš visada tave mylėsiu. Ar pasiilgai manęs? Ar tau malonu 
mane matyti? 

— Taip. Labai, — atsakė Baris, sukaustytas drovumo. 

Ji suėmė jo delnus rankomis, atkakliai piršdama atnaujintą 
bendrininkavimą. 

— Ar teisybė, kad tu pjaustei lavonus? Į ką panašūs vyrų šluot- 
kočiai, kai jie jau mirę? Ar vis dar riečiasi aukštyn? Senasis ponas 
Elis numirė. Aš galėjau pasižiūrėti, kai mama pasiėmė mane drau- 
ge, nes jos mazgojo kūną, o jis apsišiko mirdamas, kaip tik tą 
akimirką, todėl reikėjo sudeginti paklodes. Mamai teko visa tai 
prižiūrėti. Bet aš tai nedrįsau. Ak, privalai man viską papasakoti. 

— Negaliu patikėti, kad tu neišdrįsai, — linksmai pasakė Baris. 

— Vežimas netrukus atvažiuos. Eime, palauksime kieme, - Alisa 
trūktelėjo jį stotis. 

Vėlyvos popiečio saulės spinduliuose Baris prisimerkė ir įvei- 
kęs drovumą įdėmiai pažvelgė į ją. Aukštą kaip laukinės dilgėlės, 
įdegusią saulėje, juodaplaukę, plonu liemeniu ir lieknomis lanks- 
čiomis šlaunimis. Auksinis jos auskaras žibėjo juodam fone. Ji 
vilkėjo seną išblukusį mėlyną sijoną, dukslius baltus marškinius, 
didesnius keliais dydžiais negu reikia, su dailiais raukčiais ir 
perplėšta rankove. Ji buvo ketveriais metais už jį vyresnė, taigi 
turėjo būti penkiolikmetė. 

Barį nustebino jos stiprumas. Ji paėmė už kito lagamino galo 
ir įstūmė jį į vežimo galą be jokių pastangų. 

— Mes jau pradėjom šienapjūtę, — nusišypsojo ji. — Juk ateisi 
pas mus rytoj, ar ne? 

Ir visą kelią iki namų, akompanuojant paskutiniam paukščių 
giesmės crescendo, ji vis kalbėjo ir kalbėjo nesustodama, o jo ran- 
kos buvo tvirtai suspaustos jos delnuose. Deividas Erskinas lau- 
kė priešais namus, apsivilkęs seną liemenę su sujauktais po ja 
marškiniais, vienplaukis, žila jo galva baltavo gęstančios saulės 
spinduliuose. 

— Na, Bari... — ištarė įbedęs į jį akis. 

Baris ištiesė ranką. 

— Labas vakaras, sere. Tikiuosi, tamstos ir ponios Elizabetos 
sveikata kuo puikiausia. 

Senukas garsiai nusikvatojo. Jam besisupant ant kulnų Alisa 
nuskuodė. 

— Na, Bari, - Deividas Erskinas suspaudė mažytę baltą ranką 
savojoje. — Prieik arčiau, jaunuoli. Bet tai juk nuostabu, nuosta- 
bu. Negaliu patikėti, kad būtent tu davei skaitymo pamokas tai 
mano jaunai tarnaitei iš indų plovyklos, kuri savo pačios labui 
pernelyg jau graži. Eikš, eikš Elizabeta! 

Klupdamas tamsoje, šiugždėdamas koridoriuje jis šūktelėjo 
žmoną. 

— Mūsų jaunuolis pagaliau pargrįžo. 


*k 

Šeimyna reagavo į Deivido Erskino jaunojo globotinio viešnagę 
kaip į savaime suprantamą dalyką. Tačiau be pastabų neapsiėjo. Viena 
filosofinė mokykla priėjo prie išvados, kad jis, ko gero, sukeistas 
vaikas. Jis buvo kažkoks keistas ir jau, savaime suprantama, ne 
visai normalus vaikas. Virėjas paskleidė gandą, kad Baris šiaip jau 
hermafroditas, tačiau Alisa karštai neigė tokius pasakojimus. 

- Jei jau esi tokia tikra, tai kas jis tuomet? — paklausė įsižeidęs 
virėjas. 

— Viskas, kuo tik gali būti džentelmenas, — išdidžiai atrėžė 
Alisa. 

Virėjas šliūkštelėjo ant jos dubenį vandens, ir Alisa užleido indų 
plovyklą priešui. Tačiau Alisa buvo teisi — Baris užėmė savo vietą 
tarp džentelmenų. Jis gėrė su saiku, bet alkoholio neišvemdavo. 
Rūkė pypkę. Medžiodavo, o jo nuovoka miške stebino ir Deividą 
Erskiną, ir jėgerį. Jis visada atlydėdavo kurią nors iš damų prie va- 
karienės stalo, o paskui sėdėdavo greta jos atkakliai ir nenumaldo- 
mai tylėdamas. Kad ir kokia žavinga būtų toji dama, niaurūs vienskie- 
meniai Bario atsakymai niekada neįvairuodavo. Gal jis 17 buvo to- 
bulas džentelmenas, tačiau įdomiai taukšti niekų nemokėjo. 

— Medicinos studijos, - pareiškė Elizabeta, kai Baris buvo sau- 
giai pasislėpęs bibliotekoje ir negalėjo išgirsti, - padarė jį vokie- 
čiu. Paklausk jį apie gūžį ar vandenligę, ir jis iš karto prisistato su 
vadovėliu. 

— Bet jis juk labai savitas ir rimtas, — gynė keletą valandų sėdė- 
jusį šalia jos ir susikausčiusį berniuką ponia Emersli. - Mano 
nuomone, jis žavus. Jo visos sagos visada tvarkingai susagstytos. 
O manieros tokios oficialios ir mandagios. 

Taip manė vikaro žmona, paslapčia įsitikinusi, kad jeigu Baris 
ir nebuvo nulipdytas iš vaško, tai, be abejonės, buvo Deivido 
Erskino pavainikis sūnus, — taip ir atraportuodavo kiekvienam, 
kas to paklausdavo. 

Baris užsidarydavo bibliotekoje ir plušdavo prie savo diserta- 
cijos. Jo tikslus dienos ritmas, skirtas darbui, niekada nesikeisda- 
vo. Jo mandagumas buvo šaltas ir nekintamas, o vienintelis jo 
draugas buvo Alisa Džouns. 

Ta draugystė noko kaip moliūgai darže. Alisa kalbėdavo, į5i- 
vaizduodavo, svajodavo, o Baris užsklęsdavo savo krūtinėje jos 
pasaulio versiją kaip sudužus laivui į krantą išmestas jūreivis. Jau- 
tėsi esąs užrakintas dėžėje. Ji jam padėjo suprasti būdus, kuriais 
galėtų išsilaisvinti. 

— Pirmiausia tu privalai keliauti. Generolas Miranda dabar Ve- 
nesueloje, ar ne? Aš suradau tai klebono misijų įraše. Jie ten jau 
nebeturi darbininkų Dievo vynuogyne. Visi jie perėjo katalikams. 
Ar tau neatrodo, kad galėtum nuvykti jo aplankyti? Tai juk taip 
lengva. Nuplaukti laivu, ko gero, kaip laivo gydytojui? Be jokių 
keblumų. O aš būčiau laiminga, jeigu galėčiau kada nors į Lon- 
doną nusigauti... 

Tavo generolas turi turtingų draugų. Todėl tai padaryti tau 
bus dar lengviau... 

Na, taip gimęs tu negalėjai daug nuveikti. Bet kai jie šitaip 
tave pastūmėjo... 

Alisa buvo linkusi manyti, kad žmogaus padėtį visuomenėje 
nulemia jo gabumai. Ji visiškai pritarė Bario gautam pasiūlymui 
stoti į kariuomenę. Ji pavydėjo Džobsonui. Prašė papasakoti kuo 
smulkiausiai apie jų gyvenimą Edinburge. Ji turėjo savo nuo- 
monę apie daktarą Faifą. Ji išjuokė pasibaisėtinus jų tapetus. Ji 
su šėtonišku uolumu tyrinėjo jo anatomijos piešinius. Baris bu- 
vo jos žengimo į nežinomą teritoriją angelas sargas. Jis sėmėsi 
Žinių, O ji laukė jo sugrįžtant kaip patyrusi šnipų vadovė. Popie- 
tėmis jis darbuodavosi greta jos: ravėjo piktžoles salotų lysvėse, 
dobė šliužus, rinkdavo klojime kiaušinius, pešė antis po sukiu- 
žusia stogine prie vandens latako ūkiniame kieme. Būdamas su 
suaugusiaisiais, tylus ir tarsi uždarytas narve, Baris svajodavo 
apie tankiai sužėlusias smiltes, vėdrynus, purienas prie upės, kur 
jis sėdėdavo šiltoje žolėje klausydamasis Alisos Džouns. 


*k 


Tai buvo dar viena nepaprasta vasara. Visos durys barkšojo at- 
lapos ir vandens lašai kaupėsi ant šaltų drėgnų pieninės plokš- 
čių. Namai iškvėpė Žiemos drėgmę, ir tapetai valgomajame pa- 
gelto didžiulėmis dėmėmis, o virš grindjuostės susibangavo. 
Per vakarienę buvo diskutuojama apie didžiulę tapetų perklija- 

vimo operaciją: renkamos spalvos, paskui užsakyta pavyzdžių 
siunta. Suaugusieji tingūs, vos pakrutantys ir besišypsantys gu- 
lėjo išsipleikę terasoje. 

Pirmasis šienas skubiai sukrautas į kūgius. Kūgių apačioje 
žolė buvo aukšta ir žalia. Didžiajame akre ji buvo palikta kele- 
tui dienų švelniai nuvysti ir skleidė sodrų, saldų puvėsių kvapą. 
Iš pradžių nuspręsta šienauti po vieną lauką, nerizikuojant oru, 
bet kai diena po dienos tiršta rasa vis garavo įtvirusiame karš- 
tyje, karvės stovėjo įbridusios upėje, o musės tyliai zvimbė ant 
laiptų, prievaizdas ir ūkvedys pasitarė su senesniais oro požy- 
mius išmanančiais vietos gyventojais ir nusprendė nupjauti vi- 
są šieną. Deividas Erskinas uždraudė Bariui leisti rytus biblio- 
tekoje visą savaitę ir liepė dirbti žemės darbus. Pats šeiminin- 
kas ir visi įgalūs šeimynykščiai šienavo sutelktomis gretomis, iš 
lėto judėdami tomis didžiulėmis pievomis, tarsi jie būtų prie 
Jeruzalės artėjantys izraelitai. Alisa sekė kiekvieną vaikino Žings- 
nį ir vadovavo jam: perrišdavo jo prisitrintas pūsles, kai jie su- 
stodavo atsigerti, paskolino jam savo seną skrybėlę ir prisieki- 
nėjo, kad jo nugaros skausmas palengvės. Dalgis ir grėblys bu- 
vo kur kas aukštesni už jį patį, ir jis jautė, kaip raumenys tempiasi 
Į Visas puses. 

Alisa pjovė tiesias pradalges iki pat medžių, ilgi žolės stiebai 
lindo į jos rudus tarpupirščius. Ji atskirdavo kiekvieno pjovėjo 
pradalgę pagal pjovimo pobūdį ir aukštį. Alisa tą reikalą išmanė 
puikiai. Ji gimė tame dvare. Užaugo ant tos žemės. Visur aplin- 
kui, laukas po lauko, ji galėjo įvardyti savo pasaulį. Upėje jie 
pliuškeno kojomis šaltame skaidriame vandenyje, svaidydami į 
verpetus gėles, Alisa skindavo laukines raktažoles, putokšles ir 
pindavo mėlynus bei baltus vainikus, kurie visada suplyšdavo, 
kai ji uždėdavo juos Bariui ant galvos, vainikuodama jį, tarsi jis 
būtų pergalę laimėjęs Cezaris. Kartais juodu užmigdavo toje žo- 
lėje ir nubusdavo drebėdami ir apnikti niežulio, o drabužiai po 

jais būdavo sudrėkę. Būtent čia Baris pirmą kartą pamėgino iš- 
reikšti savo abejones dėl to, kuo tapo. Motina jis jau nebepasiti- 
kėjo ir jos nuomonės nebeklausė. Galėjai pamanyti, kad tie ne- 
dažni laiškai būdavo parašyti jai svetimo žmogaus. Dabar jis pa- 
sitikėjo tik Alisa Džouns. 

— Keista. Kartais girdžiu savo paties balsą, bylojantį iš labai 
labai toli. Tarytum būčiau sudarytas iš dviejų žmonių. Ir vienas 
jų ten kalba, galbūt net ginčijasi su kažkuo kitu. Tarkim, Džob- 
sonu. Mudu ginčijamės dažnai. O kitas susigūžia apačioje, visas 
įsitempęs, laukdamas progos pašokti aukštyn. 

Alisa nesiklausė. 

— Tai labai keista. Lyg būtum aktorius. 

Alisą kaipmat pergalėjo egoizmas. 

— Aš visada to norėjau - vaidinti tikrame teatre. Ne tik šarado- 
se. Ir būti apsirengusi kaip dama. Būti dama. Arba būti kareiviu. 
Arba beprote. Papasakok man dar apie tą pjesę Edinburge. Ar 
ponia Čisvik buvo tokia pat graži kaip aš? Ar iš tikrųjų jos mir- 
ties atodūsis buvo toks jaudinantis? 

— Na, ji atrodė visai kitaip, vilkėjo suplėšytus baltus drabužius 
ir buvo palaidais plaukais. Jos plaukai nebuvo tokie garbanoti 
kaip tavo. Jie buvo raudoni. Tamsiai raudoni ir gražiai krito. 

— Nekalbėk nesąmonių, Džeimsai. Scenoje gali turėti kokios 
tik nori spalvos plaukus. Ji buvo su peruku. 

Alisa kramtė ilgą ką tik nuskintos žolės stiebą. Baris matė, 
kaip plonas žalias kotelis prilipo jai prie priekinio danties. 

- Privalai gimti aktorių šeimoje. Scena ir tapyba turi būti tavo 
kraujuje. Kaip man įgyti tą tinkamą kraują, Džeimsai? — ji pasi- 
lenkė ir stebeilijo į jo žalias akis. - Pasakyk man, kaip? 

— Alisa, aš nuoširdžiai norėčiau žinoti kaip. Nemanau, kad 
gali tapti tuo, kuo nesi. O dabar jaučiuosi susidedąs iš dviejų 
žmonių. Vienas jų - tikras, kitas - šarada. Ir nežinau, kuris jų yra 
realus. O dažniausiai jaučiu, kad iš tikrųjų nėra nė vieno. 

Baris vėstelėjo rankomis ore, liovėsi stengęsis paaiškinti ir ėmė 
kramtyti nagus. Alisa netikėjo kūno tiesa. Jai tiesa buvo tai, kas 
gerai baigiasi. Ji atsisėdo, iškalbingai paveikta naujo atradimo. 

— O ne. Negi tu nematai? Viskas pasikeitė. Kaip man paaiš- 
kint tai? Supranti, kai mudu susitikom pirmą kartą, aš norėjau 
sužinoti, kas tu, nes nebuvau tikra. Bet dabar jau esu tikra. Tu iš 
tikrųjų esi vyras, O greitai būsi tikras daktaras. Tu gali būti džen- 
telmenas. Pernai tai buvo tik Žaidimas, dabar tai jau nebe žaidi- 
mas. Dabar tai jau tikras dalykas. Žaidimai baigėsi. 

Baris žiūrėjo į ją praradęs vilų. 

— Tau tereikėjo pakeisti savo mąstyseną. Tik tiek. Kas tavęs 
būtų laukę, jei generolas ir ponia Balkli būtų išauklėję tave kaip 
mergaitę? Nebūtum galėjęs studijuoti, tik truputį pasimokyti 
prancūzų kalbos ir skambinti pianinu. Gal dar botanikos ir gėlių 
mokslo. Jokių skrodimų ir kūdikių traukimo į pasaulį ar siaubin- 
gų ligų gydymo. Tau būtų reikėję važinėti karietomis į pobū- 
vius, saugotis, kad nesusiteptum kojų, laukti, kada vyrai tave 
pastebės, ir galiausiai ištekėti už kokio nors turtingo nuobodaus 
senio... 

— Merė En liepė man pasižadėti, kad niekada nesituoksiu, — 
užprotestavo Baris. 

Nė kiek nesutrikusi Alisa toliau pasakojo skaudžią moterų gy- 
venimo Istoriją: 

— Nejaugi? Keista. Bet jei tu būtum moteris, vis tiek nebūtum 
to išvengęs. Ir jeigu būtum ištekėjusi, negalėtum niekur eiti be 
kompanionės, nes tai būtų nepadoru. O dabar... 

Ji įdėmiai žvelgė į didžiules taškuotas saulės nutviekstas žalu- 
mos lubas ir šešėlį virš jų, svajodama apie vandenynus ir žemy- 
nus, kuriuose žmonės buvo nudažyti juodai ir dėvėjo vien tiktai 
plunksnas. Arba apie Arkties platybes, kuriose ledo uolos, išsi- 
laisvinusios iš neapgyvendintų masyvų, leidžiasi į geliamai šaltas 
jūras. Visas pasaulis išsidriekė prieš juos, kviesdamas savin. 

— Luiza visur eina be kompanionės. Tu juk nesi įviliota į spąs- 
tus. O tu - mergaitė. 

Baris Žiūrėjo į Alisos pėdas. Jos niekada nebūdavo švarios, ir 
iš tarnų nebuvo reikalaujama laikytis moralės normų ar būti šva- 
riems. Jie tikrino vienas kitą, vertindami savo skirtingą padėtį. 

— Teisybė. Dabar, kai jau moku skaityti, mano padėtis pagerė- 
jo. Ir tu išmokysi mane parašyti ne tiktai pavardę. Tačiau aš ne- 
galiu eiti visur, kur noriu. Kol kas dar ne. Nei daryti visa tai, ką 
noriu. 

Alisa užsmaukė Bariui ant besilupančios nosies kepurę ir nuė- 
mė nuo apykaklės amarą. 

— Gal tu jau pripratai galvoti truputį kaip masonas. Tu - slap- 
tos draugijos narys. Tu renki informaciją. Tu mokaisi visų daly- 
kų, kuriais gali pasinaudoti. Tu išeini į viešumą visiškai vienas... 

— Kaip ir tu, - pasišaipė Baris. 

— Visi tarnai — šnipai, - atšovė Alisa. - Tai normalu. Tau priva- 
lu žinoti, kas dedasi aplinkui. Kitaip neišsilaikysi. 

— Mes jau nebe vaikai. - Baris pajuto sau už nugaros liepsno- 
jantį Edeno kalaviją. 

— Juo geriau, — Alisa niekada dėl nieko neapgailestaudavo. 

Ji prisirito prie jo, jos akys žiburiavo. 

— Aš išmokysiu tave moteriškų paslapčių. Tai labai lengva. Nėra 
ko mokytis. O tu išmokysi mane to, ką žino vyrai. 

Jos jaudulys buvo užkrečiamas. Ji buvo įdūrusi akis į Barį. Ji 
tikėjosi iš jo visko. 

— Jei būčiau tavo vietoje, niekas manęs nesustabdytų. 

Jis ja tikėjo. O aplink juos zvimbte zvimbė, dūgzte dūzgė vabz- 
džiai. Baris matė, kaip ant besisukančių žalių upės verpetų šmės- 
čioja, pikiruoja, plevena ir dingsta laumžirgiai. Alisos nosis bu- 
vo per colį nuo jo nosies. 

— Kaip aš ir sakiau tau, niekas, — pakartojo ji. 

Šiek tiek atokiau nuo kelio, vingiuojančio už namo, tokiu atstu, 
kad virėjos šūksniai jų nepasiektų, aukštoje žolėje gulėjo Alisa su 
Bariu ir skaitė. Jie buvo nematomi pro šalį praeinančiųjų ar pra- 
važiuojančiųjų žvilgsniams, jokiam žmogui, grįžtančiam vežė- 
čiomis namo, nebūtų pavykę jų pastebėti. Jie skaitė romanus. 
Baris skaitė tomą, nugvelbtą iš Luizos miegamojo, prancūziškai, 
nuspėdamas nežinomus žodžius. Alisa — seną karaliaus Jokūbo I 
laikų romaną, kuriam stigo viršelio ir titulinio puslapio. Kol kas 
visi žodžiai jai buvo aiškūs. 

— Paklausyk, Džeimsai: Ponia, aš pakankamai ilgai laukiau jū- 
sų atsakymo. Ilgiau laukti nebegaliu... 

Alisa dramatiškai suraukė kaktą. 

— Sere, jūs Jau gavote atsakymą. Esu tokios bat nuomonės, kokios 
buvau visada, apie savo tėvo namų padorumą ir saugumą. Nejau jūs 
įsivaizduojate, kad čia, izoliuota, aš savo gera valia paklusiu jūsų 
norams? 

— Ką reiškia izoliuota? 

— Uždaryta, kvaiša. Nepertraukinėk. 

Alisa ištiesė nuogą įdegusią ranką, nustumdama savo nepa- 
geidaujamą gerbėją. Staiga jis virto prievartautoju. 

— Ponia, nežiūrėkite taib į mane. Aš esu vyras su visomis vyriško- 
mis aistromis. Jūs įvarysite mane į neviltį. 

— Cha! Ir jūs manote, kad jeigu jums lemta tapti mano šeimi- 
minku, tai tapsite tr mano proto šeimininku? Ne, serve, jūs klystate. 
Protas - laisvės šaltinis, žmogaus laisvės rožė. Protui, kaip ir vande- 
mui, būdingas tąsumas. Jis gali praslysti pro akmenines sienas, užra- 
kintas duris tr kalėjimo grotas... 

— Skaityk toliau, Alisa. 

— Bet ji juk sako būtent tai! — pasipiktino Alisa: — Jei vyras 
tavęs nori ir yra pasiryžęs tave užsikariauti, tik pagalvok kitaip, 
ir visa tai išvysi kitoniškai, ir jis drauge su tavimi. 

— Po velnių! 

Alisa sukikeno: 

— Užsičiaupk. Klausyk: Kalbu ne apie dorybę. Kaipgi galėčiau 
susigėsti? Joks isbrievartavimas niekada nesuterštų mano garbės, se- 
re. Aš niekada nebūsiu užkariauta jėga. Ši atkarpėlė tikrai gera. 

— Ar jis padaro tai? 

— Ką? 

— Išprievartauja ją! Kaip Sabinių pagrobime. 

— Ne. Jis pasiduoda ir puola žemyn nuo laiptų. Paskui jis su- 
serga, O ji sėdi prie jo lovos ir moko jį naudotis proto galiomis. 

— Iš kur tu Žinai? Juk dar neperskaitei tiek. 

— Aš perskaičiau paskutinį puslapį, norėjau sužinot, ar ji miršta. 

Vabzdžiai abejingai ropojo tuo tekstu. Vaikams nedavė ramy- 
bės įkyrios sparvos. Baris gulėdamas kramtė nagus. Alisa ramiai 
kikeno, kai herojė įtikinėjo tą nenaudėlį, kad visos jo pastangos 
išprievartauti ją baigsis niekuo. Pabrukęs uodegą jis nubidzeno 
prie laiptų žemyn į savo nuosmukį. Paskui Baris savo knygoje 
surado pastraipą su adekvačiu seksualiniu iššūkiu. 

- Paklausyk, Alisa. Štai čia visa šitai ir nutinka. Aš tau išver- 
užtamsintą Selinos miegamąjį. Jis girdėjo, kaip mergina svelniai kvė- 
puoja už užuolaidų. Gretimame kambaryje nebuvo girdėti nė garso. 
Markizas surado skląstį - manau, kad veryow reiškią skląsų — 47 jį 
pastūmė. 

— O kas yra gretimame kambaryje? 

— Selinos motina. Visa tai nutinka pilyje. Daugybė turtingų 
aristokratų susirinkę į pokylį gamtoje. Visa tai įvyko prieš revo- 
liuciją. Per vakarienę jie flirtuoja kaip pasiutę, paskui eina pasi- 
vaikščioti ir pasiirstyti, panašiai kaip ir čia jie daro, tik apsirengę 
prabangesniais drabužiais, o paskui naktų niekas nemiega. Tik 
šliaužioja po koridorius, slapstosi už sieninių kilimų ir mėgina 
įsigauti į vienas kito miegamuosius. 

— Visai kaip čia. Tik čia visos grindlentės girgžda ir ant sienų 
nėra kilimų. O kodėl motina nenubunda? 

— Nežinau. Palauk. Ji irgi dievina markizą. Ji tai parodė atvi- 
rai. Todėl jis ir flirtavo su motina, kad galėtų pasidžiaugti dukra. 
Klausyk: Kai jis praskyrė užuolaidas, mėnulio šviesos stulpas krito 
ant mielo miegančio pavidalo. Jos naktiniai buvo išdrikę, jis įžvelgė 
blyškų krūtų išlinkį po tuo šilku. 

— Ak, taip. Puikus aprašymas, — sušuko Alisa. 

— Kai miegas susidrumstė, jos lūpos prasiskyrė, tr ji sumurmėjo kaz- 
kokį vardą. Jis prigludo arčiau. Negi ji ištarė j0 vardą, išduodama 
brangiausius savo troškimus? 

— Tai ar jo? 

— Markizas, sužavėtas jos nekalto atsidavimo, trapaus meilumo, 
sustingo pasilenkęs prie švelnaus veido. Ar ne aš pirmas nuskinsiu 
šitą Dailią Rozę? Ją veikia branginti, puoselėti, reikia gardžiuo- 
tis JA... 

— Rožėmis juk negalima gardžiuots, — pataisė Alisa. 

- Jo lūpos švelniai perbraukė merginos skruostą, paskui, kai jis švel- 
nai nustūmė šalin batistą tr pasilenkė pabučiuoti jos kaklo, nimfa 
ištiesė rankas ir apkabino jį. Jis ištirpo josios sapne, glamonėdamas jos 
švelnų dailumą... 

— Skamba nuostabiai, — ištarė Alisa, išsidriekusi kaip laukianti 
Psichėja. 

— Markizo susizavėjimas buvo beribis. Jo lšbos susivėrė ties intri- 
guojančiu nuogų jos krūtų paviršiumi, 17 dabar tikslas, tas Dangis- 
kasis Malonumo Sostas, jau buvo j0 rankose. Jo pirštai susipynė su 
Minkšta Lapija, vos tik pradėjusia krauti pumpurus, ir atsargiai 
keliavo į tolesnius Mylimos Pažadėtosios Žemės paribius, galiausiai 
vado tą Saldaus Malonumo olą. Niekas nepasipriešino švelniam jo 
prisilytėjimui. Jis pasijuto laukiamu keliauninku ir įžengė vidun. 
Aistringai užsimiršusi mergina pakluso 17 atidavė savo Rožę. Mar- 
kizas jau buvo bepasiekiąs savo troškimų viršūnę, kai staiga... 

— Taip ir žinojau! Motina! - sušuko net atsisėdusi Alisa, intri- 
gos meistrė, įvykių numatytoja ir visų pasakojimų sibilė. 

— Tu atspėjai, Alisa. Jis užsklendė ne tas duris. 

— Sukčiautojas. Tu užbėgai į priekį. 

— Man reikėjo. Verumui. 

— Greitai sakyk, kas gi nutiko toliau. 

Baris perbėgo puslapius suraukęs nosį nuo blyškių prancūziš- 
kų spaudmenų. Alisa sėdėjo apžergusi jo šlaunį, palinkusi į prie- 
kį, smaksodama į svetimą kalbą, kurios hieroglifai buvo vis dar 
nepasiduodantys jos valiai ir nesuprantami. 

— Jis sausas išeina iš tos balos! Klausyk. Mergina apsimeta 
pabudusi ir surinka, o tuo metu jai ant rankos užkrenta žvakė. 
Oi, Alisa, tu labai sunki. Pažvelk: Jausmo perlietas markizas pasi- 
vėdėjo įsiutusią damą šalin... Poma, aš sapnavau, kad laikau jus 
savo glėbyje. Man niekada nekilo abejonių, kad mudu suprantam 
vienas kitą, 17 jūs, tokia kilni bei mylinti, sutikote nutraukti mano 
kančias tr suteikti man tuos Malonumus, kurių aš troškau taip 1l- 
gesingai. Mano aistra buvo maloniai sutikta! Buvau pasveikintas, 
man buvo švelniai pritarta! Ak, kokie švelnūs buvo tie kvapai, kokia 
silta drėgmė... 

Alisa jojo kaip žokėjus ant Bario šlaunies, ragindama jį dirbti- 
niu žolės vytiniu. 

— Greičiau, greičiau. Kaip viskas baigėsi? 

— O kaip tu manai? Jis atsigula į lovą su motina. 

— Geriau jau sena višta, negu apsieiti be baltos mėsos. 

Alisa nusirito į žolę, paskleisdama begales purvinų baltų apa- 
tinių sijonų ir apnuogindama basas rudas kojas. 

— Pabučiuok mane, Džeimsai. Įsivaizduok, kad esi markizas, 
o aš — ta gležna mergaitė. 

Baris nutukseno ranka žemyn merginai per krūtinę. 

— Vabalas šliaužia tavo kaire koja aukštyn ir taikos tiesiai tau į 
užpakalį, — sušnibždėjo grėsmingu balsu. 

DE MEROCELE 


Nepaisyk mano jaunystės, 
Paisyk tik to, ar turiu žmogiškos išminties. 
Menandras 


GENEROLUI FRANSISKUI DE MIRANDAI 
su begaliniu susižavėjimu, 
prisimindamas visada rodomą tėvišką rūpesųų, dėmesį ir globą, 
kuriais jis kilniai palaikė 


visus autoriaus užmojus, 


DEIVIDUI STIUARTUI ERSKINUI, 
BAČANO GRAFUI, 


kuriam autorius liks visada skolingas, 
pagarbiai skiriama 
ši disertacija. 


DŽEIMSAS MIRANDA BARIS 


Baris parodė Alisai savo disertaciją, prasidedančią dedikaciniais 
išraitymais, kurios visa kita dalis buvo surašyta lotyniškai ir kiek- 
viename puslapyje buvo daugybė nuostabių kursyvų. Pagerbda- 
ma tą progą Alisa pasirišo švarią prijuostę ir įsispyrė į klumpes. 
Ji kelis kartus balsu perskaitė dedikaciją, bet prisiliesti prie diser- 
tacijos atsisakė, nes prieš tai skuto bulves. Juodu stovėjo priešais 

piupitrą bibliotekoje, pasistoję ant kopėtėlių skirtingų laiptų. Alisa 
kokią pusę minutės tylėjo. Paskui suraukė nosį. 

- Hmm. Šauniai padirbėta, Džeimsai. Aš jau verčiau liksiu 
prie anglų kalbos. Perrašiau tą pastraipą iš Guliverio kelionių, ku- 
rią buvai man uždavęs. Nors ir nesuprantu, kodėl turėčiau iš- 
mokti rašyti Houbynkmn. Jų jak nėra. Kodėl tu privalėjai rašyti 
ją lotyniškai? Juk niekas ta kalba nebekalba. 

— Tiesiog privalėjau, ir tiek. Visi taip daro. Apsiginti disertaci- 
ją irgi reikia lotyniškai. Bet tai labai formalus dalykas. Kaip pa- 
rengtų kalbų skaitymas. 

— Suprantu. Tokia tradicija, - Alisa buvo nusiteikusi skeptiš- 
kai. — Man nelabai rūpi tradicija, - pridūrė ryžtingo atmetimo 
tonu. 

— Tu atstovauji nūdienos dvasiai, - liūdnai pasakė Baris, - pa- 
žanga bet kokia kaina. 

— Tu privalai siekti pažangos medicinoje. Kad mūsų mažiau 
išmirtų. 

Alisa nusišluostė ranką į prijuostės kišenę. Paskui pabučiavo 
Barį į skruostą. Jis virptelėjo nuo šilto jos prisilietimo prie nuolat 
šalto savo kūno. Už šitų uždarų, oda įdvisusių kambarių su 
termitų prigraužtomis pjuvenomis ir senomis dulkėmis laukuose 
ant tankių kojas badančių ražienų žybsėjo saulė. Jie raškė sode 
obuolius. Nors buvo jau vėlyvas ruduo, Alisa susilaukė naujos 
vados. 

— Ateik pažiūrėti viščiukų. 

Alisos viščiukai buvo jos santaupų šaltinis. Ji pasiimdavo tam 
tikrą dalį nuo visų turguje parduotų kiaušinių ir gyvų paukščių. 
Deividas Erskinas mėgino rutulioti su savo įnamiais kooperati- 
nius planus, siekdamas padidinti dvaro produkciją. Ta teorija buvo 
paprasta. Kiekvienas įnamis turėjo teisę į nedidelį pelną iš padidė- 
jusių dvaro pajamų, jeigu naujasis derlius būdavo vykęs, vienas jų 
buvo briuselinių kopūstų, naujos rūšies ir abejotinos kilmės. Jei 


) 121 ( 


daigai suvešėdavo, lordas Bačanas pagrasindavo savo agentui ak- 
rais tulpių, pirktų iš to paties prekijo. Tulpės buvo madingos, 
ypač tamsios su pilkais ruoželiais. Šeimininkas nuoširdžiai tikė- 
jo: jeigu įnamiai gaus nustatytą dalį sodinukams gerai užderė- 
jus, jie dirbs uoliau ir geriau. Tačiau iš tikrųjų liaudies pasiprieši- 
nimas buvo absoliutus ir nepalenkiamas. Samdiniai įtarė, kad 
jiems bus iškrėstas koks netikėtas pokštas. 

Deividas Erskinas apsivilko švarią liemenę ir stovėdamas ant 
akmens luito arklidės kieme išrėžė radikalią kalbą, O visi parei- 
gingai susirinko jo pasiklausyti. Priminti apie „mūsų šauniuo- 
sius brolius kolonijose“ buvo klaida. Virėja iškart čia įžvelgė iš 
Prancūzijos kylančius revoliucinius sentimentus ir virtuvėje bur- 
bėjo, kad šeimininkas užmirštąs savo vietą. Kiti kalbėjo, kad tai 
esąs sąmokslas, siekiant juos atitraukti nuo jų pačių žemės ir pri- 
versti uoliau dirbti jam. 

Alisa, aišku, pripažino, kad šeimininkas viską padarysiąs ge- 
riau už juos. Be to, jam visada geriau išeidavę. Taip jau sutvar- 
kytas pasaulis. Dėl savo viščiukų ji sudarė atskirą sandėrį su 
prievaizdu. Deividas Erskinas, nors ir nusivylė negatyviu savo 
įnamių bei tarnų skeptiškumu, mat jie jautėsi apeiti susitari- 
mo, kuris aiškiai bus naudingas tik laukų darbininkams, nuo- 
širdžiai džiaugėsi Alisos Džouns įžvalgumu. Jis įtarė, kad čia 
dėtas Bario išmoningumas, tačiau jis klydo. Alisa pasitelkdavo 
Bario sugebėjimus, į kuriuos pati nepretendavo, ir išnaudojo 
juos visus kiek įmanydama. Bet savo intelektinės nepriklauso- 
mybės neišsižadėjo niekada. Gal Baris ir žinojo daugiau nei ji, 
bet būtent Alisa mokėjo įvertinti paskalų, įvykių, pašnabždo- 
mis papasakotų dalykų, žvilgsnių ir šypsenų reikšmę. Ji žinojo, 
kada reikia atkakliai pareikalauti galimybės pasielgti savaip ir 
kada to atsisakyti. Ji žinojo, kaip flirtuoti nesulaukiant padari- 
nių, kaip prisimeilinti, kaip įtikinti. Ji Žinojo, kada grakščiai 
sutikti ir kada atsisakyti. Savo nekaltybę ji saugojo su brako- 

nieriaus, prižiūrinčio kiškių spąstus, apdairumu. Ir Bariui pa- 
tarė taip elgtis. 

Alisa buvo jo Vergilijus, jo vedlys per požemio karalystes. Jis 
davė jai visą jos įgytą išsilavinimą, bet būtent jis klausdavo jos 
nuomonės, jos patarimo, jos požiūrio. Susikaupusi ir plėšri Ali- 
sa kaip įmanydama stengėsi įgyti žinių, bet išliko kritiška ir ne- 
įbauginama. Kietai kando į tikrą auksą, o netikrą pinigą išspjau- 
davo. Ji nepasitikėjo lengvais atsakymais ir ilgais žodžiais. Gerai 
valgė, gerai miegojo ir niekada neprisimindavo sapnų. Alisa Žiū- 
rėjo į pasaulį plačiai atmerktomis akimis. Ji sutikdavo su tuo, kas 
jau yra nusistovėję, puikiai įvertindama tai, kas iš tikrųjų buvo 
galutinai nusistovėję, ir energingai griebdavosi viso kito. Jos fi- 
losofija buvo kasdienybės filosofija. Ji nei užbėgdavo įvykiams 
už akių, nei dėl jų apgailestaudavo. Bet taupė pinigus. Pinigai 
buvo tas koziris, kuriuo ji lošė prieš savo ateitį, vienintelė korta, 
su kuria ji negalėjo gudrauti, nugalėtojo korta jos rankoje. 


X 
Lytiniai santykiai Džeimsui Mirandai Bariui kėlė siaubą. Ypač 
kai tai nutikdavo ne knygos puslapiuose. Tai buvo lyg gyvatė, 
besiranganti jam prie kojų. Tai būtų jo žlugimo akimirka. Nuo 
dviprasmiškų vyrų ir moterų reikia laikytis rankos atstu. Jis nie- 
kada nesijuokdavo iš virtuvėje papasakotų pokštų. Jis niekada jų 
nesuprato. 

Deivido Erskino arklininkas buvo šlykštus vyriškis, vardu 
Džosas. Jo dantys buvo išpuvę, o pirštų panagės juodavo nuo 
įsisenėjusio mėšlo. Tas vyras kiauras valandas nė nevirptelėjęs 
plempdavo gryną džiną. Jis ir pripasakodavo virtuvėje daugiau- 
siai pokštų. 

Arklininkas nusprendė, kad Barį reikia išmokyti fundamenta- 
lesnių tiesų, juoba kad generolas buvo išvykęs kariauti, O tas varg- 
šelis neūžauga, aišku, net nepamokytas žaisti su savo šluotkočiu 

šviesai užgesus. Džosas užspeitė Barį karietinėje, tokioje į urvą 
panašioje purvu apėjusioje uždaroje patalpoje, kur riogsojo dau- 
gybė senų sukiužusių karietų, kai kurios jų buvo įtartinos 
konstrukcijos ir vidutiniškai linguojančios. Dabar tos atgyve- 
nos buvo tvarkomos labai sėkmingai triūsiančių vorų, paliku- 
sių įmantrų pėdsaką nuo pajuodusio vario lempų iki suskilusių 
sėdynių. 

— Kas yra geriausias vyro ginklas miegamojo mūšiuose? Na, 
vieną gražią dieną, berniuk, tu pabučiuosi tą Džounsų mergaitę 
būtent ten, kur jos gerklė susilieja su išsprogusiomis krūtimis, ir 
būtent ten, kur jos speneliai išsikala iš tų tamsių apskritimų, tik 
nemanyk, kad ji neleidžia man čiulpti jų tol, kol jie pavirsta kie- 
tais akmeniniais kyšuliukais, kai jai užeina nuotaika ir kada vis- 
kas nusibosta, ir jei ji leis tau apžioti tuos nuostabius mažyčius 
rutuliukus, patirsi, kad tavo šautuvas taip užtaisytas, jog; balti 
dūmai sunkiasi iš vamzdžio. Ką gi tuomet darysi? Nagi pakelk 
jos sijoną, praskirk taikinį pirštais, būtent to ji ir nori, būtent to 
nori visos jos, ir neklausyk nė vienos, kuri mėgins tau sakyti 
priešingai, tada įkišk į tą skylę savo šautuvą kiek įmanydamas 
toliau ir šaudyk, šaudyk, šaudyk. Tik tiek. Tai suteikia vyrui stip- 
rybės visai dienai. Užlieja jo veidą pasitenkinimo šypsniu ir su- 
stangrina eigastį. Ir jei ji leido tai padaryti vieną kartą, vadinas, 
nori, kad tu sugrįžtum ten papumpuoti taip dažnai, kaip tik tau 
leidžia laikas vėl jį užtaisyti. 

Džosas pratrūko juoku ties suakmenėjusiu ir nuraudusiu Ba- 
rio veidu ir dviprasmiškai bakstelėjo berniukui į slėpsnas. Tiesiai 
iš karietinės Baris nustypino ieškoti Alisos, dėl įžeisto orumo 
gniauždamas šaltus kumščius. Alisa skaičiavo viščiukus, norėda- 
ma įsitikinti, kad niekas jos neapvogė. Motina višta kapsėjo sna- 
pu įjos plikas rudas rankas, kai ji rinko tuos mažulyčius virpan- 
čius pūkų kamuoliukus ir dėjo į šiaudais išklotą dėžę. Jos pirštai 
švelniai susiglausdavo aplink tas gležnas auksines dėmeles, o šios 

cypsėjo išsigandusios. Alisos ir Bario. žvilgsniai susitiko: kupi- 
nos įsiūčio ir išgąsčio Bario akys spindėjo baltai. 

— Dešimt, dvylika, trylika, penkiolika... puiku. Visi. O dabar 
pasakyk man, kas nutiko. 

Baris papasakojo nutikimą, paskui atraportavo, kad arklinin- 
kas, įtvirtindamas savo pamokymą, dar įžūliai žnybtelėjo jam į 
tarpukojį. Jo siaubui, Alisa pratrūko juoktis. 

— Vaje, brangusis Džeimsai! Tu negali eiti į kariuomenę ir kal- 
bėti rimtai apie tokius dalykus. Juk tai nutinka kasdien. O Džo- 
sas — šelmis. Mama mane įspėjo. Jis užklumpa tave vieną tarp 
kubilų ir pakelia sijoną aukštyn, atseit, kad neįmerktum į siru- 
pus, o tada kyšteli ranką į tarpą patikrinti, ar tu turi ką nors 
lipnaus ten, kur neprivalai turėti. Stebiuosi, kad jis neprivertė 
tavęs atsisegti visų sagų ir nepatikrino, ar tu tikrai turi lazdą, ar 
tiktai kuokštą plunksnų... 

Dvi didžiulės ašaros nusirito Džeimso Bario skruostais. 

— Ak, Džeimsai, neverk! - Ji sudėliojo viščiukus dėžėje - glėbį 
snapeliais kapsinčių ir spurdančių padarėlių. - Eime prie upės. 

Rugsėjo saulė šildė tamsią suartą žemę. Alisa nusimazgojo 
kojas upėje ir nusišluostė jas prijuoste. Oro vėsa laižė jos veido 
odą. Ji pakėlė akis į besimainančios upės srovėje virpančius žil- 
vičius, į vėsią, erdvią Anglijos ramybę, į palei žalias seklumas 
stovinčius galvijus, į auksiniais ruožais išmargintus baltus jų 
šonus ir į didžiulį skliautą viršuje, blėsčiojantį baltai mėlynose 
aukštybėse. Džeimsas Baris gulėjo greta ir sekė jos žvilgsnį, 
nukreiptą į tuštumą. Ji atsiduso, pajutusi smalsaus jo nekaltu- 
mo naštą: tikras vaikas, žinantis dalykus, kuriuos Alisa visada 
galėjo prisišaukti arba nubraukti nuo veido pirštų galiukais, ir 
drauge jų nežinantis. 

Pirmoji šio berniuko meilė buvo toji liekna muslinu ir kaspi- 
nais apsitaisiusi moteris, kuri jį nešdavo, tvirtai prispaudusi prie 
klubo. Antra jo meilė - tas didžiulis narsus revoliucijos genero- 

las didele nosimi, plačiu glėbiu ir beribe, kaip visos jo apkeliau- 
tos jūros ir sausumos, širdimi. Trečia jo meilė buvo Alisa Džouns. 
Jis pasivertė ant šono paspoksoti į juodas jos garbanas, suimtas 
auksiniu žiedu. Iš lėto įsitempė ir švelniai pasuko žiedą jos ausy- 
je. Ji uždėjo pirštą ant jo piršto ir šyptelėjo, pajutusi jo pirštų 
vėsą. Eime į sodą, mano seserie, mano meile. Štai tu gražus, 
mano mylimasai, ir žavus. Mūsų suolas visas žaliuoja. Mūsų na- 
mų rąstai kedriniai; mūsų sijos iš kiparisų. Tepabučiuoja jis ma- 
ne savo burnos pabučiavimu, nes tavo meilė — geresnė už vyną. 


* 


Scenos iš Šekspyro! Dabar rūkas siautė parko kedrus ir melsvai 
violetiniai astrų debesys buvo įkalinti surištose girliandose. Anks- 
tų rytą sodininkai sodino eksperimentines tulpes kitapus griovio 
su tvorele, o ant pakraigių jau buvo susirinkę būriai čiurlių. Po 
savaitės Džeimsui Bariui teks iškeliauti šiaurėn. Jo išvykimui pa- 
minėti bus skirtos scenos iš Šekspyro. Dar buvo pakankamai apa- 
tiškų suaugusiųjų, slampinėjančių po sodybą, kad būtų galima 
surengti dvariškių ir amatininkų pobūvį. Visi rengiamės suvai- 
dinti paskutinį Vasarvidžio nakties sapno veiksmą: publika sėdės 
priešais pirmąjį Žiemos židinį didžiojoje salėje, apsupta padėklų 
su pyragaičiais, keptais kaštonais ir saldžiu vynu. Berniukas vai- 
dins šaunųjį Robiną. Argi tai nebus nuostabu? Jis tiesiog nulie- 
tas tam vaidmeniui. 

Bet ne. Pasipuošęs prabangiu nėrinių ir aksomo kostiumu, 
šviesiai pilkomis ties kulkšnimis nukirptomis kojinėmis, Baris 
turėjo bėgti koridoriumi bežadžius vaidmenis atliekančių lau- 
mių būrio priekyje. Joms buvo pasitelktos virtuvės patarnauto- 
jos: nušveistos ir aprengtos jos galėjo tapti mažais paslaptingais 
žmogeliukais, laiminančiais šiuos namus ir išviliojančiais tamsos 
jėgas tik tam, kad suvis jas išgintų. 

Liūtas alkanas riaumoja, 
Staugia vilkas į mėnulį... 
Laikas toks nakties užstojo, 
Kai kapų tyloj mykiojoj 
Visos duobės prasižiojo, 
Dvasios mirusių klajoja... * 


Baris jau buvo išmokęs savo vaidmenį atmintinai. Deja! Vos 
visos akys susmigo į jo mažytį blyškų veidą, pravirą burną, vos 
susirinkę šeimynykščiai palinko priekin, kupini džiaugsmingų vil- 
čių, norėdami geriau girdėti jo žodžius, Baris sustingo it medi- 
nis manekenas, kurio laikrodinis mechanizmas jau buvo beuž- 
gęstąs. Jis pasirinko ne tą pozą, nelanksčiai įsirėmė ranka į šlaunį 
ir tyliai išgiedojo Žodžius, skaldydamas poetinį tekstą urzgiais 
įkvėpimais. Alisa užsidengė veidą rankomis. Susirinkusieji su- 
smuko krėsluose arba nudūrė akis į taures. 

— O Viešpatie, - aiktelėjo Elizabeta, kai Baris liovėsi niurzgiai 
veblenęs, — ir tu dar varginaisi mokytis šitą sumautą tekstą! Ko- 
kia siaubinga gėda. Tai visai niekam tikę. 

Dabar jau niekas nebegalėjo įsivaizduoti Bario lengvabūdiš- 
kai šėlstant koridoriuje su pulku lekiančių jam įkandin ir besi- 
juokiančių fėjų. Didžiai apgailestaujant teko atsisakyti tos min- 
ties. Ne, vaidų kėlėjas Pakas buvo tiesiog ne Bario vaidmuo. 

— Nenusimink, brangusis. Mes ką nors sugalvosim. 

Baris nepakentė tokios globėjiškos užuojautos ir įtūžęs žengė 
lauk. Alisa puolė jam įkandin, o jos medinės klumpės garsiai 
kaukšėjo į akmens grindis. 

— Mes galime užbaigti visa tai žodžiais: Miegot, bičiuliai! Dvi 
savaitės liko / Nakties žaismų ir šiaip linksmų dalykų 1 užmiršti tą 
Paką. 


* Vertė A. Miškinis. Šekspyras, Raštai, IV t., Vilnius: Valstybinė grožinės 
literatūros leidykla, 1963. 

— Bet tada jis neturės jokio vaidmens. 

Deividas Erskinas uždegė žvakes. Dabar sutemos nusileisda- 
vo labai anksti, ir visi medžiai pritvinkdavo tamsaus čiulbesio. 
Jie girdėjo, kaip tose sutemose, kažkur toli tarp jau ruduojančių 
nendrių, aimanuoja antys. Šunys tik kilsteldavo galvas, paskui ir 
vėl nuleisdavo jas atsidusę. Jų kailis žiauriai dvokė, nutvilkytas 
karštos žalių rąstų liepsnos. 

Elizabeta spoksojo į Alisą, ši droviai lūkuriavo tarpduryje, ne- 
žinodama, kurgi jai dėtis be Džeimso. Jai nepavyko jo įtikinti, 
kad liautųsi krimstis, ir jis paniuręs sėdėjo ant rūsio laiptų, vis 
labiau šaldamas sėdynę nuo drėgno akmens. Scenos iš Šekspy- 
ro! Parinkit kitą pjesę. Tokią, kad mano brangusis Džeimsas ga- 
lėtų tik sėdėti ir spoksoti į Alisą, kaip daro visada. Ir nieko dau- 
giau! Na, kaip čia dabar, Orlandai! Kurgi buvai visą tą laiką? Tu 
juk meilužis! Ir vėl man iškreti tokį pokštą, nebesirodyk daugiau man 
akyse. Ir jis privalo, po velnių, viską išpyškint jai, o toji šelmė 
tarnaičiukė apsuks visiems vyriškiams galvas. Paprasčiausia mer- 
ginimo scena. Tinka puikiausiai! Tik reikia, kad kas nors suvai- 
dintų Siliją. Greisė Sperling tiks. Ji truputį panaši į pelę, tačiau 
mes galime išvesti ją iš kantrybės. Alisa Žavingai raukysis ir blaš- 
kysis. Ji gerokai ūgtelėjo per vasarą ir puikiai tvardosi. Džeimsas 
gali parepetuoti su ja tą vaidmenį. Bet jis jai tik iki peties. Ar jis 
nebus juokingas, vaidindamas Orlandą? Na, argi tai svarbu? Tai 
vyro vaidmuo, kurį atlieka moteris. Jis gali gulėti tarp žalumy- 
nų, ir niekas nepastebės, koks jis mažas. Sodininkai gali per pus- 
valandį sukurti Ardeno mišką. Tada visa tai galėtų būti kaip Sa5- 
m0 fonas, juk vaidinimas vyksta viduje. Taip, taip, tai viskas! 

Šitaip nutarta atsisakyti fėjų, kurios ir šiaip jau buvo nepriim- 
tinos tuose namuose, o dar jų garbingumas kėlė abejonių. Vy- 
resnysis liokajus, numatęs, kad siaubinga nusikaltėlių magų prie- 
žiūros našta kris ant jo pečių, pajuto didžiulį palengvėjimą. O 
štai ir Alisa! Girdžiu ją kartojant: Užrakink moters nuovoką už 

durų, 17 ji išlįs pro lango rėmus; užtverk tuos rėmus, ir ji išlįs pro 
rakto skylutę; uzžkimšk skylutę, tr ji išrūks drauge su dūmais pro ka- 
miną. Taip jau yra. Kaip jums šitai patinka? 

— Alisa. Eikš čionai, vaikeli. Eikš čionai tuojau pat. 

Scenų iš Šekspyro gausėjo kaip iš neįprasto kupranugario kuprų 
gausybės rago. Alisai, turinčiai tiesiog stebuklingą talentą rody- 
tis publikai, buvo suteiktas paskutinis žodis. Ji turėjo padekla- 
muoti epilogą iš Kasp jums šitai patinka šito hibridiško spektak- 
lio pabaigoje ir taip sujungti abi pjeses į vieną. 

Visi buvo itin susijaudinę. Suaugusieji lakstė laiptais aukštyn 
žemyn ir rodė vieni kitiems paskutiniuosius savo kostiumus bei 
aimanavo dėl savo prarastų figūrų. Sodininkai sukalė didžiulę, 
per sunkią stumdyti medinę sieną ir mėnulio pjautuvą, lyg kokį 
niekam tikusį riterio skydą su rankena ant nugarinės dalies, nu- 
dažyta kažkokiu nerealiu ochros atspalviu. Buvo numatyta nešti 
tą mėnulį, jei kartais Žiūrovai apsiriktų dėl jo tapatybės. Tada 
Deividas Erskinas įdėmiai perskaitė pjesę ir pareiškė, kad mėnu- 
lis privalo turėti žibintą, šunį ir erškėčio krūmą, nes taip pasaky- 
ta penkto veiksmo trečioje scenoje, nejaugi niekas iš jūsų nesu- 
gebate perskaityti? Ten nieko nepasakyta apie penkis svarus sve- 
antį mėnulio modelį. 

Nė vienas iš sodybos šunų nebuvo toks patikimas, kad būtų 
galima įleisti jį į sceną. Alisa ir Baris iškirpo šunį iš storo juodo 
popieriaus, kurį iškrapštė iš senojo dailininko studijos, pritvirti- 
no lazdomis iš kitos pusės ir pastatė ant mažų ratukų. Konstruo- 
dami tą daiktą juodu sugaišo dvi dienas, ir jis vis tiek atrodė 
keistas. Jie taip džiaugėsi ta pabaisa, kad vežiojo ją po visą namą. 
Šiaudiniai šuns ūsai ėmė byrėti, palikdami paskui save dvipras- 
mišką pėdsaką, tarsi tai būtų duonos trupiniai iš pasakos. 

Į tą vaidinimą buvo įtraukti visi, todėl skirtumas tarp Žiūrovų 
ir artistų išnyko. Tesėjas ir Ipolita, Valdovas ir Valdovė, savaime 
suprantama, sėdėjo priekinėje eilėje, apsupti besišaipančių dva- 

riškių. Per vieną iš repeticijų Mėnulis ne juokais prarado kantry- 
bę, per smarkiai trūktelėjo popierinį šunį už galvos ir ją nutrau- 
kė. Visi čia pat supuolė jo taisyti, prapliupus priešpriešinių kalti- 
nimų audrai. Alisa buvo apkaltinta įžūliu elgesiu su vienu iš sve- 
čių, kuris, nesupratęs, kad šitas padaras buvo su meile 
sukonstruotas čia pat namuose, apšmeižė tokios butaforijos di- 
zainerius. Alisa išmoningai teisinosi. Deividas Erskinas buvo su- 
žavėtas, nes ji vaidijosi taip, kaip to buvo reikalaujama knygoje, 
ir jis palaikė jos pusę. 

Baris ir Alisa savo sceną išmoko atmintinai per vieną dieną, bet 
pasijuto mirtinai persiėmę Greisės Sperling cenzūruota Silija. 

— Įsivaizduok, kad jos čia nėra. Kad ji - niekas. Tik aš esu ta, į 
kurią tu privalai Žiūrėti, — išpyškino Alisa. 

Ir svarbą praradusi Silija, mažumą apsiašarojusi dėl smarkaus 
Rozalindos noro ja atsikratyti, sėdėjo beveidė ant savo kaimie- 
tiškos kėdės ir gniaužė kepuraitę. 

Vaidinimas vyko žvakių šviesoje didžiojoje salėje. Didžiuma 
žiūrovų vilkėjo kostiumus ir buvo nubalintais veidais ar su keis- 
tomis kaukėmis, tarsi pasprukusiomis vienam vakarui iš comme- 
dia delVarte. Daugumas buvo triukšmingai įkaušę ir pasirengę 
šūkaloti bei linksmintis, kad ir kas čia nutiktų. Baris vilkėjo ryš- 
kiai žalią eilutę ir buvo užsivožęs nusmukusią ant nosies skrybė- 
lę, nusvarintą žemyn ryškiai raudonų plunksnų. Išvydęs Alisą, 
vilkinčią medžiotojo drabužius iš rudos odos, skandalingai ap- 
nuoginusią kojas ir nerūpestingai drožinėjančią ant miško rąsto 
širdis, jis švystelėjo tą skrybėlę aukštyn: 

— Laba diena 17 būk laiminga, brangioji Rozalinda. 

Šeimynykščiai sukaukė ir ėmė pritariamai pliaukšėti delnais 
per tą įtaigią sceną. Nes herojus buvo tiesiog tobulas, nors ir 
mažokas, O jo ponia provokuojamai nuotaikinga, teikianti ne- 
įgyvendinamų vilčių savo daug žadančiu nusiteikimu. Alisa išdi- 
džiai Žingsniavo į priekį ir atgal tarp rudens šakų ciniškai moky- 

dama meilės, kiekvienu rankų mostu rodydama įtikinamą eroti- 
kos ir patvirkimo pavyzdį, o Baris gulėjo prie jos kojų nedrąsiai 
šūkčiodamas. Šeimynykščiai buvo pakerėti. O Alisa, tu visiškai 
pasikeitei. Kerintis berniukas žiūrėjo savo publikai į akis, įgnybo 
į nosį savo negražiam pusbroliukui, — jo išgąstingas Žvilgsnis 
atrodė visai neapsimestinis, kai per repeticiją buvo atsisakyta tos 
akiplėšiškos pantomimos, — ir pareiškė užuominos kupinu bal- 
su, kad jos meilėje esama nežinomo kaip Portugalijos įlanka dug- 
n0. Alisos žiūrovai trypė kojomis ir staugė. Ilgesingai išsidriekęs 
ant samanų Baris buvo tiktai kontrastas, tiktai dingstis tam be- 
gėdiškam berniukui-mergaitei lytiškai siūlytis kiekvienam žiūro- 
vui, įkaitusiam nuo Deivido Erskino karšto vyno. 

Ar tu mane paimsi? 

Ir dvidešimt tokių. 

Ką pasakei? 

Ar tu netinki? 

Tikiuos, kad tinku. 


Kodėl tada žmogus taip smarkiai geidžia tinkamų? (Šitai pasa- 
koma susirinkusiai draugijai įžūliai mirktelėjus.) Ezks, sese (Silija 
nutempiama nuo rąsto), tw būsi kunigas ir mus sutuoksi. 

Žiūrovai įsismagino. Bario ausys degė po garbanomis, kai jis 
prie jos pasilenkė. Ta pjesė pernelyg jau atitiko jo būseną. Alisa 
netikėjo meile, perplaukusia Helespontą, nesibaimino graikų kuo- 
kų ir nutempdavo gražiuosius dievus nuo jų žirgų, kad suviliotų 
juos. O Baris tikėjo. 

Virtuvės samdiniai nematė to vaidinimo, nes visuomet kas 
nors būna neįsileidžiamas į šventę. Todėl paprašė pakartoti jį po 
vakarienės. Toji scena jau nebebuvo tokia įtaigi, nes Alisa ir vėl 
apsisegė sijoną, o Greisė Sperling, tas vienintelis suturintis veiks- 
nys, buvo palikta viena svetainėje. Abu pagrindiniai veikėjai bu- 
vo išgėrę tiek vyno su daugybe prieskonių, kad vaidino su girtu, 

pašėlusiu raiškumu, pritariant juokų, šauksmų ir nešvankaus en- 
tuziazmo chorui. 

Alisa užlipo ant taburetės ir kreipėsi į susirinkusius virtuvės 
samdinius, atėjusius su puodais, alaus bokalais, indais. 

- Jei būčiau moteris, tiek jūsų išbučiuočiau, kiek būtų man pati- 
kusių barzdų, mane pamilusių veidų, atodūsių, kuriems paklusčiau... 
Čia ji parodo liežuvį Džosui, kuris gašliai žiūri į ją iš užkrosnio, 
17 garantuoju, visi tie su gražiomis barzdomis, meiliais veidais ar 
tais švelniais atodūsiais, man tai meiliai pasiūlius, vos nusilenksiu, 
palinkės man viso geriausio. 

Ji provokuojamai pakėlė sijonus ir nusilenkė tiktai Bariui. 

— Parodyk mums savo dziundzę! — sušuko Džosas ir pašoko. 

Virėjas baksnojo sau per blauzdas žarstekliu. Alisa nušoko nuo 
taburetės ir nubėgo prie durų, tempdama paskui save Barį. Vir- 
tuvėje jiems niekas nebetrukdė. Tarp šeimynykščių buvo įprasta, 
bent jau taip visad būdavo, kai senojo šeimininko sūnūs dar gy- 
veno namuose, kad jaunieji džentelmenai flirtuodavo su indų 
plovyklos merginomis. 

TREČIA DALIS 
Dailininko mirtis 


Išvydau savo atvaizdą plačiai nusidriekusioje pašiauštoje jūros 
vandens paklodėje ir pasijutau kraupiai pažemintas. Štai stovi 
maža keista figūra, apvilkta ryškiai raudonu švarku, pilkomis kel- 
nėmis ir ilgu, susigarankščiavusiu ant siaurų pečių paltu. Tas paltas 
aiškiai per ilgas, o figūra atrodo juokinga — tokia lėlė, aprengta 
karnavalo kostiumu, tokia piktojo barono, pliaukšinčio penkis 
kartus ilgesniu už save botagu ir raginančio savo nelaimingus 
valstiečius, karikatūra. Įdėmiai žvelgiu į tą tolydžio besikeičiantį 
vandens luitą. Ne, aš neapsirikau. Tasai nykštukas verkia, o 
stingdantis vėjas, pučiantis į sūrias ir pilkas platybes, nusineša 
jo ašaras. Tai paskutinės to bjauraus pavasario kovo dienos. Aš 
laukiu vėjo, tikėdamasis, kad jis padės man atgauti savitvardą. 
Kai ašaros nudžiūva, atsigręžiu pažvelgti į Džobsoną, mus ski- 
ria jau šimtas jardų. Dabar jis rūko prieplaukoje, jo sėdmenys 
tvarkingai įsodinti į virvių raizginį. Negaliu aiškiai įžiūrėti jo 
veido bruožų, bet žinau, kad jis mane stebi. Jis jau išmoko ne- 
skausmingai išvykti pats vienas, todėl ir nesiartina, bet toje slūgs- 
tančioje šviesoje, galimas daiktas, vis dar stebi mane, klajojantį 
Solento krantais. 

Nebežinau, kuo širdgėla skiriasi nuo vilčių žlugimo, todėl ir 
vaikštau tuo drėgnu smėliu sutemoms nusileidus, kramtydamas 
lūpas, apeidamas vandens kraštą. Mano mažų nudrengtų batų 
pėdsakai sustingsta ties ta riba, paskui išnyksta. Aš traukiu pa- 
mažu atgal, susikūprinęs, nudelbęs akis, tvirtai priglaudęs alkū- 
nes prie šonų, įspausdamas pėdsakus ant besitraukiančio atoslū- 
gio palikto kranto. Štai driekiasi neryški balta linija, pilkame smė- 
lyje guli aplūžusios kriauklės, įgrimzdęs nugludintas blyškus 
medžio gabalas su tamsiu, akį primenančiu pajuodusiu gumbu, 
tarsi jis būtų išskaptuotas. Nudrengti ir palikti likimo valiai me- 
diniai žūklės rykai, įtrūkę, į šipulius suskilę špantai, gausybė į 
smėlį prasmegusių burių skiaučių ir kyšanti iš jo nubalusi kau- 
kolė - jos dantys šiurpiai žmogiški. Pamėginu ištraukti tą kauko- 
lę iš smėlio: kaulai sutrupa, virsdami dulkėmis mano delnuose. 
Visa, prie ko prisiliečiu, ištirpsta. O štai ilga pilkų, jau tamsėjan- 
čių uolų grandinė - šviesa raukšlėjasi balose. 

Apdairiai patraukiu per slidžias uolas. Sustoju, pasilenkiu že- 
myn ir spoksau į vieną tų ilgų plyšių, išskiriančių šitą keistą ran- 
tytą darinį. Iškart atšoku atgal. Man pasirodė, kad išvydau mir- 
gant perregimą vėžį, ropojantį tarp išsivyniojančių žalių žolių 
gausybės. Tačiau, pažvelgęs apačion dar sykį, išvystu geltoną veidą 
pravira burna, abipus nosies jam žliaugia prakaitas. "Tas prasižio- 
jęs veidas spokso į mane. Suvokiu matąs du dalykus sykiu, nė 
vienas jų neišnyks iš balos atspindžio. Man taip Žiūrint raume- 
nys įsitempia šiurpia grimasa, paskui subliūkšta, užvirsta akių 
obuoliai, ir tas žmogus miršta. Aš nė nemirkteliu. Žvelgiu že- 
myn į sūrią properšą. Matau tik drumzliną grimztantį kraštą, 
kuris pliaukši ir čepsi. Baloje tarp uolų išsiskleidžia plonytis pėd- 
sakas žalių glitėsių, ištryškusių iš to Žmogaus burnos, kai potvy- 
nis grąžino vandenį. Bet tai tik jūržolės, plūduriuojančios patvi- 
nusiame vandenyje. Aš nirtulingai purtau galvą, noriu nusikra- 
tyti to ne vandenyje, o mirtyje nuskendusio veido vaizdo. 

Atsitraukiu, paslystu pilkų akmenėlių jūroje, kurią paliko teš- 
kanti bangų mūša. Atsigręžiu į prieplauką. 

Tamsa spėriai gaubia pakrantę. Džobsonas tikriausiai dar ten, 
bet aš jo jau nebematau. Regiu tik juodas dervuotas Portsmuto 
barakų lentjuostes, kažkokį ketvirtainį griozdą blėstančio dan- 
gaus fone, o už jo - bažnyčios bokštą ir rūdžių sustingdytą vėt- 
rungę, kuri nejuda, kad ir koks pašėlęs būtų vėjas. Štai čia toji 
balta pašiūrė, atvira jūrai, priglobusi gelbėjimosi valtį, apverstus 
žvejų luotų ovalus; dažyti blyškūs ūkinių statinių, kuriuose par- 
duodamas žvejų dienos laimikis, stogai jau grimzta į tamsą. Kai 
apžiūrinėju tas pirkias palei krantą, priešais mane išnyra moteris 
balta prijuoste. Įžiūriu tos prijuostės kontūrus. Girdžiu jos bal- 
są, ji vis šaukia ir šaukia. Leidžiuos atgal paplūdimiu, mažyčiai 
mano batai slidinėja, grimzta į drėgną pilką smėlį. Aš atgavau 
savitvardą, įprastinę ramybę. Jie nematys, kad aš verkiau. Mano 
ašaros būtų visiems parodžiusios, kad nesu nepažeidžiamas, be- 
jausmis, pasipūtęs. 

Džobsonas dūluoja tose sutemose dar tamsesnis, bet nepra- 
byla, kol aš nepradedu kopti laiptais, vis pasitraukdamas aukštyn 
už lipnių pilkų virvių, supintų tarp geležinių žiedų sekos. Laip- 
tai slidūs, pamažėle žemėjantys vienoje pusėje. Stengiuosi kopti 
oriai, bet man sunkiai sekasi. Džobsono užuojauta mane erzina. 

— Klausyk, Džeimsai, neimk taip giliai į širdį. 

— Mums nederėjo jo prarasti. Mes buvome ten tris dienas. Juk 
vakar naktį jis atlaikė krizę. Mes neturime jokio pasiteisinimo. 

— Gal tai buvo kokia nors papildoma infekcija. 

— Be jokios abejonės. Tačiau mes privalėjome numatyti ir tai. 

— Tropikų karštligės labai nenuspėjamos. 

— Bet jis juk sirgo jūroje ilgiau kaip savaitę. Ir nenumirė. Man 
sunku suvokti, kad kas nors galėtų ištverti ir likti gyvas tvartą 
primenančioje mūsų ligoninėje. Mums teks įsteigti izoliatorių. 
Juk pasitaikys dar kitų atvejų. Ir nebūtinai iš to paties laivo. 

Noriu, kad prie durų stovėtų kibirai su dezinfekcinėmis medžia- 
gomis ir kad kiekvienas įeinantis ir išeinantis nusimazgotų ko- 
jas. Tu arba aš, bet ne mudu abu, tuo pasirūpinsime. Noriu ap- 
žiūrėti visus vyrus, kurie buvo tame laive. Ar esi tikras, kad griežtai 
laikytasi karantino taisyklių? 

Džobsonas linkteli galvą. Sutinku su jo pasiūlymu įsikurti ant 
virvių greta jo, kol jis kemša pypkę prastu tabaku. Išdėstau savo 
planus. 

— Patikrink, kad visi užkrėsti baltiniai būtų sudeginti. Ir no- 
riu, kad šitas statinys būtų iššveistas nuo viršaus iki apačios, kad 
lentjuostės blizgėtų švara lygiai taip pat kaip mėsininko kaladė. 
Pareikalauk, kad jie vartotų sūrų vandenį. 

— Taip, sere, — meiliai atsako Džobsonas. 

Mane stebina, kad jis niekada nesipiktina tuo, jog aš - jo vy- 
resnysis, jam vadovaujantis karo gydytojas. Nenuoširdumą ar 
meilikavimą aš pastebiu iškart. Džobsonas niekada nemeilikauja 
ir nesigerina. Jis niekada nelaukia malonių. Niekada nepiktnau- 
džiauja ilga mūsų pažintimi. Jo prieraišumas nuoširdus. Jis pa- 
stato mane ant kojų. 

— O Viešpatie švenčiausias, Džeimsai, kodėl tu visada toks 
šaltas? Tavo pirštai — tarsi atšaldyti tamponai. 

Susikibę rankomis mudu keliaujame į savo namus pas tokią 
našlę Tilto gatvėje. Pro švinu apkraštuotus rombus jos priekinės 
svetainės lange išvystame lūžtančius lempos spindulius. Ant lan- 
go kabo skoningos užuolaidėlės su mezginiais, ji skalbia jas kas 
pusantro mėnesio su nuostabiu atsidavimu. Toji šviesa žybčioja 
purvinoje gatvėje ir išryškina narčios išvaizdos vyriškio, kuris 
laukia prie arklio ėdžių, siluetą. Našlė spokso pro langą. Šįvakar 
nėra rūko. Ji girdi mus pareinant. Mus išduoda batų girgždėji- 
mas ankstyvoje tamsoje. Našlė išpuola ant laiptų. 

— Daktare Bari! Jums skubus laiškas iš Londono. 

Aš vos įžiūriu vyriškio, stovinčio prie arklio ėdžių, bruožus, 

bet suprantu, kodėl našlė neįsileidžia jo net į virtuvę. Jis dvo- 
kia. Naktis labai rami, tad paprašau, kad ji išneštų ant laiptų 
žvakę. Kol laukiame tylėdami, visi vienas į kitą spitrijame. Džob- 
sonas su ganėtinu pasitenkinimu papsi pypkę. Aš labai menkai 
teįžvelgiu tą pasiuntinį, bet jis atrodo lyg koks milžinas. Jo dvo- 
kas susideda iš senų drabužių, ant neprausto kūno džiūstančio 
prakaito kvapų ir vos juntamos išmatų smarvės. Esu labai ver- 
tinamas už savo gebėjimą atskirti kvapus. Jau pripratau prie 
ligos kvapo. Tai labai vertinga detalė nustatant ligos diagnozę. 
Žvakė jau išnešta. Aš pakeliu tą mirgančią liepsną sau virš gal- 
vos, ir tamsoje rausvai suspindi didžiulė pasiuntinio nosis, ap- 
vainikuota plaukuotos karpos. Iš karto pastebiu, kad jis sutri- 
kęs ir susigėdęs. 

— Na? - trumpai paklausiu. —- Dabar jau galite kalbėti. 

Būtent tai šitam vyrui ir sunku padaryti. 

Jis ištraukia sulamdytą popieriaus skiautę, vis dar užantspau- 
duotą Mirandų šeimos herbu. Sulaužau antspaudą ir stovėdamas 
lauke, vėstančioje tamsoje, žvakei šviečiant perskaitau tą laišką. 

Jis be datos. Ir be adreso. 


Mano meile, Džeimsas Bavis miršta tr prašė, kad tu atvažiuotum. 
Jis labai susijaudinęs. Mes negalime j0 nuraminti. Jau kuris laikas 
jis nieko nebevalgo. Mūsų daktaras nesitiki, kad jis išgyvens dar sa- 
vattę. Luiza čia buvo. Manęs jis nepamatys, bet aš tvarkau namų 
veikalus. Purvas - sunku apsakyti. Netrukus turi grįzti Fransiskas. 
Pasiruošimas laidotuvėms bus ganėtinai baisus. Dedu vilčių į tave. 
Parvažiuok tuojau pat. ME. 


Perdaviau laišką ir žvakę Džobsonui. Našlė ant laiptelio čiauš- 
ka, aš įduriu akis į pasiuntinį. Sis mikčioja be žodžių, išsigandęs. 
Bjaurus dvokas debesiu nusileidžia ant manęs. 

— J-j-)-1 neprašė a-a-atsakymo, sere. J-j-ji liepė man p-p-paly- 
dėti jus namo. Aš jau p-p-p-aruošiau arklius, sere. 

Smalsumas jau pergalėjo jo nejaukumo jausmą. Jis spygso į 
mano uniformą. Susierzinęs pamoju, kad dingtų. 

— Grįžk po valandos. 

Našlė iššoka į priekį. 

— O Dieve, daktare Bari. Tikiuosi, tai ne blogos naujienos. 

Ji mano, kad jos blogos. Ji nori išgirsti visų nelaimių ir ka- 
tastrofų smulkmenas. Kam nuomoti kambarius karo gydytojams, 
jeigu nesitiki dramų? Išgirdusi siaubingų pasakojimų našlė tie- 
siog pražysta. Džobsonas juos dalija dosniai. Ji tiki juo. Iš tolo 
linkteliu, atsidėkodamas už jos užuojautą. Iyliai murmėdama ji 
pasišalina į savo mažą spindinčią svetainę, pasiuntinys išnyksta 
tamsoje. 

— Džobsonai, nenusirenk. Mums reikia eiti tiesiai į ligoninę. 

Šliuksėdami grįžtame atgal tamsia gatve, neišvengdami arklių 
mėšlo ir šalta drėgme alsuojančių dvokiančių balų. Kažkur labai 
toli pasigirsta pirmas nakties sargybinio šūksnis. Pliaukšteliu 
Džobsonui per alkūnę. 

— Prieš išvažiuodamas privalau smulkiai tau viską paaiškinti, 
ką daryti su karštligės palata. Liksi vienintelis už ją atsakingas. 
Tikiuosi, kasdien man viską pranešinėsi. Jeigu iki savaitės galo 
bus daugiau negu trys nauji atvejai, privalai iš karto pranešti ka- 
riuomenės valdžiai ir visą uostą apjuosti cordon sanitaire*. Aš 
grįšiu netrukus, kad ir kokia bus mano dėdės būklė. Jis jau senas 
žmogus. Man nereikės mokyti jo numirti. Ir dar noriu išrašyti tą 
beprotę. Pats šįvakar padėsiu parašą po įsakymu. Vienas iš mūsų 
vyrų rytoj ryte galės palydėti ją namo pas motiną. Įsidėmėk, pas 
motiną, O ne pas vyrą, atvežusį ją mums. Jeigu mums pasiseks, 
jis keletą savaičių bus taip nusišniojęs, kad užmirš ją. 


* Sanitariniu kordonu - pranc. 

— Bet ji buvo pernelyg smurtinga... - užprotestuoja Džob- 
sonas. 

— Ji tiktai priešinosi, kai ją norėjo prirakinti prie pašiūrės sie- 
nos grandinėmis, — atšoviau jam. — Ar tu nebūtum priešinęsis? 

— Taip. Bet mes turėjome du liudytojus. 

— Jos vyro draugelius. Teisėju dėtas aš būčiau išmetęs juos iš 
kabineto. 

Mudu nutilome, nes teko įveikti didžiulę balą. 

— Aš prisiimsiu visą atsakomybę. 

Truputį suminkštėju ir įsikimbu jam į parankę. Džobsonas 
globėjiškai ją prispaudžia. Per tuos metus jis šitaip pralenkė ma- 
ne ūgiu, kad visados prisiima asmens sargybinio vaidmenį. Žen- 
giu toliau blandžiomis gatvėmis, lydimas to daug didesnio už 
mane meškino, kuriuo aš visiškai pasitikiu ir kurį myliu. 

Džobsonas - geras gydytojas, nuovokus ir užjaučiantis, ta- 
čiau jis nekelia sau sunkių klausimų. Pernelyg jau linkęs paklusti 
nusistovėjusiai nuomonei. Daugumas tų nelaimėlių, kurie įšliau- 
Žia į] Mano savaitinę miestiečiams skirtą kliniką arba būna ten 
atitempti giminaičių, manosi tapę burtų, magijos ir užkerėjimų 
aukomis. Dejonės girdėti pramaišiui su prakeiksmais ir išpažin- 
timis, visi stengiasi paaiškinti savo skaudulius, auglius, karščia- 
vimą ir viduriavimą. Kas yra liga? Liga — tai atsakomojo veiks- 
mo forma. O gal tai Dievo nuosprendis? 

Tai, kad esu ateistas, mano darbe labai praverčia. Aš gydyto- 
jas, o ne kunigas. Tikiu higiena, o ne moralais. Mano karo ligo- 
niams draudžiama turėti nuomonę apie savo negalavimus. Aš 
esu tas karininkas, kuriam patikėtos jų ligos. Ir aš prižiūrėsiu 
savo dėdės agoniją. Ji bent jau baigsis be skausmo ir bus elegan- 
tiška. Aš išlydėsiu jį iš šio pasaulio pagarbiai. 

Ne mes vieni naktį keliaujame į Londoną. Vidurnaktį vėl prasi- 
dėjo dulksna, ir mes aplenkiame vos teįžiūrimus tamsoje veži- 
mus. Pasiuntinys atkakliai reikalauja joti priekyje, tad pavėjui ma- 
ne pasiekia jo įkyrus dvokas. Tačiau ilgainiui šaltas nakties oras jį 
išsklaido, ir aš galiu užsigalvojęs žiūrėti į plikus gudobelių spyg- 
lius, kurie braukia mums per pečius ir per šlaunis. Mudu iš lėto 
prajojame sodybas, mūsų arkliai kepurnėjasi purve prie vartelių, 
vedančių į laukus, ir ties posūkiais, bet kai ir vėl išsigauname į 
atviras kalvas, kreidinis kelias aiškiai išnyra priešais drėgnoje tam- 
soje. Mėnulis šviečia kažkur aukštai virš mūsų, susivyniojusių į 
tankų šydą. Mes judame į priekį greita risčia. Pavadis slysčioja 
mano rankose, arklys prieš mane prunkščioja ir dreba. Mudu 
krūpčiojame nuo drėgmės, varvančios mums ant pečių. Jaučiu, 
kaip to padaro karčiai raibuliuoja ir virpa. 

Stengiuosi numaldyti savo nerimą. Jeigu padėčiau galvą ant 
pagalvės per dieną nieko neišskvodęs, bamanyčiau, kad dieną nugyve- 
nau veltui. Šypsausi tamsoje, prisiminęs savo mokytojo žodžius. 
Ką gi, jis negalėtų man papriekaištauti. Gal aš ir nieko neišskro- 
džiau, bet ir galvos ant pagalvės nepadėjau. Kai pasensiu, galė- 
siu labai išdidžiai pasakyti, kad buvau Estlio Kuperio mokinys. 
Seras Estlis - bebaimis chirurgas. Stengiuosi sekti jo pavyzdžiu, 
bet bijau to, kas manęs dar laukia, nerimauju dėl to, ką palikau 
už nugaros ir nekantrauju dėl šito pereinamojo laikotarpio. Man 
niekad neišeina iš galvos mokytojo ištarti Žodžiai: Svarbiausia 
chirurginių operacijų savybė — savitvarda; galva visada privalo va- 
dovauti rankai, kitaip operuojantysis nesugebės surasti veiksmingo 
vaisto nenumatytiems nelaimingiems atvejams, galintiems pasitai- 
kyti jo praktikoje. Visas mano gyvenimas ir buvo amžini susidūri- 
mai su nenumatytais nelaimingais atvejais. Būtinybė likti ramiam 
ar bent jau tokiam atrodyti. 

Tai, kas manęs laukia šito galopo per tamsą ir drėgmę pabai- 

goje, sutrikdytų bet ką. Mano dėdė miršta. Jis iš tų, kurie galėtų 
lygiai taip pat numirti nuo ūmaus būdo, kaip ir nuo kokios nors 
ypatingos ligos. Savo užsispyrėlišku agresyvumu jis atstumia vi- 
sus. Tai, kad Merė En bėginėja per jo slenkstį pirmyn atgal su 
levanda iškvepintomis paklodėmis, - kone stebuklas. Jis jau dau- 
gybę metų nebuvo jai ištaręs mandagaus žodžio. Bet kad jis šau- 
kiasi manęs — visai nekeista. Mudu išmokom jausti vienas kitam 
įtarią pagarbą. Vis dėlto žmonių, kurie ramiai žiūrėtų mirčiai į 
akis ir būtų susitaikę su pasauliu ir su savimi, teko matyti labai 
nedaug. 

Aš nebijau mirties. Mudu juk pernelyg dažnai buvom surėmę 
žvilgsnius. Tačiau man vis dar nejauku stebėti, kaip ji apglėbia 
jaunus Žmones, 0 šie susigūžia lyg išsigandę gyvuliai. Net ir pra- 
žilę iš baimės seniai vengia jos glėbio, spausdami dar valandėlę 
skausmo prie savo silpstančios širdies. Aš - gydytojas. Aš stoviu 
greta mirties, rangdamasis su ja, išlygindamas skirtumus. Būna, 
kad man pavyksta atgniaužti jos pirštus, kietai sugriebusius kū- 
ną. Bet net jai nusišalinus žinau, kad ji sugrįš ne vieną sykį. Jos 
atbaidyti negali. Ir negali jos nugalėti. Vieną dieną jinai sugrįš 
pasiimti ir manęs. Ne, aš niekada nebijosiu mirties. Mudu per- 
nelyg gerai vienas kitą pažįstam. 

Bet toje šeimynoje yra žmogus, kurį sutikti aš bijau. 

Jau dveji metai nesimačiau su Alisa Džouns. Kartais ji atsako 
į mano laiškus tokiu keistu nuvalkiotų oficialių sentimentų ir 
nevisuotinai pripažintų nuomonių tiradų mišiniu, išdėstytu lyg 
koks simetriškas sodas nepriekaištingai įžambia rašysena. Jos laiš- 
kuose atsispindi visi jos socialiniai siekiai, bet visai nematyti jos 
energijos, jos nesuvaldomo, ryškaus gyvenimo. Nieko, kas skati- 
na mane mylėt ją. Rašau jai reguliariai, kas mėnesį. Stengiuosi 
nerašyti apie ligas, apsieiti be skrodimų komentarų ir be morali- 
nių patarimų. Tačiau dažnai neturiu ko daugiau pasiūlyti arba 
pranešti. Vienintelis būdas, kuriuo galiu išreikšti savo švelnius 

jausmus, - rašyti tuos ilgus, atsikartojančius laiškus. Alisa, ma- 
tyt, tai Žino, jeigu palaiko ryšius nepaisydama didžiulių dabar 
mus skiriančių nesutapimų. 

Vis dėlto ji pašėlusiai nori išsigauti iš savo klasės. Alisa išsiprašė 
mano dėdės, kad pasiimtų ją į Londoną. Kiek Žinau, jis jai moka 
nemenką algą. Alisai daro garbę tai, kad ji nenori visuomeniškai 
pakilti tradiciniais metodais: nuo indų plovyklos iki svetainės — 
per lovą. Mano dėdė pakankamai gašlus, tačiau Alisa, nors ir ne- 
turi laiko dorybėms puoselėti, užtektinai turi sveiko proto, kad 
neleistų jam nieko daugiau, tiktai pažvelgti jai po korsažu ir pliaukš- 
telėti per sėdynę. Alisa nori visų gerovės žabangų. Ji nori porcelia- 
no indų ir Azijos kilimų. Ji nori rankomis siūtų prabangių balti- 
nių, Kambrė nėrinių ir skraistės, keleto skraisčių iš Benareso. Ji 
nori sidabrinių stalo įrankių ir užrakinamos arbatžolių dėžutės. Ji 
nori virtuvės su dviem viryklėm, tokios, iš kurios galėtų kaipmat 
išeiti, vos tik užsakiusi pietus. Ji nori oranžerijos su apelsinme- 
džiais. Dabar, karams jau pasibaigus, ji nori keliauti. 

Regis, Alisai nusipjaut į tai, ar ji bus priimta padorioje visuo- 
menėje, O ji niekada nebūtų į ją priimta, kad ir kaip stulbinamai 
ištekėtų. Sėdėti ant sofų greta kilmingų damų nukarusiais pa- 
gurkliais, aišku, neįeina į jos planus. Ne, Alisa nori daiktų. Ji 
nori daikčiukų, išdėliotų ant stalų, ir batų spintose. Ji nori ištisų 
vežimų visokiausių niekučių, ranka tapytų, išgraviruotų ir inkrus- 
tuotų. Ji nori džiuginti save naujų žaislų kaupinomis skrynio- 
mis. Trumpai tariant, Alisa nori būti vulgari ir turtinga. 

Išsimokslinimas — priemonė šiam tikslui pasiekti. Alisai ne- 
stinga smalsumo. Ji daugiau arba mažiau domisi viskuo, ką aš 
darau. Kiekvieną metų ketvirtį aš jai siunčiu didžiulį ryšulį kny- 
gų. Ir ji jas perskaito labai įdėmiai, nuo dedikacinės įžangos iki 
rodyklės. Jos laiškai, po to, kai ji išmoko visus apdairių pasveiki- 
nimų formalumus, baisiausiai mane trikdo, nes ji man rašo taip, 
tarsi mes būtume nepažįstami. Arba taip, tarsi aš būčiau savano- 

ris globėjas, kuriam rūpėtų šiokie tokie santykiai. Paskui ji gyvai 
išdėsto savo išvadas. Jos irgi labai įdomios paskaityti, nes Alisos 
nuomonė netradicinė. Aš atrašau jai su gausybe pompastiškų ir, 
o taip, savotiškai įprastinių patarimų. Ji pataria man nebūti to- 
kiam pasitikinčiam savimi. 

Alisa kartkartėmis įsibrauna ir į Džeimso Bario biblioteką. Jis 
ją apkaltino pavogus Reptono Peizažo tvarkymo teorijos tr prakti- 
kos fragmentus. Ji grąžino knygą ir atsiprašė, kad pasiskolino ją 
be leidimo. Dėdė papriekaištavo jai apskritai, paskui paklausė: 
„Ką, po galais, tu darai su knyga apie sodų tvarkymą, moterie? 
Juk gyveni pačiame Londono vidury“. 

Alisos atsakymas buvo toli gražu ne atgailaujantis: „Aš aiški- 
nausi, kaip sukurti labirintą“. Ji atpasakojo tą pokalbį be jokios 
ironijos ar komentaro, savo tobula nuvalkiota proza. Niekas ne- 
žino, kaip dėdė tuo pasinaudojo. Ar Alisa jau turinti didelių pla- 
nų dėl savo dvaro kaime, kuris turėtų būti įrengtas elegantišku 
penkiasdešimties metų senumo stiliumi? Mudu su Alisa sieja vie- 
nas bendras bruožas - sąmoningas, apskaičiuotas praktiškumas. 
Mes nesame utopiški svajotojai. Kad ir kur atsidurčiau, aš išnau- 
doju visas galimybes iki pat galo. Nors mano gyvenimas, mano 
profesija, kuriai esu atsidavęs, buvo man parinkti. Bet ar ne taip 
nutinka visiems turtingiausiųjų klasės tėvų sūnums? Kilmės juk 
niekas nesirenka ir — Alisa visada priversdavo tai pajusti labai 
aiškiai — savosios ji nebūtų pasirinkusi. 

Girdžiu jos balsą, tokį aiškų šią šaltą naktį: „Niekam juk neiš- 
krito tos pačios kortos, Džeimsai. Svarbu tik tai, kaip tu pasi- 
naudoji savo ranka“. Bet jei kalbėsime apie kortas, Alisa savo 
pirštų galiukuose neturi nė šlakelio sąžinės. Apskritai jai nė mo- 
tais, kad Žaidimai žaidžiami pagal taisykles. Alisa Žaidžia tam, 
kad laimėtų, ir ji apgaudinės, jeigu jai to reiks. Bet mane visada 
žavėjo tai, kad ji neturi jokių skrupulų. Tai šitaip begėdiška, ši- 
taip nekalta ir taip veiksminga. Toji savybė - be galo patraukli. 

Nuostabiausias Alisos siekių bruožas - jos visiškas bebaimiš- 
kumas, pasitikėjimas savo gebėjimais ir įsitikinimas, kad ji to- 
lydžio kils aukštyn visuomenės laiptais. Girdėjau kalbant, kad 
ji išaugo į gražią jauną moterį. Fransiskas matė ją. Jis pasakojo, 
esą dabar ji daug aukštesnė už mane, didžiulėmis tamsiomis 
akimis, ir kai šypsosi, jos skruostuose atsiranda duobutės. Ji 
visada mokėdavo ypač gudriai parodyti savo nieko neįtarian- 
tiems žiūrovams ir tą šypseną, ir sykiu tas duobutes. Tame drėg- 
nos tamsos šaltyje, kai dangus netrukus iš juodo virs tamsiai 
mėlynu, regiu Alisą Džouns stovinčią ant Džeimso Bario na- 
mų slenksčio su balta prijuoste bei kepuraite ir šypsančią man, 
kai pasisveikina. 

Pasiuntinys sustojo prie skalbyklos kito kaimo pakraštyje. 

— Tt-t-rijose st-t-t-atinėse dega šviesos, pone. Ar n-n-n-orėsit 
išgerti ko nors karšto? 

— Taip, arkliams ne pro šalį pailsėti. 

Įklupiniavome į kiemą. Kažkas nešinas žibintu ateina prie ga- 
linių durų. Per tamsu, kad įžiūrėčiau kieme iškilusį luitą, ir smuk- 
lininko berniukas mato, kaip aš staigiai ir nerangjai įsmunku pur- 
van. Uniforma ne ką tepadeda man atgauti orumą. Mane nuve- 
da į ganėtinai švarią svetainę, kurioje dega šauni liepsna. Pusė 
septynių ryto. 

Išgirdau, kad aukštumose būta didelės šalnos ir kad Alfristo- 
no karieta leisdamasi apvirto. Niekas nebuvo rimtai sužeistas, 
bet nuspręsta laukti iki aušros. Moteriškė pasiūlo man karšto 
brendžio su prieskoniais. Kai nusimaunu pirštines, regiu, kad 
mano pirštai pamėlę. Ji aukštesnė už mane ir darydama reveran- 
są uždelsia, kad galėtų pažvelgti man į veidą. Jos pačios veidas — 
ne pats maloniausias reginys: jis raupuotas, su dėmėta nosimi, 
burnoje trūksta daugelio dantų, o tie, kurie dar liko, padengti 
šlykščiomis rudomis dėmėmis. 

Ant laiptinės lango ta moteriškė laiko vazą su pavasarinių gė- 

lių puokštele. Ji apdairiai nuskynė jas, saugodama nuo šalnos, ir 
tos gėlės — vienintelis nedvokiantis tabaku bei šlapimu daiktas 
šioje smuklėje. Matau, kad pasiuntinys irgi geria brendį virtuvė- 
je. Jis taip prisikišęs prie ugnies, kad jo blauzdinės smilksta. Kai 
prieinu, tas milžinas pašoka, vos nenustumdamas vieno iš puo- 
dų nuo viryklės. 

Liepiu jam likti. Mudu irgi palauksime aušros. Džeimsas Ba- 
ris šiandien dar nemirs. Jei jis dar geba keikti Merę En ir barba- 
riškai atsisako valgyti, vadinasi, jis dar ne angelų glėbyje. O va- 
landa kita nieko nepakeis. Nesu prietaringas, bet retai suklystu 
nujausdamas. Niekada nenuvertinu savo intuicijos. Joks geras 
gydytojas niekada to nedaro. Per daug gyvybių tai išgelbėjo. 

Grįžęs svetainėn patraukiu taburetę, išsitiesiu ant ilgo medi- 
nio suolo ir užsnūstu. Gerokai po aštuonių mane pažadina uolus 
gaidžiukas ir pirmas silpnas vandeningos šviesos pluoštas, šliau- 
žiantis plytomis žemyn kieme. Moteriškės niekur nematyti, Žva- 
kė sudegusi, o Židinys — liūdesį kelianti juodų žarijų krūva. Aš 
atsistoju, man maudžia visus kaulus, nusvirduliuoju aprūkusiu 
koridoriumi į virtuvę, kur guli kietai sumigę visi praėjusios nak- 
ties dramatis personae*. 

Pažadinu juos barškindamasis prie viryklės, paskui visi susė- 
dame aplink stalą ir pusryčiaujame: valgom avienos muštinius. 
Stengiuosi nematyti purvo, nuklojusio visus tos virtuvės pavir- 
šius ir įsiėdusio per visą colį. 

*k 
Pirmasis Londono vaizdas mums besiartinant prie jo iš pietų 
per laukus — dūmai, tarytum kažkur priekyje liepsnotų milžiniš- 
kas gaisras. Oras toks ramus, kad jie liko neišsisklaidę. Po gyva- 
tvorėmis — balta šalna. Stebiu, kaip ta traški linija traukiasi nuo 


* Dramos dalyviai - Vt. 

pirmųjų saulės spindulių prisilytėjimo. Raktažolės čia jau bepra- 
dedančios vysti, liūdnai svyruoja sau ant purvinų pylimų. Bet 
išgirstu miške čiulbant krosnilandą. Taip, vadinasi, jau kovo pa- 
baiga, jei tas mažytis paukštelis kelia tokį triukšmą aplinkui. 

Išdygsta elgeta, nešinas dviem aptriušusiais mediniais kibirė- 
liais, sustatytais į keistą įtaisą, juosiantį jo kaklą, panašų į trinke- 
lės dalį. Vienas kibirėlis prakiuręs ir nieko patikimai nelaiko. El- 
geta pasilenkia ir prašydamas išmaldos čiumpa už mano balna- 
kilpės. Arklys atšoka prie gyvatvorės, mažumėlę įsmukdamas į 
apžėlusį griovį. Mudu su elgeta stebeilijame vienas į kitą. Jis pur- 
vinas, apdriskęs ir visas virpa. Pamatau, kad jis beveik aklas: vie- 
na akis sustiklėjusi ir aptraukta migla. Jo kalba nesuprantama, 
savotiškas uhuhuhuhuhuhh, bet dėl mosto, kuriuo ištiesia atvirą 
delną, apsirikti neįmanoma. Sustabdau arklį, trypčiojantį prie 
basų purvinų to elgetos kojų, ir pasilenkęs įdedu į diržingą delną 
kelias monetas. Vienas jo pirštas nurėžtas ties pirmu sąnariu, 
tačiau tasai nelygus strampas skubiai suspaudžia monetas. Stai- 
ga jis prabyla visiškai aiškiai. 

— Telaimina jus Dievas, pone, — nuskardena per ankstaus ryto 
orą, ir elgeta nusilenkia taip, kad kibirai paliečia žemę. 

Matau, kad jis virve prisirišęs prie tų keistų pakinktų taip tvir- 
tai, tarsi būtų pakartas kartuvėse. Bet jis pasisuka, kibirai ener- 
gingai susiūbuoja, ir elgeta, toks laisvas vyras, nužirglioja purvi- 
na gatve. Galiausiai teįžiūriu tik riebaluotą jo kepurės viršų, pra- 
dingstantį už gyvatvorių. Mes kertame užkardą prieš pat kaimelį, 
iš kurio atėjo tas elgeta, ir pasijuntame įtraukti į pėsčiųjų ir veži- 
mais važiuojančių, asilais vedinų ir vežimėlius stumiančių piligri- 
mų jūrą — visi jie traukia į Londoną. 

Jau po pusiaudienio, kai purvini ir išsekę atvykstame į Rytinę 
pilies gatvę, kur mano dėdės namą iš karto galima pažinti ne tik 
iš purvinų langų - jis visas aptriušęs bei apleistas. Dairausi to- 
kios vietos, kur būtų galima sustoti ne klampioje baloje, išmuš- 

toje vežimo ratų. Lietus, kurio išvengėme pirmoje kelionės pu- 
sėje, vėl prapliumpa. Aš slysteliu žemyn į tamsią klampynę ir 
skubiai prieinu šaligatvį. Pasiuntinys kantriai laukia, kada galės 
nuvesti mano arklį į arklidę už dviejų gatvių. 

Dėdės namas —- benamių gatvės berniūkščių taikinys. Priešais 
ji primėtyta sudžiūvusių ir susitraukusių įvairių gyvių kūnų, šiukš- 
lių, vaikiškų lankų ir žaislų nuolaužų, kai kurios jų, be jokios 
abejonės, buvo sviestos į langus. Ką tik padvėsusi balta katė su 
juodais lopais, susivėlusiu šlapiu kailiu guli ant išsikišusios sve- 
tainės palangės. Nelaimingi jos pirmtakai — kai kurių jau likę 
vieni griaučiai — voliojasi ant pusrūsio laiptų. Vietoj stiklo čia 
priklijuotas traktatas su išsitrynusiomis raidėmis, parašytomis ma- 
no dėdės ranka. Mėginu perskaityti, kas ten parašyta, tačiau 1š- 
skyrus įžanginę deklaraciją, kurioje skelbiama, kad šito namo 
gyventojas yra visuotinio sąmokslo auka, visi kiti žodžiai neįskai- 
tomi. Mane beregint apspinta gauja apdriskusių berniūkščių. 

- Kareivis! Žiūrėkit, kareivis! Kareivis atėjo suimti to žydo! 

Jie klykia džiūgaudami ir kvailai šypsodamiesi. 

— Vyriškis, kuris Čia gyvena, — žymus menininkas. Jis ne žydas. 

Užlipu laiptais. Gauja ima giedoti: 

- Žydas, žydas, žydas, žydas, - ir apsupa įėjimą ratu. 

— Jis burtininkas. Ir žydas, - paprieštarauja man aukščiausias 
berniukas. 

Paskui jie klykdami nubėga gatve. 

Durys prasiveria, tarpduryje stovi mano motina, kaip visada 
liekna ir stulbinamai graži. Ji apsisegusi purviną prijuostę, pasi- 
rišusi skarelę ir apsimovusi pirštines. Man suspurdėjo širdis. 
Įsitraukusi mane per slenkstį ji apkabina džiaugsmingai ir su pa- 
lengvėjimu. 

— Brangus mano vaikeli, eikš vidun, eikš vidun. Uždaryk du- 
ris. Šita gatvė nesaugi. Tie vaikai mane ant slenksčio apmėtė ak- 
menimis. 

— Mere En, ant svetainės palangės lauko pusėje guli negyvas 
katinas. 

— O, nekalbėk apie tai, kas ir taip akivaizdu. Jis guli ten jau 
savaitę. Ko tu tikiesi iš manęs? Kad jį numesčiau prie kitų? Zi- 
nai, man teko atsigabenti iš namų lovą. Jis juk neturi jokių bal- 
dų, tik lovos rėmus. Virtuvė buvo neapsakoma. Jo iš čia neiš- 
kraustysi. Kai nieks nemato, jis stengiasi išlipt iš lovos ir padir- 
bėti prie savo drobės. Luiza buvo tiesiog nuostabi. Viena jos 
moteriškių, ponia Heris, mėgino padaryti ką nors su ta virykle, 
kad bent jau dviejuose kambariuose turėtume karšto vandens ir 
ugnies. Kaip tu gali įsivaizduoti, Fransiskas neleis man pasilikti 
čia per naktį. Prie jo sėdi ponia Heris. Vyriškis, kuris tave sura- 
do, - jos vyras. 

— O kur Alisa Džouns? 

— Alisa? O Viešpatie, Alisa! Ji pabėgo prieš septynias savaites. 
Ir ne tuščiomis rankomis. 

— Pabėgo? Kur? 

— Kiek man žinoma, į Heimarketą*, pastovėti prie kampo. Ji 
pasiėmė dėžutę su brangakmeniais, kuriuos tavo dėdė parsivežė 
iš Italijos. Pati dėžutė buvo inkrustuota auksu bei perlais ir verta 
mažiausiai dešimties ginėjų. Žinai, tai jo kaltė. Jis buvo pasilikęs 
labai nedaug ką jai pavogt. 

— Alisa niekada nebuvo vagis. Ar bent jau niekada nebuvo 
pavogusi vertingų daiktų, — tai sakydamas prisiminiau baltų šil- 
kinių kojinių porą. 

Merė En gūžteli pečiais, palieka Alisą miesto užmarščiai ir 
veda mane laiptais žemyn. Grindys plikos, šiukšlių krūvos kertė- 
se juda. Per drumzlų orą mudu apčiuopomis leidžiamės žemyn į 
tamsą. Virtuvės duryse nebėra rankenos, iš užrakto skylės kyšo 


* Gatvė Londone, kurioje gausu teatrų, o romano laikais garsėjusi ir prostitu- 
tėmis. (Vžrt. past. ) 

tik vielos, kad durys neužsitrenktų suvisai. Virtuvėje tvyro drėg- 
mės, puvėsių kvapas, tačiau galiausiai jis išnyksta, ir aš užuodžiu 
kvepiant išskalbtas švarias paklodes, kabančias viršum mūsų ant 
džiovyklos. Tai pirmas gaivus daiktas, kuri išvydau tarp šitų ap- 
laidumo ir apskaičiuoto išsigimimo nuolaužų. Ponia Heris sėdi 
ant taburetės prie užpakalinių durų, jos rankos suvytusios, bet 
švarios. Galinis sodas jai už nugaros primena gervuogių džiung- 
les, kurias dar labiau išryškina sulūžę baldai. Regiu iš šviežių 
dilgėlių kyšančias praustuvo liekanas. 

— Jis išmetė visus juos lauk. Prieš kelis mėnesius, - Merės En 
energija staiga pradeda slūgti it Temzės atoslūgis. - Ak, Džeim- 
sai, viskas taip apgailėtina. Viskas, ką aš darau, neturi jokios pras- 
mės. Jis tiesiog užgaulioja mane. Vadina kekše, paskui reikalauja 
pasimatymo su Fransisku, o kai Fransiskas ateina, reikalauja pa- 
simatymo su tavimi. Jis tyčia šlapinasi į lovą. Negaliu to ištverti. 
Negaliu to ištverti. 

Ji paplūsta ašaromis. Ponia Henis linguodama galvą pripila dau- 
giau vandens į vieną iš puodų. Jos akys išblukusios ir pavargusios. 

Apkabinu motiną. 

— Neverk, aš su juo susitarsiu. 

Džeimsas Baris ir miršta taip, kaip gyveno, - neišmintingai ir 
visiškai negalvodamas apie kitus. 

Išgeriu dubenėlį karčios juodosios arbatos. Paskui nusitrau- 
kiu batus. Iš neįžiūrimo takelio tarp dilgėlių išnyra pasiuntinys, 
nešinas mano ryšulėliais ir gydytojo skrynele. Jis stovi tarpdury- 
je. Merė En žiūri į jį sutrikusi, tarytum niekada nebuvo jo ma- 
čiusi. Aš nusivedu ją šalin. 

— Eime pas ligonį. 

Tapenu laiptais jai įkandin. Pirmoje aikštelėje durys plačiai at- 
vertos, ir aš matau sukrautas prie sienos drobes, o didžiuliai me- 
diniai rėmai tyso po jomis it pastoliai. Galiniai langai užtamsinti 
šiurkščiomis vilnonėmis antklodėmis. Net ir patamsyje aiškiai 

matyti dažų dėmės, nutėkštos ant grindų. Svetainėje voliojasi 
netvarkingai sumestų klasikinių gipso statulėlių rinkinys: Disko 
metikas, Venera be galvos ir be rankų, sumažinta Laokoonto 
versija su amžiams pamestais smauglio segmentais. Jos baltut 
baltutėlės, pažeidžiamos ir nuogos, sustingusios dulkinoje švie- 
soje. Čia vis dar stovi vienintelė sofa, iš vienos pusės taip sulūžu- 
si, kad medis ir ašutai išsikiša lyg žarnos iš jos praskrosto pilvo. 
Lauke pliaupia lietus. 

Merė En laukia manęs ant laiptų. 

Čia viskas atrodo taip purvina, tuščia. 

Pertvaros buvo užkeltos į viršutinį aukštą. Kambaryje langais į 
gatvę stovi didžiulė drobė, uždengta apdriskusia marška. Atpažįs- 
tu Minervą, tokią aristokratišką paveikslo viduryje, apsuptą ange- 
lų. Per skylę audekle įžiūriu jos šalmą. Bet mano dėmesį patraukia 
tylus niurnėjimas. Man už nugaros, įspraustas į geležinius lovos 
rėmus, prilaikančius susitraukusį jo kūną, guli jau panašus į numi- 
rėlį mano dėdė, tapytojas Džeimsas Baris. Jo veidas geltonas ir 
apaugęs žŽilais šeriais. Jis jau daug dienų nesiskutęs. Plaukai - pilki 
ir glotnūs, tiktai ties smilkiniais kyšo raitytos garbanos. Platus mė- 
singas veidas ir burna dabar sumenkę ir sukaustyti, akys įkritusios 
po tamsiais gobtuvais, susitraukusios taip, lyg būtų aklos. Jo vei- 
das jau gedulingas. Maniau, kad jis girdėjo mūsų žingsnius, tačiau 
jis miega, kvėpuoja sunkiai niurnėdamas ir burblendamas. 

Ant tuščios kėdės greta lovos stovi žvakė, puodelis su lėkštele, 
stiklinė vandens ir knyga perlenktais per pusę puslapiais, saky- 
tum, kažkas ką tik liovėsi jam skaitęs. Tai Valterio Skoto eilėraš- 
čių rinktinė. Švelniai paglostau jo kaktą. Ji drėgna, tačiau ne- 
karšta. Jis nekarščiuoja. Kambarys tuščias, bet aš nieko neužuo- 
džiu, išskyrus silpną terpentino kvapą, maskuojantį šlapimo 
dvoką. Tai keista, nes mirties kvapas tvyro nekeldamas menkiau- 
sių abejonių. Mano mokytojo čia nėra, bet jis jau pakeliui. Tūri- 
me pasirengti jo atėjimui. Apžiūriu paklodes ir antklodes — ir 

vienos, ir kitos skrupulingai švarios. Pažiūriu į naktipuodį. Tirš- 
tose ir aitriose jo nuosėdose - jokių kraujo pėdsakų. Senų žmo- 
nių šlapimo smarvė kur kas stipresnė nei jaunų. Senojo dailinin- 
ko dovanos dvokia, tačiau yra normalios. Gydytojas mokosi skai- 
tyti iš kūno išskyrų: prakaito, ekskrementų, skreplių, gleivių — 
tai hieroglifai, kuriuos aš mokausi iššifruoti. Džeimsas Baris mirš- 
ta nuo ūmaus būdo ir senatvės. 

— Gal atnešti tavo medicininę skrynelę? - sušnibžda Merė En. 

— Taip. Prašyčiau. 

Žinau, kad ji nori išeiti iš kambario. Net ir miegodamas dėdė 
ją baugina ir varžo. Ji išslenka, palikdama mane vieną su tuo 
mirštančiu vyru ir paskutiniu jo kūriniu. Ne kas kitas, o Merė 
En paveldės jo dvarą. Tokį, koks jis yra. Šitą eskizų sąsiuvinį, šitą 
paveikslą. Pakeliu atverstą eskizų sąsiuvinį, atremtą į sieną. Ug- 
nis sumirksi. Į mane žvelgia šešėliuotas ir liūdnas dėdės veidas 
su pakelta prie smilkinio ranka. Raukšlėti liūdni jo skruostai ir 
skvarbus piktas žvilgsnis nupiešti tik bendrais bruožais. Čia jis 
palinkęs ties tuo pačiu Skoto eilėraščių tomu, kuris padėtas prie 
jo lovos. Kur veidrodis? Tai nupiešta iš atminties. Valandėlę sto- 
viu sujaudintas tokio veriamo menininko nusivylimo savimi pa- 
čiu. Tačiau iškart jį įtariu. Taip Baris mato save, visų pasaulio 
sąmokslų auką. Jis visur turi priešų, visi tik ir tetrokšta jo nuo- 
puolio, stengdamiesi klastingai ir su įkarščiu sugriauti jo gyveni- 
mą, jo darbą, jo reputaciją. Kai lankiausi čia paskutinį kartą, jis 
man pareiškė negalįs niekur išeiti, nes akademikai susibaudė jį 
nužudyti. Bet tuomet dar buvo likę bent šiokių tokių baldų. Be 
jokios abejonės, jis turėjo įtikinamų įrodymų, kad visose kėdėse 
slypi kažin kokia piktadarybė, kad jos 1mpregnuotos kažkokiu 
mišiniu, sukurptu jo varžovų, todėl ir išsviedė visas į sodą. Pri- 
valome pakviesti kunigą, atlikti paskutines apeigas. Tas senas šun- 
snukis tikriausiai turi išpažinti daugybę nuodėmių. 

Aš tyliai prieinu prie didžiulio paveikslo, kuris užstoja gatvės 

šviesą, ir pamažėle atitraukiu praplyšusias marškas. Kažkas įtar- 
tinai panašus į kraują dengia vieną jo pusę. Su keistai išsiveržu- 
siu palengvėjimu įkvepiu šviežio aliejaus kvapo. Šis meno kva- 
pas visada pranoks mirties kvapą. Tai keista, bet paguodžia. Iš- 
girstu klyksmą apačioje, paskui ant priekinių laiptelių išpilto 
vandens šliūkštelėjimą. Kažkas kariauja su gatvės berniūkščiais, 
matyt, jie ketina užmesti ant palangės naują lavoną. 

Tyrinėju galingą Ugnies dievo torsą. Štai čia, šalia Minervos, — 
Himenas su savo deglu, o tolėliau kairėje - Apolonas ir Bakchas, 
storapilvis, su vynmedžio lapų vainiku. O štai šita didvyriška 
krūtinė, beplaukė, blyksinti, matyt, priklauso vyriausiajam die- 
vui. Poza derama. Žengiu atgal, norėdamas įvertinti mastelį. Pa- 
veikslas milžiniškas, maždaug dešimties ir aštuoniolikos pėdų. 
Staiga suvokiu, ką tas paveikslas reiškia. Man prieš akis išplaukia 
sunkiai įskaitoma, įsiūčio kupina dėdės rašysena. 

Mane uzdavė namuose dėl kosulio. Bet, ačiū Dievui, ligi šiolei 
laikas nenwėjo visai veltui: Pandora jau baigta, be to, dar pries 
užėjus šalčiams, savo didžiuliam džiaugsmui, baigiau didžiulį jos 
atspaudą tr raštišką temos atpasakojimą. Jis baigtas, tik dar nenu- 
kobijuotas spaudai... 

Tai buvo paskutinis jo laiškas man. Pandora, mano paskutinis, 
geriausias darbas. Pandora baigta. Gražiai išlenktas pilvas ir šilta 
šlaunis mėsingai tviska tamsoje. Tai Pandoros gimimas. Dabar pri- 
simenu, kad žurnalistas, žvilgtelėjęs į tą paveikslą, apibūdino ją 
kaip tobuliausią pieštuko nubrėžtą moterišką formą. Įtariai spok- 
sau į tobulybę. Ji beveik nuoga, apsupta gracijų, viena jų užriša 
jai sandalą. Jos galva atmesta atgal, atsidengia ilga jos smakro 
linija. Atpažįstu tą klasikinę kėdę, inkrustuotą auksu, ant kurios 
ji sėdi. Originalas dabar guli aukštyn kojom galiniame sode, pro 
jos sėdynę jau išlindę erškėčiai. Su siaubo virpesiu suvokiu atpa- 
Žįstąs ir moterį. Jis labai tiksliai nupiešė jos krūtų kreivę, švelnų 
šlaunų sunkumą ir gražų kojos ilgį. Jos veidas nugręžtas į šalį, ji 

žvelgia į tą liūdną Minervos atšiaurumą. Bet man nekyla jokių 
abejonių — tai Alisos Džouns portretas. 

Valandėlę stoviu apimtas siaubo, sukaustytas tos figūros ir to, 
ką visa tai reiškia. Ji niekada nebuvo jo tarnaitė. Ji buvo jo mo- 
delis. O kas dar ji jam buvo? Ar todėl ji ir pavogė tą brangenybių 
dėžutę? Kad ir ką jinai darė, jai nebuvo deramai atlyginta, todėl 
ji 1r pasiėmė pati. 

Mano akys nevalingai nukrypsta į vainikuotas moiras, jau ren- 
giančias bėdų ir nelaimių skrynią, su kuria dievai pasiųs į pasaulį 
Pandorą, apginkluotą galimybėmis sukelti krūvas nelaimių visai 
žmonijai, įstumti ją į pražūų. Tačiau mūsiškė Pandora jau išvyko 
iš Olimpo, spausdama savo skrynią. 

— Uždenk jį. Uždenk jį. Aš negaliu į jį žiūrėti. Aš niekada 
nebetapysiu. 

Tas balsas atsklinda nuo čiužinio-kapo, Džeimsas Baris paky- 
la, atsiremdamas alkūne. Jo veido spalva pasikeičia — iš geltonos 
virsta balta. Jam sugagėjus tą negarsų įsakymą tarpduryje išdygsta 
Merė En ir ponia Heris, nešinos šilto vandens dubeniu ir mano 
medicinine skrynele. Baris virto įsiutusiu lavonu, prisikėlusiu įnir- 
šusiu Lozoriumi. 

— Nešdinkitės, senos raganos! Nešdinkitės! Jūs norite, kad bū- 
čiau negyvas. Dvokiančios erinijos, šliaužiančios laiptais aukš- 
tyn ir susirangančios kampuose. Nešdinkis, airių šliundra. 

Jis tulžingai spjauna į Merę En. Skrepys nukrinta ant grindų 
jai prie kojų, ji sustoja kaip įbesta, įtūžusi, išsigandusi. 

— Atsigulkite, dėde. Gausite širdies smūgį. 

Aš rūpestingai paguldau merdintįjį ant pagalvių ir parodau 
moteriškėms, kad jos padėtų ką atnešusios ir išeitų. Baris niur- 
na, kai jos sprunka prie plikų laiptų, o paskui jais žemyn, po to 
užsimerkia. Aš sėdžiu prie jo ant lovos. Dabar užuodžiu jo kva- 
pą. Senas jo kūnas sudvisęs, aplink tvyro puvimo dvokas. Švel- 
niai suimu jo ranką. 

— Jos ketina mane nužudyti, - murma jis spausdamas mano 
ranką siaubinga savo letena. - Jos ketina mane nužudyti. Nedė- 
kinga kalė. Po to, kai atidaviau jai viską, ką turėjau... 

Kiek man žinoma, Džeimsas Baris niekada nėra davęs Merei 
En nė skatiko. Kažin ar ne apie Alisą jis kalba. 

Aš netikiu kraujingomis karštligėmis. Šiaip ar taip, dabar Ba- 
ris nekarščiuoja, nors kvėpuoja sunkiai ir šaižiai. Galima pamė- 
ginti nuleisti kraujo. Būtų neblogai, jei jis atsisėstų. Jis vėl užsi- 
merkia, ir aš kantriai sėdžiu laukdamas, kada jis išleis mano ran- 
ką iš savo laukinių gniaužtų. 

Anglai nemėgsta intymios fizinės apžiūros. Aš pats niekada 
neleisčiau gydytojui prie manęs prisiliesti. Vis dėlto rimtas ken- 
čiančio kūno apžiūrėjimas pateiks daugiau medžiagos tiksliai diag- 
nozei ir veiksmingam gydymui nei bet kuris kitas metodas. Dau- 
guma ligonių kalba beviltiškai nerišliai arba būna erzinamai ple- 
pūs. Jie nesugeba smulkiai ar iš tiesų protingai atpasakoti savo 
ligos požymių. Labai dažnai man yra tekę susidurti su senutė- 
mis arba jaunais kareiviais, kurie skundėsi neaiškiais vidiniais 
skausmais ir buvo visiškai įsitikinę, kad jų blužnis padidėjusi ar 
atsiskyrė gimda, tad reikalavo būtent tokio gydymo. Gaunu grieb- 
tis keisčiausių gudrybių, kad nustatyčiau, kuo iš tikrųjų jie nega- 
luoja. Tūrtuolių, kuriems kartais turiu nelaimės duoti patarimą, 
negalavimų priežastis dažniausiai būna persivalgymas ir judėji- 
mo stoka. 

Ramiai išsitraukiu iš savo medicininės skrynelės keistą medi- 
nių vamzdelių kolekciją. Baris neturi jų matyti. Pamatęs juos, ko 
gero, iškart gautų širdies priepuolį. Visas dalis susukus draugėn 
išeina paprasčiausias medinis kokių devynių colių ilgio vamzde- 
lis. Paslapčiomis, it koks naktinis plėšikas, patraukiu paklodę ir 
pakeliu purviną Bario naktinių marškinių kraštą. Jo oda susi- 
raukšlėjusi, pilka, genitalijos apgailėtinos, panašios į susitrauku- 
sį jūrų arkliuką. 

Reikia pakviesti kunigą. Bario mirtis — ne už kalnų. Švelniai 
priglaudžiu platesnį vamzdelio galą jam prie širdies, kitą galą — 
sau prie ausies. Efektas magiškas. Girdžiu skubrų dėdės širdies 
plakimą kur kas garsiau, kur kas aiškiau, negu girdėčiau prikišęs 
vien tik ausį. Viskas yra taip, kaip aš ir bijojau — pulsas nelygus, 
trūkčiojantis, nepastovus. Palaukiu dvidešimt minučių, paskui 
švelniai paverčiu dėdę ant šono. Net ir taip sumažėjusias jo ne- 
jautrias galūnes pastumti sunku. Jis siaubingai dejuoja, bet ir 
toliau tebėra nejautrus. Atidžiai klausau jo plaučių ar bent jau 
to, kas iš jų liko. Jie prisipildę skysčio. Būtent šito aš ir bijojau. 
Beveik neabejotinai jis gavo plaučių uždegimą. 

Pakviečiu ponią Heris ir paprašau, kad ji užkurtų ugnį, pa- 
keistų dėdei marškinius. Privalome žiūrėti, kad kambaryje bū- 
tų tylu, šilta ir švaru. Kai moteriškė švelniai nurengia senąjį 
dailininką, aš pastebiu, kad jis ant kaklo pasikabinęs amuletą; 
jame, be jokios abejonės, laikantis žydų papročio, - žodžiai iš 
Biblijos arba kokia šventa relikvija. Šiaip ar taip, mano dėdė — 
be galo uždaras žmogus. Kad ir ką jis galvojo apie Dievą, nie- 
ku gyvu neaptarinėdavo tų dalykų su manimi — nei intymioje 
aplinkoje, nei viešai. Bet jis pamaldžiai lankė apeigas Švento 
Petro ir Švento Povilo katedroje. Dabar man palengvėjo dėl to, 
kad niekad nebuvau įpareigotas atvirai pareikšti savo agnosti- 
cizmo, - jis akivaizdžiai būtų jį sutrikdęs. Ir vis dėlto, jei kada 
nors būta kandidato į pragaro liepsnas, tai jis turėjo būti Džeim- 
sas Baris. 

Paliepiu poniai Heris pasiųsti kunigo. Ji man pakužda, kad 
važiavęs pro šalį generolas išsivežė ponią Balkli, o josios vyras 
išvykęs apsirūpinti maistu. Be mudviejų, namuose nieko nėra. 
Liepiu jai eiti tiesiai į bažnyčią. Paskui, jausdamasis išvargęs, vėl 
atsisėdu prie dėdės tuose tuščiuose kambariuose su blankstančia 
šviesa. 

Palaukiu, kol išgirstu ją užkopiant į antrąją laiptų aikštelę, 

tada ramiai išardau stetoskopą ir sudedu į skrynelę. Žmonija prie- 
šinasi patobulinimams, naujovėms, pokyčiams be jokių išlygų. 
Bent jau aš dažnai šitai stebėdavau. Dauguma mano, kad gydy- 
tojai užsiima savotiška juodąja magija, O aš — tai jau kur kas blo- 
giau — buvau mokomas karo chirurgo amato. Ponia Heris, ko 
gero, nenustebtų pamačiusi mane smaigstant smeigtukus į kie- 
no nors vaškinį atvaizdą, kaip daroma kai kuriose Vakarų Afri- 
kos gentyse. Mano stetoskopas — naujas išradimas, stulbinantis 
savo paprastumu, sukurtas mano kolegos prancūzo Renė Teofi- 
lio Hiacinto Lajeneko, garsaus daktaro Biša mokinio. Jis jau be- 
veik metus dirba gydytoju Salpetrijero ligoninėje. Buvau jį ten 
aplankęs, ir jo metodai man atrodo tiesiog nuostabūs. Net paju- 
tau pavydą to laisvų jo eksperimentų masto, nes mane tiesiog 
smaugte smaugia biurokratinės kliūtys. Turėjau retą galimybę 
perskaityti pirmą dalį mano kolegos garsiojo Traktato apie klau- 
symąsi stetoskopu, kurį jis tikisi galėsiąs išspausdinti po keleto me- 
tų. Tai reikšmingas žingsnis į priekį mūsų moksle apie plaučių 
ligas, tikra pažanga nuo Beilio mokslinio darbo apie plaučių tu- 
berkuliozę paskelbimo. Beilis buvo labai jau mėgstamas mano 
mokytojo Estlio Kuperio, nes savo darbą grindė skrodimais ir 
dar prie jo pridėjo nepriekaištingų piešinių. 

Kol kas savo stetoskopo niekam nerodau. 

Džeimsas Baris truputį dūsta. Suimu rankomis jo pečius ir 
patraukiu aukščiau ant pagalvių. Jis praveria gelstančias pavan- 
denijusias akis ir pasižiūri į mane taip, tarsi matytų pirmą kartą. 

— Tai tu, - sušnibžda, — tu atvykai. 

— Taip, dėde. Aš čia jau kuris laikas. 

Mudu ilgai žiūrime vienas į kitą. Klausausi, kaip į langus bar- 
bena lietus. Dėdės veidas išsiviepia įprastine įtampos kupina pa- 
šaipa. Dabar jis atrodo šiek tiek geriau. 

— Dėde, aš pasiunčiau kunigo. 

— Kuriam velniui tai padarei? Aš dar nemirštu. 

— Dar ne. Bet jūs labai rimtas ligonis. Pamaniau, gal kunigas 
galės suteikti jums šiokios tokios paguodos. 

— Veidmainis. Tu neturi net sielos. 

Aš nusišypsau tam senukui, jau kurstančiam įprastinį savo siuto 
priepuolį. Jis visiškai teisus. Jis dar nemirs. Žmogaus valia - slap- 
tingas dalykas. Dėl jam pačiam geriau Žinomos priežasties Džeim- 
sas Baris atsisako mirti. Atmintyje iškyla į egzekuciją kviečiamas 
Barnadinas. Stokis ir būsi pakartas, pone Barnadinai. O jis į tai 
atsako: „Šiandieną aš nemirsiu dėl jokio žmogaus.“* Mąstau apie 
nematerialius savo būties aspektus. 

— Ar aš užgriozdintas siela? Ne. Tikriausiai ne, turint galvoje 
mano dalykų sampratą. Bet jeigu sielos egzistuoja, vadinasi, aš 
ją tikrai turiu. O jūs ją gausite, nesvarbu, ar jos yra, ar ne. Tai 
tikėjimo klausimas. Na jau, na jau, dėde. Ostija jums nepakenks. 
Galiu jums garantuoti tai kaip jūsų gydytojas. 

— Nekalbėk taip paviršutiniškai apie šventus dalykus, jaunuo- 
li, —- atšauna Baris. 

Aš labai švelniai suimu jo ranką. 

— O jūs nebūkit piktas. Įtampa kenkia jūsų širdžiai. 

Mes sėdime tylėdami. Ugnis spragsi ir liepsnos šokčioja ant 
sienos ir per Pandoros įvaizdį, dabar jau vėl rūpestingai uždengtą 
suplyšusiomis marškomis. Galvoju apie tą pastipusią katę ant 
palangės, apie suglebusius lietaus nuplautus jos ūsus ir apie 
tą apsupties būseną, kurią, regis, išgyvena mano dėdė. Norė- 
čiau prabilti apie Alisą Džouns, tačiau nenoriu jo nuliūdinti. 
Džeimsas Baris ima kalbėti, iš pradžių padvejodamas, ilgam 
nutildamas tarp dviejų įkvėpimų, paskui pamažėle sukaupda- 
mas jėgas. 


* Shakespeare'o komedijos „Akis už akį“ herojus. Jis patenka į kalėjimą drauge 
su Klaudijum, ir hercogas ketina jį pakardinti vietoj Klaudijaus, tačiau jis kiaurą 
naktų geria ir nesutinka būti pakartas. (Vert. past. ) 

— Aš paprašiau, kad ji tave iškviestų. Norėjau, kad atvyktum. 
Niekuo daugiau nebepasitikiu. Po perkūnais, mes juk padarėme 
tave tuo, kuo esi. Deividas sumokėjo už tave, Fransiskas tave 
užaugino, O aš daviau tau savo vardą. Be mūsų tu neegzistuo- 
tum. Mes turime į tave šiokių tokių teisių. 

Staiga jis pažvelgia į mane tokiu giedru ir veriančiu žvilgsniu, 
kupinu neslepiamo šeimyninio pasididžiavimo. 

— Tu - tikras karys. Tikras karys. Taip, tu - tikras pinigas, — ta 
jo išplitusi grimasa kaip niekad panaši į šypseną. 

Aš irgi nusišypsau. Jis keičia taktiką. Jo sąmonė dreifuoja, ne- 
šama stipraus vėjo. 

— Atgauk tą dėžutę, berniuk. Viskas yra toje dėžutėje, kurią 
toji kalė išsinešė, kai pabėgo. 

— Dėdėe, kas buvo toje dėžutėje? 

Bet dabar jis per daug įsiutęs, kad kalbėtų rišliai. 

— Dėžutę. Po velnių. Tą, kurią ji išsinešė. Ir neįleisk tos kekšės 
į mano studiją. Drauge su jos sijonais ir kojomis, išskėstomis bet 
kuriam vyrui su taikančia į ją lazda. Ji net nesirenka. Lordai su 
titulais ir virtuvės bernai — visi prašuoliavo per jos miegamąjį. 
Bet kuris, bet kuris gali ja pasinaudoti. Aš ir pats ja naudojausi 
tūkstančius kartų, tai čia, tai ten. O iš jos gauni tik dozę triperio. 
Tikiuosi, jos skylė jau pūva! 

— Nusiraminkit, dėde. Išgerkit šitai. 

Įlašinu du lašus opijaus tinktūros į drungną vandenį, kuris jau 
buvo užvirintas ne vieną kartą. Tikiu, kad opijus apmaldys jo 
nešvankybes ir palengvins kvėpavimą, tačiau jis vis dar šėlsta. 

— Ji pabėgo. Su vyru, apsitaisiusiu kaip Kalėdų eglutė. O ta 
juoda našlė, šniukštinėjanti slapčia koridoriais, atverdavo visas 
duris. Įgrūsdavo ją į vyrų miegamuosius kaip kokia savanorė 
sąvadautoja. Ką gi ji gaudavo iš to? Begėdė ragana. Ji tai daryda- 
vo jau prieš dvidešimtį metų. Negi jos mano, kad aš to nežino- 
jau? Kiekvieną naktį. 

Alisai dar vos dvidešimt vieneri, tad ji negali būti šitų kliede- 
sių herojė. 

— Dėdė, ką jūs turite omeny? — ramiai paklausiu, kai jis nuryja 
migdomuosius. 

— Aišku, tą šlykščią šliundrą. Pavogusią mano dėžutę. 

— "Tai kas tada toji juoda našlė? 

Ir staiga suprantu, kad jis kalba apie Luizą. Tačiau jo sąmonė 
prarado minties giją. Jis vos vos krūpteli, tarsi norėdamas už- 
tvirtinti sutelktą dėmesį. Žvilgsnis klajoja po visą marška uždengrą 
paveikslą. Jis pakelia vieną pirštą ir duria į temstančias susirinku- 
sių dievų figūras. 

— "Ta kekšė! "Ia dėžutė! Džeimsai, tu privalai surasti tą mergšę 
ir atsiimti mano dėžutę. 

Jis susmunka lovoje. Aš paliečiu jo kaktą, skruostą ir matau, 
kad jam vėl pakilo karštis. 

— Dėde, nebekalbėkite. Nebekalbėkite. Nurimkite. 

Girdžiu ponią Heris patylomis kopiant laiptais aukštyn, o už 
jos - sunkesnius kunigo žingsnius. Kambarį apšviečia vien Židi- 
nio liepsnos. Pastarosiomis dienomis miegodavau vos po dvi va- 
landas. Nusverdėju prie durų. Mano kelnės apdrėbtos purvu, o 
baltos kojinės — nešvarios ir dvokia nuo kasdienio dėvėjimo. Pa- 
lieku dėdę grėsliose Katalikų bažnyčios rankose ir paniuręs, per- 
smelktas skausmų nuslenku žemyn iki pat paskutinės tų apdul- 
kėjusių laiptų pakopos. 

Šalčio ir dūmų gūsis įsiveržia į prieškambarį atsivėrus durims. 
Du milžiniški Žingsniai — ir aš jau jo glėbyje. 

— Kareivi! Privalai paklusti komandai. Vežuosi tave namo tie- 
siai į lovą. 

Tai mano vadas, generolas Fransiskas de Miranda. 

Nustembu, kaip mažai tie namai pasikeitę. Štai grindų plokš- 
tės, juodos ir baltos, švarut švarutėlės - jokių lekiančių per jas 
lapų ar žemės grumstelių. Štai čia ta pati prancūziška sofa su 
deglo formos žibalinėmis lempomis abipus. Štai čia prieškam- 
bario Židinys, gerai prižiūrimas ir liepsnojantis. O štai poli- 
ruotos valgomojo lentynos ir sunkus ąžuolinis stalas, perne- 
lyg sunkus, kad būtų madingas, su paprastomis tiesiomis ko- 
jomis. Rupertas ir Salvatorė atrodo visiškai tokie patys ir elgiasi 
su manimi perdėtai pagarbiai, kaip elgiamasi tik su džentel- 
menais. 

— Labas rytas, sere. Matau, kad jūros oras jums labai tinka, — 
Salvatorės anglų kalba beveik nesuprantama dėl jo ispaniškos 
tarties, tačiau joje — nė krislelio ironijos ir nė menkiausio sąmo- 
ningo atpažinimo ženklo. 

Džeimsas Baris teisus. Aš - tikras pinigas. Mudu su Salvatore 
išsišiepiame vienas kitam. Praeitis išsiskleidžia lyg kokia nusilei- 
džianti užuolaida, tobulai lygi, su nematomomis siūlėmis. 

— Ar buvo dar kas nors, be šito laiško iš ligoninės? Paprašiau 
ponios Heris, kad pasiųstų manęs iškart, jei dėdės būklė bent 
kiek pakistų. Neužmirškite. 

Jokių pranešimų. 

Ant stalo - gausūs pusryčiai: pyragai su vištiena ir su kumpiu, 
šaltas liežuvis, virta skumbrė ir avies inkstai, dešros, šoninė ir jau 
nulupti virti kiaušiniai, dar šilti, apvynioti skepetaite su pamuša- 
lu, skrebučiai, karštos bandelės, sviestas, džemas ir marmeladas, 
o štai Rupertas atneša arbatos ir kavos mirgančiuose sidabro 
ąsočiuose. Niauriai žvelgiu į padengtą stalą — deja, dieta tapo 
viena mano manijų. Mano kelionė į Paryžių buvo kupina ne- 
oraus paneigimo to, ką, rydami austres ir riebaluose skendin- 
čius paštetus, teigė mano mokslingi kolegos, samprotaudami, 
kad reikia pratinti gomurį atsisakyti prabangos, esą tai sveikos 

senatvės si12 gua non*. Visi sutikome, kad žudome save, tačiau 
nė vienas nepakilo nuo puotos stalo. Tai neprotinga, tai net be- 
prasmiška. Fransisko stalas visada atskleisdavo jo skonį: per daug 
mėsos, per mažai daržovių ir nė riekelės sužiedėjusios duonos. 
Jis mėgsta maistą. 

Mano turtingi pacientai pateikia man stebėtinai pastovų ligų 
spektrą: rėmuo, podagra, diegliai, apopleksija, kepenų išsigimi- 
mas, vainikuojamas tiesiosios žarnos kraujavimo. Priežastys? Sū- 
dyta mėsa, proteinų perteklius, gyvuliniai riebalai, kasdien gau- 
siai vartojami svaigalai, persivalgymas, galimas daiktas, sodomi- 
ja, rūkymas ir nepaslankumas. Jie nori, kad pasiųsčiau juos į 
mineralinių vandenų kurortus, kur jie galės toliau linksmai sau 
liežuvauti, gerti ir ištvirkauti. Jie nenori, kad jiems nuolat karto- 
tų, jog jie privalo apriboti savo maistą ketvirčiu to, ką suvalgo 
per dieną, liautis rūkę ir kas dieną nueiti po kelias mylias. Aš 
įgijau nuožmaus savo pacientams, neimančio belaisvių ir negai- 
lestingo gydytojo reputaciją. Nors nedarau nieko kito, tik sakau 
jiems teisybę. 

Tiesiog stulbina, kiek pinigų žmonės sumoka, kad išgirstų tiesų 
patarimą, kurio jie niekad nesilaiko. Bent jau maniškiai pacientai 
kareivinių ligoninėje yra įpareigoti klausyti mano įsakymų. Ta- 
čiau šiuose namuose aš privalau paklusti savo vadui ir sušlamšti 
baisingai gausius pusryčius. Kimbu į virtą skumbrę, ji neapsako- 
mai gardi. 

Pasirodo ir Merė En. Jos veidas išblyškęs nuo nuovargio. 

— Ar radai švarią patalynę? 

— Sėsk ir pavalgyk. Tu visa perbalusi. 

— Džeimsai, nebegaliu eiti į tuos namus. Mane kankina koš- 
marai. Juk tu girdėjai. Jis užgaulioja mane riksmais, kai tik suvo- 
kia, ką kalba. O kartais net ir tada, kai nesuvokia. 


* Būtinos sąlygos - /ot. 

Ji užsidengia veidą. 

— Užkąsk ko nors, — prašau paduodamas jai truputį šaltos viš- 
tienos ir skrebut. 

— Ką jis kalba apie mane? Ko jis iš manęs nori? Ką non, kad 
padaryčiau? 

Ji tuoj pravirks. Aš suimu jos ranką. 

— Klausyk, Mere En, dabar jis ne ką tesuvokia. Nei apie save, 
nei apie kitus. Tu visiškai teisi. Jis tik lieja marias nešvankybių. 
Jis keikė kunigą —- per paskutines apeigas. Bet dabar jis visą laiką 
miegos, kol numirs. Jo plaučiuose pamažėle tvenkiasi skystis. Aš 
užtikrinsiu, kad jo kančios nebūtų pernelyg didelės. Mums be- 
lieka tik laukti. 

Įsivyrauja tyla. 

— Tikiuosi, jis neparašė testamento. 

— Vienas Dievas težino, - ji įninka į šaltą vištieną ir ryja dide- 
liais kąsniais, nekreipdama dėmesio į tai, ką valgo. - Jis palieka 
vien tik skolas. Ar žinojai, kad Deividas Erskinas atgaivino Me- 
nų draugiją? Jie surinko 120 svarų perkelti jam į naujus namus, 
kad jis viską pradėtų iš naujo. Jis juk neišgyvens, kad galėtų tuo 
pasidžiaugti. 

— Ne, neišgyvens. Kai pamačiau jį, netikėjau, kad jis ištvers ir 
tris dienas. Bet jo valia pašėlusi. Jis gali mirti labai lėtai. 

Kurį laiką tyliu, ir mudu traškinam skrebutį, užlieti pavasario 
saulės. Padūmavusiame lietuje prasiskyrė pirmoji properša. Šviesa 
atitraukia užuolaidas, sutirština purvą ant lango stiklo, palieka 
švytėti jame pūsleles ir, žaisdama žiedais ant mano motinos pirš- 
tų, pasiunčia per tą baltą damastą platų spindulį. 

— Mere En, jis labai liūdi dėl tos dėžutės, kurią Alisa išsinešė 
pabėgdama. Joje buvo kažkas labai jam svarbaus. 

— Ji buvo labai brangi. Nežinau, kokia buvo tų akmenų vertė. 
Kuriam galui dabar dėl to krimstis? Tikriausiai ji jau visus juos 
pardavė. 

— Mes turime surasti Alisą, — išsakau savo troškimą. 

Merė En abejingai atsikanda skrebučio. Aš tepu sviestą ant 
kitos riekelės ir deduosi siūląs jai. 

— Ar bent nutuoki, kur ji dingo? Ką ji ketino daryti? - mata- 
ruoju baltos duonos skrebučiu it kokiu masalu, bet Merė En 
pagriebia šviežios duonos kampą. 

— Nė trupučio. Nebent pabėgo su aktorių trupe. Virtuvėje ji 
mokėsi atmintinai Šekspyrą. 

— Šekspyrą! — numetu skrebutį į motinos lėkštę, įpilu jai dar 
arbatos ir pastumiu arčiau cukraus gabalėlius. 

— O taip. Kažką jai visiškai pritinkantį. Užsispyrėlę Katariną. 
Ji tiktai dar labiau paskatino ją atsisakyti visų skrupulų ir būti 
dar įžūlesnę. 

— Mere En, papasakok man apie tai. 

Tas keistas mano tono primygtinumas priverčia ją suklusti ir 
pirmą kartą susikaupti. 

Ji buvo nuėjusi aplankyti Džeimso Bario, kai jis pasiuntė sku- 
bią žinią Fransiskui. Buvo Grabnyčios, vasario antroji. Senasis 
dailininkas visą naktį vėmė, oO tie gatvės šelmiai nesiliovė jo per- 
sekioti: jie užcementavo jo priekinių durų rakto skylutę žemė- 
mis su akmenukais. Fransiskas buvo išvažiavęs kelioms dienoms 
į kaimą, keliai užšalo, tad Merei En ir Rupertui, pamačius užba- 
rikaduotas priekines duris, teko eiti į namus pro netvarkomą ga- 
linį sodą. Rupertas iškirto taką per sušalusius gervuogynus. Me- 
džiai buvo pabalę nuo šerkšno. Merė En susiplėšė į šaką ranko- 
vę. Užpakalinės durys atsidarė, ir ant laiptelio, vedančio į šiltą, 
švariai iššluotą virtuvę, atsiduodančią šviežia duona ir rūkyta mėsa 
su prieskoniais, ji išvydo Alisą Džouns: ši laikė suspaudusi Džeim- 
so Bario Šekspyro komedijų tomą. 

Alisa buvo įžūli ir grakšti. Tokia mėgstanti pasipuikuoti tar- 
naitė, anot kandaus Merės En apibūdinimo („Jei būtų išdrįsusi, 
ji būtų pacitavusi man prancūziškų posakių“), bet ji tik užkopė 

laiptais, palydėjo mano motiną į studiją ir padariusi įžūlų reve- 
ransą pasišalino. Paliko Merę En ginčytis su Džeimsu Bariu ir 
išdidžiai nulipo į virtuvę. 

Po valandos, pastebėjusi, kad varpelio virvė arba nutraukta, 
arba jos buvo visiškai nepaisoma, Merė En tyliai nulipo į virtuvę 
ir pasiekusi paskutinę laiptų aikštelę pamatė Rupertą, įsitaisiusį 
daug patogiau, nei dirbant kokį darbą, besiilsintį kėdėje su aukš- 
ta atkalte ir pagalvėmis, užkėlusį kojas ant Židinio grotelių ir 
pataikaujamai žvelgiantį į Alisą, o ši, niekieno neraginama, buvo 
vergiškai atsidavusi Šekspyrui. Štai ji, toji audringa herojė, toji 
aukšta tarnaitė riešuto rudumo oda, toji graži ir rūsčiai žvelgian- 
ti Katarina, paklūstanti be jokių išlygų. Kaip smarkiai ji, matyt, 
buvo įsimylėjusi savo Petručijų, kad buvo viskam pasiryžusi! 


Fui, gėda! Rūsčiai antakio nerauk 
Ir niekinamais žvilgsniais nesužeisk 
Ti savo vyro, savo pono ir valdovo... 


Rupertas be galo džiaugėsi tuo išaukštinimu iki Rytų monar- 
cho statuso. 


Tarytumei pavaldinys pries princą 
Tivėtų jaustis moteris prieš vyrą; 
Ir, kai jinai, niūri tr užsispyrusi, 
Nevykdo sąžiningos vyro valios, 
Ar ji nepanaši į maištininką 

Ir išdaviką mylinčiojo bono? 


Alisa - dėl lygybės kovojanti revoliucionierė nuo liemenėlės 
sagos iki pat savo viską apskaičiuojančios širdies raumens, bet, 
anot Merės En, tą monologą ji išsakė su tokiu nepakartojamu 
nuoširdumu, taip jaudinamai ir įtikinamai perteikdama susiža- 
vėjimą niekšybe. Švytinti ir daili, paleistomis juodomis garba- 
nomis, ji pasisuko nuo dviejų virtuvės kėdžių, atstojusių Bianką 

ir našlę, kaip ir derėjo, netekusius žado ir atlikusius tik indų funk- 
ciją, atsiklaupė ant kelių priešais Rupertą, o pataikaujama jo šyp- 
sena švytėjo patenkintu vyriškumu — tokią gali išvysti bet kur 
pasaulyje, kiekvieną kartą, kai moterys apleidžia šiokią tokią sa- 
vo valdų dalį. 


Aš pasiputusi buvau kaip jūs 

Ir užsispyrusi širdim, protu, 
Atrėžianti Zodziu į kito žodį, 
Įžūlumu į kito įžūlumą,; 

Bet mūsų ietys juk yra šiaudinės, 
Nes stiprios mes tik savo silpnumu, 
Kurį labiausiai vertinti imu. 
Nepykite ant vyrų jūs, gražuolės, 
Mazesnės būkite prieš juos už žolę, 
Ir aš savajam ranka ištiesiu, 

Kad vestų jis mane keliu tiesiu. * 


Paskui ji gracingai nusilenkė, diskretiškai įtraukusi duobutes, 
žvilgančiais skruostais, pasirengusi paduoti ranką kiekvienam vy- 
rui, kuris tik ją paims. Užsimiršęs Rupertas pakilo nuo kėdės, 
čiupo Alisą už rankos, už riešo, už liemens, šlaunies ir prisitrau- 
kė prie savęs. Rupertas visada buvo protingas tipas ir, aišku, teatre 
lankosi dažniau, nei mums atrodo. Aš nežinau nė vieno vyro, 
artėjančio prie keturiasdešimties ir turinčio polinkį prie moterų, 
kuriam nepatiktų pabučiuoti gražios dvidešimt vienerių metų 
merginos. Bet Rupertas jau buvo pasirengęs atsakyti. 

- Štai ir mergaitė! Nagi, pabučiuok mane, Keit. 

Merei En trūko kantrybė. Ji išdidžiai, kaip įsiutusi tos panto- 
mimos našlė, peržengia slenkstį. 


* T. Marcinkevičiūtės verumas. 

— Tikiuosi, tavo repeticija jau baigėsi. Mudu su ponu Bariu 
išgertume arbatos, Alisa Džouns. 

Po savaitės Alisa išėjo iš namų, spausdama savo liūdnai pagar- 
sėjusią Pandoros dėžutę. Įdėmiai išklausau Merės En pasakoji- 
mą, bet nieko nesakau. Kitas mano Žingsnis jau aiškus. Mes tu- 
rim apieškoti teatrus. 


k 


Orai taisosi. Pavasario vėjas stumia dūmus iš Londono ir sausi- 
na purvą gatvėse. Džeimso Bario namų durys taip varstomos 
lankytojų, kad tai atbaidė gatvės berniūkščius. Fransiskas įsako 
nuimti nuo palangės tą pastipusią katę ir sutvarkyti namus. Prie- 
kyje sudužę langų stiklai jau pakeisti ir kambariai kruopščiai iš- 
mazgoti bei iššveisti. Namai pasitinka pavasarį tušti, bet švarūs. 
Senasis dailininkas truputų atsigauna. Jis labai silpnas, bet jo kvė- 
pavimas jau nebe toks beviltiškas ir šaižus. Turint omenyje am- 
Žių, jo organizmas veikia puikiausiai. Kasdien praleidžiu su juo 
po keturias ar penkias valandas. Penktą dieną surizikuoju pasi- 
kalbėti su Fransisku apie tą dingusią dėžutę ir Alisą Džouns. 
Mudu kaip visada sėdime jo bibliotekoje, apsupti knygų ir 
žemėlapių. Jis nepasikeitė. Tankūs jo karčiai dabar truputį pil- 
kesni, gal jau ir retesni, liemuo šiek tiek suapvalėjo, išplatėjo, 
paliudydamas jo prašmatnų stalą, be to, rytais jam kartais skauda 
dantis, bet iš esmės jis nepasikeitė, o juolab mano meilė jam. 
Atvirai reiškiamas Fransisko dosnumas visada buvo man etalo- 
nas, matuoklis, kuriuo matuodavau visa kita. Fransiskas - žmo- 
gus be paslapčių. Jo lengvabūdiškas atvirumo, garbės, tiesumo 
siekis teikia tokio tvirtumo jo kontūrams, kad neturiu jokių 
vilčių jam prilygti. Jis - žmogus be šešėlių. O aš panašus į savo 
motiną, labai paslaptingą moterį. Buvau priverstas slėptis nuo 
svetimų akių. Esu negailestingai privatus asmuo. Ant visų ma- 
no durų kabo spynos, ir vis dėlto iš manęs reikalaujama, kad 

vaidinčiau viešoje scenoje prie gausybės dieną ir naktį degan- 
čių Žvakių. 

— Supranti, kareivi, paslaptingumas visada būna kam nors 
naudingas. O dalykų užtemdymas — skiriamasis monarchijos 
bruožas. 

Fransiskas visada buvo respublikonas ir niekad nebijojo to pa- 
sakyti. Kaip jis šitai suderina su gero Katalikų bažnyčios sūnaus 
ir ištikimo Mergelės Marijos gerbėjo vaidmeniu, man nesupran- 
tama. Jis aiškina, kad jo šalyje Mergelė Marija - ginkluotųjų pa- 
jėgų vadas, ir prieš eidami pulti priešo kareiviai prašo, kad ji 
užtartų juos prieš karo dievą. Žvelgiu į Fransiską ir dievinu jį 
kaip patėvį, kaip savo generolą. Jis aiškiai pakvaišęs. Jis Pietų 
amerikietis pagal temperamentą, visus savo principus, aistras, 
spindesį. O man, įsūnytam jo vaikui, būdingas Šiaurės šaltis ir 
mažiau kerintis intelekto, apskaičiavimo ir staigiai užplūstančios 
proto vėsos mišinys. 

Bibliotekoje šiek tiek atsiduoda bičių vašku bei oda, ir jau kur 
kas stipriau, neatsiejamai nuo turto pajautimo, - gerai išdžiovin- 
tu medžiu. Fransiskas bibliotekos židinyje niekada nedegina ang- 
lių. Jos paskleidžia juodas dulkes. Kairėje ant židinio atbrailos 
stovi Merės En siluetas labai paprastame sidabro rėmelyje ir ne- 
didukas Šekspyro biustas. Žiūriu į jo nepatraukliai nusmailintą 
barzdelę ir apvalainus skruostus, mano nuglostytus ir gerai išli- 
kusius atmintyje. Tai anaiptol ne atsidavusio aistroms, ir juolab 
jų kraštutinumams, žmogaus veidas. Kartą Merė En man sakė, 
kad Šekspyras - tarsi didžiulis ramus ežeras, kuriame nuostabiai 
atsispindi pro šalį slystantis pasaulis, tačiau jo vandenys lieka 
neperregimi, nepaliesti. 

Fransiskas laikėsi kitokios nuomonės. Tas pastovus nepermato- 
mumas jau pats savaime esąs įtartinas. Žmogus, prisiėmęs visų 
vaidmenis ir persiėmęs visomis nuomonėmis, negali turėti savo 
nuomonės. Todėl Šekspyras buvo žmogus be moralės ir be tikėji- 

mo. „Žiūrėk, kokie visi jo niekšai protingi! — rėžia Fransiskas. — 
Nieko nepasakysi, jie patys patraukliausi šunys iš tos gaujos“. 

— Be to, vaikeli, mes žinom apie jį daugiau nei apie bet kurį 
kitą to meto dramaturgą. Jis buvo iš tų Stratfordo gramatikos 
mokyklos berniukų, kurie išvyko į Londoną, ten prasigyveno, 
sukaupė turtų, grįžo namo, nusipirko žemės, įsikūrė joje ir ty- 
čiojosi iš savo žmonos. Pažiūrėk į tą veidą. Kai jį regiu, atpažįstu 
nusipenėjusį, godų miesčionį. 

- Bet mes juk nežinome, kaip Šekspyras atrodė iš tikrųjų. O 
kiti jo portretai? Tasai romantiškas su perlo auskaru? 

- Šekspyras niekada nebūtų įsisegęs auskaro! - sugriaudė pa- 
sipiktinęs Fransiskas. - Auskarą? Tai jau tikrų tikriausiai ne. 

Bet man patinka neįprasta mano generolo pateikta to Prigim- 
tinio Genijaus versija, iš dalies todėl, kad ji tokia nemadinga. 
Padarau išvadą, kad venesuelietiška Fransisko prigimtis skatina 
jį taip keistai regėti mūsų nacionalinį poetą. Jis buvo kritiškas 
Šekspyro atžvilgiu net tuomet, kai mudu skaitėme jo pjeses prieš 
daugel metų. Jis suvaidino visų jo niekšų vaidmenis. Jo Jagas 
buvo šiurpinantis. Bet jam labiau patiko Miltonas negu Šekspy- 
ras ir jis dažnai tai prisipažindavo. Nors reikalaudavo, kad Bar- 
dui visad būtų rodoma derama pagarba. Kai padariau Šekspyro 
biustą Žvairą, pieštuku užtepliojęs baltus jo akių obuolius, bu- 
vau širdingai išpertas. 

Dabar mudu su biustu žvelgiame vienas į kitą. Mąstau apie 
Alisą, kurios protingas dviveidiškumas, ko gero, atitinka jos mo- 
kytojo dramaturgo, paties Šekspyro dviveidiškumą. Ar ji — ma- 
noji Katarina, apsimetanti, kad sutinka būti pasyviai paklusni, 
kokia ji niekada nebuvo jokiais kitais savo gyvenimo atvejais? 
Kaip dar galėtų pasibaigti toji drama? Užsispyrėlės nesutramdy- 
mu? Negaliu laiduoti už jos sėkmę scenoje. 

Mano vaikystė - toli praeity. Vis dėlto ta biblioteka tokia sava. 
Kiekvienas jos poliruoto medžio paviršius, lempos su automati- 

niais įtaisais nuodagoms nugnybt, židinio skydas su liūto lete- 
nomis, patogios kėdės su mediniais pultais, pasukamais variniuose 
laikikliuose. Tai Fransisko šventovė rašytiniam Žodžiui, bažny- 
čia, kurioje jis meldžiasi kiekvieną dieną. Žvelgiu į tą šaunų vy- 
rą, kurį taip stipriai mylėjau, vyrą, kurio pirmoji dovana, auksi- 
nė grandinėlė, vis dar šildo mano kaklą po tvarkingai susagsty- 
tomis apykaklėmis ir puikiais švarkais, ir mano širdis susigniaužia 
kietai it kumštis. 

Mano aistra motinai nuslūgo ir pakito. Ta moteris labai gerai 
pasielgė niekada nepasakiusi man tiesos. Ji skleidžia oficialią įvy- 
kių versiją, kurioje kai kurie dalykai nenutiks, nenutinka, negali 
nutikti. Aš ja nebetikiu. Bet ji visada kovėsi dėl manęs, gynė 
mane - ir darė man spaudimą. Aš niekada nesu sulaukęs savo 
motinos pasitikėjimo ir apmaudo. Tačiau dabar aš jau išėjęs iš 
jos įtakos sferos. Galiu judėti po pasaulį kur kas laisviau, nei ji 
kada galėjo. Stebiu, ką jinai sako, ką daro. 

Aš siunčiu motinai pinigų. Niekad neklausiu, kam jai reikia tų 
kartais nemažų sumų asmeniniams reikalams. Fransiskas turtin- 
gas Žmogus, jis niekada jai nieko neatsakys. Bet ji - paslaptinga 
moteris. Merė En žino visokiausių dalykų, kuriais nepasidalins 
su niekuo. Aš jau nebepasitikiu šituo gražiu ir ilgesingu švytėji- 
mu, tuo grožiu, tokiu ryškiu, kai jį palydi mylintis Fransisko 
žvilgsnis. Aš nepasitikiu tuo iškalbingu žavesiu prie pietų stalo, 
tuo kaprizingu, skaidriu meilumu, tuo jos madingų pastebėjimų 
žvilgesiu ir sąmoju, tuo jos protingumu, įžvalgumu. Mano mo- 
tina — moteris, vaidinanti kažkokį vaidmenį. Jos vaidyba tokia 
tobula, kad ji apleidžia sceną tik tuomet, kai lieka viena. Retai 
kada esu ją matęs be peruko ir grimo. Tačiau esu stebėjęs Merę 
En tyliai sėdinčią, kai ji įsivaizdavo, kad niekas jos nemato, pani- 
rusią į savo apmąstymus, O jos veidas tada buvo visiškai tuščias. 
Aš vertinu tą šaltą kaukę, kurioje neatsispindi joks jausmas, jokia 
išraiška. 

Baltas veidas išnyksta, kai atsistoju priešais ją. 

Tačiau dabar aš tyrinėju savo generolą, esanų ne tarnyboje, 
atsipalaidavusį, jo veido bruožai ramūs, ilsisi. Jis žvelgia į Ketvir- 
čio žurnalą. Šito žmogaus veidas su jam būdingu užsidegimu ir 
giedra — tai veidas, kuris svarstys apie pasaulį, net jei Žmonija 
bus sunaikinta ir priešais mus plytės vien tik žali laukai, o juose 
tupės kiškiai. 

Fransiskas patenkintas atsidūsta. Tikriausiai skaito poeziją. Taip 
ir yra. Skaityk toliau, skaityk ją garsiai man. 


Nemiegančiųjų saule! Kaip gailiai 
Man šviečia tavo blyškūs spinduliai! 
Tave regiu tamsoj — tr vėl menu 
Trumpus džiaugsmus prabėgusių dienų. 


Taip panašiai ir laimė praeities 
Rusena, bet nešildo Jau širdies... 
O, kaip liūdnai pasaulin tu žiuri, 
Nakties padangių šaltas žibury! 


Fransiskas ramiai Žiūri į amžiną moters neištikimybę. Aš lau- 
kiu, kad jis man patars niekada netikėti gražiąja lytimi ir patik- 
liomis jos šypsenomis. Todėl prieš jam pradedant skaityti mora- 
lą moterų tema, kaip daro visi vyrai, paprašau jo pagalbos. 

— Fransiskai, mes turime surasti Alisą. 

— Alisą Džouns? Bario virtuvės patarnautoją? 

— Ir jo modelį, sprendžiant iš jo Pamdoros. Manau, jūs to ne- 
pastebėjote. Ji pavogė dėžutę. Ar Merė En jums sakė? 

— Taip, regis, sakė. Aš neprisimenu, kas joje buvo. 

— Na, aš manau, kad Alisa mėgins tapti aktore. Ji visada to siekė. 

Papasakoju jam viską, ką Žinau. Jis įdėmiai klausosi. 

— Tada, brangusis, jeigu mes norim ją surasti, privalome apsi- 


lankyti teatre. 

* 
Susėdame į krėslus privačioje ložėje. Susierzinęs rangausi. Fran- 
siskas įsivaizduoja tą ieškojimą šitaip: mudu mėgaujamės vaidi- 
nimu, o Rupertas tuo metu tyrinėja, kas dedasi to pastato apa- 
čioje. Rupertas bent jau Žino, kaip Alisa atrodo, ir jei ją kas nors 
suras, tai bus ne kas kitas, kaip Rupertas. Tačiau Alisa vargiai 
galėjo tapti aktore per tokį trumpą laiką. Kaip ir visose kitose 
srityse, scenos pasaulyje sėkmė, matyt, priklauso nuo to, iš ko- 
kios tu šeimos ir ką pažįsti. Šiuo požiūriu Alisa — visiškas nulis. 

Nusibraukiu nuo uniformos dulkes. Miestas, kurį pažinojau 
nuo vaikystės, keičiasi neatpažįstamai. Mes apdairiai skynėmės 
kelią nuo Haid parko vartų pro nesibaigiančias statybas, kur pa- 
sitaikydavo duobių, pastolių ir plytų krūvų. Dabar gatvės jau 
išgrįstos ir švarios nuo Portmano aikštės iki pat miesto centro. 
Vakaras gražiai nušviestas lempų, ir tas pirmąsias šiltas dienas 
gerokai pagyvina žmonės, išėję pasivaikščioti ar išleisti pinigų. 
Pats miestas primena scenos dekoraciją: naujai nudažyti fasadai 
ir gerai surežisuotos minios scenos, įvykus kam nors, kas patraukia 
dėmesį. 

Apsižvalgau po teatrą ir pastebiu, kad nemažai žmonių atsi- 
gręžę Žiūri į mus. Fransiskas atrodo labai didingai su savo mėly- 
na uniforma, apsagstyta gausybe medalių, ir su plunksnų kokar- 
da. Pastebiu, kad mano raudonas švarkas aptaškytas purvu, ir 
matydamas, kad mes iš kelių pusių atidžiai tyrinėjami per teatro 
žiūronus, stengiuosi nemačiomis valytis. Aš niekada nepriprasiu 
prie tų dvynių vamzdelių, piktavališko smalsumo ir paskalų. Aš 
net išgirstu pokalbius: tai sūnus, kuris rengiamas būti gydytoju. 
Ir nežinia, iš kur visi Žino, kad sąskaitas apmoka Deividas Erski- 
nas, vienuoliktasis Bačano grafas. Kaip velnioniškai svarbu Ži- 
noti, kas moka. Merė En sėdi tarp mūsų apsitaisiusi baltu šilku 
ir kaspinais. Ji jau gerokai peržengusi trečią dešimtį, tačiau iš 
pažiūros jos grožis toks pat gaivus kaip ir jaunos mergaitės. Šita- 

me teatre yra žmonių, kuriems įdomu, kaip ji to pasiekia: žolių 
kremais ar Fausto sandėriu. Fransiskas atrodo pakankamai se- 
nas, kad būtų tėvas mums abiems. 

Prasideda teatrinių vizitų ratas. Kažkoks jaunuolis atveria mūsų 
ložės duris ir nusilenkia. Negirdžiu visko, ką jis kalba Merei En, 
palinkusiai prie jo ir besišypsančiai, nes jau suskambo muzika. 

Pirmosios scenos veiksmas vyksta miške, jos apšvietimas labai 
jau stulbinantis. Edinburgo teatre didžiuliai sietynai kabojo se- 
namadiškai, tiesiog virš scenos, O čia gūdžios šviesos plūsta iš 
šonų. Mūsų herojės, kurią vejasi tėvas ir broliai, pasimatymas su 
ištremtąja meile neįvyko, ir ji labai įtikinamai demonstruoja siau- 
bą, kurį jai kelia šmėkšančios šakos, labai tikroviškas šiugždėji- 
mas, skleidžiamas nematomų veikėjų, ir šiurpūs gotikiniai pa- 
statai, prasikišantys pro žalumą už jos. Ar tai galėtų būti griuvė- 
siai vienuolyno, kuriame mano amžiną atilsį motina prieš daugel 
metų ieškojo prieglobsčio? "Taip, taip, beveik neverta abejoti, kad 
tai tos pačios klaikios sienos, kitados priglaudusios kilmingą mei- 
lės priveiktą moterį. Ji išlieja savo skausmą žiūrovams. 

Aš pradedu galvoti, jog esama tik vienui vienos pjesės, vaidi- 
namos visuose teatruose, ir jai privalomi M. G. Luiso Vienuolio 
elementai, kad ji sulauktų pasisekimo. Netrukus mūsų herojė 
išprotės, ir visus mus priblokš nuostaba. Bet ne, Merė En šnibž- 
da Fransiskui, kad pjesėje bus stulbinantis moters atliekamas vy- 
ro vaidmuo, ir mes išvysime naują aktorę, kuri parklupdė sau po 
kojom visą Londoną, nors ji, Merė En, kartą matė, kaip tą vaid- 
menį atliko ponia Džordan, ir dargi būdama ne pačios geriau- 
sios formos, nes dabar jos liemuo gerokai sustambėjo, tačiau ji 
buvo tokia žavi, o jos kojos kaip visada nuostabios, tokių mes 
jau niekada nepamatysime, nes jai prilygti negali niekas. Ta pjesė 
parašyta ponios Džoanos Beili, ji dabar - paskutinis mados žo- 
dis Druri Leine, ir joje dar yra būrys čigonių bei gauja smurtin- 
gų plėšikų, kurią nusamdė tas nedorėlis grafas. Ta pjesė apibūdi- 

nama kaip romantinė melodrama. Sprendžiant iš trūksmingo 
staugimo ir ūžesio, atsklindančio iš viršaus, čia esama ir džiū- 
gaujančios prastuomenės. Ji juokiasi iš čigonių šokio. Ir ploja 
dainoms. 

Aš nebeseku pjesės veiksmo ir pakerėtas stebiu žiūrovus. Nie- 
ko sau, čia susirinkusi visa visuomenė - ne scenoje, bet pačiame 
teatre. Turtuoliai, apsikarstę brangakmeniais, teisininkai, mies- 
tiečiai su savo šeimynomis, jauni gražuoliai, siekiantys fizinio 
suartėjimo, šaudantys akimis į moteris, jaunos išsidažiusios mo- 
terys, parduodančios savo kūnus ir net nelaukiančios tam pertrau- 
kos. Atidžiai nužiūrinėju prostitutes, bijodamas išvysti tarp jų 
Alisą. Viena pačių akiplėšiškiausių ir nepadoriausių kekšių susi- 
duria su manimi žvilgsniu ir mirkteli. Sužavėtas spoksau į ją. 

Scenos mechanizmai ūžia ir girgžda, veiksmas vyksta ne lūš- 
nelėje, o miške, kur dorybingasis grafas, neįtikimas personažas, 
jeigu toks kada nors ir buvo, padeda išgelbėti gražią garbingo 
valstiečio žmoną nuo ištvirkusio niekšo tik tam, kad sužinotų, o 
siaube!, jog tai jo persirengusi pusseserė, su kuria jis kitados ap- 
sikeitė meilės įžadais, tačiau prisiekė jos išsižadėti, nes jųdviejų 
tėvai buvo priešai, bet šitai buvo tik dingstis, kadangi, abiems 
įsimylėjėliams nežinant, senoji auklė atskleidė pusamžiam gra- 
fui, jo tėvui, dabar jau mirusiam, kad vaikas gimdamas mirė ir jį 
pakeitęs kūdikis buvo aukštos kilmės, gimęs vienuolyne, kurio 
griuvėsiai net ir dabar vaidenasi sename miške, kuriame mes gy- 
vename, moteriai, sere, kurią jūs, o Viešpatie švenčiausias, pa- 
Žįstate kuo artimiausiai, taigi jaunasis grafas, dorybingas ir tyros 
sielos žmogus, dievino moterį, kuri iš tikrųjų buvo JO SESUO. 

Aišku, iš tikrųjų ji nebuvo ištekėjusi už to valstiečio. 

Merė En jau pamiršo ponios Džordan vaidybą ir aiškiai jau- 
čiasi patenkinta. Mylintis persirengusios merginos draugas, bė- 
gantis nuo jos tėvo, tokio pasakų žmogėdros, persirengęs med- 
kirčiu ir turi tokias dailias kojas bei tokią drąsiai trumpą žalią 

palaidinę, kad mes visi kone užsimirštame, kai jis išdidžiai pra- 
žingsniuoja su kirviu rankoje, lydimas visuotinės staugte išstau- 
giamos panegirikos. Tai ir yra šio vakaro žvaigždė, tikroji herojė, 
galinti išnarplioti šį neįmanomą siužetą. Kodėl ji nepasirodė iki 
penktosios scenos? Ak, buvo pasirodžiusi? Tai buvo ta mergaitė, 
kuri puolė žemyn nuo dantytos bokšto sienos, prisiekė keršyti 
(kam?) ir žūtbūt surasti bei apginti mylimą draugą, kuris pasi- 
klydęs, visų paliktas klaidžioja po mišką. Viso to aš neišgirdau. 
Matyt, dairiausi į žiūrovus. Ak! Ačiū Dievui - kita daina. 

Merė En žino, kaip lankytis teatre. Įvykiams scenoje ir ložėse 
priešais arba parteryje ji teikia tik tiek dėmesio, kiek reikia intri- 
guojančiai įvykių raidai sekti. Ją atpažino dar vienas jaunas vy- 
ras. Matau, kaip ji labai maloniai ir gracingai nusilenkia. Keli 
kaklai pasisuka, kad pamatytų, koks laimingasis pažįstamas su 
gražiąja ponia Balkli. Ji spragt ir išskleidžia vėduoklę. Atsidūstu 
su palengvėjimu: man niekad nereikės mokytis žaisti tokiais tra- 
piais daiktais, kurių tikslas - dekoratyviai užsimaskuoti. Vis dėl- 
to neslėpdamas susižavėjimo stebiu, kaip lengvai mano motina 
susidoroja su teatro užduotimis. 

Prasidėjo pertrauka. Merė En neatsisako gurkštelti atšaldyto li- 
monado. Staiga priešais mane išdygsta ponas gąsdinančia liemene 
ir didžiulėmis skvarbiomis akimis už mažyčių apvalių stiklų. 

— Ponia Balkli... (nusilenkia)... Generole Miranda... (dar že- 
miau nusilenkia)... Daktare Bari... (atstumiantis žvilgsnis), ar 
galėčiau išdrįsti paklausti apie jūsų dėdės sveikatą? Mes Menų 
draugijoje girdėjome didelį nerimą keliančius gandus. 

Neturiu nė menkiausio supratimo, kas jis toks, jis taip ir ne- 
prisistatė, bet klausimas aiškiai adresuotas man, nors tai šiurkš- 
toka, nes čia pat stovi senojo dailininko sesuo ir artimas drau- 
gas, o aš akivaizdžiai jauniausias iš visų. 

Pasitempiu ir susilyginu su jo sagomis ties diafragma. 

— Atleiskit, neturėjau malonumo... 

Merė En, amžina siuvėja, kai gero tono manierose atsiranda 
skylė, iš karto imasi šeimininkės pareigų. 

— Džeimsai, gal galėčiau supažindinti tave su dailininku ponu 
Bendžamenu Robertu Heidonu. 

Be abejonės, dar vienas nekenčiantis Džeimso Bario, ir pelnytai. 

— Ačiū, sere, už rūpesų. Mano dėdė labai silpnas, ir gyventi 
jam nedaug teliko. 

Prie ložės liete liejasi užuojautos ir susirūpinimas. Merė En 
aiškina, kad mes palikom jį mažiau nei prieš dvi valandas, kad 
jam viskas gerai, tiek gerai, kiek galima to tikėtis, bet, aišku, jis 
silpnas, labai silpnas, pernelyg; silpnas, kad būtų irzlus ir priešta- 
rautų. Ar būtų galima jį aplankyti? Kaip jo gydytojas, manau, 
kad ne. Bet koks susijaudinimas ar pagyvėjimas gali būti fatališ- 
kas. Ponas Heidonas nuoširdžiai apgailestaująs. Jis visada laikęs 
Barį meistru, kurio didybė niekada nebuvo deramai įvertinta. 
Aš gracingai nulenkiu galvą dėdės vardu, tačiau nesuprantu, kaip 
kas nors gali pripažinti didybę žmogaus, savotiškai juodinusio 
savo globėjus viešose paskaitose. Ponas Heidonas pasilieka il- 
giau nei įprasta ar reikalauja mandagumas, paskui, sakydamas 
įprastinius komplimentus Merei En ir Fransiskui, vis dar tiria- 
mai spokso į mane. Pradedu girti jo mažus apvalius akinius ir 
darausi trikdomai atžarus. 

Kai užgriaudžia orkestras ir vėl prasideda vaidinimas, Merė 
En sučiumpa mano ranką ir pašnibždomis sako: 

— Brangusis, tu, regis, paveldėjai dėdės būdą. Man pasirodė, 
kad norėjai išstumti poną Heidoną iš mūsų ložės. 

— Jis pribloškė mane savo įsiteikiančiu šarlataniškumu. 

— Bet jis juk labai vertinamas. Seras Džordžas Bomontas su- 
mokėjo už jo Makbetą mažiausiai šimtą svarų. O Dentato nuzu- 
dymą išliaupsino The Times. 

— Šššššš, judu abu, - ramina mus Fransiskas, kai herojė puola 
ant žemės raudodama, pamačiusi, kad plėšikai sudegino gerojo 

valstiečio lūšnelę (priešais mus — rūkstančios jos sienos) ir jis 
paliko tą žemės sklypelį. Tikras šuo laižo jai veidą, taip rodyda- 
mas nebylių mūsų draugų ištikimybę ir prieraišumą, tarsi kontras- 
tą mūsų giminaičių išdavystei. Vaidina jis labai jaudinamai ir su- 
laukia kurtinančių plojimų. Į sceną įžengia medkirtys, jo kojos 
stulbinančios. Visi mes su palengvėjimu atsidūstame. Nesvarbu, 
kada pasakoje pasirodo medkirtys 1r kokios jis lyties, viskas ne- 
trukus susitvarkys, ir vilkas jau beveik negyvas. Medkirčio pro- 
fesija garbinga ir turi herojiškumo atspalvį. 

Susitelkiu ties siužetu, kuris jau baigiamas išnarplioti. Pasku- 
tinis veiksmas vyksta bažnyčioje, puikiai nupieštoje, su perspek- 
tyva, šoninėmis koplyčiomis, po vieną abiejuose atvartuose, su 
niūksančiais Žmogaus ūgio šventaisiais ir žvakių supamu Sopu- 
lingosios Mergelės atvaizdu bei pamėkliškomis stygomis virš var- 
gonų, kad ta iliuzija būtų visiškai tobula. Mūsų herojė jau de- 
maskuota, kaip visad būna su auka, ji klūpo ir maldauja, kad kas 
nors kitas įsikištų ir padėtų jai išeiti iš tos beviltiškos padėties. 
Tai iš tikrųjų Luiso Vienuolio tradicija. Mes juk privalom gauti 
vieną kitą šmėklą. Ir iš tikrųjų viena tų statulų nušvinta mirgan- 
čioje prietemoje ir pradeda judėti. Argi taip gali būti? Taip, tai 
velionės motinos šmėkla, juk tai jos kapas su kilmingos šeimos 
herbais, ji Žiūri į savo mylimą vaiką ir byloja iš kapo dusliu bal- 
su. Saugokis! Saugokis! Šmėkla juda labai originaliai, rodos, kad 
slysta ant mažų volelių. Pagaliau veiksmas prikaustė prie scenos 
visus Žiūrovus. 

Mūsų herojė, mūvinti kelnes, apsiginklavusi dviem pistole- 
tais, rapyra, trumpu kardu, timpa ir didele lazda, puola į navą. 
Mes demaskuoti! Privalom bėgti nedelsdami! Jau per vėlu! Plė- 
šikai išnyra iš už gipsinių kapų. Vienas jų įspūdingu teatrališku 
gestu nustumia plokštę ir iššoka iš kapo kaukėtas ir ginkluotas, 
jau pasirengęs prisikelti iš mirusiųjų. Visi mes aiktelim iš susi- 
jaudinimo. 

Moteris, atliekanti vyro vaidmenį, išsitraukia kardą ir pasi- 
rengia mirti už savo draugą. Bet ne! Žiūrėkit! Nusimesdamas 
baltą Atgailaujančio Tomo mažųjų brolių ordino gobtuvą ir 
taip pateikdamas galutinį įrodymą, kad cucullus non facit mona- 
chum — gobtuvas nedaro žmogaus vienuoliu, iš klausyklos iš- 
žengia dorybingasis grafas, mezginiuotas ir apsikaišęs brangak- 
meniais, su atkišta rapyra, pasirengęs atremti keturiasdešimt 
plėšikų. Apžergęs motinos kapą ir traukdamas iš aulo durklą jis 
atskleidžia, kas esąs: 

— Aš - Valdevenanto riteris ir reikalauju, kad basiduotumėte var- 
dan savo gyvybės, antraip mano kardas pataikys į kiekvieno jūsų Sav- 
dį. Si mergina — mano tr; prisiekiu šventa jos motinos galva, nudur- 
siu pirmą, kuris išdrįs... ir pan., ir pan. 

Mane pribloškia tai, kad šis jo pareiškimas visai sustabdo veiks- 
mą. Prisipažink, kas esąs, ir visa situacija iškart apsiverčia. Galių 
pusiausvyra sugriauta neatšaukiamai. Žudikai sustingsta kur sto- 
vėję, šmėklos išnyksta ir visi suklūsta. 

— "Tu nesekei siužeto, brangusis, —- sušnibžda Merė En. - Jis 
ištarė savo vardą. 

— Matau, tegu jį galas, bet kodėl? 

— Valdevenanto grafas sumokėjo plėšikams, kad jie pribaigtų 
tą merginą, kuri iš tikrųjų yra vienintelė visų jo Žemių ir pilies 
paveldėtoja. Jiems buvo sumokėta ne už tai, kad jie užmuštų jo 
sūnų ir paveldėtoją. 

— Ak, patylėkite, Mere En, — sušvokščia Fransiskas, kuriam 
kaip vaikui akyse sublizga ašaros, kai įsimylėjėliai susitaiko. 

Pusė salės ploja, kita pusė verkia, paveikta tos jaudinančios 
scenos. 

Bet kaip su ta heroje vyriškomis kelnėmis, kuri rizikavo vis- 
kuo, kad išgelbėtų mylimą draugą? Kas jai nutiks, kai bus surišti 
siūlo galai? Šiaip ar taip, ji juk džiugino mus savo dainomis, 
savo gražiomis kojomis ir akinamai trumpa palaidine. Juk ji pri- 

valo sulaukti kokio nors atpildo? Ji jam prisiekia amžiną drau- 
gystę: jie niekada neišsiskirsią. Taip, taip, mes visa šitai žinom. 
Ak! Štai pasirodo ir kilnusis lūšnelės, kurią sudegino plėšikai, 
savininkas. Aha! Jis visiškai nebuvo tos lūšnelės savininkas, o tik 
ištremtas jaunesnysis grafo pusbrolis, jis visą laiką buvo slapta 
persirengęs ir paskolino medkirčiui rapyrą, kurią šis taip išdi- 
džiai įkišo į makštis. Kol apsipratome aiškindamiesi, kas yra kas, 
plėšikai išnyko. Buvęs lūšnelės savininkas puola ant vieno kelio 
ir prisipažįsta meilę medkirčiui. Per visą salę nuvilnija sentimen- 
talus drebulys. Ji negali jam atsakyti, ne, ji negali to padaryti, 
nes visi mes laukiame baigiamosios dainos ir pantomimos. 

Virš mūsų pasigirsta gausūs šauksmai, ir į pagrindinius veikė- 
jus energingai skrieja gėlės. Mes išeiname iš ložės pantomimai 
dar nė neprasidėjus, nes aš noriu, kad Rupertas praneštų, ką iš- 
siaiškino šiame teatre, ir gauti ponios Heris pranešimą apie Ba- 
rio būklę. Tačiau mums lipant žemyn marmuro laiptais Fransis- 
ką apspinta keli pažįstami, vienas jų nori supažindinti jį su pačia 
dramaturge, ir aš pasijuntu bežvelgiąs į putlų, sumoteriškėjusį 
atkaklaus pono Heidono smakrą. 

— Daktare Bari, ar galėčiau išdrįsti užsukti į jūsų namus Lon- 
done? 

Kad ir ką atsakyčiau, jis vis tiek užsuks. Jo žvilgsnis skvarbus 
ir grobuoniškas, kaip žmogaus, kuriam neatsakysi. Aš linkteliu 
ir neriu pro šalį. 

Rupertas laiko atvertas karietos duris Merei En. 

— Nepasisekė, sere, — jis iš karto papurto galvą. - Niekas jos 
niekada nematė ir nieko apie ją negirdėjo. Bet moteriškė, kurią 
sutikau tarp kostiumų siuvėjų, sakė, kad ji galėtų būti Bate arba 
Jorke. Gal kuri nors iš provincijos trupių pasiėmė ją vasaros 
gastrolėms. 

Jis nenukreips į šalį mano dėmesio ir neatkalbės manęs nuo to 
sumanymo. 

— Privalome ją surast, Rupertai. Net jeigu turėsime ieškoti 
visą likusią metų dalį. 

Netikiu, kad toks spalvingas ir energingas žmogus kaip Alisa 
Džouns pranyktų be pėdsako. Alisa — viena iš gyvenimo žaidėjų. 
Mes surasime ją prie lošimo staliukų. Ji lošia, kad laimėtų. Ji 
apgaudinėja. Ji laimi. 


* 

Džeimsas Baris kas valandą artėja prie mirties. Kai nemiega, bū- 
na bjaurus ir nekantrus. Jo nesivaldymas tapo toks chroniškas, 
kad tyčinis jau nebegali būti. Pasamdau dar vieną moterį padėti 
poniai Heris. Paklodės virtuvėje virinamos kasdien, ir laiptai 
girgžda nuo nepaliaujamo abiejų moterų Zzujimo viršun ir apa- 
čion su karšto vandens virintuvais. Džeimsas Baris nesileidžia 
perkeliamas žemyn. Be to, jis atsisako susitikti su Mere En. To 
negalima paaiškinti, bet tas jos ištrėmimas sukelia jai smarkius 
sielvarto priepuolius. Jis visą laiką reikalauja susitikimo su Alisa, 
nors jau liovėsi reikalavęs atgauti dėžutę. 

— Parvesk ją namo, berniuk. Parvesk ją pas mane, - kužda jis 
užsimerkęs. 

Kiekvieną vakarą išsiunčiu Rupertą ieškoti. Tačiau kiekvieną 
rytą jis pasirodo be naujienų. Jis nieko neišgirsta. 

Visas Londonas apsikleitė pavasario žiedais, o prie Haid par- 
ko vartų diena išaušta čiulbant paukščiams. Kai dienos būna ra- 
mios, Londono smogo ir šiukšlių, deginamų labirintuose bei 
lūšnose, kurios taip trikdomai stypso greta didžiulių prabangių 
namų ir gražių sodais apsodintų aikščių, dvokas atsklinda net iki 
pačių gražiausių ir elegantiškiausių svetainių. Elgetos su dar keis- 
tesnėmis pūliuojančiomis ir purvinomis žaizdomis, nei esu kada 
matęs, prisistato prie durų ir ties gatvių kampais. Deividas Erski- 
nas samdo du kiaurą parą dirbančius liokajus jiems nuvarinėti. 
Londono klubų ir svetainių bendruomenė beveik nežino, kad jie 

egzistuoja. Tačiau tie šąlantys, skarmaluoti, basi vaikai, šitaip kan- 
kinantys Džeimsą Barį, lyg kokie demonai išnyra iš pačių Žemės 
gelmių už Rytinės pilies gatvės, šiek tiek pabūna viršuje, paskui 
ir vėl sugrįžta į prarajas, iš kurių išniro. Sužavėtas stebiu, kaip jie 
laksto lyg kokios nugalėtos dvasios gatvėmis, karstosi ant tvorų 
šaipydamiesi ir rėkaudami. Negaliu įsivaizduoti jų gyvenimo. 

Deja, ponas Heidonas, pasirodo, laikosi duoto žodžio. Kai 
Fransisko namuose buvo pranešta, kad jis atėjo, mudviejų su 
Mere En nebuvo namie, mes vaikštinėjom palei dulkinus krū- 
mus Haid parke. Jis palieka savo kortelę ir pasižada užsukti kitą 
kartą. Taip ir padaro, netgi anksčiau, jau kitą rytą. Aš stoviu prie- 
šais veidrodį svetainėje, susirūpinęs dėl Džobsono pranešimo iš 
ligoninės. Neturiu laiko tam įkyriam ponui Heidonui. 

— Daktare Bari, man būtų garbė palydėti jus iki jūsų dėdės 
namų. 

Tasai vyriškis panašus į musę vasarą. Jo neatsikratysi. Iyliu, 
kol kebas svirduliuoja ir šokčioja važiuodamas miesto link. Bet 
pono Heidono niekas neatbaido. Visas jo pokalbis sukasi vien 
apie jį patį. 

Ar aš mėgstąs teatrą? 

Lankausi jame pernelyg retai, kad galėčiau pakomentuoti. 

Ak, jis turėjęs laimės pamatyti nuostabiąją ponią Sidons, vai- 
dinančią ledi Makbet. Vaidino Operos teatre, tad poveikis buvęs 
prastesnis. Bet ta akimirka, kai ji išeina į priekį, o Makbetas iš 
Dunkano kambario sako: „Tai, kas nugirdė juos, man sutėikė 
drąsos...“ Ak, ji buvusi tiesiog liepsna! Na, jam tai padarę tokį 
patį įspūdį kaip tuomet, kai jis skaitęs Makbetą namuose, gūdžią 
naktų, kai viskas buvę taip tylu, jog jam pasišiaušę plaukai. Jis 
pradėjęs tapyti naują Makbeto versiją, tikįsis nutapyti tobulesnį 
už tą paveikslą, kurį nupirkęs seras Džordžas Bomonas. Jam bū- 
tų labai malonu parodyti man savo studiją ir naujausius darbus. 

Numatau, kad vizito į pono Heidono studiją neišvengsiu. 

— Būčiau dėkingas, sere, jei pasakytumėte, kokie ryšiai jus sie- 
ja su mano dėde. 

— Nežinau žmogaus, kuriam jausčiau didesnę pagarbą. Pati- 
kėkit manimi, daktare Bari, jis dar gerokai nesuprastas. Tik jis 
vienas tėra herojinės temos mene šalininkas. Jis keliavo po Itali- 
ją, savo akimis matė Ticiano ir Mikelandželo darbus. Jis Žino, 
kad menas privalo pakylėti žiūrovą, visada pakylėti, paskatinti 
suvokti didybę, grožį, tiesą ir gėrį. 

— Nelemtas mano dėdės atsisakymas tapyti portretus bei žan- 
rines scenas ir buvo toji priežastis, dėl kurios sumažėjo jo tur- 
tas, sere. 

— Bet argi genijui rūpi tokie sunkumai? Argi jis pastebi ne- 
įprastus mados ar permainingo skonio triukus? Daug kas pavydi 
to, ką jūsų dėdė pasiekė. Jis turi galingų priešų, daktare Bari. 

— Man malonu girdėti, kad paranojiškos jo fantazijos turi pa- 
grindą. 

Stukteliu į kebo viršų. 

— Jums leidus nuo čia aš jau pareisiu pėsčias. Geros dienos, 
sere. 

Tiems geležiniams ratams riedant tolyn, girdžiu pamažėle nu- 
tolstant pono Heidono balsą, rodos, jis - griaudintis dievas, skel- 
biantis paskutinį savo orakulą, įkyrintis man savo kvietimu pa- 
gerbti jį atsilankant jo studijoje, kai tik man bus patogu. Jis vy- 
resnis už mane gal dešimt metų. Ir jam akivaizdžiai kažko iš 
manęs reikia. 

Džeimsas Baris ramiai sau miega. Bet jis praleido sunkią nak- 
tį, labai kosėjo. Sutraukiu užuolaidas, kurias pakabinome aplink 
jo lovą, kad jo nevargintų ryški pavasario šviesa. Vėjas pakilo, ir 
Londonas atrodo švariai nuskalautas tam naujam metų laikui. 
Nesuprantu, kaip dailininkas ištveria tokiame dūmingame ore ir 
drumzlinoje prieblandoje, nuolat gaubiančioje šį miestą it koks 
gobtuvas. Džeimsas Baris dažnai tapydavo prie žvakių šviesos. 

Vaško dėmės įsigėrusios jam į švarką, į grindis. Atitraukiu susi- 
raukšlėjusias draperijas nuo užbaigtos Pandoros ir pasijuntu be 
galo sutrikdytas tos esančios čionai nuogos Alisos Džouns. Gal 
ne tiek jos krūtų ir pilvo, kaip būtų galima tikėtis, bet jos kulkš- 
nies išlinkio ir to, kaip keista matyti jos pėdą tokią švarią. Ji vėlei 
stojasi man prieš akis: pakelia prijuostę ir tamsiai mėlyną med- 
vilnės sijoną, lipa ant akmens, o purvas žliugsi tarp jos kojų pirš- 
tų ir liejasi šaltas vanduo. 

— Rupertai! Mes privalome surasti tą merginą. Trūks plyš pri- 
valome ją surasti. Ir parsivesti namo. 


* 


Fransiskas eina su manimi į Heidono studiją. Tapytojo butas — 
Paupio gatvės 342 name. Mane maloniai nuteikia tai, kad jo na- 
mai kuklūs, švarūs ir juose nėra nieko perdėto, - aš net imu kitaip 
Žiūrėti į poną Heidoną. Fransiskas sutelkia visą dėmesį. Jo vienti- 
sas orus, ramus pavidalas užima nemažą erdvės dalį toje nedidu- 
kėje svetainėje, pilnoje eskizų ir knygų. Ponas Heidonas kilęs iš 
Devonšyro ir kartą, pakeliui į Velsą, užsuko į Deivido Erskino 
dvarą ketindamas paeskizuoti nauju stiliumi kmoklius, kalnų upokš- 
nius ir migloje skendinčius tarpeklius. Jo visapusiškas susidomėji- 
mas tų Velso pasienio apylinkių grožiu sukelia man malonius pri- 
siminimus. Jis pastebėjo tą kaimo namą, daržines, sodus, plačiai 
išsivingjavusius laukus, diendaržyje risnojančius asiliukus, drėgną 
ir šaltą paveikslų galeriją ir nesibaigiančius viršun kylančius laip- 
tus. O taip, ir daržą su bandomaisiais šiltnamiais bei prietaisu po- 
tencialiam agurkų augimui matuoti. Tad pirmą kartą daug palan- 
kiau pasižiūriu į poną Heidoną su tais mažyčiais apvaliais akiniais 
ant nosies, nepriekaišūingo švarumo baltiniais ir grėsmingomis 
švariomis rankomis. Įsivaizdavau, kad visi tapytojai tokie kaip Ba- 
ris — apsitaškę dažais ir vašku, su vabzdžiais peruke. Aš jau pradė- 
jau sieti genijų su purvu. Mes užlipame į erdvią palėpę, kurioje 

ponas Heidonas darbuojasi. Langas ten atviras, ir mes išvystame 
daug žadantų vaizdą virš stogų ir kaminų. 

Apsidairau. 

Grėsminga milžiniška drobė užima visą sieną. Iš pradžių, kaip 
dažniausiai būna ir sau Džeimso Bario paveikslais, neįmanoma 
suvokti paveikslo temos. Mes stovime pernelyg arti. Žengiu at- 
gal kiek tik įmanoma toliau, atsiremiu į sieną ir mano žvilgsnis 
aprėpia taurų, sprendimą darančio karaliaus veidą, už kurio ma- 
syviai šmėkšo didingos kolonos. Tamsoje šviečia nuogo vyro tor- 
sas. Heidonas teisingai suvokia mano norą ir atnešęs daugiau 
žvakių pastato jas abipus paveikslo. Man daro įspūdį ta masyvi 
taisyklinga struktūra ir jo nutapytų veidų drama. Jis pagavo visų 
jų, priimančių sprendimą, išraiškas. Viena moteris tiesia aukštyn 
nuogą vaiką, o kita, iškėlusi delnus, atkišusi kaklą maldauja eg- 
zekutorių nekelti rankos. Tai Saliamono nuosprends. 

Įdėmiai žvelgiu į paveikslą. 

Staiga išvystu ją. Ji bėga sugriebusi rankomis du vaikus, jos 
tamsūs plaukai apgobti plevenančio gobtuvo, bet veidas, tos tam- 
sios akys, smakras su duobutėmis ir gaivūs skruostai — jos vei- 
das, kur kas labiau atpažįstamas nei toje erotiškoje, kuklioje dei- 
vėje, kurią nupiešė Baris. Ar aš jau toks žuvęs vyras, kad matau 
ją visur? Ne, aš neklystu. Tai ji, nekyla jokių abejonių. Stoviu 
sukaustytas poza, kurią Heidonas perteikė viename savo mar- 
murinių, vėliau tokį sąmyšį sukėlusių lordo Elgino statulų eski- 
ze. Jų eskizai teršia pono Heidono sienas. Fransiskas prieina pa- 
sidomėti, į ką aš taip susižavėjęs žiūriu. Heidonas įsiterpia: 

— Man ta figūra suteikė daug vargo. Ar jums neatrodo, kad ji 
trikdo paveikslo pusiausvyrą? 

— Pone, ji trikdo mano pusiausvyrą. Nes, tiesą sakant, aš ieš- 
kau jos originalo. 

— Viešpatie švenčiausias, — sušunka Fransiskas, taisydamasis 
akinius, — tai juk Alisa Džouns. 

— Ponia Džouns? Alisa? Bario modelis? — sušunka nustebęs 
Heidonas. 

Jį suerzina tai, kad mums rūpi ne jo paveikslo didingumas, o 
tik portreto tikroviškumas. Girdžiu tai iš jo balso. 

— Regis, jūs žinote, kas ji. 

— Visi tapytojai pažįsta ponią Džouns. Ji gana garsus modelis. 
Menininkai nepagailės pinigų už jos paslaugas. 

Mano lūpos suskeldėjo. 

— Iš tikrųjų? 

— Ji atsisakė modelio karjeros dėl savo naujos karjeros - akto- 
rės. Ji labai talentinga moteris. Esu tikras, kad sulauks sėkmės. 

— O man atrodė, kad ji jau buvo puikiai įėjusi į virtuvės tarnai- 
tės karjeros vėžes, — labai linksmai nusijuokė Fransiskas. 

Ponas Heidonas, regis, linkęs susitaikyti su įžeidimu. Jis ne- 
nuvertins savo modelio. Iruputųį nuraudęs jis žengia atgal nuo 
savo didingos drobės ir kreipiasi į mane: 

— Ponia Džouns buvo ypač ištikima jūsų dėdei, daktare Bari. 
Kad ir kaip blogai jis su ja elgėsi. Juodu ginčydavosi itin ener- 
gingai, bet ji niekada nėra pasakiusi apie jį blogo žodžio. Aš 
visada vertinau ją už tai. 

— Ar kartais nežinote, kur būtų galima ją rasti? 

Stengiuosi, kad mano balsas neišduotų nekantrumo, bet ma- 
no apdairumas nebūtinas. Ponas Heidonas nieko nepastebi. Jis 
labai uolus pardavėjas. Jis stengiasi sudominti Fransiską kai ku- 
riais tauriais savo garsiųjų marmuro skulptūrų eskizais. 

— Ponią Džouns? Ji buvo čia prieš tris dienas. Ji išvyko su 
keliaujančiais aktoriais į Grinvičą. 

Kitas pusvalandis kone užkrečia mane nekantrumo paralyžiu- 
mi. Mes gaištame laiką žiūrėdami į šito pasipūtusio žmogaus 
genialumo purslus. Tačiau aš pradedu labai įdėmiai tyrinėti jo 
eskizus ir figūras. Ir dabar matau ją visur. Pavaizduotą kaip Per- 
sefonę, kaip Hermiją, kaip Ievą. Štai jos tvirtos rankos, štai jos 

linksmas veidas, o štai ta nedora, viską apskaičiuojanti pasitenki- 
nimo šypsena, kad jai pavyko padaryti savaip. Girdžiu jos balsą, 
pagaunu save stebint jos peties nuolydį, šlaunies išlinkį. 

Fransiskas nusiperka gražų graikišką torsą, nupieštą sidabri- 
niu pieštuku itališku stliumi pagal tas marmurines statulas, ir 
derasi dėl aliejinio Merės En portreto, kuriame ji būtų pavaiz- 
duota kaip Demetra. Didžiai susierzinęs ir kramtydamas vytinį 
aš spoksau į pono Heidono įrankius. Kada gi ji pradėjo vadintis 
ponia Džouns? Ar Alisa siekia kokios nors ypatingos pagarbos? 
Būdama aktorė ji sulauks jos ne daugiau, nei būdama modelis. 
Niekas netampa aktoriumi, jei nėra gimęs tame versle. Ko ji iš- 
moko dirbdama menininko modeliu? Pozuoti ir mėgautis ne- 
kukliais žvilgsniais. Nepadoriai skubiai nulipu žemyn iš studijos 
palėpėje. Bet ponas Heidonas nori dar vieno dalyko. 

— Daktare Bari, ar tai nebūtų per didelė garbė, jeigu galėčiau 
pamatyti paskutinį geriausią jūsų dėdės darbą, garsiąją Pando- 
7ą, kuri dar nebuvo rodoma, bet apie kurią mes tiek daug gir- 
dėjome? 

Manęs taip lengvai nepaimsi. 

— Mano dėdė dar nemirė, sere. Ir mane šiek tiek trikdo tai, 
kad jūs kalbate apie Pamdorą kaip apie paskutinį jo didį darbą. Jis 
guli greta to paveikslo. Aš — jo gydytojas. Ir jo lankyti nevalia. 


*k 
Velykos. Šventės artėja ištryškus neįprastai puikiam orui, išsisklei- 
dus ankstyvoms gėlėms ir papūtus gaiviam šiltam vėjui. Purvas 
gatvėse sukepė ir skeldėja. Dryžuoti nuo purvo pastatai pradeda 
džiūti. Stulbinamai daugėja naujai statomų namų, nuolat gir- 
džiu kažką vis daužant ir kaukšint. Londonas šliaužte šliaužia į 
vakarus ir į šiaurę nuo parko, Merilbouno laukų link, tiesdamas 
elegantiškas naujas gatves. Iškastos žemės pūpso nusidriekusios 
į žalumą, tarytum koks navikas ant dailaus miesto skruosto. Nakų 

praleidžiu drauge su Bariu ir įsitikinęs, kad artimiausiomis va- 
landomis nėra ko tikėtis pakitimų, išjoju vienas į Grinvičą, kupi- 
nas baisaus ryžto surasti Alisą Džouns. 

Perjoju upę naujuoju Juodųjų brolių tiltu. Čia nuo vandens 
pakyla šaltas vėjas. Atoslūgis. Mažesnės valtys ir baržos guli 
apraizgytos virvių lizdais, jų kiliai nugrimzdę į purvą. Nusi- 
gauti per tiltą į kitą pusę — tas pats, kas ištverti viduramžių 
kautynes. Įsiveliu į imtynes su karinga prekeivių, elgetų ir pri- 
krautų vežimų, važiuojančių į Velykų muges, mase. Mes juda- 
me į priekį labai lėtai, surakinti draugėn tarsi koks šimtakojis, 
igijęs papildomų kojų. Vos išsigavęs iš miesto pasileidžiu smar- 
kia risčia Grinvičo kalvų link, beveik nepastebėdamas, kad vi- 
sur aplink mane pasaulis jau žaliuoja. Londono dvokui suma- 
žėjus, pajuntu nuostabų, subtilų ariamos žemės kvapą, rasą, 
džiūstančią ant gyvatvorių toje pusėje, kur nėra šešėlių. Išvystu 
dvi šelmenines kregždes, spurdančias po namelio, stovinčio kai- 
rėliau nuo kelio, pakraige. Man be galo malonu matyti, kaip 
žmonės dirba savo daržuose, kasa vageles bulvėms. O štai se- 
nukas su sodinukais. Ar tuos aguročius jis užsiaugino po stik- 
lu? Giraitė ant kalvos skardena nuo paukščių čiulbesio. Mano 
širdis kyla į aukštybes. 

Kai atvystu į Grinvičą, mugė jau įsisiūbavusi. Kioskuose, su- 
statytuose palei gatves, tiesiai prie upės, pardavinėja viską: ūkio 
produktus, gyvulius, molinius indus, pyragus, prieskonius fan- 
tastiškomis kainomis, pernykštį medų ir džemą, šviežią duoną, 
žuvis, dar gyvas, dar besirangančias, krūvas saldėsių, cukrines 
širdis, džiovintas gėles ir žolynus vazose, baldus, audinius ir žva- 
kes. O štai ir frenologas, be abejonės, vienas bjauriausių šarlata- 
nų, sprendžiantis apie žmogaus būdą pagal jo kaukolės formą. 
Valandėlę pasiklausau jo paistalų. Jis įtikinėja dvi jaunavedžių 
poras, kad jų šeimyninis gyvenimas bus kupinas geraširdiško hu- 
moro, o naktys skendės lovos malonumuose. Tai taip mažai įti- 

kima, ir aš garsiai suprunkščiu tik tam, kad įsitikinčiau, jog ma- 
no skeptiškumas visus įsiutino. 

Didžiausią dėmesį patraukia neūžaugų artistų trupė iš Pran- 
cūzijos: jie vartosi kūliais eidami gatve. Vienas jų, apžergęs ka- 
muolį, sukasi po nosim mano arkliui ir priverčia jį krūptelėti. 
Labiausiai trikdo vadinamasis daktaras, vilkintis ilgą juodą ap- 
siaustą, jis puikiai verčiasi: tomis krūvomis rausvų bei melsvų 
tablečių mažuose buteliukuose prisiekinėja neabejotinai pagy- 
dysiąs nuo visko, pradedant plaučių džiova ir baigiant hemoro- 
jumi. Jis pasakoja istoriją apie didžiulį vėžį, kuris susitraukė ir 
nunyko paveikus to rausvo skysčio galioms. Klausausi jo kalbų 
gerokai sunerimęs. Jo padėjėjas labai pelningai prekiauja tais bu- 
teliukais. Nerimaudamas dėl šauniųjų Grinvičo gyventojų pa- 
prašau vieną jauną moterį nupirkti man pavyzdį ir paslepiu jį 
palto kišenėje. Ištirsiu jį ligoninės laboratorijoje. Jeigu tai tik 
pasaldintas vanduo, kaip dažniausiai būna, tada tas gėrimas gali 
būti veiksmingas. Dauguma mano pacientų kenčia nuo haliuci- 
nacinių ligų. Patyriau, kad žvalinančios kalbos ir kaltinimai, esą 
ligonis isteriškai apsimetinėja, nors dažnokai būna kur kas tiks- 
lesnė diagnozė, veikia prasčiau nei dozė tonizuojamųjų druskų, 
stiprus vidurius paleidžiantis vaistas ir pora rekomenduojamų 
praleisti prie jūros savaičių. Tarp kūno ir proto nėra prarajos. 
Juodu formuoja vienas kitą, kaip klimatas formuoja žmonių są- 
monę ir būdą, net intymiausius jų įpročius bei veiklą. Tad klima- 
to pakeitimas dažnai sumažina dvasios nerimą ir depresiją. 

Teatro kioskai užima vieną centrinės aikštės pusę ir didžiulė 
minia jau spiečiasi aplink Ričardsono fokusininkus bei vaidinan- 
čius šunis: jie šokinėja per nedidukes piramides ir spalvotus lan- 
kus linksmai tarškant rylai. Dvi juokingos šokančios figūros su- 
kasi ratu ant to mechanizmo viršaus, o klounas suka rankeną. Jo 
veidas kraupiai nubaltintas, o dantys taip išpuvę, kad raudonos 
lūpos rėmina atvirą burnos angą. Jis primena atgijusią mumiją. 

Palikęs arklį vienos smuklės arklidėje, grįžtu į aikštę stebėti ir 
laukti. Kartais mane pasveikina kiti uniformuoti kareiviai. Aš 
dar kartą atlieku vizituojančio šnipo vaidmenį. Ryškiems pliauk- 
šinčių brezentų dryžiams ir nepaliaujamam pardavėjų dūzgimui 
neįmanoma atsispirti. Jau daugel metų nesu lankęsis mugėje. 
Kažkoks dailininkas piešia labai gražius portretus po vieną šilin- 
gą, ir prie jo jau išsirikiavusi ilga nekantriai laukiančių klientų 
eilė. Jis turi retą talentą pagauti neginčijamą panašumą, bet ne- 
praradęs ir svarbaus gebėjimo pameilikauti. Visos šunvotės ir 
dvigubi pagurkliai — savo vietoje, bet neatsisakyta ir švelnaus 
nosį sutaurinančio šešėliavimo, sušvelninančio surauktus anta- 
kius ir paryškinančio liepsną akyse. Pasipūtimas paverčiamas oru- 
mu, keliaklupsčiaujantis meilikavimas — kukliu privalumu, men- 
kystė tampa prekeivišku įžvalgumu, o savimi besididžiuojanti 
tuštybė — rafinuotu joe de vivre*. Publika džiaugiasi ir leidžiasi 
įtikinama tų puikių klastočių. Ponas Heidonas perdeda. Jis lin- 
kęs pakelti mus visus iki savo išpūsto didvyriškumo lygio, nors 
pakanka menkos korekcijos mūsų smakro linijoje, kad mes tap- 
tume patenkinti savimi. 

Klajoju tarp tų kioskų. Štai raumeningas vyras, visas ištatui- 
ruotas, ragina beždžionėlę mėtyti žemės riešutų kevalus į minią. 
Štai gėlių prekystaliai, kaupini pavasario žiedų, tamsių tulpių, 
labai madingų, ką tik importuotų. Viename kioske parduodamos 
tik sagos, ir čia jos — pačios naujausios mados: didelės, metali- 
nės, kiekvienoje įamžinti garsūs pastarųjų karų mūšiai. Viena, 
patraukusi mano dėmesį, vaizduoja Abukiro mūšį, kur Bona- 
partas sumušė turkus. Ji turi įmantrų simbolį, kuriame pavaiz- 
duota besileidžianti žvaigždė ir mėnulio pjautuvas. Nuperku ją 
Fransiskui. 

Pirmas oficialus vaidinimas paskelbtas vidurdienį. Berniukas 


* Gyvenimo džiaugsmu - pranc. 

su išpuoštu, šaukštais apkabinėtu būgnu apeina aikštę, sušukda- 
mas po kiekvieno būgno sutratėjimo. Šiandien bus vaidinama 
Trojos apsiaustis ir baigsis tableau vivant* , kuriame bus vaizduo- 
jamas Hekubos ir jos vaikų nužudymas. Visi privalome tai pa- 
matyti: pusnuogiai kūnai, suvirtę scenoje, ir graikai su tikru 
krauju apšlakstytais kardais. Jie nusipirko jo šįryt. Mačiau, kaip 
tą kibirą nešė į užkulisius, už apspurusios uždangos. Po to bus 
dainos Šekspyro tekstais, kurias atliks nauja be galo gundanti 
pono Ričardsono atrasta žvaigždė — gražioji ir jaudinanti po- 
nia Džouns. 

Mano pirmoji reakcija — nuostaba. Alisa turi daug talentų, 
bet, kiek man žinoma, dainavimas nėra vienas jų. Ji, be abejo- 
nės, moka švilpti. Girdėjau, kaip ji tai daro, bet niekad negirdė- 
jaujos dainuojant. Prisidedu prie minios, besigrūdančios po sku- 
botai įrengtu baldakimu, gaubiančiu bilietus perkančius Žiūro- 
vus. Sceną juosia patraukliai pavaizduotos Trojos sienos, virš 
veiksmo vietos plaikstosi ant drobės nutapytas didelis baltas ark- 
lys. Berniukas, laikęs rankose būgną, garsiai išleido nepadorų 
trimito garsą. Tylos aktoriams! Laikas pradėti spektaklį! 

Iš karto suvokiu, jog Žiūrovai čia susirinko tokie, kad tik sau- 
gok kišenę, o tankiai susiglaudusių nesipraususių Žmonių tvai- 
kas nustelbia kone viską. Bet aktoriai, vaidinantys vos už poros 
pėdų virš jų, taip pakerėjo jų žvilgsnius, kupinus tokio netikėji- 
mu atmiešto laukimo, kad nebeverta baimintis dėl pasakų šalies, 
piktųjų dvasių, elfų, nykštukų stačiomis ausimis ir apskritai fan- 
tazijos likimo. Plunksnomis apsikaišęs Achilas atrodo labai di- 
dingai. Jis prisiekia atkeršyti, stovėdamas prie įspūdingai kruvi- 
no Patroklo kūno su didžiuliu pliumažu. Ir iš tikrųjų tas kraujas — 
tikras, dar visai neseniai tekėjęs kiaulės gyslomis, jeigu neapsi- 
rinku. Jis puikiai džiūsta ir nepakenčiamai dvokia. 


* Gyvu paveikslu - pranc. 

Hektoro žmona sapnuoja košmarus, primenančius ledi Mak- 
bet sapnus. Šiandieną neik į mūšį. Regėjau bloga lemiančius ženk- 
lus. Vištą su kūdikio gemalu, jau visiškai susiformavusiu, susi- 
gūžusiu jos įsčiose, ir Žąsį su trejomis ant altoriaus išdriektomis 
kepenimis. Regėjau tai savo akimis. Ak! Ak! O štai ir mergina 
ateina. Šiąnakt j jinai nebuvo sudėjusi nė bluosto. Štai j ji, puola 
scenon, atstumta, nebereikalinga, beprotiškai kliedi ir pranašau- 
ja pražūtį. Štai Kasandra, tamsios jos akys užvirtusios, plaukai 
palaidi, apsiaustas, šydai įspūdingai išdrikę. Puikiai suvokiu, ko- 
dėl Agamemnonas neteko dėl jos galvos ir pasirinko sugulove. 
Tai Alisa Džouns. 

Jos vaidyba kelia šiurpulį. Ji visa dreba ir linguoja į šonus tarsi 
apsėsta. Krūtinė žavingai kilnojasi. Bet akys - demoniškos, plačiai 
atmerktos, žvilgančios kaip įsijautusio pono Kyno*. Pmekinėje ei- 
lėje pravirksta kūdikis. Kasandra išpurškia ant vaiko galvos gražų 
seilių fontaną. Minia džiūgauja. Žėrinti ponia Džouns akimirką 
užmiršta savo vaidmenį ir daro reveransą, tačiau beregint, pagau- 
ta skubraus operos žvaigždės, išgirdusios orkestro signalą, nuož- 
mumo, klykdama puola Hektorui po kojų. Bergždžiai. Istorija 
juk turi išsirutulion kaip visada. Kasandros žodžiais nepatikėta. 
Hektoras, susikovęs su Achilu, mitriai nudobiamas per puikų su- 
sirėmimą kardais ir velkamas už plaukų palei Trojos sienas paskui 
Achilo vežėčias — plūstantis krauju, apneštas dulkėmis. Žiūrovai 
sielojasi tai matydami. Tai buvo taip jaudinamai pavaizduota. 

Paskui, kalbėdami į šalį, prie pat Žiūrovų, — kai įsitempę jų 
klausomės, mes tampame jų sąmokslo bendrais, — graikai kuria 
klastingą gudrybę, kuria pasinaudoję įžengs į Troją. Visi sutin- 
kame su tuo planu. Šiąnakt! Šiąnakt! Parenkite laivus. Užgesin- 
kite stovyklavietės laužus. Priešas privalo patikėti, kad atsitrau- 


* Edmund Kean - garsus to meto aktorius. Vaidybos stilius tais laikais buvo 
labai pompastiškas ir nenatūralus. 


) 190 ( 


kėme. Vaidinimas vyksta žaibišku tempu. Net aš, kad ir ką many- 
čiau, esu pagautas veiksmo. Be to, atkreipiu dėmesį, kad visi kei- 
čiame savo nuostatas ir palaikome tuos, kurie veikia scenoje, nes- 
varbu, ar jie graikai, ar trojiečiai. Dažnai net kokie penki aktoriai 
sutartinai girgždina plonas lentas virš mūsų. Jų kostiumai sunkūs, 
autentiški, o veidai nubaltinti arba nurausvint, nelygu ką jie vai- 
dina. Jie akimoju perteikia mums Homero esmę. Pakerėtus, pa- 
tenkintus žiūrovus jie užkrečia pavojingu skubos pojūčiu. Netru- 
kus atsitiks kažkas tikrai baisaus. Čia pat. Prieš mus. Tuojau pat. 
Mes negalime išeiti. Mes negalime nusigręžti. Mes - liudytojai. 

Pagrindinis smūgis buvo parengtas graikų įžengimui. Drobi- 
niame virš mūsų kabančio arklio pilve yra nematoma prapjova. 
Vienas paskui kitą graikai užlipa už scenos kopėčiomis ir puola 
iš to plyšio žemyn, paskui išnyra priešais mus, tokie iki ausų 
ginkluoti pabaisiški berniūkščiai, tiesiai iš Trojos arklio. Krinta 
jie meistriškai, žvangindami ginklais, vienas paskui kitą, tiesiai į 
sceną, ir mėgaujasi mūsų pritarimu vartydami akis, raukydami 
lūpas. Ššššš. Mes tildome vaikus, slopinam vienas kito aikčioji- 
mus. Trojoje niekam nevalia išgirsti, kad mes ateiname. 

Žudynės prasideda. 

Matau, kad jauna moteris, stovinti šalia manęs, žiūrovų su- 
spausta, prasižiojusi, su ašaromis akyse Žiūri, kaip storuliai, savi- 
mi pasitikintys, patenkinti vaikai žudomi motinoms po kojų. He- 
kuba nusiplėšia drabužius tikrąją šių žodžių prasme, atverdama 
mūsų laukiančioms, baimės kupinoms akims didingai styrančias 
krūtis. Graikai ištroškę kraujo ir negailestingi. Tokius mes ir no- 
rime juos matyti. Moterys puola ant atkištų kalavijų su širdį ve- 
riančiais klyksmais ir šūksniais, o viršum jų visų, užkelta ant al- 
toriaus, skirto abejingiems dievams, sėdi Kasandra, dabar jau 
pernelyg deshabillėe* , su tragiška išraiška, įtvirusia jos mielame 


* Apsinuoginusi — pranc. 

veide. O štai ir Agamemnonas, jau kupinas gašlumo, jau besi- 
rengiantis išprievartauti. Tame tableau vivant, kurį jie išlaiko ke- 
letą minučių, publikai audringai plojant, jis čiumpa ją už sukne- 
lės, jo lūpas iškreipia gašli pašaipa. Vienas iš negyvų vaikų su- 
čiaudi, bet daugiau niekas nesugadina efekto. 

Šaukdami ir mojuodami rankomis mes priverčiame tą bre- 
zentą dar labiau plazdėti pavasario saulėkaitoje, o aktoriai atlyž- 
ta, išsivaduoja iš savo smurtinių mirčių, susikimba rankomis ir 
nusilenkia. Vieni žiūrovai išeina iš palapinės, kiti stumiasi į prie- 
kį užsiimdami vietas dainoms. Mums pažadėta, kad išvysime mie- 
ląją ponią Džouns kaip Violą, su plunksnuota skrybėle ir kelnė- 
mis. Kai tik ji nusipraus nuo veido kraują ir pavirs kaimiete, kuri 
peršasi. Vaikai tuo tarpu dūksta, vartosi aprengti mažais klou- 
nais. Jie šokinėja per lentas. 

Na štai ir kaimo lūšnelė pavasariniame išvynioto atpakalio fo- 
ne. Nutapytas jis gan gerai, su labai įtikinama perspektyva. Greta 
nutapytos karvės pastatytas tikras kibiras pilnas pieno, O štai ir 
Festė su kepure ir varpeliais, nešinas liutnia. Kokios dainos norė- 
tumėt — apie meilę ar apie gražų gyvenimą? Visi užriaumojame — 
apie meilę! Apie meilę! Ai, ai. Man nerūpi geras gyvenimas. O 
štai ir ji. Visi aiktelim. Jos palaidinukė prigludusi prie krūtinės, o 
dailios kojos apnuogintos visų akims. Natūraliai, lengvai Alisa įšoka 
į scenos vidurį, tokia truputį nusiminusi, sukinėdama dar nepra- 
siskleidusią rožę. Mąsliai Žiūri į mus. Nusigręžiu į šoną. Ar ji ma- 
ne pamatė? Ne. Ji panirusi į savo mintis. Pradeda dainuoti. 


Merguzėle, kur klajoji? 
Paklausyt sustok, mieloji. 

Ką bylos daina mana? 

Man vilties novs kiek suteikti, 
Mylint susitikti reikia. 

Ilgisi širdis jauna. 

Meilės bolėkiai — taip svaiguūs, 

Bet džiaugsmai tie greitai baigias, — 
Kas rytoj, - juk nežinia. 

Delst jaunystėje neverta. 

Mylimoji, šimtą kartų 

Tu bučiuok, bučiuok mane. 


Ir lygiai taip kaip ponas Endrius ir ponas Tobis prieš mane 
esu priverstas pripažinti: jeigu jos balsas malonus ausiai, tai aš — 
tikras bajoras. Publika gauna už savo pinigus tris dainas ir reika- 
lauja ketvirtos. 


O ateik, ateiki, mirtie, 

Aš ilgiuos kiparisų tylos. 

O uzgeski, užgeski, širdie, - 
Mirštu pakirstas meilės aklos. * 


Didingas nusilenkimas su plačiu mostu, kad net jos plunks- 
nos nušluoja dulkes nuo grindų, ir ji išeina lydima griausmingo 
choro, reikalaujančio padainuoti dar. 

Vis dėlto Alisa gali dainuoti - ir aukštu, ir žemu balsu. Tačiau 
kažkas gerokai su ja pavargo. Jos ritmo pojūtis tiesiog tobulas, ji 
išmokyta puikiai. Pasitikėjimo savimi ir drąsos ugdyti nereikėjo, 
jai jų nestinga. Ir niekada nestigo. 

Pasinaudoju savo uniformos privalumais, kad būčiau įleistas į 
ponios Džouns drabužinę. Tas žalias kambarys šiaip jau — bre- 
zento atlankas, prikaltas prie vežimo galo už kiosko. Hekuba 
graužia morką, o ponia Džouns vėl taisosi tapti pirmojo popie- 
čio spektaklio Kasandra. Kai oras geras, Troja žlunga mažiausiai 
penkis kartus per dieną. 

Manęs ji nepastebi, užtat pastebi Hekuba. 


* A. Miškinio verumas. 

— Alisa, pas tave atėjo gerbėjas kariškis, - sausai pareiškia mo- 
teris, tarsi tai būtų nuolat pasikartojantis dalykas, ir toliau krem- 
ta savo morką. 

Alisa Žiūri į mane. 

— Nežinojau, kad moki dainuot, Alisa. 

Jos veidas staigiai pasikeičia. Ir džiaugsmas — neapsimestinis. 

— Džeimsai! - sušunka ji ir puola man į glėbį, užliedama ma- 
no veidą bučiniais. Hekuba atsistoja. 

— Ji susimažina, kad būtų priimtinesnė, - nusišypso pasmerk- 
toji karalienė, parodydama pajuodusius viršutinius dantis. 

Alisa gerokai už mane aukštesnė, ir aš pranykstu jos glėbyje. 
Pasirodo Alisos vadybininkas, stuomeningas ponas Ričardsonas, 
jam smalsu, kas bendrauja su jo svarbiausia dama. Vyriškos ly- 
ties lankytojai Žžaliajame kambaryje nepageidaujami. 

— Tai ponas Baris, - skubiai paaiškina Alisa. - Mudu kartu 
užaugome. 

Iš tikrųjų. Taip ir buvo. 

— Papasakok man viską. 

Visa tai išsiveržia lauk didžiuliu šuoru: 

— Aš siūdavau kostiumus „Licėjaus“ teatro užkulisiuose. Na, 
taip nieko ir nepasiekiau, tik stebėjau moteris su kojomis, pri- 
menančiomis sulinkusias palmes, kurioms plodavo, kai jos mai- 
vėsi. Paskui sutikau Liusę, tau ji - Hekuba, ir ji supažindino 
mane su Ričardsonu. Jis pamatė, kaip dainuoju vilkėdama Vio- 
los kostiumu. Vieną tų dainų, kurią ką tik padainavau. Taip ir 
pradėjau rodytis mugėse. Paskui vaidinau Kasandrą ir dar Gala- 
tėją kitame klasikiniame vaidinime, kuriame reikėjo dainuoti. Tai 
tik pradžia. Aš patinku šeimininkui. Kol kas man moka už kiek- 
vieną vaidinimą. Jis nori patikrinti, kiek aš galiu ištverti. Bet jei- 
gu viskas gerai seksis, rugsėjo mėnesį jis pasirašys su manimi 
tikrą sutartį. Džeimsai, man tai labai patinka. Mes važiuojame į 
gastroles — į Eilsberį, Oksfordą ir net iki pat Vusterio ir Bato. 

Ten būsiu beveik prie pat namų. O, kad galėčiau pasiųsti į Lud- 
lovą žinutę! Broliams aš pasakiau, kur esu, bet mamai pasakyti 
dar nedrįsome. Jeigu sulauksiu sėkmės, pasakysiu. Ji gali labai 
supykti. Aišku, turi tikėtis, kad būsi pastebėta. Ir sutarsi su 
publika... 

— Nesijaudink, Alisa. Tu būsi pastebėta. 

Ji malonėjo nurausti. 

— Negaliu tuo patikėti. Visos mano svajonės pildosi. Aš akto- 
rė. Užsidirbu sau pragyvenimą. Ir štai priešais mane - tu... 

— Alisa, Džeimsas Baris sunkiai serga. Iš esmės jau vaduojasi 
mirtimi. Jis prašo, kad tu atvyktum. 

Jos veidas aptemo. 

— Dėl tos dėžutės? 

Aš nieko nesakau. Tik griežtai Žiūriu į ją. 

— Anksčiau tu nevogdavai nieko vertingo, Alisa. 

Ji užverčia smakrą ir kurį laiką tyli. 

— Ta dėžutė - Baltosios koplyčios lombarde. Aš užstačiau ją. 

— O akmenis tikriausiai pardavei. 

Ji vėl patyli, paskui tūžmingai pratrūksta: 

— Jis buvo skolingas man ne vieną atlyginimą. 

Jau vien dėžutė verta metų atlyginimo. Aš tyliu. Paskui prašau 
ją išaiškinti nenumaldomo Džeimso Bario sielvarto paslaptį. 

— Paklausyk manęs, Alisa. Ar toje dėžutėje buvo dar kas nors? 

Ji Žiūri į mane sutrikusi. 

— Nemanau. Jeigu ir buvo, aš tai pardaviau. 

Ji visiškai neatgailauja. 

— Žinai, — piktai prabyla įtampos kupinu balsu, - kad ir ką aš 
pasiėmiau, jis buvo man tai skolingas. 

Suimu jos ranką. Noriu ja tikėti. 

— Alisa, manau, kad tu buvai labai artimai suėjusi su mano 
dėde. 

— Kas tau taip sakė? 

— Ponas Heidonas. 

— Ak, jis. 

Pauzė. 

— Jis sakė, kad tu mušdavaisi su Bariu. Labai smurtingai. 

— Na ir kas gi iš to? Kaip, tavo nuomone, galėčiau sutarti su 
žmogumi, kurio moteriškumo idealas — Skaisčiausioji Mergelė? 

Tarp mūsų įsivyrauja Žiauri ir priešiška tyla, bet savo rankos ji 
neištraukia. Paskui palinksta prie manęs maldaudama: 

— Džeimsai, prašau tavęs, nebūk su manimi šiurkštus. Nepraeis 
nė valanda, ir vėl turėsiu eiti į sceną. 

— Kada galėčiau tave pamatyti? 

— Sekmadienį? Sekmadieniais mes nevaidiname. Ponas Ričard- 
sonas — baptistas. Bet šį sekmadienį aš negaliu ateiti. 

— Kur tu apsistojusi? 

— Pas našlę Diuji. Prie upės. Ten nešvaru, bet pigu. Gali palikti 
ten žinutę, jei nori. Ateik kitą sekmadienį. Ir jeigu bus graži die- 
na, galėsime nueiti pasivaikščioti į Betsfordą Voreną. Aš Žinau 
kelią per miškus. 

— Alisa. 

— Taip? 

— Ar pažadi, kad būsi ten, kai aš ateisiu? Nedingsi? 

— Ar pasakysi savo motinai, kad suradai mane? 

— Ne. 

— Pažadi? 

— Pažadu. 

— Gerai. Tada ir aš pažadu. 

Ir mudu pažvelgėme viens į kitą. 

— Aš nieko neužmirštu, - pasakė Alisa. — Tu išmokei mane 


skaityti. 

* 

Ji stabteli ant lipynės viršaus ir prisėda valandėlei su pakeltais į 
viršų sijonais. Žemė aplinkui skleidžia gaivius ankstaus ryto kva- 
pus. Pastebiu tulpes, nulenkusias galvas lūšnelės sode, tarsi jos 
būtų pakąstos pastarųjų naktų šalčio, paskui prie daržinės kam- 
po, vis dar šešėlyje, pajuntame po kojomis Žemę, rasą, traškią 
nuo smulkaus balto šerkšno. Tačiau aplinkui viskas jau Žalia. O 
štai ir nauji lapai, švelnūs, gležni, apleistuose soduose pasitaiko 
sinavadų ir kurpelių. Laukuose iš trumpos žolės kyšo geltonos 
kiaulpienės. Mudu stovime savo kartu praleistos vaikystės peiza- 
že. Net obelys —- pačiam žydėjime, jos skleidžia savo švelniai raus- 
vus ir baltus žiedus. Alisa žengia per nubyrėjusius žiedlapius duo- 
bėta žeme. 

— Gal einame per tą miškelį? — paklausia. - Tuojau už jo teka 
upokšnis. 

- Toks kaip Šiptone? 

— Ne visai, - atsako ji su kaimietei būdingu pedantiškumu. 

Ten pavasaris ateina truputį vėliau. Ludlove per Velykas vi- 
suomet šalta. Mūsų kraštuose audrotas oras stoja vėliau. Iki 
birželio pabaigos svirplių neišgirsi. O ir birželio pabaigoje ne 
visada. 

Ji nusitraukia skepetą, ir saulėje sužvilga tamsios jos garba- 
nos. Mano batai su pakulnėmis ir šiek tiek krypčioja ant velėnos. 
Turiu pasistengti, kad žengčiau su ja koja kojon. Štai žingsniuoja 
rūsčioji ponia Džouns, persimetusi per petį lauknešėlį, o paskui 
ją seka jos ištikimas žaislinis kareivėlis. 

— Alisa, sulėtink žingsnį. 

Ji sustoja truputį priekyje ir šaipydamasi apsidairo. 

— Suglebai, daktare Bari. Per dažnai važinėji karietomis dailių 
damų draugijoje. Jau per geras klampoti laukais su indų plovyk- 
los mergina. 

Paimu ją už rankos ir mudu sparčiai žengiame į priekį. 

— Aš nematau virtuvės suskretėlės. Regiu garsiąją ponią 
Džouns. 

Savo neišvengiamą kilimą aukštyn Alisa suvokia su pakanka- 
ma baimės doze, tad neatrodo, kad ji būtų perdėtai nekukli. Bet 
vis tiek nusišypso labai patenkinta. 

— Džeimsai, ar tu tikrai manai, kad vieną gražią dieną tapsiu 
garsi? 

— Neabejoju nė trupučio. 

— Kas vakarą meldžiuosi, kad man pasisektų. 

Dabar atėjo mano eilė nusišypsoti. Užjaučiu tą nelaimingą 
deivę, maldaujančią pinigų ir šlovės šio pasaulio viešpatijoje. Alisa 
niekada neabejoja dėl savo religijos — tai dalis atpakalio, priešais 
kurį ji nuolatos vaidina. Viešpatį ji priima taip pat nerūpestingai 
ir geraširdiškai kaip ir savo ištvirkusius gerbėjus, įkyrius meni- 
ninkus, geidžiančius nutapyti kiekvieną jos odos įtrūkį, ir kapri- 
zingus, godžius darbdavius. 

Su Liuse, matroniška Hekuba, Alisa susipažino, kai ta vyres- 
nė aktorė vaidino nešvankėlę ponią viename Fakverio farse. Liu- 
sės įkvėpimas darbuojantis su puošeiva garbintoju ir šluotko- 
čiu sukėlė salėje gausius aplodismentus bei korsažo dislokaciją, 
ir kai ji šelmiškai apsinuogino, publika pamanė, kad šitai buvo 
numatyta pjesės siužete. Alisa puolė jos gelbėti kone visiškoje 
užkulisių tamsoje ir saugiai susiuvo aktorės kostiumą, neįdū- 
rusi jai į spenelius. Jie buvo tamsiai rudi ir milžiniški, nes tuo- 
met Liusė Žžindė savo šeštą vaiką. Alisai buvo atsilyginta buči- 
niu ir draugyste. 

Liusės giminė nuo seno pelnėsi pragyvenimą iš teatro kaip 
aktoriai, dekoracijų piešėjai, sufleriai ir scenos darbininkai. Nė 
vienas jų netapo garsus. Jie buvo patikimi ir paprasti kaip Žemės 
druska, pripratę prie neturto, sunkaus darbo, nuolatinių kelio- 
nių, dažniausiai pėsčiomis, prie grobuoniškos publikos ir profe- 
sinės nuolatinio Getsemanės sodo egzistencijos. Kitados buvu- 

sią žavingą Džuljetą, Liusę dabar lydėjo rudens sėkmė vaidinant 
giminingus Hamleto motinos, vienos iš trijų raganų ir įvairių 
septyniolikto amžiaus sąvadautojų vaidmenis, nes jos liemuo bu- 
vo gerokai išplatėjęs nuo daugelio gimdymų. Ji priglaudė Alisą 
po savo sparnu. 

Tam tikru mastu Liusės globos dėka maitvanagiai, nuolatos 
tykantys naujų aukų, nebūdavo prileidžiami artyn ir suko ratus 
aplinkui. Senasis tapytojas patikėjo, kad Alisa išvyko dviem mė- 
nesiams namo į Šiptoną slaugyti sergančios motinos, — tokią is- 
toriją papasakojo ji pati, — O ji tuomet vaidino Katariną Užsispy- 
vėlės sutramdyme Vinčesteryje ir Faringdone. Klausydamasis ši- 
tos pasakojimo dalies prieinu išvadą, kad toji scena su Rupertu 
virtuvėje buvo labai reikšminga. Būtent Keitės vaidmuo, kurį ji 
suvaidino su dvokiančiu sadistu Petručijum, akivaizdžiai norėju- 
siu pratęsti visa tai už scenos ribų ir net pradėjusiu to siekti pub- 
likos akivaizdoje, ir padėjo jai susitarti su Ričardsonu. Alisa bu- 
vo apdairi. Ji neatsisakė savo nuolatinės tarnybos, kol nebuvo 
tikra bent jau dėl vasaros uždarbio. Ričardsonas puoselėjo pla- 
nus jos atžvilgiu. Tačiau ji vis dar mokėsi savo amato. 

Vieną vakarą Vinčesteryje turtingas ir, kaip vėliau paaiškėjo, 
gerokai įkaušęs garbintojas nusekė paskui jas iki namų ir įsiprašė 
vidun dėdamasis Petručijumi. Alisa paliko išsirengusi ir viena 
su ponu, kurio neįsileisti buvo negalima, o Liusė tuo metu to- 
lėliau, žindyvės namelyje, maitino savo dosniomis krūtimis vieną 
iš vaikų. Tas ponas, prisisprogęs gero vyno, labai norėjo pa- 
siekti tokį pat nuogumo laipsnį kaip ponia Džouns ir paskubė- 
jo nusivilkti visus drabužius šaukdamas: „Katarina! Tai mūsų 
vestuvių naktis!“ 

— Na, jis buvo ne pirmas ponas, kurį mačiau be apatinių balti- 
nių po viso to, kas vykdavo tamsoje viršutiniuose Šiptono ko- 
ridoriuose. Vyrai visuomet mano, kad moteriai daro įspūdį jų geis- 
mo mastas. Ir net švelnus įtikinėjimas - tiktai jėgos pasireiškimas. 

Bet niekas juk nenori tokio seilėjimosi, ar ne taip? Jis man pa- 
skelbė krūvą įvairiausių iškilmingų pareiškimų ir pagrasino tuo- 
jau pat fatališkai sužlugsiąs, jei nesutiksiu jam nusileisti. Baisi 
nesąmonė. Nė vienas vyras dar nenumirė išgirdęs moters „ne“. 
O jis buvo per girtas, kad pasakyčiau ką nors kita. 

Alisa ryžtingai pasakė „ne“ paėmusi karštą žarsteklį. Kažin ar 
visada ji sako „ne“. Nes tiktai vienu atveju ponia Džouns paro- 
do, kad už to nuolaidaus linksmumo - plieno siena. Pinigų. Kai 
derasi dėl kainos, būna gudri, kieta, negailestinga. Jau ponas Ri- 
čardsonas staiga pajuto išmokėjęs nemenkas sumas už galimus 
vaidinimus. Alisa niekad netausoja darbo. Mane tiesiog užbūrė 
reginys, kaip uoliai ji mokosi savo pirmųjų vaidmenų. Ji stovi 
po žilvičiais ir virsta vis kita moterimi priešais mano pakerėtas 
akis. Jos šūkis — gamta. Jos mostai ir judesiai grakštūs, nuošir- 
dūs. Ji suteikia savo kalboms tokio lengvumo, kuris verčia skam- 
bėti jos žodžius lyg vyno taures, sakytum, jie ištarti pirmą kartą. 

Tačiau Alisa niekada nebus didi tragiškų vaidmenų aktorė. Ji 
nesugeba perteikti siaubo, beprotybės, begalinės aistros, apgai- 
lestavimo, netekties sielvarto. Visi šitie dalykai jai svetimi iš pa- 
grindų. Alisos pasaulis - komiškų nusivylimų, stebuklingų atra- 
dimų, šelmiškų dainų, viską išduodančių paslėptų apgamų, far- 
siškų atskleidimų ir šokio, šokio, šokio pasaulis. Jos mūza — Talija. 
Ji fantastinė, komiška, pastoralinė nuo lieknų savo kulkšnių iki 
išmoktų šypsenų. Atidžiai žiūriu į ją, kai ji nuslysta priešais ma- 
ne upės krantu žemyn į šiltų pilkų akmenų įlankėlę. Talija, ko- 
medijos mūza, iš graikiško veiksmažodžio :ballein — žydėti. Ali- 
sa bręsta. Alisa žydi. 

Dešra, kurią jinai atsinešė, per sūri mano skoniui, be to, aš 
įtariu, kad jos sužiedėjusios duonos kepaliuke užsiveisę straub- 
liukų, nors ir negaliu jų aptikti akivaizdžiai. Net ir sūris atrodo 
pasenęs ir abejotinas. Suvokiu, kaip esu paveiktas savo santū- 
raus turtingumo. Esu pripratęs prie gero maisto. Nusiauname 

batus ir pliaukšime kojomis upokšnyje. Ji pradeda vandens mū- 
šį, 1r viskas baigiasi tuo, kad abu gulime pusiau išsirengę, o mū- 
sų švarkai siūbuoja džiūdami ant žilvičio šakų, rankovės karo 
tuščios minkštoje gražioje žalumoje. Snūduriuojame žolėje. 

— Aš nieko prieš tą profesiją, Alisa. Bet argi tau ne bjauru, kai 
tave varsto įsimylėjusios akys ir grabalioja letenos? Tai, aišku, 
vienas iš banalių pavojų. 

— Džeimsai! Kaip tau atrodo, kas vyko Šiptono indų plovyk- 
loje ir vasarnamiuose? Nereikia būti aktorei, kad pamatytum, 
kaip vyrai tyko už sofų, skalbinių gręžyklų ir gyvatvorių. Aš nie- 
kad nebuvau daili dama. Visada buvau leidžiamas medžioti paukš- 
tis. Bet dabar, kai pati užsidirbu pragyvenimą, įstengiu pasakyti 
„ne“. Ir aš ne tokia maža kaip tu. Mokėsiu apsiginti, jei kas kė- 
sinsis į mano kūną. 

Ji pastebi, kaip susierzinu jai paminėjus mano ūgį. Valandėlę 
pasvarsto. 

— Puiku, kad moki gerai šaudyti, Džeimsai. Ar turi dabar savo 
pistoletus? Ar vis dar nueini pašaudyti? 

— Mmmmm. Kartais. Kai ligoninėje viskas ramu, mudu su 
Džobsonu nupėdiname iki kalvų. 

— Ir tau nereikia grįžti atgal pjaustyti jūreiviams kojų? 

— Ne kasdien mes tai darome. Kol kas nereikia. Deividas Erski- 
nas taip sutvarkė, kad gavau ilgesnes atostogas. Kad galėčiau 
išlydėti Barį iš šio pasaulio. 

Staiga stoja tyla. Alisa padeda galvą man į skreitą, bet aš jau- 
čiu jos sprande įtampą. 

— Alisa, jis prašo, kad tu atvyktum. 

— Aš negrįšiu. 

Ji keletą minučių tyli, paskui pakeičia temą. 

— Liusė sako, kad būčiau ne blogesnė už Pegę Vofington, jei 
pasistengčiau, bet niekas negali prilygti poniai Džordan. 

Alisa jau leidžiasi į pasakojimą apie savo siekius, į didingą 

savo ateities pasaką, kur didžiausias prasimanymas bus nevaržo- 
mai pabrėžtas faktas, kad jai pavyko susitaupyti šiokią tokią flo- 
rinų krūvelę. Ji vis dar nepaminėjo senojo dailininko, lygiai kaip 
ir neištarė pono Bendžameno Roberto Heidono vardo. Regiu 
blyškius karvių pavidalus laukuose už upės — nejudančius, ste- 
binčius. O virš jų - pirmasis vasaros požymis, mažyčių muselių 
Babelio bokštas. 

Alisa kietai įmigo, veidą padėjusi ant skepetos, ir jos skruoste 
įsispaudė po juo gulinčių akmenukų pavidalas. Regiu vieną aus- 
karą, vis dar tą patį, iš gryno aukso, be abejonės, irgi pavogtą. Ji 
segi tą auskarą nuo vaikystės. Jis teikia jai čigonės sukeisto vaiko 
vulgarumo. Ją visą laiką puola musė ir ji suraukia nosį, bet nepa- 
bunda. Nuveju musę šalin ir mąstau apie tą keistą vis dar gyvą 
meilę. Noriu, kad Alisa visada būtų su manimi. Nonu, kad nie- 
kas nesikeistų. 

Mudu žingsniuojame per kreidinius gūbrius. Dar pora mylių į 
rytus, ir peizažas atsiveria į sodus bei apynių džiovyklas. Laikomės 
miško ūksmės. Lapija dar ne itin tanki, tad saulė užtrykšta ant di- 
džiulio mėlynų katilėlių ploto 1r nudažo miško paklotę plačiais blyš- 
kiai ir tamsiau mėlynais auksu apkraštuotais ruožais. Miško paklotę 
dengia nelytėtas mėlio tvanas, šnaranti mėlio upė, per kurią mudu 
šokinėjam vienas paskui kitą, palikdami paskui save sulaužytų stie- 
bų brydę, mūsų ramaus ėjimo per tuos plotus pėdsaką. 

Alisa pasakoja man apie kasdienį savo gyvenimą, apie įsimylė- 
jusiomis akimis Žvelgiantį į ją šykštų poną Ričardsoną ir apie 
ponią Ričardson, jo baptistę žmoną, kuri sukviečia visus maldai 
ir užsimerkusi linguoja šaukdamasi Viešpaties galios teatro pub- 
likai savo šventomis rapsodijomis. Ji suvaidina man jos kovas su 
besotėmis šeimininkėmis, verčiančiomis juos mokėti pernelyg 
didelę nuomą Vinčesteryje, vaisingosios Hekubos dosnumą ir 
stebuklingus jos vaikus, užtemdančius juos visus (Tai žtwodu, ku- 
riuos tu matei „tableau vivant“, tasai, kur nusičiaudėjo, vardu Dža- 

mijas), tačiau ji niekada nemini senojo tapytojo Džeimso Bario 
ar pono Bendžameno Roberto Heidono. Aksa? Bario modelis? 
Regis, jūs žinote, kas ji. Visi tapytojai pažįstą ponią Džouns. Ji gana 
garsus modelis. Menininkai nepagailės pinigų už jos paslaugas. Man 
pateikė rinktinius eilėraščius, o ne pilną raštų rinkinį. 

Merė En mokė mane niekada neklausti pernelyg tiesių klausi- 
mų, nes gali nepatikti tai, ką išgirsi. 

Todėl aš 1r neklausiu. 

Ir dar aš sužinojau, kad seksualiniai kitų Žmonių susitarimai — 
be galo paslaptingi. Jie neturi nieko bendra su oficialiais papro- 
čiais ir elgesiu. Jiems negalioja joks įstatymas. Mes turime apsi- 
mesti, kad viskas yra taip, kaip turi būti. Aš - gydytojas. Nema- 
nau, kad venerinės ligos ar vaiko susilaukimas — bausmė už nuo- 
dėmę. Ar kad tokia lemtis iš tikrųjų yra įrodymas, jog mano 
ašaringa pacientė pateko į Blogio gniaužtus. Visa tai tiesiog ne- 
sėkmė. Bet aš čia laikausi neįprastos ir nepriklausomos nuomo- 
nės. Matau iškalbingas violetines dėmes, kraują šlapime, neįma- 
nomus paslėpti patinimus. Bet neteisiu. Aš vadovauju ligoninei, o 
ne teismo rūmams. Ir, kad ir kaip ten būtų, tai ne mano reikalas. 

Aš niekada neteisiu Alisos Džouns. 

— Mums jau metas grįžti. 

Alisos akis aptraukia apgailestavimo šydas. Turėčiau priimti 
tai kaip atpildą už šią dieną, bet aš noriu daugiau. Visi mes visa- 
da norime daugiau. Juk negaliu iškąsti dienos šerdį, o luobą nu- 
mest šalin. Norėčiau, kad ši akimirka, ši diena gulėtų ant mano 
delno amžinai. Noriu, kad laikas sustotų. 

Pasižiūriu į Alisą, kramtančią kartų ir, galimas daiktas, nuo- 
dingą mėlyno katilėlio stiebą. Įsitveriu į amžinybę. | 

— Alisa, ar tekėsi už manęs? 

— Tu išprotėjai? 

Ji ištraukia savo ranką iš manosios. Ji šaukia: 

— Tekėti už tavęs? Džeimsai! Tu išsikraustei iš proto! 

Aš nuraustu. Žinau, kad iš karto pasimato visos mano straz- 
danos. 

— Neįžeidinėk mano sveiko proto, Alisa. 

Ji pratrūksta juoku. Aš gatavas apskaldyti jai ausis. 

— Džeimsai, tik nebūk pompastiškas ir paikas. Kaip aš galiu 
tekėti už tavęs? 

Manau, kad jos mestas iššūkis mano vyriškumui ir yra jos at- 
sisakymo priežastis, todėl tampu bauginamai orus. Tačiau - m1- 
vabile dictu* — šitas Alisai net nešovė į galvą. 

— Tu negali vesti aktorės, Džeimsai. Juk tu tarnauji kariuome- 
nėje. Aš turėsiu sutarčių ir būsiu priversta visur važinėti. Man 
gali tekti nuvykt net į Amerikas. O tave paskirs tarnauti į užjū- 
rius. Tu negali vesti moters, kuri neketina keliauti paskui tave, 
kad ir kur tu vyktum. 

Aš pravirkstu, visas mano orumas nuėjo šuniui ant uodegos. 
Ji mane apkabina ir išsitraukia purviną nosinę. 

— O Džeimsai, būk geras, neverk. 

Mudu nuvirstame į mėlynus katlėlius ir pajuntame, kad žemė 
šlaput šlaputėlė. Alisa apkabina mane stipriau. Paskui smarkiai 
papurto. 

— Tu nemyli manęs, —- suaimanuoju. — Zadėjai, kad visada my- 
lėsi, o dabar nebemyli. 

Alisa atsako į tą vaikišką dejonę garsiais pliaukšėjimais man 
per skruostą, per nosį ir per kairę ausį. 

— Užsičiaupk. Paklausyk manęs. 

Nuo jos artumo man gelia veidą. Liaujuos šnopavęs ir klau- 
sausi. 

— Ar tu taip niekada manęs ir nesuprasi, Džeimsai? Aišku, aš 
tave myliu. Aš tave myliu labiau nei savo sielą. Jei man reikėtų 
už ko nors tekėti, tekėčiau tiktai už tavęs. Bet aš noriu gyventi 


* Keista pasakyti - /ot. 

savo gyvenimą. Aš noriu to, ko nori kiekviena moteris, jei ji sau 
nemeluoja, - pinigų ir nepriklausomybės. Aš nebenoriu, kad man 
įsakinėtų, ir nenoriu, kad su manim elgtųsi kaip su mėšlu. Aš 
turiu talentą. Aš nusipelniau sėkmės ir sieksiu jos. Ar tu to ne- 
matai? Aš noriu patikti pati sau. Neįsimyliu nė vieno savo glo- 
bėjo, jei tau patinka juos taip vadinti. Anaiptol. Jie man tik rei- 
kalingi. O aš jiems patinku. Ta sutartis — visiškai aiški. Ir jei aš 
liausiuos jiems patikusi arba man jų nebereikės, sandėris bus nu- 
trauktas. Dabar aš patinku sau, Džeimsai. Aš sugaišau pakanka- 
mai daug laiko, kad patikčiau kitiems. Noriu gyventi savo gyve- 
nimą. Gyventi sau. Ir nenoriu dalintis savo gyvenimu su niekuo. 
Aš niekada netekėsiu. Nei už tavęs, nei už jokio kito vyro. 

Ji Žiūri į mane. Aš tyliu. 

— Ak, Džeimsai. Nežiūrėk taip į mane. Privalėjai Žinoti, ką 
pasakysiu. Aš noriu tapti kuo nors. Man tai labai svarbu. Aš 
noriu to. Tau padėjo turtuolių šutvė, o man padėjai tu. Aš jau 
sakiau tau: niekada nepamiršiu, kad išmokei mane skaityti. 

Jaučiu jos karštą kvėpavimą ant savo sumušto skruosto. 

— Rašyk man ir toliau. Aš dievinu tavo laiškus. 

Aš vėlei pravirkstu. Ji varo mane į neviltį. 

— Nagi, Džeimsai, nekurstyk pasenusių istorijų. Tu nori išgy- 
venti tokią, kai dvarininko sūnus susideda su virtuvės tarnaite 1r 
paverčia ją garbinga moterim. Ji pusėtinai atlieka savo vaidmenį 
svetainėje, bet iš pradžių aukštuomenė jos nepriima į savo tarpą; 
paskui ji užkariauja visų palankumą savo religingumu, ilgainiui 
atversdama tą patvirkėlį į tikėjimą. 

— Aš ne patvirkėlis, — pratrūkstu pasipiktinęs. 

— Bet ir ne tikintis. Džeimsai, paklausyk manęs. Man nereikia 
nei tavo pinigų, nei tavo gyvenimo. Man reikia savo gyvenimo. 
Noriu jį nugyventi taip, kaip man patinka. 

Pakyla vėjas, ir pirmieji vakaro šešėliai perbėga jos veidu. Ne- 
galiu pasakyti, kad man nebuvo duota išsamaus atsakymo. 

* 
Jau po dešimtos ir gana tamsu, aš įplumpinu į prieškambarį. 
Gegužės naktis šalta, o aš kažkur nukišęs pirštines. Regiu savo 
atvaizdą didžiajame veidrodyje ir jaučiuosi siaubingai pažemin- 
tas: toks blankus aprūkęs žmogėnas raudonu žole išžaliuotu 
švarku. 

Ant rūsio laiptų išnyra Rupertas. 

— Geros naujienos, pone. Suradau, kur gyvena Alisa Džouns. 
Ją nusamdė Ričardsono keliaujantis teatras Grinviče. Per Velykų 
mugę ji vaidino Tžojos apsiaustyje. 

Stoviu priešais jį kamuojamas savo apgailėtino vaizdo. Tokios 
reakcijos Rupertas nesitikėjo. Ir iš to, kaip ėmė lakstyti jo akys, 
aš suprantu, kad jis mielai prikiš nagus prie nepagaunamosios 
ponios Džouns. 

— Taigi, pone? Ar man nuvykti rytoj į Grinvičą? 

— Ne, Rupertai. Nebūtina. Verčiau atnešk man karšto van- 
dens. 

Lėtai kopiu laiptais aukštyn, palikęs Rupertą stovėti prieškam- 
baryje, prasižiojusį, neišgirdusį padėkos ir, be abejonės, įtūžusį. 
* 

Paskutinę gegužės savaitę senojo dailininko būklė pablogėjo. Jis 
atsisako valgyti ir mudu su ponia Heris sunkiai įkalbame jį nury- 
ti kelis gurkšnius vištienos sultinio. Dabar jis jau apgailėtinai liesas, 
jo rankos kone peršviečiamos, kaulėtos ir gležnos kaip Žiemos 
šakelės. Liepiu pernešti jį į vėsesnį, ramesnį kambarį apačioje už 
svetainės, arčiau virtuvės. Miegu lovoje, pastatytoje greta jo lo- 
vos. Savo paveikslų jis nepasigenda, nes jau nebesusivokia. Merė 
En žiūrį į jo uždarą ir nurimusį veidą. Jis nebekoneveikia jos, nes 
nebežino, kas ji tokia. 

— Ar pakviesti vėl kunigą? Jis jau gavo paskutinį patepimą. 
Daugiau kaip prieš šešias savaites. 

Merė En nesuglumo: 

— O taip. Fransiskas sako, kad to nebūna per daug. 

Liūdnai pasižiūriu į Barį. Jis tikėjo tais vaidinimais su smilka- 
lais. Manė, kad jie slėpiningj. 

Paskui Merė En sušnibžda: 

— Gali juk prašyti suteikti paskutinį patepimą, patį paskuti- 
niausią patepimą, galutinį... 

Apkabinu motiną ir jaučiu, kaip liekną jos kūną iš vidaus pur- 
to makabriškas juokas. Iš meilės savo kareiviui ji vėl atvirto po- 
piežininke. Ji triskart per savaitę eina su Fransisku į bažnyčią, 
apsigobusi rausvus plaukus dailia juodų nėrinių mantilija. Ji nie- 
kuo netiki. Žaviuosi jos drąsa. 

— Tada nueik pakviesti kunigo, Mere En. Jeigu ne sau patiems, 
privalome tai padaryti Bariui ir Fransiskui. 

Vėliau, jau gerokai po to, kai kunigas išeina, o neįprastai karš- 
ta tam metui popietė pereina į vėsesnius šešėlius anapus gatvės, 
Džeimso Bario kvėpavimas pasunkėja, darosi nelygus. Aš snau- 
džiu lovoje greta jo. Ponia Heris išvyko ir namai paliko visiškai 
tylūs. Aš užsandarinau duris, tad miesto triukšmas atrodo jau 
gerokai nutolęs. Nuleidau visas žaliuzes. Mirtis laukia ant slenks- 
čio, jausdama mano pasirengimus. Mes jau pasiruošę ją priimti. 
Jokių krizės požymių, jokių ryškių pasikeitimų tame tolydžio 
gelstančiame, įdumbančiame veide. Nosis dabar išsikiša, atrodo 
tokia vanagiška, įprastinis Bario putlumas seniai išnyko. Bet aš 
iš karto pabundu, vos tik išgirstu staigų pokytį jo plaučiuose. 
Atrodo, kad jo kvėpavimas atsklinda iš kažin kur labai toli suma- 
žėjusio jo kūno viduje, iš tos jau paskutinės vietos, kur vis dar 
gaudžia jo pyktis, kaskart ilgėjant tarpams tarp jo proveržių. Jis 
labai sunkiai įtraukia kiekvieną oro gurkšnį, krūtinė pasikelia aukš- 
tai, triukšmingai. Man jau nebereikia to medinio stetoskopo. Iš- 
kart suvokiu, kad galas prasidėjo. 

Ramiai suimu jo ranką. Stebiu. Laukiu. 

Staiga išgirstu prislopintą juoką ir neklysdamas atpažįstu žings- 
nius ant laiptų. Merė En jau seniai išėjo. Aš sėdžiu nekrutėda- 
mas ir klausiu savęs, ar man tik pasirodė, kad viršutinėje laiptų 
aikštelėje kažkas yra. Kas gi dar čia atėjo pabūti didingos, rit- 
mingos Bario mirties liudytoju? 

Paskui ir vėl pasigirsta tylus šūksnis, kažin koks balsas jį nutil- 
do ir nuvilnija ramūs šnabždesiai kažkur aukštai ir toli nuo ma- 
nęs. Pirmoji man šovusi mintis — labai paprasta. Jau visiškai prašvi- 
tę. Bet tai juk ne kliūtis rinktis nusikaltėliams, gyvenantiems 
toje gatvėje ir linkusiems taip uoliai persekioti Barį. Senas 
šunsnukis miršta, O gal jau ir miręs. Jie atėjo patikrinti, ką ga- 
lėtų atgauti iš tų duženų. Išsitraukiu iš dėklo pistoletą ir sėlinu 
laiptais aukštyn. 

Studijoje — ne vienas žmogus. Durys plačiai atvertos. Jie net 
nesistengia užsimaskuoti arba pasislėpti. Išvystu tuščią Bario lo- 
vą ir sulankstytą seną dėmėtą ašutų čiužinį, tarsi jis jau būtų pa- 
kviestas namo. Apverstas naktipuodis guli po lentjuostėmis prie 
purvinų skarmalų krūvos. Kitame studijos gale prie jau atideng- 
tos Pandovos stovi ir su džiugiu domesiu tyrinėja kiekvieną jos 
liniją, kiekvieną jos detalę ponas Bendžamenas Robertas Heido- 
nas, O jam įsikibusi į ranką nėriniais pasipuošusi, dėvinti piršti- 
nes ir skrybėlaitę su vualiu, dailiai apsitaisiusi kaip kokia aukš- 
tuomenės dama, ko gero, skolintais drabužiais, elegantiška, dvi- 
veidė, žavinga ponia Alisa Džouns. 

Nė vienas įsibrovėlis iškart nepastebi, kad aš čia. Mane perlie- 
ja pagunda atsikratyti jų abiejų sykiu. Alisa atsigręžia pačiu lai- 
ku, kad pastebėtų, kaip traukiu iš kišenės pistoletą. Ji spygteli. 
Kreipiuosi tik į poną Heidoną: 

— Sere, privalau paprašyti jus tuoj pat išeiti iš šitų namų. 

— Viešpatie švenčiausias! Daktaras Baris. Mums nė į galvą ne- 
šovė, kad čia kas bus. Namas atrodė uždarytas. Visos langinės 
priekyje nuleistos. 

— Pone, net jeigu čia ir nieko nebūtų, vis tiek neturite teisės 
įeiti. Aš reikalauju, kad jūs tuoj pat išeitumėte, arba būsiu pri- 
verstas pats jus išgrūsti. 

Alisa, apimta panikos, įsikibo į jo rankovę. Jos žvilgsnis dar 
nesusitiko su manuoju. Heidonas turi įžūlumo mesti į Pandorą 
paskutinį žvilgsnį prieš Alisai išstumiant jį lauk. Ji stovi išsiŽio- 
jusi, apnuoginta jos kopija nerūpestingai žvilga šviežiu aliejumi 
jai už nugaros. 

— Ponia Džouns pasilieka čia, — rėžteliu. 

Heidonas mėgina prieštarauti: 

— O, nemanau, kad tai įmanoma. 

Žingteliu žingsnį į jo pusę. Jis paskubom prasmunka pro ma- 
ne ir strimgalviais lekia laiptais žemyn. Iš jo sukelto bildesio vi- 
siškai aišku, kad jis mano, jog mirštančio dailininko šiuose na- 
muose nebėra. 

— Aš vis dar turiu raktus, - kuo paprasčiausiai paaiškina Alisa. 

Jos skrybėlaitė ir apsiaustas — nauji, gerai sukirpti, brangūs. Ji 
avi ne savo įprastinius storapadžius, o atlasinius vakarinius bate- 
lius. Ji čia atėjo ne pėsčiomis. Perbėgu akimis kiekvieną jos pliu- 
mažo colį. Heidonas nėra turtingas žmogus. Jis niekada nebūtų 
sumokėjęs už visa tai. Ji gracingai nurausta, paskui pažiūri man 
tiesiai į akis, galiausiai susidūrusi su manim žvilgsniu, tokia už- 
sispyrusi ir įžūli. 

— Sakei, jis mane kvietė. Tad aš ir atėjau. Ar jis jau mirė? 

— Vadinasi, tu niekad netekėsi už manęs nei už jokio kito vyro. 
Ar ne todėl, kad tau geriau turėti tiek vyrų, kiek tu nori? Kam gi 
apsiriboti vienu? Manai, nepažinau tavęs Bario paveiksluose? Ar 
daugybėje pono Heidono teplionių? 

Alisa pasidaro dar aukštesnė. Jos orumas tiesiog nuostabus. 
Veide išnyko visos spalvos. Ir vis dėlto aš negaliu prikibti nei 
prie tų linijų, nei prie kalbėsenos. 

— Atsiprašau, pone. Aš čia nepasiliksiu, kad mane įžeidinėtų. 

Išeina. Ir tai puikus paskutinis brūkšnys, pastatęs mane į dera- 
mą vietą. Ji neskubėdama leidžiasi laiptais, aš paliktas stovėti 
priešais kerintį Alisos nuogumą. Pati ponia tuo tarpu uždaro ir 
užrakina paskui save priekines duris. Girdžiu, kaip ant plytelių 
nukrinta raktai, kuriuos ji įmeta pro pašto dėžutės plyšį. 

Visas tas reikalas pasibaigia per pusę minutės. Stoviu įdūręs į 
Pandorą akis kur kas ilgiau, negu truko išgrūsti iš Čia Alisą ir jos 
meilužį dailininką. Galiausiai sukrėstas iki širdies gelmių nubin- 
dzinu laiptais žemyn pas Barį, kuris vaduodamasis mirtimi guli 
netrikdomas, nuleidęs smakrą ant krūtinės. 

Maždaug vidurnaktį jis atsimerkia ir kantrus, išsekęs mato, 
kad aš stebiu jį. Jo balsas labai silpnas, bet paslaptingai norma- 
lus, beveik žvalus. 

— Atvesk man Alisą, brangusis. Ji suteikė tiek laimės seniui. 

Tai buvo paskutiniai jo žodžiai. Iš karto po pirmos valandos 
nakties jis liovėsi kvėpavęs ir mirė. 

k 

Deividui Stiuartui Erskinui, vienuoliktajam Bačano grafui, jau 
septyniasdešimt šešeri. Bet štai jis stovi prieš mane toks didingas 
su tais bridžiais ir pudruotu peruku. Jo surauktos apykaklės pui- 
kiausiai iškrakmolytos, medaliai sukabinti ant krūtinės, viskas 
persunkta silpnu rožių vandens ir drėgmės, tos įkyrios apipeliju- 
sių užpakalinių koridorių plytelių ir seniai nebeatidaromų balti- 
nių spintų drėgmės, mišiniu. 

Mes tyrinėjame krūvą oficialiais antspaudais pagražintų do- 
kumentų. Stovime prie nediduko apskrito stalelio, ant kurio gu- 
li sidabrinis padėklas su keturiomis nepaliestomis taurėmis at- 
šaldyto šampano, burbuliukai renkasi jo paviršiuje. Perskaičiau 
dokumentus ir perduodu juos Fransiskui. Merė En stovi pasistie- 
busi 1r skaito per jo alkūnę. 

Aš pelniau didelį paaukštinimą. Esu paskirtas ginkluotųjų pa- 

jėgų chirurgo pavaduotoju Gerosios Vilties kyšulyje, piečiausia- 
me Afrikos taške. Keiptauno generalgubernatorius asmeniškai 
paprašė, kad būčiau ten paskirtas. Jis buvo supažindintas su ma- 
no darbu Portsmute ir Četheme. Jis nekantrauja su manim susi- 
pažinti. Jis tikisi, kad aš suteiksiu jam garbės būti asmeniniu jo 
šeimos gydytoju. Jis daug iš manęs tikisi. Ir siunčia linkėjimus 
savo brangiems draugams Deividui Stiuartui Erskinui ir gene- 
rolui Fransiskui de Mirandai. Lieka ištikimiausias ir prieraišiau- 
sias jų draugas ir pan., ir pan. 

— Tau tai puiki proga, kareivi. 

— Bet tai juk taip toli, taip toli... - Merės En balse justi ašaros. 

— Aš velnioniškai tavimi didžiuojuosi, berniuk, - sukužda Dei- 
vidas Erskinas. 

Pastebiu neryškią didėjančią kataraktą kairėje jo akyje. 

Mano protą sustingdo banalybės, kurių Alisa taip nemėgsta. 
Jei negaliu jos užkariauti, tai paklajosiu po pasaulį. 

KETVIRTA DALIS 


Kolonija 


Švintant jūroje išniro sala. Vos tik ėmė ryškėti ta nekintama toli- 
ma linija, skyrusi padūmavusį orą nuo tamsesnio mėlio, atsivėrė 
jūros ir dangaus simetrija, ir piestu atsistojo kažin koks nelygus, 
kuprotas pavidalas, nors ir gerokai toli, tačiau įžiūrimas. Baris 
atsirėmė alkūnėmis į turėklą. Nustatyti atstumus tame tamsiai 
mėlyno oro siūbavime buvo sunku. Prieš kelias valandas štor- 
mas šėlo kaip pasiutęs, ir anksti išsituštinę Bario viduriai mielai 
priėmė dubenį stiprios žaliosios arbatos. Niekas iš jo bendrake- 
leivių nedrįso išeiti į denį. Laivas atrodė keistai tuščias, be žmo- 
nių. Nuo bangavimo grindlentės tarsi išsitempdavo ir girgždėjo 
jam po kojų. Baris perbraukė ranka per akis. Jis buvo įsitikinęs, 
kad naktį vienu metu pajuto, kaip kūnas atsiskyrė nuo gulto, 
sekundę pakibo ore, paskui nejautrus ir vėl tėškėsi žemyn į dvo- 
kiančias paklodes. Jis žvelgė į blyškų horizontą. Sala tebebuvo 
kur buvusi. 

Pro šalį prakuduliavo apdriskęs berniūkštis, kuriam, regis, buvo 
patikėtos jų gyvybės. Jo kojos buvo nudryžuotos derva. Baris 
čiupo jį už rankovės. 

— Ar būtent ten mes ir plaukiame? 

— Taip, pone, - abejingai atsakė berniukas. 

— O ar nuplauksim prieš sutemstant? 

Berniukas pakėlė akis į šviesėjantį dangų. 

— Taip, pone, jeigu bus vėjas. Ne, pone, jeigu vėjo nebus. 

Baris liovėsi klausinėjęs. Praėjusią naktį vėjo buvo į valias. Jis 
sutelkė visą dėmesį į tai, kaip išlaikyti neišlaisčius Žaliąją arbatą, 
slidinėjančią nuo vieno dubenėlio krašto prie kito pagal laivo 
siūbavimo ritmą. Kai vėl pakėlė akis, sala jau buvo nebe tokia 
ryški, bet vis dar toje pačioje vietoje. Ji netgi pasislinko tolėliau 
horizontu. Denyje niekas nesirodė. Baris atsisegė veržiančias sa- 
gas ir netvirtai atsirėmė į turėklą. Šviesa ėmė tirštėti, nors dar tik 
metų pradžia. 

Buvo vasaris. Keiptaune galėjai tikėtis saulės. Anglijoje tokiu 
dienos metu, jei išsigiedrija, ant lapų gali įžiūrėti visus rasos la- 
šelius. Bet čia, jūroje, pasistūmus toli į pietus, rytinėje Vidurže- 
mio jūros dalyje, vaiskus priešaušrio vėjas užimdavo kvapą ir 
akimoju sutirštėdavo į matinę baltą Pietų šviesą. Bariui dar ne- 
spėjus nuleisti akių sala išnyko. Jis prarado viltį. Ko gero, jie 
niekada nebepasieks žemės. 

Siūbavimas smarkėjo. Kabindamasis į virves Baris nusvirdu- 
liavo nugludintais laiptais žemyn į savo kajutę. Ant trapo trum- 
pam pasirodė jo bendrakeleivė. Tai buvo vyresnioji panelė Ho- 
ton, tokia netekėjusi dama, lydinti savo dukterėčią. Jos palaidinė 
buvo susitaršiusi, o skepeta nusėta neminėtino skysčio dėmių. 
Prie burnos ji laikė prispaudusi nosinę. 

— Ak, daktare Bari, - sumurmėjo ji graudžiai. 

— Tuojau pat atsigulkite, ponia. Ir gurkštelkit kelis gurkšnius 
saldžios arbatos. 

Tai buvo jo pirmas ir paskutinis mėginimas gydyti tą paplitusią 
ligą. Jis skubiai nėrė į savo gultą. Psichė atrodė tokia liūdna šlubo 
ir apgailėtino kailio krūva po mediniu suolu, pritvirtintu prie grindų 
varinėmis kniedėmis. Kai Baris rakino duris, ji ėmė inkščioti. 

— Nesijaudink, brangioji, — kreipėsi Baris į šunį, lįsdamas į 
nemaloniai tvoskiančias paklodes. - Niekas nesmogia į gražų snu- 
kį, kai juos kankina jūros liga. 

Pro iliuminatorių akinamai suspindo saulė. Baris užsitraukė 
ant veido paklodes ir sudejavo. 


X 

Laivas įplaukė į doką tą patį vakarą. Šviesai vėl temstant pakran- 
tės stoginės tapo aiškiai matomos. Sveikatos apsaugos pareigū- 
nai atirklavo jų pasveikintu ir užkopė į denį patikrinti laivo doku- 
mentų ir lago. Paskutinį kartą jie buvo trumpam įplaukę į uostą 
Italijoje, tad, regis, karantino periodas buvo nebūtinas. Visi pa- 
reigūnai norėjo susipažinti su daktaru Bariu. Kurį laiką jis spau- 
dė visiems rankas ir stengėsi atlaikyti atvirai tiriančius Žvilgs- 
nius. Visi žibintai laivo denyje žybsėjo sutemose atsakydami į 
pakrantės žibintų žybsnius. Portas Heltas, linksmas raudonvei- 
dis vyrukas braškančia per siūles uniforma, nereikalavo, kad Psi- 
chė laikytųsi taisyklių, ji gavo leidimą išlipti į krantą drauge su 
savo šeimininku. Visi keleiviai jau buvo išėję į denį ir lalėjo iš 
susijaudinimo. Bariui į vieną ranką buvo tvirtai įsikibusi jaunes- 
nioji panelė Hoton, vis dar išblyškusi ir patraukli po tų nakties 
kančių, kita ranka jis rūpestingai laikė savo baltą pudelį. 

— Juk mes dar pasimatysime, ar ne, daktare Bari? — audringai 
paklausė abi panelės Hoton. 

Mandagus nedidukas gydytojas pakerėjo abi damas savo se- 
namadiškomis manieromis, atsiskyrėlio reputacija ir nereliginė- 
mis pažiūromis. 

— Aš aplankysiu jus, kai tik turėsiu laisvo laiko. O dabar gal 
galėtumėte išsirinkti kurį nors uniformuotą vyrą ana ten? 

Tačiau toje ankstyvoje tamsoje nebuvo nieko, kas rodytų, kad 
čia esama kariškių. Vėjas vis dar buvo malonus ir šiltas. Visi 
keleiviai išreiškė savo pasitenkinimą ir nuostabą, o Anglija buvo 

paskelbta esanti drėgna ir nesveika šalis, kurioje žiemą klimatas 
tiesiog nepakenčiamas. Visi pritarė išsakytoms banalybėms: ke- 
lionės jūra — šlykščios ir jų reikėtų vengti visomis išgalėmis, o 
nuo šuolio į jūrą juos išgelbėjusi tiktai maloni draugija, į kurią 
jie turėjo laimės būti nusviesti, bei žolių arbatos, rekomenduo- 
tos gerbiamo daktaro Bario, kuris akivaizdžiai ir be pašalinės 
pagalbos išgelbėjo jiems gyvybę. 

Kai pirma virvė atsitrenkė į geležinius žiedus, įtvirtintus me- 
diniame mole, pasigirdo garsūs ir džiugūs keleivių šūksniai. Kiek 
tylesnis buvo atsakymas menkos minios, susispietusios aplink 
stogines. Pagaliau jie atvyko į koloniją. Žmonių grupė denyje 
susiskaidė, visi puolė rinkti krūvon skrybėlių dėžių, lagaminų, 
apsiaustų, šalikų ir krepšių. Baris valandėlę pastoviniavo prie tu- 
rėklų, glostydamas Psichę, kad ši nelotų. Laukiančiųjų minioje 
nebuvo nė vieno uniformuoto. 

Tačiau kai Baris nusileido trapu, atsargiai statydamas kojas, 
nes šis buvo drėgnas ir svyravo, o jo kulnai painiojosi tarp vir- 
vių, mažutis tamsaus gymio vyras tankių juodų plaukų kepure 
įsikibo jam į apsiausto rankovę. 

— Daktare Bari, pone. Aš - Aizekas. Aš jūsų tarnas, pone. 

Prisistatęs Aizekas žemai nusilenkė. Toji tarnystė, matyt, bu- 
vo suvokiama tiesiogiai, nors jis pareiškė tai džentelmeniškai oriai 
ir griežtai. Ir Baris tą pareiškimą taip ir priėmė. 

— Man didelė garbė, Aizekai. 

Mirgančioje tamsoje juodu paspaudė vienas kitam ranką: du 
nedidukai vyrai, abu alsuojantys droviu orumu. 

Transporto priemonę, turėjusią nuvežti juos į kalvą, kur buvo 
ligoninė, Aizekas apibūdino kaip dviratę karietą. Jis ištarė „ku- 
rieta“. Tas daiktas pasirodė esąs nežinia kada sukonstruotas veži- 
mas su vienu, nesaugiai pritvirtintu žibintu. Bet arklys buvo ma- 
žas, stiprus ir neklumpantis, jis vienintelis iš viso to ekipažo įkvėpė 
pasitikėjimo. Uosto Žiburiai menko jiems už nugarų, kai jie kra- 

tydamiesi ir linguodami kopė viršun į nepažįstamą spengiančią 
tamsą. 

Baris buvo pernelyg sutrikęs, kad nuveiktų ką nors daugiau, 
išskyrus tai, kad prieš pasišalindamas paguodė Psichę savo paties 
daržovių sriuba ir duona. Jis nė neapsižvalgė, tačiau smulkiai 
paaiškino Aizekui, kur pastatyti lagaminus. Jie privalėjo likti už- 
rakinti. Baris neatidavė tarnui jų raktelių ir akivaizdžiai ketino 
pats juos iškrauti. Taip dar nebuvo daręs joks kitas šeimininkas. 
Patarnautojai drovėjosi pasveikinti naująjį šeimininką, tačiau 
spoksojo pro duris ir iš už pertvarų, trokšdami vogčia pažvelgti 
į tą mažą, raudonplaukį, gražių manierų žaislinį kareivėlį. Psichė 
suurgzdavo vos Aizekui prisiartinus, o pavargęs gydytojas ją su- 
bardavo. 

Nuėjęs į savo miegamąjį jis paprašė, kad Aizekas atneštų karš- 
to vandens, ir paėmė jį iš tarno rankų prie durų. Paskui užsiraki- 
no. Raktas buvo ryžtingai pasuktas atsiskiriant nuo Aizeko ir 
patarnautojų, kurie atsitraukė per vėsius šešėlius prie šiltai ir in- 
tymiai žybsinčių virtuvės lempų ir susėdo prie stalo pasidalinti 
pirmaisiais įspūdžiais apie naująjį šeimininką. 

k 
Reputacijos — tarsi nepiktybiniai parazitai. Jomis apdalintasis ar- 
ba jų šeimininkas dažniausiai nežino, kad jų turi. Baris būdavo 
apdairiai atviras, kai sutikdavo žmones pirmą kartą. Jam buvo 
nesvarbu, ar turi reikalo su tituluotais lordais, ar su plikais ho- 
tentotais, — jo kalbos tonas ir manieros visada būdavo vienodi. 
Ir jis nė per nago juodymą neišsiduodavo manąs, kad pliki ho- 
tentotai — kur kas sveikesni už tituluotus lordus ar bent jau, be 
jokios abejonės, turi kur kas mažiau ką slėpti. Bet Aizekas neįta- 
rė, kad gydytojas buvo demokratas tiek forma, tiek turiniu. Jis 
pasveikino savo naująjį šeimininką su gerai slepiama baime. Ba- 
rio reputacija daugeliu mėnesių aplenkė jį patį, ir kolonija kun- 

kuliavo paskalomis. Tai buvo nedidukė paskalų buveinė, kaupi- 
na šėlstančių gandų bei spekuliacijų kanalų, kitaip tariant, troš- 
kių svetainių, kuriose gausiai rinkdavosi nuobodžiaujančios aris- 
tokratės anglės. 

Toje saloje, prieš sugrįždamas į Angliją, peržiemojo pulkinin- 
kas Berdas. Jis puikiai pažinojo Barį. Juodu kartu tarnavo Keip- 
taune. Pulkininkas Berdas suriaumojo iš džiaugsmo: 

— Taigi! Jūs gavote Barį, ar ne taip? Linkiu jums sėkmės. Jis 
tikras laukinis ir tironas. Be jokio pasigailėjimo. Ten jis įvykdė 
tikrą revoliuciją ligoninės veikloje. Ir jau pirmaisiais metais įkū- 
rė raupsuotųjų koloniją tiems vargšams ligų nuniokotiems žmo- 
gėnams, kurių šiukštu prisiliesti. Nors ir pats gerokai prasimušė. 
Buvo asmeninis gubernatoriaus šeimos gydytojas. Kai atvyko, 
jis buvo tik chirurgo padėjėjas, o išvyko jau kolonijų medicinos 
inspektorius. Įsakinėjo visiems aplinkui, nekreipdamas į nieką 
dėmesio. Ir jam patiko tai daryti! 

Pulkininkas Berdas perteikė savo požiūrį į Bario despotišku- 
mą nestokodamas pagarbos jo profesiniams gebėjimams. 

— Galite būti tikri, jis velnioniškai puikus daktaras. Jis išgelbė- 
jo gubernatoriui gyvybę dar 1818 metais, kai serą Čarlzą pakir- 
to šiltinė. Visi jau buvome praradę viltį išgelbėti tą vyruką, ) jis 
buvo jau visas geltonas nuo karštligės. Šiurpus dalykas. Žmona 
išprašė iš namų visus vaikus. Bet Bario niekas neišgąsdino. To 
žmogaus rankos — ledinės, ir jis išvis be nervų. Bent aš jų ne- 
pastebėjau. Jis savotiškas originalas. Vadovaujasi instinktais ir 
labai tvirtai tiki savo nuomone. Bet niekada netenka gailėtis pa- 
klausius jo patarimo. Tiesą sakant, jeigu nepaklausai, blogai bai- 
giasi. Ir nesu matęs švelnesnio vyruko, kai kas nors iš tikrųjų 
rimtai suserga. Tačiau dirbti su juo neįmanoma. Privalai jam pa- 
klust. Be to, tik leisk jam — ir jis iššaudys visus simuliantus! 

Pulkininkas Berdas atlošė galvą ir išbaubė daugiau pastabų. 
Paskui leidosi į fantastišką pasakojimą apie didžiąją kelionę į ša- 

lies gilumą. Ponios virpėjo iš pasitenkinimo, kai jis vaizdingai 
pasakojo apie laukinius dramblius, riaumojančius pakeltais straub- 
liais, apie baltus, tviskančius raganosius, kurie vos neužpuolė jo, 
apie liūtą, stovykloje vidury nakties nudžiovusį vieną juodaodžių 
berniukų, tačiau priverstą išsiskirti su savo grobiu, kai pats pul- 
kininkas Berdas iššoko iš palapinės mojuodamas pistoletais, tai- 
gi tas vaikiukas išsigelbėjo tik truputėlį sužalotas. Taip, taip, šiek 
tiek kraujo buvo pralieta, bet alpti dėl to neverta. Tradicinis to 
numatomai herojiško nuotykių pasakojimo epizodas buvo toji 
akimirka, kai gubernatorius, lydimas pulkininko Berdo, kapito- 
no Šeridano ir mažuliuko daktaro Bario, susidūrė su Gaika, kafi- 
rų genties vadu, su jo trijų šimtų kareivių palyda — visi jie buvo 
visiškai nuogi, išskyrus plunksnas ir tatuiruotę, ir mojavo savo 
ietimis. 

— ... visi laikėsi iš paskutiniųjų, bet anie buvo nuožmūs vyru- 
kai, sakau jums atvirai, jie galėjo persmeigti mus dešimt kartų, 
jei tiktai būtų linkę tai padaryti. Gubernatorius buvo labai orus. 
Mandagus, bet neįbaugintas. Baris buvo jo vertėjas. Nė neįta- 
riau, kad tas vyrukas moka kalbėti taip greitai ir taip šiurkščiai 
kaip tie čiabuviai net jų gimtąja kalba. Jis viską suderėjo. Ir ne- 
sutriko nė dėl vieno jų žodžio. Rodės, jis jautė pareigą nenusi- 
leisti. Ir žinojo, kaip parinkti tikslų kilnaus nenuolaidumo toną 
net ir tuomet, kai kalbėjo kafirų kalba. Mūsų palyda atrodė pui- 
kiai. Na, visi buvome apsikarstę metalu ir plunksnomis: vilkėjo- 
me visą uniformą, kad ir kaip buvo karšta. Tai Bario nuopelnas. 
Jis nebūtų sutikęs kitaip. Jis laikė tai pagarbos reikalu. Tegu tas 
Gaika ir juodaodis laukinis, tačiau karalius iki paskutinio colio. 
Tokios nuomonės laikėsi Baris. 

"Tai, kad Berdas nemėgo Bario, tačiau jo elgsena jam darė įspū- 
dį, neišsitrynė iš kolonistų atminties. Sklandė dvi istorijos: viena 
apie kivirčą, kurio metu Baris per vakarienę vaisių peiliu nukirto 
savo priešininkui pirštą. Ponios klausydavosi jos pašiurpusios. 

Visi nekantravo pakviesti tą ūmų mažą gydytoją į savo namus 
vakarienės. Kita istorija jau buvo pribrendusi pagražinimams. 
1820 metų gruodį susirgo pats Šventosios Elenos salos impe- 
ratorius, ir grafas Baturstas pasiūlė ieškoti pagalbos Keiptau- 
ne, kur serui Čarlzui Somersetui tarnavo puikiausias kolonijų 
gydytojas. Napoleonas mirė dar prieš atsakymui pasiekiant 
Šventąją Eleną, tačiau kadangi gandas nusklido iki pačių to- 
liausių kolonijos kampelių, labai daug kas tikėjo, kad per savo 
paskutinę ligą imperatorius Napoleonas buvo gydomas garsaus 
daktaro Bario. 

Kur tik apsilankydavo, Baris visur patraukdavo dėmesį, ir vis 
atrodė, kad jis tai daro sąmoningai. Ponia Lois Čans, pažinojusi 
Barį Keiptaune, paprašyta atsiuntė daug kartų cituotą laišką, ku- 
riame ji aprašė tą puikųjį daktarą; laiškas keliavo pirmyn atgal 
po tvankias svetaines ir buvo uoliai studijuojamas iš už tolydžio 
plastančių japoniškų vėduoklių. 


Jis tobulas šokėjas, 17 aš patyriau tą malonumą ne vieną kartą. 
Nepriekaistingomis manieromis miegamajame jis užkariavo kelius į 
daugelį širdžių. Šiaip jau jis mėgstantis Airtuoti vyras. Jis tiesiog už- 
kariauja moteris tr jo mazos baltos rankos pasižymi ypatingu grožiu. 


Tai buvo detalės, kokių nepateikė pulkininkas Berdas, bet po- 
nioms tai buvo dangaus mana. 

Jokia šeima neišsaugo paslapties nuo tarnų. Aizekui buvo pa- 
teikta viena iš svetainių pasismaginimo versijų. Jis nepatikėjo, 
kad Baris būtų nukirtęs kariškiui pirštą, net jeigu jį ir buvo apė- 
męs įsiūtis, jau vien dėl to, kad jis, kaip etatinis karo gydytojas, 
būtų privalėjęs vėl jį prisiūti. Šiaip ar taip, Aizekas dažnai bliz- 
gindavo vaisių peilius gydytojo namuose, ir jie vargiai būtų ga- 
lėję įpjauti prinokusio abrikoso odelę. Tačiau jis tvirtai tikėjo isto- 
rija apie Napoleoną. Savo šaltais blyškiais delnais Baris užspau- 

dė imperatoriui akis. O ypač jis įsidėmėjo, klausydamasis tų gan- 
dų, kad Baris buvo despotiškas ir užsispyręs. Tai ne itin malonūs 
bruožai šeimininkui. 


* 

Pirmas Bario išgirstas garsas, vos išaušus vėsiai aušrai, buvo lau- 
ke pro šalį nuskambėję varpeliai. Žvangantis srautas plūstelėjo 
per baltas uolas ir kvepiančias kalvas, apaugusias žydinčiais roz- 
marinais ir laukiniais čiobreliais. Baris plačiai atvėrė langines ir 
pažvelgė laukan. Ožkų ausys buvo ilgos it nulėpę liežuviai, o 
dailios uodegos turėjo baltus kuokštus. Bidzendamos daubos pa- 
kraščiu, jos skimbčiojo be jokių pastangų, paskui pakilo į pievas, 
lydimos berniuko ir dviejų šunų. Baris Žiūrėjo įkandin, kol jie 
pradingo iš akių. Jis nusprendė pareikalauti, kad jam kas rytą 
pristatytų šviežio ožkų pieno. 

Kai pasirodė Aizekas, nešinas dubeniu karšto vandens, gy- 
dytojas jau buvo apsirengęs ir tyrinėjo patalpas, pasikišęs po 
pažastimi savo pudelį. Paliepimus dėl maisto ir baltinių jis išsa- 
kė labai ramiai, be jokio pabrėžtinumo. Aizekas įdėmiai jį iš- 
klausė. Daktaras norėjo, kad jam patiektų šviežio tų pro šalį 
prabidzenusių ožkų pieno ir šviežių vaisių bei daržovių. Paskui 
pradėjo klausinėti. 

— Ar čia būna šalnų? 

— O taip, pone. Šalna aplanko mus kas penkerius metus, o 
aukštai kalnuose visada yra sniego. 

Aizekas pateikė šią informaciją užtikrintu tonu, manydamas, 
kad anglų gydytojas jau ilgisi savo gimtinės šalčio. Jis taip sten- 
gėsi sakyti tai, ką reikia, kad nepastebėjo ironiškai išlenktos Ba- 
rio lūpos. Šis nusisuko ir patenkintas tyrinėjo šiurkščias baltos 
uolos, kyšančios iš kalvos virš kolonijos, apybraižas. Namus su- 
po nedidukas sodas, ką tik palaistytas, sprendžiant iš tos raudo- 
nos žemės kvapo. Baris atkreipė dėmesį, kad jame žydi tamsiai 

violetinė ir ryškiai raudona bugenvilija. Jis šypsojosi žiūrėdamas 
į ryškių spalvų linijas: kreminės kareivinių sienos ir Žali stogai, 
sodrus dangaus ankstyvo ryto mėlis. Jis negalvojo apie Angliją. 

Kariuomenei skirti pastatai būrėsi atskirai nuo kitų ant nedide- 
lio kalvos gūbrio virš miesto, ir juos matei žiūrėdamas virš įlankos 
į jūrą. Kareivinių šviesos buvo vienintelis aiškiai matomas daiktas 
praplaukiantiems laivams, nes miestas buvo užstotas švelniai iš- 
lenkto žemės piršto, užsibaigiančio storu nedideliu turkų fortu, 
pastatytu keturioliktame amžiuje. Įlankoje buvo gausu žvejų lai- 
vų, plūduriuojančių sekliuose vandenyse. Baris padarė išvadą, kad 
didelių laivų prieplauka tikriausiai yra kitapus kalvos ir iš šio na- 
mo jos nematyti. Jam patiko uždarokas inspektoriaus pavaduoto- 
jo būstas, iš kurio jis galėjo žiūrėti į palmėmis apkraštuotą espla- 
nadą apačioje, į elegantiškus namus ir kvepiančius, deramai pa- 
laistytus jų sodus. Jis netgi įžiūrėjo aštuoniolikto amžiaus teatro 
pastato kolonas ir taurų frontoną, papuoštą keliomis dangiškomis 
mūzomis, prigludusiomis prie Apolono vežėčių. Kai po kelių die- 
nų įdėmiau į jį įsižiūrėjo, pamatė, kad žuvėdros suteršė tas statulas 
pageltusiomis išmatomis pačiose įtaigiausiose jų vietose ir kuo 
ramiausiai susisuko gūžtas po Apolono ratais. 

Saulė jau kepino. Baris, tiesus it styga, sėdėjo verandoje atsi- 
rėmęs į kreminės spalvos pagalves ant žalių nendrinių baldų. Jis 
gėrė arbatą su saldžiais paplotėliais ir vaisiais. Aizekas stebėjo 
savo tylų šeimininką su apdairiu smalsumu. Daktaro manieros 
buvo malonios ir švelnios. Matyt, jis niekada nepakeldavo balso. 
Tačiau kiekvienas jo judesys, pati jo poza tarp pagalvių rodė jį 
jaučiant, kad Aizekas čia ir stebi jį. Tarnas suprato, kad jis jau 
nebėra nematomas, kad ir jis pastebėtas bei stebimas. Toksai ne- 
įprastas dalykas jam įvarė siaubą. Jis jau nebegalėjo rinkti infor- 
macijos sau nepakenkdamas. Sukdami ratus vienas apie kitą ir 
nepratardami nė žodžio, šeimininkas ir tarnas vedė derybas dėl 
teritorijos, kurią reikėjo pasidalinti. 

Balto pudelio, ką tik godžiai surijusio pusę vištos be kaulų, 
paglostyti jis negalėjo. Tas padaras, toks pat delikatus ir išrankus 
kaip ir jo šeimininkas, buvo akivaizdžiai piktas ir suurgzdavo 
kiekvieną kartą, kai tik Aizekas prisiartindavo. 

Paskui pasigirdo risnojančių į kalną arklių kanopų kaukšėji- 
mas. Aizekas ir Baris liko verandoje 1r nenuleido akių nuo kylan- 
čio dulkių debesies. Po kurio laiko, gaubiamas prunkštimo ir 
dunksėjimo, iš už namo kampo išniro labai stambus vyriškis, 
apsirengęs oficialiai, bet paskubom, palikdamas neryškius kojų 
pėdsakus rasotoje vejoje. 

— Daktare Bari, - užriaumojo jis dar gerokai prieš tai, kai pa- 
spaudė daktarui ranką, - labai prašau man atleisti. Puolu prieš 
jus ant kelių ir atsiprašau. Aš privalėjau pasitikti jus prieplaukoje 
su deramomis ceremonijomis, bet jūs atvykote viena diena anks- 
čiau. O aš buvau jau viską surepetavęs su orkestrėliu. Ką man 
dabar daryti? Tikriausiai pasakysite, kad mane nurungė vėjas. 
Bet nieko. Priversiu juos atlikti visa tai kita proga. Mes nuolat 
rengiame šiokias tokias ceremonijas. Laba diena, pone. 

Galiausiai jis ištiesė ranką. 

— Su kuo turiu malonumo kalbėti? — Baris žengė į priekį, toks 
kaip niekad mažas, nepaisant švarko su peteliais ir aukštų kulnų. 

— Ak, po galais, atleiskit. Valteris Herisas. Aš — viceguberna- 
torius. 

Herisas niekada nebūdavo šiurkštus sąmoningai. Jis jau taip 
daug žinojo apie Barį, kad laikė gydytoją žmogumi, kurį daugy- 
bę kartų buvo sutikęs. 

Baris pajuto, kaip jo šaltą ranką sugniaužė prakaituojantis 
spaustuvas. Herisas buvo panašus į bedarbį kaperį, kažkur nu- 
kišusį savo brigą. Jo plaukai prašėsi pakerpami, o perdėta pa- 
puošalų gausa rodė jį esant ne visai didiką. Bariui jis iškart pa- 
tiko. Herisas nesusilaikė nepadaręs pastabos apie siaubingai šal- 
tas Bario rankas. 

— Ką gi, prasta kelionė? — sugriaudėjo užjaučiamai. 

— Ar galėčiau pasiūlyti jums kuo atsigaivinti? — sukinėjosi tarp- 
dury Aizekas. 

— Būtų neprošal. Labas rytas, Aizekai. 

Herisas įdribo į vieną iš nendrinių krėslų pabrėžtinai dunkste- 
lėdamas. Jis nusprendė, kad Baris negali būti kolonijos medici- 
ninės tarnybos Čingischanas, kaip visi tvirtino. Jis atrodė keisto- 
kas, bet aiškiai šaunus ir nepriklausomas vyrukas, iš tų neįnorin- 
gųjų. Pulkininkas Berdas palygino jį su Robespjeru, visada 
pasipuošusiu madingiausio atlaso švarku. Herisui dabar šitai at- 
rodė gan skandalinga ir akivaizdžiai netinkama tokiomis aplin- 
kybėmis. Herisas puikiai gebėjo palaikyti pokalbį be jokios pa- 
galbos 15 šalies, ir būtent tai dabar ir darė. 

— Tik nieko valgomo, jei galima. Vien tik arbatos, Aizekai. Aš 
jau papusryčiavau. Atėjau perduoti gubernatoriaus sveikinimus. 
Ir savo irgi, savaime aišku. Ir visų mūsų atsiprašymus. Pirma Ži- 
nia, kad laivas jau atplaukė, buvo tie karantino dokumentai, ku- 
riuos pristatė panelės Hoton. Vadinas, jūs patekot į tą audrą. Siau- 
bingas reikalas. Ji nuvertė vieną mūsų palmę prie forto ir nuplėšė 
porą stogų. Šiaip jau žalos nedaug. Visi žvejai buvo namie. Šiau- 
rinės salos dalies nepalietė. Iš kur, po galais, Aizekas sužinojo, kad 
jūs atplaukėte? Ko gero, visą laiką stebėjo laivus. Įsivaizduokite, 
visi buvome pasirengę jau kelias dienas. Penktadienį vakarieniau- 
sime pas gubernatorių? Tai bus oficialus jūsų pasveikinimas. Bet 
jis norėtų pamatyti jus prieš tai. Kai tik galėsite. Pernai jis neteko 
žmonos. Manau, jūs jau girdėjot tai. Aš — jūsų paslaugoms. Ką 
norėtumėte nuveikti? Apžiūrėti grožybes? Užsukt į klubą? Visos 
damos nesitveria smalsumu laukdamos pasimatymo su jumis. 

Šitoje vietoje Herisas supratingai mirktelėjo ir trumpam 
nutraukė savo nenutrūkstamą riaumojimą. Tačiau jam šovė į gal- 
vą, kad, būdamas akivaizdžiai delikatus vyrukas, Baris gali ne- 
mėgti užuominų, tad puolė vėl tarškėti: 

— Kolonija nedidelė. Bet mes visi neblogai prisitrynėme vieni 
prie kitų. Keliai čia, Žinoma, siaubingi, tad visuomenės gyveni- 
mas koncentruojasi daugiausia mieste. Atvariau jums arklį. Su 
palinkėjimais nuo gubernatoriaus. Jis turi nuosavą arklidę. Jums 
davė vieną geriausių. Gubernatorius - dosnus vyras. Ačiū, Aize- 
kai. Nuostabi. Taip. Išgersiu dar puodelį. 

Tasai arklys buvo didžiulė bėra kumelė su ryškiu baltu ruožu 
per visą snukį ir keturiom baltom kojinaitėm. Puiki pasijodinėti 
vyrui su tvirta sėdyne ir tvirtomis rankomis. Bariui, kuris atro- 
dytų keistai ant bet ko, kas būtų bent kiek didesnis už vaikišką 
ponį, ji buvo akivaizdžiai per didelė. Kurį laiką Herisas jautėsi 
sutrikęs. 

— Vis dėlto kumelaitė per didelė, - pasakė abejodamas, tary- 
tum persvarstytų nevykusias piršlybas. 

— Viskas gerai, — pasakė Baris ironiškai nusišypsojęs, jis nus- 
pėjo Heriso minčių seką. 

— Ką gi... jūs sugebėsite susitvarkyti. Regis, Keiptaune turėto- 
je karietą ir keturis palšus arklius. 

Baris kilstelėjo antakį. Jam toptelėjo mintis, kad uraganas pa- 
skalų apie nuotykius, ko gero, dar absurdiškesnius už tuos, kurie 
nutiko įsimylėjusiam Otelui, čia praūžė, matyt, dar prieš jam 
atvykstant. 

— O taip, visi buvo eržiliukai, — patikslino jis. — Aš grąžinau 
juos į Žirgyną, kad ten praleistų dalį žiemos, ir taip šiek tiek už- 
dirbau. Taip pasilengvinau mokėjimą už jų priežiūrą. 

Faktiškai tai buvo teisybė. Tačiau žmogus, suvaldęs keturis 
eržilus, apstulbins kiekvieną. Vicegubernatorius iš tikrųjų kurį 
laiką buvo netekęs žado, bet įkvėpė oro ir vėl išsiveržė į priekį. 
Ištėškė oran dar vieną nei šiokį, nei tokį paskalų pliūpsnį: 

— Suprantate, praėjusią vasarą Čia lankėsi pulkininkas Berdas 
ir viską papasakojo mums apie jus. Taigi mes jau iš anksto apsi- 


ginklavę! 

Baris nusprendė, kad pokalbis jau per toli nuėjo. Jis atsistojo 
ir pareiškė norįs tuojau pat aplankyti ligoninę. 

- Žinoma, žinoma. Tuoj pat jus ten nuvešiu. 

Glotnios verandos grindys susiūbavo, kai Herisas dviem trūks- 
niais sugrįžo į vertikalią padėtį. 

- Žinot, kalbos čia pamažėle sklinda, - ne itin taktiškai pasakė 
Herisas. - Ligoninės personalas truputį nuogąstauja. Jie girdė- 
jo, kad jūs - mažas vyrukas su dideliu kumščiu. 

Ir staiga baisiai sutriko. Bario manieros buvo atviros, padrąsi- 
nančios, bet Herisas išsigando, kad, atvirai paminėdamas dakta- 
ro proporcijas, peržengė ribą. Atsiimti tų žodžių nebuvo kaip, ir 
jis stovėjo prikandęs liežuvį. Bet Baris neįsižeidė. Pažvelgęs į gu- 
bernatoriaus padėjėją nusišypsojo ir neparodė nieko kito, tik ma- 
lonų geranoriškumą. 

— Mes supratome, kad Keiptaune mirtinai kanda mažiausios 
gyvatės, — ši pastaba, nors ir neguodžianti, buvo pasakyta nuo- 
širdžiai ir maloniai. - Na, Herisai, pažvelkime į Trojos arklį, kurį 
man atvedėte. 

Baris puikiai gebėjo perprasti kitus žmones, tiek vyrus, tiek 
moteris. Todėl ir buvo puikus gydytojas ir pasitikėjo savo diag- 
nozėmis. Jis iš karto pajusdavo piktą valią, veidmainystę ir simu- 
liavimą. Buvo labai ūmaus būdo ir dažnai jo atsakymai pasiro- 
dydavo pavojingai tūžmingi. Tačiau jis niekada neįsikalbėdavo 
esąs įžeistas, kai tokio ketinimo nebūdavo. Jam patiko šitas gre- 
mėzdiškas juokdarys, kurio širdingas paprastumas buvo šiltas, 
žavus ir tikras. Herisas buvo akivaizdžiai nepastabus. Jis neap- 
dairiai patapšnojo Psichę ir vos neprarado piršto. 

— Na, matote, Bari, šituo padaru pasitikėti negalima, ar ne? 

— Atsiprašau, pone. Ji vis dar truputį sutrikdyta mūsų ilgos 
kelionės. 

Užsukus už namo kampo juos apdavė jūros vėjas. Arkliai sto- 
vėjo kieme ir kramsnodami skurdų krūmą uodegomis baidė pir- 

mąsias muses. Baris neišsigando prarajos, nusidriekusios palei 
ilgą įlankos išlinkį, nusivedė kumelaitę prie namo slenksčio, su- 
tvirtino balno pavaržą ir užsėdo ant jos nuo laiptelių. Jau apžer- 
gęs ją turėjo pasikelti balnakilpes iki aukščiausios prorėžos, kad 
būtų panašesnis į žokėjų, sėdintį ant prizą laimėjusio lenktyni- 
nio žirgo. Jis pastebėjo žvilgančias tarnų akis, spoksančias į jį 
pro muslino širmas, tad palinko į tą prašmatnius kvapus sklei- 
džianųį blausų aptvarą ir šūktelėjo su grėsmingu valdingumu: 

— Virtuvę apžiūrėsiu grįžęs. Būkite pasirengę. 

Panikos šuoras nuringavo jam įkandin. 


* 


Ligoninės personalas iš anksto nerimastavo dėl Daktaro Džeim- 
so Mirandos Bario pasirodymo. Daktaras domėjosi viskuo. Įpras- 
tinės sistemos buvo beregint sunaikintos, akimirksniu įvesti nauji 
režimai. Savimeilės, savaime aišku, buvo pašiauštos ir privačioje 
aplinkoje iš tikrųjų prarasta savitvarda. Dar gerokai prieš tai, kai 
buvo iki galo suprasta, kaip perduodamos infekcinės ir užkrečia- 
mosios ligos, Džeimsas Miranda Baris suvokė esminę visų ligo- 
ninių būtinybę - laikytis absoliučios švaros. Tai buvo jo manija, 
jo religija. Higienos srity jis nebuvo nei liberalus, nei tolerantš- 
kas, — čia jis buvo fanatikas. 

Baris reikalavo, kad ligoniams kas dieną būtų keičiama pataly- 
nė, dažnai perrišamos žaizdos, o visi chirurginiai instrumentai — 
virinami. Jis reikalavo, kad jo personalas pasiektų tokį dezinfek- 
cinio valymo lygį, kuris priartėtų prie dievobaimingumo. Asis- 
tentams būdavo liepiama atkišti rankas kaip mažiems vaikams 
daktaro apžiūrai prieš tai, kai jie slampindavo jam iš paskos vizi- 
tuojant palatas. Kai jį pakviesdavo konsultuoti, jis liepdavo su- 
naikinti visų prieš jį gydžiusių gydytojų receptus, į juos net ne- 
pažvelgęs. Tokia taktika nekeldavo jo kolegų simpatijų. Jis atver- 
davo langus net per didžiausius šalčius ir uoliai reikalavo to, ką 


)227( 


vienas jo varžovas pavadino perdėtu vėdinimu. Baris įleisdavo į 
perkaitintas ligonių palatas šalto, gaivaus oro gūsį. 

Laimė, kolonijos ligoninė buvo įrengta tokioje vietoje, kuri 
buvo palanki taikyti Bario gryno oro metodus. Ji stovėjo mažiau 
nei per mylią nuo jo namų ant nedidelės kalvos. Ten buvo dvi 
pagrindinės palatos, abi skirtos tik vyrams, ir maža moterų pala- 
ta už šimto jardų esančiame name su veranda. Tas namukas dar 
buvo skirtas ir ypatingiems ligoniams hospitalizuoti. Nors dau- 
guma kolonistų žmonų, kurios neišvykdavo į Angliją, būdavo 
linkusios gimdyti namie pribuvėjai padedant, neilgai trukus vi- 
sos jos ėmė pageidauti, kad prie jų nuolat budėtų jautrusis dak- 
taras Baris. Moterų ligoninėje buvo tyku ir tuščia. Prie aukštė- 
liau iš žemės besiveržiančio kalnų upokšnio buvo pritaisytas čiau- 
pas, kad nuolat būtų šviežio ledo šaltumo vandens, trykštančio 
tiesiai iš žemės įsčių. Jau pačią pirmą darbo savaitę Baris davė tą 
vandenį ištirti ir nustatė, kad jame gausu nekenksmingų minera- 
lų. Tačiau jis vis dar reikalavo, kad patalynė būtų virinama, lygiai 
kaip ir operacijoms naudojamas vanduo. Kai Baris ėmėsi vado- 
vauti tai ligoninei, patalynės vabzdžiai tapo praeitimi. 

Tačiau tą pačią pirmą dieną, tą ankstyvą vasario rytą, kai Baris 
jojo nelygiu siauru keliu, duobėtu nuo erozijos ir išgraužų, ligo- 
ninės personalas, kantriai atliekantis savo įprastinį darbą, dar nė 
neįtarė, kad netrukus įžengs į devyniolikto amžiaus medicinos 
reformos avangardą. Didžiumą savo gyvenimo Baris praleido 
guidamas lauk šimtmečių senumo medicinines praktikas, ir toji 
diena nebuvo išimtis. Ligoninės nepasiekė Žinia apie ankstyvą 
naujojo gydytojo apsilankymą, ir Baris užklupo juos netikėtai. 

Gubernatoriaus padėjėjas paliko jį vieną kieme. 

— Na, štai jūs ir atvykote, bičiuli. Užsuksiu po poros valandų 
jūsų pasiimti ir vyksime pas gubernatorių. Savaime aišku, jūs 
turėsite kabinetą ir gubernatoriaus namuose. Aš privalau ten būti 
ir atlikti visus supažindinimo formalumus. 

Herisas užšoko ant arklio ir galvotrūkčiais nurūko. Nors ser- 
gantieji užkrečiamomis ar infekcinėmis ligomis, jei jų nebuvo 
galima izoliuoti, niekada nebūdavo sąmoningai priimami į ligo- 
ninę, Herisas nė kiek neabejojo, kad jam gresia pavojus pasigau- 
ti kažką, kas baigsis suluošinimu arba mirtimi. Jis laikėsi senų 
metodų ir nuolat valydavosi vidurius. Nesirgo nė vienos dienos 
per visą savo gyvenimą. 

Ant slenksčio Barį pasitiko ligoninės direktorius, stambus, rim- 
tas ir nesišypsantis graikas. Baris prisistatė ir paspaudė jam ran- 
ką, nepaisydamas siaubo išraiškos jo veide. 

— Kuo jūs vardu, pone? 

— Džordžas Vašingtonas Karageorgis, pone! — pasveikino jį 
direktorius. Baris pažvelgė į jo pažasts tikrindamas, ar palaidi- 
nis švarus. 

— Iš to galiu daryti išvadą, kad jūsų tėveliai - Respublikos drau- 
gai, — Baris nusišypsojo savo reta šilta šypsena ir įbaugintas di- 
rektorius atsipalaidavo. 

— Taip, pone. Mano brolis - Tomas Peinas Karageorgis. 

Baris nusijuokė. 

— Nekantriai lauksiu galimybės susipažinti ir su juo. Pradėki- 
me apžiūrą. Norėčiau pamatyti visas palatas, virtuvę, sandėlius 
ir kabinetus. Norėčiau susitikti su visu personalu ir susipažinti 
su visais jūsų įprastiniais darbo metodais bei procedūromis. 

Nepaisant daug žadančios pradžios pradinė palatų apžiūra ne- 
buvo patenkinama. Baris pamatė, kad dauguma jo padėjėjų vis 
dar stipriai veikiami mažiausiai ketvirčiu amžiaus pasenusių me- 
dicininių filosofijų. Tarp čiabuvių buvo labai populiari visavertė 
kūno skysčių doktrina ir kraujo nuleidimas, kuris kaip prevencinė 
priemonė, buvo plačiai taikomas. Ankstyvą pavasarį prie ligoninės 
durų Bars išvydo minias pacientų, kurie prisistatydavo, kad jiems 
nuleistų per žiemą susikaupusį blogą kraują. Šita tradicija duoda- 
vo šiokių tokių pajamų, kurias personalas susidėdavo į kišenę. 

Baris nesusitvardė ir išblaškė tą minią, ji išsiskirstė didžiai nu- 
sivylusi ir su nepasitenkinimu murmėdama. 

— Jūsų bendravardis Džordžas Vašingtonas 1799 metais buvo 
mirtinai nukraujintas savo daktarų, - išrėžė Baris. — Šios tradicijos 
reikia atsisakyti tuojau pat. Kol vadovausiu šiai ligoninei, Čia ne- 
bus praktikuojama nei venesekcija, nei taurių statymas. Abejoju, 
kad net patys turtingiausi gyventojai išgalėtų apsirūpinti dėlėmis 
esant tokiam klimatui, bet kuriuo atveju dėlių irgi privalu atsisa- 
kyti. Paklausykite manęs, pone Karageorgi, ir įsiminkite. Kraujo 
nuleidimas veikiau būdingas magijai ir šundaktarystei, o ne medi- 
cinos mokslui. Ir aš tokiais metodais nesinaudosiu. 

Nelaimei, tikrojo Džordžo Vašingtono dvasia paėmė viršų, ir 
vargšas direktorius atskleidė visą tiesą, susijusią su pavasariniu 
kraujo nuleidimu. Bariui taip ir nepavyko visiškai likviduoti tos 
praktikos, bet jis išgujo ją į tolesnius kolonijos užkampius. Ir 
niekas niekada nebedrįso reikalauti tokios paslaugos ligoninėje. 

Gydytojas sėdėjo savo kabinete priešais vyresnįjį personalą ir 
ėmė uždavinėti keistus klausimus. 

Visi pradiniai jo klausimai buvo susiję su bendrai paplitusiomis 
ligomis, kuriomis sirgo kolonijos kariškiai ir eiliniai gyventojai 
bei salos čiabuviai. Tokių visuotinių ligų buvo nedaug. Anksčiau 
tai buvo virškinimo sutrikimai, nuobodulys ir saulės smūgis nuo 
neapdairiai rengiamų vidurdienio karinių paradų. Vėliau jos įvai- 
ruodavo nuo apskritai prastos mitybos, kiaurų dantų, įvairiausių 
karštligių, pleurito, dieglių, viduriavimo, dėmių ant krūtinės, apa- 
tinių galūnių virpulio, džiovos iki maro. Bars iš karto paskelbė 
nuolatines savo priėmimo valandas penktadienį po pietų ligoni- 
nėje, ir jos turėjo būti išplatintos tarp miesto gyventojų ir aplinki- 
niuose kaimuose. Nebuvo reikalaujama jokio mokesčio. 

Ligoninės visada traukia skurdžius ir bepročius. Bario įstaiga 
nebuvo išimtis. Tačiau pasenusių prostitučių, elgetų, našlaičių, 
valkatų ir vagių, užplūdusių ligoninę tikintis nemokamo maisto 

ir dosnios labdaros, buvo šiek tiek mažiau nei įprasta, ir tai rodė, 
kad kolonija palyginti turtinga. Gydytojas pradėjo dalyti vaistus 
bei patarimus su tuo gyvu ir nepalenkiamu žmoniškumu, ku- 
riuo jis taip garsėjo. Keiptaune jis iš tikrųjų buvo atsakingas už 
raupsuotųjų kolonijos įkūrimą, ir taip perkėlė elgetaujančių ne- 
laimėlių minias iš gatvių į švarią vietą, kur jie buvo gerai prižiū- 
rimi ir reguliariai maitinami tauraus būrelio vienuolių. Kad ir 
kur nuvyktų, Baris visada susidraugaudavo su vienuolėmis. Die- 
vo sužadėtinėmis jis pasikliovė labiau nei pačiu Viešpačiu. Jis 
išsiaiškino, kad čia ši liga nėra įsišaknijusi ir, išskyrus vieną nelai- 
mingą padarą, kurio veidas pusiau nuėstas, daugiau tokių ligo- 
nių nebuvo, tad nebuvo ir reikalo kurti dar vienos raupsuotųjų 
kolonijos. Bet Baris ieškojo galimybės patenkinti naujus porei- 
kius. Penktadieniais ligoninė visada būdavo tarsi apgulta. 

Baris turėjo įprotį apžiūrėti kiekvieną atėjusį pacientą, net ir 
sutemus, prieš vykdamas atlikti savo vakarinių įsipareigojimų. 
Jis žinojo, jog dažnai jo pacientai sukardavo daug mylių, kad pas 
jį atkaktų, ir jie nakvos ant ligonines laiptų, jei jis neapžiūrės jų 
tą dieną. Kai kurie kaimiečiai šiek tiek kalbėjo angliškai, 0 po 
kelių savaičių Baris išrėkdavo patarimus laužyta graikų kalba. Jis 
turėjo keistų gabumų kalboms. Džordžas Vašingtonas Karageor- 
gis ištikimai sėdėdavo prie Bario kaip padėjėjas ir vertėjas. Taip 
ligoninės direktorius išmoko didžiai gerbti savo vadovą. Tai, kad 
nepaisant nuožmių ir despotiškų manierų, nepaisant nepriekaiš- 
tingų normų ir ūmaus būdo jis įkvėpdavo savo tarnams ir Že- 
mesniems tarnautojams aistringą atsidavimą, bylojo apie Bario 
žmogišką kokybę. Jis greit supykdavo, bet niekada nebūdavo ne- 
teisingas. Jis dėjo daug; vilčių į savo personalą ir iškeldavo sceną 
su riksmais, jeigu kuris nors jo nurodymų nebūdavo įvykdytas 
su visomis smulkmenomis. Džordžas Vašingtonas Karageorgis 
pareiškė, kad generalinio inspektoriaus pavaduotojas — pirmas 
jo matytas gydytojas, kurį beveik kasdien ištinka susierzinimo 


) 231 ( 


priepuolis. Ypač pašėlęs jis būdavo su visais „keliaujančiais pre- 
keiviais, šundaktariais ir šarlatanais“. Daugybė apsišaukėlių vol- 
ponių buvo pašalinti iš darbo, nes, tvirtu Bario įsitikinimu, ge- 
riau likti be jokio patarimo, nei gauti blogą patarimą „bet kokiu 
klausimu ar medicininį“. Jo maniakiška švara tapo jo credo. Vi- 
sas ligoninės personalas susigūždavo iš bejėgės baimės, jei dak- 
taras Baris užuosdavo „smarvę“. 


* 


Anglų kolonistai buvo labai patenkinti savo ūmiu raudonplau- 
kiu nykštuku. Jis suteikdavo jiems progą į valias prisiplepėti. Jau 
pačią pirmą savaitę kolonijoje jis šokiravo — ir pradžiugino — 
susirinkusią draugiją, kai per savo garbei surengtą pokylį valgė 
labai mažai, tačiau pats vienas, rankai nevirptelėjus, veidui nepa- 
raudus ir nesustiklėjus akims, ištuštino kelis butelius raudonojo 
vyno. Jo atsakymas į mandagų gubernatoriaus klausimą, kas, jo 
nuomone, yra įprasčiausias ligų šaltinis, legenda virto daugiau- 
sia todėl, kad pateiktas buvo virš prabangiai išpuošto vėžiagyvių 
1r omarų statinio. 

— Dažniausia ligų priežastis tarp tamstos klasės atstovų, sere, — 
tai mankštinimosi stoka ir prasta dieta. Didžiuma to, ką jūs su- 
valgote, galiu jus patikinti, geriausiu atveju — atmatos, blogiau- 
siu — nuodai. 

Daktaro Bario pasakymai ar bent jau jų nublizginta tiesa bū- 
davo kartojami ir pagražinami prie stalų ir Židinių, per iškylas ir 
šokių salėse. Nepaisant jo kandumo ir numanomo kritiško po- 
žiūrio į kolonijos kolektyvinę dietą, jis tapo populiariu svečiu 
per vakarienes ir buvo labai laukiamas. Kai kurios damos net 
ėmė laikytis jo rekomenduojamos šviežių daržovių dietos. 

Vienas epizodas, įvykęs esplanadoje, buvo plačiai komentuo- 
jamas keliuose vakariniuose pokyliuose. Kapitonas Viljamas Bou- 
denas iš Karališkojo Vusterio pulko ryto karštyje muštravo savo 

vyrus, vilkinčius visą uniformą. Daktaras Džeimsas Miranda Ba- 
ris, užsivožęs šiaudinę skrybėlę su muslino užuolaidėle aplink 
kraštą taip, kad buvo matyti jo burna, bet akių nesimatė, ranko- 
se laikydamas didžiulį skėtį, lyg kokį pakišamą po pažastimi pa- 
būklą, nukulniavo tiesiai prie jo. Valandėlę įsivyravo kraupi tyla. 
Paskui Baris mostelėjo vytiniu, išrėkė papliūpą grasinimų ir 1š- 
vardijo visas iš to išplauksiančias pasekmes, jeigu paradas ir to- 
liau bus tęsiamas esant didesnei nei trisdešimt penkių laipsnių 
temperatūrai. Boudenas jau buvo besirengiąs nusviesti Barį į grio- 
vį, kai jį nutvilkė kažkoks šeštasis pojūtis. Jis atšaukė paradą ir 
paliko ramybėje gydytoją, garsiai spiegiantų besitraukiantiems 
kariams, kurie žengė iš aikštės tuščiais veidais, įkandin. Paprašy- 
tas atpasakoti tą epizodą Boudenas kiekvieną kartą skaisčiai nu- 
rausdavo ir sučiaupdavo lūpas. Niekas nesugebėjo ištraukti iš jo 
ko nors tuo klausimu. Jis vengė naujojo gydytojo. 

Užtat damos jį graibstyte graibstė. O gubernatoriaus dukteriai 
jo draugijos niekad nebuvo gana. Tais metais kolonijai vadovavo 
seras Edmundas Voldenas, toks neseniai našliu tapęs malonus epi- 
kūrininkas. Jauną jo žmoną nusinešė šiltinės protrūkis, kuris prieš 
kokius pusantrų metų iki Bariui atvykstant į salą vos nepasiuntė 
anapus ir paties sero Edmundo. Gubernatorius nesėkmingai auk- 
lėjo savo septyniolikmetę dukterį Šarlotę ir penkiolikmeų sūnų 
Džozefą pats, laikydamasis labai geranoriškų, bet neveiksmingų 
kolonistų žmonų patarimų. Jis ketino kitąmet grįžti į Angliją, kur 
turėjo daugybę trokštančių jam padėti moteriškos lyties giminai- 
čių, surasti vyrą Šarlotei ir susirasti kitą Žmoną sau. 

— Tau teks pašokti valsą ir paflirtuoti, mieloji, — linksmai pasa- 
kė jis dukrai, nė kiek neslėpdamas, kokiam tikslui ketino išsi- 
nuomoti namus mieste. 

Šarlotė menkai teprisiminė Angliją ir išsaugojo atmintyje tik 
nemalonius purvinų sodų, dulksnos ir skersvėjų vaizdus bei po- 
jūčius. Jai patiko baltos šitos salos uolos, pleišėjanti raudona jos 

žemė ir kasdien ryškiai mėlynas dangus. Ji neturėjo jokio noro 
palikti šitų namų su jazminų alėjomis ir maurų stiliaus arkado- 
mis. Nors jai patiko ir mintis apie vyrą, suteiksiantį jai padėtį 
prie vakarienės stalo, šeimyninius brangakmenius ir visą savo 
dėmesį. Jis privalėjo būti aukštas, labai aukštas, bet visais kitais 
atžvilgiais — toks kaip Baris. 

Baris būdavo dažnai kviečiamas vakarieniauti į gubernatoriaus 
namus jau vien dėl to, kad buvo puikus pašnekovas. Jis atrodė 
kandus, bet niekada nebūdavo pompastiškas ir Šekspyrą dekla- 
muodavo taip, kad jo klausytis visada buvo malonu, o kartais tas 
deklamavimas tapdavo netgi labai ypatingas. Mėgstamiausia Šar- 
lotės pjesė buvo Otelas: kupina brandžių aistrų, ji užimdavo jai 
kvapą savo sudėtingumu. Baris palinkdavo prie židinio atbrai- 
los, persiimdavo Jago klasta, įspėdavo saugotis to atšiauraus siau- 
būno zaliaakio - pavydo ir griebdavo už gerklės tą apipjaustytą 
šunį vakaras po vakaro, kaskart vis varijuodamas balso virpesį. 
Kai tapdavo įtūžusiu ir paliktu tėvu, būdavo ypač jaudinantis: 


Budrus buk, maure! Ji mane apgavo, - 
Taip gali ji apgaut 17 vyrą savo. * 


Viena įdomi Šarlotės įžvalga buvo abejonė dėl tradicinio Dez- 
demonos nekaltumo. Elegantiškoje gubernatoriaus namų sve- 
tainėje, kur puikavosi kelios labai pritinkančios čia maurų sti- 
liaus arkos, o Židiniai buvo apkraštuoti autentiškai mėlynomis 
Viduržemio jūros pakrančių plytelėmis, buvo justi tikra veneci- 
jietiška didybė. Juslingumas, regis, glūdėjo net žvakidėse. Visas 
apstatymas — be priekaištų. Scena jau buvo. Išdavystė ir svetima- 
vimas atrodė iš tikrųjų, netgi masinamai įmanomas. 

— Kažin ar Kasijus buvo nepaprastai gražus? — svajingai pa- 


klausė Šarlotė. - Ji sako, kad jis labai dailus vyras. 


* A. Churgino vertimas. 

Neišsakyta Šarlotės mintis buvo tokia: juodaodis būtų labai 
ekstravagantiškas meilužis, tačiau gyventi su juo nepatikima. Baris 
stebėjo ją su cinišku susidomėjimu. Jam niekada nebūtų atėję į 
galvą pažadėti, o paskui atsiimti savo pažadą. Todėl svetimavi- 
mas jam buvo neįmanomas dalykas. Bent jau moteriškų perso- 
nažų. Tačiau Šarlotė Volden nesmerkė moterų, kurios ištekėda- 
vo laikydamosi kitokių taisyklių. 


k 

Buvo birželio vidurys. Baris jau praleido saloje beveik pusmetį. 
Karščiai tais metais prasidėjo anksti, ir daug kalbėta apie prieš- 
laikinę išvyką į kalvas. Nedidelė draugija, nuolat vakarieniauda- 
vusi gubernatoriaus namuose, vis dar stengėsi atsigauti nuo Tžoslo 
17 Kresidės, kuri, nelaimei, buvo parinkta dėl jos graikiškų sąsajų. 
Vienas kolonijos gyventojų buvo pamišęs senienų mėgėjas, tvir- 
tindavęs, kad atrado tikrąją Trojos buvimo vietą. Kiekvieną sykį 
per tuos skaitymus j ji apnikdavo nesuvaldomas noras pasakyti 
aistringą kalbą apie Šekspyro, kaip istoriko, autentiškumą. Šar- 
lotė buvo laikoma per jauna ir stokojanti palydovės, kad skaitytų 
Kresidės tekstą, bet ji vis tiek jį skaitė, o Valteris Herisas buvo 
Troilas ir vaidino jį su tokiu perdėtu užsidegimu, kad vaidmuo 
tapo nebejtikimas. Baris suktai ir įtikinamai skaitė klastingo Dio- 
medo tekstą. 

Padeklamavusi savo tekstą apie tai, kad meilę privalu išsiko- 
voti, o nelaimėjus —- maldauti jos, Šarlotė pažvelgė Bariui į akis, 
ir jo atsakomasis Žvilgsnis visų buvo palaikytas šokiruojančiu. 

Bet naktys kaskart šiltėjo, ir ponios vėlyvomis popietėmis uo- 
liai vėduodavosi, traukdamos į plaučius gundantį jazminų kva- 
pa, persilenkusios per balkonus ir laukdamos pirmojo vakaro 
atodūsio ir jūros vėjo. Šekspyras gerai žinomas kaip aistrų kurs- 
tytojas, tačiau tokioms šutnioms naktims tai netiko. Todėl jie 
pertraukė Makbetą ledais su vaisiais ir desertiniu vynu, tikėda- 

miesi šitaip pajvairinsią aistringą svetimavimo aromatą. Makbe- 
tas labai patiko ponioms, kurios visos viena po kitos pabuvo 
trimis laumėmis. Pjesės įvykiai turėjo kariško užmojo ir jose bu- 
vo gerų mūšio scenų. Tai labai patiko gubernatoriui, kuris nie- 
kada nedalyvavo mūšyje, bet mėgdavo įsivaizduoti dalyvavęs. 

Scenas, kuriose Makbetas ir jo ponia stengiasi įaudrinti save, 
Herisas ir Baris skaitė kaip preliudą į Dankano nužudymą. Ga- 
liausiai saulė ramiai susilydė už jų į rausvą ir auksinę masę, o 
brizas išpūtė jų rankoves. Ponios su palengvėjimu atsiduso. Šviesa 
tapo mėlyna, paskui violetinė. Bario balsas, toks ryžtingas ir slė- 
piningas, perskrodė prietemą, jis skaitė tas eilutes ramiai, tarsi 
tai būtų malda. 


Eikit čia, 

O paslaptingos dvasios prazūties, 
Israukit mano moterišką širdį 
Ir nuo galvos lig kojų visą kūną 
Pyipildykite siautulio klaikaus! 


Padarė pauzę, paskui visą bendriją suvirpinusiu balsu kreipėsi 

į tamsos jėgas. Šarlotė, taip ir neatitraukusi akių nuo Bario, iš- 
kart suprato, kad jis jau nebežiūri į knygą. Tuos žodžius jis mo- 
kėjo atmintinai. 

Sutirstinkite kraują man, uztvenkit 

Užuojautai ir gailesčiui kelius, 

Kad sąžinės grauzžimas nepakirstų 

Siaubingo mano ryžto, kad ranka 

Nesudrebėtų veiksmo valandoj! 

Nematomieji demonai žudynių, 

Kurie nelaimę nešate žmonėms, 

Atskriskit čia tv 1 krūtų manųjų 

Ne plieną - tulžį gerkite dabar! 

O, nusileisk, juoda, gūdi naktie, 

Ir, pragariskais dūmais apsisiautus, 
Uzždenk žaizdas, kad mano peilio ašmens 
Matyt jų negalėtų, kad dangus, 

Žemyn pazvelgęs pro tamsybių skraistę, 
Neviktelėtų man: Sustok! Sustok! 


Visi aiktelėjo. Valteris Herisas meistriškai įsikibo į Židinio at- 
brailą, norėdamas parodyti esąs čia. Jis manieringai ir bravūriš- 
kai nugriaudė savo eilutes, tačiau pritildyti klastingi Bario tonai 
buvo įtaigesni. 


Tik žvelk į žmones akimi džiaugsminga: 
Per daug niūriam atrodyt pavojinga, 
O kitką sutvarkysiu aš pati.* 


Laukdama ledų šerbeto ir abrikosų pašaldytame likeryje drau- 
gija išsiskirstė į kelis kambarius ir išsibarstė po verandą. Šarlotė 
įvarė Barį į kampą ir pasiūlė pasivaikščioti po sodą. Gubernato- 
riaus sodas garsėjo savo arabiškais fontanais, pastatytais dvylik- 
tame amžiuje ir papuoštais autentiškomis plytelėmis. Keisti mė- 
lyni ir kreminiai raštai mirgėjo po laužytu krintančio vandens 
paviršiumi. Juodu nužingsniavo ūksmingu taku palei žuvų tven- 
kinį, ir Šarlotė primygtinai pareikalavo įsikibti Bariui į parankę. 

— Panelė Hoton neišpasakytai žavisi jumis, —- pratrūko ji. 

— Mudu abu iškentėme labai nepatogią kelionę iš Portsmuto, — 
atsakė Baris išsisukinėdamas. 

Jis jau suabejojo, ar išmintingai pasielgė leisdamasis vedamas 
per tamsėjančius sodus kažkokios kvailos merginos dailia figūra. 

— Jūs privalote žinoti, kad ir aš žaviuosi jumis nė kiek ne 
mažiau. 


* A. Churgino vertimas. 

Baris nusilenkė atsidėkodamas už komplimentą, bet nieko ne- 
pasakė. 

— Kai jūs skaitėte ledi Makbet žodžius, aš pasakiau sau - tai buvo 
sukrėtimas, — kaip nepaprastai giliai jis supranta mūsų Šekspyrą! 
Tai ne vien tik poetinis jaudulys. Jūs, kaip ir jis, žinote, ką reiškia 
būti draskomam ambicijų. Iškęsti savo troškimų neišsipildymą... 

Baris jautė, kaip žemė skeldėja jiems po kojų. Šarlotė skubiai 
išsuko iš didingo banalybių kelio. Jos pastabos, turėjusios byloti 
apie fontanų vėsą ir nakties grožį, rodės, netrukus taps asmeniš- 
kos. Baris pamėgino išsisukti iš padėties: 

— Aš neturiu nė menkiausio supratimo, ką reiškia ką nors šal- 
takraujiškai nužudyti. Ar bent jau geisti kito žmogaus mirties, 
panele Volden. Aš - gydytojas. 

Akimirkai ji buvo sustabdyta. 

— Bet jūs supratote ledi Makbet. Jūs žinote, ką reiškia būti 
moterim. 

Sekundę, suimtas siaubo, Baris pamanė, kad Keiptauno pa- 
skalos apie jo tapatybę ir kilmę nusekė jam iš paskos į rytus su 
namo grįžtančio pašto karvelio tikslumu. Tačiau Šarlotė Volden 
nedvejodama leidosi į kalbas ne apie jo lytį, O apie savo jausmus. 

- Jūs privalote žinoti, ką aš jaučiu, ko aš labiausiai ilgiuosi. Aš 
negaliu pakęsti, kad būdama mergina turiu laukt, kai privalau 
kalbėti. 

Šekspyro herojės buvo gerokai linkusios į kalbas. Baimei atlė- 
gus Bario sąmonė akimirką pradėjo klaidžioti. Jis nepastebėjo, 
kad Šarlotės ranka smarkiau suspaudė jo dilbį ir akivaizdžiai kažko 
siekė. Jis vėl prabilo savo profesiniu tonu: 

— Aš taip gerai suprantu Šekspyro moteris todėl, panele Vol- 
den, kad tos eilutės buvo parašytos ištarti berniukams. Moterų 
gyvenimas tais laikais buvo toks pats ribotas kaip ir dabar. Gal 
išskyrus aukštuomenę, kurioje visada buvo daugiau judėjimo lais- 
vės ir daugiau galimybių naudotis savo turtu. 

— Daugiau nebegaliu kentėti. Atleiskite už atvirumą, daktare 
Bari. Maldauju jus, pabučiuokit mane. 

Baris sustojo priešais figmedį kaip įbestas. Šarlotė nematė jo 
veido, mat namo šviesos krito jam už nugaros. Ji šoktelėjo prie 
jo ir sučiupo abi jo šaltas rankas. Daktaras Baris labai blaiviai 
pakėlė jos įkyrius pirštus sau prie lūpų ir švelniai pabučiavo vi- 
sus iš eilės. Paskui labai tvirtai pasakė: 

— Mudu tuojau pat privalome grįžti, panele Volden, ir prisi- 
dėti prie kitų vakaro dalyvių. 

Šarlotė nesuprato, ar užkariavo jį, ar prašovė visai pro šalį, 
tačiau žinojo, kad nevalia supykinti Bario įnoriais ar nekantru- 
mu. Ji vėl įsikibo jam į parankę, ir juodu nužingsniavo atgal pro 
teškančius fontanus. 

- Jūs nepasakysit tėčiui, kad aš prašiau jus to, taip? — sušnabž- 
dėjo kaip mokinukė, ne sutrikusi, o tik bijanti, kad nebūtų pa- 
gauta. 

Pasigirdo ledinis atsakymas, kuriuo Šarlotė gavo pasitenkinti: 

— Aš nepratęs atpasakoti asmeninių pokalbių. 

Džeimso Mirandos Bario garbės supratimas buvo labai tradi- 
ciškas ir vyriškas. Šarlotė Volden buvo žaviai daili, putli, rausva, 
su duobutėmis visose deramose vietose. Baris Žavingai elgėsi su 
ja draugijoje, bet uoliai saugojosi nelikti su ja vienas verandoje ir 
priimti jos kvietimus pasivaikščioti jazminų alėjomis, pasigrožė- 
ti žaliame vandenyje plaukiojančiais kininiais karpiais arba pa- 
siklausyti fontanų čiurlenimo. 


* 
Tačiau Šarlotė Volden užtraukė Bariui bėdą, ir štai kaip tai atsitiko. 
Gubernatoriaus duktė krito į akį kapitonui Džeimsui Lahlinui, 
dainuodama Rosinio duetą su vienu jo geriausių draugų ir kolega 
kapitonu Viljamu Boudenu iš Karališkojo Vusterio pulko. 
Mirus tėvui Lahlinas beveik metams buvo išvykęs atostogų į 

Angliją. Jis buvo jaunas vyras, gavęs nemažą palikimą. Dvaras 
buvo deramai padalintas, jo reikalai sutvarkyti, sesuo aprūpinta, 
o motina paguosta. Užuot išsipirkęs iš kariuomenės ar atsisakęs 
paskyrimo, kaip spyrė motina, kapitonas Lablinas nusprendė tęsti 
tą malonumų, nuotykių ir prabangių drabužių pritvinkusį gyve- 
nimą, skirdamas jam gerokai daugiau pinigų. Todėl pasirengė 
vėl išnirti visuomenės scenoje su visu £c/a£* , tinkančiu dvidešimt 
dvejų metų jaunuoliui, kuris, visoms kitoms sąlygoms esant vie- 
nodoms, galėjo gerti kaip šiaučius ir nepasigerti, O jo aptemptos 
kelnės demonstruodavo, kad dengia nemaža turinį. Jis atkreipė 
dėmesį į Šarlotę, kurios dainavimo maniera buvo velnioniškai 
patraukli. Nepakartojamas atrodė ne pats dainavimas, nes Šarlo- 
tės balsas buvo gerokai vidutiniškas, o dainavimo stilius pom- 
pastiškas. Ne, akį traukė būtent tai, kad į aukštas natas, kurias jai 
vargais negalais pavykdavo išdainuoti, ji sudėdavo visą save, o 
kai jas pasiekdavo, jos krūtinė imdavo virpėti ir purtytis taip, 
kad patraukdavo akį ir įkrisdavo į širdį. 

Panelės Šarlotės Volden krūtinė visada būdavo pirmas daly- 
kas, kurį pastebėdavo kiekvienas naujas pažįstamas. Neišvengia- 
mai, nes ji buvo pats arčiausias daiktas ir pačiame regėjimo lini- 
jos centre. Ji buvo blyškiai rausva ir visada rūpestingai apsaugo- 
ta nuo saulės spindulių. Jos proporcijos buvo įdomios: dvyniai 
vulkanai su giliu įtrūkiu per vidurį. Blyškūs šlaitai kilo užslėptų 
viršūnių link, neužkaisdami iki virimo, laukdami to laimingo mei- 
lužio, kuris sugebės priversti šias viršūnes išsiveržti. 

Kapitonas Viljamas Boudenas nesusilaikė nepažvelgęs į tą mielą 
peizažą, kai pasilenkė, pabučiavo partnerei ranką ir pagyrė jos 
dainavimą taip mandagiai, kaip tiktai sugebėjo tai padaryti ne- 
meluodamas. 

Jis iškart pastebėjo Džeimso žvilgsnį ir, dar kartą mandagiai 


* Spindesiu - pranc. 

nusilenkęs, pasišalino nuo panelės Volden prie už jo išsirikiavu- 
sių kariškių eilės, paskui prasiyrė pro paskalų tiršų, apgaubusį 
sofas ir žalios gelumbės plotus, apsėstus visto lošėjų. 

— Tau pasisekė, - sumurmėjo Džeimsas, vos jiems pavyko 1š- 
girsti vienam kitą pro balsų klegesį. - Kokia graži mergina. 

— Palavink savo gražų tenorą per kelias pamokas, ir tu galėsi 
pamatyti tuos lobius iš arčiau, — draugiškai jam patarė Boudenas. 

Viljamas Boudenas ne itin mėgo sero Edmundo dukterį. Iš 
jos dainavimo manieros jis įtarė, kad ji prasto būdo ir išlepinta. 
Jam patiko nuoširdžios ir linksmos, nepretenzingos moterys. Jis 
turėjo labai sėkmingą romaną su ištekėjusia moterim, kuri, jo 
dideliam nusiminimui, jau buvo išvykus: iš kolonijos. Tasai susi- 
tarimas buvo idealus, suteikęs daug malonių pavakario iškylų ir 
muzikinių vakarų. Jos vyras buvo liberalių pažiūrų žmogus, daug 
vyresnis už savo žmoną. Juodu buvo gyvenę Neapolyje ir Žiūrė- 
jo į tą susitarimą kaip į tipiškai itališką. Kolonijos senmergės ne 
itin mėgo pietietiškus papročius ir, iškilus tam romanui į viešu- 
mą, žiauriai kapodavo Boudeno meilužę bažnyčioje. Ji dėjosi, 
kad jai tai nė motais. Bet taip nebuvo. Boudenas susierzino. Jam 
patiko moterys, kurioms tokie dalykai iš ūkrųjų buvo nė motais. 

— Ar nori, kad supažindinčiau tave su ja? - paklausė jis Džeimso, 
kuno akys vis dar buvo įbestos į tą vezuvišką peizažą. 

— Taip, ir tuojau pat. 

Juodu nuslinko per sausakimšą svetainę atgal prie pianino, 
rūpestingai vengdami pažeme besivelkančių šalikų ir subtilių šu- 
kuosenų, iškildavusių kaip kliūtis ties kiekvienu posūkiu. Džeim- 
sas atkišo į priekį krūtinę ir kaupinai pripildė savo raudoną švar- 
ką. Jis prakaitavo iš nekantrumo. 

Kiekvienas vyras nesmagiai pasijunta suvokęs, kad juo pasi- 
naudota laikui praleisti, kol į kambarį įžengia tikrasis susidomė- 
jimo objektas. Būtent tai Džeimsas ir pajuto, ir susierzino dar 
labiau. Panelė Volden juokėsi ir šypsojosi iš visų jo pokštų, bet 

nenuleido akių nuo durų. Jau prasidėjo šokiai, ir jis stengėsi su- 
dominti ją mazurka, kuri parodytų visus jos krūtinės privalu- 
mus, ir sykiu atmušti nuolatinius kitų vyrų, siekiančių pagauti 
jos žvilgsnį, puolimus, kai pajuto, kad jos kūnas įsitempė tarsi 
skaliko, tykančio aukos, o akys įsmigo į durų angą. 

— Gal galėčiau atsiprašyti valandėlei, kapitone? Turiu atlikti 
šeimininkės pareigas. 

Ji išslydo iš jo glėbio ir dingo madingų šilkų bei nėrinių liūne. 
Kai tarsi krantą pasiekusi plaukikė ji vėl išnėrė greta tėvo centri- 
nių svetainės durų angoje, kūninga jos figūra užstojo Džeimsui 
tą, su kuriuo ji taip audringai sveikinosi. Jam prie šono išdygo 
uždusęs nuo šokio Boudenas. 

— Na, žmogau? Kur ji? Juk dar neatidavei priešininkui? Ma- 
niau, kad sugundysi ją pašokti. 

Džeimsas pasistiebė ir pažiūrėjo pro susirinkusiųjų minią. 
Išvydo, kad kūninga Šarlotės Volden didybė palinkusi prie ma- 
žo, į nykštuką panašaus raudonplaukio padaro sučiauptomis 
lūpomis, kuris jai buvo iki pusės. Tasai nykštukas atrodė išpuo- 
selėtas, nepriekaištingai apsirengęs ir elegantiškų manierų, tik 
gal per daug susisagstęs. Panėšėjo į susitraukusį ir truputėlį juo- 
kingą dendį. Jis linkčiojo į gyvus Šarlotės klausimus ir šiltai 
paspaudė ranką vicegubernatoriui, tarsi jų santykiai būtų buvę 
labai nuoširdūs. Viena kita ponia, pastebėjusios jo atvykimą, 
irgi atsistojo nuo sofų jo pasveikinti. Kambaryje pakilo šioks 
toks šurmulys. To žmogaus pasirodymas sukėlė nežymų, bet 
pavydo vertą sujudimą. 

— Kas jis, dėl Dievo meilės? — atžariai paklausė jau pavyduliau- 
damas Džeimsas. 

— Ak, tas garsusis gydytojas, - šyptelėjo Boudenas. - Jis labai 
mėgstamas mūsų ponių. Tai Džeimsas Miranda Baris. 

Ir Boudenas vogčia pradėjo pusbalsiu pasakoti savo draugui 
apie incidentą esplanadoje. Kažkas Bario manierose privertę be- 

baimį Boudeną jam paklusti. Dabar jis bendrais bruožais atpasa- 
kojo visa tai Džeimsui. 

— Pereik tam vyrukui skersai kelio ten, kur jam kažkas rūpi, ir 
tu lavonas. 

Paskui, ištikimas savo nuolatiniam atsargumui, Boudenas iš- 
ėjo iš svetainės, užleisdamas ją daktarui, ir nusišalino į šokių sa- 
lę, o Džeimsas Lahlinas liko pilna galva svarstytinų minčių. 

Vis dėlto vėlesnėmis savaitėmis jaunasis kapitonas asistavo gu- 
bernatoriaus dukteriai. Jis buvo anaiptol ne elgeta ir žinojo, kad 
su uniforma atrodo nepakartojamai. Jis buvo labai aukštas, o tai 
garantas, kad švelnus Šarlotės žvilgsnis sustos ties juo. Ir iš tik- 
rųjų Šarlotei kapitonas Džeimsas Lahlinas atrodė esąs labai dai- 
lus ir gan žavus vyras. Deja, jo neryžtinga kalba buvo toli gražu 
ne tokia įdomi kaip kandaus ir pastabaus daktaro Bario. Kapito- 
nas Lahlinas kalbėjo bendrybėmis. Jis regėjo pasaulį taip kaip ir 
visi kiti. O daktarui Bariui buvo būdingas atžarumas ir origina- 
lumas, kurie jį darė pašaipų, pikantišką ir geidžiamą. 


k 


Džeimsas Lahlinas viską darė teisinga seka. Pirmiausia jis taip 
viešai flirtavo su Šarlote, kad tas ryšys buvo visų pastebėtas. Juo- 
du būdavo susodinami greta prie vakarienės stalo, kad jos tėvas 
ir senmergės supratingai bei nuolaidžiai galėtų stebėti, kaip jie 
pakuždomis kikena. Niekas, juolab Šarlotė, nepareikalavo jo liau- 
tis šitai darius. Paskui jis oficialiai užsuko pas gubernatorių per 
priėmimo valandas. Seras Edmundas buvo perdėtai plepus. Jis 
turėjo didžiulį rašomąjį stalą, gausiai apkrautą dokumentais, ir 
labai įspūdingą poliruoto stiklo prespapjė, kuriuo naudojosi, kad 
išsaugotų savo biurokratinį orumą nekintamą ir deramą. Jūros 
brizai buvo skatinami veržtis į kabinetą, bet jiems nebuvo lei- 
džiama išnykti su konfidencialiais pranešimais. Laipteliai, vedan- 
tys nuo švieslangių į sodą, buvo dar vėsūs po rytinio apliejimo 

šaltu vandeniu. Viskas aplinkui atrodė nepaprastai malonu, ka- 
rai jau buvo tolimoje praeityje, ir jeigu šitas jaunas karininkas, 
paveldėjęs pakankamai pinigų, kad sukurtų patogų gyvenimą jo 
dukteriai, norėjo ištraukti ją iš jo rankų taip, jog numatoma ke- 
lionė į Angliją galėjo tapti povestuvine kelione, veikiau vizitų 
triumfu, o ne mėginimu susimedžioti vyrą, tuomet viskas aplin- 
kui buvo dar šauniau. 

— Užeik, berniuk, - sududeno gubernatorius ir nusišypsojo. 

Kapitonas Lahlinas dvejojo ir buvo sutrikęs, koks ir turėjo 
būti. Jis įteikė kredencialų aplanką ir didelės pagarbos bei sūniš- 
kos pareigos patikinimus. Jis tiksliai pataikė į gubernatoriaus Žen- 
tui keliamus lūkesčius. Štai jaunuolis, atrodantis tinkama parti- 
ja, ir kalba tai, ką dera kalbėti. Gubernatorius stengėsi rodytis 
rimtas ir mąslus, tačiau Lahlinui tariant paskutinius žodžius jam 
išsprūdo linksma kvailo pasitenkinimo šypsena. 

— Gerai, berniuk, — gubernatoriaus pritarimas nušvietė visą 
kambarį, - jei gausi jos sutikimą, gausi ir maniškį. 

Jis buvo matęs, kaip Šarlotė sukinėdama skėtį vaikštinėja po 
esplanadą, uoliai lydima kapitono Lahlino, tad nė neįtarė, kad jo 
duktė galėjo būti kitokios nuomonės nei jis. 

O jinai buvo. 

Kapitonas Lahlinas nebuvo kvailas. Jis žinojo, kad Šarlotė ža- 
visi Džeimsu Miranda Bariu, tačiau manė, kad ne daugiau, nei 
juo Žavėjosi pusė salos damų. Jis stebėjo, kaip ironiškai Baris 
stengiasi laikytis atokiau, kai Šarlotė pasinėrė į flirtą. Abu vyriš- 
kiai apsikeitė vos keliais žodžiais, bet Lahlino neliko nepastebėta 
linksma liepsnelė Bario akyse, kai tas baltomis pirštinėmis mū- 
vintis blyškiaskruostis, glotniai susišukavęs daktaras įteikė jam į 
glėbį nuraudusią ir švytinčią Šarlotę kitam šokiui. Baris švarino 
jam kelią. Tai buvo akivaizdu. Viduržemio jūros pakrantėse šo- 
kių salė — slogi ir triukšminga, lengvai nesusipratimus kelianti 
vieta. Bet šiuo atveju nesusipratimo nebuvo. Abiem vyriškiams 

ginčytis nereikėjo, juodu linktelėjo vienas kitam per iškvepintas 
Šarlotės garbanas ir priėjo tobulą susitarimą. 

Vos spėjęs pasišnekėti su gubernatoriumi, Džeimsas Lahli- 
nas užšoko ant arklio ir nujojo pusę mylios esplanada nuo gu- 
bernatoriaus kontoros iki namų, užsiliepsnojęs seksualinėmis 
viltimis. Jam net nešovė į galvą, kad Šarlotė galėtų atsakyti jam 
neigiamai. 

Įvestas į svetainę, jis pamatė savo damą išsidriekusią šezlonge 
ir kikenančią. Ji buvo su viena iš savo draugių, šelmiška jauna 
moterimi, neseniai ištekėjusia ir labai linkusia puikuotis savo Žie- 
dais ir girtis vyru. Ji trykšdavo neišsenkamu paskalų ir gandų 
fontanu ir užsitarnavo pravardę „Tautos žinios“. Pamačiusi jau- 
nuolį, apsėstą noro pasimylėti, toji ponia skubiai pašoko ir iškart 
atsiprašė. 

Džeimsas liko stovėti. Šarlotė išbalo ir atsitiesė, tvirtai suspaudė 
mažas šlepetes ir įtempė kelius, sakytum, rengdamasi atlikti pi- 
ruetų seką. Džeimsas jai pateikė neryžtūngą banalybių pynę. Nuo 
minties, kad prašyti tėvo buvo kur kas lengviau, negu prašyti jos 
pačios, jį sukaustė baimė. 

— ... trumpai tariant, panele Volden... Šarlote.... prašau jūsų 
padaryti mane laimingiausiu vyru pasaulyje, kitaip tariant, aš toks 
būčiau, jeigu jūs sutiktumėte tapti mano žmona. 

Šarlotė prikando lūpą, pakėlė smakrą ir pasakė: 

— Aš labai sujaudinta jūsų man suteiktos garbės, kapitone Lahli- 
nai, tačiau labai apgailestauju. Niekada negalėsiu už jūsų ištekėti. 

Įsivyravo šiurpi tyla. Džeimsą perliejo šaltas prakaitas. Jis ne- 
beišlemeno nė žodžio. Žinojo, kad privalo pasakyti kažką, kas 
būtų kupina apgailestavimų ir sielvarto, bet padaryti to nesuge- 
bėjo. Užtat vis dar stovėjo ištisas dvi minutes, o Šarlotė tuomet 
pradėjo iš baimės graužti nagus. Jeigu jis būtų stovėjęs dar il- 
giau, ji būtų pradėjusi čiulpti nykštį. Bet staiga Džeimsas suvokė 
€sąS Įsiutęs. 

— Yra kas nors kitas, — pasakė jis labai tyliai, sustingęs nuo 
tokio atmetimo. 

Išsigandusi ji linktelėjo galvą. 

— Taip. Yra. 

— Daktaras Džeimsas Bars. 

Jinai nesugebėjo nieko atsakyti, netgi pakelti į jį akių. 

— Atsiprašau, kad sutrikdžiau jus savo jausmais, - rėžė Džeimsas. 

Jo pyktis jau buvo bepradedąs lietis, džinas jau buvo išleistas 
iš butelio. Jis pasisuko ant kulnų ir išdidžiai išžingsniavo iš kam- 
bario toks užsimiršęs, kad net netrinktelėjo durimis. Taip skubė- 
jo išeiti iš tų namų, kad nuo nediduko laiptų maršo vos nenuver- 
tė Šarlotės draugės. Ji lūkuriavo koridoriuje už vienos iš palmių, 
kaip įmanydama stengdamasi likti arčiau durų. 

Džeimsas čiupo arklį iš tarno rankų arklidėje ir nušuoliavo 
tiesiai į ligoninę taip greitai, kad tai buvo pastebėta pro visus 
langus ir pro parduotuvės duris. Kažkas vyko. Ar tik ne kapito- 
nas Lahlinas išjojo iš gubernatoriaus namų ir kopia į kalvą gan 
dideliu, jeigu ne pavojingu greičiu? Kurgi jis vyksta? Į ligoninę? 
Bet juk juodu su daktaru Bariu ne itin dideli draugai, argi ne 
taip? Veikiau jau priešingai. Ar įvyko koks nelaimingas nutiki- 
mas? Reikia paklausti vicegubernatoriaus. 

Vėjuotų baltų kalvų viršūnę Džeimsas pasiekė išmuštas pra- 
kaito ir drebėdamas. Tai buvo pirmas kartas, kai jis surizikavo 
pasipiršti, ir jam atrodė, kad turi tam tvirtą pagrindą. Rišlaus 
veikimo plano jis neturėjo. Paprasčiausiai norėjo kam nors smogti. 
Norėjo išlieti savo nusivylimą sugriaudamas nepriekaištingą dak- 
taro Bario švaros ir tvarkos kultą. 

Džordžas Vašingtonas Karageorgis pamatė jį atžingsniuojant 
ir pasitiko plytelėmis išklotame koridoriuje, trenkiančiame amo- 
niaku ir spiritu. 

Džeimsas staiga pasijuto šaukiąs: 

— Kur daktaras Baris? 

Džordžas Vašingtonas Karageorgis nustebo: 

— Jo čia nėra, pone. 

— Tai kurgi jis, po velnių? — suriaumojo įžeistas kapitonas Lah- 
linas. 

Laimė, gydytojas tuo metu buvo už daugelio mylių, pačioje 
daubos apačioje, tvarkė kažkieno sulaužytą koją ir tvarstė gilią 
kruviną žaizdą ant sunkiai nukritusio vyro kaktos, be to, šis dar 
buvo netekęs pavojingai daug skysčių, nes išgulėjo dvi valandas 
ryto saulėje, kol jį surado isteriški giminaičiai. Žaizda buvo bjauri, 
apsėsta musių. Vyro žmona Žiauriai klykė gydytojui į ausį, o kai- 
mynai pernelyg jau ilgai rišo laikinus neštuvus iš žalių šakų. Rū- 
pestingai sušukuotos raudonos gydytojo garbanos sušlapo nuo 
prakaito, o strazdanos ant blyškių jo skruostų nuo karščio padi- 
dėjo. Kai jis pargrįžo į kareivines, visai išsekęs, nebeužsukęs į 
ligoninę, buvo jau visiškai tamsu, o kapitonas Džeimsas Lahli- 
nas, nieko nebesuvokdamas nuo svaigalų ir įsiūčio, gulėjo ant 


karininkų valgyklos grindų. 


*k 
— Tu atsakei jam? Ar aš gerai nugirdau, jaunoji panele? Ar tu 
man aiškini, kad atsakei jam? 

Iyla. 

— Ar tu iš proto išsikraustei? Jo vyresnysis brolis mirė. Jis ką 
tik paveldėjo puikų dvarą Berkšyre ir tiek pinigų, kad nupirktų 
tau visus sumautus pakabučius, kurių tik panorėsi. 

Tyla. 

— Kito pasiūlymo gali nesulaukti niekada. Kas dėjosi tavo gal- 
voje, Šarlote? 

Tyla. 

— Ir tu nepalikai jam jokios vilties, kvailas padare? 

Iyla. 

— Kas tau nutiko? Aš pritariau jam be menkiausios išlygos. 

Šokdama to vyro glėbyje tu nutrypei visus batelius. Man net į 
galvą neatėjo, kad nepriimsi jo kreipimosi į tavo jausmus. 

Iyla. 

— Tau jau septyniolika, mergaite. Spalio mėnesį būs aštuonioli- 
ka. Kai aš vedžiau tavo motiną, ji buvo metais jaunesnė už tave. 

Tyla. 

— Koks velnias... 

Iyla. 

— O, ne! O ne. Netikiu tuo. Tu juk neketini suvilioti Bario, 
neketini? 

Tyla. 

— Viešpatie švenčiausias, Šarlote, jei tavo motina būtų dar gy- 
va, duotų man leidimą pasiguldyti tave ant kelių ir įkirsti berži- 
nės košės. O dangau, padėk mums visiems. Tu iš tūkrųjų daug 
kvailesnė, nei aš maniau. Ar bent nutuoki, kas yra Baris? Juk 
nenutuoki, ar ne? Niekas nenutuokia. Jis arba to seno lordo Ba- 
čano, arba to pakvaišėlio revoliucionieriaus generolo iš Venesue- 
los ar Argentinos, ar iš dar kur pavainikis sūnus. Jis gyvena tik iš 
algos, kiek man žinoma. Baris neturi nei giminių, nei žemės, nei 
pažinčių. Iš jo tokia pati nauda kaip iš amžino žydo. Juk negali 
būti pasirengusi visą gyvenimą keliauti po pasaulį su tuo vyru. 
Numirtum po trejų metų. Baris gyvena tokiose klimato juosto- 
se, kur baltieji stimpa kaip musės. Jis išgyvena tiktai todėl, kad 
yra šaltas kaip driežas. Nesuprask manęs klaidingai, mergyt. Aš 
tuo žmogum žaviuosi, aišku, žaviuosi. Bet jis ne tas vyras, už 
kurio tau reikia ištekėti. Visi tai mato. Bent jau kiekvienas, kuris 
nėra toks paikas kaip tu. Jis juk vienišius. Jis... na, gerai, vienas 
Dievas težino, kas jis toks. Bet jis niekada nieko neves. Nei ta- 
vęs, nei kokios kitos moters. Tokie vyrai neveda. Ir aš netikiu, 
jog jis tau davė kad ir menkiausių vilčių. Jis niekad nepasako 
nieko be ironijos. Šarlote, jei tu manai, kad Baris kada nors tave 
ves, esi didesnė kvailė, nei aš maniau. Tu pavarei šalin gražų jau- 

nuolį, neturėjusį gyvenime didesnio siekio, kaip visiems palikti 
gerą įspūdį ir padaryti tave velnioniškai laimingą. 

Iyla. 

— Aš tiesiog nesuprantu tavo kvailumo. 

Šarlotė paplūdo ašaromis. 


*k 

Jos veidas truputį išraudo, kai penktadienio vakarą ji pasisveiki- 
no su Bariu ir jis vis žvilgčiojo į ją per kortų stalus. Gandas jau 
aplėkė koloniją. Taip, jis jai pasipiršo. O ji atsakė jam. Ak, bet 
juk tame lošime esama dar vieno lošėjo... Negaliu patikėti, kad 
jis jai būtų suteikęs kokių nors vilčių. Bet juk ne ji viena krausto- 
si dėl jo iš proto. Ko gero, ji iš tikrųjų prarado savo geriausią 
progą, nes aš tikrai negaliu patikėti... Gubernatoriaus ir koloni- 
jos nuomonės sutapo. Šarlotė retkarčiais graudžiai pažvelgdavo 
į Barį, bet ir duris stebėjo su kiek didesniu nerimu, nei šiaip jau 
tinka šeimininkei, norėdama įrodyti sau, kad vakaras vyksta kuo 
puikiausiai. 

Bet ji nepastebėjo, kai pro duris įslinko kapitonas Džeimsas 
Lahlinas, pernelyg jau visiems pažįstamas, kad reikėtų paskelbti 
apie jį. Džeimsas išgėrė daugiau, nei jam derėjo, ir taip sureikš- 
mino savo jausmus, kad jie jau peržengė visas ribas. Namai bu- 
vo pilni besijuokiančių žmonių, prasidėjo šokiai ir beveik visi 
jau buvo pasivaišinę prie vakarienės stalų. Džeimsui pasisekė su- 
sitikti su Bariu, kai šis liko vienas ir dorojo šaltos mėsos patieka- 
lus su gardžiais drebučiais. 

Išoriškai jaunasis karininkas atrodė ramus, nors ant viršutinės 
lūpos telkėsi mažyčiai prakaito lašeliai. Vis dėlto jo ranka ne- 
sudrebėjo, kai jis atitraukė Barį nuo vakarienės stalo. Gydytojas 
buvo toks nedidukas, kad juodviem sustojus greta Džeimsas pa- 
juto žiūrįs žemyn į blyškiai raudonas Bario garbanas. Jis žingte- 
lėjo arčiau, kad niekas neišgirstų jų apsižodžiavimo. Aišku, jis 

jau girdėjo tuos gandus, bet buvo linkęs manyu, kad dėl visko 
kaltos gražios, elegantiškos, kruopščiai prižiūrimoms chirurgo 
rankos, nes akys, susidūrusios su jo akimis, buvo nieko nebijan- 
čio ir kontroliuojančio save bei savo aplinką žmogaus akys. Žmo- 
gaus, kuris niekados neįžeis kito tuščiai arba be sąmoningo keti- 
nimo. Džeimsas pajuto, kaip jam kyla pyktis įdėmiai stebint įžū- 
lų klausiamą to mutanto nykštuko žvilgsnį, tokią menką agresijos 
balutę kažkur apačioje. Valsas apjuosė tuodu vyrus. Aišku, jie 
buvo stebimi. Ne vienas svečias pamatė juos šnekučiuojantis. 
Gydytojas ir karininkas iš karto tapo spėlionių objektu. 

— Privalau pasikalbėti su jumis, pone. 

— Norėtumėte privačios konsultacijos? — Baris iškart suprato, 
kad tasai vyras girtas, ir nuolaidžios jo ironijos tonas tapo trupu- 
tų labiau erzinantis. 

Džeimsas prarado savitvardą: 

- Prisipažinkite jai savo jausmus! Pasipirškite jai, žmogau, ar- 
ba palikit tą sritį laisvą kam nors kitam. 

Gandai nebuvo pasiekę ligoninės, bet Baris akimoju suprato, 
kas dedasi. Lahlinas, matyt, pasipiršo Šarlotei, o ta kvaila mer- 
giotė jam atsakė. 

— Tęskite toliau, kapitone Lahlinai. Galiu jus patikinti, kad 
toje srityje, kaip jūs tatai vadinate, manęs nėra nė padujų. 

— Šarlotė sako ką kita. 

— Tada galite padaryti išvadą, kad panelė Volden apsiriko. 

— Kaip jūs galit juokauti su jaunos moters jausmais! 

Džeimsas norėjo išprovokuoti kivirčą ir to ryžtingai siekė. Jo 
ūsai virpėjo. Bario balsas buvo ramus ir tvirtas. 

— Kapitone Lahlinai, panelei Volden — septyniolika, ir jeigu 
neklystu, jums ne ką daugiau. Septyniolika — toks amžius, kai 
mes lengvai galim supainioti mandagumą su pasiūlymu. O da- 
bar, pone, linkiu jums gero vakaro. 

puoštų alyvuogėmis ir pomidorais, išdėliotų dantytose lėkštė- 
se, — atrodė, kad tie dantys joms išaugo. Bet kapitonas Džeimsas 
Lahlinas buvo pasiekęs tokią būseną, kai protas ar protingi ar- 
gumentai jo jau nebeveikė. Jis pasijuto įžeistas. Įžeistas ramiai ir 
tyčia. Todėl savo iššūkį metė taip, lyg būtų aktorius, aprengtas 
vaidmeniui komedijoje, kuri turėjo tapti pasibjaurėtina ketvirta- 
me veiksme. 

— Sere! Aš reikalauju satisfakcijos. Mano kolegos užsuks pas 
jus rytoj ryte. 

Baris atsakė į jo žodžius vos linktelėdamas galvą ir vos vos 
kryptelėdamas lūpą, kas buvo panašu veikiau jau į pašaipą negu 
į šypseną. Lahlinas staiga išvydo save kaip žaislinį kareivėlį, už- 
suktą ir užprogramuotą daryti kvailus dalykus. Staiga jis paste- 
bėjo, kad jo kumščiai sugniaužti ir kad jį išpylė pykčio ir baimės 
prakaitas. Jis buvo betrenkiąs daktarui į veidą, tačiau iškart atšo- 
ko, kai tas nedidukas vyras nusisuko ir visą dėmesį sutelkė į sam- 
tį, panirusį vaisių punšo dubenyje. 

Karininko šnervėse vis dar tvyrojo keistas kvapas, toks neįp- 
rastas, gardžiakvapis aromatas, kurio identifikuoti jis nesugebė- 
jo, nors buvo atkreipęs į jį dėmesį ligoninėje. Tas hipnotizuojan- 
tis kvapas, ko gero, buvo susitelkęs daktaro plaukuose. Džeim- 
sas pasipurtė, mėgindamas nusikratyti to ypatingo kvapo ir šalto 
gydytojo žvilgsnio. Paskui nužengė nuo verandos į akmenėliais 
nubarstytas alėjas. Iš už vėduoklių, portjerų, puošnių palmių ir 
pro šokančių partnerių alkūnių viršų jį nulydėjo daugybė smal- 
sių akių. Ir Šarlotė, padėjusi galvą ant draugės peties, stebėjo 
išeinantį kapitoną Lahliną apgailestavimo ir liūdesio iškreipta 
burna. Ti pavare: šalin gražų jaunuolį, neturėjusį gyvenime di- 
desnio siekio kaip visiems palikti gerą įspudį 17 padaryti tave velnio- 
miškai laimingą. 

Naktis aidėjo nuo varlių kurkimo ir spygčiojimų atžalyne. 
Medžiuose švietė žibintai. Jis įžvelgė tirštus baltus moteriškų 

suknelių pavidalus, nelyg kolonas, lėtai judančias per sodą tam- 
soje. Tamsesnių vyriškų pavidalų nesimatė. Nuo jūros pūtė šil- 
tas nakties brizas. Jis girdėjo, kaip atsimušdamos į uolas alsuo- 
ja bangos. Užsirakino namuose. Visuose languose buvo švie- 
su, skambėjo muzika ir nevienodas šokių ritmas, jausmingos 
juoko kanonados ir atsitrenkiančių į tuščias lėkštes šakučių 
skimbčiojimas. Džeimsas buvo įsitikinęs, kad tas be galo grei- 
tai pasibaigęs incidentas liko nepastebėtas. Jis rizikavo gyvybe 
dėl septyniolikmetės mergaitės, ir niekas to nepastebėjo. Gy- 
dytojas turėjo užtikrintą tiek nesusivaldančio žmogaus, tiek vi- 
sada pataikančio į taikinį šaulio reputaciją. Lahlinas išblaivėjo. 
Jis jau nebebuvo tikras dėl pasekmių. Pradėjo abejoti, ar ne 
pernelyg brangiai įvertino savo orumą ir savimeilę. Paskui pra- 
dėjo labai savęs gailėtis. Išbėgo iš tų švytinčių sodų ir patraukė 
pakrantės link. 


*k 


Gerokai po vidurnakčio Lahlinas sėdėjo Boudeno namuose ne- 
toli kareivinių ir pasakojo, kas jam nutiko. Viljamui Boudenui 
tai anaiptol nepadarė įspūdžio. 

— Ar tu, Žmogau, iš proto išsikraustei? Baris - pirmaklasis snai- 
peris. Jis tuo pagarsėjęs. Kaip manai, kodėl jis čia atsidūrė? Keip- 
tauno gubernatorius buvo priverstas jį išgrūsti. Jis jau buvo su- 
sikovęs pustuzinyje dvikovų ir kiekvienąsyk užmušdavo jo žmo- 
gų. Apie dvi iš jų aš Žinau garantuotai. Jis vaidingas šėtonas, bet 
dėl juokų nesivaidija. Matyt, buvai labai jau agresyvus. 

— Aš buvau girtas, — liūdnai atsakė Džeimsas. 

Boudenas pašoko nuo lovos ir kaip šikšnosparnis suko ratus 
kambaryje. 

- Tu kvailys, Džeimsai. O netrukus būsi kvailas lavonas. Baris 
gali gerti, kol visas pulkas nugrius po stalu, ir likti blaivus: nė 
sruogelė neišsipeš jam ant galvos ir ranka nevirptelės. Pažadin- 

siu kitus. Pamėginsime jus sutaikyti. Viešpatie švenčiausias, kiek 
bėdų tu man prikreti. 

Du didžiuliai naktiniai drugiai, besiplakantys į sustumiamas 
duris, įbangavo vidun Boudenui išeinant; vienas, įlėkęs į stiklinį 
lempos gaubtą, iš karto sudegė liepsnoje. Džeimsą, stebintį to- 
kią netikėtą kremaciją, apniko siaubingos nuojautos. 

Jis priešokiais nusnūsdavo, taip ir nenusiavęs batų, ant sulanks- 
tomos lovos Boudeno drabužinėje. Nors kankino klaikiai įkyriai 
aplink kūną šliaužiojanti baimė, iš pradžių lediniu šalčiu nusmelk- 
dama pėdas, paskui galingais, veriančiais diegliais krūtinę, ga- 
liausiai smegenis tokiu sprogdinančiu skausmu, vis dėlto Džeim- 
sas užmigo ir nieko nebesuvokė, kol šeštą ryto į kareivines įspin- 
do saulė ir prie jo su karštu vandeniu bei švariais rankšluosčiais 
išdygo Boudeno tarnas, tarytum koks pasiuntinys, atvykęs iš skais- 
tyklos. 

Pats Boudenas, trikdomai budrus ir verdantis iš susierzinimo, 
jėjęs garsiai užtrenkė suveriamas duris ir nusviedė kepurę ant 
nepaklotos lovos. 

— Nieko gero. Užsukau pas Barį į ligoninę. Jis ten būna kas 
dieną nuo penktos ryto. Jis nė girdėti nenori apie atsiprašymą. 
Teks griebtis pistoleto rytoj vos išaušus, kol gubernatorius ne- 
spėjo apie tai išgirsti. Jis vargiai težvilgtelėjo į mane ir netgi neiš- 
tiesė paspausti rankos. Tas neūžauga užsibrėžė misiją išnaikinti 
tokius neraliuotus kvailius kaip tu. O visus oficialius pareiški- 
mus jis susirankiojo iš knygų. Prašom informuoti kapitoną Labli- 
ną, kad as išdėstysiu savo įsipareigojimus laiške. Kas, po perkūnais, 
taip kalba šiais laikais? Lyg kartotų jau parašytas eilutes. 

Boudenas išsidrėbė ant lovos, nepaisydamas tarno, vis dar sto- 
vinčio, išpūtusio akis ir, aišku, viską sugeriančio savin. Džeimsas 
praradęs viltį spitrijo į lubas. 

— Taip ir nujaučiau. Vakar vakare. Kalbėjau taip, tarsi vaidin- 
čiau pjesėje. 

— Todėl, kad esi kvailas ir nemąstai. Džeimsai, kaip gali būti 
toks mulkis? Dabar turi kapstytis iš padėties. Šiandien bus žvė- 
riškai karšta. Dėl Dievo, žmogau, nusiprausk, nusiskusk. Ber- 
niukas stovi ir laukia. 

Boudenas atsistojo ir nužingsniavo per kambarį, mušdamas 
muses storu tauškučiu iš palmių lapų. Paskui vėl sudribo ant 
lovos. Džeimsas sėdėjo ir spoksojo į garuojantį karšto vandens 
kubilą ir į nušveistą juodaodį vaiką nepriekaištingai baltais dra- 
bužiais su auksinėmis sagomis, stovintį priešais jį pagal koman- 
dą „ramiai“. Jis parėmė galvą rankomis. Jį kankinio siaubingiau- 
s10s pagirios. 

Karštis mirgėjo ant žvirgždo ir liejo sodrius, drėgnus sodo 
kvapus - akacijų, migdolinių pyragaičių, o violetiniai bugenvili- 
jų upokšniai virste virto per sieną. Džeimsas švariai nusiskuto, 
atkreipdamas dėmesį į kiekvieną raukšlelę ar įdubą ant skruostų 
ir ant smakro. Veidrodyje vėl pasirodė gražus veidas gal kiek per 
daug įdubusiomis akimis ir kiek per daug išvargęs, bet veidas, 
vertas bučiuoti ir saugoti. Mirties baimė jį perliejo visa pratrū- 
kusios užtvankos galia. Kas jam buvo svarbu? Džeimsas nebuvo 
filosofas ir jam svarbu buvo gerai iškepta raudona mėsa ir vynas, 
šiltos moters odos kvapas prie veido ir sėkmė lošiant kortomis. 
Akimirką visa tai išniro priešais jį, tokios tantališkos pagundos, 
kad būtų nubaidytos harpijos su šviesiai raudonomis garbano- 
mis, savotišku kvapu ir nenumaldomomis profesionalaus Žžudi- 
ko akimis. Džeimsui iki širdies gelmių pagailo savo veido. Jis to 
nenusipelnė. Jis pasisuko nuo veidrodžio ir kreipėsi į blizgančius 
Boudeno batus, nugultus plono baltų dulkių sluoksnio, - tai bu- 
vo viskas, ką jis įžiūrėjo pro drabužinės durų angą. 

— Klausyk Vili, nejaugi iš tikrųjų nėra jokios galimybės susi- 
taikyti? 

— Nė menkiausios, — atšovė Boudenas žiūrėdamas aukštyn, į 
tuščią erdvę, nieko nematančiu žvilgsniu. 

Berniukas pasilenkė į priekį ir dar kliūstelėjo vandens į dube- 
nį. Vynuogių lapų raštas svaigiai sūkuriavo tarp purslų ant por- 
celianinių sienelių. Džeimsas klausė savęs, ar paskutinį kartą skuta 
skruostą ir prausia tą puikų juodų plaukų šepetį ant krūtinės. 
Staiga duryse pasirodė Boudenas. 

— Prakeikimas, Džeimsai, - sušuko išgąsdindamas juos visus, — 
tu patinki man labiausiai iš visų pažįstamų, O rytoj aš turėsiu 
tave laidoti. 


*k 

Bario sekundantas buvo vienas iš jo ligoninės padėjėjų, vilkintis 
skolintais ne pagal savo dydį drabužiais. Kai artinosi per nely- 
gius žolės kuokštus, pablizgintus ožkų mėšlu, prie Boudeno, at- 
rodė sutrikęs ir susinervinęs. Ta nerangi figūra, regis, keitė pavi- 
dalą rūke, kuris vis slinko tolydžio mažėjančia upe žemyn. Kar- 
tais atrodė maža, kerėpliška, kartais — išdidinta, pabaisiška. Tai 
buvo keistas šviesos triukas. Praeis kelios savaitės, ir tas vanduo 
išnyks, o rūkas pradings sulig aušra, ir tarp uolų užaugs Žolė, iš 
pradžių suvešės, paskui nulinks rudais negyvais siūlais, tada ir 
vėl ims pliaupti Žiemos lietūs, ir upė atsiras vėl. 

Bario beveik nesimatė. Boudenui pasirodė, kad jis regi kažką 
judant aukštyn žemyn, aukštyn žemyn kažkur toli po medžiais, 
bet krūmas buvo per tankus, kad tai nekeltų abejonių. Jis buvo 
labai nuliūdęs. Visas tas reikalas buvo klaida. Tai, kad Baris pasi- 
rinko maišytos rasės pasiuntinį iš ligoninės, — įžeidimas jo kole- 
goms karininkams. Gydytojas jautėsi toks tikras dėl savo sėk- 
mės, kad nesivargino laikytis tegu minimalių mandagumo nor- 
mų, kurių ta padėtis reikalavo. 

Kai Žmogysta prisiartino, Boudenas jau buvo išdidžiai benu- 
sišiepiąs, bet pagalvojo apie Džeimsą ir pasistengė atrodyti la- 
biau linkęs į susitaikymą. Kietas jo sprandas ir sunkūs žandikau- 
liai nutaisė kreivą vaidingą miną. Šis žmogus bent jau irgi gydy- 

tojas. Bet jeigu Bario reputacija buvo užtarnauta, tuomet čia la- 
biau tiktų laidojimo biuro agentas. 

— Džordžas Vašingtonas Karageorgis. Jūsų paslaugoms, sere, — 
sušnabždėjo tas nelemtas pavaldinys. 

Boudenas pasipiktinęs sušnarpštė. 

Džeimsas stovėjo kaip po komandos „ramiai“, nepaprastai iš- 
blyškęs, bet nuostabiai orus. Jis rengėsi valandų valandas. Vieną 
silpnumo akimirką Boudenas pajuto, kad juo didžiuojasi. Paskui 
prisiminė savo pareigą ir žengė į priekį, norėdamas pasiūlyti bek- 
raujį to nerimto ginčo sprendimą. Tos jaunos panelės garbė ne- 
verta gero žmogaus gyvybės. Jis prikando lūpą. Šarlotė Volden 
buvo pasipūtusi maža koketė, tikriausiai leidusi ne vienam kari- 
ninkui spaudyti savo mažyčius spenelius ir gal net dar šį bei tą. 
Jos vardą dažnai palydėdavo gudrios šypsenos ir supratingas ki- 
kenimas. Džeimsas žus dėl kažin kokio įtrūkusio molinio indo, 
netgi ne dėl padoraus Koulbrukdeilo pietų servizo. Kokia bergž- 
dybė. Boudenas prisiminė krūvą linksmų jaunų prostitučių, lauk- 
davusių jo ateinant, širdingai jį džiugindavusių ir neprarasdavu- 
sių garbės, kurios jos neturėjo. Bet štai jį oficialiai pasveikina 
gėdingas Bario maišytos rasės kolega. Kapitono Viljamo Bou- 
deno ūsai virpėjo iš įsiūčio dėl draugo kvailumo. 

Ne, kaip jis ir baiminosi, Baris neketina leistis į derybas. Jo 
sekundantas garsiai atidarė poliruotą riešutmedžio dėželę su dai- 
liu mėlyno aksomo įklotu ir pora graviruotų dvikovos pistoletų, 
pagamintų pagal užsakymą vieno geriausių Londono ginklakalių — 
Kenono iš Lesterio aikštės. Patikrinęs ginklus Boudenas pastebėjo 
inicialus, išgraviruotus elegantišku kursyvu: F de M. Ginklai ne 
Bario, bet F dz M buvo netiesioginė užuomina, atskleidžianti jų 
savininko tapatybę. Jis mandagiai linktelėjo pasiuntiniu: ir šiek 
tiek aprimo pastebėjęs, kad tas vyriškis išsigandęs ir sutrikęs. 

Iš dvidešimties žingsnių. Pasisukti ir šauti. 

Visai iš arti. 

Džeimsas jau buvo panašus į savo paties šmėklą ir atlaužęs 
pistoleto gaiduką prarado žadą. Nepratarę nė Žodžio jie žengė 
per traškančius krūmus, apgaubti nykios prietemos, Bario link. 
Boudenas jau įsivaizdavo karo teismą. Jis buvo pasiryžęs išuiti 
Barį iš kolonijos kaip negailestingą žudiką. Šitas gydytojas viena 
ranka gelbsti gyvybes, o kita Žiauriai jas atima. Jam teks apka- 
binti savo draugą paskutinį kartą. Ir staiga jie atsiduria priešais. 

Tai jau pranoko Boudeno suvokimą. Jie visi išsikraustė iš pro- 
to. Jo šaunuolis, gražuolis Džeimsas, taip linksmai juokdavęsis, 
su šokčiojančiomis garbanomis, jo draugas, mylimas draugas, 
bus paverstas kirminų ėdalu to mažyčio bebarzdžio berniuko 
ceremoninga balta apykakle ir per duksliu paltu. Tai nenatūralu. 
Tačiau kažkas Bario akyse jau antrą kartą įliejo tvirtumo į Bou- 
deno rankas. Kad ir kaip keistai atrodė tas mažas vyrukas ir jo 
drabužiai, žaidimų jis nežaidė. 

Dvikova buvo sugrota it koks iškilmingas muzikos kūrinys. 
Kiekvienas veiksmas buvo apsvarstytas iš anksto, apgalvotas. 
Džeimsas, taurus iki pat kaulų smegenų, žengė nuo Bario Bou- 
denui aiškiai skaičiuojant it tikras kareivis, drąsiai, kaip privalė- 
jo. Vienas šūvis pakėlė į orą šimtus klykiančių paukščių, kurių 
prieš tai niekas nebuvo pastebėjęs, ir sukėlė griausmą bei netikė- 
tą erzelį krūmynuose. Koks tuzinas nematomų padarų nėrė iš 
savo užuoglaudos ir nukūrė, nulenkdami į šoną augaliją. Boude- 
nas sumirksėjo. Bario pasiuntinys iš baimės paleido dėželę su 
pistoletais. Tolumoje sužvengė išgąsdinti arkliai. Tolesnės aki- 
mirkos virto amžinybe, vėjelis staiga sukėlė jiems po kojų dulkių 
sūkurius. Džeimsas stovėjo nejudėdamas, pakėlęs rūkstantį ryto 
vėsoje pistoletą, o Bario pistoletas vis dar buvo nuleistas. Niekas 
nekrustelėjo, kai gydytojo ranka nusitaikė į priešininką. Džeim- 
sas palinko priekin, visu svoriu užgulęs kojų pirštus, pasirengęs 
sutikti kulką krūtine, jo veidas buvo paplūdęs ašaromis. 

Nuaidėjo antras šūvis. 

Džeimsas susvirduliavo, loštelėjo atgal, jo gerklė ir kairė ausis 
degte degė. Baris tiksliai nurėžė vieną antpetį ir tamsią plaukų 
sruogą. Šūvis buvo taiklus ir apgalvotas. Jeigu būtų norėjęs, Ba- 
ris galėjo nutaikyti Džeimsui tiesiai į širdį ar ištaškyti smegenis, 
kaip tikriausiai jau buvo pasielgęs su kitais vyrais kitomis progo- 
mis. Tačiau dabar jis šito nepadarė. 

Neprataręs nė žodžio ir nieko nepaaiškinęs Baris linktelėjo 
galvą Boudenui, jo kolegai ir nusisuko. Įsikišo pistoletą į kiše- 
nę ir nužingsniavo prie savo arklio dienai jau auštant, kitus 
palikęs Žiūrėti viens į kitą nustėrusius, suglumintus tokio stai- 
gaus pasitraukimo. 


k 


Kapitonas Džeimsas Lahlinas užsuko pas panelę Šarlotę Volden. 
Paprašė pasimatyti su ja akis į akį. Ji buvo nepaprastai išblyškusi 
ir labai susijaudinusi. 

Visi ketinimai laikytis oficialiai ištirpo. 

— Dabar jūs galite pasakyti man tiesą, Šarlote. Ir manau, kad 
privalote man ją pasakyti. Niekas mūsų negirdi. Tai, kas čia bus 
pasakyta, niekur toliau nenueis. Ar leidote kada nors Bariui my- 
lėtis su jumis? 

Įžūli kaip kokia kekšė ji netgi nenuleido akių. Kuklumas jai 
aiškiai buvo praeitas etapas. 

— Taip, — atsakė ji. 

Džeimsas spoksojo į ją nustebęs. Baris jai buvo iki pusės. Jis 
negalėjo jos paliesti, būtų pradingęs tarp jos krūtų. Net Boude- 
nas, anaiptol nejautęs gubernatoriaus dukteriai draugiškumo, su- 
tiko, kad tai būtų tolygu įžengti į drėgną atogrąžų mišką. Džeim- 
sas nusprendė, kad vis dar nori užlieti jos krūtis bučiniais. Baris, 
matyt, tai darė. Nelaimingas jaunasis karininkas buvo sukausty- 
tas pavydo ir apgailestavimų. Paskui netikėdamas jis papurtė gal- 
vą. Tai atrodė per daug neįtikima, per daug nepanašu į tiesą. 

Jis žinojo, kad nebereikia nieko klausti, bet neįstengė susiturėti. 

— Kurgi jūs susitikdavote? Ne čia. Tai būtų buvę neįmanoma. 

— Aš nuolatos lankausi ligoninėje. Manau, kad jis - nepapras- 
tas žmogus. Įtikinau tėtį kviesti jį vakarieniauti bent dukart per 
savaitę. Jis ateidavo. Jis nuostabiai kalbėdavo. Paskui, kai tėtis 
buvo išvykęs į salos šiaurę, pakviečiau jį pati. Nesakiau jam, kad 
tėčio nėra, nes jis nebūtų atėjęs. Jis beviltiškai korektiškas žmo- 
gus. Bet su mumis buvo mano brolis. Tik jis vienas. Viskas buvo 
tobulai padoru. Daktaras Baris nugirdė Džo iki žemės graiby- 
mo, paskui nunešė jį — ir mane - į lovą. 

Ji šypsojosi Džeimsui įžūliai lyg kokia šelmė mokinukė. Jo 
veidas buvo tuščias tarsi patyrusio stebuklą ateisto. Jis atsistojo 
ir bežadis nusilenkė. Šarlotė pašoko nuo kėdės ir sugriebė jo 
ranką, supykusi, kad jis taip atvirai nepatikėjo ja. 

— Buvau įsimylėjusi jį, Džeimsai, bet jis nebūtų manęs pa- 
ėmęs. Nemanykit, kad nemėginau. Aš net tiesiai jo paklausiau. 
Jis davęs įžadus niekada nieko nevesti. 

Ji buvo tarsi apsėsta moteris. Jos gerklė trūkčiojo, visos apy- 
rankės barškėjo. Ji kone verkė. 

— Kito tokio kaip jis nėra. Dabar jau žinote. Išeikit, nešdinki- 
tės. Man nesvarbu, jei jūs su manim daugiau niekada ir nekalbė- 
site. Palikite mane. Išeikite. 

Kramtydama lūpą jinai nusigręžė į langą. Bet visa tai atrodė 
kažkaip keista, nepaaiškinta. Tai buvo anaiptol ne suviliotos ir 
paliktos moters žodžiai, tai buvo apsėstos, praradusios gėdą, pa- 
ragavusios kažin ko negirdėto, nežinomo, kažkokio magiško nek- 
taro, moters žodžiai, moters, kurios gyvenimas be viso šito tapo 
bergždžias. Ji kalbėjo atgręžusi nugarą. 

— Ak, išeikite, Džeimsai. Nepradėkite rūpintis manimi. Aš gy- 
vensiu. Gal kada nors ir ištekėsiu už ko nors kito. Bet aš nenoriu 
nieko kito. Nieko, tik jo. 

Jam buvo atsakyta. Džeimsas labai tyliai išėjo iš kambario ir 

uždarė duris. Stovėjo ant gubernatoriaus namų laiptų, Žiūrėjo į 
savo batus ir blizgančias jo arklį laikančio žmogaus rankas. Da- 
bar jam grėsė administracinė bausmė už tai, kad kovėsi dvikovo- 
je su kitu karininku dėl moters, kurios garbė apskritai neegzista- 
vo. Ji sutiko su visu tuo. Ji puolė ant kaklo Bariui, kuriam dabar 
jis ne tik buvo skolingas už gyvybę, bet ir be galo geidė jo at- 
siprašyti. Džeimsas sėdo į balną ir nepaisydamas vidurdienio karš- 
čio nujojo kalva aukštyn tiesiai į ligoninę. Bario tenai nebuvo. 
Jis jau baigė rytinę ligonių apžiūrą ir išvyko namo popiečio po- 
gulio. Jį buvo galima rasti tame žaliame name su moskitų tinklu 
aplink verandą ana tenai viršuj. Džeimsas nedrįso pažvelgti dak- 
tarui Džordžui Vašingtonui Karegeorgiui į akis. 

Nelaimingas palaukė iki penktos, tada ir prisistatė prie Bario 
namų durų. Tai buvo namas be akių. Jo sodas atrodė nuostabus: 
rūpestingai prižiūrimos žalios gyvatvorės, supančios putote pu- 
tojančias spalvas. Jis atpažino kinrožes ir jazminus, glicinijas ir 
taškuotuosius aronus (balti jų straubliai buvo apibarstyti Žieda- 
dulkėmis), rūpestingai prižiūrimas rožes, gražiai nugenėtas per 
Kalėdas. Buvo čia ir žydinčių vijoklių, kurių Džeimsas neatpaži- 
no, šlaunies storumo kamienais. Gydytojo sodui buvo būdingas 
šiurpus preciziškumas. Džeimsas stovėjo ant laiptelių, Žiūrėda- 
mas į driežą, sustingusį per sienos vidurį, ir į raudonų skruzdėlių 
kariauną, traukiančią koja kojon į urvą po namu. Kaip ir visi 
kariniai pastatai kolonijoje, namas buvo suręstas ant nedidelių 
plytų įtvirtinimų virš pūvančios žemės. Džeimsas stovėjo perlie- 
tas neryžtingumo, gerai žinodamas, ką privalu daryt, tačiau ne- 
sugebėdamas pereiti nuo ketinimo prie veiksmo. 

Baris išsprendė tą problemą atvėręs duris ir išniręs ant laiptų 
it koks pantomimoje vaidinantis nykštukas. Jo pasirodymas at- 
rodė komiškas: mažiukas, mandagus, nepriekaištingai apsiren- 
gęs, kieta balta apykakle, susmeigta aukso smeigėmis. 

— Labas vakaras, pone, — tiek ir tepasakė. 

Stovėjo ramus, tvirtas ir suposi ant kulnų sunėręs už nugaros 
rankas. Džeimsas nenuleido nuo jo akių. Galvoje neprašytai iš- 
kilo to vyro, užsiropštusio ant Šarlotės, vaizdas. Jis pasijuto tar- 
tum Jagas, toks seksualinis psichopatas, kurio mintys sukasi vien 
tik apie nepadorius dalykus. Baris kantriai laukė. 

— Aš... Tai yra... Labas vakaras, daktare... Aš atėjau... - Džeim- 
sas norėjo išsakyti viską vienu atokvėpiu, tačiau galiausiai užsi- 
kosėjo į pirštinę. 

— Atėjote atsiprašyti, — šyptelėjo Baris žvelgdamas į jį. — Tei- 
singai pasielgėte. Bet šiuo atveju nebuvo reikalo. 

— Na, aš... tai yra... turiu atskleisti jums, daktare, kad panelė 
Volden... Aš mačiausi su ja šįryt ir ji... na, ji man viską prisipaži- 
no. Tikrai atsiprašau už savo elgesį, už savo įžeidimus, už savo... 

— Ką konkrečiai ji jums prisipažino? — šaltai paklausė Baris. 

Jis atrodė it užuodęs zuikį terjeras, kuriam sukilo visi pojū- 
čiai. Bet Džeimsui, visam išraudusiam ir nebesugebančiam iš 
susijaudinimo pratarti žodžio, tai nepadėjo. 

— Ji... na, pone, turiu pripažinti, jos atvirumas mane gana iš- 
gąsdino. Ji labai garbingai prisipažino apie savo jausmus jums. 

Baris, šaltas ir bejausmis, stovėjo ant viršutinio laiptelio. Net 
ir dabar jo akys buvo tik ties Džeimso apykakle. 

— Panelė Volden, - garsiai pareiškė Baris, - dama, verta kiek- 
vieno vyro komplimentų ir pagarbos. 

Terjeras laikė garsųjį zuikį už gerklės. Baris aiškiai buvo pasi- 
rengęs susikauti dvikovoje dar kartą. Džeimsą tai privertė susi- 
kuklinti iki vapenimo. 

- Žinoma, pone... Aš neturėjau galvoje... Labai apgailestauju. 

— Pasakykite viską atvirai, žmogau, — atrėžė Baris. 

Džeimsas susiėmė. 

— Atsiprašau. Aš labai klydau ir atsiprašau be išlygų. Aš, aišku, 
prisiumsiu atsakomybę už visa tai. 

Staiga tas driežas, per visą pokalbį kabojęs statmenai ant sie- 

nos, švystelėjo šalin ir dingo šešėlyje prie pamatų. Baris pasilen- 
kė į priekį. Pailgas ir išblyškęs jo veidas tapo šiltesnis ir tauresnis. 

— Užeikite į vidų, kapitone Lahlinai, - pasiūlė jis tyliai. 

Jo svetingumas vis dar buvo santūrus, tačiau temperatūros 
pakitimas nekėlė abejonių. 

Džeimsas atsargiai įžengė į ramius, blandžius Bario namus. Jam 
susidarė nuožmios, spartietiškos tvarkos įspūdis. Ant rašomojo 
stalo gulėjo krūva ligos istorijų. Tiktai spaustukas, suteptas rašalo 
dėmių, bylojo, kad Baris dieną nakų ne vien tik blizgino baldus, 
bet dar ir kitką veikė. Tas keistas kvapas - muskuso, alkoholio ir 
dar kažkoks aitresnis, sunkesnis, deginantis kvapas, kurį jis buvo 
pajutęs gydytojo garbanose, tvyrojo įsigėręs į kambano daiktus ir 
užuolaidas, pasiūtas iš prancūziškų nėrinių. Džeimsas išgirdo ne- 
maloniai urzgiant sau prie kulnų ir kone užlipo ant mažulyčio 
baltą kailį pašiaušusio kauburėlio. Baris pašaukė, ir šuniukas nutrep- 
seno atgal prie jo. Nesimatė nei jo akių, nei kojų. Tas padaras 
išleido vieną kitą gąsdinant garsą ir sudribo Bariui prie kojų. Ir 
šuo, ir jo šeimininkas atrodė ypač juokingai. 

— Prašom sėstis. 

Bario kambariai buvo išdažyti baltai ir žaliai. Grindlentės prie- 
temoje mirgėjo, ir karininkui, kad nepargriūtų, teko capenti ma- 
žais žingsneliais. Tankus žalias patiesalas prie židinio suminkšti- 
no tą poveikį. Vakaro saulę užstojo stori balti užuolaidų nėri- 
niai, todėl oras kambaryje buvo vėsus ir drumzlinas. Džeimsas 
pasijuto taip, lyg būtų laumių įtrauktas po vandeniu ir dabar 
gulėtų aukštielninkas užsistovėjusiame tvenkinyje, apsvaigęs ir 
nugrimzdęs. Gydytojas palaukė, kol jis atsisės. Krėslas stačia Ža- 
liai dryžuota nugarėle privertė Džeimsą atsitokėtu. Jis pažvelgė į 
Barį, ir šis atsakė jam įdėmiu žvilgsniu. Šeimininkas paskambi- 
no mažyčiu varpeliu, gulinčiu ant rašomojo stalo ir jo garsas 
nuskardėjo per tą žalią urvą. Balto kailio kauburėlis sujudo ir vėl 
pradėjo urgzti. Dabar gydytojas panėšėjo į inteligentišką neūžau- 

gą su Žaisliniu šunim, netrukus atliksianųų cirko numerį. Štai jis 
stovi su sidabriniu varpeliu rankoje. Džeimsas suvokė, kad jo 
spoksojimas jau peržengė visas mandagumo ribas. 

— Paprašysiu atnešti žaliosios arbatos, — pasakė gydytojas, ta- 
rytum skirtų kokios tinktūros. — Tokiame karštyje reikia išgerti 
ko nors karšto. Vanduo čia visada užvirinamas deramai, mano 
tarnas tuo pasirūpina. Ir, kapitone... — čia Baris nežymiai šypte- 
lėjo, - jums teks išgerti nemažai arbatos, kad praskiestumėte tą 
nesaikingai suvartotą alkoholį. 

— Ačiū, pone. 

Džeimsas prisiminė elgesio normas ir tai, kad Baris garsėjo 
kaip pakvaišęs dėl dietų. Bet jautėsi it mokinukas, švelniai išbar- 
tas mokyklos direktoriaus. 

Bario tarnas buvo tamsaus gymio ir atrodė pašaipus. Jis išniro 
tarpduryje, pažvelgė į Džeimsą, paskui plačiai nusišypsojo Ba- 
riui. Jo dantų komplektas buvo tiesiog nuostabus: visi tiesut tie- 
sutėliai, kaip karių kapai. 

— Arbatos, pone? - jis šyptelėjo dar kartą. 

- Žinoma. Gal dar turi tų citrininių pyragėlių, kuriuos mes 
kepėme sekmadienį? Ar jau visus suvalgėme? 

— Pažiūrėsiu, pone. 

Nusilenkęs tarnas išėjo, lydimas straksinčio šunėko, nagais įsi- 
kimbančio į išblizgintas grindlentes. 

— Psichė ir Aizekas dievina tuos pyragėlius, - paaiškino Baris 
galiausiai atsisėdęs. 

Jis tiesiog pranyko krėsle. Džeimsas nesuprato, ar yra du tar- 
nai — Psichė ir Aizekas, ar vienas jų — tai šuo. Bet pastebėjo, kad 
Bario tarnų laikysena nerūpestinga ir geranoriška. Tas vyras ne- 
bijojo savo šeimininko ir aiškiai viską žinojo apie nepavykusią 
dvikovą. 

Stojo ilga tyla. Tolumoje Džeimsas girdėjo tarškant indus ir 
juoko nutraukiamus tylius balsus. Jis jautėsi labai nejaukiai. 

— Ar Žinot, kad mane jau išsikvietė pats gubernatorius? — stai- 
ga paklausė Baris. 

— Nežinojau. Aš... 

— Jis man paskyrė pasimatymą rytoj aštuntą ryto. Manau, kad 
vicegubernatorius buvo užsukęs pas jus vakar vakare, bet jūs, 
kaip čia pasakius, negalavote... 

— Aš buvau šlykščiai girtas. 

Baris nusišypsojo. Džeimsas suprato išvydęs tą šypseną pir- 
mą kartą, tokią nuostabią, viską pakeičiančią šypseną, uždegu- 
sią šviesiai pilkas daktaro akis ir nušvietusią jo veidą linksmu 
guvaus vaiko švitesiu. Kiek Bariui metų? Džeimsas visai nenu- 
tuokė. Kaip jis užsikariavo tokį didelį autoritetą? Niekas neži- 
no. Pakerėtas Džeimsas taip pat nusišypsojo. Jis įžengė į žalias 
Miško karaliaus valdas. 

— Gal galėčiau pasakyti gubernatoriui, kad mudu susitaikėm 
ir abu nuoširdžiai atsiprašome dėl mūsų vaido sukeltų nemalo- 
numų? 

Bario žodžiai vis dar skambėjo oficialiai, tačiau dabar jo elgse- 
noje galėjai justi intymų bendrininkavimą, kurio anksčiau nebu- 
vo. Gydytojas vis dar valdė padėtį, bet atstumas tarp jų staiga 
gerokai sumažėjo. Džeimsas nesugebėjo perprasti Bario kalbos 
registro. Intymumo ir grėsmės mišinio jam buvo jau per daug. 

— Aš užsuksiu pas gubernatorių rytoj, - pareiškė Džeimsas. — 
"Tai vien mano kaltė. Aš tai pareikšiu atvirai. Ir viską paaiškinsiu. 

— Gal visko nereikėtų, — švelniai patarė Baris. 

Džeimsas iškart nuraudo. Paraudo net jo ausys. 

- Ne, pone. Žinoma, ne. Bet pasakysiu viską, ką reikia pa- 
sakyti. 

Baris nežymiai linktelėjo. Vėl stojo ilga pauzė. Paskui jis pra- 
bilo: 

— Kapitone Lahlinai, šita kolonija labai maža. Daugybė ne- 
pagrįstų gandų pasklido jau ir taip, būčiau labai dėkingas, jei 

tartumėte kelis protingus žodžius ten, kur reikia, panelės Volden 
klausimu. Ir būtų geriausia, kad ir ką jaustumėte mano atžvil- 
giu, jei bent viešumoje mūsų santykiai būtų labai geri. Ar galė- 
čiau pasikliauti jūsų diskretiškumu:? 

— Zinoma, pone, - atsakė Džeimsas, sutrikęs dėl tokio Bario 
atvirumo. Paskui prabilo iš širdies: — Tikiuosi, kad mūsų santy- 
kiai išties bus labai geri. Nepaisant aplinkybių. 

— Ačiū, — teatsakė Baris, bet vėl nusišypsojo. 

Džeimsas žiūrėjo į jį, paskui beviltiškai ir be pėdsakų nusken- 
do žaliosios Bario karalystės keruose. Jam labai palengvėjo, kai 
pasirodė tarnas su arbata. 

Visa, kas puikavosi ant arbatos padėklo, buvo elegancijos ste- 
buklas. Subtilūs angliško porceliano puodeliai, ploni lyg ryžių 
popierius, didžiulės citrinos skiltelės, sudėtos lyg pusmėnuliai 
ant plonyčių dubenėlių, po vieną ant kiekvieno, blizgančios cuk- 
raus žnyplės, suvyniotos į mažulytę nėrinių servetėlę su ranko- 
mis išsiuvinėtomis dviem kregždutėmis, sklendžiančiomis išskės- 
tais sparnais, sidabriniai šaukšteliai su jau pažįstamais inicialais 
F de M. Džeimsas spoksojo į tą pedantišką gero skonio de- 
monstravimą. Toks aptarnavimas darytų garbę bet kurios gerai 
išauklėtos imperijos damos stalui. 

— Ačiū, Aizekai. Aš pats įpilsiu. Kur pyragėliai? 

Aizekas pasilenkė į priekį ir plačiu mostu, kaip matadoras, 
nukėlė kitą ploną lininį audeklą, atidengdamas nuostabų sausai- 
nių rinkinį. 

— Pyragėliai jau baigėsi, pone. 

— Regis, buvo suryti Psichės ir tarnų, — linksmai paaiškino 
Baris. 

Aizekas stovėjo kur stovėjęs, meiliai Žiūrėdamas į Džeimsą, 
vaipydamasis ir nė kiek nesumišęs. 

— Eik sau, - paliepė Baris šuniui, ir šis išbindzino iš kambario, 
o Aizekas jam iš paskos. 

— Manau, kad jūs gyvenate kariškių namuose? — paklausė Ba- 
ris, paduodamas Džeimsui puodelį, ir Džeimsas pagavo save ste- 
beilijant į tas mažas tvirtas rankas, nenudegusias, nušveistas, ne- 
virpančias, su auksine signete ant dešinės rankos didžiojo piršto. 

— Hmm... "Taip. 

— O aš meiliju būti nepriklausomas ir laikytis atokiau nuo kitų. 

Bario balsas buvo ramus, vienodas, bet tembras - veikiau ber- 
niuko, o ne vyro. Tuomet Džeimsas ir sudvejojo, ar tik tie gan- 
dai nesą teisingi. Ar gali Baris būti savotiškas hermafroditas su 
tokiu impozantišku protu? Jis buvo nei vyras, nei moteris, bet 
turėjo ir vienų, ir kitų bruožų. Jam būdingas moteriškas subtilu- 
mas ir grakštumas, bet sykiu ir vyriška drąsa bei nagingumas. 
Apie Bario drąsą sklido legendos. Džeimsas pasistengė sudėlioti 
savo mintis tvarkingai, bet jam to padaryti nepavyko. Kariuo- 
menėje labai nedaug tokių žmonių, kurių tikslas būtų toks pats 
neklystamas ir kraugeriškas kaip Džeimso Mirandos Bario. Jis ir 
išgelbėdavo, ir atimdavo gyvybę. Jis buvo visų savo mostų ir 
išsakytų žodžių šeimininkas. Nepažino nei dvejonių, nei netik- 
rumo. Veikiau įsakinėdavo, o ne klausydavo įsakymų. Pats gu- 
bernatorius skaitėsi su Bario nuomone. Bet netgi ir turėdamas 
visas šitas savybes, jis skyrėsi nuo kitų vyrų. 

Džeimsas jautėsi pasineriąs į tą žalią arbatą, tą žalią Orą ir Ža- 
lius kambarius, traukiamas blyškaus Bario veido ovalo ir to keisto, 
sunkaus aplink gydytoją tvyrančio kvapo. Baris kalbėjo lengvai 
ir maloniai. Džeimsas atsipalaidavo. Jis girdėjo, kaip daugybė 
vabzdžių plaka į tinklą. Sutemus Baris vėl paskambino varpeliu, 
kad Aizekas atneštų lempas. Šuo vėl minkštai įlapnojo į kambarį 
ir užsiropštė Bariui ant kelių. 

— ... taigi operacijų sąlygos smarkiai pagerėjo. - Baris paglostė 
šunį. —- Dar negaliu pasiūlyti tų paslaugų čiabuviams, bet mes 
pradėjome mokyti operavimo pagrindų kai kuriuos gabesnius 
mokinius. 

Džeimsas pakerėtas nenuleido nuo gydytojo akių, kai šis kal- 
bėjo apie savo darbą ir ligoninės planus. Tuos kerus paskleidė ne 
tiek daktaro kalba, praktiška, netgi savotiškai specifinė ir Džeimsui 
tesuprantama tik pačiais bendriausiais bruožais. Kažkas slėpi- 
ninga buvo jo manierose, bet Džeimsas nesugebėjo suvokti, iš 
kur tai kyla. Tas vyriškis turėjo tokios hipnotizuojančios, keis- 
tos energijos, kad tai pradėjo atrodyti kaip sąmoninga Žavėji- 
mo ir gundymo taktika. Daktaras vertė Džeimsą vis gerti ir 
gerti žaliosios arbatos, kol jaunasis karininkas pradėjo baimin- 
tis, kad jam sprogs pūslė. Jis vis labiau geidė nusilengvinti, ta- 
čiau nedrįso paprašyti leidimo žengti gilyn į žalią Bario kara- 
lystę ar atsisveikinti. 

Galiausiai, kai jau visai sutemo, Baris jam leido išeiti. Jau at- 
sistojęs eiti Džeimsas surizikavo užduoti vieną labai asmenišką 
klausimą. Jis iš tikrųjų nežinojo, kas yra Baris, girdėjo tik gandus 
ir paskalas. 

— Pone, mūsų vardai vienodi, - dvejodamas prabilo Džeim- 
sas. — Ar aš neklystu manydamas, kad tapytojas Džeimsas Baris 
buvo jūsų giminaitis? 

— Taip. Džeimsas Baris buvo mano dėdė. 

- Ir atleiskite man už įžūlumą, bet pastebėjau, kad jūsų sidab- 
ras paženklintas inicialais F de M. Ar jūs išties susijęs su garsiuo- 
ju Argentinos generolu Fransisku de Miranda? 

Džeimsas nedrįso paminėti pistoletų. 

— Venesuelos. Generolas Miranda gimė Venesueloje. Taip, jis 
buvo mano globėjas. Jis buvo man kaip tėvas. Ir jis dar gyvas. Jau 
senas, tačiau jo protas nenusilpo. Dabar jis atlieka reikšmingus 
tyrimus apie negrų gyvenimo sąlygas jo Vest Indijos dvaruose. 
Man didžiausia garbė — pelnyti jo nuolatinę gerą nuomonę. 

Visa tai buvo išsakyta su jam nebūdingu užsidegimu. Pirmą- 
syk Baris truputį nuraudo. Džeimsas nusilenkė. Jis nuoširdžiai 
manė, kad kitas jo pastebėjimas buvo paprasčiausiai mandagus. 

— Aš, aišku, netikiu gandais, tačiau esu girdėjęs, kad generolas 
Miranda kovėsi prancūzų pusėje. 

— Šiuo atveju privalote tikėti gandais, kapitone Lahlinai. Ge- 
nerolas Miranda buvo ir yra tikras revoliucijos sūnus. Jis palaikė 
Bonapartą savo kardu ir gyvybe būtent dėl to. Jis tikėjo, kaip 
tikiu ir aš, kad Napoleonas buvo didis generolas. Napoleonas 
buvo pakilęs virš revoliucijos, panaikino jos piktnaudžiavimus ir 
išsaugojo viską, kas joje buvo pozityvu, - pilietinę lygybę, kal- 
bos ir spaudos laisvę, — ir tik todėl įgijo valdžią. 

Baris kalbėjo tyliai ir energingai. Džeimsas išbalo. 

— Revoliucija, gerbiamasis, — didis mūsų laikų įvykis. Mudu 
per jauni prisiminti tą ankstaus entuziazmo spindesį, bet mud- 
viem labai pasisekė, kad esam liudininkai pirmųjų jos rezultato 
raibulių pakitusiame pasaulyje. 

Džeimsas sėdėjo išsižiojęs po ta išdavystės ir ardomosios veiklos 
kaskada. Baris buvo pagarsėjęs tuo, kad sako tai, ką galvoja, su baugi- 
nančiu atvirumu, bet dabar jis pranoko visus lūkesčius. Džeimsas 
neviltingai ieškojo kepurės. Jei tuoj pat nepaspruks iš šitos žalios 
keistų kvapų, gero porceliano, pūkuotų šunų ir revoliucinių idėjų 
irštvos, jam grėsė rimtas pavojus apšlapinti patiesalą. Šuo pauos- 
tinėjo orą ir suinkštė. Atsidūręs lauke Džeimsas nužirgliojo to- 
liau nuo žmonių akių ir ilgai šlapinosi į grėsmingas kinrožes. Jis 
kone visą valandą pėdino atgal į miestą per žvilgančią, mirgančią 
tamsą po erdviu dangumi, o jam priešais pleveno blyškus pail- 
gas Bario veidas, bekraštis ir paslaptingas kaip amžinybė. 

Džeimsas visą kelią mąstė apie savo bendravardį. Tas vyras 
buvo tarsi gyvsidabris, toksai takus, neaiškus, tačiau nepaprastai 
gražus. Jis vis dar niekaip nesuprato įnoringos Šarlotės aistros. 
Juk moteris galiausiai turėtų įsimylėti deramą vyriškį, o ne būty- 
bę kilusią ne iš šio pasaulio. Bet juk ir jis neatsispyrė Bario magi- 
jai ir buvo sąmoningai trupuų įsimylėjęs tą vyrą, kuris buvo pa- 
jutęs pagundą jį nužudyti. Ir tai pagundai atsispyrė. 

Bet kas gi, po galais, nutiko? Kas, po šimts, nutiko per tą lemtingą 
vakarienę, kai gubernatorius buvo išvykęs? Kaip visa tai baigėsi? 
Baris buvo garbingas žmogus, jis niekad nemeluodavo. Jis be jo- 
kių dvejonių ir dviprasmybių pareiškė, kad panelė Volden - da- 
ma, nusipelniusi, kad kiekvienas vyras elgtųsi su ja mandagiai ir 
pagarbiai, jos reputacija nepriekaištinga. Jis buvo toks tikras dėl 
savęs ir dėl jos nekaltybės, kad buvo pasiryžęs patvirtinti žodžius 
kulkomis. Joks garbingas vyras nesikauna dvikovoje dėl kekšių. 
Meluoja arba Šarlotė Volden, arba Baris. Džeimsas liovėsi stengę- 
sis įsivaizduoti aistros sceną, kuri iš tikrųjų buvo neįsivaizduoja- 
ma. Ir pamažėle visa tai pamiršo. O iš tikrųjų nutiko taip. 


x 


Tame tarno žvilgsnyje buvo kažkas per daug supratinga, per daug 
gerai žinoma. Baris labai įžvalgiai pastebėdavo kiekvieną mostą, 
kiekvieną žvilgsnį, net įtampą kito žmogaus nugaroje ar spran- 
do raumenyse. Bet kokį pakitimą jis pajusdavo nepaprastai grei- 
tai. Ir štai dabar iš to, kaip švystelėjo botagas, iš to, kaip skubriai 
tarnas atidarė duris, iš to, kaip jis vogčia išsiviepė, Baris iškart 
suprato, kad jis ne šiaip sau pakviestas tos vakarienės ir kad kaž- 
kas čia ne taip. Jis įžengė į vėsų, plytelėmis išklotą koridorių, 
kuriame buvo mažytis su pertrūkiais trykštantis fontanas ir laip- 
tai, nuvingiuojantys į užtamsintus viršutinius aukštus. Viskas at- 
rodė kaip paprastai: skambėjo fortepijonas ir tolumoje nuvilnijo 
Šarlotės juokas, nieko bent kiek neįprasto, bet vos įžengęs į švie- 
sią, madingą svetainę, jo skoniui truputį perkrautą porceliano 
ornamentais, įkyriais portretais ir kinų vazomis, Baris iškart pa- 
matė, kas čia ne taip. Svetainė buvo tuščia. 

Lota sėdėjo prie fortepijono, keistai apnuoginusi savo garsią- 
ją krūtinę. Jos brolis, gražus ir netašytas, vos šešiolikos metų, su 
vos apsipūkavusiu smakru, trukdė jai skambinti ir viską vertė 

aukštyn kojom. Vilkėjo jis oficialų juodą švarką, tačiau kikeno 
kaip mokinukas. Nė vienas jų neišgirdo varpelio. Pamatę, kad 
Baris tyliai stovi kitame kilimo gale, abu pašoko susijaudinę ir 
sutrikę, kaip du vaikai, pirmą kartą pasitinkantys tėvų draugą. 
Šarlotė įstraksėjo į kambarį, iš tolo šaukdama: 

— Daktare Bari! Labai atsiprašau, kad negirdėjome, kaip jūs 
įėjote. Mes dūkome. Kaip malonu, kad jūs atėjote. Labai džiau- 
giuosi jus matydama šįvakar. 

Ji ištarškė visa tai pernelyg greitai. O paskui šokinėjo aplink jį 
tarsi koks linksmas ponis, tarsi norėdama sugerti jį savin iš visų 
pusių vienu metu. Baris pakėlė vieną antakį. Šarlotė buvo perne- 
lyg kvaila ir pernelyg sentimentali, kad ją tai paveiktų. Kita ver- 
tus, dar niekad neatrodė tokia graži, tokia jauna. 

— Tėčio nėra. Mes vieni. Jam teko skubiai išvykti į kitą salos 
kraštą. Jis pasiūlė atidėti jūsų apsilankymą iki penktadienio. Pa- 
žadėjau, kad pranešiu jums. Paskui apsigalvojau. Mums taip nuo- 
bodu čia vieniems. 

Nelemtas brolis, visa galva aukštesnis už Barį, bet tokio pat jau- 
no ir blyškaus veido, stovėjo gniauždamas juoką ir brūžčiojo batą. 

— Lota — siaubinga šeimininkė, daktare Bari. Gal norėtumėt 
ko išgerti? Mes sutaisėme stulbinantį kriušoną. Užtektų ketu- 
riasdešimčiai Žmonių. 

Lota įžnybo jam ir piktai suraukė veidą. 

— O Džo, nesakyk, kad aš nemoku svečių priimti. Aš dar tik 
pradedu. Jis visad mane erzina ir trikdo. Prašom sėstis, daktare 
Bari. Nekreipkit į mus dėmesio. 

Ji nusitempė Barį į ryškią žvakių šviesą ir parodė kriušoną 
didžiuliame sidabro dubenyje. Jo paviršiuje plaukiojo abrikosai 
bei agurkai ir visa tai buvo per daug atšaldyta. 

Lota vilkėjo pernelyg prabangiais drabužiais. Buvo visa apsi- 
sagsčiusi papuošalais ir panėšėjo į šventojo relikvinę po stebuklo 


apreiškimo. Ji žinojo, kaip padaryti, kad į aukso apsodus įdėti 

opalai, karantys jai nuo ausų, paryškintų paprastą miniatiūrą ant 
raudono aksominio kaspino, kietai sujuosto pagal prancūzišką 
madą ir tarsi peiliu išrėžto jai aplink kaklą. Bet su tomis apyran- 
kėmis ir žiedais ji tiesiog kraustėsi iš proto. Baris Žiūrėjo į tą 
vaiką, į tą lengvabūdę, kvailą mergaitę ir matė keistą padarą, ku- 
rį ji sukurpė, pamėgdžiodama vyresnius už save, nebeprižiūrimą 
senesnių rankų ir sudarkytą. 

— Ar jūsų tėvas pasiuntė man žinią į ligoninę, kad bus išvykęs? — 
trumpai paklausė Bars. 

Jis atsisakė sėstis. Tai buvo pirmi jo ištarti žodžiai. Bet Lota 
jautėsi nesugėdinama. 

- Žinoma, pasiuntė. Aš sulaikiau pasiuntinį. Jūs buvote pa- 
kviestas, ir aš norėjau, kad ateitumėt. Nemačiau reikalo jūsų su- 
turėti. Norėjau jus pamatyti. 

Jos brolis pratrūko kvatoti. 

— Kriušono, daktare? 

Baris linktelėjo ir nusimovė pirštines. Į kriušoną buvo įpilta 
brendžio, dargi labai stipraus. Jis labai gaivino tokią karštą die- 
ną. Baris išgėrė dvi taures ir atsisėdo. Galėjo arba baisiausiai ją 
nuvilti, oriai pakeldamas frako skvernus, užsimaudamas piršti- 
nes ir iškart atsisveikindamas, arba suteikti jiems abiem malonu- 
mą už jų pinigus. 

— Vakarienė jau ant stalo. 

Gubernatoriaus tarnai buvo portugalai. Visi jie akivaizdžiai 
plyšo juoku virtuvėje. Jie laukė nesulaukė antrojo veiksmo, kurį, 
nešdami valgius į stalą, turėjo pamatyti iš arti. 

Per vakarienę Baris tylėjo. Žuvis buvo gerai ištroškinta su ka- 
pariais pipirų padaže. Lota neužsičiaupdama dar kartą išpyškino 
visas nugirstas paskalas. Ji liepė atnešti brangių atvežtinių vynų 
iš tėvo rūsio, apie kuriuos ničnieko neišmanė. Padorioje koloni- 
jos draugijoje jaunai merginai derėjo įdėti į taurę nosinaitę paro- 
dant, kad vyno ji negers. Taip darė visos kolonijos panelės. Tik 

jau ne Lota. Ji sėdėjo broliui iš kairės ir vis pylėsi sau su užside- 
gimu. Prie tėvo ji niekada nebūtų to išdrįsusi. Ir Baris nesistengė 
jos sulaikyti. Kai atėjo eilė desertui, tai stiklinei vazai, gausiai 
prikrautai datulių, abrikosų ir saldžių persikų, vaisių peilį ji laikė 
rankose kaip rapyrą. Jos skruostai buvo įraudę ir išmušti mažy- 
čių prakaito lašelių. Neaiškiai tardamas garsus brolis įžūliai klau- 
sinėjo apie karininkus, kurie buvo įtariami privačiais apsilanky- 
mais Bario klinikoje po pasisvečiavimų miesto dalyje, žinomoje 
Pamazginės pavadinimu, kur visas gatvių tinklas buvo liūdnai 
pagarsėjęs savo pramogomis ir ligomis. 

— Tikriausiai jūs gaunat apžiūrėti daugelio mūsų mažo pasau- 
lio narių grožybes, daktare Bari, - nusikvatojo jis, — tipiškiausių 
atstovų! — Jis mirė iš juoko, visiškai priveiktas savo vulgarumo. 

Baris pareikalavo, kad Šarlotė pasišalintų į svetainę, ir subarė 
gubernatoriaus sūnų dėl nederamo elgesio. Džo Voldenas atgai- 
lavo tiek, kiek gali atgailauti neįmanomai, nesuvaldomai girtas 
jaunuolis. Baris baigė gerti portveiną, kuris buvo puikus ir, be 
abejonės, tabu eilinei progai. Džo prisidėjo prie jo ir ištuštino 
vieną kitą taurę, paskui apalpo ir susmuko prie stalo. Baris gir- 
dėjo, kad Šarlotės polkos darosi vis labiau pašėlusios ir skambi- 
namos pro šalį. Staiga muzika liovėsi, ir Šarlotė pasirodė valgo- 
mojo duryse, rausvai išbalusi tarsi vampyro auka. 

— Pakvieskite kurį nors iš tarnų, kad padėtų užnešti jūsų brolį 
laiptais aukštyn, — ramiai paprašė Baris ir atsistojo. 

Buvo išblyškęs šiek tiek labiau nei paprastai, bet nei jo balsas, 
nei rankos neišdavė jokio virpesio. Jo apykaklė vis dar buvo standi, 
balta ir tiesi, rankogalių segtukai tvirtai užspausti. Lotos žandi- 
kaulis atvipo. Mergina pasuko virtuvės durų link, netvirtai laiky- 
damasi ant kojų. 

— Antonijau, - subaubė pernelyg garsiai, nes Antonijus dvi- 
linkas stovėjo kitapus durų, prispaudęs akį prie rakto skylutės. 

Audringa scena pasibaigus puotai su susmukusiu prie lėkštės 

jaunuoju šeimininku gubernatoriaus namuose buvo ne naujie- 
na, tačiau Antonijus ir kiti tarnai gana retai galėjo tuo baisėtis ir 
džiaugris. Šarlotė svirduliavo į priekį iškėlusi virš galvos lempą 
lyg kokia Kraujuojanti vienuolė. Apeidama laiptų aikštelę ji pa- 
vojingai susverdėjo. Baris čiupo jaunuolį už pažastų, o Antoni- 
jus tuo tarpu vairavo jo kojas virš laiptų posūkių. Jie didingai 
paguldė jį į jo lovelę, aiškiai užsilikusią nuo vaikystės. Džo jau 
knarkė. Baris liepė atnešti kibirą, jei Džo kartais subloguotų, ir 
paliko jį, tvirtai paguldęs ant vieno šono, atsagstęs visas sagas ir 
apkamšęs krūva pagalvių. Jis paliepė Antonijui kas valandą ateiti 
patikrinti šeimininko. 

Tada gydytojas jau ketino atsisveikinti su šeimininke, vis dar 
svirduliuojančia brolio kambaryje. Kai pakėlė akis, ši pripuolė 
prie jo ir įsikibo. Apniktas perdėto takto jausmo, Antonijus spruko 
tamsiais laiptais žemyn. Skubėdama apkabinti mažyų daktarą 
Barį Lota paleido iš rankų lempą. 

— Kuris jūsų kambarys? - griežtai paklausė Baris, verždamasis 
iš kvapaus ir nežaboto Lotos glėbio. 

Dabar Lota buvo jau nebepavaldi jokiems sveiko proto argu- 
mentams ir leipėte leipėjo daktarui patikimai priartėjus prie gun- 
dymų. Ji parodė į kambarį koridoriaus gale ir egzaltuotai puolė 
visu svoriu į gydytojo glėbį. Ji buvo kur kas sunkesnė už savo 
brolį. Baris pusiau vilko tą girtą merginą koridoriumi, atsitrenk- 
damas į nematomas kėdes ir dekoratyvinius stalus, tolydžio teat- 
rališkai nugriūdamas. Durys prasivėrė, ir Baris nusviedė apsvai- 
gusią nuo vilčių, pametusią savo atlasines šlepetes Lotą į žvil- 
gančią baltų paklotų jūrą jau vien todėl, kad nebepajėgė panešti 
jos daugiau nė žingsnio. Apimta ekstazės ji užsimerkė. Viskas 
buvo visiškai taip, kaip ji regėjo svajonėse. 

Baris apsidairė po kambarį, pasąmonėje tikėdamasis pamatyti 
supamąjį arkliuką ir krūvą porcelianinių lėlių. Bet ne, Šarlotė jau 
pradėjo kaupti ankstyvos moterystės simbolius. Štai tualetinis 

stalelis, apkrautas indeliais su pudra, šepetėliais ir kaspinais, bei 
daugybe flakonų su kvepalais. O štai ant kėdės užmesta kailinė 
mantija ir dvokianti krūva šokių batelių nukleiptomis kairiojo 
batelio pakulnėmis. 

Baris sudrebėjo iš susierzinimo. Ir vis dėlto jis dar nebuvo 
matęs Lotos, atrodančios taip tinkamai. Nors kartą ji nesistengė 
patraukti meilaus gydytojo žvilgsnių į savo krūtinę. Pagaliau ji 
buvo natūrali. Ir visiškai girta. Jis įsivaizdavo, kokie galvos skaus- 
mai kankins ją rytoj. Vien tas kriušonas, kurio ji prisiragavo dar 
iki jam atvykstant, garantuos užtamsintą kambarį kiaurą dieną. 
Jis sukikeno sau į ūsą ir prieš išeidamas į naktį pasilenkė pabu- 
čiuoti jos į kaktą. Bet Lota nebuvo visai be sąmonės, kaip atro- 
dė. Niekas nesustabdys malonumų siekiančio nekaltybės praga- 
ro. Plikos jos rankos pakilo ir apkabino Bario kaklą. Paskui, pa- 
rodžiusi nemaža jėgos ir blaivaus proto, ji parvertė Barį ant savo 
pūkinių pagalvių. Jo švarko sagos įsipynė į šilkinius kaspinus ir į 
minkštas baltas ant lovos išsidraikiusių apatinių sijonų klostes. 
Jis jau nebevaliojo nuo jos pabėgti. 

Pirmoji Bario mintis buvo, kad jis vis dar su batais. Tuo tarpu 
Šarlotė ketino nusimesti visus drabužius. Ji vis kilnojosi tamsio- 
je lovoje tarsi delfinas. Baris prispaudė ją prie lovos dar prieš jai 
pametant paskutinę likusio kuklumo kruopelytę. Buvo tik vie- 
nas būdas visa tai užbaigti. Jis atgręžė jos veidą ir nuožmiai pa- 
bučiavo į lūpas. Lota aiktelėjo ir loštelėjo atgal. 

Taip dar nebuvo. Ne, niekada. 

Ji buvo priblokšta, apsvaigusi. Puolė prie jo. Jis pabučiavo ją 
dar kartą, šįkart stipriau. 

Lota išleido pasitenkinimo atodūsį, panašų į šiek tiek mažiau 
romantišką švilptelėjimą. Galiausiai išsipildė visi jos troškimai. 
Ji paėmė į nelaisvę kerintį, gundantį, paslaptingąjį daktarą Barį. 

Dar ne. 

Kaire ranka Baris užkėlė jos sijonus iki šlaunų, dar aukščiau ir 

siektelėjo iki pačių slapčiausių vietų. Ji sušuko, nustebo ir apstul- 
bo. Suveikė puikus daktaro anatomijos išmanymas. Ji peršlapo 
kiaurai nuo nevalingo jaudulio. Jis surado jos malonumų versmę 
ir švelniai trynė ją, kol įvarė Lotą į ekstazę, kietai prispaudęs lūpas 
prie jos lūpų, užgniauždamas tolydžio besiliejančius tylius jos šūks- 
nius vieną po kito. Palaukė, kol tie švelnūs elektros virpesiai nu- 
rims, paskui griebėsi sunkių mėginimų ištrūkti iš aštuonkojiškų 
jos apatinių sijonų. Lotos kvėpavimas rimo. Dabar alkoholis pa- 
šėlusiai siautė jos kūne, ji buvo kone be sąmonės. Baris rado tru- 
puų nesuplėkusio vandens jos gėlių laistytuve. Sumirkė juo vieną 
savo nosinių, švelniai nušluostė jai veidą. Paskui uždengė jos gra- 
žų pažeidžiamą pavidalą, atvertą nakties žvilgsniams. 

— Lota, ar tu girdi mane? 

- Mmmmmmmm.... 

— Paklausyk, Lota. Niekada taip nepasigerk su nepažįstamu 
žmogumi. Kas nors tavimi pasinaudos. "Iu leidiesi pasinaudoja- 
ma stulbinamai lengvai. 

Pauzė. Nuo jos lovos ramiai sklido ilgi mieguisti atodūsiai. 

— Lota, ar girdi? 

— Mmmmmmmmmn.... 

— Gal tau tai ir pasibaigs be pasekmių. Bet gal ir ne. 

Pauzė. 

— Labanakt, brangioji. 

Ji jį girdėjo ir negirdėjo. Ji nesuprato jo. Pajuto tėvišką bučinį, 
kai jis galiausiai prispaudė lūpas prie drėgnų jos garbanų. Bet ji 
jau nebesuvokė, kas jis. Visas tas reikalas truko mažiau negu sep- 
tynias minutes. Didinga Šarlotės krūtinė į tą paveikslą nebuvo 
įtraukta. Vis dėlto ši jauna moteris užmigo jausdama vien tik 
patenkintos meilės šilumą bei svaigulį. 

Baris išėjo pro priekines duris puikiai suvokdamas, kad tuzi- 
nas susižavėjusių akių jį stebi, ir po Žvaigždžių aureole nužings- 
niavo namo. 

* 

Spėlionių apie seksualinę Bario praeitį buvo apstu kaip moskitų 
anapus apsauginio tinklo per visas kolonijos vakarienes, per vi- 
sus bendruomenės susibūrimus, kuriuose jis nedalyvaudavo, ir 
per daugelį tų, kuriuose dalyvaudavo. Jo ryšys su garsiąja ponia 
Džouns neišvengiamai iškilo aikštėn. Barį matė per daugelį jos 
pasirodymų Londone. Kartą jis net lydėjęs ją, kai ji gastroliavo 
Airijoje ir šiaurinėse provincijose. Jis dažnai lankydavęs ją jos 
namuose Londone. Būdamas Anglijoje tarp kelionių po užsie- 
nius jis maldavęs ją palikti sceną ir važiuoti drauge su juo per 
pasaulį. Nejaugi iš tikrųjų? Ir sugalvok tu man! Visus kuteno tų 
santykių pikantiškumas: garsus gydytojas, pono B, dailininko, 
sūnėnas ir labai artimas lordo Bačano giminaitis, įsimylėjęs Že- 
makilmę aktorę, taip audringai užvaldžiusią visą Londoną. Tai 
šokiravo, džiugino, atrodė tobulai puiku. Ir buvo žavinga pokal- 
bio tema. 

Tačiau neišvengta ir nederamų dalykų. Tai buvo be galo keista 
pora: statulą primenanti ponia Džouns su savo didinga figūra ir 
kvapą gniaužiančiomis kojomis, jos linksmas žavesys ir įžūliai 
žaismingi pajuokavimai su ištikima publika, ir tas neaukštas, rim- 
tas, šaltas kaip ledas aštrialiežuvis gydytojas, visada toks perdėtai 
orus. Ne, kolonijos žmonos, pamalonintos tokio keisto paveiks- 
lo, tiesiog nesugebėjo to įsivaizduoti. Ponia Heris, praleidusi Žie- 
mą Londone, mėgino leistis į atvirą provokaciją, kad išgautų 
tikriausią tiesą. Ji užsiėmė poziciją prie arbatos puodelio ir šovė 
iš visų ginklų kartu. 

— Mūsų apsilankymas tame mieste iš tikrųjų buvo nuostabus. 
Buvom kviečiamos visur. Man buvo suteiktas malonumas pasi- 
klausyti ponios Džouns, vaidinančios Rozalindą. Sakau jums, ji 
buvo ne mažiau stulbinanti nei jos prieš tai paskleista reputacija: 
tokia spindinti, netgi, sakytum, spinduliuojanti, o jos balsas — 
labai malonus ir melodingas. Regis, ji pasirūpina visais, kurie tik 

pasirodo scenoje. Net ir tylėdama ji esti visų scenų centre. Men- 
kiausi jos jausmų pokyčiai tokie dailūs, tokie įūkinami. Kai pasi- 
rodė miške kaimiečio drabužiais, buvo visiškai pasikeitusi. Ir ki- 
ta jos metamorfozė nuo įžūlaus pažo iki tobulos damos buvo 
tiesiog kerinti. O jos vaidyba pantomimoje — aš jau daugybę 
metų taip nesijuokiau. 

Ji nutilo ir grobuoniškai atkišo krūtinę. 

— Regis, jūs pažinojote ponią Džouns, daktare Bari. Kai ji 
pradėjo savo karjerą... 

— Pažinojau. 

— Kaip įdomu! Papasakokite mums, daktare Bari, - jūs tikrai 
sugebėsit tai, — kokia ji asmeniniame gyvenime? 

Draugija palinko priekin su nestipriu taurių cvescendo, nekant- 
riai laukdama, ką daktaras Baris papasakos apie tą garsią aktorę, 
moterį, pagarsėjusią tuo, kad patraukė paties karaliaus dėmesį, 
jei galima tikėti tais nedorėliais karikatūristais. Bet gandai nieka- 
da nebūna be pagrindo. Niekada. 

— Ponia Džouns - protinga, nuovoki moteris, be jokių skru- 
pulų, - kategoriškai pareiškė Baris. 

Damos pareikalavo, kad jis papasakotų daugiau. 

— Bet ji turi tikrą talentą... 

— Girdėjau, kad ji labai sąmojinga ir apsiskaičiusi... 

— Ji mūsų didžiausia komedijų aktorė... 

— Bet ji pranoksta ponią Sidons daugelyje tragiškų vaidmenų... 

- Ji vaidino Dezdemoną su Kynu, atliekančių mauro vaidme- 
nį. Visas Londonas apie tai kalbėjo... 

— Ponia Džouns puikiai vaidina įžeistą nekaltybę, — karčiai 
pareiškė Baris nusisukdamas. 

Damos dvigubai sustiprino puolimą. 

— Bet, daktare Bari, ji didi aktorė... 

- Ji tikriausiai daug iškentėjo būdama jauna... 

— Bet manoma, kad ji gana turtinga... 

— Ji užaugo lordo Bačano namuose... 

— Ar nesuklysiu pasakydama, kad jūs, daktare Bari, artimas tai 
šeimai? 

- Ji turi namus prie upės pačiame madingiausiame rajone... 

— Ir nuosavą karietą... 

— Jau vien jos drabužiai kainuoja tūkstančius... 

- Jos kelnės buvo gana drąsiai aptemptos... 

Bet net palietus tokią įdomią temą, kaip ponios Džouns kel- 
nės, joms nepavyko vėl įtraukti daktaro Džeimso Mirandos Bario 
į savo pokalbį. Jis atsisakė Žaisti jų Žaidimą. Jos buvo nepaten- 
kintos. 


* 

Kapitonas Džeimsas Lahlinas pradėjo oficialiai lankytis pas dak- 
tarą Džeimsą Mirandą Barį. Šitai, kaip ir visi kiti kolonijos įvykiai, 
buvo uoliai aptarinėjama. Džeimsas Lahlinas buvo impulsyvus ir 
nemąstantis žmogus. Jis nesuvokė, kaip privalo elgtis su žmogu- 
mi, kuriam yra skolingas už gyvybę, bet išsiugdė savotišką susiža- 
vėjimo kupiną artumą gydytojui, taip dosniai skyrusiam jam lai- 
ko. Jie niekada nebeminėjo to incidento, bet Bario kulka ir toliau 
skrosdavo juos skirianų orą. Džeimsas atsargiai prieidavo prie iš- 
blyškusio, šalto daktaro. Jis susidraugavo su Aizeku ir, nušovęs 
bet kokį Žvėrį, dalį, dažniausiai gražiausią šerno dalį, siųsdavo tie- 
siai į Bario virtuvę. Jis pamėgino sužavėti Psichę, ir už savo vargus 
buvo įkąstas. Baris atsiprašė už pudelio elgesį. Jis paaiškino, kad 
visada turėjo mažą baltą pudelį, vardu Psichė, ir paskutinysis bu- 
vo labai švelnus bei draugiškas, mėgo būti mylimas ir glostomas, 
tupėdavo damoms ant kelių. Dabartinis buvo kur kas vaidinges- 
nis. Džeimsas tuo nusistebėjo. Atrodė keistoka turėti vieną po ki- 
to vienodus šunis, vardu Psichė. Galiausiai jis nusprendė, kad gy- 
dytojas taip mylėjo pirmąjį, jog negalėjo ištverti jį praradęs ir su- 
galvojo tokią amžino keitimo vieno kitu sistemą. 

— Nesąmonė, - pasakė Viljamas Boudenas. — Visų šunų skir- 
tingas būdas. Jis tiesiog nesugeba sugalvoti kito vardo. 

O iš tikrųjų priežastis buvo kur kas proziškesnė nei spėjo abu 
vyrai. Baris neturėjo nuolatinių gairių savo gyvenime. Jis vis kil- 
nojosi iš vietos į vietą. Jis neturėjo artimų draugų. Buvo viešas 
asmuo visur, kur apsistodavo. Jautėsi kaip reta vienišas. Pirmoji 
Psichė buvo jo vienintelė neabejotina, ištikima ir patikima drau- 
gė. Jis negalėjo leisti sau jos prarasti. Taip ir atsirado tų baltų 
pudelių, skubriai bidzenančių iš paskos ir kantriai laukiančių prie 
durų, verandose, po stoginėmis, puolančių muses, įtariai Žvel- 
giančių į damas, atidengiančias apatinius sijonus, inkščiančių ant 
laiptų, seka. 

Džeimsas Lahlinas nuolat siųsdavo Bario namiškiams prak- 
tiškas, apčiuopiamas dovanas. Bet prasidėjus karščiams, kai da- 
mos jau buvo išvykusios į vasarnamius aukštai kalnuose, Džeim- 
sas pasiuntė Bariui didžiulę puokštę laukinių orchidėjų, kurių 
pririnko kalnų tarpekliuose. Baris pasiuntė Aizeką su oficialiu 
padėkos laišku. Lahlinas suprato tai kaip leidimą apsilankyti ir 
kaipmat patraukė pas gydytoją, nors metas tam buvo visai ne- 
tinkamas. Jis kopė paskui namo grįžtantį Aizeką į uolėtą įkaitu- 
sią kalvą link žalios verandos, žvelgiančios į jūrą. Šviesa buvo 
išlieta ore tarytum kreminė glazūra. Takas jam po kojomis degte 
degė, o susiraukšlėjusi augmenija glebiai karojo nuo stingdančio 
karščio. Aizekas kopė lėtai. Džeimsas suprato, kad impulsyvus 
jo vizitas buvo labai neapgalvotas. Stovėjo suprakaitavęs ir išgle- 
bęs prie žalių Bario durų. 

Gydytojas vilkėjo baltus marškinius ilgomis rankovėmis ir sė- 
dėjo rūkydamas skersvėjy. 

— Jūs labai neatsargus, jaunuoli, —- pasakė jis paduodamas 
Džeimsui ledinę ranką. - Tarp dvylikos ir penkių jums apskritai 
nevalia judėti. Kaip jūsų vyriausiasis karo gydytojas, galiu įsaky- 
ti jums nesikelti nuo sofos visą likusią popietę. 

Kambaryje krito į akį tos tamsiai violetinės orchidėjos. 
Džeimsas įsispitrijo į jų sodrius gelsvai baltus ruoželius, taip 
pritinkančius prie senoviškų mezginių ant palengva judančių 
Bario užuolaidų. Jos nekvepėjo, bet labai išsiskyrė tamsiai Ža- 
liame kambaryje. 

— Ačiū. Aš mėgstu gėles, - pasakė Baris ramiai, santūriai. 

Džeimsas įgriuvo į sofą. Daktaras paprašė atnešti jiems po 
bokalą šalto vandens, ir Aizekas dingo. Visą popietę jie pralei- 
do rūkydami ir apsikeisdami atsitiktiniais komplimentais. 
Džeimsas beveik valandą nusnūdo ir nubudęs pamatė, kad Ba- 
ris įdėmiai Žiūri į jo veidą, toks susitelkęs, rimtas, įsitempęs. 
Džeimsas atsiprašė dėl savo netikusių manierų ir apdujęs bei 
sutrikęs atsisėdo. 

— Man pasakojo, kad jūs veikiau leidžiate naktis šokdamas, 
gerdamas ir lošdamas, užuot miegojęs, kapitone. Todėl jums vi- 
sai dera pamiegoti popietę. 

— Klausykit, Bari, ar jums neatrodo... Aš noriu pasakyti... No- 
rėčiau paklausti, ar nepageidautumėte išvykti į kalnus... savaitei 
ar panašiai, O gal net dešimčiai dienų. Tik mudu ir Psichė, žino- 
ma. Moku aš, nors nemanau, kad mums tai daug kainuos. Bet 
žinote... Kelionė būtų nuostabi. Ten galima tiek daug pamatyti, 
o dabar jums nedaug darbo ligoninėje. Galėtumėte sugrįžti penk- 
tadienio apžiūrai. Jei norėtumėt vykti... 

Džeimsas nutilo. Jis kalbėjo nesustodamas iš per didelės bai- 
mės suteikti Bariui progą atsisakyti. Baris vis dar Žiūrėjo į jį nė 
kiek nesutrikęs. 

— Ačiū, Džeimsai, už tokį malonų kvietimą. Labai džiaugiuosi. 

Tai buvo pirmas kartas, kai Baris kreipėsi į Džeimsą jų bendru 
vardu. Džeimsas pašoko nuo sofos ir paspaudė Bariui ranką. Psi- 
chė pradėjo įnirtingai loti. 

— Nuostabu. Vadinasi, sutarta. Kada išvykstame? Privalom bėg- 
ti nuo to karščio. 

Baris vis dar stebeilijo į jį, bet jau su šiokia tokia ironiška šyp- 
senėle. 
— Rytoj, vos tik išaušus. Jeigu neiššvaistysite jėgų šiąnakt. 


* 

Pirmą dieną jie daugiausia grožėjosi vaizdais. Nykų ir šaltą prie- 
šaušrį perkirto drėkinamą lygumą už miesto ir guviai jojo smė- 
lėtais takais tarp žalių kukurūzų laukų. Psichė vis svirduliavo Ba- 
rio apsiauste, iškišusi į vėsą juodą drėgną nosį. Kai jie pradėjo iš 
lėto kopti grublėtesniais takais tarp baltų uolų, saulė jau švietė 
aukštai ir kepino jiems nugaras bei galvas. Bet jie jau buvo nuto- 
lę nuo įlankos ir suko tolyn nuo jūros palei kaspinu išsidrieku- 
sias stačias uolas. Toli apačioje įžvelgė akvamarino siūlą palei 
krantą, jis apibrėžė uostą ir promenadą, panardinančią tą salą į 
tamsesnio mėlio liūną. Kartais sunkesnio oro gūsiai nutvilkyda- 
vo jiems veidus. Juodu nulipo nuo arklių ir atsargiai žingsniavo 
nelygiu taku link didžiulės viršutinės uolos, supleišėjusios ir pro- 
plėšose išmuštos milžiniškais geltonos ochros ruožais. Uola me- 
tė iškreiptą šešėlį ant pasišiaušusio krūmo apačioje. Traiškant au- 
galus jų batams ir arklių kanopoms ta žaluma staiga išleisdavo 
aitrų rozmarinų ir čiobrelių kvapą. Baris sutrynė šakelę pirštinė- 
tais pirštais ir giliai įkvėpė. Uolos šešėlyje oras pakito, karštis 
nuslūgo, bet čia stigo vandens. 

Baris turėjo žemėlapį. 

— Už kokių keturių mylių yra upelis ir kelias bus lengvesnis. 
Kaip manote, ar mes užkopsim ten iki vidurdienio? 

— Lengvai. 

Psichė sudribo greta Džeimso. Jai buvo per karšta, kad siektų 
ko nors daugiau negu paliaubų su tuo gražiu kareiviu, kuriam ji 
taip smarkiai pavydėjo. Džeimsas vogčia žvilgtelėjo į ją. 

— Ar jūs karpote jai nagus? 

Baris linktelėjo galvą. 


) 281 ( 


Jie sėdėjo tylėdami vienas šalia kito, įbedę akis į tuščią, nyks- 
tančią mėlio juostą. 

— Pranoksta Angliją, ar ne? - paklausė Džeimsas. 

— Ne grožiu, - atsakė Baris. —- Grožiu jos niekas nepranoks. 

Džeimsas nusijuokė. 

— Niekada nelaikiau jūsų patriotu. Jūs visada toks kandus savo 
tėvynainių atžvilgiu. 

— Nes svetimuose kraštuose jų kvailybės išsididina. Nemanau, 
kad esate kada girdėjęs mane kritikuojantį pačią šalį. 

— Bet argi šalis nėra jos žmonės ir tai, ką jie iš jos padarė? 

Džeimsas šiek tiek sutriko. Jis veikiau buvo prisirišęs prie žmo- 
nių, o ne prie vietų. Jis niekad nesuprato, kodėl turėtų garbinti 
vėliavą. Jo pulko pasaulyje garbė ir tradicija buvo tokie dalykai, 
apie kuriuos audringai ir pompastiškai kalbėdavai tik žvėriškai 
nusigėręs. Jis nepuoselėjo abstrakčių idėjų apie Angliją, kaip apie 
dvasinę esatį, galinčią tapti ilgesio objektu: Bet to nepuoselėjo ir 
Baris. Jis prisiminė kai kurias ypatingas vietas. Gydytojas sėdėjo 
užsikoręs ant uolos, nutaisęs rimtą ir griežtą veidą, ir rūkė ploną 
cigarą. 

Valandėlę tylėjo, paskui prabilo: 

— Didžiąją dalį vaikystės aš praleidau kaime. Mes su šeima 
dažnai lankydavomės lordo Bačano dvare Šropšyre. Pradėjęs mo- 
kytis važiuodavau tenai kas vasarą. Nuo gegužės iki rugsėjo gy- 
vendavau sodyboje, virtuvėje, laukuose. Pažvelkite į tas sausas 
baltas uolas, Džeimsai, kur niekas neauga, ir prisiminkite gaivią 
rasą ant gurgždžių, apraizgiusių gyvatvores. Prisiminkite viole- 
tines rusmenes, nusidriekusias pažeme miškuose. Įsivaizduokite 
voveres, lakstančias po veją. Įkvėpkite nupjautos žolės kvapo. 
Prisiminkite didžiulių kaštonų žvakes, rausvas ir baltas, stilingas 
ir elegantiškas, siūruojančias virš žalumos, pavasarinės žalumos, 
prisiminkit naujus pavasario lapus, sulenktus kaip servetėlės, sty- 
rančius jums virš galvos. Prisiminkite smulkų, švelnų lietų, plo- 

nytį it šilkinė moters rankovė, liečianų jūsų veidą. Ar prisimena- 
te vėlyvas baltas šalnas? Tą lengvą baltą traškesį tarp saulučių. 
Girdite paukščius, čiulbančius vos išaušus? Prisiminkite tuos 1l- 
gus vasaros vakarus su mėlynais šešėliais ir sodriu auksu, ilgai 
gaišuojančią vakaro saulę, kokią gali išvysti tik šiaurėje. Ir tas 
kalvas, tuos švelnius, išbrinkusius žalumos apvalainumus. Ir van- 
dens kvapą, tyro vandens, ledinio šaltumo upokšnių vandens, 
skalaujančio akmenėlius, geltonus vilkdalgius žaliam fone, ir kar- 
ves, rupšnojančias seklumose. 

Džeimsas nustebęs atsitiesė. 

— Viešpatie švenčiausias, Bari, jūs — poetas, o ne gydytojas! 
Aš, aišku, galiu įsivaizduoti visa tai išgėręs. 

Baris nusijuokė. Jį, rodės, nustebino jo paties iškalbingumas. 
Jis nuėjo išsitraukti vandens gertuvės iš balno krepšio. Didžiulis 
bėris viltingai suprunkštė ir bakstelėjo šeimininkui snukiu. Šis 
nusimovė pirštines, įpylė vandens į delną ir sudrėkino kumelei 
šnerves. Ji išpūtė jam į ausį karštą drėgmę ir dukart sutrepsėjo. 
Jis švelniai paglostė kumelei galvą. Džeimsas nenuleido nuo jo 
akių. Gydytojas gavo užsilipti ant uolos, kad užsėstų ant to pa- 
daro, tačiau padarė tai šiek tiek susidrovėjęs, nors ir su karingu 
orumu. O gyvulys, kurį Heris apibūdino kaip keturkojį velnią, 
risnojo su Bariu kaip pajūrio kurorto asiliukas. Visi Bario gyvū- 
nai atrodė jo pakerėti. Jie kando visus pašalinius, kurie tik pri- 
siartindavo. Tai buvo labai keista. 

— Ta kumelė labai jums tinka, - pasakė sutrikęs Džeimsas. 

Kolonijoje truputį šaipėsi iš Bario, kai gubernatorius pasiūlė 
jam tokią dovaną. Visi tikėjosi, kad ji aplaužys daktarui ragus. 

— Taip, ji puikus arklys, — abejingai atsakė Baris ir pažvelgė į 
jūrą. - Ar jūs nesiilgite Anglijos, Džeimsai? 

— Anaiptol. Ar bent jau nepagalvojau apie tai. Aš užaugau 
Berkšyre. Bet negalėčiau pasakyti, kad mačiau kaimą taip kaip 
jūs. Aš prisimenu tik muses ir purvą. Ir rėkaujantį tėvą. Nekant- 

raudamas laukiau, kada galėsiu pasprukti į miestą. Pamatyti pa- 
saulį. Nemėgau mokyklos. Ar jūs irgi nemėgote mokyklos? 

— Aš niekad nelankiau mokyklos. Turėjau mokytojų namie. 

— Jums pasisekė, kaip ir mano seseriai. 

Gydytojas staiga nukreipė akis į tą didžiulės baltos uolos šešė- 
lyje gulinų kareivį. Bet toji pastaba neturėjo jokios potekstės. 
Baris padavė jam gertuvę. 

— Nežinojau, kad jūs turite seserį. Atsigerkit. Ir judam. 

Vanduo nutekėjo dailiais Džeimso ūsais ir sublizgėjo ant rau- 
donos apatinės lūpos. Baris stebėjo, kaip lašas nuvarva ant jo 
uniformos priekio. Džeimsas atsitrenkė į uolą ir sudejavo. Baris 
buvo už jį stipresnis. Kareivis priminė marionetę nutrauktomis 
virvelėmis. 

— Viešpatie, Bari. Patraukite mane aukštyn. 

— Kuris iš mūsų lengviau pakeltų karo naštą, — nusijuokė Ba- 
ris, staiga sužvitrėjęs, pralinksmėjęs, pasirengęs viskam. 

Juodu čiupo vienas kitam už riešo ir trūktelėjo kaip vaikai, 
Džeimsas lengvai įveikė liekną ir besvorį Barį. Jis dar kartą at- 
kreipė dėmesį į dailias šaltas Bario rankas trumpai nukirptais na- 
gais, kurių visos odelės buvo blyškios, tobulos, neįtrūkusios. Ir 
suprato, kodėl visi jo ligoniai kalbėjo apie lengvą, švelnų gydy- 
tojo prisilietimą ir jo malonų valdingumą. Negalėjo nuleisti akių 
nuo to žmogaus rankos savojoje. Atsargiai, pamažu Baris ištrau- 
kė savo ranką. 

— Judam? - paklausė ramiai, žiūrėdamas į sutrikusį, suglumu- 
sį jaunojo kareivio veidą. 


* 
Saulei leidžiantis jie sustojo pažiūrėti, kaip tas didžiulis žvilgan- 
tis kamuolys, šviečiantis it kinų žibintas, teatrališkai didingai skęs- 
ta juodanme orkestro šulinyje. Karštis išsisklaidė. Jie gan lengvai 
rado kalnų lūšnelę. Ji buvo prie pat kelio, ir jiems būtų reikėję ją 

apeiti, jeigu būtų norėję pakilti dar aukščiau tamsoje. Nuotolis 
nuo lūšnelės iki dviejų vietinių vienuolynų buvo užrašytas grai- 
kiškomis raidėmis ant medinės sienos, tačiau kryptis nenurody- 
ta. Džeimsas surado akmenis, tarp kurių paskutiniai lankytojai 
kūrė ugnį, ir ėmė grabalioti patamsyje ieškodamas malkų. Nie- 
ko nerado, tad išėjo lauk prie uolų. Kai pargrįžo sukandžiotas 
uodų, susidraskęs ir keikdamasis, Baris jau buvo užkūręs ugnį iš 
tvarkingai lūšnelėje prie dūrų sukrautų malkų. Jis sėdėjo ant ak- 
mens ir ramiai pjaustė grėsmingai atrodančią dešrą. 

— Mėginate mano kantrybę, pone, - pasakė Džeimsas juokda- 
masis iš savęs ir paleisdamas iš rankų sunkiai rastas šakas. 

— Priimkite tai kaip dar vieną įrodymą, kad Džeimsui pirma- 
jam labiau pasisekė nei Džeimsui antrajam, — nusišypsojo Baris. 

Džeimsas išsidrėbė prie ugnies, kone prispausdamas Psichę, kuri 
buvo per daug pavargusi, kad urgztų ir pasijudintų iš vietos. 

— O jūs, be abejonės, supančiojote ir pašėrėte arklius, radote 
krūvą šieno ir pasėmėte upelyje kibirą vandens. 

- Žinoma. Bet tas upelis — čiurkšlė. Jis už penkiasdešimties 
jardų lipant aukštyn, takas gan pavojingas ir aš nepatariu vaikš- 
čioti juo tamsoje. Patariu susitaikyti su vienas kito dvoku šiąnakt 
ir nusiprausti tik iš ryto. 

Avos ordres, mon gėnčrale* , - sumurmėjo Džeimsas išsitiesda- 
mas. — O ar jūs taip pat išmanote ir virtuvės reikalus? 


*k 
Gydytojas miegojo prie durų, susivyniojęs į apsiaustą, Psichė gu- 
lėjo susigūžusi jam prie peties lyg kokia šilta, garbanota pagalvė. 
Džeimsas, atsikėlęs vidurnaktį nusilengvinti, gavo peržengti per 
šuns kojas. Tai darydamas išgirdo staigų neabejotiną atlaužiamo 
pistoleto gaiduko spragtelėjimą ir tylų šuns urzgimą. 


* Kaip įsakysite, generole. - pranc. 

— Viskas gerai, Bari, - sušnabždėjo truputį apstulbęs, — čia aš. 

Grįžęs atgal į ožiais dvokiančią tamsą jis buvo jau visai išsi- 
budinęs nuo nakties šalčio ir baimės būti nušautas. Bario taik- 
lumas buvo, be abejonės, neįveikiamas net ir toje švytinčioje 
tamsoje. 

— Ar jūs miegate, Bari? 

— Dabar ne, mielasis, kalbuosi su jumis. 

— Atsiprašau. 

Džeimsas vėl atsigulė. 

— Aš nemiegojau. 

Stojo jauki pauzė. 

— Bari? 

— Taip. 

— Kiek man žinoma, mes nesame apsupti plėšikų ir niekas 
nesekė mums iš paskos. Ar jūs visada miegate su užtaisytu pisto- 
letu prie krūtinės? 

Baris ėmė kikenti. 

— Taip, pone. Privalau ginti savo garbę. 

Paskui abu užmigo. 


* 
Vienuolynas buvo prilipęs kaip siurbėlė prie viršutinio statme- 
nos uolos krašto. Jie matė iš uolos išaugusias akmens sienas: 
O1koc oytoc IlvevuaT1KOG, Šventosios Dvasios namai. Tai buvo 
tvirtovė apsiginti nuo visų ateivių, piligrimų ir panašių plėšikų. 
Visi buvo vienodai nepageidautini — ir žemės įsibrovėliai, ir dan- 
gaus šeimininkai. Gydytojas ir kareivis leidosi žemyn iš šiaurės 
per pušyną. Jau kelias dienas jie nebuvo matę jokio žmogaus. 
Tačiau dabar, žiūrėdami į tas karštesnes, sausesnes pietų grandi- 
nės viršūnes, įžvelgė ištisinę vorą piligrimų, — kai kurie jų kopė 
ant asilų, kiti pėsčiomis, — šliaužiančią šventojo kalno link. Pats 
savaime tas reginys neatrodė neįprastas, bet keliauninkų skaičius 

buvo tiesiog stulbinantus. Ilga vilkstinė, rodės, neturinti galo, 
sunkiai kopė aukštyn ir dingo iš akių už stačios uolos kreivės. 
Buvo ankstus rytas. 

— Regis, jie sulaukė svečių, - garsiai nusistebėjo Džeimsas. — 
Kaip manote, ar užteks vietos ir mums? 

Baris nenuleido akių nuo nesibaigiančios moterų su šydais ir 
vienplaukių vaikų voros toli apačioje. Kai kurie keliauninkai 
buvo seni, vargani, luoši. Kitus nešė ant pasidirbdintų neštu- 
vų. Buvo ir turtingų Žmonių, jojančių gražiais arkliais, juos 
supo palydovai. Minioje maišėsi ir barzdotų kunigų. Prijoję 
arčiau juodu įžiūrėjo stovyklavietes ir grupes piligrimų, pri- 
siglaudusių mažytėse miškingose raguvose ar išsibarsčiusių ly- 
gumėlėse. Kai kurie buvo susikūrę laužus — jie matė blankius 
melsvus dūmus, kylančius ankstyvoje šviesoje. Kiti paprasčiau- 
siai ilsėjosi prieš vėl pradėdami ilgą kelionę aukštyn ieškant šven- 
tumo. Baris įžiūrėjo vyskupą, apsirengusį tinkamais tai progai 
drabužiais, — virš jo buvo iškeltas skėtis, — ir dideles šūkalojan- 
čias vienas kitam šeimas, lydimas Nojaus arkos gyvulių, skuo- 
džiančių tais slidžiais takais per uolas aukštyn. Tai buvo panašu 
į paskutinę piligrimų kelionę, į išsidriekusį per kalnus viduram- 
žių mirties šokį. 

Pirmas jų aplenktas žmogus buvo apdriskęs piemuo, jis sėdė- 
jo ant akmens apsuptas tuzino ožkų. Baris kreipėsi į jį graikiškai. 
Senis išgarguliavo atsakymą bedante burna. 

— Kąjis pasakė? — paklausė Džeimsas, neišmokęs nė žodžio ta 
kalba, nors išgyveno saloje trejus metus. 

— Jis pasakė, kad įvyko stebuklas. 

— Kas? 

— Stebuklas. 

— Koks stebuklas? Dievo nulemtas? 

— Nežinojau, kad esama kitokių stebuklų. 

— Po galais, Bari. Paaiškinkst. 

— Švenčiausiosios Mergelės ikona tolydžio lieja ašaras pasauliui. 

— Ak, Bari, liaukitės. Juk negali visi tie žmonės kopti į kalną 
tris dienas vien dėl to, kad tikisi pamatyti drėgną ištapyto me- 
džio gabalą. 

Piemuo nenuleido nuo jų akių, stengdamasis suprasti, ką jie 
sako ir ar jie nesipyksta. 

Baris nežymiai šyptelėjo ir padavė piemeniui kelias monetas. 

— Kalbate kaip tikras anglas, mielasis Džeimsai. Didžiuojuosi 
jumis. Bet šitų žmonių tikėjimas toks, jog jie mielai keliauja tris 
dienas virš bedugnės krašto, kad bent žingsneliu priartėtų prie 
dangaus. 

Džeimsas krūptelėjo. Iš esmės jis nebuvo toks jau netikints, 
kad jam reikėtų gerokai įtempti protą, ko jis visai nesugebėjo. Jo 
Dievas buvo padorus vyrukas su nepaaiškinamais prioritetais, jis 
nesiėmė veiklos svečiose šalyse ir akivaizdžiai nesikišo į Žemiš- 
kuosius reikalus. Į jį reikėjo kreiptis kam nors gimus, susirgus, 
vedus ar numirus. Bet ne kitomis progomis. Šventosios Dvasios 
namų ikonos iš tikrųjų buvo labai jau garsios. To vienuolyno 
šventumas buvo saugomas daugelį šimtmečių. Minėtų ikonų ne- 
matė nė viena moteris. Visos tos šydais apsigobusios piligrimės, 
nešančios pašventinti savo sūnus, bus paliktos be šventinimų ir 
lauks prie vartų. Džeimso girdėti keliautojai prirašė daugybę kny- 
gų apie tas ikonas, ir jis tikėjosi pasigrožėsiąs jomis bei jų senu- 
mu neapsuptas minios dvokiančių ir pamaldžiai verkiančių be- 
raščių valstiečių. Jis tiek ir tepasakė Bariui. 

— Nemanau, kad pavyks, - atsakė Baris ironiškai, — bet tūrėsi- 
me prisidėti prie tos srovės. 

Minia prasiskirdavo prieš jų uniformas kaip Raudonoji jūra, 
bet, Džeimso džiugesiui ir nuostabai, Barį dažnai pasveikindavo 
šūksniais jo nuolatiniai pacientai. Gydytojas buvo gerai Žinomas 
ir tiems, kuriuos jis gydė, ir iš gandų kitiems šių kraštų gyvento- 
jams. Į jo gebėjimą pagydyti buvo žiūrima beveik kaip į stebuk- 

lą. Todėl atrodė visai tinkama, kad vienas stebukladarys atiduos 
pagarbą kitam ir kad tas gydytojas atėjo aplankyti Švenčiausio- 
sios Mergelės. 

Kai du apdulkėję kareiviai įjojo pro vartus, vienuoliai dar ne- 
buvo atidarę bažnyčios vakariniam stebuklo rodymui. "Tos ver- 
giškai nuolankios ir grėsmingos juodos figūros graikiškai karto- 
jo dainingą pasveikinimo rečitatyvą. Baris palinksėjo galva, bet 
ištarė vos kelis žodžius. Džeimsas įdavė arklius mažam berniu- 
kui, viena ranka gniaužiančiam kamanas, o kitą jau atkišusiam 
atpildui. Vienas vienuolių sukirto per atkištą ranką. 

— Eime žvilgtelsim į tą nelemtą Mergelę, - rėžtelėjo susierzi- 
nęs Džeimsas, - tada pasiteirausime, gal jie turi ko nors ir valgo- 
mo, ne vien tik garbinamo. 

Bažnyčios viduje kvepėjo smilkalais ir drėgme. Atrodė, kad 
įžengei į išpuoštą kiaušinį. Medinė pertvara, tirštai nukabinėta 
ikonomis, dalijo erdvę į dvi lygias dalis. Džeimsas užkliuvo už 
didžiulio letenos pavidalo pulto kojos; jo kampuose buvo dau- 
gybė painių aukso bokštelių, o per vidurį gulėjo didžiulė odinė 
Biblija. Ji buvo užsegta puošniomis aukso sagtimis, lyg bran- 
gakmenių dėžutė, ir pritvirtinta prie pulto dviem stambiomis 
aukso grandinėmis. Viskas buvo užrakinta, uždaryta arba laiko- 
ma už grotų, tarsi vienuolyne nuolat buvo laukiama įsiveržėlių 
iš slėnių apačioje. Džeimsas pliaukštelėjo per tas grandines vyti- 
niu, ir atsitrenkusios į medį jos sužvangėjo. Vienas vienuolis čiul- 
bėjo graikiškai. Baris įdėmiai apžiūrinėjo tamsias ikonas, netvar- 
kingai išmėtytas ant visų paviršių. Vienoje buvo pavaizduota 
Švenčiausioji Mergelė, regis, nutapyta paties šventojo Luko, ji 
buvo tokia šventa ir veiksminga, kad teko uždengti ją užuolaida. 
Džeimsas pasilenkė perskaityti teksto po ta magiškąja ikona, 
paskui koketiškai sučiupo Barį už rankovės. 

- Čia parašyta, kad, būdamas puikus gydytojas, šventasis Lu- 
kas sudėjo visas savo gydomąsias galias į tą ikoną, ir ji išgydė 

daug vyrų nuo krupo, blogio priepuolių ir kraujoplūdžio. O aš 
maniau, kad kraujoplūdžiu skundžiasi tiktai moterys. Jums rei- 
kėtų skirti ikonas kaip vaistus, Bari. 

— Ten nieko panašaus neparašyta! O ikonas aš skiriu. Dažnai. 
Jos labai veiksmingos gydant malades i/maginaires*. 

Baris slampinėjo po dulkiną bažnyčią tarp tų slegiančių pa- 
juodusių paveikslų, šnairuodamas pro supintus perlus ir spalvo- 
tus akmenis. Jis nemėgo visų religijos reikmenų ir negalėjo su- 
prasti, kodėl jie taip traukia keliautojus. Jo nuomone, religija 
skleidžia tik baimę ir neišmanymą, lyg kokią užkrečiamą ligą. 
Prietarų miazmos kyla nuo rūkstančių ikonų, apčiuopiamai įžvel- 
giamos, rusenančios viduramžiška tamsybe ir pamėkliška pačios 
Šventosios Dvasios esatim. Baris niekada nesuprato, iš kur reli- 
gijoje randasi tos galios išgydyti kūnus, apginkluoti tautas, su- 
žlugdyti gyvenimus. Jis paprasčiausiai geidė išvysti ją panaikintą 
dar jam gyvam esant. 

Mažytis kunigas artrito iškreiptomis strazdanotomis ranko- 
mis stovėjo bažnyčios gale ir vasnojo rankomis priešais sieną su 
ikonomis, kurių viena, kaip buvo kalbama, atgailaudama liejo 
ašaras. Tai ir buvo tasai stebuklas! Džeimsas nužirgliojo jo pa- 
žiūrėti, jam buvo smalsu, kaip tai padaryta. Baris dvejojo, žiūrė- 
damas į kitas ikonas ant sienų. Jis girdėjo, kaip lauke murma 
pasipiktinusi minia: jos neįleido vidun, kol ten gaišavo kolonijos 
valdytojai. Užsklęstos senos medinės durys, perskrostos vinimis 
it šventojo Sebastiano kūnas, palengva virpėjo nuo besitelkian- 
čių prie jų kūnų. 

Baris vis dar žiūrėjo į ikonas. 

Kai kurių būklė buvo apgailėtina. Dažai buvo suskilę ir lupo- 
si, spalvos patamsėjusios nuo atnašaujamų žvakių dūmų. Kai ku- 
rios buvo akivaizdžiai apgraužtos kirvarpų, kitos išlinkusios nuo 


* Tariamus ligonius - pranc. 

drėgmės. Vis dėlto jos išbuvo čia kone tūkstantį metų, tokia ne- 
naudėlių šventųjų ir vyskupų galerija; kai kuriuos Baris atpažino 
be jokio vargo: šventoji Kotryna, spaudžianti mažytį ratą, šven- 
toji Agnietė, atkišusi plokštę su dviem krūtimis, visur esantis 
šventasis Jurgis ant savo geometriško žirgo ir pasipiktinęs dra- 
konas po šio kanopomis, toks plokščias, be jokios perspektyvos. 
Kai kurie šventieji buvo su vyskupų mitromis. Patenkinti valdžia 
veidai švytėjo virš įmantrių pilkų garbanotų barzdų. Viršutinė 
Bario lūpa vos vos virptelėjo iš paniekos. 

Jis Žiūrėjo į daugybę Mergelės atvaizdų. Ir netgi nykioje tirštė- 
jančioje apjuodusios bažnyčios prieblandoje ėmė pastebėti tose 
ikonose kažką ypatinga. Kiekvienas madonos atvaizdas subtiliai 
skyrėsi nuo visų kitų. Mergelės veidas buvo jaudinantis, blyškus 
su žaliais atspalviais, tačiau jos veido išraiška, jokiu būdu ne vie- 
noda, subtiliai traukė Džeimsą Mirandą Barį. Toji moteris Žiūrėjo 
iš paveikslo nemirksėdamas, nieko nebijodamas. Jos tapatybė bu- 
vo uždara, nutolusi. Visus atvykėlius ji pasitikdavo abejingai. Ba- 
ris buvo regėjęs tą savotišką, nerūpestingą abejingumą mirštančių 
nuo susieikvojimo prostitučių veiduose. Jis žiūrėjo į vieną, kitą, 
dar ir dar kitą veidą. Madona atsakydavo jam tuo pačiu, išgrynin- 
tas jos abejingumas dabar ribojosi su transcendentine malone. Su- 
kaustytas nuostabos Džeimsas Baris stovėjo prieš tą netrūnų am- 
žiną kūną moters, kurios paslaptis prisodrino tamsą. 

— Na, Bari, eime, - greta jo atsistojo Džeimsas. — Pažiūrėki- 
me į stebuklą. Vyrukas, vadovaujantis šitam spektakliui, nori 
įleisti minią. 

Baris linktelėjo, paėmęs Džeimsą už rankos, ir jie įžengė į ma- 
žytę koplyčią, tiesiog įlinkį sienoje, ant kurios kabojo stebuklin- 
goji ikona. 

Čia buvo dar viena žaliaveidė madona, bet ji nepanėšėjo į ki- 
tas tos pritūpusios viduramžių bažnyčios madonas. Ji nesišypso- 
jo, bet jos žvilgsnis buvo kur kas drąsesnis nei kitų slapukių mer- 

gelių. Kūdikis, toks neūžauga, nutapytas nesilaikant mastelio, 
sėdėjo ignoruojamas jos skreite. Jos smakras buvo apvalus, su 
linksma duobute, o akys didžiulės ir tamsios. Kažkas labai griež- 
to ir nuožmaus buvo jos pečių, apgaubtų brangakmeniais puoš- 
tais drabužiais, išlinkyje. Baris nenuleido nuo jos akių. Ta ikona 
buvo nepaprasta. Tai buvo ne kultinis išplaukęs šventojo veidas, 
o moteris, didesnė už gyvenimą, didesnė už bet kurį į ją Žiūrinų 
vyrą. Bariui įdūrus į ją akis tas ištapytas medis keistai sužvilgo, 
paskui kažkaip slėpiningai ir nenuneigiamai jos sustingusiu vei- 
du nuriedėjo dvi didžiulės ašaros. Moteris, kuriai taip menkai 
terūpėjo kasdieniai šio pasaulio vargai, niekada neverks, nieka- 
da nesimels už mus, nusidėjėlius, nei dabar, nei mūsų mirties 
valandą. Ji priminė jam kitą moterį, kurios žvilgsnis buvo toks 
pats išduodantis išankstinį ketinimą ir begėdiškas. Ji priminė 
jam Alisą Džouns. 

Bario akių lygis vos siekė Mergelės ramiai sudėtas rankas. Ant 
lentynos po ikona Komunijos lėkštė buvo pilnut pilnutėlė mo- 
netų. Baris palietė pinigus, kurie, be abejonės, ir buvo tos apei- 
gos tikslas, ir netoliese lūkuriuojantis kunigas šoko į priekį. 
Džeimsas susidomėjęs žvelgė į tą drėgną veidą. Kunigas ėmė 
švelniai kvaksėti. Jis rodė, kad kareivis privalo pabučiuoti ikoną. 
Ilga pilka jo barzda buvo išgeltusi aplink lūpas, o juoda sutana 
pabalusi nuo dulkių. Baris nužvelgė jį nuo galvos iki kojų. Jo 
kojos buvo basos ir violetinės nuo smarkiai įsigėrusio purvo. 
Seniai nepraustas kūnas dvokė plėkais. Baris iš pasibjaurėjimo 
suraukė nosį. 

— Duokite tiems padarams truputį pinigų, Džeimsai. Aš no- 
riu išeiti. 

Valdingos Bario manieros veikiau pralinksmino nei įžeidė jau- 
nuolį. Džeimsas pagrabaliojo kišenėse atliekamų monetų, kai Ba- 
ris jau žirgliojo iš koplyčios. Šoninės durys buvo labai žemos ir 
siauros, bet jis nesusilenkė ir nebepažvelgė į verkiančią ikoną. 

Kai Džeimsas jį pasivijo, Baris stovėjo arkadoje ir rūkė. Atrodė 
pavargęs, dvi kintančios raudonos dėmės nušvietė jo blyškų vei- 
dą. Džeimsas suprato tą ženklą: Baris buvo labai įsiutęs. 

— Geras spektaklis, ar ne? 

— "Ia verkianti ištapyta lenta — visiškai aiškus teatrališkas šių 
dvokiančių vienuolių kūrinys, jo tikslas - apgauti ir apiplėšti nai- 
vius lengvatikius, - pratrūko Baris. - Eime, Džeimsai. Mes čia 
nepasiliksim. 

Baris išpyškino savo nuomonę, lyg duotų įsakymą, tačiau ne- 
pasakyta liko tai, kad ta ikona sutrikdė jį, nes jos veidas priminė 
jam kitados pažintą moterį. 


* 

Kitų metų balandį, kai akacijos jau žydėjo medingais Žiedais, 
Džeimsas Baris, vaikštinėdamas saulėkaitoje tarp savo citrinme- 
džių ir stebėdamasis ankstyva tų metų kaitra, pastebėjo juodai 
vilkintį pavidalą, sunkiai kopiantį akmeningu keliu jo namų link. 
Į Bario rezidenciją vedė du keliai: ilgesnis vingiuotas dulkinas 
kelias, lengvai kylantis ratu į kalvą, kuriuo eidami visi lankytojai 
sustodavo pažvelgti aukštyn į baltus kalnus, paskui žemyn į jūrą, 
ir daug statesnis per uolas išgraužtas kelias, per audras virsdavęs 
nevaržomu ir neįveikiamu kalnų upokšniu. Tas kelias buvo tie- 
sesnis, bet labiau išvarginantis. 

Išvystasis pavidalas buvo sena moteris, užsidengusi veidą šy- 
du, bet kojas statanti taip pat tvirtai kaip ir jos ožkos. Baris iš 
karto ją atpažino. Kerėtoja ėjo aplankyti gydytojo. Tai buvo ne- 
paprastai keistas vizito metas. Despotiška Bario arogancija me- 
dicinos atžvilgiu nelietė šamanų, gydančiųjų tikėjimu, žolinin- 
kų, burtininkų ar raganiškų katilų laikytojų. Vos tik atvykęs į tą 
salą, jis iš karto paklausė vietinės burtininkės vardo ir adreso. 
Vicegubernatorius nustebo. Ta burtininkė darbavosi neoficialiai, 
todėl buvo nelengva surasti jos pėdsakus. Baris pasikvietė tar- 

nus. Jie pernelyg bijojo duoti jam tiesų atsakymą. Tada Baris 
nusileido į kaimą ir atsisėdo ant žemos upokšnį juosiančios tvo- 
ros prie neseniai įrengtos, todėl įtartinos pompos ir laukė jos 
pasirodant. Ir iš tikrųjų, neprabėgus nė keletui minučių, mažytė 
aikštė ištuštėjo ir ji priėjo prie jo — labai grakšti, tiesi, lyg laivas 
su išpūstomis visomis burėmis, visomis vėliavomis, iškeltomis į 
stiebų viršūnes, atrodanti linksmai su visu savo takelažu. 

Ta burtininkė buvo senyva moteris, turtinga ir gerbiama, su- 
sisupusi į gražius juodus mezginius. Gyveno ji didžiuliame na- 
me, apsuptame vešlios verandą paslėpusios augalijos. Jos vynuo- 
gynai driekėsi aukštyn į kalvą jai už nugaros. Ji samdė tris padie- 
nius darbininkus. Gyrėsi savo keista porcelianinių lėlių kolekcija. 
Turėjo gerą literatūrinį skonį, puikiai skaitė angliškai ir turėjo ne 
vieną, o dvi juodas kates. Ji laikė sau didele garbe susipažinti su 
garsiuoju daktaru Bariu. Visas kaimas žiūrėjo pro langinių ply- 
šius, kaip ponia Diakonu pasveikino daktarą Barį savo namuose. 

Baris paklausė apie orą. Kokios klimato permainos ir metų 
laikų skirtumai veikė įprastines ir vienų, ir kitų salos gyventojų 
ligas. Jis rūpestingai užsirašė į knygelę pastabas apie kai kurių 
ikonų vietą ir poveikį. Paklausė, kurie vietiniai šventieji buvo 
siejami su vaikų gimimu, su žaizdomis, su drugiu, su infekcinė- 
mis ligomis, karštligėmis ir bendruoju paralyžiumi. Klausinėjo 
apie lengvai įgyjamas žoles, turinčias stiprių gydomųjų savybių. 
Pareiškė savo įtarimus dėl kai kurių apetito nekeliančių vietinių 
žuvų, kurios vis tiek buvo laikomos delikatesu, ir paklausė jos 
nuomonės apie jas. Jis pasirodė daug išmanantis, draugiškas ir 
mandagus. Ponia Diakonu buvo linkusi atskleisti, kad ji labai 
tiki antiseptinėmis laukinių čiobrelių savybėmis ir jai labai sekasi 
gydyti jais skaudamas gerkles ir bronchitą. Ji kalbėjo intriguo- 
jančiu graikų ir anglų kalbos mišiniu. Jos vyras, te Dievas būna 
maloningas jo sielai, buvo atsivertėlis turkas, kartą matęs Vene- 
ciją ir miręs, jos paguodai ir didelei jos anytos nevilčiai, Švento- 

sios bažnyčios glėbyje. Vargšelis, jis buvo ypač linkęs sirgti labai 
stipriu plaučių uždegimu. Baris pasipasakojo, kad ir jis labai ti- 
kįs žolių antpilais. Juodu abu buvo nedidelio ūgio, sėdėjo sube- 
dę akis vienas į kitą, ir pokalbiui besirutuliojant tos raudonos 
garbanos ir didinga juodų mezginių karūna glaudėsi vis arčiau ir 
arčiau. Pranašingi ženklai buvo palankūs. 

Burtininkei buvo visiškai aišku, kad Baris atėjo sudaryti san- 
dėrio ir pageidavo Žaisti atviromis kortomis. Tad ji laukė, kad 
jis parodytų savo kortas. Ir norėdama įgauti pranašumo įsiga- 
vo į sritis, kuriose Bario kompetencija neprilygo jos kompe- 
tencijai. Ji buvo visų apsėdimo formų žinovė: ir piktųjų dva- 
sių, ir nenurimstančio numirėlio, ir praeinančių piktadarybių, 
ir paties velnio. Jos kerai, kuriems sukurpti reikėdavo dienos 
arba dviejų, nubaidė ne vieną vampyrą, susieikvojusį iš balta 
liepsna degančio pykčio, griežiantį iš nevilties iltimis. Dingus 
jo velniškajai didenybei auka visada pareikšdavo apie malonų 
gaivumo jausmą ir raminančią vėsą. Jos meilės gėrimai buvo 
brangūs, bet labai perkami. Baris prisipažino niekada nesąs pa- 
ruošęs nė vieno tokio mišinio, ir apsimesdama nustebusi burti- 
ninkė suraukė kaktą. Dar ji turėjo galių priversti staiga persi- 
leisti avis ir ožkas, bet buvo pernelyg geraširdiška, kad pavers- 
tų tą savo svarbų sugebėjimą preke. Ji buvo linkusi verčiau 
vengti kaimo ginčų dėl žemės. 

Padėtis tapo kebli, kai jie priėjo prie atlyginimo klausimo. Ba- 
ris įvedė tvarką neimti mokesčio iš čiabuvių. Todėl penktadienio 
apžiūros buvo subsidijuojamos ligoninės, o kartais iš paties Ba- 
rio kišenės. Burtininkė, palyginti su vidutinio Žvejo pajamomis, 
buvo labai brangi. Baris tikėjosi nubrėšiąs aiškią demarkacinę 
liniją tarp jųdviejų skirtingų profesinio intereso sričių. Jis nieko 
neišmanė apie meilės gėrimus, kurie buvo pelningiausia ponios 
Diakonu verslo gysla, ir klausydamasis jos atvirų pasisakymų ne- 
jautė nerimo dėl jos kompetencijos gimdyvių atžvilgiu. Skysčiai, 

kuriuos ji dalijo užtikrindama, kad gims sūnus, nekėlė nerimo, 
jie galėjo turėti dramatiškų padarinių virškinimo traktui, bet pa- 
vojingi nebuvo. Jos seksualinės technikos patarimai - pavyzdžiui, 
kaip jaunamartė gali atsikratyti frigidiškumo, — buvo nepriekaiš- 
tingi. Tačiau dar liko sudėtingas velnio apsėdimo klausimas. Af- 
rikoje Baris buvo susidūręs su daugeliu demonų, tačiau sunkiau- 
siu iš jo matytų agonijos, kurią pasiuntė piktoji dvasia, atvejų 
tasai žmogus kentėjo dar ir nuo pilvo žaizdų bei tulžies akmenų. 
Demoniškas apsėdimas kartais koegzistuodavo su negimdiniu 
nėštumu ir neoperuojamu vėžiu, kai pažvelgęs vidun jis išvysda- 
vo stulbinamai persipynusius auglius — it kokį vešlų vijoklį, išsi- 
raizgiusį mirštančiame kūne. 

Baris mąsliai Žiūrėjo į gausybę porcelianinių lėlių, vildamasis, 
kad viena jų pamirksės jam išmoningai patardama, kaip elgtis su 
ta burtininke. Bet jos sėdėjo sustingusios ir nemirksinčios blau- 
siame kambaryje palei bufeto sienelę, išrikiuotos pagal dydį ir 
užimdamos įprastinę lėkščių vietą. Daktarui palengvėjo išgirdus 
atsakymą į kitą jo klausimą, esą demoniško apsėdimo atvejai yra 
labai reti ir kad vietinis kunigas, artimas ponios Diakonu drau- 
gas, - Žinomas egzorcistas. 

Tačiau jie niekaip nesusikalbėjo dėl atlygio. 

Pirmaisiais Bario, kaip generalinio inspektoriaus pavaduoto- 
jo, kadencijos metais tarp gydytojo ir burtininkės nusistovėjo 
nelengvos paliaubos. Pirmąsyk jie susikirto dėl pavasarinio kraujo 
nuleidimo. Kai Baris uždraudė nuleisti juodą kraują kaimo gy- 
ventojams, jie ėmė rinktis pulkais priešais tos burtininkės namus 
ir dažniausiai grįždavo namo su užkratu arba anemija, o paskui 
būdavo vedami į ligoninę. Per metus ar dvejus Baris sustabdė šią 
praktiką, bet jam pavyko tai padaryti tiktai papirkus burtininkę 
didžiule pinigų suma ir oficialiai palaiminus jos tonizuojamąjį 
dilgėlių antpilą, išvalydavusį kraują kitokiais būdais. Dilgėlės gerai 
veikia kraują, ir Baris puikiai tai žinojo, bet burtininkės klientai 

galėjo išsivirti to antpilo patys — tai būtų atsiėję kur kas pigiau ir 
pasiekta tų pačių rezultatų. Baris nenuvokė, kad toks siaubingas 
pinigų kleidimas jiems neprieinamai profilaktikai iš tikrųjų yra 
gydymo dalis. 

Paskui įvyko persilaužimas. Didžiulei gydytojo nuostabai, per 
penktadienio apžiūrą ligoninėje toji našlė atsidūrė eilės pradžio- 
je. Visi kiti stovėjo nuošaly ir šnabždėjosi, milžiniškai jos krūti- 
nei braunantis pro minią. 

Baris priimdavo kiekvieną pacientą atskirai su jo vertėju. Džor- 
džas Vašingtonas Karageorgis, tviskėdamas savo uniforma, sto- 
vėdavo už jo pagal komandą „ramiai“ ir esant reikalui versdavo 
kariškai šūkalodamas. „Jis sakosi jaučiąs skausmus visur, pone!“ — 
dažniausias simptomų apibūdinimas. Bariui prireikė kelių savai- 
čių suprasti, kad dažniausiai tai buvo iš anksto apgalvotas pir- 
mas Žingsnis siekiant įteigti gydytojui, kad tas atvejis labai rim- 
tas. Bet apžiūrėti kiekvieną pacientą atskirai būdavo nelengva. 
Liga buvo šeimos reikalas. Dažnokai ateidavo visi šeimyniškiai, 
kiekvienas jos narys reklamuodavo savo medicininę nuomonę ir 
pasakodavo, kaip daugybę metų gydėsi nuo visų gerai žinomų 
ligų. Baris nuolat atskirdavo žmonas nuo vyrų ir anytų, taip su- 
keldamas daugybę skandalingų gandų ir užgaudamas jausmus. 
Jis atkakliai reikalavo, kad tie nelaimingų, kenčiantys, negalintys 
kalbėti žmogeliai būtų apklausti po vieną, ir kartais net pradėda- 
vo rėkti ant savo pacientų. Simuliantų buvo labai nedaug. Ta- 
čiau psichologiniai labirintai, iš kurių kildavo tie ligos atpasako- 
jimai, dažnai piveikdavo gydytoją. Kai kurios ligos buvo pavel- 
dėtos, kitos privalomos. Ypač sunkiai suvaldomos buvo sodomija 
bei kraujomaiša ir abi pateikdavo bauginančių, nepagydomų 
simptomų. Kai kurios ligos kildavo iš kaltės jausmo, kad ligonis 
neserga, kaip jo motina, tėvas, teta. Baris susidurdavo su mote- 
rimis, palūžusiomis nuo žlugdančio šeimyninio gyvenimo. Sky- 
rybų skirti jis negalėjo. Ir nežinojo, kaip joms padėti. 

Baris jausdavosi dėkingas, kai galėdavo tvarkyti žaizdas, ve- 
nerines išskyras, vėjaraupius, karštligę, tymus, trachomą ir ne- 
matodus. Čia jis žinojo, su kuo turi reikalą ir ką daryti. 

Bet štai pirmą kartą jo priimamajame — ta burtininkė, ponia 
Diakonu, visa švytėte švytinti. 

— Laba diena, daktare, — didingai kreipėsi ji angliškai. 

Baris atsistojo, nusilenkė, pabučiavo jai ranką. Visi laukia- 
majame sužiuro pro duris. Burtininkė jų neužvėrė, Baris irgi to 
nepadarė, supratęs, kad jų pasikalbėjimas buvo numatytas kaip 
viešas. 

Našlė atsisėdo. 

Ji pasilenkė, juodos jos drapanos sušiugždėjo, ir ji sunkokai 
atsisegė batus. Tada padavė jam nuostabiai kvepiantį geltoną ja- 
vą, kurio nepaveikė jos kerai. Nuostabos kupinas gydytojo žvilgs- 
nis pražydo linksma šypsena, kai jis siektelėjo skalpelio ir alko- 
holiu dvokiančių antiseptinių tamponų. 

Po to burtininkė ir gydytojas tapo ne tik kolegomis, bet ir 
draugais. 

Ir štai dabar ji vėl ateina, kopia į kalvą pačiu trumpiausiu ke- 
liu, toji burtininkė, einanti aplankyti daktaro pačiu neįprasčiau- 
siu metu. 

Baris pasitiko ją milžiniško greipfrutmedžio, apkibusio gelto- 
nais blizgančiais kamuoliais, šešėlyje. Ji buvo drūta moteris ir 
truputį dūsavo. Gydytojas paėmė ją už rankos, užuosdamas 
priplėkusį prakaitą, sklindantį nuo jos senų juodų nėrinių saulei 
grėsmingai įsiliepsnojus. Iš pradžių ji tylėjo. Žiūrėjo į jūrą. 

— Atėjau pranešti apie mirtį, daktare, — pasakė graikiškai. — 
Bet tai ne šiaip mirtis. Tas vyriškis buvo atvežtas į mano namus 
ankstų rytą iš kitų namų kaime, kur išgulėjo be mano žinios dvi 
dienas. Jis buvo siaubingai išsekęs. Išvėmė net gryną vandenį, 
kuriuo mes jį pagirdėme, o jo išmatos buvo juodos ir pūvančios. 
Jis smarkiai karščiavo. Mirė prieš valandą. Galėjau suskaičiuoti 

jo šonkaulius. Jam nebuvo nė trisdešimties metų. Tai buvo jau- 
nas stiprus Žvejys iš tolesnių salų. 

— Tai ne dizenterija? 

— Ne, jis vėmė juoda tulžim. 

Daktaro rankos buvo šaltos. Jis nieko nepasakė. Toje tyloje 
burtininkė išskaitė atsakymą. 

— Sulaukėme Dievo rykštės, - sumurmėjo ji tyliai. 

Baris linktelėjo galvą. 

Cholera. 


* 


Tai buvo 1817 metai. 

Liga radosi karštose Bengalijos pelkėse ir leidosi kelionėn per 
upes, nuniokodama kaimus, pro kuriuos praeidavo, palikdama 
savo kilvateryje drėgno medžio laužus, aptrauktus smilkalais, ir 
verksmą už užsklęstų durų. Susiautusi tamsiu karščio apsiaustu 
vėmalų ir tulžies dvoką, degančius nuo karštligės skruostus ir 
prietarų bei baimės prakaitą, epidemija judėjo tiesiai į rytus Ki- 
nijos link, tenai išskirstė savo pajėgas ir sugrįžo atgal į Persiją bei 
Egiptą vakaruose. Kairo lūšnų kvartalas buvo užpultas pirmas, 
tačiau liga tarp vargšų neužsiliko. Prisimindama pirmąsias ligos 
epidemijas, ji peržengė švariai nušluotus plytelėmis grįstus tur- 
tuolių slenksčius ir sodus su fontanais, peršliaužė puošnius jų 
alebastro pertvarų raštus, pralindo pro mečečių ir katedrų duris, 
kopė iš patalpų, skirtų tarnams, aukštyn, aukštyn, aukštyn prie 
gardėsiais apkrautų visų viešpataujančiųjų klasių stalų, tapdama 
jų puotų dalyve. 

Visi klimatai, visi žemynai krito aukomis jai praėjus. Epide- 
mija keliavo šiaurėn, skubiai prisitaikydama prie negyvų ledo ir 
sniego platybių. Po 1824 metų ji jau suko ratus apie didžiąsias 
stepes, lėkė per Rusijos kalnynus, javų laukus, perėjo dykumų 
erdves ir derlingus juodžemio plotus, laukiančius artojo plūgo 

prisilietimo, paskui puolė ir vėl tolyn po erdviomis padangėmis. 
Apie 1831 metus cholera pasiekė Angliją. 

Jos pasklidimas buvo aiškinamas miazmomis ar blogu oru. Bu- 
vo manoma, kad laužai turi stiprių dezinfekuojamųjų savybių. Jų 
gryninantis mirkčiojantis dvelksmas buvo it švyturys, ženklinan- 
tis piktadarybės kelią. Bet iš tikrųjų niekas nežinojo, kaip ta liga 
buvo perduodama ar sklido iš tolimų kaimų į miestus, kaip ji ropš- 
tėsi iš varguolio pašiūrės į turčių lovas, kaip peržengdavo tuščius 
bergždžios žemės plotus ir vienu milžinišku šuoliu peršokdavo 
vandenynus. Niekas nebuvo apsaugotas nuo jos prisilietimo. Nie- 
kas nežinojo, kodėl vienas žmogus įkliūdavo jai į nagus, o kito 
būdavo pasigailėta. Toji liga buvo nuosprendis, įspėjimas, prana- 
šystės šauklys, žinia iš dangiškų galių, dabar jau aiškiai nebemėgs- 
tamų, kurios vienodai naikino valstieų, miestelėną, vyskupą ir ka- 
ralių, be jokių dvejonių, be gailesčio, be užuojautos. Nušluotos 
buvo ištisos šeimos — ir kretantys seniai, ir naujagimiai. 

Tos epidemijos nebuvo įmanoma sulaikyti nei atgailavimu, 
nei malda. Didžiulės žvakių puokštės be jokio poveikio džiovi- 
no ikonas. Kariuomenės primestas griežtas karantinas pasirodė 
esąs bergždžias. Ištisi miestų plotai buvo užtverti, gatvės dezin- 
fekuojamos kaip priešgaisrinės juostos miške. Bet Dievo rykštė 
kuo lengviausiai peržengdavo barjerus, apeidavo sargus, išva- 
žiuodavo su mirties vežėčiomis už visų zonų ribų. Ir šlavė sau 
toliau. Liga įsėlindavo pro vartus saugančią sargybą, pro duris, 
jos letenų pėdsakai keliuose buvo tylūs, nematomi. Tas neturin- 
tis akių priešas judėjo priekin tūkstančiais pavidalų, nepaisyda- 
mas žydų Velykų ženklo ant kiekvienų durų. 

Cholera. 

Baris pastovėjo kelias minutes vienas tarp savo citrinmedžių, 
stebėdamas, kaip burtininkė stengiasi įveikti nelygų kelią žemyn. 
Paskui pašaukė Aizeką ir paliepė balnoti bėrį. Jis tuojau pat jo- 
siąs pas gubernatorių. Ne, nieko nevalgysiąs. 

Gubernatorius gulėjo pokaičio. Vilkėdamas rytietiška eilute ra- 
miai miegojo, atsigręžęs veidu į jūrą. Kai Barį atvedė į jo asme- 
ninius apartamentus, jo akys vis dar buvo paraudusios ir jis atro- 
dė sutrikęs. Bet ne dėl vidurdienio snūdo jam buvo sunku su- 
prasti Bario paniką ir prašymus. Jį veikė kerinčios jo sodo spalvos 
ir tyras pavasarinis Viduržemio jūros mėlis be potvynių ir atos- 
lūgių. Neįmanoma patikėti artėjančia katastrofa, kai turi namus 
žemės rojuje. Bario kalbos apie uosto uždarymą, griežtus karan- 
tino apribojimus visai laivų krovai, draudimą žvejoti tarp salų ir 
gal net Pamazginės kvartalo sunaikinimą kliudė ne tiek kurčias, 
kiek nesuprantančias ausis. Be to, jis pareikalavo smarkiai padi- 
dinto ligoninės biudžeto, leidimo paversti gimdymo palatą 1z0- 
liatoriumi ir pinigų pasamdyti daugiau darbuotojų. 

Gubernatorius sėdėjo ir purtė galvą. Jis be galo gerbė daktarą 
Džeimsą Barį. Bet daktaras aiškiai persistengė. Juk, po teisybei, 
buvo tik vienui vienas mirties atvejis. Ta liga dar nepatvirtinta. 
Minėtas žvejys buvo net ne iš šitos salos. 

— Klausykit, Bari, ar jūs ne per anksti sukėlėt paniką? —- suabe- 
jojo gubernatorius, šliūkšteldamas sau ant veido vandens iš bal- 
to 4SOčIO. 

Baris neišlaikė: 

— Pone. Aš esu jūsų vyriausiasis karo gydytojas, atsakingas už 
visų šitos kolonijos gyventojų sveikatą ir gerą savijautą. Aš jus iš 
anksto įspėju ne apie galimą būsimą rimtą epidemiją, bet apie 
tai, kad ji jau pasklidusi tarp mūsų. Mes galime sulaukti tūkstan- 
čių mirčių. Mes neturime žalio supratimo, kaip toji liga pasklin- 
da, todėl niekas nežino, kaip nuo jos apsisaugoti ir kaip ją gydy- 
ti. Vienintelė mūsų viltis - galimybė užbėgti jai už akių. Ir prie- 
monės, kurių reiks imtis, bus nepopuliarios ir brangiai 
kainuojančios. Aš nesiūlau jums nuoširdaus patarimo, pone. Aš 


sakau jums, kas privalo būti padaryta. 

Stojo slogi tyla. Gubernatorius buvo priblokštas. 

— Linkiu jums geros dienos, pone, —- paniekinamai išrėžė Baris. 

Jis pasisuko ant kulnų ir išžirgliojo ir asmeninių gubernato- 
riaus apartamentų. Buvo girdėti, kaip daktarui tolstant į plyteles 
kaukši jo batai. 


* 

Kaip ir kėtasi, pirmosios mirtys ištiko čiabuvius. Miesto pakraš- 
tyje dmekėsi bjauri sankaupa laikinų lūšnelių, kuriose gyveno pasi- 
leidėliai ir ištvirkėliai. Pamazginė buvo savotiška atauga, kyšanti iš 
lygių baltų sienų, švariai nudažytų verandų ir nuostabių sodų, 
priklausančių turtingesniems gyventojams. Didesnio kontrasto kve- 
piančioms užtvaroms, pilnoms jazminų, oleandrų ir taškuotųjų 
aronų, nesugalvotum. Pamazginė buvo pastatyta iš paskirų plytų, 
išmestų į krantą medžių ir žvejų nebenaudojamų senų burių. Lūš- 
nynas buvo panašus į paskutinę sumuštos kariuomenės stovyklą. 
Šlykštus nuotekų griovys leidosi žemyn centrine gatve: gyvento- 
jai pildavo į jį pamazgas drauge su išmatomis ir pasenusiu maistu. 
Karštomis dienomis dvokas būdavo siaubingas. 

Baris liepė pastatyti pompą šiek tiek atokiau nuo tų prastos 
reputacijos buveinių, kad jų gyventojai turėtų švaraus vandens. 
"Tai buvo pagirtinas Žingsnis, bet jis ne ką tepagerino gyvenimo 
sąlygas pačiame lūšnyne. Alkoholinių gėrimų parduotuvė tos lūš- 
nų sankaupos vidury buvo populiari atplaukiančių jūreivių, Žve- 
jų ir prostitučių susibūrimo vieta. Tai buvo supuvusi Pamazgi- 
nės širdis, į ten ir iš ten vaikščiota kiaurą naktį. 

Gubernatorius nebuvo linkęs nuolaidžiauti, kai ėmėsi vykdyti 
savo pareigas ir visiškai pritarė nuomonei, kad Pamazginę reikia 
sulyginti su žeme - sudeginti žiurkių užplūstus statinius ir išskirs- 
tyti gyventojus. Baris nesutiko su tokia politika tvirtindamas, kad 
pūlinys paprasčiausiai vėl susiformuos kitur. Jis pasiūlė pagerinti 
aprūpinimą būstu ir įrengti tinkamą kanalizacijos sistemą. Tačiau 

Finansų komitetas nenorėjo remti akivaizdžiai kriminalinių gy- 
ventojų ir Bario idėjas laikė pavojingu ydingo jakobinizmu atsi- 
duodančio elemento apdovanojimu. Po kelių savaičių, kai įžengė 
į Pamazginę apžiūrėti pirmųjų epidemijos sudarkytų lavonų, Ba- 
ris klausė savęs, ar privalėjo palaikyti siūlymą ją sudeginti. 

Štai guli motina ir vaikas, parudavusios bekūnės būtybės, nu- 
silpusios nuo besaikio gėrimo, venerinių infekcijų ir nuolatinio 
alkio. Moters krūtys susitraukusios ir raukšlėtos it senos citri- 
nos, nukarusios nuo kūno, speneliai suraukti ir padidėję. Niekas 
nepadėjo jai mirti. Vaikas guli ryšelyje greta. Bariui atrodė, kad 
ji pradėjo pūti dar gerokai prieš numirdama. Tarpduryje lūku- 
riavo kažkoks senis. Jis pernelyg baiminosi įeiti vidun. 

— Dievo motina, pasigailėk mūsų, - kartojo monotoniškai. 

— Ar seniai jie jau mirę? — paklausė Baris. 

— Jau diena ir naktis, - suspigo senasis pranašas. - Gal Dievas 
pagailės mūsų, gal pagailės. Mūsų nuodėmės jau suskaičiuotos. 
Jo atėjimo diena jau artėja. Mūsų sielų naktis jau prasidėjo. 

— Atvesk man du vyrus. Liepk jiems užsidėti ant veido kau- 
kes, jiems bus gerai sumokėta. Eik! Paskubėk! - sušuko įsiutęs 
gydytojas. 

Senis akimirką padelsė, paskui dingo. Baris atsisėdo prie nu- 
mirėlių. 

Moters burna buvo prasižiojusi ir galėjai matyti, kad ji neturi 
daugelio dantų: prasto maitinimosi nuo pat vaikystės padarinys, 
pamanė Baris. Musės jau buvo aptūpusios jos akis. Baris piršti- 
nėta ranka nubraukė jas šalin. Tai padaręs išvydo skruzdėlių vo- 
rą, traukiančią į ryšulį, ir suprato, kad jos jau rausėsi po gulinčiu 
priešais jį kūnu. Moteris buvo jauna, jaunesnė už jį, apgailėtina, 
pažeidžiama, apnuoginta mirties, jos pirštai buvo sulenkti, išse- 
kę, įsikibę į nieką. Ji gulėjo pati viena. Nė viena žvakė nedegė 
apgailėtinoje lūšnos prietemoje. Pašiūrė buvo tuščia. Arba ji nie- 
ko neturėjo, arba jai čia begulint negyvai pralėkė maitvanagiai. 

Lauke, stovinčiame nutekamojo griovio vandenyje, mirgėjo karš- 
tis. Pūvančio kūno dvokas vertė iš kojų. Baris tylėdamas laukė. 
Tolumoje girdėjo be paliovos lojančius šunis. 

Galiausiai tarpduryje pasirodė du beviltiškai atrodantys vyriš- 
kiai, nešini sena paklode. Vienas jų buvo įsisegęs didelį auskarą, 
o žemai ant akių užsmaukęs juodą kepurę. Kitam vietoj kaukės 
Baris padavė savo nosinę. 

— Suvyniokite vaiką kartu su motina. Nelieskit jų. Ir sekite 
paskui mane. 

Kai tas keistas kortežas judėjo priekin, visos Pamazginės du- 
rys buvo užvertos. Niekas neverkė iš skausmo, nesigirdėjo jokio 
oficialaus sutartinio raudojimo, jokio ėjimo iš paskos, jokia šei- 
ma negedėjo jaunų gyvybių, prarastų nuo pirmojo choleros bu- 
činio. Vėliau Baris sužinojo, kad ji buvo to rhirusio žvejo meilu- 
žė ir dirbo prostitute alkoholinių gėrimų parduotuvėje. Jie išne- 
šė pro miestą juosiantį krūmų apvadą ją į apleistą vynuogyną už 
Pamazginės. Senos šaknys vis dar buvo nutviekstos šviežios Ža- 
lamos, bet nenugenėtos ir brovėsi pro jas dusinančias vešlias pikt- 
žoles. Būtent čia jie ir iškasė pirmąsias duobes, skirtas ligos au- 
koms. Baris įsakė užberti kūnus kalkėmis. Nebuvo jokio kunigo, 
jokių maldų. Baris stovėjo prie kapo žvelgdamas pro liepsnojan- 
čias kalvas į plytinčią už jų tamsią jūrą. 

Vėlų tos pačios dienos vakarą Baris vėl užsuko pas guberna- 
torių. Pamazginė buvo sudeginta iki pamatų. 

Nepaisant šio siaubingo Žingsnio liga nebuvo sustabdyta. Kaip 
šuo, pajutęs pirmųjų Žudynių malonumą, cholera leidosi tam- 
siomis gatvėmis, išalkusi lėtų skerdynių, kurių imasi juodi vėma- 
lai ir skystos išmatos. Įprastinis Bario higienos taisyklių diegi- 
mas gerokai pakėlė visuomenės sveikatos lygį varganiausiuose 
miesto kvartaluose. Nuolat deginant šiukšlių krūvas, kuriose anks- 
čiau kapstydavosi benamiai šunys ir katės, sumažėjo sergančiųjų 
dizenterija. Rytinis uždarų vežimų apėjimas, lauko išviečių iš- 

tuštinimas tapo populiaria sanitarine priemone, o mokymai gim- 
dymo namuose šiek tiek sumažino kūdikių mirtingumą. Bet cho- 
lera, užtikrinta dėl savo pamato, kibi ir sumani, atsainiai per- 
žengdavo visas kliūtis, apeidavo laužus, kurie tapo nuolatiniais 
šiurpiais gatvių vaizdais. Kelias pirmas gegužės savaites anksty- 
vasis vasaros karštis tolydžio stiprėjo ir mirčių skaičius augo, kel- 
damas didžiulį nerimą. Baris įsakė, kad lavonai būtų deginami 
nieko nelaukiant ir kad visas uostas būtų uždarytas. Anglai salos 
gyventojai paniškai traukėsi į savo vasarnamius kalnuose. Eko- 
nomika buvo paralyžiuota, gubernatoriaus nervai visiškai pairo. 

Niekas nežinojo, kaip ta liga sklinda, bet Baris įtarė, kad buvo 
užkrėsti vandens telkiniai. Jis tapo dar didesniu švaros fanatiku ir 
pabrėžtinai nurodinėjo, kaip elgtis su šaltiniu virš ligoninės. Visas 
vanduo privalėjo būti virinamas. Nesvarbu, iš kur jis buvo gautas. 
Oficialūs pranešimai apie naujas sanitarijos taisykles buvo išklijuoti 
ant visų miesto sienų. Ligoninės krematoriumas dirbo viršvalan- 
džius. Padidėjo gaisrų pavojus. Paklodžių ir drabužių atsargos bu- 
vo jau kone išeikvotos. Kai kurios kolonijos damos dovanojo savo 
šilkinius apatinius ir dailias užuolaidas, šios buvo deramai sudras- 
komos į skiautes ir susiuvamos vėl. Ponia Heris įsteigė komitetą, 
Moterų sveikatos gynybos lygą, kuris susirinkdavo aptarti lėšų rin- 
kimo našlėms bei našlaičiams ir laisvai pasisakydavo visomis te- 
momis. Atsakomybė už tai, kad epidemija užpuolė juos visus, kri- 
to palaidai salos gyventojų moralei. Reikėjo radikalių pokyčių. 
Ponios su įkarščiu ir užsidegimu ėmėsi moralinio perginklavimo. 

Benamiai gyvūnai buvo iškart naikinami. Mokyklos uždaro- 
mos. Įsigaliojo komendanto valanda, apribojusi tavernų ir alko- 
holio parduotuvių veiklą. Įprastinės piligrimų kelionės į vienuo- 
lynus atskirų šventųjų dienomis buvo atšauktos gubernatoriaus 
įsakymu. Prieš tą įsakymą daug murmėta ir jam prieštarauta. 
Jei salai kada ir reikėjo šventųjų užtarimo, tai būtent dabar, 
šios Dievo bausmės ir nevilties valandą. Kai kas vis tiek leisda- 

vosi į tokią kelionę, bet išsigandę vienuoliai užsklęsdavo jiems 
prieš nosį duris. 

Baris beveik nemiegojo. Iš savo kabineto ligoninėje jis sekė 
ligos kelią didžiulėje juodoje lentoje, prie kurios prikabino smulkų 
salos žemėlapį. Jis skaičiavo mirčių skaičių, žymėjo naujų ligos 
proveržių vietas. Baiminosi, kad tai panašu į kriketo rezultatus. 
Jis galėjo nubraižyti epidemijos plitimo diagramą, bet buvo be- 
jėgis ją sustabdyti. Ta liga, abejinga, arogantiška, tyčiojosi iš jo 
demonstruodama savo sėkmę. Uostas buvo visiškai uždarytas. 
Sala liko atskirta, atsidavusi likimo valiai. 


* 


Kai pirmos mirtys aplankė kareivines, Baris evakavo stovyklą. 
Blogų naujienų atnešė Aizekas. Jis atėjo į ligoninę vos tik vakare 
atvėsus orui. Baris buvo bebaigiąs palatų apžiūrą ir atrodė labai 
išsekęs. Dar du kaimiečiai rasti negyvi šįryt savo lovose Švento- 
joje Elenoje. Jo personalas, lig šiol stebuklingai išvengęs tos ne- 
laimės, jau buvo nebepatikimas. Viena iš slaugių vėl sugrįžo pas 
gimines kitoje salos pusėje, palikdama juos stokojančius darbo 
rankų. Aizekas pabeldė į suveriamas duris, bet nebelaukė pasi- 
girstant Bario balso, iš karto įžengė vidun. 

— Kapralas Džaretas, trimitininkas, nebegyvas, - pasakė Aize- 
kas graikiškai be jokių užuolankų, žinodamas, kad Baris jį kuo 
puikiausiai supras. — Jis skundėsi skausmais, deginimu burnoje 
ir karščiu. Jis išsivėmė vakar ketvirtą po pietų ir šįryt šeštą mirė. 

Baris žiūrėjo į jį nenuleisdamas akių. Aizekas ėmė kalbėti 
angliškai. 

— Ką darysime, šeimininke? 

Baris persibraukė ranka akis. 

— Na, nebeliko nė vieno, kas padėtų nušluoti paskutinį postą, — 
niūriai pasakė jis. Paskui pasisuko į Aizeką. 

— Viskas jau suplanuota. Mes pasirengę. Pasakyk vicegubernato- 

niui, kad dabar mums reikia evakuoti kareivines. Šiandien. Pradėk 
tuojau pat. Palik tik minimumą kareivių, kurie saugos žmonių nuo- 
savybę ir užbėgs už akių plėšikavimui. Pasikviesk savanorių. Noriu, 
kad likusi pulko dalis įsikurtų vasaros būstuose kalnuose. 

Baris žvelgė į juodą lentą su žemėlapiu ir ilgėjančiu mirusiųjų 
sąrašu, į krūvą ligos istorijų, į didžiulę odinę sąskaitų knygą, prie 
kurios nebuvo prisilietęs jau daug savaičių. Šiaip jau labai švarus 
jo kabinetas dabar buvo apėjęs dulkėmis 1r apgrioztas. 

Aizekas stovėjo greta šeimininko ir laukė. Baris švelniai pa- 
plekšnojo jam per ranką. 

— O dabar eik. Pasakyk Valteriui Herisui, kad skubiai veiktų. 

— Pone. Grįžkite namo. Pamiegokite, - tvirtai ištarė Aizekas, 
perėjęs prie anglų kalbos. 

Baris nustebęs pažvelgė į jį. Paskui pasakė: 

— Ačiū, Aizekai. Tikriausiai taip ir padarysiu. 

Baris buvo paniręs į šiurpų miegą be sapnų, kai Psichės unkš- 
timas vėl ištraukė jį į nenuslūgstantį karštį ir žvėrišką suvokimą, 
kad epidemija stumiasi į vakarus, į plytelėmis grįstus kolonijos 
šerdies kiemus ir ištapetuotus salonus. Staiga jis atsisėdo, apim- 
tas panikos, kurią sukėlė jaunojo kapralo mirties potekstė. Tu čia 
esi, kad išgydytum pasaulį, sutvarstytum žaizdas, sunaikintum 
karštligės ir pūlinius, kad pasveikintum naujagimį ir palengvin- 
tum išėjimo valandėlę, tu čia esi, kad pašalintum nesveikus audi- 
nius ir kūnas vėl galėtų būti pats sau šeimininkas. Tu čia esi, kad 
nubrauktum jiems nuo akių ašaras. Barį valdė troškimas kontro- 
liuoti visą tą pasaulį, prie kurio jis prisiliesdavo. Jis buvo ne iš tų, 
kuriems atrodė lengva perduoti tai kitiems. Jis nemėgo to, ko 
negalėjo kontroliuoti ir kas jam buvo nežinoma. Vis dėlto ta 
epidemija visą laiką ėjo jo priekyje. Ji pergudravo jį. 

Kažkas beldė į jo užšautas duris. 

Baris apsivilko švarką. Raudonos garbanos buvo prilipusios 
jam prie kaktos. Kambarys tvoskė prakaitu ir odekolonu. Jis ati- 

darė duris. Priešais jį nekantraudamas ir sunerimęs stovėjo rau- 
donskruostis kapitonas Džeimsas Lahlinas. 

— Paklausykit, Bari. Atsiprašau, kad įsiveržiau. Aizekas neno- 
rėjo, kad jus pažadinčiau. Bet mes išvykstame. Jau dabar. Žinau, 
kad tai jūsų įsakymas. Negaliu išvykti neatsisveikinęs su jumis. 

Lahlinas atsisveikino užgniaužęs visus jausmus, su geležine 
savitvarda, kurios ir buvo galima tikėtis iš kareivio. Bet negalėjo 
išvykti nepasakęs to, kas vis dar ruseno ore tarp jųdviejų. 

Juodu stovėjo žiūrėdami vienas į kitą prietemoje. Džeimsas iš 
karto pametė kalbos giją. 

— Klausykite, Bari, aš Žinau, kad jūs, taip sakant, darbuojatės 
fronto linijoje. Ir jūs žinote, kaip daug man reiškia jūsų draugystė. 
Na, jau vien tai, kad mudu abu vadinamės Džeimsais. Ir aš visada 
jaučiau, kad jūs vyresnis ir visa tai, na, jūs turite tokį autoritetą ir 
tiek daug Žinote, aš niekada nestudijavau taip kaip jūs... Viešpatie 
švenčiausias, Džeimsai, jūs — tas žmogus, kuriuo aš galėjau tapt. 

— Vargiai, mielasis, - pasakė Baris, ir Lahlinas išgirdo jo balse 
prieraišumą ir šypseną. — O dabar keliaukite. Noriu, kad pulkas 
išvyktų prieš vidurnaktį. 

Džeimsas padarė dar vieną pastangą išsakyti Bariui, kaip jį 
myli ir kaip jam baisu, kad sugrįžęs gali rasti tą mažą didvyrišką 


gydytoją nebegyvą. 

— Nežinau, kaip tai pasakyti, - sumurmėjo jis. 

— Tada nesakyktt. 

— Tai tik... aš noriu pasakyti... aš galiu daugiau niekada nepa- 
matyti jūsų ir nepasakyti... 


Daktaro veidu nuslinko didžiulio skausmo šešėlis. Staiga jis 
pasilenkė prie Džeimso ir stipriai jį apkabino. 

— Žinau. Bet nesakykite. Prasitarsite blogą valandą. Man irgi 
jūsų trūks. Būkite atsargus. Visada virinkit vandenį. Neužmirš- 
kite to. Nedarykit kvailysčių. Palaikykite Viljamui draugiją. 

Taip intymiai išsakęs tokį motinišką patarimą daktaras Baris 

skubiai atsisveikino ir pasiuntė kapitoną Lahliną laiptais žemyn, 
paskui tolyn tamsiais keliais į vėsiai saugius kalnus. Džeimsas atsi- 
suko ir išvydo mažą įsitempusią gydytojo figūrą, iškėlusią žibintą. 
Jis stovėjo tiesus, pakėlęs galvą, stebeilydamas į nakties tamsą. 


k 

Rugsėjį didieji vasaros karščiai jau buvo praėję ir aukų kasdien 
ėmė mažėti. Bario rezultatų lenta ženklino ligos atsitraukimą. Ap- 
sirijusi, persisotinusi epidemija susitelkė į vieną vietą ir pasitraukė 
nuo jų vartų. Kūnus deginantys laužai nebejuodino rytinės vy- 
nuogyno pusės. Kalkių duobės buvo paženklintos ir užsandarin- 
tos. Spalį naujai nudažytos bažnyčios buvo atidarytos vėl ir masi- 
nės padėkos kilnojo žvilgančius spalvotus jų bokštus. Blizgančios 
ikonos buvo nešamos gatvėmis, paskui ir vėl kabinamos eilėmis 
priešais pertvaras ant šviežių kvepiančių pušies lentų. Ta Dievo 
rykštė praūžė per salą kaip vasaros audra ir nupūtė pati save už 
išvagotų raukšlėmis baltų uolų į begalines mėlynas erdves. 

Iš maždaug penkiolikos tūkstančių gyventojų mirė beveik trys 
tūkstančiai. Didžioji anglų kolonijos dalis liko nepaliesta epidemi- 
jos, kaip ir vargani kaimiečiai, pavieniai piemenys bei kalnuose 
pasiklydę jų giminaičiai. Kai kurie net išgirdo apie ją tik tada, kai 
pavojus buvo jau toli už nugaros. Tačiau pats miestas ir Žvejų gy- 
venvietės buvo negailestingai likviduoti. Žmonės Žiūrėjo į tą epi- 
demiją kaip į Dievo bausmę, sumokėtą bažnyčioms už jų turtus, 
ir apgailestavo dėl savo nuodėmių. Baris aiškino tokį greitą užkra- 
to išplitimą prasta higiena, blogais būstais ir netinkamomis sani- 
tarinėmis sąlygomis. Gubernatorius liūdnai lingavo galvą. Jo duktė 
kasnakt meldėsi, kad gydytojas liktų sveikas, tolydžio vis labiau 
karščiuodama kalnuose. Buvo pats laikas išvežti ją į Angliją. 

Uosto blokada truko dar tris lapkričio savaites. Kai dvylika 
savaičių nebuvo paskelbta jokio naujo ligos atvejo, Baris atšau- 
kė karantiną, ir laivai, kurie įstrigę visą vasarą sūpavosi ant bangų 

tuose mėlynuose vandenyse, galiausiai galėjo įplaukti į uostą 
arba iš jo išplaukti. Kai kurių jų savininkų jau nebebuvo gyvų, 
ir vėl pradėjusiose veikti alkoholio parduotuvėse bei prieplau- 
kos tavernose buvo pasakojamos ilgos draudimo ir paveldėji- 
mo istorijos. Kai kurie vienstiebiai laivai gulėjo pūdami, švel- 
niai nuščiuvę tarp savo lynų, kol galiausiai juos išvilko krantan 
ir suskaldė Pamazginei atstatyti. Mat tas pūlingas tynis ant mies- 
to skruosto perrikiavo savo jėgas ir rengėsi prisikelti kaip koks 
pūvantis feniksas iš savo pelenų. Baris, bejėgis ką nors padary- 
ti, nusiminęs stebėjo, kaip jis brinksta. Daktaras negalėjo pa- 
prasčiausiai įsakyti žmonėms, kad jie nebūtų benamiai, girtuok- 
liai ir vargšai. Bet kai užėjo pirmieji žiemos lietūs, švelnūs, pil- 
ki ir ūkanoti kalnuose, gatvės pakvipo gaivumu bei švara, lyg 
žemė verktų tų, kuriuos prarado, ir žadėtų pamažėle viską at- 
kurti. Raudoni švarkai vėl įžygiavo į miestą spyruokliuojančiu 
žingsniu, pergalingai pasirengę vėl užimti tą teritoriją, nes prie- 
šas jau seniai buvo ją palikęs. 

Į uostą įplaukė pirmasis laivas iš Anglijos su šešių mėnesių se- 
numo laikraščių kalnu, jis buvo labai laukiamas dėl audeklų riti- 
nių su naujais madų pavyzdžiais iš geriausių Londono ir Pary- 
Žiaus galanterininkų bei aprangos tiekėjų. Jį pasveikino naujai su- 
burtas orkestras ir besilinksminanti minia. Susijaudinę kolonistai 
grūdosi aplink uosto sveikatos apsaugos tarnybų valdininkus ir 
muitinės tarnautojus, kai šie lipo į laivą. Baris stebėjo tą atvyki- 
mą pro savo teleskopą iš gūžtos, įrengtos virš ligoninės veran- 
dos. Džordžas Vašingtonas Karageorgis maišėsi minioje ieško- 
damas ligoninei skirto krovinio. Baris nurodė ligoninės tarnau- 
tojams, kaip visa tai iškrauti, ir pargrįžo namo prie savo studijų. 

Jis skaitė Pjero Luiso Klinikos instrukcijų esė, knygą, kuri visiš- 
kai atitiko jo pažiūras į mokslinę ligoninės mediciną. Baris tikėjo 
ne tik diagnoze, pagrįsta ligonio nusakytais ligos simptomais, 
bet ir kiekvieno ligonio individualios bei šeimos istorijos svarba. 

Stebėjimas, akylumas, intuicija buvo Bario metodo skiriamieji 
bruožai. Jis neatsiliko nuo visų naujausių laimėjimų. Dabar jis 
turėjo medinę dėželę su trimis gražiai nupoliruotais vienos au- 
sies stetoskopais ir, būdamas vyriausiasis karo gydytojas bei tu- 
rėdamas leidimą gąsdinti ligonius, dabar naudojosi jais atvirai, 
sukeldamas savo ligonių, įsitikinusių jį turint neklystamų ligos 
nustatymo metodų, siaubą ir palengvėjimą. Jis įsiklausydavo į jų 
kūnus, burbuliuodamas ir gergždėdamas kitame savo ilgo vamz- 
džio gale. Jis netikėjo, kad gamta buvo nenumaldomai nusista- 
čiusi prieš jį. Aišku, jis stengėsi suprasti, kaip ji kovoja su liga, ir 
kovoti išvien su gamta. Paryžiaus mokykla darė jam didžiulį po- 
veikį. Jis norėjo būti baigęs mokslus Paryžiuje. 

Baris buvo visai paskendęs mintimis Luiso kiekybinių simpto- 
mų kategorijose. Vakaro oras jau buvo pradėjęs vėsti, kai ant dul- 
kėto kelio jis išgirdo artėjančius žingsnius, kurie keistai jį sutrikdė. 
Jis atsistojo ir pažvelgė į dvi figūras, kurios artėjo blankiai apšvies- 
tos Žibinto, pririšto prie ryšulio, kabančio asilui prie šono. Bars iš 
karto atpažino Aizeką, štai jis, nešinas naujomis gydytojo knygo- 
mis, įranga ir pagal užsakymą pasiūtais drabužiais tiesiai iš Bondo 
gatvės, kruopščiai sukirptais pagal menkiausius jo nurodymus. At- 
pažino ir žmogų, kuris žingsniavo palei susikūprinusį ir linguo- 
janų Aizeką. Iš pradžių tai buvo tik siluetas tamsoje: platūs bude- 
lio pečiai, baltų plaukų karčiai, užkrintantys ant apykaklės, didžiuliai 
balti ūsai — jie galėjo pasirodyti juokingi ir pretenzing;, jeigu tas 
vyras būtų jaunesnis ir smulkesnis. Tačiau labiausiai už viską Baris 
atpažino išdidų galvos linkį, tvirtą eigastį, vis dar būdingą šešias- 
dešimtmečiam vyrui, pečių kontūrą, kai jis atsigręžė pažvelgti į 
miestą, mirganų lyg karulių grandinė, lyg vėrinys, pakibęs ant be- 
veidės juodos tuštumos. 

Baris puolė laiptais žemyn į to senyvo žmogaus glėbį. 

— Sveikas, kareivi! 

Fransiskas tėviškai švelniai apkabino smulkuų Bario kūną. Ba- 

ris palinko į tą didžiulę šilumos galią, vis dar neišsibarsčiusią per 
visus kelionių po pasaulį metus. Ašaros, kurioms jis neleido 1š- 
trykšti daugiau nei dešimt metų, dabar plūste plūdo jo skruostais. 
Tačiau kalbėjo jis visai aiškiai, be jokių dvejonių, be jokios baimės. 
— Privalote išdėstyti man visas smulkmenas, Fransiskai. Noriu 
išgirsti viską. Tik nėra reikalo sakyti svarbiausios Žinios. Jei taip 
nebūtų atsitikę, jūsų čionai nebūtų. Mano motina mirė. 


*k 


Štai kokią istoriją papasakojo generolas Fransiskas de Miranda. 

— Guajava turi stiprų, salsvą muskuso kvapą. Pauostyk. Ši uo- 
gienė išvirta iš jos vaisių. Visai be cukraus. Paragauk. Prašom. 
Ypatinga, ar ne? Prisimenu, kad mėgai saldumynus. Net kūdikis 
įmerkdavai pirštą į abrikosų uogienę. Tas vaisius turi daugybę 
mažyčių sėklų. Išrinkau jas prieš virdamas. Skonis ypač išryškėja 
mano kolonisto punše. O štai proporcijos: viena dalis rūgštaus 
ir dvi saldaus bei trys stipraus su keturiomis silpno. Rūgštumui 
aš naudoju išspaustas Žžaliąsias citrinas, saldumui — nendrių siru- 
pą, kuris patamsina tą mišinį, stiprumui - salos romą. O ketvir- 
tajai daliai — apelsinų, greipfrutų, mangų ir guajavų sultis. Kai 
kurie kolonistai geria jį pusryčiams! Mes patiekdavome jo vėlų 
rytą, tada gerai miegodavome pokaičio. 

— Merei En tropikai patiko. Ji buvo panaši į tave. Karštyje 
tarpte tarpdavo ir jos niekada nekankindavo vabzdžiai. Ji nepa- 
nėšėjo į kitas baltaodes moteris, kurios kalnuose nuvysdavo. Ke- 
tinome plaukti į Venesuelą kitą pavasarį. Norėjau, kad ji pama- 
tytų mano gimtinę. Nesibaiminau dėl jos sveikatos. Ji buvo ku- 
pina geros nuotaikos, idėjų, troško nuotykių. Apsiginkluodavo 
laisvai krintančiais baltais šalikais ir skėčiais. Nusisamdė gidą su 
mulu. Išmoko ispaniškai. Turėjo tyrinėtojos sielą. Privalai ja di- 
džiuotis. Kolonijos Žmonos ją priėmė gana palankiai. Toji vieto- 
vė gan panaši į šitą, man regis, per maža ištverti senus skandalus. 

Bent nieko jau tokio blogo, kad atstumtų žmogų, atpūstą gai- 
vaus smalsumo vėjo. Mudu apsigyvenome labai gražiam name, 
kur kieme kitados būta didžiausio toje saloje vergų turgaus. Ga- 
lėdavai stebėti tą aukcioną iš savo namų verandos. Dabar jau 
vergai turi šiokių tokių teisių, šiokių tokių teisingumo kanalų, į 
kuriuos gali kreiptis. Jie nebegali būti parduoti kitam šeiminin- 
kui be savo sutikimo. Nors vis dar pasitaiko tokių atvejų. O dėl 
išlaisvintų vergų, tai po septynerių sutartinio darbo metų jie jau 
laisvi dirbti ten, kur gali. Vis dėlto man siaubingai gaila tų dvie- 
jų rasių atžalų, kurių kaskart gausėja. Dažnai jie niekam neprik- 
lauso ir nebeturi savo vietos. 

Aš negaliu įsivaizduoti, kad kam nors priklausyčiau. Visą gy- 
venimą kovojau, kad žmogus būtų laisvas pakelti galvą ir žiūrėti 
į akis kitam Žmogui išdidžiai ir be baimės. Dievas visus žmones 
sukūrė pagal savo paties atvaizdą. Bet, man regis, tai žmogaus 
požiūris. Kai pasakiau tai Merei En, ji man pareiškė, esą moterų 
kūnai visada buvo skirti parduoti didžiausios kainos siūlytojui. 
Bet tiktai kekšės parsiduoda už grynuosius. Kondorsė buvo tos 
pačios nuomonės. Jis buvo didis moterų teisių advokatas. Susi- 
pažinau su juo Paryžiuje. Vargšelis mirė nepelnyta mirtimi. 

Taigi iš mūsų namų buvo matyti dokai, kuriuose būdavo iš- 
kraunami vergus plukdantys laivai. Mūsų tarnaitė Imakulata matė 
tai savo akimis, nes ji gyveno saloje daugiau nei dvidešimt metų. 
Parduodamus vergus privesdavo prie trinkos, jie atsistodavo ant 
jos. Jie būdavo parduodami dieną ar dvi po atvykimo, kad būtų 
spėta pranešti kolonistams. Aukciono dieną vergų laivų kapi- 
tonai iškeldavo laivo vėliavas ir iššaudavo iš šautuvo pranešda- 
mi apie tą įvykį. Turintys raštiškas sutartis tarnai būdavo par- 
duodami prieplaukoje, nors kai kuriuos plantacijų vergus par- 
duodavo tiesiog laivuose ir perkeldavo į laukiančias jų baržas. 
Daugelis jų mirė nuo užkrato, nuo kraujospūdžio. Kai kuriuos 
rasdavo nebegyvus jau triume. Už sveikus vergus plantatoriai 

buvo pasirengę mokėti nemažas sumas. Daugelis miestiečių, 
ypač moterys, gailėjo tų varguolių, pripuldavo prie jų su mais- 
tu ir švariu vandeniu. Imakulata iškepdavo jiems šviežios Žu- 
vies, kai tik išgirsdavo, kad vergų laivai jau įplaukė į dokus. 
Visuotinis pasipiktinimas matant tuos pusiau išbadėjusius, įnir- 
tusius padarus išnyrant į dienos šviesą kartais sukeldavo uoste 
neramumų. Vienas kapitonas, pagarsėjęs žiaurumu, buvo mi- 
nios apsuptas ir sumuštas. Imakulata didžiuodamasi papasako- 
jo mums pati dalyvavusi tose riaušėse. Kaip ir Saimonas Pite- 
ris, ji buvo asmeniškai atsakinga už tai, kad tam tironui buvo 
nurėžta ausis. Manau, kad būtent todėl tiek daug aukcionų vyk- 
davo laivuose. Aš asmeniškai džiaugiuosi išgirdęs pasakojimą 
apie tokį paprastą žmoniškumą. 

Išlaisvintiems vergams dabar rengiamos samdomosios mugės, 
kaip kad buvo daroma Deivido namų arklidėje, kai tu buvai dar 
vaikas. Kartais pagalvoju, kad tai labai panašu. Bet negrai bent 
jau derasi dėl savo darbo sąlygų. 

O štai tavo motinos piešinys: tai jos pirmasis mūsų namo vaiz- 
das. Ji pasirašė po juo ir nurodė datą. Mes išklojome plytelėmis 
jo grindis ir gražią verandą, juosiančią jį pirmame aukšte. Port 
Rojalyje visada pūsdavo jūros brizas, tad karštis niekada nebū- 
davo slogus. Kasdien džiaugdavomės įplaukiančių laivų vaizdais. 
Dokai įrengti pavėsinėje uosto pusėje. Čia jie aiškiai matyti, va 
šitie mediniai pastatai, su pagodas primenančiais stogais. Dau- 
gumas tų pastatų — ispaniško stiliaus, pastatyti ant polių, medi- 
nėmis sienomis. Jie kur kas geriau atlaiko žemės drebėjimus nei 
mūriniai britų pastatai. Tie žemės drebėjimai — siaubingi, bet 
kas gi jie, jei ne senutės Žemės nusižiovavimai ir pasirąžymai, 
kareivi? Ar skaitei apie tą žemės drebėjimą, kareivi? Ne, apie tą 
garsųjį, įvykusį gerokai prieš Lisabonos katastrofą. Port Rojalis 
kitados buvo turtinga vieta. Yra išlikę šiokių tokių griuvėsių. 
Pažvelk, čia kapinės. Gyvendamas Port Rojalyje buvau liudinin- 

kas ne vieno iš tų nelaimingų keleivių, nenoromis atvykusių ver- 
gų laivais, pamaldžių laidotuvių. Ne tik vergai, bet dar ir kator- 
gininkai bei savo tautos atskalūnai ilsisi čia, už Palisadų vartų. 
Tai tos pačios kapinės, kurios suskeldėjo per 1692 metų žemės 
drebėjimą ir iškėlė paviršiun savo mirusiuosius dar prieš nuskir- 
tą prisikėlimo dieną. Žmonės vis dar pasakoja istorijas apie tą 
dieną. O čia tavo motinos daryti tų kapinių eskizai. Visi išjudinti 
1r suskilę paminklų akmenys — iš tų laikų. Pažvelk va į šitą. DIEU 
SUR TOUT'* Su kaukole ir apačioje sukryžiuotais kaulais. Tai tą 
žemės drebėjimą pergyvenusio Liuiso Galdžio paminklinis ak- 
muo. O štai čia, kitoje pusėje, ji nurašė jo užrašą. 


ČIA ILSISI LIUISO GALDŽIO KŪNAS 
PASITRAUKUSIO Iš ŠIO GYVENIMO PORT ROJALYJE 
1739 METŲ GRUODŽIO 22 DIENĄ 
SULAUKUS 80 METŲ 


JIS GIMĖ MONPELJĖ PRANCŪZIJOJE BET PALIKO 
TĄ ŠALĮ DĖL SAVO TIKĖJIMO IR ĮSIKŪRĖ ŠIOJE SALOJE 
KUR BUVO PRARYTAS DIDŽIOJO ŽEMĖS DREBĖJIMO 
1692 METAIS O DIEVO APVAIZDOS APLANKYTAS KITO 
ŽEMĖS DREBĖJIMO BUVO IŠSVIESTAS Į JŪRĄ IR 
STEBUKLINGAI IŠSIGELBĖJO PLAUKDAMAS KOL 
JĮ IŠTRAUKĖ LAIVAS. PO TO JIS DAR GYVENO 
DAUGEL METŲ PELNES GERĄ VARDĄ IR MYLIMAS 
VISŲ KURIE JĮ PAŽINOJO IR DIDŽIAI 
APRAUDOJO JAM NUMIRUS 


Įdomu, ar ne? Aš irgi šypsojausi, kai pamačiau jos eskizus. 
Keista istorija. Liuiso Galdžio gyvenimas buvo nuostabus ne dėl 


* Svarbiausia - Dievas. - pranc. 

jo paties pastangų, bet dėl jį išsaugojusio stebuklo. O kas bus 
užrašyta ant mūsų paminklinių akmenų, kareivi? Kas bus papa- 
sakota apie mūsų gyvenimus? 

Merė En labai mėgo turgų. Mudu paveldėjome du tarnus. 
Aistringąją Imakulatą, užpuolusią tą kapitoną, ir pagal sutartį 
dirbus; juodaodį, vardu Tikrasis Poilsis. Ji puikiai sutarė su jais 
abiem, nes buvo griežta, bet teisinga. Raibuliuodami krepšiais 
jie triskart per savaitę eidavo į didįjį turgų Didžiojoje gatvėje. 
Tas turgus buvo visų mūsų vaisių, žolelių ir paukštienos šaltinis. 
Merė En nupirkdavo porą keistų gyvų vėžlių ir paversdavo juos 
delikatesu. Žuvų turgus buvo prieplaukoje prie valčių tilto. Ji 
visuomet pirkdavo žuvis iš vieno vyro, su kuriuo susidraugavo, 
tokio išlaisvinto milžino vergo. Jis nebetarnavo baltiesiems ir 
užsidirbdavo pragyvenimą kaip žvejys. Niekas nežino, kaip jis nu- 
sipirko tą valtį. Jam trūko dviejų priekinių dantų ir kalbėdamas jis 
švilpčiojo. Jis kalbėjo tokia mišria ispanų ir kreolų kalba. Aš jo 
nesuprasdavau, o Merė En suprato. Jie žiūrėdavo vienas į kitą 
tarytum pažįstami, ir man atrodydavo, kad tai buvo bežadė derė- 
jimosi forma. Paskui ji išsirinkdavo gražių krabų, didžiulę plokš- 
čią Žuvį su smeigtu vietoj nosies ir omarų, palengva judančių drėg- 
noje šiaudais išklotoje dėžėje. Bet rinkdavosi tik iš to vyro, kad ir 
kaip įkyriai ją įkalbinėdavo kiti žvejai, siūlydami savo prekes. Tik- 
rasis Poilsis labai bijojo to juodaodžio Žvejo ir sakydavo, kad jis — 
maraboutier* . Jeigu dėl vienos ar kitos priežasties Merė En nenu- 
pirkdavo žuvų, mūsų berniukas eidavo jų kitur. 

Tavo motina žinojo, kiek viskas kainuoja, kareivi. Ji niekada 
nepermokėdavo. Tavo motina buvo apdairi, taupi moteris. Aš 
visada žavėjausi tuo jos bruožu. 

Mūsų namas stovėjo priešais vakarinį Karalienės gatvės galą ir 
mes grožėdavomės dailia palmėmis apaugusia alėja. Salono lan- 


* Piktas burtininkas - pranc. 

gai žvelgė šalin nuo dokų į viešąjį parką ir tvirtovę. Gale buvo 
plytomis grįstas kiemas su virtuvės nameliu, sandėliais ir nusilei- 
dimu į puikų rūsį arkinėmis lubomis, pastatytą iš senojo namo 
plytų po to žemės drebėjimo. Medis persimeta ir išblunka nuo 
jūros audrų. Mes kasmet perdažydavome fasadą, kai oras nurim- 
davo ir atvėsdavo prieš pavasario liūtis. 

Kairėje nuo namo yra šulinys su pompa. Mes niekad nevarto- 
jome to vandens. Tūrėjom savo vandens, atgabento iš minerali- 
nių šaltinių Roke. Bet net ir tuomet aš paisiau tavo patarimo ir 
visą jį virindavau. Net ūkinėms reikmėms. Tačiau mes gerdavo- 
me puikų Madeiros vyną, kurio pirkdavau už gerą kainą iš vyno 
importuotojų. Ir Merė En mėgo mano gamintą punšą. Galėjo 
išgerti jo tiek pat kiek bet kuris vyras. Kaip ir tu. Bet, aišku, 
viešose vietose negerdavo nė lašo. 

Očia- raudono molio pypkės, kurias išžiesdavo vietiniai ama- 
tininkai. Regis, tik dvi įtrūko per kelionę. Pažvelk į geometrinį 
ornamentą ant koto viršaus ties ta vieta, kur jis perauga į galvu- 
tę. Tai būdinga Vest Indijos pypkėms. Jas rūko visi juodaodžiai. 
Baltieji vis dar naudoja kaolino molį, 1mportuotą iš Bristolio. 
Tai savotiškas snobizmas. Raudonosios niekuo ne prastesnės. Štai 
viena tau. Galėsim pasimėgauti tropikų rūkalais drauge. Merė 
En juokaudavo su tomis nepraustaburnėmis moteriškėmis Žvejų 
uoste. Jos ten sėdi basos ir pusnuogės, rūko va tokias pypkes ant 
savo namų slenksčio ir šūkaloja patarimus visiems praeinantiems 
pro šalį. 

Visas maistas buvo gaminamas lauke. Malkų ir anglių atsi- 
veždavom iš kontinento. Merė En kišdavosi į virėjų reikalus, 
bet galiausiai jie ėmė gerbti ją. Ji paskirstydavo šeimynykščiams 
visą mėsą ir Žuvį ir niekad nesiskirdavo su raktais. Tačiau išmo- 
ko suvaldyti orkaitę ir kaminą. Baigiantis pirmiesiems metams 
jos rankos buvo įdegusios ir šiurkščios. Ji skųsdavosi tuo, bet 
niekada neatsisakė savo politikos — kištis į aptarnavimo reika- 

lus. Salvatorė netrukus kreoliškai kalbėjo taip pat laisvai kaip ir 
ispaniškai, ir juodu abu elgėsi su kiemo darbininkais kaip ne- 
apmokami šnipai. 

Ak, Rupertas! Ar Merė En tau niekada nepasakojo? Ne, Ru- 
pertas tada jau buvo miręs. Netekome jo per kelionę į tuos kraš- 
tus. Mes plaukėme Herkuliu, Britanijos karo laivu. Mus gerokai 
kankino jūros liga. Jis mirė kaukdamas nuo karštligės, pasigavo 
ją, kai buvome Azoruose, ir ji atsikartojo po kelių savaičių, kai 
jau įplaukėm į tropikus. Paskutines dienas jį slaugiau pats. Ne- 
leisdavau Merės En į kajutę bijodamas dėl jos sveikatos. Kaip jis 
gniaužė krucifiksą, kuriuo visai netikėjo! Man vis dar jo stinga. 
Jis buvo nesenas vyras. Galėjau tikėtis numirsiąs anksčiau už jį. 
Palaidojom jį jūroje. Nepaisant svorio, kūnas pranyko ne iškart. 
Jis plūduriavo toks gražus žaliame Atlante, tarsi išpūstomis bu- 
rėmis, iškilęs virš bangų, nešamas palankaus vėjo, ieškodamas 
kelio atgal į šaltą šiaurę. Stebėjome, kaip jis nulingavo šalin, dro- 
bulei baltuojant ant pilkų bangų. Paskui kojos nulinko žemyn, ir 
jis pasinėrė į tamsą. Mes vėl pasukom salų link. O Rupertas pa- 
suko atgal tuo keliu, kuriuo mes atplaukėme. 

Merė En verkė jo daug dienų. Labai stebiuosi, kad ji to nemi- 
nėjo. Man tai atrodo labai keista. 

Ak, negaliu atiduoti tau šito piešinio, kareivi. Privalau visada 
jį turėti su savimi. Tai jos kojine apautos kairės kojos kontūras. 
Beveik tokios pat mažos kaip ir tavoji. Kurpius Port Rojalyje 
buvo toks jaunas portugalas, buvęs subtilių odos dirbinių 
meistras, kuriam užėjo sunkūs laikai. Ji užsisakė iš jo kietus joji- 
mo batus žygiams į salos gilumą. Ten esama gyvačių, šiaip jau 
ne itin pavojingų, tačiau toje drėgnoje žemėje knibždėte knibž- 
da visokių vabzdžių ir erkių. Jai reikėjo tvirtų batų. Kalvose mes 
matydavome daugybę liepsnelių, jie taip vadina jonvabalius, Ža- 
liai švytinčius tamsoje. Virtuvės negrai renka juos į stiklinius ąso- 
čius ir naudojasi kaip žibintais. Prisimenu, kaip vakare tie jonva- 

baliai įkibdavo į jos baltų šalikų klostes, kai ji išeidavo pasivaikš- 
čioti šiltomis naktimis. Mudu atvažiuodavome čionai, į šiuos 
namus aukštumose, ant Sidabrinės kalvos. Paparčiams ji naudo- 
jo akvarelę, bet namas iš pradžių buvo nupieštas rašalu. Viduje 
buvo labai paprasta. Poliruotos kietmedžio grindys su skuodžian- 
čiais per jas tarakonais. Kvapas riečia nosį, kai netyčia juos už- 
mini. Lovos - milžiniškos, su baldakimais ir kandžių sugraužto- 
mis užuolaidomis. Didžiųjų namų dienos - jau praeitis. Mes ma- 
tėme sugriuvusių didžiulių namų, apžėlusių vijokliais ir Gvinėjos 
soromis, jų pašiūrės, sukaltos iš lentjuosčių, - jau papilkėjusios, 
išlinkusios it kokie išmesti į krantą medžiai, išdžiovinti ir išba- 
linti to drėgno karščio bei liūčių. 

Aš nuvykau ten tirti vergų gyvenimo sąlygų. Ne tik savo dva- 
ruose. Buvo labai sunku rasti juodaodžių, norinčių su manimi 
kalbėti, todėl mes daug keliavome po šalies gilumą. Padariau 
išvadą, kad emancipacijos perspektyva ne ką tepakeitė apgailėti- 
nas tų bedalių gyvenimo sąlygas. Mačiau ištisas šeimas, kurios 
gyveno antisanitarinėse lūšnose ties bado riba. Tos, kurių buvu- 
siems šeimininkams paskelbtas bankrotais, buvo pačios nelaimin- 
giausios. Man parodė tuščius, apleistus namus, kuriuose žmo- 
nės mirė nuo bado ir ligų. Kartais jie bėgdavo, plėšdami tuose 
didžiuliuose namuose viską, ką rasdavo, ir gyveno, tokie pusiau 
laukiniai, dykrose bei rūkstančiuose krūmuose. Kartais jų pašiū- 
rės puikavosi porcelianinėmis lėkštėmis ir žvakidėmis, pavogto- 
mis iš plantatorių namų, tačiau jie neturėjo nei žvakių, nei mais- 
to. Merė En nesugebėjo nupiešti šitoje lūšnoje gyvenančių žmo- 
nių. Jie buvo pernelyg išsigandę, kad galėtų jai pozuoti. Ir 
pernelyg jos gėdijosi. 

O štai čia jų bažnyčia. Matai, slenkstis tvarkingai sutaisytas, o 
akmeniniai laipteliai švariai nušluoti. Retai kada matydavau to- 
kią žmonių drąsą ir tokį tikėjimą. Viename Trelonio dvare susi- 
darė maištininkų grupė. Pamėginau su jais susisiekti. Jie gyveno 

drauge kaip ankstyvieji krikščionys ir viskas jų buvo bendra. 
Nusprendė surašyti atsišaukimą ir išdėstyti jame visas savo skriau- 
das, tačiau nė vienas nemokėjo rašyti. Žmonės, nemokantys skai- 
tyti ir rašyti, niekada nebus laisvi. Galiausiai tie maištininkai bu- 
vo susekti, apsupti ir sušaudyti. Jie buvo beginkliai, turėjo tik 
savo pjautuvus ir kauptukus. Šeimininko darbo įrankiai — vie- 
ninteliai, kuriais gali pasinaudoti jo namui nuversti. Kartais pa- 
galvoju, kad man reikėjo būti mokytoju, o ne kareiviu, vaikeli. 
Brangiausias dalykas, kurį tau suteikiau, — išsimokslinimas, vi- 
sos tos valandos, kurias mudu praleidome bibliotekoje. Dabar 
man jos — brangūs prisiminimai. Juk tuomet buvome laimingi, 
ar ne? Visi trys, kai Rupertas ir Salvatorė nemačiomis mane ap- 
vaginėjo. Kartais tavo žvilgsnis būdavo panašus į jos žvilgsnį. 
Primindavo jos grožį. Ta pati blyški veido oda ir, ak, tai skaudo- 
ka, netgi dabar tavo šypsena tokia pat kaip josios. 

Ji neimdavo skėčių ir skrybėlaičių, kai pabėgdavo Žvejoti val- 
telėmis, ir jos rankas bei veidą nusėdavo mažytės rudos strazda- 
nos. Lygiai tokios kaip tos, kuriomis tu dabar puikuojies, karei- 
vi. Man ji niekada neatrodė gražesnė. 

Ji mokėjo plaukti, brangusis. Tavo motina mokėjo plaukti. Ji 
nebijojo to šiurpaus mėlynai žalio vandens, tokio tyro, kad galė- 
jai matyti dugną. Nežinau, kas nutiko. Ir niekas niekada nesuži- 
nos. Ji išėjo iš namų ankstų vakarą. Girdėjau jos balsą apačioje, 
kieme. Ji išėjo pro užpakalines duris. Visad pažvelgdavau laukan 
išgirdęs jos balsą. Nuo balkono mačiau jos plaukus, kaspinus, 
prašmatnius tarsi laivas, plaukiantis visomis iškeltomis burėmis. 
Ji pasuko už Karalienės gatvės kampo, aplenkė dokus ir nužings- 
niavo tiesiai pro tvirtovės sienas. Ji dažnokai išeidavo pasivaikš- 
Čioti viena. Tai buvo nepavojinga. Pusę šešių vis dar buvo švie- 
su, bet vakaras jau artėjo. Kai ji negrįžo įprastu laiku, išėjau jos 
ieškoti. Salvatorė ir Tikrasis Poilsis išėjo su manimi. Nebuvau 
išsigandęs. Net tuomet, kai pamačiau, kad luoto vis dar nėra. 

Pūtė švelnus vėjelis, jūra bangavo, bet oras buvo malonus ir švel- 
nus. Tvyrojo ramus vakaras. Tikėjausi išvysiąs ją tolumoje, ryš- 
kius jos kontūrus, mojančius iš jūros lopšio. Mes ėjome tarp kak- 
tusų ir brūzgynų palei vidinę Palisadų seklumos rankovę, stebei- 
lydami į vienodai kylančias bangas, į staigiai subaltuojančias jų 
viršūnes, be paliovos čia pasirodančias, čia vėl išnykstančias. Ir 
visą laiką šaukėme nuo kranto: Mere En, Mere En. Bet niekas 
nepasirodė, tik vėjo pustomas smėlis atsimušdavo į mūsų batus, 
ir paskutiniai šviesos blyksniai, tokie pliki, raudoni, švietė 'ant 
nuotakios akmeninės sienos ir besisūpuojančių laivų stiebų. 

Aš paskelbiau pavojų. Surinkome vyrus, valtis, arklius. Tą naktų 
apieškojome kiekvieną pakrantės colį. Smėlis aidėjo nuo šauks- 
mų ir ūžiančių deglų. Valandoms bėgant mane apėmė neviltis. 
Bet negalėjau patikėt, kad mes nerasim jos, įdegusios ir prie- 
kaištaujančios, basos, artėjančios taku. Girdėjau jos balsą, karei- 
vi, nakties paukščių čiulbėjime, bangų pliaukšėjime, kirų šauks- 
muose virš seklumos tą ankstų rytą. 

Jie atėjo pas mane sulig pirmaisiais aušros spinduliais. Kuni- 
go akys buvo paklaikusios nuo tos žinios. 

Nuskubėjome į mažytį uostą už dokų, kur atplaukdavo žvejų 
laivai. Ten buvo tas milžinas juodaodis žvejys, kurį ji visad rink- 
davosi, tas vyras, kurį ji visados išskirdavo, didžiulis jo siluetas 
buvo palinkęs virš jos laivo apačioje. Kai žvelgiau nuo doko že- 
myn, jis laisvino jos kūnui vietą tarp didžiulių omarų ir judančių 
jų žnyplių ant drėgnų lentų. Buvo apglėbęs jos pečius didžiule 
juoda ranka. Jis braukė jai nuo veido drėgnus plaukus ir žvelgė į 
rasotas skenduolės akis. 

— Jūsų moteris, pone? 

Jis pažvelgė į mane iššvilpdamas žodžius pro iškritusius dantis, 
jo dantenos atrodė surandėjusios ir blyškios gaivioje šviesoje. 

— Graži, labai graži moteris. 

Jos veidas vis dar buvo josios veidas, nes liko įsuptas į jos 

sijonus ir jų uždengtas, bet rankų jau beveik nebuvo likę, jos 
buvo nugraužtos iki gyvo kaulo. Kiek laiko trunka nuskęsti, 
kareivi? Kaip greitai ji pradingo toje tyroje vaiskaus žalumo 
masėje? Valties taip niekada ir nesurado. Išvada — atsitiktinė 
mirtis, pagrįsta to žvejo liudijimu. Jis sakėsi ištraukęs ją savo 
tinklais vos pradėjus aušti. Aš patikėjau juo. Jis mylėjo Merę 
En. Jis sakė tiesą. Mačiau, kaip švelniai jis prisilietė prie jos 
nebegyvo kūno, jo milžiniškos rankos atrodė tokios švelnios 
ant jos šaltos baltos odos. 

Kas gi man liko tuomet? 

Supratau, kad sugrįšiu į Venesuelą užbaigti ten savo dienų. 
Bet pirmiausia turėjau pasimatyti su tavim. 

Apversk tą jos Liuiso Galdžio kapo piešinį. Pažvelk į kitą lapo 
pusę. Tai užrašas, kurį aš parinkau išraižyti jos antkapyje. Ji palai- 
dota Port Rojalio kapinėse, kuriose girdimi iš uosto atsklindantys 
šauksmai, laivų sūpavimasis ant bangų ir gaivus jūros vėjas. 

Paskutinę naktį, kai mudu buvome drauge, ji kalbėjo apie ta- 
ve. Mudu sėdėjome verandoje sūdrėjant tamsai ir ji kalbėjo apie 
tave. Žinau, kad ji tau rašė, kareivi, kone kiekvieną dieną. Bet ji 
retai kada kalbėjo apie tave, tiktai pasidalindavo tų laiškų turi- 
niu. Ir niekad nekalbėjo apie praeitį. Todėl ir atkreipiau dėmesį. 
Tąsyk buvo ne taip kaip visada. Tropikuose beveik nebūna sute- 
mų. Gal tik koks dešimt minučių prieblandos. Paskui didžiuliais 
kerinčiais Tarkvinijaus žingsniais nusileidžia tamsa. Tai įvyksta 
akimirksniu. Kai būdavome namie, iškart nuleisdavome žaliu- 
zes, nes moskitai skrenda į šviesą. Bet prie jūros vabzdžių ma- 
žiau. Ten pučia gaivus vėjas. Ir mudu mėgdavom stebėti, kaip 
ten nusileidžia naktis. Nuo savo aukšto sosto girdėdavom, kaip 
šliaužia, kyla ir pliaukši jūra. Sulig aušra kartais nueidavome pa- 
žiūrėti, kaip Žvejai iškrauna savo nakties laimikį. Mudu gyveno- 
me jūros ritmu. Tenai jis amžinas. Ten nėra didelių potvynių ir 
atoslūgių. Ten nėra gairių, nėra metų laikų, vien tik gegužio liū- 


) 322 ( 


tys ir spalio uraganai Žymi metų kaitą. Bijojau, kad ji ilgėsis šiau- 
rės pavasario. Bet ji nesiilgėjo. Tai buvo paskutinė mudviejų kar- 
tu praleista naktis. Ir ji kalbėjo man apie tave: 

— Aš taip retai kada buvau patenkinta savo gyvenimu, Fransis- 
kai. Man regis, iki dabar aš niekad nebuvau tikrai laiminga. Vi- 
sad geidžiau kažin ko kito, nei tai, ką turiu. Aš niekad nebuvau 
priimta, pripažinta. Kas aš buvau? Turtuolio žmona, vargšė gir- 
tuoklio našlė, kito turtuolio meilužė. Visada vyro nuosavybė. 
Ne, nieko nesakyk. Tai tiesa. Aš visad buvau vyro nuosavybė. 
Net ir tavo. Todėl ir paprašiau tavęs tai padaryti. Jūs buvote trys 
vyrai, kuriems turėjau visišką teisę įsakyti. Aš paprašiau jūsų su- 
teikti mano vaikui tokį gyvenimą, kokio aš niekad neturėjau. 
Mano vaikas jau turi padėtį pasaulyje. Ją gerbs ir prisimins. Ma- 
no vaikas turės laisvę, kuria aš niekada nesidžiaugiau. Mano vai- 
kas bus džentelmenas, išsimokslinęs, apkeliavęs pasaulį. Mano 
vaikas matys šalis, apie kurias aš tik svajojau, bet niekada nesu jų 
mačiusi, jis valgys valgius, apie kuriuos esu girdėjusi, bet nieka- 
dos nesu ragavusi. Ko daugiau moteris gali geisti savo vaikui, jei 
ne didesnio, platesnio gyvenimo nei tas, kurį jinai paveldėjo? O 
taip, aš geidžiau suteikti jai laimę ir džiaugsmą, bet dar labiau 
geidžiau suteikti jai galią rinktis. Kitaip aš negalėjau pasiekti to, 
ko siekiau. 

"Tu sakei, kad tai maskaradas, melas. Kaip gali taip galvoti, 
Fransiskai? Aš vaidinau kažkokį vaidmenį kiekvieną savo gyve- 
nimo akimirką. Net ir dabar. Net su tavim. Ne, nekalbėk. Nors 
kartą leisk man pasakyti tai, ką pasakyti privalau. Koks mano 
vaidmuo čionai? Aš — daili garsaus generolo meilužė. Net tu, 
kad ir kokios radikalios tavo pažiūros, negali pakeisti to, ką žmo- 
nės mano apie kažkokią jauną našlę, moterį, gyvenančią su daug 
senesniu vyru. Žinoma, jie su manim mandagūs. Jie nedrįstų 
elgtis kitaip. Bet tik iš pagarbos tau ir baimės tau, O ne iš pagar- 
bos man. Taip buvo visada. Mano gyvenimą saugų padarė tavo 

pinigai ir tavo šlovė. Mano vaikas apgynė save, kovojo dėl savęs, 
susikūrė savo pačios gyvenimą, užsitarnavo savo pačios vardą. Ir 
tai buvo mano darbas. Aš ją išlaisvinau. 

Manau, kad tąsyk ji pasielgė su manimi kaip niekada garbingai. 
Jos akyse spindėjo meilė, o veide, mostuose - aistra. Ji galvojo 
apie tave. Visa širdim ji buvo su tavimi. Ji pasiuntė tave pas mus 
tą drėgną vidurvasario naktų. Ji buvo to sąmokslo šaltinis. Tai bu- 
vo jos sumanymas. Mes visi ją labai mylėjom. Ko ji paprašė mū- 
sų? Kad suteiktume tau galimybę nugyventi ne moters gyvenimą. 
Ji atidavė mums tave, brangusis mano vaike, nes mylėjo tave kaip 
niekas kitas šiame pasaulyje. Labiau nei mylėjo mane, labiau nei 
mylėjo kurį nors mūsų. Ji buvo toji moteris, kuri laiko rankose 
visas kortas, visus kauliukus. Ji nustatė žaidimo taisykles. "Tai buvo 
žaidimas, vertas Žaisti, ar tau taip neatrodo, kareivi? 

— Aš nežinau, - atsakė Baris. 

PENKTA DALIS 


Iropikai 


Tai nelaimė. Sėdėti vienam naktį, klausytis cikadų, varlių ir di- 
džiųjų baltų pelėdų, stebėti, kaip mėnesiena juda moskitų tink- 
lu, žinant, kad pasenai. Rankose laikau laišką. Perskaičiau jį dau- 
gybę kartų. Dabar tėra vienas žmogus, prisimenantis mane dar 
vaiką. Kitų jau nebėra, visi išėję. Pirmoji moteris, kurią mylėjau, 
tokia žavinga, dviveidė ir drąsi, nuslydo į vaiskią jūrą. Tai buvo 
savotiškas išnykimas, nepaprasta, dviprasmiška mirtis. O mano 
revoliucinis generolas, kurio gyvenimo galą įsivaizdavau hero- 
jišką, kautynėse, paskui prabangias viešas laidotuves, per kurias 
jo arklys eis paskui lafetą, su apverstais balnakilpėse jo batais, su 
iki pusės stiebo nuleistomis vėliavomis ir nesibaigiančia panegi- 
rika? Galiausiai jam nebuvo iššauta nė vienos patrankos salvės. 
Jis mirė nuo senatvės, nubaustas namų areštu savo šalyje, nukar- 
šęs ir nelaikydamas šlapimo, varvančio šlapimo jūroje. 

Čia netgi per kandžiausius vasaros karščius jaučiu, kaip jūra 
pučia man į skruostą. Stebiu, kaip driežai sustingsta ant malūno 
sienos, ramiai sumišdami su kerpėmis ir akmeniu. Negaliu pa- 
sislėpti. O dabar apsimetinėti jau ir nebereikia. Aš jau nebebijau 
būti atskleistas. Ko man bijoti? Ta kaukė jau tapo veidu. 

Nėra nieko liūdniau už tuos vyrus išsukiotomis rankomis, tas 
moteris raukšlėtais ir liūdnais veidais, kurie vis laukia, laukia ma- 
nęs. Viena jų laiko kūdikį, suvyniotą į purviną medvilninį šaliką. 
Tas padaras miršta. Jo veido oda jau pilka, ir musės jau renkasi 
jam aplink burną. Aš niekuo negalėsiu jam padėti. Paskirsiu raus- 
vo tonizuojamojo gėrimo iš Volponės krepšio ir pasakysiu jai, 
kad Viešpats davė ir Viešpats tikriausiai pasiims. Ji susilaukė jau 
dešimties vaikų nuo kelių vyrų. Sėdi ir žvelgia į mane tylėdama 
ir laukdama. Ji myli šitą vaiką. Būtent šitą. Savo kūną ir kraują. 
Kaip kad mane mylėjo mano motina. Kūdikio akys tuščios, stik- 
linės, gelstančios ties krašteliu. Geriau jau būtų miręs, geriau jau 
būtų miręs, geriau jau būtų miręs. 

Perbraukiu per menką kūdikio plaukų apykaklaitę palei kaklą. 
Moteris tyliai palaimina mane ir aš pasitraukiu į savo kabinetą 
įkaitęs, piktas ir susigėdęs. 

Bet nepamiršk, šie žmonės, kuriems tu tarnauji, dar ir par- 
duoda savo vaikus — aštuonmečius ar dešimtmečius berniukus ir 
mergaites - kaip darbininkus, kaip prostitutes, kaip tarnus. Čia 
neužtenka maisto jiems visiems išmaitinti. Kartais mano kabi- 
nete atsiduria žvėriškai sudaužyti, kraujuojantys, kaip gyvuliai 
susigūžę vaikai. Aną savaitę man prie durų buvo paliktas mažas 
berniukas. Niekas jo neatlydėjo, jis neturėjo nei drabužių, nei 
vardo. Jo raktikaulis buvo įskeltas, veidas suraižytas ir išmuštas 
mėlynių. Išangė kraujavo, ir pamačiau, kad ji jau pūva nuo vene- 
rinių ligų. Jam ne daugiau kaip šešeri ar septyneri metai. Man 
prisilietus jis susigūžia. Dar niekada baltasis nebuvo jo palietęs 
švelniai. Jis buvo mušamas, žaginamas, koneveikiamas. Kai krei- 
piuosi į jį švelniai, jis išpučia akis manęs klausydamasis. Jis nieko 
nesupranta. Palieku jį ramiai sėdintį, parišta ranka glostanųį Psi- 
chę, pereinu dulkėmis patvinusią gatvę, įžengiu pas augustinų 
seseris, į jų vėsius baltus koridorius su žydromis langinėmis, už- 
daromomis nuo karščio, ir maldauju, kad jos priimtų dar vieną, 

dar tiktai vieną. Grįžęs į kabinetą išvystu, kad vaikas jau užmigo 
apsikabinęs Psichę. Ji laižo jam veidą. Stoviu virš jų sugniaužęs 
kumščius. 

Mano plaukai apsunkę nuo pilkų dryžių ir pilkų dulkių. Ran- 
kos nusėtos rausvai rudų dėmių. Ką aš čia nuveikiau? Ką iš tik- 
rųjų nuveikiau? Pakeliu miegantį vaiką. Jo alkūnės 1r keliai tokie 
aštrūs, išsikišę iš juodos odos. Jis priglunda prie mano kaklo. 

Kodėl aš taip mažai tegaliu čia pasiekti? 

Jei jie gyvena, tai gyvena. Jei turi mirti, aš bejėgis išgelbėti 
juos nuo mirties. Šios vietos mane nugalėjo — tas prakaituojantis 
drėgnas krūmas, erkės tarp dulkių, baltos naktys, kiaurai per- 
mirkusios žvaigždėmis ir kibia geltona karštlige. Kolonistai guli 
prakaituodami po savo šilkinėmis drobulėmis nuo moskitų. 

Tik kalnuose oras kiek išretėja ir atvėsta. Čia, šiose gražiose 
kalvose stačiais, miškais apaugusiais šlaitais, aš gaudau nakties 
kvapą. Sustabdžiau palydovą norėdamas įsižiūrėti į sodo me- 
džius, liejančius drėgną kvapų upokšnį ant duobių išrausto kelio 
purvynės, to vienui vieno žalumos praryto kelio. Tos gėlės - ne 
kažin kas, balti ištįsę žiedlapiai ir susiraitę ūseliai, pritvirtinantys 
juos prie drėgnos žievės. Jos skirtos ne žiūrėti, o uostyti - dova- 
na, įteikiama pavargusiam ir vienišam Žmogui. 

Nes tai - nelaimė. Tačiau aš nesigūšiu nei nuo savo ilgesio, nei 
nuo vienatvės. Laiškas iškrinta man iš rankos. Šią naktį praleisiu 
prisimindamas. Sėdėdamas čia vienas toj spengiančioj baltoj nak- 
ty, žinodamas, kad visad būsiu vienas, kad ir kaip ilgai žvelgčiau 
į atviras duris, kad ir kiek naktų dar mane aplankys. 


* 
Pirmosios dienos man čionai atvykus metams slūgstant atrodė 
vis šviesesnės ir gyvesnės. Prisimenu, kaip laivas įplaukė į vieną 
uolėtą prieplauką Montego įlankos vakaruose. Juodaodžiai šū- 
kalojo paplūdimyje, sutartinai irklais mojavo vyrai šiaudinėmis 

skrybėlėmis, vanduo šokčiojo ir teškenosi į koralų rifus, besisū- 
puojančius tarsi jūros dugne užveisti sodai. Vaiskiame ore užuo- 
džiau gaminant valgį. Į miestą įvažiavome išklerusiu vežimu, tem- 
piamu dviejų mulų su musių kiaušinėliais pakinktų įrėžtose Žaiz- 
dose. Žvelgiau į kalvas, aptrauktas liaunais šviesiai žaliais 
bambukų miško kūgiais. Tos spalvos buvo per ryškios ir per tiks- 
lios. Nebuvo jokios perspektyvos, jokios distancijos. Pirmosio- 
mis savaitėmis aš uoliai tyrinėjau augmeniją. Už mano sodo bu- 
vo kampešmedžių pelkė, ten augo ir tokie dygliuoti geltoni me- 
džiai plačiais lapais bei trimito pavidalo žiedais, laukiniai 
figmedžiai, užtraukę žalią užuolaidą ant nudžiūvusių pilkų med- 
vilnės medžio šakų. Ten aš kasdien tampu prisikėlimo liudytoju. 
Nes juk niekas nelieka ilgam negyvas. Visas pasaulis, regis, yra 
pakliuvęs į amžinos metamorfozės gniaužtus. 

Maitvanagius, prisidedančius prie griovimo ir atgimimo vyks- 
mo, gina įstatymas. Jie patikliai atsako į jūsų žvilgsnį, kai prisiar- 
tinate, piktos raudonos jų akys apkrinta šlykščia susiraukšlėjusia 
oda, kai jie baksnoja snapu dvokiančias gyvulių gaišenas, išmes- 
tas ant kauburių prie įprastinių namų šiukšlynų. Man nepavyko 
uždrausti palikti gyvulių gaišenų atviroje erdvėje, nors teisybė, 
kad maitvanagiai kalakutai švariai juos sulesa per vieną dieną. 
Nors dabar miesto šiukšlių duobės jau kasamos sveiku atstumu 
nuo gyvenamųjų namų, o šiukšlės reguliariai deginamos, prižiū- 
rint mano sanitarijos inspektoriui. Kartą jis rado negyvą kūdikį, 
suvyniotą į maišą, įkištą į medinę dėžę ir rūpestingai padėtą nuo- 
šaly. Laukiantys maitvanagjai, sutūpę ant tos dėžės, įspėjo jį, kad 
ten - lavonas, ir apvertęs dėžę jis rado kūdikį: šis išriedėjo, išpai- 
niodamas iš drobulės sulenktas sudžiūvusias kojytes. Vargšui ne- 
buvo nė metukų, tad nepareikalavau oficialaus to atvejo tyrimo. 

Gyvenimo vertė čionai labai menka. Dienos per karštos, per 
šviesios, lietus per greitai baigiasi ir būna per stiprus, augalija čia 
irgi atsinaujina per greitai. Žiūrint iš tolo tropikai gali atrodyti 

kaip rojus, bet čia gyvendamas aš niekad negalėjau atsikratyti 
puvėsių kvapo šnervėse. Per kasmetines epidemijas miršta per 
daug žmonių, kad pajėgčiau visus ištirti. 1840 metais naujus pul- 
kus palaidojom bendrame kape. Jeigu Gomas nebūtų manęs pa- 
rėmęs ir panaudojęs savo įtakos diegiant mano planą, mes nie- 
kada nebūtume įkūrę šitos stoties kalnuose. Dažnai atrodo, kad 
aš Visą gyvenimą praleidau besikaudamas popierių mūšyje su val- 
dininkais. Ak, niekad nepamiršiu, kaip griaudėjo feldmaršalas, 
su laukinišku pergalės šauksmu įsiveržęs į mano kabinetą ligoni- 
nėje: „Mes laimėjome mūšį dėl tos kalvos, Bari, mes laimėjome 
mūšį dėl tos kalvos!“ 

Taip man pavyko pastatyti savo erdvią tvirtovę Mėlynuosiuo- 
se kalnuose. 

Sėdėdavau tenai verandoje anksti ryte, stebėdavau, kaip tirps- 
ta rūkas, virsdamas drėgnais lašais ant patrankų, paskui nukreip- 
davau akis tolyn, žemyn, į nusidriekusias po manimi Kingsto- 
no pakrančių linijas - tokį švelniai nutapytą žemėlapį po mano 
kojomis. 

Puoselėjome iliuziją, kad nugalėjome, kad vadovaujame. Mes — 
valdovų tauta. Bet niekas nepažabojo šitos šalies. Net pati žemė 
gūžiasi, išlenkta ir įsitempusi, priešinasi viskam, kas aš esu ir ką 
darau. Niekas nepažabojo šitos šalies. Nebent ta klasikinė figūra 
su dalgiu ir smėlio laikrodžiu, kuri galiausiai priglaus mus visus 
savo kaulėtame glėbyje. 

Kai atvykau čionai, vietos plantatoriai gyveno dar plačiai. Di- 
džiuliai jų namai su balkonais skendėjo bugenvilijų ir tamsiai 
violetinių glicinijų žieduose. Drėkinami jų sodai liepsnojo kin- 
rožių ir puansetijų žiedais. Kai sėsdavo vakarieniauti, stalai net 
lūždavo nuo mėsos, žuvies, žemės ir jūros vėžlių, putpelių, tilvi- 
kų, sėjikų ir karvelių, mangų ir ananasų, šviežių apelsinų, nuskintų 
jų pačių giraitėse. Tačiau pats nuostabiausias vaisius čia - Grena- 
dos kokosas: sunokęs jis tampa sulčių ir sėklų mulčiu, kurį mes 

apsčiai apiberdavome cukrumi ir grandydavome šaukštu. Atsi- 
dūstu prisiminęs tą išskirtinį skonį visų patiekalų, kuriuos tik 
esu valgęs šitame vabzdžių užkrėstame rojuje, pabėgti iš kurio 
nebuvo jokios galimybės. Regis, gyvenimo ir mirties medis jau 
nebeuždraustas. 

Kiekvienas plantacijos šeimynykštis turėjo po juodaodį tarną: 
savo asmeninį, tokį namų vergą, kuris juo rūpinosi, paruošdavo 
drabužius, pagražindavo jį, užbėgdavo visiems jo norams už akių 
ir tuštindavo jo naktipuodžius. Karaliaus arklidėse nerastum ge- 
riau šeriamų, girdomų arklių, labiau prižiūrimų ir puoselėjamų 
už tuos jau sugadintus ir vangius žmones. 

Aš pats paveldėjau senyvą negrą. Jo vardas - Eibrahemas ir jis 
ne ką už mane aukštesnis. Išleidus iki galo siūles ir pailginus 
rankoves, galėtų dėvėti visus mano išmestus drabužius. Jis ne- 
moka skaityti nei rašyti, bet aš to mokau jo sūnus. Jis kantrus, 
santūrus, žilagalvis. Mudu vienas kitam — parama. 

Kreolai buvo gerokai išsigimę. Paveldimos ligos jų šeimose 
buvo įprastinis dalykas. Jų moterys buvo malonumų vergės ir 
demonstruodavo palaidą, stulbinamai atvirą juslingumą. Kartą 
buvau priverstas palikti vėlų vakarėlį, nes kažkokia graži dama iš 
Haičio, švytėte švytinti tarp baltų mezginių, nesiliovė sąmonin- 
gai braukiusi vėduokle man per kelnių priekį, bergždžiai mėgin- 
dama mane sujaudrinti. Man buvo įdomu stebėti tą jos mostą, 
savaime glostantį savimeilę, bet ir panikavau, kad jai visai nerū- 
pi, ar ją kas mato. 

Taip, šventės ir pobūviai čia nesiliauja, kaip ir iškarpų gaudy- 
mas bei laikraščių skaitymas, neišskiriant nė naujausių madų stu- 
dijavimo Damų žurnale. Kas nešiojama Bondo gatvėje ir Pary- 
žiuje? Mes čia nebeždžioniaujame tėviškės madų, mes tik jas at- 
kuriame su perdėtu puošnumu. Laivai, atplukdantys keliais 
mėnesiais pasenusios mados audinių, čia godžiai laukiami. Spok- 
sau į blyškią apnuogintų pečių ir rankų masę, nuožmiai saugo- 

mą nuo saulės, persunktą pudros, prakaito ir citrinžolių moski- 
tams atbaidyti. Palydžiu damas iš šokių salės — jų neapmautos 
pirštinėmis rankos drėgnos nuo šokio — įteikiu joms minkštus 
prabangius šalikus ir vėduokles. 

Geriausiai susipažinau su Monpeljė dvaru Sen Džeimse, tuo- 
met priklausiusiu Eliso šeimai. Čarlzas Elisas buvo niekad na- 
muose nesantis žemvaldys, nes visą jo laiką surydavo pareigos 
parlamente. Tačiau atsakomybės jausmas jam nebuvo svetimas, 
ir jis pasiuntė rūpintis tuo dvaru savo brolį Edvardą, kokia dvi- 
dešimčia metų jaunesnį už mane vyrą, po to, kai jis padarė labai 
jau menką karjerą kažkokiame nemadingame pulke. 

Edvardas buvo silpnas ir vangus žmogus, per daug linkęs į 
nėriniuotus baltinius ir saldų portugališką vyną. Jis buvo ne- 
paprastai moteriškas ir kiekviena proga ieškojo moterų draugi- 
jos. Karščiausiu metų laiku negalėdavai atitraukti jo nuo šilto 
skersvėjo, pučiančio miegamajame ir kabinete, kur jis gulėdavo 
ant sofos it numesta drėgna nosinė. 

Nujodavau į Montego įlanką bent kas šešias savaites patikrin- 
ti ligoninės ir pasiteirauti, ar nieko netrūksta salos šiaurėje dislo- 
kuotai įgulai. Kai salos gilumoje būdavo nesaugu, keliaudavau 
pakrante, nes dažnai pasitaikydavo ir vis dar tebepasitaiko smur- 
tingų maištininkų. Per kiekvieną tokį apsilankymą nepraleisda- 
vau progos paviešėti pas Edvardą ir pastebėti, kaip vyksta gyve- 
nimas jo dvare. Kiek man buvo žinoma, Edvardas per visus tuos 
metus, kol gyveno pašonėje taurių, bet dažnai nelaimingų būty- 
bių, nuo kurių priklausė jo ir jų gyvenimas, nė karto nebuvo 
įžengęs į ligoninę, pastatytą man asmeniškai vadovaujant. Jis ti- 
kino mane negalėjęs įveikti pasidygėjimo ligos smarve ir pasiža- 
dėjęs nualpti nuo menkiausio kraujo lašo. Tačiau jis buvo malo- 
nus, nors ir tingus šeimininkas ir netoleravo šiurkščių bausmių, 
kurios laisvai taikytos kitose plantacijose. 

Man prižiūrint gimė daugelis Monpeljė negrų vaikų. Aš pa- 

lengvinau jų atėjimą į šį pasaulį ir dažnokai skubų išėjimą į kitą. 
Viena Edvardo vergių, vardu Džesika, tokia graži mergina dai- 
liais atsikišusiais skruostikauliais, juoda kaip varnas, kupinu įlin- 
kimų ir šešėlių veidu, pagimdė aštuonis kūdikius, iš kurių išgy- 
veno tik vienas. Taip niekad ir nesužinojau, kas buvo jų tėvai. 
Mešlungiškas žandikaulių sukandimas — dažniausiai aplankantis 
žudikas, kaip mane patikino pribuvėja: „O, masa, mes neturime 
jokių vilčių, kol nepraeina devynios dienos“. Monpeljė buvo lai- 
komasi mano pačių griežčiausių higienos ir švaros reikalavimų. 
Vis dėlto kūdikiai mirdavo. Džesika pasakojo man, kad jos vai- 
kų sielos, išlaisvintos iš vergovės, nuskrido atgal į Afriką. Ji pati 
niekada nebuvo jos mačiusi. Šita žemė - jos žemė, nes ji joje 
gimė. Tai vienintelė vieta, kurią ji pažinojo. 

Negrai laidoja mirusiuosius savo namų sode. Iš pradžių mane 
trikdė toks jų paprotys, nes jie be galo prietaringi ir neišpasaky- 
tai bijo šmėklų. Bet Džesika man paaiškino, kad ji ir jos seserys 
nebijo mylimo numirėlio, jos dreba tik prieš grėsmingus savo 
priešų vaiduoklius. 

Šie žmonės - nuoširdžiai tikintys, ir kiekvienas lavonas paly- 
dimas į kapus visai bendruomenei giedant bei raudant. Aš daly- 
vavau paskutinio Džesikos kūdikio, gimusio negyvo, laidojimo 
apeigose. Vergams buvo leidžiama laidoti savo mirusiuosius su- 
temus, kai dienos darbas būdavo jau baigtas. Nepaisant mano 
patarimo, kad jai reikia ilsėtis, ta moteris lydėjo karstą kaip svar- 
biausia raudotoja. Eisenos priekyje ji giedojo savo gimtąja kalba 
be galo širdį veriančią melodiją ramiam kapui. Jos tauta vadina- 
ma ebojais, ir jiems draudžiama kalbėti gimtąja kalba: už tai gre- 
sia mirtinas užplakimas. Jie nevalgo mėsos ir pagarsėjo tuo, kad 
suvalgę vėžlienos susirgdavo. Ji giedojo, o susirinkusieji spokso- 
jo į mane, vienintelį baltąjį, persmelkti kraupios baimės. Kai lio- 
vėsi giedoti, paėmiau ją už rankos, nušluosčiau plūste plūstan- 
Čias ašaras ir įmečiau pirmąją Žemių saują į mažą kapo duobę. 

Mano šešėlis peršoko per tą Žiojinčią žemę. Susirinkusieji susis- 
pietė aplinkui, grūdosi artyn. Supratau, kad iš manęs kažko lau- 
kiama, ir ėmiau kalbėti Nunc dimittis kaip įmanydamas garsiau 
ir aiškiau. 

— Dabar gali, Valdove, / kaip buvai žadėjęs, / leisti savo tarnui 
ramiai iškeliauti, / nes mano akys išvydo Tavo / išgelbėjimą, / 
kurį tu prirengei visų tautų / akivaizdoje: / šviesą pagonims ap- 
šviesti / ir tavosios Izraelio tautos garbę. 

Man baigus kalbą nuvilnijo garsi aimana ir prasidėjo ritmiš- 
kas giedojimas. Aš patyliukais išnirau iš minios, susirinkusios 
violetinėse sutemose, palikęs Džesiką vieną su saviškiais ir miru- 
siuoju. 

"Tačiau mirtis čionai yra mano bendrakeleivė, mano bičiulė rai- 
telė, sėdinti balne greta manęs, tyli ir kaukšinti ant savo blyškaus 
arklio. Jau vien kariuomenėje mirusiųjų skaičiai virpina mano 
plunksną, kai nurašau juos į savo depešas. Pagal oficialius duo- 
menis, kas devintas britų kareivis, tarnavęs čia nuo 1816 iki 1836 
metų, buvo neabejotinai pasmerktas mirti. 

Montego įlankos punktas turėjo prastą šlovę. Kareivinės bu- 
vo įkurdintos pačiame mieste, labai netinkamai išdėstytos medi- 
niame pastate, kurio nepasiekdavo jūros vėjas. Alpinančios tem- 
peratūros čia niekad nenukrisdavo. Naktimis vyrai liedavo pra- 
kaitą nuogi ant purvinų čiužinių. Net ir civiliai, gyvenantys toje 
dvokiančioje vietoje retai kada ištverdavo metus netapę kokios 
nors baisos ligos auka. Po pastatais graužėsi skruzdėlės ir termi- 
tai. Viskas puvo, pūliavo, kad ir kaip rūpestingai būtų sutvarsty- 
ta ar išvalyta. Taigi kapinės tolydžio plėtėsi palei miestą. Kartais 
jūreiviai, įplaukę į tą uostą, išeidavo iš savo karantino be dėmių 
ir pilni vilčių tik tam, kad vėl būtų priveikti piktybinių miazmų, 
išskiriamų to nesveiko katilo. Kartais aš pats uždarydavau karei- 
vines. Kaip kariuomenė gali ginti plantatorius, jei vargiai galiu 
rasti vyrą, pajėgiantį išsilaikyti ant kojų? Net ir ligoninė, kas die- 

ną šveičiama, kurioje mano įsakymu vyravo griežta prūsiška 
drausmė ir dvasios tvirtybė, pasirodė besanti lazaretas. 1832 me- 
tais negiliuose kapuose su menkiausiomis apeigomis aš palaido- 
jau trečdalį garnizono. 

Šiek tiek palengvinti galėjo sprendimas perkelti kareivines į kitą 
vietą, kaip ispanų mieste: iš pelkėtų žemumų, kuriose siaučia mos- 
kitai ir greitai plintančios užkrečiamosios ligos, ant tų violetinių 
vulkaninių kalvų šlaitų, kur oras daug vėsesnis. Pareikalavau, kad 
pastatai būtų su dideliais langais, erdviais balkonais, su gerai pritvir- 
tintais prie langų rėmų muslino tinklais nuo naktinių vabzdžių 
antpuolių. Galiausiai gavome punktą Niukaslyje, kai feldmarša- 
las seras Viljamas Gomas po dešimties metų atkaklių reikalavi- 
mų taip įsimintinai „laimėjo mūšį dėl tos kalvos“. 

Šiaurinė pakrantė buvo nesveikiausia vieta pasaulyje. Bafo įlan- 
koje per metus mirė septyni žmonės iš dvidešimt penkių. Man- 
čionelyje, kai atvykau, visi buvo jau mirę, sergantys arba besiva- 
duojantys mirtimi. Sargybos pastate nebuvo likę nė vieno vyro. 
Įjojau nekliudomas vidun, lydimas krūvos šūkalojančių vaikiga- 
lių, kuriuos žavėjo mano uniforma. Vizituojantis žudikas papras- 
tai būna geltonoji karštligė: - mūsų liūdnai pagarsėjęs Geltona- 
sis Džekas, pagreitinantis skausmingą galą. Mančionelio karei- 
vinėse, kurios galėjo būti nuniokotos per kelias minutes, apdairiai 
pasiunčiau Eibrahemą į alkoholio parduotuvę, kad ten paskleis- 
tų istoriją apie gerąjį daktarą Barį, besigrumianų su nepaklus- 
niomis mirusių kareivių šmėklomis: mirę taip toli nuo namų, jie 
atsisako nurimti ir klaidžioja po fortą kiaurą parą. Labai džiau- 
giausi matydamas, kaip vietinės bendruomenės atstovai praskuo- 
džia pro jas kiek kojos įkerta, baikščiai paskersakiuodami viršun 
į raudonų plytų fortą. Manau, kad Eibrahemas patikėjo mano 
istorijomis. 

Karštaisiais mėnesiais aš negalėdavau palikti stovyklos Kings- 
tone. Man tekdavo kautis kitose beprasmėse kautynėse su skub- 

riomis, lipniomis karštligėmis ir susitaikyti su neišvengiamu pra- 
laimėjimu. Tik kiek vėsesniais mėnesiais, kai audrotas pašėlusių 
vėjų ir liūčių metas, Eibrahemo vadinamas dideliu gūsiu, jau 
būdavo praėjęs, galėdavau keliauti per salą be jokios baimės. Vi- 
sada aplankydavau Monpeljė apie Kalėdas. Kartais, kai tais ke- 
liais niekas nevažinėdavo ištisas savaites, jie taip apželdavo vi- 
jokliais, kad Eibrahemas gaudavo joti priekyje ant mulo ir mo- 
juoti mačete į kairę ir į dešinę, skindamas kelią pro tą rusenančią 
žalumą, tarytum Mozė, atsidūręs prieš tirštą žalią jūrą. 

Per vieną tokią gruodžio ekspediciją, prieš pat Kalėdas, kai 
vykome į Monpeljė, kol Eibrahemas kovėsi su augalija priekyje, 
aš stabtelėjau pažiūrėti į palmę, kurią užpuolė keistos rūšies ama- 
ras. Didžiulis vaisius, ar veikiau daržovė, susiformavusi to me- 
džio viršuje, buvo apėjusi tokiais savotiškais keistai juodais tara- 
konais ir šiaip jau žvilgančios tos palmės sėklos, dažniausiai ryš- 
kiai raudonos bei violetinės, buvo suvytusios ir blankios. 
Plunksnos pavidalo lapai susisuko ir ties galais parudavo, nors 
sprendžiant pagal dydį medis negalėjo būti senesnis nei dvide- 
šimties metų. Kol aš apžiūrinėjau tą mirštantį medį, mano ark- 
lys uostinėjo žemę. Paskui pajutau, kaip įsitempė Psichės raume- 
nys, ir ji tyliai suurzgė. Tiesiai priešais mane, šiurpiai arti, ga- 
ruojančioje drėgno krūmo ertmėje žibėjo keletas porų vyzdžių, 
budrių, tamsių, apsuptų paraudusiais baltymais. Įžvelgiau dailią 
nosį, paskui tiesias raudonas lūpas, tokią juodų veidų dėlionę, 
stebinčią mus iš žalumos. Buvau tikras, kad tai pabėgę vergai, 
bet negalėjau apsimesti jų nepastebėjęs. Buvau ginkluotas, turė- 
jau kardą ir muškietą, tačiau nesiektelėjau nei vieno, nei kitos. 

— Išeikit, — tyliai kreipiausi į tuos krūmus, surėmęs žvilgsnį su 
trimis poromis nemirksinčių akių. Trys beviltiškai apdriskę vyrai 
pakluso ir atsistojo, užstodami man kelią, palinkę ant savo žvė- 
riškai nusmailintų lazdų, rankose atsargiai laikydami mačetes. 

Aukščiausią jų iš karto atpažinau. Tai buvo Pletou, juodaodis 

bėglys, palikęs Liuisų dvarą Kornvele, terorizavęs visas apylin- 
kes vagystėmis, muštynėmis ir padaręs vieną netyčinę žmogžu- 
dystę. Jis buvo išskirtinio grožio vyras, ir sklido gandas, kad tu- 
rėjo haremą moterų, gyvenančių su juo tuose brūzgynuose. Jis 
jau apiplėšė ne vieną karietą Mėlynųjų kalnų keliuose ir prisivo- 
gė brangakmenių bei žiedų savo daugybei nuotakų papuošti. 
Graži laikrodžio grandinėlė dabino jo nuspurusią liemenę, po 
kuria jis nevilkėjo jokių marškinių, ir jo puiki nuoga krūtinė bei 
pečiai įžūliai rėžė akį. Visi stovėjome žiūrėdami vieni į kitus. 
Niekas nepajudėjo. 

— Labas rytas, Pletou. 

Atrodė, kad mudu susitinkam ne pirmą kartą ir visiškai ma- 
loniomis aplinkybėmis. Niekas nekrustelėjo. Paskui išgirdau per 
brūzgynus besibraunantį prie mūsų Eibrahemą. Pastebėjau ne- 
tolygiai švysčiojant jo cilindrą, kurį jis visad užsivoždavo per 
keliones ir kuris vis dar puikavosi savo gamintojo iš Bond gat- 
vės vardu ant nučiurusio šilko vidinėje pusėje. Bėgliai skubiai 
susižvalgė. 

— Labas rytas, daktare Bari, — staiga atsakė Pletou ir nusišyp- 
sOjo. 

Jam apgailėtinai trūko viršutinių priekinių dantų, o daugelis 
kitų buvo juodi ir klibėjo, man regis, dėl to, kad jis čiulpdavo 
žalias nendres. Sklido kalbos, kad nendrių čiulpimas stiprina dan- 
tis, bet aš to niekada nepastebėjau. Vis dėlto Pletou dosniai pa- 
dovanojo man savo nuostabią šypseną, o viršutinė jo lūpa išsi- 
viepė įžūliu nepaklusnumu. Mudu nusilenkėme vienas kitam kaip 
vienas kitą aplankę diplomatai, ir visi jie netrukus dingo toje 
žalumos sienoje. Psichė pradėjo įnirtingai loti ir niekaip nepavy- 
ko jos nutildyti. Eibrahemas, papilkėjęs iš siaubo, pasirodė pačiu 
laiku, kad išvystų, kaip jie pradingsta. 

— Masa! Tai Pletou! — sušnypštė jis dramatiškai, lyg abu jau 
būtume nužudyti ir leistume į dulkes paskutinius atodūsius. 

— Tikrai taip, — atsakiau, — ir, atrodo, kad mano vardas jam 
žinomas. 

— Visi pažįsta daktarą, — pasipiktinęs atšovė Eibrahemas, lyg 
būtų asmeniškai įžeistas, jei mudu su Pletou neatpažintume vie- 
nas kito. 

Nepaminėjau to incidento karinei valdžiai. Vargšelis buvo ga- 
na greitai pagautas. Silpnybė romui nuginė jį į miestą Montego 
įlankoje ir ten jis buvo išduotas savo nuolatinio tiekėjo, uosto 
krovinių sandėlio naktinio sargo, kurį tai išdavystei sugundė gra- 
žus atlygis. Tačiau į mirtų Pletou žengė taip, kaip gyveno, keik- 
damas visus tuos, kurie jį engė, išdavė, ir žadėdamas, kad kerš- 
tinga jo šmėkla klaidžios žeme tol, kol nurims jo kraujas. Aš 
nemačiau, kaip jį pakorė, tačiau man pasakojo, kad jam išlei- 
džiant kvapą viena jo ranka pakilo paskutiniam pasveikinimui, 
tarytum koks lemties pirštas rodydama į kaltininką, dabar jau 
amžiams priklausysiantį nuo jo malonės. 

Ir iš tikrųjų naktinis sargas tapo lėtos bei varginančios ligos 
auka tiems metams dar nepasibaigus ir spjaudė kraujais vaduo- 
damasis mirtimi. Per mėnesį po nenatūralios Pletou mirties spa- 
lio audros nuniokojo didžiąją dalį dvaro, kuriame jis buvo taip 
žiauriai plakamas ir baudžiamas. Nendrių derlius apsiribojo tik 
minkšta mase. Visi lingavo ir linkčiojo galvas išsipildžius Pletou 
prakeiksmui. Visi žinojo, kas dėl to kaltas. Taip sulig mirtimi 
Pletou galia išaugo dešimteriopai. 

Apskritai su vergais buvo elgiamasi labai Žiauriai. Daugelyje 
plantacijų jie buvo spardomi ir mušami dėl menkiausių prasi- 
žengimų. Šeimininkui nematant baltieji, kitaip tariant, įgalioti- 
niai ir prižiūrėtojai, virsdavo mažais tironais ir pirmieji nusitver- 
davo valdžios. Jie buvo šiurkštūs, smurtingi, netašyti. Pasiimda- 
vo bet kokią moterį, kurią jiems šaudavo noras užvaldyti, ir dažnai 
darydavo tai jėga. Viena Bedfordo dvaro vergų grupė buvo pri- 
versta prašyti teismo pareigūnų malonės po šiurpaus nutikimo, 

nes jų berniukas buvo taip Žiauriai užpultas ir nuplaktas vytiniu 
už tai, kad vogė maistą, jog mirė springdamas kraujais įtrūkus 
plaučiui. Teismo pareigūnai vangiai pabarė tą Žiaurų valdžios 
atstovą, tačiau jis buvo taip įnikęs į romo butelį, kad, manau, ne 
itin kreipė dėmesį į teismo pareigūno žodžius. Šiaip ar taip, Sa- 
vana la Mar buvo toli nuo to dvaro. Smurtavimas nesiliovė, ir 
prižiūrėtoją rado perpjauta gerkle - tokiu tvarkingu lygiu rėžiu 
nuo ausies iki ausies. Plantatoriai pradėjo baimingai šnibždėtis 
tarpusavy: visi baiminosi, kad vieną gražų rytą ir jie gulės nužu- 
dyti lovoje. Buvo net savotiškai skatinama surengti pavyzdinį 
nulinčiavimą Bedfordo dvare. Aš atkreipiau jų dėmesį į tai, kad 
Bedtordo negrų žudymas — netinkamas kelias į teisybę, nes tas 
incidentas įvyko kalvose, kur tais laikais vis dar nevaržomi šei- 
mininkavo Pletou ir jo gauja. 

Kai prižiūrėtojo Žirgas pargrįžo vienas, jo šeimyniškiai puolė į 
paniką ir netrukus surado jį. Lavonas dar nebuvo sustingęs, nors 
jau suvystytas į raudoną skruzdėlių drobulę, o kraujas ant apy- 
kaklės buvo truputį pajuodavęs ir sukrešėjęs. Aš primygtinai tvir- 
tinau, kad tai, be abejonės, pabėgėlių vergų darbas. Kiti keliau- 
tojai buvo apiplėšti netoli tos vietos, nors nė vienas baltaodis ten 
nebuvo nudobtas. 

Bet tuomet tai buvo tik mano asmeninė nuomonė ir tokia ji 
lieka iki šiol: esą protingai slapta susibaudę vergai, nes jų buvo 
kur kas daugiau nei vienas, tyliai pasekė tą tironą per bambukų 
giraitę iki brūzgynų tako ir nudėjo taip, kaip jis buvo užsitarna- 
vęs. Teisybę ne visada gali pasiekti deramai kreipdamasis į įstaty- 
mus. Negalėčiau pasakyti, kad emancipacija smarkiai pagerino 
tų Žmonių gyvenimą. Tačiau dabar jie gali derėtis dėl savo darbo 
sąlygų su plantacijų savininkais ir ilgiau dirbti savo pačių žemę, 
jeigu to nori. O svarbiausia — visų jų gyvenimas ir mirtis dabar 
jau yra jų pačių rankose. 

Jų mirtys, ak, tos jų mirtys. Prieš keletą metų man į rankas 

buvo įduotas kažkoks negyvas vaikas, suvyniotas į seną šilkinį 
sijonėlį, tą patį, su kuriuo jis buvo pakrikštytas. Nebuvo jokių 
išorinių ligos ar smurto požymių. O priešais mane stovėjo mo- 
teris, kaltinanti savo sesers vyrą to kūdikio nužudymu. Ji tvirti- 
no, esą tai buvo jos sesers vaikas. Pažvelgiau į tą rudą veidelį, 
tokį ramiai negyvą. 

Koks buvo akstinas, privertęs jį sunaikinti šitą bejėgį trapų 
padarą? Už tokį nusikaltimą — sveiką vergo vaiko nužudymą — 
baudžiama mirtimi. Jų stiprūs dirbantys kūnai — vienintelis da- 
lykas, suteikiantis jiems vertę. 

— Jis sako, kad tai ne jo vaikas, masa, — šaukė ji susisielojusi ir 
įtūžusi. 

Tai dar nepateisina žmogžudystės, jei čia iš tikrųjų būta žmog- 
žudystės. 

— Teisingumo, masa, aš norėti teisingumo! - šaukė moteris. 

Aš pažvelgiu į Eibrahemą, ieškodamas paaiškinimo. Jis dekla- 
muoja prietarų litaniją taip, lyg ji būtų užrašyta priešais jį ant 
sienos. Baltaodžio vyro ir juodaodės moters atžala yra mulatto; 
iš mullato ir juodaodžio gimsta sambo, iš mulato ir baltaodžio 
gimsta guadyoon, iš guadroon ir baltaodžio gimsta mustee, mustee 
vaikas nuo baltaodžio vadinamas musteefino, o musteefino vaikai 
bus laisvi pagal įstatymą ir bus laikomi baltaodžiais. 

— Tas vaikas yra mulatto, daktare, - kantriai aiškina Eibrahe- 
mas, — jei žmogžudys juodaodis, tada ji vaikšto su baltaodžiu. 

Na, jeigu ji taip ir padarė, matyt, nelabai galėjo rinktis. Aš esu 
dalyvavęs tokiuose pavojinguose ir trikdančiuose gimdymuose 
Keiptaune. Pažinojau baltaodę olando ūkininko žmoną, pagim- 
džiusią tamsiaodį vaiką. Moters dorybei visada gali būti mestas 
iššūkis ir niekada neįrodysi, kad ji nekalta be išlygų. Bet aš gana 
dažnai matydavau ir tokių atvejų, kad galėčiau įtarti, jog juodas 
kraujas gali snūduriuoti per ištisą kartą, o paskui vėl atsirasti be 
jokio įspėjimo, visų, kurie su tuo susiję, siaubingam nustėrimui 

ir nuostabai. Aš, aišku, visad nutylėdavau tuos dalykus ir niekad 
nepriimdavau pinigų, kuriuos man siūlydavo, kad pasirašyčiau 
suklastotą mirties liudijimą ir pašalinčiau vaiką. Liūdnai žvel- 
giau į tobulas to sveiko vaiko, kuris, beveik be abejonės, buvo 
uždusintas, ausis ir apvalainus skruostelius. 

Atveskit čia tą vyrą. 

Ir štai jis velkamas prie manęs dviejų konsteblių, kurie ištušti- 
na nediduką maišą ant mano slenksčio, maišą, rastą pas jį. Maiše — 
krūva įvairių keistų daiktų: kaukaspeniai, kačių ausys, įvairių gy- 
vūnų letenos, žmonių plaukai, žuvų ašakos, dailiai nupoliruoti 
krokodilų dantys. 

— Šitas vyras — burtininkas, sere, - sako Eibrahemas ir iš karto 
pasitraukia į virtuvę. 

— Ak, vadinasi, jis nužudė kūdikį, - šaukia raudanti moteris. 

Žvelgiu į aukštą piktą afrikietį, pernelyg išdidų ir nuožmų, 
kad gintųsi. Paniekinamu mostu jis paaiškina, kad pirmą kartą 
mato visus tuos burtų įrankius. 

Surengiu kūdikiui padorias krikščioniškas laidotuves ir bylos 
svarstymą prieš teismo pareigūną. Mirties priežastis — uždusi- 
mas. Pagalvė arba skudurai iš lengvo prispausti prie miegančiojo 
veido. Taip mūsų miegas tampa be sapnų ir mes lengvai įžengia- 
me į būsimą gyvenimą. Tai moteriškas, anaiptol ne vyriškas Žu- 
dymo būdas. Bent jau šitam vyrui jis nebūdingas. Tačiau jie lau- 
kia, kad aš lemtingai paliudyčiau štai tokiu pernelyg neaiškiu, 
kad priimtum kokį nors sprendimą, atveju. Aš negaliu palikti tų 
incidentų neištirtų. Dabar, kai vergų jau nebeatvežama, kiekvie- 
nas dvare gimęs vaikas tampa brangus. Dar vienas vaikas, - dar 
vienas vergas. Susitariu aplankyti vaiko motiną ir sužinau, kad 
jos sesuo raudodama ėjo penkiolika mylių per brūzgynus negy- 
venamuose kalnuose, jog susitiktų su manim, nes žmonės jai 
sakė, kad aš esu teisingas žmogus. 

Aš laikiau save įžvalgiu žmogaus būdo žinovu. Maniau, kad 

mano gebėjimas demaskuoti melagius, sukčius ir simuliuojan- 
čius kareivius buvo kone neklystamas. Mano paties užsimaskavi- 
mas leido lengvai atpažinti kitų apgaules. Buvau ne tik maskara- 
do, bet ir demaskavimo meistras. O štai dabar tiesa išslysta iš 
mano regos lauko. Tiesų nėra, yra tik klodai melų, to, kas turėtų 
būti, ir to, kas yra. Aš, taip ilgai gyvenęs dviprasmiškumo Iėliu- 
kėje, supratau, kad matau neaiškiai. Ir vis dėlto matau, kad ne 
aš, O pasaulis apsitraukęs apgaulės drumzlėmis. Aš stojau į šitų 
vargšų pusę, kalbėjau už tuos, kuriems stigo žodžių save apgin- 
ti, ir supratau, kad laisvė bei teisingumas, kurių reikšmės man 
buvo tokios aiškios iš pat pradžių, kai Fransiskas išmokė mane 
deklamuoti Žmogaus teises, apsitraukė rūku tų galių ir pasidaly- 
tų interesų, kuriuos imperijos viešpatavimas saloje supurvino me- 
lu, vis dar tyčiodamasis iš mūsų rojaus pažadais. 

Nesumoju, kodėl buvau taip įsimylėjęs Edvardą Elisą. Jis bu- 
vo vangus, hipochondriškas padaras, bijantis gryno oro ir ašt- 
riais prieskoniais pagardinto maisto. Jis priklausė nuo Niutono, 
kietaširdžio juodaodžio namų tarno, be kurio sugriūtų visa Mon- 
peljė tvarka, malonės. Niutonas mūvėjo auksinę signetę, kūrią 
jam padovanojo senasis šeimininkas, o raktus nuo sandėlių ir 
arsenalo nešiojosi prisikabinęs grandine prie diržo. 

Edvardas gulėjo ant kandžių suėstų atlaso pagalvių, iš kurių 
kartais pakildavo aukštyn vabzdžių ir dulkių įvija, skambino var- 
peliu ir šaukė, kiek tik jam leido jo sumenkę plaučiai: 

— Niutonai! Padėk mums, Viešpatie! Niutonai! Velniai grieb- 
tų tą vyrą. Kur, po galais, tas Niutonas? 

Paskui nutilo dejuodamas. Ir tarė: 

— Tik paklausyk, Bari. Na, argi ne gražu? 


Dabar labiau nei kada nors atrodo prabangu numirti, 
Liautis buvus vidurnaktį be jokio skausmo... 

— Na, jaučiuosi grimztąs į amžinybę. Ir jei ne tas prakeiktas 
klimatas, mano nusileidimas būtų palaimingas. 

Žvelgiau į tą inertišką, švelniai visų moterų mylimo jaunuolio 
pavidalą. 

— Išgersite truputį šerio, Edvardai? Sušvelninti savo artėjan- 
čiam nuslydimui į užmarštų? 

Jis kilstelėjo savo stiklą prie ropinės. 

— Dievaži, Bari. Tu vienintelis žmogus saloje, girdėjęs Kytso 
vardą. Kas tau siunčia knygas? 

— Patėvis, generolas Fransiskas de Miranda. Jis man atsiunčia 
po siuntinį kas trys mėnesiai. 

— Patėvis! O Viešpatie, Bari, Žinai, mano motina siųsdavo 
man visus naujausius žurnalus. Paskutinį kartą mudu bendra- 
vome dar prieš tai, kai ji buvo pakviesta amžino poilsio. Prieš 
keletą metų. Bent jau šitos vietos ji nepamatė. Šitas klimatas 
būtų ją pribaigęs. 

Sėdėjau kurį laiką tylėdamas, paniręs į prisiminimus. Fran- 
siskas buvo davęs man tikslių nurodymų. Privalėjau aplankyti 
motinos kapą per jos gimtadienį. Privalėjau padėti ant akmeni- 
nės paklotės auksinių lelijų, kurias ji mėgo, ir prisiminti, kad 
mūsų mirtys — tik perėjimas į kitą būvį, o ne pabaiga, ir kad 
meilė, kurią nešiojamės savy vieni kitiems, gyvena amžinai. Aš 
myliu Fransiską, bet netikiu tuo, kuo tiki jis. Kasdien esu per 
daug arti mirties, kad nežinočiau, jog tamsi jos paslaptis negali 
būti išmatuota ir niekad nevalia jos menkinti. Veiduose pažįs- 
tamų, kurie pasimirė ramiai, visad regėdavau tik visišką abejin- 
gumą visam kam. Mirtis ateina, norime mes to ar nenorime, 
jai skirtu laiku. Tačiau palaimingiesiems gyvenimas ir mirtis — 
jau nebe priešprieša. Tai paskutinė mūsų naktis, pašalinanti vi- 
sus skirtumus. 

Buvau išdirbęs saloje daugiau negu metus, kai nusprendžiau 
aplankyti motinos kapą. Važiavau per visą dulkėtą ir vėjuotą pu- 

siasalį į Port Rojalį, vienas brikelėje, ir buvau šiurkščiai mėtomas 
į priekį ir atgal kelio provėžose. Žmonių mačiau nedaug, nes 
buvo vėlus dienos metas. Tas kelias labai prastas, nes daugumas 
maisto atsargų ir, savaime aišku, miesto svečių atplukdomi į Port 
Rojalį įlanka nuolat kursuojančiu keltu. Bet aš norėjau važiuoti 
tuo keliu, pamatyti pakrantes, kuriomis ji vaikščiojo, paliesti ranka 
šiltus akmenėlius, ant kurių ji stovėjo ir kuriais vilkosi jos šilki- 
niai vėjo plaikstomi šalikai. 

Tai buvo mano kelionė į jausmus, baudžiamoji kelionė, atlikta 
vienatvėje. Juk kitados aš taip mylėjau tą moterį. Mylėjau jos 
lengvumą, jos eleganciją, jos sąmojį, jos šviesią viltį. O kai nuo 
jos nusišalinau, peržengęs savo lyties ribas, išvydau ją naujai ir 
lioviausi mylėjęs tai, ką mačiau. Nes ji sumenko mano akyse. Ji 
tapo tiesiog moterimi, besiplūkiančia dėl pinigų, flirtuojančia 
kaip mokama kekšė su vyru, kuris jau ir taip buvo beviltiškai ją 
įsimylėjęs. Ji galėjo apiplėšti jį aklai. Gal taip ir padarė. Kaip ji 
kovėsi, kad išsaugotų savo dailią išorę, figūrą. Kai mirė, vis dar 
buvo liekna, lengvutė kaip mergaitė. Ir staiga mano prisimini- 
mai ją išduoda. Štai ji plevena po drėgnas Anglijos oranžerijas, 
kuždėdamasi su Luiza, apskaičiuodama kiekvieną žingsnį. Visa, 
ką maniau esant natūralu, žavu, tapo manipuliavimu ir nejaut- 
rumu. Ji niekada nesijuokdavo iš visos širdies. Ji klausydavosi 
savęs besijuokiančios. Kodėl Džeimsas Baris buvo toks kietašir- 
dis savo seseriai? Kodėl Alisa Džouns niekada nepapasakojo jo- 
kios virtuvės paskalos apie ją? Tarnai kalbėdavo apie ją, Žinau, 
kad kalbėdavo. Bet iš Alisos niekada negalėjai išgauti nieko, 1š- 
skyrus tai, kad ji - mano motina ir kad aš privalau rodyti jai 
deramą pagarbą. 

Ta moteris gyveno dvejopą gyvenimą. Ji gyveno tik savo pa- 
čios atspindyje. Sukosi valso ritmu priešais savo gyvenimo veid- 
rodį. O taip, ji buvo graži. Bet ji be galo brangino savo grožį. Jis 
buvo prekė, vienintelė, kurią ji turėjo parduoti. Tai buvo jos gali- 

mybė persėsti į išlikimo laivą, jos kelionė iš Airijos. Kažin ar ji 
iš tikrųjų mylėjo Fransiską, ar tiesiog mėgino pavergti turtingą 
vyrą. Ar ji buvo tiktai jauna našlė, kurios bejėgis vyras nieko 
daugiau nedarė, tik sanguliavo ir gėrė, stengdamasis pertvar- 
kyti jos nevykusį gyvenimą? Ir ar tas vyras, tas girtuoklis, už 
kurio ji ištekėjo, iš tikrųjų ir buvo mano tėvas? Ji taip sako. Bet 
aš ja netikiu. Ar ji mylėjo mano generolą? Ji vaidino prieš jį, 
kad ji dar vaikas, — ak, visos tos šypsenos, drėgnos akys ir šo- 
kiai. Tačiau ar ji mylėjo Fransiską de Mirandą visa širdimi, kaip 
jį mylėjau aš? 

Man svarbu tuo neabejoti. Tačiau aš niekada to nesužinosiu. 

Jai turiu padėkoti už tai, kuo esu. Ji pasiuntė tave pas mus tą 

dvėgną vidurvasario naktį. Ji buvo to sąmokslo šaltinis. Tai buvo jos 
sumanymas. Ko ji paprašė mūsų? Kad suteiktume tau galimybę nu- 
gyventi ne moters gyvenimą. Ji atidavė mums tave, brangusis mano 
vaike, nes mylėjo tave kaip niekas kitas šiame pasaulyje. Labiau nei 
mylėjo mane, labiau nei mylėjo kurį nors mūsų. Ką gi, visi vaikai 
skolingi už savo gyvybę juos pagimdžiusiai motinai. 

Ji išmokė mane tikėti garbingu lošimu, dosnumu, atvirumu. 
"Tačiau ji suteikė man tapatybę, dėl kurios aš niekada nebūsiu nie- 
kas kitas, tik apsišaukėlis. Kas yra Džeimsas Miranda Baris? To 
nežino niekas, išskyrus jo motiną. Ir ji nužengė į kapus, niekam to 
nepasakiusi. Aš stoviu vienas paplūdimyje, žiūriu į didingą vėjuo- 
tos jūros bangavimą ir prisimenu moterį, be kurios mano gyveni- 
mas niekada nebus išpainiotas. Jai taip ir lieka neatleista. 

Važiuoju toliau į Port Rojalį. 

Kapinės išsidriekusios už miesto, į kairę nuo kelio. Kai trūkte- 
liu arklį, kad jis sustotų, kažkokia moteriškė bando parduoti man 
moliūgų ir šviežių žuvų. Apsidairau vandens lovio, mudu su arkliu 
nenustygstame vietoje, purtydami galvas, kad nubaidytume mu- 
ses. Ta moteris timpteli mane už rankovės ir paguldo ant klijuo- 
tės dailų rifinių ešerių vėrinį. 

— Janga“* , masa, — šaukia ji grasindama man vėžių krepšiu. 

Duodu jai pinigų, kad pasaugotų vežimaitį, ir nusišalinu į ka- 
pines. 

Vartai klingteli man už nugaros, ir aš kniausiuosi vidinėje ki- 
šenėje, ieškodamas sulankstyto Fransisko laiško. Šitose kapinėse — 
nė menkiausio šešėlio. Vien tik žvyras, akmuo bei rūdijantys ant 
kapų geležiniai kryžiai. Gėlės styro jau nebegyvos, sudžiūvusios 
mažuose kubiliukuose, pastatytuose galvūgalyje prie akmens. 
Skaičiuoju atstumus. Kapines juosia siena su daug paminklinių 
lentų, dabar jau beveik neįskaitomų, pritvirtintų prie trupančių 
plytų. Antkapiai, perskelti 1692 metų žemės drebėjimo, sudėti į 
krūvą palei sieną tarsi kokia beprotiška dėlionė. Pamenu, kaip 
Fransiskas pasakojo man vieną Port Rojalio mitų, esą kapai pra- 
sivėrė tądien, kai žemė išvėmė savo širdį, ir mirusieji vaikštinėjo 
po kapines. Praeinu pro tuos suskaldytus akmenis. Vis dar gali- 
ma įskaityti fragmentus, parašytus keliomis kalbomis. HIC 
IACET, MELSKITĖS UŽ......... SIELĄ, ir grėsmingiausias iš visų 
pažadų - SUSITIKSIME DANGUJE. O štai ant šito akmens nėra 
jokio užrašo, bet išskiriu dvi rankas, sujungtas masoniško vieny- 
bės mosto. Toliausiame krašte yra dar kiti vartai, vedantys į nie- 
kur, nes už tvoros — tik kopos ir jūra. Vėjas atneša stiproką jūros 
kvapą. Jo gūsis kilsteli man skrybėlę. Tvirtu Žingsniu patraukiu į 
naujesnę kapinių dalį ir kone suklumpu, užkliuvęs už jos kapo. 

Valandėlę žiūriu, stovėdamas tuščiomis rankomis. Aš neturiu 
gėlių. Nieko neatnešiau. Akmeninis sarkofagas per vidurį įskilęs. 
Jos kapo dangtyje matyti didžiulis įtrūkis, sakytum, paskutinė diena 
jau buvo paskelbta ir jos dvasia išsilaisvino. Prietaringai Žvelgiu į 
plyšį, tačiau matau tik kerpes, žemę ir perskeltą akmenį. Pamink- 
linis akmuo, paprastas baltas skydas su nedideliu inkrustuotu juo- 
du gagato kryžiumi, — sveikut sveikutėlis, kaip ir jo įrašas. 


* Jamaikos slengu gali būti pasveikinimas. 

MERĖ EN BALKLI 
Gimusi BARI 
1785-1823 
DIDŽIAI MYLIMA DABAR IR PER AMŽIUS 
JOS GROŽIS IR DORYBĖS NIEKADA NENUVYS 


Ją pakeitė bangos galybė 
Dabar ji marių brangenybė 


DIDŽIAI GEDINTIS JOS VIENTURTIS SŪNUS 
DŽEIMSAS MIRANDA BARIS 
1r 
FdeM 
PASTATĘS ŠĮ PAMINKLĄ 


Išsitraukiu užrašų knygelę ir pasižymiu datą, apsilankymo laiką 
ir užrašą ant akmens. Pridedu kelias pastabas apie kapo būklę - tik 
tam, kad kažką veikčiau. Nes žinau, kad esu stebimas. Nors nie- 
ko nejaučiu, tik myslingą smalsumą dėl to, kad tas kapas taip 
žiauriai prasivėręs. Kai atsigręžiu, išvystu du ilgakojus juo- 
daodžius vaikigalius, kurie sėdi apžergę kapinių tvorą, išsiviepę 
iki ausų ir daužo kulnais į grūdėtą tvoros paviršių. 

— Labas vakaras, masa, - sušunka choru, ir po jų kojomis nu- 
byra smėlio bei raudono žvyro lietutis. Kojos ritmingai būgnija 
į tvorą. Jų balsai skamba kaip kerštaujančių erinijų. 

— Žemė, kur ji guli, juda, masa. 

— Ta ponia nuskendo. 

— Šmėkla vaikšto. Šmėkla vaikšto. 

— Tas kapas niekad neužsiveria. Jie ją uždaro. Ji atidaro jį. 

— Baltas vyras nuskandino gražią moterį. Bet šmėkla vaikšto. 

— Ji - šmėkla, iščiulps tau kraują, žmogau. 

— Ji moteris šmėkla, bet labai labai graži moteris šmėkla. 

— Ji šėtoniška moteris, masa. Ji... moteris, moteris šmėkla. Ji 
vaikšto kiekvieną naktį. 

— Visi ją mato, kai jos šmėkla vaikšto. 

Ir taip jie sėdėjo, daužydami kojomis į sieną ir vaipydamiesi it 
kokios beprotiškos kaukės Visų šventųjų vakarą. 

Tą vakarą praleidau su Port Rojalio gubernatoriaus giminai- 
čiais. Jie man pasakė, kad vienas tų menkų žemės drebėjimų, 
kurie nuolat ištinką miestą, iš tikrųjų padarė kapinėms šiokios 
tokios žalos. Gubernatorius pažadėjo man sutvarkyti motinos 
kapą. Sakė, kad ji buvo labai mėgstama Port Rojalyje ir kad dau- 
gelis žmonių ją prisimena dėl jos širdies dosnumo, grakštaus liek- 
numo ir nuostabių raudonų garbanų. Žmonės, ir ne tik negrai, 
tikino matę jos šmėklą vaikštunėjant gatvėmis ir po prieplaukas 
arba pasikėlusią iki kelių sijonus ir stumiančią valtelę į jūrą. Ta- 
čiau jis netikįs tokiomis istorijomis. 

Pažvelgiau į Edvardą ir supratau, kad per ilgai tylėjau paniręs 
į prisiminimus. Jo veidas buvo kupinas neramaus susirūpinimo. 

— Klausyk, seni, ar aš ką ne taip pasakiau? 

Prisipažinau jam, kad ką tik aplankiau motinos kapą. 

— Tikėjausi numaldysiąs neramius prisiminimus, Edvardai. Bet 
supratau, kad negaliu to padaryti. Mano jausmai motinai, kuri 
buvo labai uždara moteris, vis dar neaiškūs. Dabar bijau, kad jie 
taip niekad ir nepaaiškės. Ir man teks su jais gyventi. 

— Tai turėtų būti velnioniškai liūdna. Aš niekada nevykstu į 
tokias piligrimystes. Tiesiog negaliu žiūrėti dalykams tiesiai į akis. 
Baisu dėl to prisipažinti, bet taip jau yra, - Edvardas apgailes- 
taudamas papurtė galvą. 

— Įpilk man dar to šerio, būk geras. Tu juk pasiliksi Kalėdoms, 
ar ne? 

Tos šešios savaitės iki Kalėdų buvo be galo sunkios. Anksty- 
vieji lietūs taip ir neprapliupo, ir sala kentė siaubingą sausrą. Mes 
Mėlynųjų kalnų apylinkėse jautėme ją ne taip smarkiai, bet Ed- 

vardas rašė man liūdnus laiškus apie džiūstančius upokšnius, pa- 
liekančius įdubose ir lomose stovinčio vandens tvenkinius, užsi- 
kimšusius nuo žolių ir virpančius nuo moskitų. Jo negrai kibiras 
po kibiro sausai išsėmė šulinius laistydami daržus. Šita žemė, 
maitinanti juodaodžius, be įprastinio jų mėsos, miltų, sūdytos 
žuvies ir cukraus raciono, gaunamo iš dvaro, turi lemtingos reikš- 
mės jų gerovei. Jie augina plantanus, bananus, batatus, kokosų 
riešutus ir bamijas. Bamija — tai tokia vietinė daržovė, kurią aš 
labai mėgstu. Jos skonis primena šparagus. Svieste kepta ackee 
irgi labai skanu, kai būna gerai prinokusi ir gerai iškepta. Mon- 
peljė daržai nedavė derliaus ir žmonės badavo. Plantatoriai irgi 
kentėjo, bet, kaip būna visuomet tokiais atvejais, baltaodžiai šei- 
mininkai susiveržė diržus, o juodaodžiai kentė badą. 

Edvardas Elis buvo pasirengęs sulaužyti savo akmeninių san- 
dėlių užraktus ir pamaitinti saviškius. Kiti savininkai ar jų pri- 
žiūrėtojai nebuvo tokie dosnūs ir Šventojo Tomo rytuose bei 
Montego įlankos apylinkėse prasidėjo neramumai. Į du dvarus 
pasiųsta kariuomenė lengvai tuos maištus numalšino. O argi ga- 
lėjo būti kitaip? Tie žmonės buvo apsiginklavę vien tik nusmai- 
lintomis lazdomis bei trumpais kardais, ir juos buvo lengva įkal- 
bėti atsisakyti savo ketinimų. Aštuoni vyrai ir viena moteris bu- 
vo nuplakti Boljo, už kokių dvidešimties mylių nuo Monpeljė. 
Man rūpėjo, kaip įvykiai klostysis toliau, tad prašiau, kad mane 
nuolat informuotų. Raupų protrūkiai Viršutinio parko stovyk- 
loje dislokuotoje kariuomenėje atimdavo visą mano laiką, ir aš 
bijojau, kad tam maištininkų judėjimui išsirutuliojus plačiau ne- 
pakaks sveikų, ligos nepaguldytų vyrų karūnai apginti. 

Maronai iš tikrųjų turėjo kelis savo būrius, manomai pasiren- 
gusius atsišaukti į gubernatoriaus įsakymus, bet turėdamas gal- 
voje jų ardomosios veiklos ir kitamanystės istoriją negalėjai pasi- 
tikėti jų lojalumu. Viena jų autonomijos sąlygų buvo ta, kad jie 
nedelsiant privalėjo sugrąžinti pabėgėlius juodaodžius į jų dva- 

rus. Bet nesu tikras, kad visada tai darė. Pletou ir jo sėbrai ilgai 
gyveno brūzgynuose ir nebūtų ištvėrę be pastogės ir paramos. 

Pagaliau spalio mėnesį lietūs prapliupo lyg kerštaudami. Mums 
neteko ištverti tų baisių audrų, nusiaubusių kai kurias kitas salas, 
bet ištisas šešias savaites liūtys plovė kelius, rovė didžiulius me- 
džius plukdydamos žemės ir uolienų nuošliaužas, kalnus padarė 
nepereinamus ir nuniokojo nesutvirtintas žemes. Ten, kur nebu- 
vo žemės terasų, tokių, kokias dažnai regi Viduržemio jūros pa- 
krantėse, žemę šluote nušlavė. Daugybė derliaus buvo sunaikin- 
ta, vandens telkiniai užteršti, galvijai skendo. Didžiuma gyven- 
tojų Žiūrėjo pražūčiai į akis. Totis Kilmanas, mūsų vietinis 
krautuvininkas, patyrė katastrofą: neatlaikė jo sandėlio stogas ir 
visa, kas ten laikyta — miltai, sėklos, cukrus, audeklai, buvo su- 
naikinta. Mes įsteigėme nelaimės fondą padėti tiems, kurių gy- 
venimas buvo žiauriai suniokotas to nepakenčiamo klimato kraš- 
tutinumų. Dizenterijos protrūkis sulaikė mane Kingstone keletą 
savaičių. Ji užpuolė visus salos gyventojus, ir mano kolegos siuntė 
man niūrius pranešimus apie begales mirčių. Daktaras Kalina- 
nas, paskirtas į Port Antonijų, įspėjo mane, kad nevažiuočiau 
ten. Jis jau išrašęs tiek mirties liudijimų, kad galvojąs apie tai, ką 
pavadino mano viduramžiškomis priemonėmis, — apie kalkių 
duobes ir masinius kapus. Kalinanas turėjo šiuolaikišką humoro 
jausmą. Mano pranešimas gubernatoriui buvo nevilų keliantis 
rašinys. Tačiau prieš Kalėdas vėl stojo malonus oras ir mano su- 
manytas apsilankymas Monpeljė, nepaisant kelių būklės, buvo 
malonumas, kurį galėjau sau leisti. 

Edvardas su broliu turėjo keletą šimtų vergų, kurie dirbo Že- 
mę Monpeljė dvare. Jie dirbdavo pamainomis, tad cukraus fab- 
rikas nenutrūkstamai gaudavo šviežių nendrių ryšelių. Norėda- 
mas susirasti Džesiką aš nusileidau į malūną anksti ryte, vos at- 
vykęs, tačiau jos pamaina jau buvo baigusi darbą, ir nukankinta 
nuovargio ji miegojo. Neleidau seserims jos žadinti ir išėjau per 

karštį ieškoti vyresniojo darbininko, kuris galėjo bendrais bruo- 
žais nusakyti man vergų dalią. 

Vergų hierarchijoje vyresnieji dažniausiai būdavo baltaodžių 
atžalos. Monpeljė vyresnysis nebuvo išimtis. Jis buvo gražus, ag- 
resyvus mulatas raudonos spalvos plaukais, tankiais ir garbano- 
tais, ir kartais, kai gerai pagerdavo romo, pasiskelbdavo esąs „bro- 
lio Edvardo“ giminaitis. Jis beveik tikrai buvo Edvardo tėvo, 
pasižymėjusio visokeriopu didžiadvasiškumu, pavainikis. Anas 
ne tik lengva ranka dalindavo savo atsargas - miltus, cukrų, sū- 
dytą mėsą, silkes ir romą - per kai kurias šventes, bet dar ir švais- 
tydavosi savo sėkla tarp dvaro vergių ir visų kritusių jam į akį 
jaunų moterų nendrių laukuose. 

Ši praktika, nors ne itin išplitusi dvaruose, man buvo visai 
nesuprantama. Plantatoriai Žiūrėjo į savo vergus kaip į gyvulius, 
be abejo, kaip į vertingus gyvulius, be kurių negali apsieiti, ta- 
čiau vis tiek kaip į žemesnę rūšį. Dabar, kai vergų laivai buvo 
uždrausti, plantatoriai skatino verges sueiti su kitais vergais. Vis 
dėlto Edvardo tėvas dažnai sueidavo į intymiausius santykius su 
afrikietėmis ir kreolėmis. To vyresniojo darbininko motina pra- 
dėjo dėvėti savo šeimininkės sukneles, kai tiktai šeimininkė atsi- 
dūrė po žeme. Ji įsakinėdavo kitiems namų vergams ir sėdėdavo 
vėduodamasi tarp krištolo ir porceliano valgomajame. Turėjo ne- 
malonų vardą Vaterlo. Tasai jos įsiviešpatavimas pagimdė keletą 
kandžiai satyrinių dainų, kurias plačiai dainavo plantacijos ver- 
gai. Vienoje buvo pasakojama, kaip juodaodė rengdavosi „lyg 
prancūzpalaikė“ ir labai pūtėsi. Tos dainos priedainis buvo toks: 


Ajajai! Vaterlo! 
Vaterlo! cho! cho! cho! 


Aš pats esu girdėjęs, kaip grįžtantys iš laukų cukranendrių kir- 
tėjai dainavo ją eidami per sutemas namo. Jie tikrai nebuvo linkę 


garbinti grafo Velingtono pergalių. 

Laukų darbininkai gyveno pasibaisėtinai. Geranoriškas Ed- 
vardo aplaidumas Monpeljė atžvilgiu reiškė, kad dvaro valdy- 
mas ir priežiūra buvo palikti atsainiausiems sadistams, kuriuos 
tik turėjau nelaimės stebėti iš arti. Kas paverčia šviesaus proto ir 
prasilavinusį žmogų tokiu jokių principų neturinčiu tironu kaip 
Godvino ponas Folklendas? Vergų varovai, kuriems priskirti plan- 
tacijos būriai, pagal įstatymą gali sukirsti bizūnu tik dešimt kar- 
tų, ir tiktai stebint prižiūrėtojui. Bet iš ūkrųjų jie švaistėsi bizū- 
nu labai dosniai, kaip kad senasis ponas Elis dosniai dalijo savo 
seksualines malones. Ir kenčiantys juodukai negalėjo nei atker- 
šyti, nei gauti kompensacijos. 

Monpeljė dvaras buvo nedidukė valstybė, kuriai pakako savęs 
pačios, bet valdoma ji buvo prastai. Aš mėgau Edvardą, jis buvo 
neblogas žmogus, tačiau labai nerūpestingas. Ir to padariniai buvo 
bauginamai panašūs. Įtariau, kad man nesant jis buvo nieko prieš 
tęsti tėvo tradiciją ir guldytis į lovą juodukes. Kai mudu sėdėjo- 
me prie stalo, buvau keliskart nusmelktas pagiežingų Hekubos, 
vienos iš tarnaičių, žvilgsnių. Niutonas buvo toks nesantūrus, 
kad atskleidė, jog ji mėgdavo sėdėti šeimininkui ant kelių ir pjaus- 
tyti jam mėsą, bet „esant daktarui“ nedrįso pareikalauti savo tei- 
sių. Įsivaizdavau Edvardo jausmus jai. Tikriausiai jis Žiūrėjo į ją 
kaip į įdomų vaiką, gražų žaisliuką, su kuriuo malonu pažaisti 
vakarais. 

Edvardui stigo atsakomybės jausmo, kad galėtų valdyti tą sa- 
vo mažą valstybę. Vis dėlto tai buvo labai graži vieta, išsidrieku- 
si ant pirmųjų violetinių kalvų šlaitų. 

Malūnas buvo vienas iš nedaugelio akmeninių pastatų Mon- 
peljė, kaip ir ligoninė. Stovėjau ant laiptelių ir stebėjau, kaip ke- 
liu traukia vienas tų būrių. Juodukų pečiai buvo sulinkę nuo 
cukranendrių svorio. Jie neša žalius ūglius tiesiai į didžiulį urvą, 
kur šie malami, ir meta juos į girnas. Išspaudus sultis tai, kas 
lieka iš minkštimo, naudojama kurui. Kartais vergai išsineša tą 

masę savo stogams uždengti. Niekas neišmetama. Tos baltos sul- 
tys nuvaromos latakais į putojantį lengvą skysų virimo patalpo- 
je, ten jis supilamas į didžiulį varinį katilą ir užgesinamas kalkė- 
mis. Tada švarus skystis teka į kitą varinį katilą. Virintojai dirba 
sunkiai, bet tai kvalifikuotas darbas, ir paprastai jie laikomi pri- 
vilegijuotais plantacijos hierarchijoje. Net ir menkiau apdorotos 
to skysčio dalys vėl panaudojamos spirito varykloje, ten jos su- 
maišomos su sirupais gaminant stiprų tamsų romą. Likęs skystis 
galiausiai nugriebiamas, paskui nuleidžiamas į vėsintuvus, ku- 
riuose laikomas, kad susikristalizuotų į grūdelius. Tai ir yra Ža- 
lias cukrus, kuris paskui gabenamas į konservavimo patalpas, su- 
pilamas į dideles statines ir paliekamas nusistovėti. Cukraus lie- 
kanos panaudojamos spirito varykloje „prastam vynui“ gaminti, 
O po antrosios distiliacijos - tikram romui. 

Man patinka tai, kad niekas nenueina vėjais. 

Stovėjau žiūrėdamas, kaip grynas skystas cukrus veržiasi pro 
medines žarnas. Vienas tų virėjų, kurio ranką sugydžiau aną se- 
zoną, priėjo prie manęs, dvejodamas paspaudė mano ištiestą ranką 
ir paklausė, ar daktaras pasilieka Džono Kanojos Naujųjų metų 
karnavalui. Patikinau jį, kad pasilieku. 

— Tai gerai, tai gerai, — pakartojo jis keliskart labai jau paslaptingai. 

Mudu vėl paspaudėme vienas kitam ranką ir aš jam palinkėjau 
geros dienos. Tiktai praėjus keliems mėnesiams suteikiau reikš- 
mės jo žodžiams. 

Juodaodžiai švenčia Kalėdas rengdami nepaprastai puošnius 
šventinius karnavalus. Žinoma, dvarą radau jau savotiškai šven- 
tiškos nuotaikos. Žiūrėdamas atgal regiu, kad gera vergų nuo- 
taika iš dalies priklauso nuo jų susikeltų laisvės vilčių. Priemo- 
nės, nukreiptos prieš vergovę, propaguojamos vietinės vyriausy- 
bės, buvo plačiai aptartos, ir daugelis juodaodžių buvo tos 
nuomonės, kad emancipacija, beveik kaip Antrasis atėjimas, jau 
nebe už kalnų. Plačiai kalbėta apie laisvą Žemę visiems vergams, 


)352 ( 


kaip karūnos dovaną. Dalyvavau mišiose Montego įlankos kop- 
lyčioje, ir baptistų pamokslininkas, aistringas jaunas juodaodis 
kieta balta apykakle ir kruopščiai šepečiu nubraukta eilute, buvo 
pagautas radikalios savo sakomo teksto, kurį išdeklamavo vir- 
pančiu balsu prieš 1mdamasis sudėtingos egzegezės, prasmės: 

— Juk jūs visi tikėjimu esate Dievo vaikai Kristuje Jėzuje. Ir 
visi, kurie esate pakrikštyti Kristuje, apsivilkote Kristumi. Ne- 
bėra nei žydo, nei graiko; nebėra nei vergo, nei laisvojo; nebėra 
nei vyro, nei moters: visi jūs esate viena Kristuje Jėzuje (Gala- 
tams, 3: 26-28). Niekas nėra vergas Dievo akyse. Kai Jėzus pa- 
skelbė: „Aš esu kelias, tiesa ir gyvenimas“, jis pasisiūlė būti lais- 
vės vartais. Jūs patirsite tiesą, ir tiesa jus išlaisvins. Kristuje nėra 
vietos skirtumams tarp laisvo žmogaus ir vergo. Nes jūs visi esa- 

"Tas argumentas buvo akivaizdus ir nenuneigiamas. Niutonas, 
sėdintis man prie šono, manė tai esant labai įtikima ir surizikavo 
paklausti mano nuomonės. Neturėjau drąsos prisipažinti jam, 
kad esu netikintis. Ir, žinoma, paaiškinti, kad mano ateizmo pa- 
dariniai reikalavo daugiau radikalių sprendimų nei kažkoks mei- 
lės rojus anapusybėje. Nes būtent čia, šio pasaulio karalystėje, 
mes rasime išsigelbėjimą. Arba išvis nerasime. Galvojau apie Fran- 
siską ir visus jo prieštaravimus. Jis buvo pamaldus katalikas, ta- 
čiau jos gyslomis tekėjo respublikono kraujas. Vergystė — tai ti- 
rono šėtono, kuris pats buvo išdidumo, pavydo ir geismų ver- 
gas, prasimanymas. Sukūręs žemę, Dievas lengvai atidavė ją visiems 
žmonėms, kad ir kokia būtų jų rasė bei kilmė. Fransiskui — ir čia 
mudviejų nuomonės niekad nesiskyrė — vergovės panaikinimas 
buvo paprastas ir neišvengiamas dalykas, kurio akivaizdumas ne- 
leido nei ginčytis, nei diskutuoti. Visi žmonės gimė laisvi ir ly- 
gūs. Ir iš šitos didžios tiesos radosi žmogaus teisės. Jis nugyveno 
bent jau tiek, kad išvystų emancipaciją jei ir ne abiejose Ameri- 
kose, tai bent Karibuose. 

Ką atsakyti Niutonui, kurio didžiulis, apskritas, aistringai klau- 
siantis veidas dabar buvo prispaustas prie manojo? 

Mes sugiedojome paskutinę giesmę ir dabar ėjome iš tos ma- 
žytės apdulkėjusios koplyčios. Aš mostagavau rankomis, kreip- 
damasis į mus apsupusius žmones. Jie priklausė įvairioms ra- 
sėms, buvo visokių spalvų, nors dauguma - juodaodžiai. 

— Na, Niutonai. Tai Dievo žmonės, kurie klūpojo prieš jį ant 
kelių. Jeigu visokie žmonės pasiryžę melstis kartu vienam Die- 
vui, tada iš tikrųjų mes esame ir turime būti visi Kristuje Jėzuje. 

Ta mano pastaba, nugirsta ir tiksliai atkartota, tapo kone ofi- 
cialiu maišto kurstymu. Turint galvoje tai, kas turėjo nutikti. 

Tai įvyko kelios dienos prieš Kalėdas. Padėtis Montego įlan- 
kos ligoninėje buvo ne itin gera, bet ir toli gražu ne katastrofiš- 
ka. Kiaurą rytą rašiausi, ko labiausiai stinga sandėlyje ir iš balti- 
nių, ir iš vaistų. Patikrinau buhalterines knygas ir drauge su gy- 
dytojais apėjau palatas. Paskui išėjau nupirkti kalėdinių dovanų 
Edvardo šeimynai ir Eibrahemui. Šis paprašė gražaus peilio ra- 
ginėmis kriaunomis. Edvardas truputį gėdydamasis pakartojo 
Hekubos norą gauti apatinį sijoną rožiniais apvadais, tad vakare 
jojau atgal į Monpeljė su rinkiniu margų daiktų: ginklų, odinių 
diržų ir puošnių moteriškų apatinių. Niutoną labai pralinksmi- 
no tie apatiniai sijonai, nėriniuotos prijuostės ir puošnios plač- 
kelnės, skirtos šeimynos moterims. Mudu jojome į Monpeljė, 
vis dar šypsodamiesi vienas kitam. 

Miestas buvo gerokai sujudęs, bet ne daugiau nei paprastai 
atėjus Kalėdoms. 

Vergai visada gaudavo atostogų per Kalėdas. Tais metais jos 
buvo sekmadienį, bet Edvardas, neužmiršęs ilgų negandos mė- 
nesių, kurie dabar jau atrodė praeitis, pridėjo dar ir pirmadienį. 
Nors tai buvo labai būdingas Edvardo dosnumas, tuose kraš- 
tuose tarp plantatorių tatai nebuvo įprasta ir sukėlė šiokį tokį 
susierzinimą bei nuomonių skirtumą. Edvardas išvengė priešiškų 

pastabų paskelbdamas, kad rimtai susirgo ir negali atvykti į pri- 
siekusiųjų teismo gruodžio išvažiuojamąją sesiją. Jis buvo vieti- 
nis teismo pareigūnas, šiaip jau labai rimtai Žiūrįs į savo parei- 
gas. Aš jam švelniai papriekaištavau dėl to dezertyravimo, tačiau 
jis apsigynė: 

— Po kelmais, Bari! Kai negirdėsiu, ką jie kalba, nereiks ir atsa- 
kyti. Ir išsisuksiu nuo tos varginančios kelionės į Kingstoną, į 
Naujųjų metų šokių pokylį. Nekenčiu jo. Būnu apspistas tuzino 
matronų, ketinančių apvesdinti mane su savo manieringomis įtar- 
tinomis dukromis. Tu patvirtinsi, kad sergu, ar ne? Būk draugas. 
Juk esant šitam klimatui bet kada gali staiga patekti į nesuvaldo- 
mą sumautą padėtį. 

Jis patogiau įsitaisė jau trupančiame šezlonge. 

— Be to, nenuėjęs į gubernatoriaus pobūvį neprivalėsiu klau- 
sytis visų tų kalbų apie pasaulio pabaigą, kurių nesiliauja dėstę 
plantatoriai, besipriešinantys vergovės panaikinimui. O jis juk 
neišvengiamas, tu tai Žinai, Bari. Ir tai bus labai greitai. Mums 
tereikės susitarti dėl kitokių cukranendrių sodinimo būdų. 

Jis papasakojo, kad savaitę prieš man čionai atvykstant Drus- 
kos upokšnio dvare kilo neramumai — vergai užpuolė įgaliotinį. 
Edvardas buvo tikras, kad tasai vyras mėgavosi galimybe pabūti 
tironu karaliumi, bet vergų minia nuginklavo konsteblius, pa- 
siųstus numalšinti tų ramybės drumstėjų. Edvardas privalėjo at- 
sėdėti prisiekusiųjų suole, išklausyti visą istoriją ir pareikšti savo 
nuomonę. 

— Žmonių galvos prikimštos laisvės, Džeimsai. Ir mes priva- 
lome sulaukti padarinių. Kaip atrodė tas baptistų pamokslinin- 
kas, kurio klauseisi vakar? Man pasakojo, kad jis — pats maišto 
kurstymo įsikūnijimas, ir tik laiko klausimas, kada jie pavarys jį 
iš sakyklos drauge su jį pasiūliusiais jakobinų misionieriais! 

Niutonas tikriausiai tai nugirdo. Jis buvo tuomet kambaryje — 
ieškojo gražiausios staltiesės ir sidabrinių žvakidžių stalui padengti. 

Šiurpiai aiškiai prisimenu tą valgomąjį. Edvardo giminių port- 
retai virš ąžuolinės indaujos ir visų nenaudojamų kėdžių, kurios 
stovi mažyčiuose dubenėliuose su vandeniu, taip saugomos nuo 
baltųjų skruzdžių. Ant langų toje namo pusėje buvo užtrauktos 
venecijietiškos štoros iš bambuko: jos metė didžiulius saulėtus 
ruožus ant priešinės sienos. Vienas iš Edvardo svečių anglų, sve- 
čiavęsis pas jį aštuonis mėnesius, gydęsis nuo džiovos, nutapė 
aliejumi didžiulį to dvaro vaizdą su visomis pedantiškomis deta- 
lėmis. Jame buvo ir barakas, kuriame gyveno sąskaitininkas, o 
štai ten - prižiūrėtojo namas ir raštinė, ligoninė tinkamoje vieto- 
je ant vėjuotos pakilumos, galvijų pašiūrės, vandens malūnas ir 
katilinė kokosmedžių pavėsyje, o už jų — violetinės kalvos. Mu- 
du su Edvardu sėdėjome ir Žiūrėjome į tą paveikslą. 

- Juk į dešinę nuo pagrindinių vartų nėra jokio kokosmedžio, — 
pastebėjau pedantiškai. 

— Buvo, - pasakė Edvardas. - Jis nuvirto po to, kai paveikslas 
jau buvo nutapytas. Vargšelis Holivelis. Ta jo neprisimeni? Juk 
turėjai reikalų su jo liga. Žinai, jis mirė nuo tos džiovos vos pargrį- 
žęs namo. Jei sergi džiova, turi gyventi ten, kur klimatas karštas 
ir sausas, O ne karštas ir drėgnas. 

Edvardas kurį laiką niūriai žvelgė į paveikslą, paskui pralinks- 
mėjo. 

— Mudu juk čia numirsim, Bari, ar ne? Nesivarginsim plaukti 
atgal į Angliją. 

— Labai galimas daiktas, — sutikau vangiai. 

Visą Kalėdų dieną dvare tvyrojo keista ramybė, buvo girdėti 
tik įprastinės giesmės, giedamos prie namų slenksčio nediduko 
giedotojų entuziastų būrelio. Tai buvo Edvardo vergai. Ne tik 
namiškiai, kuriems jis buvo ypač geras, bet ir lauko darbininkai, 
dažnai įtikindavę jį ateiti pasižiūrėti, kaip jie šoka, arba pasiklau- 
syti jų giesmių. Stebėjau, kaip jie artinasi, apsivilkę sekmadieni- 
nius drabužius, nešini Ebojos būgnais ir dviem keistais instru- 

mentais, barškalais, - paprasčiausiais ilgmoliūgiais, pripildytais 
akmenėlių, ir paprasčiausiomis plokščiomis lentomis su dviem 
lazdelėmis, kuriomis jie energingai daužė į tą lentą. Muzikos 
instrumentai buvo gal ir primityvūs, tačiau dainavimas - tiesiog 
nuostabus. Vedė jauna mergina, jos aukštas tyras sopranas aidė- 
jo per visą kiemą. Draugai pritarė jai choru. Tarp giedančiųjų 
pamačiau Džesiką. 

Pasibaigus giesmei Edvardas užsakė Kalėdų giedotojams gė- 
rimų bei pyragaičių, ir slėpdamiesi nuo karščio mudu pasitrau- 
kėme į vidų. Kai palinkėjau visiems linksmų Kalėdų ir pasisukau 
eiti, Džesika čiupo man už rankos. 

— Jūs pasiliekat čia, daktare? — paklausė primygtinai. 

— Taip. Iki Naujųjų metų, - atsakiau. 

Ji iškart pasitraukė, regis, su palengvėjimu. 

Kita diena buvo netgi ramesnė už Kalėdas. Net Edvardas pa- 
stebėjo, kad jo žmonėms stinga girto geraširdiško linksmumo. 
Girdėjome tik cypsint viščiukus, gagenant žąsis ir tarškant perli- 
nes vištas. 

Vos išaušus gruodžio dvidešimt septintajai vergai atsikėlė, suėjo 
kaip paprastai į būrius ir patraukė į cukranendrių laukus. Dau- 
guma jų taip ir negrįžo. Bet mes to nežinojome, nes prižiūrėto- 
jas neparėjo pranešti apie jų dingimą. Pirmas mūsų išgirstas gar- 
sas sutemoms nusileidus buvo kriauklių barškėjimas. 

Taip, pirmasis signalas buvo kriauklių barškėjimas, kviečiantis 
rinktis vos nusileidusioje kalnų vėsoje. Tų kriauklių garsas nuai- 
dėjo violetiniais šlaitais, stojo pauzė, paskui sugrįžo aidu, įdrė- 
kusiu nuo paparčių prie krioklio žiočių. Kriauklės vis kvietė ir 
kvietė per visus kalnus. 'Ias garsas neapsakomai liūdnas. Kad ir 
kada jį dar išgirsiu, jis visad man prisimins tų kartėlio kupinų 
metų skonį: pajusiu dilgčiojant šnerves nuo saulės kepinamų ka- 
vos pupelių, pabertų ant džiuto maišų, kvapo ir nuo salsvo, tirš- 
to, besifermentuojančio romo dvoko, sumišusio su dvoku pra- 

kaito čiurkšlės, nubėgančios po mano marškiniais, kurie limpa 
permirkę man prie pilvo. 

Nulipome laipteliais į sūdrėjančią tamsą ir išvydome švytin- 
čią Kensingtono pašvaistę ant kalvos. Tai buvo švyturys, signa- 
las visiems aplinkiniams dvarams, kad sukilimas prasidėjo. Iš 
pašvaistės ryškumo supratome, kad dauguma kaimyninių dva- 
rų jau liepsnoja. Ta šviesa pakeitė horizonto liniją. Tai, ko dau- 
guma plantatorių visada taip baiminosi, pagaliau įvyko. Niu- 
tonas stovėjo greta mūsų šešėlyje. Jis akivaizdžiai atsivertė tą 
rytą Montego įlankoje baptistų padedamas, nes pakilo su apo- 
kaliptiniu įkarščiu. 

— Teismo diena atėjo, masa, — sušuko jis, — kai palaimingieji 
bus priglausti prie Jo krūtinės, o nedorėliai bus nusviesti į amži- 
nąsias liepsnas! 

— Nekalbėk nesąmonių, Niutonai, — rėžtelėjo Edvardas. 

Dabar mudu matėme tas tolimų dvarų amžinąsias liepsnas, 
ryškiai švytinčias kalvose. Ir artėjančias. Dangus priminė gar- 
siuosius Luterburgo paveikslus, kuriuose pavaizduotas Koulb- 
rukdeilas, toks dūmų ir liepsnų pragaras. Tarnai dingo, ir visas 
dvaras - visada toks klestintis ir klegantis, kuriame Žmonės nuo- 
latos dainuodavo ir šaukdavo vaikus, lakstydavo laiptais, barš- 
kindavo prie pompos kibirais, kuriame žvengdavo vedami į dien- 
daržį arkliai, — buvo tylus ir tuščias. Pastatai dūlavo, nuščiuvę 
raudonoje naktyje, tarytum liudydami, kaip kokią blogą lemian- 
Čią pranašystę, savo artėjantį žlugimą. 

Edvardas įtaisė nedidelę ginklų slėptuvę galinėje verandoje. 
Išrikiavo keturias muškietas, iššovė iš vienos kitos į tamsą norė- 
damas pažiūrėti, ar jos veikia. 

Pasiunčiau Niutoną į arklidę ir liepiau jam paleisti visus ark- 
lius, išskyrus mano bėrį ir keršą Edvardo kumelę. Reikėjo paleis- 
ti į brūzgynus gyvulius: karves, vištas, žąsis, perlavištes ir visus 
šunis. Lengviau buvo tai pasakyti negu padaryti, aš pats nuėjau 

į vištidę ir atvėriau gardus. Bet paukščiai, spurdėdami, čiauškė- 
dami ir išsigandę, tiesiog susispietė toliausiame kampe. Palikau 
duris atviras, o tuos bukus paukščius — likimo valiai. Visuose 
pastatuose buvo tylu ir viskas užsklęsta, tvyrojo šiurpi tyla. Šy- 
lančiame ore užuodžiau artėjant dūmų debesį. 

Izoliatoriuje degė viena lempa. Ten gulėjo du vyrai, sergantys 
karštlige, palikti vieni savo lovose, ant kėdės tyliai sėdėjo slaugė, 
priešais save ant kelių sudėjusi rankas. 

— Labas vakaras, Elizabeta, - kreipiausi švelniai. 

Bet ji buvo pernelyg išsigandusi, kad atsakytų. Pažiūrėjau, kad 
abu vyrai jaustųsi patogiai ir kad slaugei netrūktų šviežio van- 
dens. Neatrodė, kad sukilėliai gebėtų uždegti stogą. Paglosčiau 
moters galvą ir užpūčiau lempą. 

— Lik čionai, - sušnibždėjau, — tik nebedek jokių žvakių, nė 
lempos. Tu būsi visiškai saugi. 

Ji nieko neatsakė. 

Ir aš, aišku, nebuvau toks tikras, koks dėjausi esąs. 

Edvardas paliko muškietas ir išėjo į miškelį prie apleisto kai- 
mo ieškoti Hekubos ir jos draugų. Ji buvo sužavėta to apatinio 
sijono ir net išdrįso greitosiomis jį pabučiuoti mano akivaizdoje. 
O dabar ir ji dingo. 

— Na, Bari, - ramiai pasakė Edvardas, užmiršęs visas savo 
ligas, - ką mums dabar daryti? Sprukti ar laukti, kada mus pa- 
pjaus ir iškeps? Niutonas dievaži pats vienas plauna vakarienės 
indus. 

Nesu matęs Edvardo tokio ramaus, atsipalaidavusio ir abejingo 
savo likimui. Pasakiau jam, kad geriausia būtų likusią nakties dalį 
stebėti, apsiginklavus muškietomis, ir būti viskam pasirengusiems. 
Jei dvaras atlaikytų naktį, išvykčiau į Montego įlanką sulig pirma 
šviesa. Mudu sėdėjome galinėje verandoje, stebėdami tuos toli- 
mus pragarus ir kaip Trelonio plantacija virsta pelenais. Bet negir- 
dėjome, kad kas nors artintųsi, ir nieko nematėme. 

Kai gruodžio dvidešimt aštuntosios rytą už tų laužų išaušo 
aušra, aš patyliukais pabalnojau savo bėrį ir palinksėjau galva 
atsisveikindamas su Edvardu ir Niutonu. Privalėjau būti su ka- 
riuomene ir gubernatoriumi, nes vos tik Žinia apie maištą pasie- 
kė Kingstoną, iš visų uostų buvo išsiųsta kariuomenė. Nedidelis 
atsargos kariuomenės būrys Šetlvude, be abejonės, jau buvo ap- 
ginkluotas. Nujojau greita risčia dūmų drobulės link, palikęs Ed- 
vardą ir Niutoną vienus toje tuščioje žemėje. 

Buvo aišku, kad maištas suplanuotas iš anksto. Tas kriauklių 
signalas rodė juos surengus protingą sąmokslą. Žinojau, kad vos 
tik išsukęs iš Monpeljė kelio ir pasukęs į raudoną vieškelį, vedantų 
į Montego įlanką, buvau stebimas ir sekamas maištininkų, pa- 
sislėpusių cukrašvendrių laukuose. Staiga priešais mane susūngo 
iš blausios žalumos išnirusių juodų šešėlių būrys, sužvilgo jų trumpi 
kardai. Mano žirgas iš karto atsistojo piestu, tačiau kaipmat buvo 
nuramintas pažįstamo Džesikos balso. Ji suėmė arklį už apynasrio 
ir pažvelgė man tiesiai į akis. Jaunas juodaodis, kurio nepažino- 
jau, pamojavo priešais mane savo mačete ir ėmė tyčiotis: 

— Mes nebebūsime vergai. Mes nebemojuosime kapliais. Nie- 
kas nebeplaks mūsų vytiniais. Mes jau laisvi! Mes jau laisvi! 

Nieko neatsakiau jam. Ką gi galėjau pasakyti? Jų pusėje buvo 
jei ne įstatymas, tai bent teisingumas. Koks beviltiškas orumo ir 
laisvės ilgesys verčia žmogų imtis ginklo prieš savo brolį? Buvo 
išduotas pats jų žmogiškumas. Ir štai dabar jie stovi priešais ma- 
ne, ginkluoti ir pasirengę atkeršyti, spalva už spalvą, kraujas už 
kraują. Mūsų žiaurumo padariniai dabar stovėjo priešais mus. 

Džesika, matyt, perskaitė mano mintis. Ji tvirtai laikė bėrio 
kamanas ir spitrijo man į veidą. 

— Tada eime su mumis, daktare. 

- Aš slaugysiu abiejų pusių sužeistuosius, Džesika. Abiejų pu- 
sių. Ir raginu jus išsaugoti kaip galima daugiau gyvybių. Praras- 
ta gyvybė - vienintelis dalykas, kurio žmogus negali atgauti. 

Stojo tyla, jos draugai dairėsi aplinkui ir tolumon į brėkštantį 
dangų. Mačiau tą didžiulį namą Rouhemptone vis dar tebesto- 
vintųų, tačiau dabar jau girdėjau staugimą ir riksmus tolumoje. 
Džesika skubiai pakėlė ranką, ir sukilėlių būrelis priešais mane 
prasiskyrė. 

Likau vienas ant kelio maišto vidury, mano žirgas sunkiai šno- 
pavo rausvose dulkėse. 

Tokiems kaip šis įvykiams būdinga tai, kad žmogus tik pai- 
niai ir miglotai suvokia, kas gi įvyko. Tą naktį mačiau visą ug- 
nies apimtą peizažą, bet nors ir daug Žmonių praėjo pro mane 
keliu — vieni ginkluoti, kiti bėgte, treti su deglais rankose, trau- 
kiau toliau savo keliais, niekam nesukeldamas abejonių ir ne- 
nukentėdamas. 

Miestas klegėte klegėjo. Gyventojus buvo apėmusi panika. Vie- 
ni bėgo prie laivų ir baimingai veržėsi į jūrą. Vienas vyras pri- 
sikrovė nediduką žvejų laivelį visų pasaulio gėrybių, kiek tik ga- 
lėjo panešti. Luotas apsivertė įlankoje, ir jis nuskendo. Jo kūnas 
po daugelio savaičių buvo atpažintas iš stalo įrankių, paslėptų jo 
kišenėse, tačiau jo kaukolė buvo švariai nugraužta jūros. 

Aš žiūrėjau į tą maištą kaip į neišvengiamą vergijos padarinį. 
Žmonės norėjo to, ko aistringiausiai trokšta kiekvienas pažemin- 
tas ar engiamas vyras bei moteris, - laisvės ir teisės ramiai gy- 
venti savo žemėje. Nėra nė vieno istorijos puslapio, kuriame pa- 
sakojimas apie tironiją nebūtų palydėtas pasipriešinimo ir maiš- 
to istorijos. Viena išprovokuoja kita, kaip kad vėjas sukelia dulkes. 
Regis, mano politinės simpatijos ir sentimentai Montego įlan- 
koje buvo žinomi, nes dusyk buvau apspjautas miestelėnų, kurie 
žinojo, ką darė, ir apkaltintas esąs baltasis negras. 

Maištininkai puolė Monpeljė tik man iš jo išvykus. Turėjau 
pagrindo tikėti, kad tai buvo ne sutapimas. Atsargos kariuome- 
nė, patraukusi aplinkiniu keliu per cukranendrių laukus, susidū- 
rė su jais Monpeljė kieme. Jie prarado visą dieną, nors jiems ir 

pavyko padaryti nuostolių priešui, ir atsitraukė į Montego įlan- 
ką, pasiėmę su savimi Edvardą bei Niutoną. Tada maištas išplito 
kalvose, ir tiršti degančių plantacijų dūmai užtraukė skraiste saulę. 
Visi dvarai palei Didžiosios upės slėnį buvo padegti. Žmonės 
sukilo Vestmorlendo ir Šv. Elžbietos grafystėse. Negalėjai nau- 
dotis keliais iki pat Savanos la Mar, nes jie buvo maištininkų 
rankose. Žodis „laisvė“ skambėjo kiekvieno trumpą kardą lai- 
kančiojo lūpose. 

Po keleto savaičių sužinojome, kad kai kurie vergai liko ištūki- 
mi savo šeimininkams ir gynė jų nuosavybę bei gyvybę. Apskri- 
tai buvo labai nedaug tiesioginių pasikėsinimų į baltuosius. Ži- 
noma, per Kalėdas daugelio plantacijų savininkų bei jų šeimų 
narių nebuvo valdose. Dar daugiau vergų, pristigusių drąsos pri- 
sidėti prie maišto, bet išsigandusių represijų, tiesiog dingo brūz- 
gynuose, pavyzdžiui, Edvardo žmonės. 

Bet visa tai įvyks vėliau. 

Atsargos kariuomenė buvo bejėgė sustabdyti tą dvarų naiki- 
nimą ir plėšimą. Laukdami atvykstant sero Viloubio Kotono ir 
jo kariuomenės mes gynėme miestą kaip įmanydami. Miestelė- 
nai buvo įbauginti gandų apie tolydžio plintančias maištininkų 
žiaurybes bei žudynes. 

Dažniausios žaizdos buvo nudegimai ir mačečių kirčiai. Nu- 
šautieji buvo jau nebereikalingi mano pagalbos. Mes dirbome 
ligoninėje pamainomis, slaugydami žmones, šliaužusius į miestą 
iš visų pusių. Edvardas buvo nusiminęs dėl savo dvaro ateities 
ir dėl to, kad prarado mylimą Hekubą. Jis mirtinai gėrė dar 
keletą dienų. Paskui susikišo už diržo dvi muškietas ir išsvirdu- 
liavo į centrinę gatvę, bet abejoju, kad būtų sugebėjęs iššauti 
tiesiai, jei būtų susidūręs su pašėlusių maištininkų būriu. Niu- 
tonas buvo pagautas religinio įsitikinimo, kad viskas jau pra- 
rasta ir kad į žemę įsėlino šėtonas. Jis kiauras dienas meldėsi 
baptistų koplyčioje, kur mes girdėjome pamokslaujant tą ug- 

ningą juodaodį pamokslininką, kuris, kaip dabar paaiškėjo, buvo 
vienas maišto vadeivų. 

Kariuomenė atvyko iš Kingstono greičiau nei per savaitę. Mes 
stebėjome į uostą įplaukianų karo laivą su jau parengta patranka 
neabejodami dėl to, kaip baigsis šitas smurtingas salos istorijos 
epizodas. 

Tuojau pat buvo išleista proklamacija. 


NEGRAI! 

Jūs paėmėte į rankas ginklą prieš savo šeimininkus. 
Kažkoks nedorėlis pasakė jums, kad Karalius jus išlaisvino. 
Karaliaus vardu atvykau pasakyti jums, kad jus 
SUKLAIDINO. 


Visi, kurie bus rasti susidėję su maištininkais, bus 
PASMERKTI MYRIOP BE GAILESČIO. 


Jums nevalia priešintis Karaliaus kariuomenei. 
Visiems, kurie pasiduos, jei jie nėra įvykdytų padegimų 
vadai ir kurstytojai, bus suteiktas 
JO DIDENYBĖS MALONINGAS ATLEIDIMAS. 


O tiems, kurie ir toliau priešinsis, — 
MIRTIS UŽTIKRINTA. 


Tada maniau ir lig šiolei vis dar manau, kad seras Viloubis 
Kotonas buvo širdingas ir šviesus žmogus. Tačiau tose žemėse 
galiojo kariniai įstatymai, ir mes nepaisėme atsargos kariuome- 
nės įtūžio. Kariai, įžengę į suniokotus rusenančius laukus, daž- 
niausiai nušaudavo pirmus sutiktus juodukus, neatsižvelgdami į 
jų istoriją ar ketinimus. Visi juodukai buvo potencialūs maišti- 
ninkai ir užsitarnavo mirti, kad tuo būtų parodytas pavyzdys 
kitiems. Tuose dvaruose, kuriuose maištas kilo pirmiausia, buvo 

imtasi žiauriausio plakimo ir neatidėliotinų egzekucijų, dažniau- 
siai be jokio teismo. O kai antrą sausio savaitę sugrįžau į Mon- 
peljė, radau lervomis apėjusius lavonus tų dviejų vyrų, kuriuos 
palikau bejėgius ligoninėje. Abiem jiems, aiškiai per sunkiems 
ligoniams, kad galėtų pajudėti, buvo iš arti šauta į galvą. Eliza- 
betos kūnas gulėjo netoliese krūmuose. Ji akivaizdžiai mėgino 
pabėgti, nes jai buvo du kartus šauta į nugarą. 

Edvardas tūžmingu veidu, bet visas pilkas nužirgliojo pareikšti 
protesto vyriausiajam karininkui dėl šito paiko barbariškumo. 
Tačiau kiti baltieji buvo abejingi jo pasakojimui ir tam, ką manė 
esant klaidinga tūžmastim. Visi juodieji buvo potencialūs maiš- 
tininkai. Ir jie to nusipelnė. 

Kai mudu su Niutonu kasėme kapo duobes tiems nelaimin- 
giems nužudytiesiems ligoninėje, mus nustebino krūva išsigan- 
dusių juodų veidų, spoksančių pro kapinių tvoros viršų. Tai bu- 
vo Edvardo vergai, kurių didžiuma pabėgo gruodžio dvidešimt 
septintosios naktį ir tik dabar išdrįso grįžu. 

Monpeljė buvo apiplėštas ir visi jo sandėliai apkraustyti. Na- 
muose neliko nė šukės porceliano, ir visos lovos buvo nuvilktos. 
Bet pastatai stovėjo kur stovėję ir naminiai paukščiai, buvę tokie 
baikštūs tą pirmą maišto naktų, dabar jau grįžo į kiemą, godžiai 
cypsėdami ir lesiodami grūdų liekanas, paliktas grobstytojų. Ža- 
la buvo milžiniška, tačiau namas tebestovėjo ir grįžtantys vergai 
vėl kibo į darbą, daugiausia tylomis ir neprarasdami budrumo. 
Nežinau, kiek jų išėjo su maištininkais, ir to neklausiau. Kaip ir 
Edvardas. Vienas vergas atėjo papasakoti istorijų ir siūlėsi iš- 
duoti vardus, tikėdamasis taip įgyti malonę ar gauti atpildą. Ed- 
vardas nieko nelaukdamas nuspyrė jį nuo laiptų. Nesiklausė jis ir 
namų merginų plepalų ar įskundimų. Bet kai kurie vergai negrį- 
žo. Edvardas niekada nebepamatė Hekubos. Manau, kad ji atsi- 
dūrė tarp vergių, kurios buvo nušautos ir palaidotos po balto- 
mis kalkėmis viename iš daugelio tų apylinkių masinių kapų, nes 

dauguma lavonų liko neatpažinti. Ir jų žūties aplinkybės taip ir 
nebuvo ištirtos. Dar daug savaičių Monpeljė dvare nebuvo gir- 
dėti dainuojant. 

Bet aš vėl išvydau Džesiką. Karo teismas buvo beviltiškas 
dalykas, sukurptas paskubomis, o teismo pareigūnai taip troš- 
ko kuo greičiau likviduoti neramumų kurstytojus, kad šitų ne- 
kaltumas ar kaltė buvo visai nesvarbūs. Kartais pakakdavo, kad 
kuris nors vergas, priklausantis maištaujantiems dvarams, bent 
kartą pareikštų norą būti laisvas arba turėti savo žemės, ir jis 
jau būdavo pasmerktas myriop. Prasižengimas, už kurį taikos 
metu būdavo baudžiama dešimčia kirčių, dabar kainavo kartu- 
ves. Ir kartuvės ilgai stovėjo priešais teismo rūmus Montego 
įlankoje. 

Trys ar keturi vyrai buvo pakarti ir liko kaboti, O jūros vėjas 
palengva siūbavo jų kūnus. Juos nukabino tik tuomet, kai bude- 
lis turėjo naujų aukų jiems pakeisti. Lavonų krūva būdavo palie- 
kama aikštėje pro šalį bidzenantiems šunims apuostinėti, kol su- 
temus pasirodydavo manufaktūros juodukai ir išveždavo juos 
vežimais į bendrą duobę, į kurią jie būdavo atsainiai sametami 
be jokių maldų ar ašarų. Aš prižiūrėjau tų baisių griovių kasimą 
ir nurodydavau, kaip giliai jie privalo būti iškasti, kad Montego 
įlankos gyventojams negrėstų užkrato pavojus. 

Buvo pakarta daugiau kaip trys šimtai vyrų. 

Bet kartais maištininkai būdavo grąžinami į dvarus, iš kurių 
jie buvo pabėgę, ir ten, stebint kerštingiems prižiūrėtojams, 
konstebliams bei kariškiams, jiems būdavo įvykdoma egzeku- 
cija tarp buvusių jų šeimininkų turto ir galios griuvėsių. Buvau 
daugelio tokių egzekucijų liudytojas, ir man darė didelį įspūdį 
ta šalta drąsa, su kuria maištininkai eidavo į savo lemtį. Dauge- 
lis ją buvo tikintys ir mirdavo įsitikinę savo bylos teisingumu 
bei tuo, kad bus nukankinti kaip tikrojo Dievo tarnai. Tas bal- 
tas pasmerktųjų kepuraites jie dėvėjo išdidžiai, lyg kankinio vai- 

niką. Joks nusikaltėlis neina į kartuves be baimės. Bet šitie vy- 
rai ėjo. Jie tikėjo užsitarnavę teisę Mirti tauriai toje kovoje dėl 
laisvės. 

Būtent vienoje tų plantacijų, kuriose buvo vykdoma egzeku- 
cija, ir mačiau Džesiką paskutinį kartą. To dvaro juodaodžiai 
buvo suvaryti į kiemą paliudyti pražūties, laukiančios visų tų, 
kurie surengė sąmokslą. Egzekucija iš tikrųjų buvo labai primi- 
tyvi. Visi pasmerktieji surištomis rankomis bei kojomis ir su kil- 
pa ant kaklo buvo pritvirtinti prie lentos, uždėtos ant dviejų sta- 
tinių. Paskui lentą nuspirdavo ir, kūnams pradėjus trūkčioti bei 
grumtis, vienas kareivių praeidavo tarp jų, kietai suverždamas 
kilpą ir perlauždamas vyrui kaklą. Jei šitai nepadėdavo ir belais- 
vis vis dar virpėdamas rangydavosi virvės gale, kitas vyras paim- 
davo už kojų ir stipriai trūkteldavo. Taip jie mirdavo. Tai buvo 
lėtas vyksmas, ir aš dažnai norėdavau, kad čia stovėtų įspūdingai 
greita giljotina. 

Būtent per tokią egzekuciją, surengtą kaimyniniame dvare, 
vergų, priverstų ją stebėti, minioje pamačiau Džesiką. Neatpa- 
Žinau to jauno vyro, kuris turėjo mirti. Jis stovėjo tiesus, iškė- 
lęs galvą, kol buvo skaitomas nuosprendis. Ji buvo ebojų mo- 
teris, nenuleidžianti nuo jo akių, prie jos stovėjo vyresnioji ir 
vienintelė likusi gyva duktė. Nuo maišto pradžios niekas jų ne- 
matė Monpeljė, ir jos buvo paskelbtos dingusiomis juodaodė- 
mis. Mačiau, kaip ji užsidengė burną rankomis, kai iš po vyro 
buvo išspirta lenta. Išskyrus tylų atodūsį, atsklidusį iš stebin- 
čios minios, nepasigirdo jokio garso. Mirties laukiantys vyrai 
retai kada prabildavo ar sušukdavo, o garsi rauda būdavo bau- 
džiama nuplakimu. 

Negalėjau atitraukti akių nuo Džesikos. Jos akys išvirto, kai 
išsitempusi ji palinko priekin. Duktė kiečiau suspaudė jos ran- 
ką. Pasekiau jos žvilgsnį iki to linguojančio kūno ir galiausiai 
prisiminiau jį. Mes nebebūsime vergai. Mes nebemojuosime 

kapliais. Niekas nebeplaks mūsų vytiniais. Mes jau laisvi! Mes 
jau laisvi! 

Džesika pakėlė akis aukštyn. Mudu atpažinom vienas kitą. Nė 
vienas mudviejų to neparodė. Kai vėl pažvelgiau į besiskirstan- 
čią minią, jos jau nebebuvo. 


k 


Kas yra laisvė? Kas yra laisvas? Po emancipacijos cukraus rinkos 
nuosmukis lėmė daugelio plantacijų savininkų bankrotą ir bu- 
vusių jų vergų skurdą bei nepriteklius. Dabar jie privalo mokėti 
nuomą už savo žemę, iš kurios gyvena, ir tos nuomos rinkėjai — 
labiausiai nekenčiami žmonės. Juodaodžiai mano, kad žemė, kurią 
dirbo jų tėvai, teisėtai priklauso jiems. Kai kuriuose dvaruose 
daugelis jų atsisakė mokėti, ir antstoliai konfiskavo jų gyvulius. 
Jų atlyginimas dažniausiai apgailėtinai menkas. Sunkiais laikais 
žmonės badauja. Ateitis man aiški ne visada, bet aš neabejoju, 
kad šitoje kolonijoje vėl įsidegs dar didesnis maištas ir baigsis 
nepataisomu nuosmukiu. Mes pamatysime sugrįžtant žudynių 
metą ir korimo medį. Perskaitęs tokio žymaus filosofo, kaip To- 
mas Karlailas, žodžius, esą juododžiai - žemesnė rasė, neverta 
savo laisvės, abejoju, ar galėsiu kada sugrįžti į Angliją. Visos tos 
naktys ir tie metai, praleisti didžių vėjų ir raudonų dulkių saloje, 
įtikino mane, koks teisus buvo Fransiskas, tikėjęs neatimamo- 
mis, nekintančiomis žmogaus teisėmis. 

Edvardas mirė nuo besaikio gėrimo prieš metus ar dvejus. Jis 
tolydžio grimzdo į butelį, ir jo bendrija tapo nebepakenčiama. 
Jis vis dar skaitydavo balsu poeziją, tačiau ji būdavo prikaišiota 
girto Žmogaus svaičiojimų. Jis palaidotas tose pačiose Monpeljė 
kapinėse, kur mudu su Niutonu palikome ilsėtis nužudytąsias 
atsargos kariuomenės aukas. Hekubos įpėdinė išvarė Niutoną ir 
labai sėkmingai tvarkė ūkį su didele nauda sau. Tegu šeiminin- 
kas ir mirė vargšas, ji nesirengia sekti jo pėdomis. Ir nesekė. Kai 

mačiau tuos namus paskutinį kartą, pakeliamieji langai korido- 
riaus gale buvo sulaužyti ir išdaužyti, ir lietus išmušė dėmėmis 
tapetus bei paveikslus. 

Niukaslio stotis, kurioje aš dabar gyvenu, klestėte klesti, ir juo 
senesnis darausi, juo man sunkiau ištverti tą drėgną žemumų 
karštį. Nupirkau geros žemės Mėlynuosiuose kalnuose Eibrahe- 
mui ir jo šeimynai, kad galėtų išeiti į poilsį ir gyventi ramiai bei 
patogiai. Mudu kartu pasirašėme tuos dokumentus, ir aš patvir- 
tinau netvirtą Eibrahemo parašą savo inicialais. Jis taip ir neiš- 
moko skaityti nei rašyti, tačiau mudu savaitę mokėmės rašyti jo 
ženklą, kad jam nereiktų gėdytis notaro kabinete. 

Nuo to laiko Eibrahemas sėkmingai augina indiškas kanapes, 
kurios labai paplito tarp plantacijos darbininkų. Aš ir pats jų 
pamėginau, tačiau migdomasis jų poveikis man buvo nepagei- 
dautinas. Paprastas tabakas didina mano budrumą, taip jis veikė 
ir visą šią ilgą naktį. 

Nebematau jonvabalių, spindinčių krūmuose. Verandos tu- 
rėklų kontūrai blizga ryškiau drėgnoje vėsoje. Mano švarkas nu- 
karęs man už nugaros iki grindų plytelių, ir mano kaulai persmelk- 
ti senumo bei šalčio. Girdžiu tyliai šiugždant šunis lauko pašiū- 
rėse. Psichė ramiai sau miega savo senam krepšy prie mano kojų. 
Šviesa lauke staiga skubiai virsta iš juodos tamsiai mėlyna, ir aš 
vėl uždegu žvakę. Vienišas paukštis suklykia prieblandoje. Paimu 
į rankas laišką, kuris padėjo greičiau prabėgti tai nesibaigiančiai 
prisiminimų nakčiai. 

ŠEŠTA DALIS 


Alisa Džouns 


Linkolnšyras, 1885 metų liepos 22-oji 
Mano brangiausias Džeimsai! 


Nesu dosniai atsilyginusi tau už tai, kad neleidai sau manęs pa- 
miršti, gal dabar atsigriebsiu? Bet išsaugojau visus ligi vieno ta- 
vo rašytus laiškus. Visi jie sudatuoti, sudėti eilės tvarka ir suvy- 
nioti į dailų audeklą. Ištisos krūvos! Kai kurių iš tų mylinčių ir 
piktų, kuriuos tu parašei pačioje pradžioje, jau liko tik skutai 
nuo amžiaus ir nuolatinio skaitymo. Du iš jų užsakiau sutvarkyti 
muziejaus restauratoriams. Juos prikabino prie džiuto pagrindo 
plonomis kilpelėmis, ir dabar jie gali būti perlenkti tik vieną kar- 
tą. Aišku, visi jie užrakinti mano rašomajame stale, ir aš laikau 
juos vienu brangiausių savo turtų: garsiojo daktaro Bario meilės 
laiškai! Tačiau aš niekada su jais neišsiskirsiu. Nebent mane už- 
griūtų nepaprastai sunkūs laikai. 

Kodėl taip susierzini išgirdęs apie mano sėkmę? Aš visada 
mielai klausydavausi apie tavąją ir reaguodavau į tas naujie- 
nas šaltakraujiškai, geraširdiškai ir ne be šiokio tokio pasidi- 
džiavimo. Juk pažinojau tave, kai tu buvai tik sumanus mažy- 

lis, rodės, nė nesulauksiantis dvidešimties metų. Ir, būkime 
teisingi, be mano dažno padrąsinimo gal to ir nebūtų atsiti- 
kę. Vis dar prisimenu tas vasaras, kurias praleidome drauge, 
kai tu išmokei mane skaityti. Bet jos man buvo tik pradžia. 
Tada buvau dar niekas. Niekas apie mane nežinojo. Na, o da- 
bar jau žino. 

Tu išvykęs trisdešimt metų, Džeimsai. Tui panašus į amžinąjį 
žydą. Bet niekas nevertė tavęs išvykti. Ir jau tikrai ne aš. Tu nesi 
prakeiktas. Dabar gali pargrįžti namo. Kodėl gi tu negrįžti? 

Aš pasitraukiau iš scenos jau oficialiai. Negali amžiais išdi- 
džiai vaikštinėti vilkėdama berniuko drabužiais. Ir nors neprisi- 
pažįstu to niekam, tik tau, mano balsas jau nebe toks, koks bu- 
vo. Suvaidinau keletą audringai sutiktų atsisveikinimo spektak- 
lių, viename apsilankė pati jaunoji karalienė. Sulaukiau be galo 
malonių atsiliepimų visuose laikraščiuose, vienas, ypač Žavus, pa- 
sirašytas paties pono Dikenso. Jis sakė, kad aš tokia pati tyra, 
žavinga kaip mano reputacija ir kad jam nereikėję įsivaizduoti, 
kas aš buvau, nes štai aš tokia, kokia esu! Ar kažką panašaus. Ar 
žinojai, kad jis be galo domisi teatru ir net norėjo susieti su juo 
savo gyvenimą? Tačiau tądien susirgo. Ar ne liūdna? Įsivaizduo- 
ju save vaidinant greta jo. Jis tiesiog kvapą gniaužiantis skaityto- 
jas. Na, jo malonūs žodžiai užima garbingą vietą mano Prisimi- 
nimų knygoje, drauge su džiovintomis Adolfo rožėmis. Pirmo- 
siomis, kurias jis man padovanojo. 

Vargšas mano Adolfas mirė. Manau, kad tu to nežinai. Apie 
tai buvo rašoma visuose laikraščiuose. Jo laidotuvės buvo labai 
gražios, dalyvavau jose, sėdėjau pirmoji už šeimos narių. Buvau 
be galo santūri. Bet jo sesuo priėjo prie manęs, pabučiavo, pa- 
spaudė ranką. Žurnalistai turėjo įžūlumo nusistebėti, kas dabar 
bus su Žaviąja ponia Džouns. Tarytum būčiau išmesta į gatvę! 
Niekad nebūčiau leidusi Adolfui ilsėtis ramybėje, jei jis nebūtų 
palikęs manęs puikiai aprūpintos ir be rūpesčių. Turiu namą — 

žinoma, padovanotą - ir gražią rentą. Bet negaliu nieko neveik- 
ti. Toks gyvenimas — ne man. 

Turiu naują profesiją. Papasakosiu tau apie ją taip, kad ne- 
apstulbinčiau ir kad tu nemėgintum manęs nutraukti. 

Tapau garsiu ir madingų mediumu. Nedarau to kam pakliu- 
vo. Bet turiu nuolatinių klientų, visi jie labai garbūs žmonės, o 
kai kurie — iš pačios aukštuomenės grietinėlės. Pajutau tai savyje 
Adolfui mirus. Labai norėjau su juo bendrauti. Juk mudu turė- 
jome tiek bendra praeityje. Mirtis nebūtinai turi būti visa ko 
pabaiga. Ji pabaiga tik tuomet, kai tu to nori. Ir jeigu aš jaučiau- 
si labai vieniša bei nuliūdusi, vadinasi, ir kitiems būna taip pat. 
Atsargiai paklausinėjau to turtingų našlių. Viena tokia vargšelė 
neteko savo berniuko, susirgusio raupais, ir dvejus metus ėjo iš 
proto. Ji norėjo Žinoti tik viena — kad jos vaikas saugus ir laimin- 
gas. Kas gi čia bloga bent truputėlį nuraminti tą moteriškę? Juk 
jei dvimečiai negali patekti į rojų, tai ir mums belieka nedaug 
vilties. Tad aš juk negaliu pakenkti, tiesa? Aš tiktai atveriu Dan- 
gaus vartus, tik praveriu plyšelį. 

Aš visada puikiai mokėjau kalbėti vaikišku balsu. Kartais jau- 
čiu, kad kažkas kalba pasinaudodamas manim kaip ruporu. Jei- 
gu pataikau nuotaiką. Aš neimu nustatyto atlygio, nieko tokio 
vulgaraus ir pirkliško. Aš tik mielai priimu aukas. Darosi truputį 
nejauku pamačius, kiek žmonės pasirengę paaukoti. Lyg būčiau 
įsitraukusi į ilgą ir pelningą vaidinimą. Visada suteikdavau pasi- 
tenkinimo savo auditorijai. Niekas nepasakys, kad taip nebuvo. 
Jie nulipa mano plačiais laiptais patenkinti ir paguosti. Aš jiems 
sugrąžinu tikėjimą. 

Nenutuokiu, kas dedasi anapus kapo. Kaip ir tu, Džeimsai, 
kad ir koks madingas ateistas būtum. Iš tikrųjų labai jau stulbi- 
nantis dalykas. Bet jeigu mano darbas padeda kitiems patikėti, 
kad viskas bus gerai, bei numaldo jų liūdesį ir baimes, tai nema- 
tau čia nieko bloga. 

Žinoma, turiu visus įrenginius. Sukeliu vėjus bei šviesas ir iš- 
šaukiu balsus. Net karščio pritvinkusiuose kambariuose su užuo- 
laidomis efektai gali būti stulbinantys. Ir stalelis visada puikiai 
šokinėja, kai mylimieji atsako į šaukimą iš anapus. Tos smulk- 
menos labai svarbios. Jos nuteikia laukiančius klientus pakiliai. 
Aš noriu, kad juos kankintų nežinia belaukiant, kai jie jau pasi- 
rengę priimti žinią. Kokia bus ta Žinia, nėra labai svarbu, svarbu 
tik tai, kad jie kalbėjo iš anapus. Niekad neleidžiu dienos šviesai 
prasismelkti į kambarį, kuriame vyksta mano seansai, O tarnaitė 
atsako už suplėkusį rožių žiedlapių kvapą. Toji maža svetainė 
viršuje — puiki scena mano vaidinimams. Iš pagarbos klientams 
aš visad vilkiu juodais nėriniais. 

Aišku, aš reikalauju, kad klientai man kuo smulkiau papasa- 
kotų apie tuos mylimuosius, iškeliavusius anapus, per mūsų pir- 
mą pasimatymą. Aš visada viską išsiteirauju. Kartais net pama- 
nau, kad šitai jiems kur kas labiau į naudą nei bet kas kita - išlieti 
visa tai kam nors užjaučiančiam ir man pasisakyti, kokie kalti jie 
jaučiasi. Kodėl žmonės visad jaučiasi kalti, kad gyvena, kitiems 
mirus? Juk save smerkti nėra reikalo, nebent esi žudikas. 

Aš neturiu galios savižudžiams. 

Ar Žinai, kad vargšas mano Heidonas buvo vienas tų nelai- 
mėlių? Tau jis atrodė nepakenčiamas. "Taigi tasai visų apleistas 
padaras galiausiai irgi priėjo prie tavo nuomonės ir jau nebe- 
galėjo pakęsti savo paties draugijos. Iššovė sau į smilkinį prie- 
šais nebaigtą Alfredo portretą. Ak, mano brangusis Džeim- 
sai, tai buvo baisu. Aš vaidinau teatre Kju, tad buvau išvykus: 
iš Londono. Buvo labai karšta, ir jį kankino nemiga. Jo paro- 
da nesulaukė pasisekimo ir visi jo reikalai labai pašlijo. Jis at- 
siuntė man nevilties kupiną laišką, prašydamas finansinės pa- 
galbos. Ką aš galėjau padaryti? Aš pasiunčiau jam penkiasde- 
šimties svarų vekselį atgaliniu paštu. Bet ir penki šimtai svarų 
nebūtų išgelbėję Heidono nuo skolų. Jo poreikiai buvo beri- 

biai. Tuomet jis jau turėjo žmoną ir vaikų, jie nieko neveikė, 
tiktai sėdėjo rajūs kaip pelikaniukai, o Heidonas nėrėsi iš kai- 
lio tapydamas dar vieną nemadingą istorinę baisenybę, iš ku- 
rios neišspausi nė lašo kraujo. Ir nė skatiko. Tai buvo prieš 
trylika metų. Jis nuėjo į Rivjero parduotuvę Oksfordo gatvė- 
je ir nusipirko pistoletą. Sutvarkė studiją ir parašė daugybę 
atsisveikinimo laiškų saviškiams. 

Paskui užrašė paskutines savo mintis ir nusišovė. Vargšas ne- 
laimingas žmogelis. Jam neužteko pinigų nusipirkti deramam 
ginklui, ir kulka atšoko nuo kaukolės, palikusi baisią žaizdą. Ta- 
da tas malbeureux* nusvirduliavo iki stalo su dažais, čiupo skus- 
tuvą ir persirėžė gerklę, krauju užliedamas Alfredo portretą. Taip 
jis ir mirė. Jį rado duktė, atėjusi į studiją vidurdienį. 

Aišku, aš buvau viena pirmųjų, pasirašiusių aukoti našlei ir 
našlaičiams. Jo žmona Merė buvo kvaila, paprasta moteris. Mi- 
ręs jis pasirūpino ja kur kas geriau nei būdamas gyvas. Ji davė 
man atminimui paskutinį jo dienoraščio sąsiuvinį. Ji negalėjo 
prisiversti jo perskaityti, nes jis visada stengdavosi būti su ja links- 
mas. Ir iš tiesų, skaitant tą dienoraštį, suima begalinis liūdesys. 
Jam kaip tik sukako šešiasdešimt metų. Vos du mėnesiai prieš 
tai, kai taip nešvariai save pribaigė, jis rašė: „Dabartinė mano 
padėtis kur kas pavojingesnė nei tuomet, kai aš prieš trisdešimt 
trejus metus pradėjau Saliamoną.“ 

Vargšelis Heidonas. Mane vis dar liūdina jo likimas. Paskuti- 
nis įrašas jo dienoraštyje baigiasi šitaip: 

Teatleidžia man - Dievas - Amen 
B. R. Heidono 
Galas. 
Nebekankink manęs ilgiau kalėjime atšiauriojo pasaulio — Lyras 
Galas. 


* Nelaimingasis - pranc. 

Jis visa tai surašė kaip ant antkapinio paminklo! Aš nusikopi- 
javau tai nuo originalo. Ir net citata netiksli. Kai vaidinu Korde- 
liją, ties ta vieta jau visada griūvu nuo kojų, nebetenku jėgų, 
perukas su kasomis gailiai užsmunka man ant veido. Bet vis dar 
esu scenoje ir tas eilutes išsako Kentas. Jos turi skambėti šitaip: 


Nevargink 

Jo sielos. Leisk ramiai užgesti jam. 
Tasai, kurs myli jį bent truputėlį, 
Kankinti j0 ilgiau nepanorės 
Kalėjime atšiauriojo pasaulio. * 


Heidonas nesugebėdavo atlikti nieko tiksliai. Net savo atsisvei- 
kinimo laiško neparašė taip, kaip reikia. Jis buvo apgailėtinas, 
Džeimsai, ir jo mirtis stipriai mane paveikė. Merė gyveno iki 
1854 metų. Ji mirė ramiai, nejausdama nepritekliaus, gaudama 
valstybės pensiją. Bet tai be galo liūdna istorija. 

Nenorėčiau, kad tu taip mirtum, mano meile, apimtas nevil- 
ties, vienišas tarp svetimų žmonių. Tu išvykęs jau trisdešimt me- 
tų, Džeimsai. Trisdešimt metų - pakankamai ilgas laiko tarpas 
šiauštis. Nes tu neatleidai man, kad atsisakiau tekėti už tavęs. 
Bet aš juk tesėjau savo žodį, ar ne? Niekada nebuvau ištekėjusi 
už nieko kito, nors ir turėjau visokių reikalų su savo dosniu glo- 
bėju. O dabar aš nepriklausoma moteris, pone. Ir pakankamai 
turtinga. 

Grįžk namo, Džeimsai. Trisdešimt metų — pakankamai ilgas 
laikas klajoti po pasaulį. Matai, kiek prirašiau, kol priėjau prie 
reikalo. Tai mano paprastas prašymas. Aš visada tave mylėjau. 
Niekada nebuvau tavęs pamiršusi. Dabar mes jau senukai, nu- 
gyvenę savo gyvenimą. Sugrįžk namo, pas mane. Mano liemuo 
nebe toks plonas, koks buvo, ir mano žingsnis nebe toks greitas, 


* A. Churgino vertimas. 

bet kai trupuų pasistengiu, mano plaukai būna tokie pat juodi 
kaip ir anksčiau, ir pamatysi, kad aš ne taip jau ir pasikeičiau. 
Parašyk tiesiai šviesiai, Džeimsai. Ir pasakyk, kad grįžti namo. 


Lieku tavo mylinti draugė, 
Alisa Džouns 


k 


Pradėjau remontuoti namą. Stogas buvo sveikas, bet nuominin- 
kai ne itin sumodernino virtuvę. Ji buvo vis dar tokia pati niekam 
tikusi duobė kaip ir tuomet, kai mirė mano dėdė. Sienos buvo 
švariai nuplautos, tačiau didžiuliai lopai buvo pajuodavę ir luposi, 
sakytum, šitoje tarnų buveinėje dažnai kildavo gaisras. Podėlis ir 
indų plovykla buvo apėję žiurkėmis ir dvokė. Liepiau juos išgriauti. 
Drauge su manimi įsikėlė kariauna darbininkų, aš prižiūrėjau juos 
diena po dienos, išsakydavau savo sprendimus ir trukdydavau jiems 
vagiliauti, o tai labai jau būdinga Londono statyboms. Visi kai- 
mynai atėjo pasveikinti manęs, patenkinti, kad šeimininkas grįžo. 
Psichė urzgė ant visų iš eilės. Per šiuek metų gatvė neatpažįstamai 
pasikeitė į gerąją pusę. Nebeliko nuomojamų patalpų ir vaikų šut- 
vių. Mano šaligatvio pusėje lygiais tarpais buvo pasodintos liepos, 
tad senoji Bario svetainė, kambarys, kuriame kitados puikavosi 
garsioji Pandora, žvelgė į žalumos jūrą. 

Iškirtau sodo gervuoges, iškapojau ir sudeginau jų šaknis. Di- 
džiosios guobos, jau užgožusios ilgą į arklides vedančią alėją, 
buvo beregint dailiai apgenėtos. Viena jų jau supuvo ir ją reikėjo 
nukirsti, paklojus nemažą sumą pinigų. Pirmaisiais metais pa- 
siekti ko nors ypatinga nepavyko, be patarimų iš šalies buvau 
labai jau prastas sodininkas. Bet vos vidaus perstatymas priartė- 
jo prie apmušalų rinkimo stadijos ir mūrininkų darbo įrankiai 
dingo iš daržo, iškart pasodinau daugybę visokiausių krūmų ir 
svogūnėlių. Taip pasireiškė mano tikėjimas būsimu pavasariu. 

Namuose nebuvo jokių baldų nei užuolaidų, tad nakvodavau 
viršutiniuose kambariuose po pat palėpe, mažoje žygio lovoje, 
su pačiais menkiausiais patogumais, nepaisydamas trikdančio va- 
saros karščio ir apačioje vykstančių darbų keliamų dulkių. Jau- 
čiausi labai laimingas. Su niekuo nesimatydavau. Visi mano pa- 
žįstami buvo kaime, o dauguma teatrų — uždaryti. Londonas 
išliejo savo turinį į kaimą visam vasaros sezonui, ir aš tuo pasi- 
naudojau, kad ramiai įsikurčiau. 

Pirmąją rugsėjo savaitę vienas kitas kambarys jau artėjo prie 
pabaigos, nors keista sofa ir ąžuolinis stalas, kurių užsigeidžiau, 
atrodė it maži laiveliai, pasiklydę nuobliuotų lentų jūroje. 

Kai ji paskambino, aš vaikščiojau po parką. 

Susijaudinusi tarnaitė isteriškai šaukė mane. Kai įžengiau vi- 
dun, prišoko prie manęs koridoriuje. Ji nesanti tikra, negalinti 
būti tikra, bet ta ponia paliko vizitinę kortelę. Ir ji dirstelėjo į ją 
vogčia. Taip ir buvo. Tai buvo ji. Garsioji, gražioji, legendinė 
ponia Džouns. 

— Ak, tokia ledi, pone, tikra ledi. Ir tokia grakšti. Ir tokia graži. 

Tau pavyko, Alisa. Tu savo pasiekei. Tapai respektabili. 

— Ir ji visai nesivaržė, pone. Buvo labai kategoriška. Pasakė, 
kad vos tik gavęs jos kortelę turit iškart pas ją nuvykti. Nesvar- 
bu, kokiu dienos metu, pone. Manau, pasielgiau teisingai pasa- 
kydama, kad jūsų nėra namie. Juk jūsų ir nebuvo. Bet ji pareika- 
lavo, kad leisčiau apžiūrėti visą namą. Jūsų kambarių neparo- 
džiau, nes jūs juos laikot užrakintus. Bet vis dėlto ji pamėgino 
atidaryti duris ir apžiūrėjo visa kita. Jai labai patiko nauja virtu- 
vė. Ji tikra ledi, bet žino, kas yra kas. Ar teisingai pasielgiau, 
pone? 

Aš paplekšnojau Džesei per ranką. 

— Taip, brangioji. Aišku, teisingai. Nereikia priešintis poniai 
Džouns, kai ji ko nors užsimano. Ir aš labai džiaugiuosi, kad ji 
apžiūrėjo namus. 

Ak Alisa. Tu atsidavei prisiminimams. Šie namai šį tą reiškia ir 
tau. Džiaugiuosi tai girdėdamas. Ką gi, nors ir esu pavargęs, 
privalau išsikviesti taksi ir nedelsdamas važiuoti pas tave, kaip 
koks jaunas įsimylėjėlis. Dabar tu jau sena ponia. Bet aš vis dar 
regiu tave, tavo žingsniai vis dar tvirti, kulkšnys grakščios kaip 
kitados, tavo sceninis veidas tobulai nugrimuotas, jis užkariauja 
gatves, kuriomis tu eini. Ak, Alisa. 

Pažvelgiu į kortelę: jos vardas išvedžiotas įmantriais užraitais, 
o adresas labai jau geras. Bet aš jau Žinau tą namą. Aš pravažiuo- 
ju pro jį bent du kartus per dieną tikėdamasis išvysti uždegtas 
šviesas. Net tarnai, aiškiai pripratę būti papirkinėjami siekiant 
išgauti ką nors apie šeimininkę, sakosi nežiną, kada ji pargrįš, 
bet tikrai ne anksčiau kaip mėnesio gale. Ji paankstino trimis 
savaitėmis. Mažiausiai trimis savaitėmis. 

Linguodamas, atsirėmęs į išmuštas taksi dureles, lekiu gatvė- 
mis nusiraminimui maigydamas Psichę, tikėdamasis, kad tai ne 
sutapimas, kad ji išgirdo gandus, jog aš grįžau, ir iš karto leidosi 
į miestą — traukiniu, be tarnaičių ir be bagažo. 

Bet, regis, ji buvo pasiuntusi žinią, kad grįžta. Dulkini apdan- 
galai nuimti, lempos švyti, koridoriuje kvepia neseniai skintos 
gėlės, laiptinėse sujudimas, židinyje pilna kankorėžių, traškan- 
čių tą vėjuotą drėgną naktį. Ji namie. Ji viena. Ji manęs laukia ir 
privalau užkopti pas ją laiptais nedelsdamas. Psichė sprunka man 
iš po kojų. Lūkuriuoju ant slenksčio, man už nugaros — visas 
mano gyvenimas. 

Nesitikėjau tokios vulgarios prabangos. Ji sėdi lyg Rytų kara- 
lienė tarp stiklo ir aukso gausybės. Visi paviršiai — iš marmuro, 
inkrustuoti, nupoliruoti, brangūs, įmantrūs. O ir pati ponia žvilga 
šilko ir brangakmenių pertekliumi. Ji turtinga. Visos tos sunkios 
apyrankės, kaklo vėrinys, auskarai rodo ją esant turtingą. Net 
nuostabu, kaip dusliai jos atlasinės šlepetės dunksi į grindis. Psi- 
chė paslysta ant parketo, saugiai pasiekia Aladino kilimą ir apimta 

nevilties dairosi aplinkui į savo atspindžius. Regiu save, atsikar- 
tojantį iki begalybės, dviejuose vienas priešais kitą stovinčiuose 
ampyro stiliaus veidrodžiuose. Man per skruostus perbraukia gė- 
lių ir povo plunksnų puokštė. Siluetų eilė perlais puošto sidabro 
rėmeliuose išsirikiavusi palei sieną greta marmurinės židinio ko- 
lonos, ir vėl regiu save, tarp jų išsiskiriantųų, mano juodas profilis 
pagautas kaip susitraukusi galva. Visi paviršiai pernelyg apkrau- 
ti teatrališka tuštybe. Negaliu susikaupti. Negaliu suvokti nuo- 
tolių. Alisa pasilaidojo po brangių daiktų kalnu. Būtent to ji vi- 
sada ir geidė. O štai ir ji. Tarp savo turtų. 

Jos rankos — mano rankoje. 

Ji mane bučiuoja. 

Ji tempia mane atsisėsti ant sofos šalia jos. 

Psichė loja prie mūsų kojų. 

Mudu žiūrime vienas kitam į akis. 

Ji nė trupučio nepasikeitė. 

— Džeimsai, liepk tam bjauriam šuniui nutlt. 

Tai pirmi Žodžiai, kuriuos ji ištaria, taisydamasi žalių ir auksi- 
nių šilkų armadą. 

— Šššššš, Psiche. Eikš čionai. 

Psichė užšoka ant sofos ir pavydžiai atsitupia tarp mūsų. 

— Tik ne ant mano suknios, - užriaumoja Alisa. Visi susikei- 
čiame vietomis. — Tu begėdis. Ketinu atleisti tave iš savo meilu- 
Žių. Esi čia jau nuo rugpjūčio vidurio ir neparašei man nė žode- 
lio. Puikiai žinojai, kur aš. Turi mano adresą Linkolnšyre. Aš 
visiškai netyčia sužinojau, kad sugrįžai. Kažkoks paikas studen- 
tas pasakė man, kad tu Londone, ir paklausė, ar tie gandai teisy- 
bė. Esą kitados mus siejo romantiškas ryšys. Vos nenustūmiau 
jo nuo laiptų. Net nežinau, kas supykino mane labiau - įžūlios 
jo insinuacijos ar tai, kad tu man nerašei. Pasiaiškink. 

— Juk aš jau čia, Alisa. 

— Na, tai jau šis tas. 

Staiga ji nusišypso. Tokia plačia, linksma ir pasitenkinimu švy- 
tinčia šypsena. Jos veidas suapvalėja. Šiaip ji apsunko, tačiau jos 
šypsena išliko ta pati. Sėdime ir Žiūrime vienas į kitą. Ji sučium- 
pa mano ranką. Paskui išskaito mano akyse siaubą, kurį sukėlė 
jos namų apstatymas, ir pernelyg patenkinta savimi apsidairo. 

— O ko gi tu tikėjaisi, Džeimsai? Kad badaučiau ant šiaudų 
krūvos ir atgailaučiau dėl savo nuodėmių? Ar kad sulaukusi to- 
kio amžiaus tapčiau kito turtingo vyro meiluže? Ar kad tebevil- 
kėdama kareiviškais drabužiais rodyčiau scenoje kojas? Juk tu 
trisdešimt metų buvai išvykęs, Džeimsai. Daug kas per trisde- 
šimt metų pasikeičia. 

Kurgi ne. Žiūriu į jos kilimus, porceliano vazas su jas apviju- 
siais kinų slibinais, į prabangias venecijietiškas žvakidės. Žiūriu į 
jos žalio šilko sofas, inkrustuotus palisandro stalus, į storą auksi- 
nį kaspiną, apkraštuojantį jos portjerų aksomą, į nesuskaičiuoja- 
mas eiles porcelianinių piemenų, tralialiuojančių ant indaujų, į 
jos žmogaus dydžio maurus berniukus, nešančius vaisių ir gėlių 
krepšius, į jos septynioliktojo amžiaus flamandų gobelenus. Kas 
juose pavaizduota? Apsikabinę oloje Didonė ir Enėjas, į laužą 
žengianti Didonė, Enėjas jau laive tolumoje, nusisukęs, žvelgiantis 
Romos pusėn. Scenose iš graikų mitų ant kitos sienos pavaiz- 
duoti įvairūs klasikiniai išprievartavimai, kai Dzeusas pavirtęs 
buliumi, gulbe, žaibo blyksniu ir aukso lietumi. Tie žaibo blyks- 
niai ypač įspūdingi. O štai ant sarkofago viršaus guli Semelė, tai 
didžiausios ekstazės ir pastojimo akimirka. Štai Dzeusas rodo į 
tą tikslią vietą švytinčiu aukso dygsniais pirštu. Tas paveikslas — 
dar įtartinesnių itališkų „Apreiškimų“, kuriuos turėjau nelaimės 
apžiūrinėti Romoje, reminiscencija. Jis aiškiai nešvankus. 

— Ar šitie gobelenai tavęs netrikdo? 

— Ne. Kodėl? Jie buvo Adolfo. Ko gero, niekada nesu į juos 
deramai įsižiūrėjusi. 

— Visuose pavaizduota prievartaujama arba palikta moteris. 

O štai šitame, — mėginu iššifruoti man nežinomą mitą, - ją smur- 
tingai prievartauja grupė satyrų. 

- Iš tikrųjų? Kaip apmaudu. Nežinojau, kad jie tokie nepado- 
rūs. Nors Adolfas laikė juos savo asmeniniuose kambariuose... 

Alisa įdėmiai Žiūri į tamsias sienas. Suvokiu, kad ji tapo gero- 
kai trumparegė, tačiau tuštybė neleidžia jai turėti ant krūtinės 
akinių. Netrukus ji vėl atsisėda, įsitaisydama tarp savo šiugždan- 
čių sijonų. 

— Nekreipk dėmesio. Gal jie ir nemoralūs, užtat - tikras lobis. 

Liūdnai gūžteliu pečiais. Alisa visai nepasikeitė. 

— Nesityčiok, - rėžteli. — Tu visada turėjai viską, ko nori, net ir 
neprašęs. 

— Tikra teisybė. 

Kaip senamadis moralistas noriu, kad ji man pasakytų, jog 
pinigai — visai nesvarbu, jog iš tikrųjų svarbu tik ištikimybė ir 
aistra, tačiau Alisa perėjusi į šėtono pusę ir ji brangina Šio Pa- 
saulio Viešpatiją. Ji patenkino visus savo troškimus ir nieko ne- 
sigaili. Jai šiek tiek palengvėjo, kad visos jos nuodėmės atleistos. 
Ir kokios tai buvo nuodėmės? Žavingi ištvirkę seni nenaudėliai, 
apdribusia, glebia kaip kalakutų kaklo oda? 

— Džeimsai! Neišsigalvok. Adolfas iš tikrųjų buvo dailus vy- 
ras. Net ir penkiasdešimtmetis. 

.. Stulbinamo puodų, pompų tr vėjo mašinų mišinio apgaule pri- 
vertė lengvatikius sielvartaujančiuosius patikėti, kad rojus yra iš 
tikrųjų... 

— Na argi tai mažiau moralu už tai, ką daro Bažnyčia? Sakai, 
kad aš suteikiu žmonėms užuojautos ir vilties. Ar patikėjus ma- 
nimi jiems netampa lengviau? 

.. Tr nepaprastai gobšiai derėdamasi su savo teatro direktoviais dėl 
sutarčių sąlygų... 

— Nenoriu girdėti nė žodžio kritikos. Niekas niekada nevaidi- 
na dykai. Jei nebūčiau spaudusi ir derėjusis, jie būtų atsiskaitę su 

manimi senais batais. Aš buvau pirmo ryškumo žvaigždė, Džeim- 
sai. Privalai Žinoti savo rinkos vertę, tada didinti savo šansus. 
Gal tau pavyks, o gal ir ne. Bet privalai kovoti dėl aukščiausios 
kainos. Aš privalau dėl savęs pačios. Aš visad dėl savęs kovojau. 
Niekas kitas nebūtų to padaręs už mane. 

Sėdžiu tylėdamas. Aš visą gyvenimą kovojau už tuos, kurie 
buvo per gležni net tam, kad pakeltų prieš ką nors galvą. Staiga 
suvokiu, kad Alisa žino, ką aš galvoju. Man nereikia kalbėti. 

— Žinau, Džeimsai, susidūrę su tavimi nuskriaustieji lieka ma- 
Žiau nuskriausti. Tačiau nei tu, nei aš neprasilenkėme su laikme- 
čiu. Tu leidaisi į žmogiškąją filantropiją, aš tobulinau save savo 
pačios pastangomis. Jei turtingasis ir vargšas susitiktų kopėčių 
viduryje, visi gyventume geriau. 

Sėdime, mūsų rankos apšviestos židinio liepsnos, medituoja- 
me su deramu teologiniu objektyvumu apie savo metodų ir troš- 
kimų moralumą. Tarnaitė įneša gražų padėklą su vynu ir pyra- 
gaičiais. Vos tik ta išverstakė mergina išeina, Alisa įninka į pyra- 
gaičius. 

— Kada tu valgei paskutinį kartą? Ar pavakarieniavai prieš atei- 
damas? Negalėjai suspėti. Tikriausiai jau po vidurnakčio. Čiupk, 
Džeimsai. Imk tą gabaliuką. Išmirkiau jį rome, kad primintų tau 
tuos niūrius vulkaninius akmenis, nuo kurių ką tik pabėgai. Su- 
valgyk viską. Jei nesuvalgysi, sušlamšiu aš. 

Išsigandau, kad mudu praleidome skyrium per daug savo gy- 
venimo metų. Ką aš stengiuosi prisiminti? Vaiko meilė — galin- 
gas ir tvarus dalykas. Aš — Arielis, grįžtantis iš Kalibano salos, 
ieškantis savo pagyvenusios Mirandos, savo pirmosios meilės. 
Ką ji regi — šešiasdešimtmetį vyrą, susitraukusį iki pirštinėtos 
lėlės dydžio, vis dar pavojingai nelankstų ant tų paaukštintų pa- 
kulnių? Ar vaiką laukuose sudrėkusiais nuo vasarinės rytmečio 
rasos marškiniais? Aš nežinau, aš dvejoju, aš drąsinu save. 


Alisa visa susitelkė į didžiulį pyragaičio gabalą, išmirkusį ro- 

me ir prikimštą vyšnių. Kartą, kai tarnavau Viduržemio jūros 
rytiniame pakraštyje, viena kolonijos dama šventė savo pen- 
kiasdešimtmetį, o jos vyras užsakė jai suknelę iš Anglijos. „... ir 
žinote, brangusis daktare Bari, aš nenorėčiau jums to sakyti, 
bet jūs juk suprantate tokius dalykus. Ji buvo pačios naujausios 
mados, žavinga, tačiau trimis dydžiais mažesnė, mažiausiai tri- 
mis dydžiais! Tad buvau priversta liepti savo siuvėjai padaryti 
kelis dekoratyvinius įsiuvus ir įterpti juostas, bet reikėjo pa- 
slėpti juos po volanais ir kaspinais, jau nebetinkančiais mano 
amžiaus moteriai. Ir, aišku, turėjau pasakyti jam, kad esu be 
galo laiminga. Mes juos kiek priglaistėm ir tikėjomės, kad jis 
nepastebės jų. Mano duktė labai sumaniai pašalino kai kuriuos 
pernelyg jau pretenzingus paraukus. Jis nepastebėjo. Bet, ak, 
Viešpatie švenčiausias. Juk aš ne aštuoniolikmetė, nors, rodos, 
jis ir to nepastebėjo“. 

„Ponia, jūs - mylima moteris, todėl labai laiminga, juk jūsų 
vyras vis dar mato jumyse merginą, kurią vedė“. 

Prisimenu tą savo atsakymą ir dabar regiu Alisą, daug nuošir- 
džiau, su moterišku įžvalgumu. Regiu grėsmingai energingą se- 
ną damą, kurios juodose akyse žybsi apskaičiavimas, moterį, su 
kuria privalu skaitytis, moterį, kuri žino visa ko kainą, moterį, 
kurią vis dar myliu visa širdimi. 

— Į ką tu Žiūri, Džeimsai? Ar aš nenusivalius trupinių? 

Stojo metas būti galantiškam. Alisai tai patinka. 

— Žiūrėjau į tave ir galvojau, kokia tu graži. 

Alisa nuginkluota. Ji atsilygina man plačia rimta šypsena. Prie 
vieno danties jai prilipusi vyšnios žievelė, matau, kad ji dar turi 
kone visus dantis. Ji visad sakydavo, kad tai gyvybiškai svarbu 
švytinčiai šypsenai scenoje, ir uoliai rūpinosi jais. 

Klausausi jos aiškios kalbos ir atkreipiu dėmesį į tai, kaip daž- 
nai ji vis teisinasi dėl savo naujosios spiritistinės karjeros. 

Ji sutinka su tuo, kad nėra visur priimama. 

— Negali to tikėtis būdama aktorė. Mes nelaikomos tokiomis 
jau garbiomis, kad ir kokio pasisekimo sulaukusios. Yra žmo- 
nių, kurie užtrenkia prieš mane duris, nors aš galiu dusyk su- 
pirkti visą jų turtą. Jiems ne taip jau svarbu, ką tu darai scenoje, 
nors tai ir apmaudu, jiems svarbu, ką tu darai, kai nedirbi. Kar- 
tais manau, jog; taip yra todėl, kad mes pačios užsidirbame duo- 
ną ir nepriklausome jokiam vyrui. Aš galiu būti ponia Džouns, 
bet kas gi buvo velionis ponas Džounsas? Labai jau sudėtinga 
istorija. 

— Iš tikrųjų, kas gi jis buvo? 

— Airis, — sublizga ji, — labai mažas, tačiau protingas vyras 
žavingomis raudonomis garbanomis. 

Ji pašoka, paberdama ant žemės trupinių, ir džiugiai sušunka: 

— Džeimsai! Tu nuraudai! 

Pirmąsyk per trisdešimtį metų aš pats save nustebinu. 

— Ateik gyventi pas mane, Alisa. 

Neketinau to pasakyti, tačiau dabar labiau nei viso pasaulio 
turtų norėjau padaryti būtent tai. Ji net neketina svarstyti mano 
pasiūlymo. Susimąsto akimirką, įdėmiai žvelgdama į mano vei- 
dą, skaitydama, ką jame įrašė tie trisdešimt metų. Matyt, ji atpa- 
žino tai, ką mato, nes nušvito šypsena — tąja pačia, kurią įsimylė- 
davau Deivido Erskino daržinėje prie upės, kur musės nykiai 
Zyzė rugpjūčio saulėje, miške, kur jos rankos ir kojos švysčiojo 
rudai iš po dėmėtos baltos prijuostės, kai ji rinkdavo grybus. Tai 
toji pati šypsena, kurią akimirksniu pagaunu pakėlęs akis aukš- 
tyn, kai ji skaičiuoja savo malonumus ir monetas. Tai toji pati 
šypsena, kuri priversdavo staugti jos žiūrovus, išvydus ją po pla- 
čiakrašte skrybėle ir plunksnomis. Tai toji šypsena, kurios aš ne- 
galėjau pamiršti trisdešimt metų. 

— Gerai, - atsakė. - Sutinku. 

Bėda ištiko po kelių dienų, kai pasakiau, kad ji jokiu būdu 
negali atsinešti visko. 

* 

Asistavau Alisai oficialiai, dėl akių. Kasdien užsukdavau pas ją 
deramu metu. Taiksčiausi su gausybe pataikautojų, palaižūnų ir 
bjaurybių, trypiančių prie jos durų ir kopiančių jos laiptais. Pa- 
stebėjau, kad vienas kitas dramaturgas, jeigu turėdavai kvailumo 
prisimeilinti jiems pavadindamas jų žaidimus „pjesėmis“, buvo 
nepriklausomi, sąmojingi žmonės. Kartais jie įkalbėdavo ją pa- 
dainuoti mums. Jos balsas jau nebe toks stiprus, koks buvo, ta- 
čiau dainavimo maniera ir nuoširdumas liko tokie pat jaudinan- 
tys kaip kitados. 

Mudu gerokai vaidijomės dėl jos stalelio — beldimo seansų, 
kaip aš juos vadinau. Čia buvau nepalenkiamas. Iškėliau sąlygą: 
kai ji manys jau atėjus laiką persikraustyti į mano namus ir džiaug-- 
tis elegantiška bei mylinčia draugija pasitraukus iš miesto šur- 
mulio, privalo visiems pranešti, kad nebeteikia profesionalaus 
mediumo paslaugų. Alisa pasišiaušė. Aš atkaklavau. Jos publika 
maldavo. Aklavietė. 

Įtikinau ją apriboti savo norus dėl mano svetainės apstatymo 
ir savo ruožtu buvau priverstas nupirkti naują fortepijoną. Jos 
juodas dinozauras nebūtų pralindęs pro pirmojo aukšto langą 
gerokai neišlaužus sienos. Ji atsisakė parduoti aukcione gobele- 
nus su prievartos scenomis. Man buvo pasiūlyta prašmatniai pa- 
kabinti juos ant laiptinės sienų. Ji privalanti atsigabenti savo lo- 
vą, tą tariamai viduramžišką statinį su baldakimu ir storomis ak- 
sominėmis užuolaidomis, apkraštuotomis auksiniu brokatu ir 
padailintomis prancūziškomis lelijomis. Tai reiškė, kad visas tre- 
čias namo aukštas privalės priklausyti jai: buduaras, drabužinė, 
priekinis kambarys su trimis langais ir nediduke niša su švieslan- 
giu bei žemais krėslais, ir visa tai ji užsakė aptraukti pasibjaurėti- 
nu atlasu ir priderinti prie jo pagalvėles. Kitados senasis daili- 
ninkas tame didžiuliame plote laikė savo drobes. Alisa tikriausiai 
jam čia pozavo, šitame kambaryje, iš kurio dabar matyti žali Žy- 

dintys medžiai. Nerimavau, kad tie namai ją trikdys, tačiau be 
reikalo. Alisa jau visiškai išsilaisvino iš praeities jausmų baimės. 

— Pagaliau sugrįžau! — pareiškė ji gyvai peržengusi slenkstį pir- 
mojo oficialaus vizito metu. — Tūriu pripažinti, jog esu paten- 
kinta, kad tas rajonas pagerėjo. Ar prisimeni vaikigalius, kurie 
svaidydavo į langus akmenis ir primesdavo ant laiptų visokių 
šiukšlių? 

Žinoma, neapsicita be kalbų. Man buvo pasiūlyta tapti Geri- 
ko klubo nariu, turint galvoje mano artimus ryšius su teatro pa- 
sauliu, kaip tai buvo taktiškai pavadinta. Savaime suprantama, 
aš atsisakiau. Manęs užsuko aplankyti vienas kitas kolonijos lai- 
kų pažįstamas. Namai padarė deramą įspūdį tiems džentelme- 
nams. Alisos vardas, ypač senosios kartos atstovams, vis dar turi 
magiškų galių, sukeliančių erotišką praeities nostalgiją. Kai ku- 
rios moterys mirtinai troško ją pamatyti. Kitos tvirtai atsisakė 
mus aplankyti dar net nepakviestos. Mes leisdavome laiką vyrų 
draugijoje. 

Apskritai visuomenėje buvo išplatinta nemaža jos portretų, 
tarp jų ir vienas labai provokuojantis, kuriame ji apsirengusi kaip 
tas įžūlus kareivis iš Ar ji sutiks? Ar nesutiks?* , kabantis Geriko 
klube. Niekada nesu matęs jo originalo, nors esu atidžiai apžiū- 
rėjęs daugelį atspaudų. Jis beveik nepadorus. Alisa turėjo ir te- 
beturi nuostabiausias kojas — ilgas, plonas ir labai dailios for- 
mos. Regis, jos buvo labai gerai įvertintos. 

Aš jai padėjau išsipakuoti, traukdamas begales dėžių su atišo- 
mis ir suvenyrais. Londonas, regis, buvo pilnas ją įsimylėjusių, 
jei gali ką nors spręsti iš tų meilikaujamų 6+//et-dowx**, kuriuos ji 
visus išsaugojo. Atidžiai perskaičiau daugelį jų ir turiu prisipa- 
žinti, jog keletą kartų pajutau gniaužiantį pavydą. Tie vyrai, re- 


* Akiplėšiška to meto pjesė. 
** Meilės laiškeliai - pranc. 

gis, manė, kad visos aktorės - lengvas, leidžiamas medžioti lai- 
mikis. Jei ji pasiekiama scenoje, vadinasi, pasiekiama ir tuoj pat 
po spektaklio, tame žaliame kambaryje. Tūrtuoliai 1r įtakingi as- 
menys dažnai palikdavo spausdintas korteles su diskretiškais ini- 
cialais ir kitoje pusėje nurodyta susitikimo vieta. Kai kurie tų 
siūlymų susitikti buvo pusės amžiaus senumo. 

— Kuriam galui tu laikai visas šitas kompromituojančias už- 
gaules, Alisa? — sviedžiau žemyn dėžę su jos rūpestingai sure- 
gistruotais apdulkėjusio gašlumo dešimtmečiais. 

— Pravers, jei sumanysiu ką nors pašantažuot. O kaipgi aš 
galėčiau būti sukompromituota? Aktorės negali prarasti reputa- 
cijos. Jos tiesiog; turi ją, pelnytą ar gautą kaip kitaip. Eikš, padėsi 
man surūšiuoti skrybėlaičių dėžes. 

Netrukus buvau paskandintas skrybėlaičių, minkšto aksomo, 
krakmolytų baltinių, šiaudų 1r plunksnų jūroje. Likusią to ryto 
dalį praleidome jas matuodamiesi. Negalėjau įtikinti jos išmesti 
bent vieną iš jų, nors buvo labiau nei aišku, kad ji niekada jos 
neužsidės. Bet tas išsipakavimas buvo naudingas. Aš daug dienų 
praleidau knisdamasis būtuosiuose Alisos gyvenimuose. Ji, ro- 
dės, niekad neturėjo nuo manęs paslapčių. Ir aš kaskart iš naujo 
įsimylėdavau jos nepaprastą drąsą. 

Vieną vakarą gėrėme saldų vyną jos drabužinėje, liovęsi tvar- 
kyti jos brangenybes, pusę kurių aš iš karto pasiunčiau į savo 
seifą banke, kai dabartin labai netikėtai įsiveržė bendra mudvie- 
jų praeitis. Alisos kambariai nepaprastai kvepėjo muskusu ir ro- 
Žių aliejumi. Visas jų apstatymas buvo pernelyg sunkus ir perkrau- 
tas net pagal tų laikų madą. Aš visada ten jausdavausi tarsi įžen- 
gęs Į piramidę, pilną lobių puošniose urnose ir vergų mumijų. 
Tada Alisa prabilo, kažkaip susinervinusi ir paskubomis, kas bu- 
vo visai jai nebūdinga. 

— Žinai, Džeimsai, aišku, tai buvo senokai, bet ar prisimeni tą 
pavasarį prieš savo dėdės mirtį? 

— Kaipgi galėčiau jį pamiršti? Tai buvo pirmas kartas, kai tau 
pasipiršau. Kodėl klausi? 

— Na, vasario mėnesį, kai jį ištiko pirmas smūgis, dar prieš 
tau atvykstant, mudu buvome namuose vieni. Aš, aišku, pa- 
siunčiau pakviesti tavo motinos ir daktaro, bet senukas puolė į 
neviltį. Jis turėjo kažką tau pasakyti. Vebleno kažką be jokio 
ryšio, neaiškiai tardamas žodžius. Paskui parašė tau raštelį. Man 
padiktuoti jo negalėjo, o pats buvo per silpnas parašyti dau- 
giau nei vieną dvi eilutes. Bet sakė, kad tai labai skubu. Ir pri- 
vertė mane užantspauduoti jį ir prisiekti prieš Dievą, kad per- 
duosiu tau. 

Alisa truputį nuraudo. Ištraukė pageltusią, suglamžytą popie- 
riaus skiautę su aptrupėjusiu raudono vaško antspaudu. 

- Štai jis. Jis nuo Džeimso Bario. 

Stebeilijau į mirusio žmogaus laišką, šmaižiojusį kone pen- 
kiasdešimt metų. 

— Privalėjau atiduoti jį tau, bet tu elgeisi kaip diktatorius. Aš 
nenorėjau su tavim kalbėti. O paskui, turiu garbingai prisipažin- 
ti, pamiršau. Radau jį vakar, dėliodama daiktus. 

Paėmiau laišką iš jos rankų. Jis vis dar buvo užantspauduotas. 
Žiūrėjau į tą geltoną popierių ir į mažą virpančią ranką. Mano 
vardas. Nė viena raidė neišbluko, nesusipurvino, nepasidarė ne- 
įskaitoma. 

— Kur tu radai jį? 

— Senoje brangenybių dėžutėje. 

— Ar toje, kurią pavogei iš dėdės namų, kai pabėgai? 

— Pavogiau? — Alisa grėsmingai pasišiaušė. — Tai jau per stip- 
riai pasakyta. Juk aš tau prisipažinau. Pamenu, kaip prisipaži- 
nau. Aš pasiėmiau tą dėžutę kaip pusmečio atlyginimą ir hono- 
rarą už pozavimą. Man reikėjo pinigų kostiumams nusipirkti. 
Tavo dėdė buvo titnagas, Džeimsai. Jei būčiau paprašiusi atlygi- 
nimo ir jis būtų suuodęs, kad aš noriu pabėgti ir tapti scenos 

heroje, jis būtų pasiuntęs mane po velnių. Aš pasiėmiau tai, ką 
jis man buvo skolingas. 

— Alisa, ta dėžutė buvo verta trejų metų atlyginimo. Mažiau- 
siai. Kad ir kas joje buvo. 

— Taip? Vadinasi, man buvo labai gerai mokama. 

— Sakei, kad ją pardavei. 

— Na, ir kas? Vadinasi, melavau, ar ne? 

Mudu sėdėjome ir spoksojome vienas į kitą. Aš pirmas supra- 
tau, kad visa tai nieko verta. Nė sudilusio skatiko. Čiupinėjau 
sulankstytą raštelį. Antspaudas atrodė tikras. Ir nesulaužytas. Alisa 
žiūrėjo į mane piktai. 

— Tu taip jo ir neperskaitei? — paklausiau netikėdamas. 

Alisa galėjo kuo puikiausiai sukurpti Bario antspaudą. Ji būtų 
sugebėjusi net nuplėšti signetę nuo negyvos jo rankos. 

— Ne, neperskaičiau. Kodėl turėjau? Jis adresuotas tau. 

Alisa pratrūko teisintis. Po šitiekos metų ji vis dar jautriai rea- 
gavo į tos dėžutės pavogimą. 

Staiga ji nurimo. 

— Ak, argi tai svarbu, Džeimsai? Aš pardaviau visus akmenis. 
Kai kurie jų buvo nepoliruot, bet vis tiek pakankamai vertingi. 
Niekada nebuvau pardavusi tos dėžutės. Džeimsas Baris, matyt, 
žinojo, kad aš įdėjau laišką į dėžutę, bet, garbės žodis, buvau 
visai pamiršusi tą raštelį. Šiaip ar taip, tas senas šunsnukis viską 
paliko tau. Vadinasi, neturėjo pasakyti nieko reikšmingo. Na, 
nebelauk gi. Atplėšk jį. 

Aš vis dar sėdėjau tylėdamas. 

Ji šleptelėjo įsižeidusi ant kėdės su pagalve priešais tualeti- 
nį stalelį, ir visi buteliukai sutarškėjo. Sulaužiau antspaudą. 
Jis atšoko nuo popieriaus. Rašalas buvo šiek tiek išblukęs, ra- 
šysena raityta ir netvirta. Džeimsas Baris rašė vaduodamasis 
mirtimi. Jis sunkiai teišlaikė plunksną. Įdėmiai Žiūrėjau į jo 
žodžius. 

— Na, ką jis rašo? Perskaityk. Kokie nors paskutinės minutės 
prisipažinimai? 

Alisa buvo sunerimusi. 

Aš garsiai perskaičiau tą laišką, kiekvieną jo žodį atskirai. 


Mano brangiausias berniuk bijau, kad nepargrįsi pas mane laiku 
turiu taib daug ką tau pasakyti nebeturiu Jėgų nueiti pas tavo tetą 
Luizą Erskin jai pasakyti jog noriu kad viską sužinotum ir kad mylė- 
Jau tave tr tavo motiną atleisk man aš taip tavim didžiuojuos 


Laiškas neturėjo datos ir buvo be parašo. Aš tyliai padaviau jį 
Alisai, trumparegystė trukdė jai įskaityti, kas ten parašyta. Ji no- 
rėjo pati patikrinti, ar aš nieko nepraleidau skaitydamas. 

— Tiek apie tai, — tariau. — Aš jau labai seniai neturiu jokių 
ryšių su Luiza. Tikriausiai jos jau nebėra gyvos. 

— O ne, ji dar tebegyvuoja, — pasakė Alisa degdama dujinę 
lempą. — Ta sena ragana sveika kaip ridikas. Jau visiškai apakusi, 
jai jau beveik devyniasdešimt. Ji su tuzinu tarnaičių gyvena na- 
muose prie parko. Žinau, kur tas namas, pernai buvau pas ją 
užsukusi. 

— Tu kalbėjai su ja? - paklausiau netikėdamas. 

— Ne, - pasišiaušė Alisa. — Ji manęs nepriėmė. Ji snobė, — 
Alisa kuo tiksliausiai pamėgdžiojo Luizą: — „Panelė Erskin prašo 
pranešti poniai Džouns, kad jos nėra namie ir niekada nebus 
priimti poniai Džouns“. Kokia kalė! 

Aš nusijuokiau. 

- Žinai, Alisa, Luiza vis dar prisimena tave kaip mergaitę iš 
indų plovyklos. Tau nepasisekė. 

Atsistojau ir ją apkabinau. 

— Nesikrimsk. Mudu nueisime drauge. Pažiūrėsime, ar Luiza 
Erskin atsisakys priimti daktaro Džeimso Mirandos ir ponios 
Alisos Džouns derinį. 

Kitados Luizos namų, matyt, būta elegantiškų. Dabar jie buvo 
jau nebe tokie, kokius prisiminiau. Jų stilius atrodė senamadiš- 
kas, masyvus. Kaltinės geležies deglų rėmai, iškelti poros raume- 
ningų akmeninių dievų, atsiradus dujų šviesai jau nebereikalin- 
gi, vis dar styrojo kaip styroję abipus priekinių laiptų, tušti, pa- 
juodę ankstyvo pavasario šviesoje. Geltoni ir violetiniai krokai 
nuklojo kilimu parką, bet jame siautė Žiaurus vėjas. Mudu atvy- 
kome vienuoliktą valandą ir sutikome išeinant jos daktarą. Pane- 
lė Erskin jaučiasi kuo puikiausiai, kaip ir buvo galima tikėtis, jos 
nuotaika pati geriausia. Ji nebepriima lankytojų. Abejoju, kad 
sutiktų pasimatyti su jumis. 

Psichę sutrikdė milžiniškas vestibiulis, šaltas ir nukabinėtas niū- 
riais portretais. Šlykštus skėčių stovas, padarytas iš dramblio ko- 
jos, tykojo už anglių dėžės. Susispietėme priešais židinį. Alisa 
atrodė nepriekaištingai, nors pernelyg puošniai. Ji apsivilko sa- 
vo gražiausią brangų apsiaustą su gausiais kailio apvadais ir pri- 
derintu šaliku. Aš nesijaudinau. Jeigu Luiza visiškai akla, vadi- 
nasi, nepastebės tos perdėtos prabangos. Kad įvertintų Alisos 
didingumą, turėtų apčiuopti pirštais visus jos drabužių sluoks- 
nius vieną po kito. Psichė urzgė ant to išskrosto dramblio. Atsi- 
sėsti nebuvo kur. 

Laiptais nulipo tarnaitė. 

— Panelė Erskin priims poną Džeimsą Barį, — tepasakė aki- 
vaizdžiai labai sutrikusi. 

Tačiau Alisa suprato tą pranešimą. Ji pašoko ir išlėkė lauk, 
garsiai užtrenkdama priekines duris, palikusi mane vieną atrem- 
ti tarnaičių nuostabos. Alisa visada puikiai mokėdavo išeiti. Aš 
padvejojau. Jos karieta laukė. Truputį nustebau. Paprastai Alisa 
elgdavosi be galo šaltakraujiškai, kai ją paniekindavo ar igno- 
ruodavo. Kartą ji man pasakė, kad būti ignoruojamai aukštuo- 
menės - tai tik kitokia forma ignoravimo, kurį jinai patyrė būda- 

ma tarnaite indų plovykloje. Dabar ji žino, kad yra matoma ir 
kelia baimę. Kaip tarnų klasės atstovė, aiškino ji, tu tiesiog neeg- 
zistuoji. Bet jei sukėlei viešą skandalą, tuomet jau, kad ir kaip įnir- 
tingai būtum ignoruojama, tavo svoris visuomenėje išaugo. Aš 
norėjau pasikalbėti su Luiza. Norėjau išgirsti jos prisiminimus. 
Čia, nežiūrint visų tų aistrų, buvo dar vienas mane prisimenantis 
žmogus. Žmogus, prisimenantis bendrą mūsų pracitį. Taigi aš pa- 
likau Alisą grumtis su savo pykčiu ir užkopiau laiptais. 

Luizos kambariuose buvo trošku. Židinyje smarkiai liepsnojo 
ugnis, ir viskas nuo pasaulio buvo atskirta širmomis, užuolaido- 
mis, langinėmis ir velenėliais pagalvei atremti. Šitos niūrios sau- 
sakimšos tvankumos viduryje sėdėjo Luiza, mažytė, susimetusi į 
kuprą, primenanti senieną. Nusivilkęs ne tik apsiaustą, bet ir švar- 
ką, padaviau tarnaitei. Pasilenkiau pabučiuoti tos senos moters 
taip apsinuoginęs, kaip niekada nebūčiau išdrįsęs pasirodyti drau- 
gijoje. Bet šita moteris pažinojo mane nuo vaikystės. Gal ji žino- 
jo apie mane daugiau, negu aš pats kada nors sužinosiu. Jos 
skruostai atrodė it susiraukšlėjęs obuolys, per ilgai paliktas nokti 
daržinėje. Rankose ji laikė didelį klausymosi ragą ir buvo užsidė- 
jusi paprastą baltą kepuraitę, tad jos kaukolės, kurią įtariau esant 
beveik pliką, nebesimatė. Ji žvelgė nieko nematydama į mano 
pusę. Jos akys buvo aptrauktos pieniniu valkčiu, bet vis dar ne- 
praradusios gyvybės. Ji suėmė mano šaltas rankas. Mūsų pokal- 
bis buvo tokia emocingų šūksnių seka. 

— Džeimsai? Ar tai tu? 

— Taip, aš. 

— Tu neatsivedei drauge tos besotės harpijos, tiesa? 

- Jeigu jūs turite galvoje Alisą, tai ji išėjo. 

Tarsi prunkštelėjimas, tarsi kikenimas išsiveržė iš tos senos mo- 
ters burnos. Paskui ji paprašė arbatos. Ši buvo patiekta vaikiška- 
me vaistinės puodelyje su išpaišytomis ant porceliano geltono- 
mis gėlėmis, kad panelė Erskin neapsipiltų „Dardžilingu“. 

— Man garsiai perskaitomi laikraščiai. Neišskiriant nė skelbi- 
mų ir paskalų skyrelių. Žinau, kad tu su ja flirtuoji. Kartais, 
Džeimsai Bari, man atrodo, kad tu toks pat netikęs kaip ir tavo 
motina. 

Staiga ji nusijuokė. Iš jos įdubusios gerklės išsiveržė keistas 
gergždžiantis kauksmas. 

— Sveikas pargrįžęs namo, Džeimsai, — sukrankė ji. 

Aš nieko neatsakiau. 

— Manei, kad aš jau mirusi, ar ne? 

— Na, taip. Atleiskit, taip ir buvo. 

— Ne be pagrindo. Visi kiti jau iškeliavę. 

Stojo ilga pauzė. Aš tyrinėjau baldus. Iš karto neatpažinau nė 
vieno. Jos rašomasis stalas, taip, jis buvo anuose senuose na- 
muose. Ir gal dar vienas kitas paveikslas su gyvuliais peizažo fo- 
ne. Bet čia dar buvo ir daugiau kaip šimtmetį kauptų neišrūšiuo- 
tų griozdų bei daugybė knygų, kurių ji jau nebepajėgė skaityti. 
Būdama jauna Luiza priklausė mėlynųjų pėdkelnių padermei. Ji 
netgi pažinojo Fanę Berni*. Kodėl ji taip niekad ir neištekėjo? 
Kitados jos būta gražios. Dvaro virtuvėje buvo pasakojama ilga 
istorija apie atstumtus gerbėjus, sprunkančius nuo jos gyvatiško 
liežuvio atgal į Londoną. Psichė apuostė visus suolelius kojoms 
pasidėti. Aš užuodžiau tos senos moters kūno kvapą, tokį suplė- 
kusį, aitrų. 

— Neleisk tam padarui čia prikakoti, - suspiegė Luiza, stukte- 
lėjusi Psichę lazda. Susidrovėjęs ir išsigandęs pudelis pasiprašė 
man ant rankų. Sėdėjau ir spoksojau į juodų Luizos drabužių 
sluoksnius ir aukštyn kojom prisegtą perlų segę. 


* Fanny Burney (1752-1840) - anglų romanistė ir dienoraščių autorė, 
muzikos istoriko Charleso Burney duktė. Pirmasis jos romanas Evelina anonimiš- 
kai išspausdintas 1778 metais. Prisipažinusi, kad parašė tą romaną, ji buvo 
pripažinta viena garsiausių to meto literatūros figūrų, ypač Samuelio Johnsono ir 
jo garsaus Literatūros klubo narių. 

— Kodėl tu atėjai? — paklausė ji. 

— Aplankyti jūsų. Ir atskleisti praeities paslapčių. 

— Garbingas atsakymas. 

Pasakiau jai apie Džeimso Bario laišką. 

Stojo dar viena ilga pauzė. Pastebėjau aptrintus kėdžių kam- 
pus, kokios jos nuskurusios. Kandys ir rūdys pradėjo savo nenu- 
maldomą ardomąją veiklą. Luiza vapėjo spjaudydama į pageltu- 
sią nosinę. 

Paskui išrėžė: 

— Ko tu tikiesi, Džeimsai? Kad pateisinčiau tau tavo motinos 
gyvenimą? 

— Argi jis reikalingas pateisinimo? — paklausiau abejingai. 

Luizos tonas buvo beprasmiškai agresyvus. Tačiau, padėjusi į 
šalį vaikišką puodelį, ji vėl atsipalaidavo krėsle. Sudėjo rankas 
skreite ir pasisuko nieko nematančiomis akimis į mane. 

— Taip, brangusis. Manau, kad jis reikalingas pateisinimo. Me- 
rė En nesiteikė pasiaiškinti. Kada ji mirė? Ar ne 1823 metais? 
Rodos, tai buvo taip neseniai, bet nuo to laiko, kai atėjo Fransis- 
ko laiškas su ta Žinia, praėjo kone keturiasdešimt metų. Tikriau- 
siai ji nusižudė, Džeimsai. Buvo tokio pat kūno sudėjimo kaip ir 
aš. Galėjo nugyventi šimtą metų. Aš visada maniau, kad mudvi 
palaidosime jus visus. 

Netgi šitiek metų prabėgus nuo motinos mirties, kai išgirdau 
garsiai išsakytą akivaizdų faktą, kad ji pati pasitraukė iš gyveni- 
mo, man užkando žadą. Nejaugi taip ir buvo? Nejaugi tai tiesa? 
Kodėl ji pasirinko jūrą, o ne mylinčio vyro glėbį? 

Regis, Luiza atspėjo mano mintis. 

— Mes niekada nesužinosime, kodėl ji taip padarė, Džeimsai. 
Bet širdyje ji nebuvo laiminga moteris. Ji niekada nebuvo ištekė- 
jusi už Fransisko, tu tai Žinai. Jis bet kada galėjo ją išvaryti. 

— Jis niekada nebūtų to padaręs. 

— Na, tau taip atrodo. Ir ne be reikalo jis darė tau tokį įspūdį. 

Tačiau manau, kad jis niekad nebuvo tau prasitaręs apie savo 
žmoną ir vaikus Venesueloje. Todėl jis jos ir nevedė. Nenorėjo 
atimti palikimo iš savo sūnų. Kaip manai, pas ką gi jis pargrįŽ- 
davo per visas tas nesibaigiančias keliones į kitą pasaulio kraš- 
tą? Man pasakojo, kad jo žmona buvo graži, išsilavinusi mote- 
ris iš garsios turtingos šeimos. Kaip manai, kodėl jis nepaliko 
tau savo turtų? 


Ponia Izabelė de Miranda 
abgailestaudama praneša daktarui Džeimsui Mirandai Bariui, 
kad generolas Fransiskas de Miranda 
Vamiai UZgESO namuose $į ankstų rytą 
apsuptas draugų 17 šeimos. 


TESIILSI JO SIELA RAMYBĖJE. 


Sėdėjau suakmenėjęs priešais nieko nematančias šitos piktos 
sibilės akis. Taip, aš, aišku, žinojau. Bet praraja tarp to Žinojimo, 
slypinčio kažkur plyšyje tarp menčių, kur tas Žinojimas negali 
tau pakenkti, ir to, kai tau pasako, aiškiai, garsiai, taip, kad nega- 
li pabėgti nei paneigti žinąs, kad negali apsimesti, jog nežinai, — 
du skirtingi dalykai. Ir, aišku, jis niekada man nepasakė to, ne. 

Tačiau Luizai mirusieji jau buvo neįdomūs. Ji jau prisiminė 
savo vaikystę Airijoje. 

— Erskinai visada pažinojo Barius. Mes turėjome žemės Airi- 
joje. Tavo senelis medžiodavo su mano tėvu. Mes švęsdavome 
Kalėdas vieni kitų namuose. Mano brolis laikė ant rankų tavo 
motiną, kai ją krikštijo. Tie ryšiai labai seni. Deividas ir tavo 
dėdė kartu keliavo į kontinentą. Aš pažinojau tavo motiną dar 
prieš jai pradedant vaikščioti. Išskyrus dvejus paskutinius me- 
tus, kai ji išvyko su Fransisku į tas pragaištingas salas, matyda- 
vausi su ja beveik kiekvieną dieną. Aš pažinojau tavo motiną visą 
jos gyvenimą. Ir nieko apie ją nežinojau. 

Ji buvo labai graži, Džeimsai, labai labai graži. Fransiskas vi- 
sada mylėjo gražias moteris. Ar jis būtų tebemylėjęs ją, kai jos 
grožis būtų nuvytęs? Tikriausiai ji savęs to paklausdavo. Žmo- 
nos gali užsiauginti storus liemenis ir apsunkti, bet meilužės pri- 
valo visada būti lengvos ir besijuokiančios, spindinčiomis aki- 
mis ir miela šypsena. Kaip tu manai, kodėl aš niekada nesusi- 
gundžiau visomis tomis seksualinėmis avantiūromis? Aš niekada 
neištekėjau, nes nenorėjau vargintis nepadorumu ir apsimetinė- 
jimu. Bet jeigu būčiau buvusi vyras, kaip tu, būčiau maldavusi 
tavo motinos, kad už manęs tekėtų. 

Mano brolis buvo ją įsimylėjęs. Aš buvau ją įsimylėjusi. Visi 
mes buvome. 

Šešiolikos ji atrodė nepaprasta: ta blyški veido oda, tos žals- 
vos pilkos akys ir tas didžiulis debesis plaukų. Raudoni plaukai 
paprastai būna ploni ir reti, tik jau ne jos. Merės En raudonos 
garbanos buvo pačios gražiausios ir tankiausios. Ji buvo dar ir 
protinga. Daug skaitė. Nebuvo drovi ir turėjo aštrų protą. Jos 
temperamentas skatino ją siekti lygybės. Ji jautėsi vienodai sava 
ir su ūkininkais, ir su grafystės aristokratais. Buvo visur kviečia- 
ma. Ir niekad nesėdėdavo per šokius kurortuose. 

Luiza ištiesė sulenktą kumštį graibydama tą vaikišką puodelį 
su plonu įtrūkiu ir godžiai iš jo partraukė. 

— Ji visad mėgo šokti, — liūdnai prisiminiau. — Papasakokit 
man apie jos vyrą. 

Luiza pavartė savo balzganas akis ir vėl nusispjovė į nosinę. 
Jos veidas apsiblausė. 

— Apie jį? Tu nori sužinoti apie jį? Na, apie jį papasakoti labai 
nesudėtinga. Ji ištekėjo už jo, kai pamanė, kad Fransiskas ją pa- 
liko ir paskubom išvyko rengti revoliucijų į kontinentą. Jos vy- 
ras turėjo daug pinigų. Bet daugiau apie jį nėra ko pasakyti. Bū- 
davo amžinai girtas, užgaulus, dažniausiai nesivaldydavo. Bet jis 
mylėjo ją, tai nekėlė jokių abejonių. Norėjo, kad ji būtų jo asme- 

ninė nuosavybė. Kartą išvarė mano brolį iš namų, tuo sukelda- 
mas skandalą. Balklis grasino kreiptis į teismą, skyrybomis - kuo 
tik jis negrasino. Jis netgi duodavo skelbimus į laikraščius, ieško- 
damas įkalčių. Žinoma, niekas neatsiliepė. Bet ilgainiui tie paže- 
minimai ėmė slėgti. Tas kvailas girtuoklis vėliau apkaltino Dei- 
vidą, kad šis suviliojo jo žmoną. 

— O jis suviliojo? 

— Klausyk, Džeimsai, tavo veido aš nematau, bet girdžiu tavo 
toną. Neturėtum taip su manim elgtis. Šiais laikais regimybė — 
svarbiausia. Ką tu darai - tai tavo asmeninis reikalas. Svarbiau- 
sia, kad niekas nesužinotų. Nesakau, kad formalumai ir manda- 
gūs gestai tada nieko nereiškė, bet savo aplinkoje ryšių atžvilgiu 
mes elgėmės garbingiau. Merė En buvo graži, geisminga mote- 
ris — turėjo daug meilužių. Mano brolis buvo vienas jų. 

Ji nutilo. 

— Tu privalėjai žinoti. Juk visą laiką praleisdavai virtuvėje. Visi 
Žinojo. 

— Man regis, aš pusiau žinojau. Tik įtariau. Spėjau. Jis buvo 
tiek daug uŽ ją vyresnis. 

— Amžius - ne kliūtis lytiniams santykiams, brangus vaikeli. 
Iš miegamojo vyrai niekada nesitraukia į užtarnautą poilsį. Ir 
moterys elgtųsi lygiai taip pat, jei tik turėtų progos. Na, kai 
Balklis mirė, ji išėjo gyventi pas Deividą ir Elizabetą. Didžiu- 
mą to laiko aš irgi ten buvau. Mes buvome seni šeimos drau- 
gai. Mūsų seneliai buvo mirę, Džeimsas Baris gyveno Romoje. 
Viskas buvo kuo respektabiliausia. Išskyrus Balklio teisinių 
postringavimų atgarsius. Fransiskas sėdėjo kalėjime kažkur 
Prancūzijoje. Užmušk mane, nepamenu, už ką. Tačiau jie pui- 
kiai sutarė. Tokie susitarimai kur kas įprastesni, nei tu manai. 
Elizabeta mėgo Merę En. Nesakau, kad ji niekada nepavydėjo. 
Bet visi buvome labai diskretiški. 

Luiza pirmąkart pasvėrė savo žodžius. 

— Tu iš tikrųjų buvai problema. 

— Aš? 

— Na Žinoma. Deividui labai reikėjo vaikų. Ir kaip visi vyrai, 
jis norėjo sūnų. Elizabeta buvo bergždžia. Tai jai kėlė didžiausią 
sielvartą. Deividas mylėjo ir savo žmoną. Nebuvo nė kalbos, kad 
ją nustumtų ar padarytų ką nors panašaus. Jo jaunesnysis brolis 
turėjo tris sūnus. Buvo nepanašu į tiesą, kad juos visus galėtų 
nusinešti raudonoji karštligė. Dvaras turėjo likti giminės ranko- 
se. Taip ir įvyko. Bet jis norėjo įvaikinti tave oficialiai, kaip savo 
vaiką. Tai buvo svarbiausias jo troškimas. Elizabeta neprieštara- 
vo. Jam tereikėjo įtikinti tavo motiną. Merė En, rodės, sutiko su 
savo padėtim. Ji jo meilužė - toks buvo josios vaidmuo. Vienin- 
telis žmogus negalėjo su tuo sutikti — tavo dėdė Džeimsas Baris. 

Jis grižo su griausmais iš Romos, alsuodamas moralės ugnimi 
ir grasindamas katalikiškomis skerdynėmis. Jis viską sujaukė. Jis 
keldavo scenas. Plūsdavo Merę En į akis prieš mus visus. Jis bu- 
vo nepakenčiamas, Džeimsai. Nepakenčiamas. 

Ji bakstelėjo lazda į grindis. Psichė sustingo, bijodama būti 
dar kartą sudrausta. Ji šaltakraujiškai stovėjo ant užpakalinių le- 
tenų, kaip paršiukas. 

Pamojau jai ranka, kad atsigultų. Ji sudribo ant demblio ir 
giliai atsiduso. 

— Laikyk tą šunį kuo toliau nuo mano darbo dėželės, - su- 
draudė Luiza. 

Supratau, kad jos klausa vis dar neįtikėtina ir tiksli. 

— Aišku, Elizabeta žinojo, kad Deividas su ja mylėdavosi. Ir, 
manau, vylėsi, jog Merė En susilauks dar vieno vaiko. Ji pasisiū- 
lė tave išauginti. Tada kitas būtų teisėtai josios. Jos padėtis buvo 
saugi. Ji nieko daugiau ir negeidė. Merė En atliko Hagaros vaid- 
menį mano brolio Abraomui. Paskui generolas Fransiskas de Mi- 
randa ištrūko iš prancūzų kalėjimo, į kurį tie nedėkingi maišti- 
ninkai buvo jį uždarę, kad būtų saugiau. Regis, Liuksemburgo 

pilyje. Jis per plauką išvengė giljotinos. Ir sugrįžo į Angliją su 
jos pamišusių politikų ir ateistinių nuomonių gausybe. Jis vėl 
įsimylėjo Merę En. O jinai jį. 

Vis dėlto Luiza — romantikė. Visa tai prisimindama ji sunėrė 
rankas. 

— Džeimsai, tu neįsivaizduoji, koks gražus tuomet buvo Fran- 
siskas. Toks milžinas vyras sunkumų kilnotojo pečiais. Svetainė- 
se jis iškart krisdavo į akį. Kai atsisėsdavo, sofos sulūždavo. Jis 
nešiojo nuostabius ūsus dar prieš jiems ateinant į madą. Buvo 
drąsus, atviras, apsiskaitęs. Visi mes buvom jį įsimylėję. Kiek- 
vienas mūsų. Jis turėjo tokią galingą trauką, tokį autoritetą. Įsi- 
veržė į mūsų ramius gyvenimus it kokia per istoriją šuoliuojanti 
kariuomenė. Jis buvo kupinas sumanymų, idėjų, planų. Jis links- 
mino mus nuostabiais pasakojimais apie keliones į kraštus, ku- 
riuose niekad neištirpsta ledas ir niekad nenusileidžia saulė. Jis 
perėjo dykumas vilkėdamas ilgais baltais drabužiais kaip arabas. 
Jis jodinėjo kaip korsaras. Jis buvo vienas Bairono herojų. Tūrė- 
jo gražų bosą-baritoną. Dainuodavo su tokia aistra, taip įsijau- 
tęs. Jis nieko nesivaržydavo. 

Visa tai prisimindama Luiza šypsojosi. Aš irgi vėl išvydau jį 
tokį kaip pirmą kartą tuose namuose kaime, prieš daugel metų, 
kai amžius dar tik prasidėjo. Didžiulis dūmų kamuolys išsiveržia 
jam iš burnos. Tarsi jis būtų slibinas. Vos keli coliai man nuo 
nosies — grandinėlė ant smeigės. 

— Slibinas. Auksas. 

— Stovėk pagal komandą „ramiai“, kai kreipiesi į mane, mergyt. 

Jo žvilgsnis įsmigęs į mano akių obuolius. Matau, kad jo akys 
pilkos, bet žiburiuoja auksinėmis dėmelėmis. 

— Žinai, tu dar neatrodai taip kaip tavo motina. Tačiau yra 
vilties, kad atrodysi. 

Jis vilki uniformą? Tos auksu žvilgančios sagos ir tas šilki- 
nis kaklaraištis? Ištiesiu pirštus ir paliečiu tą auksą. Pasklei- 

džiu keistą kvapą: žolių, muskuso, miško. Ir begalinių nuoto- 
lių nuovargio. 

— Keliaujantis slibine, - žvelgiu į jį, jau spėjusi įsimylėt jo nuo- 
tykius, - duok man auksą. 

— Kai jis būdavo kambaryje, - svajingai ištarė Luiza, — mes 
žiūrėdavome tiktai į jį. 

Ir aš tikiu ja. 

Paskui ji tęsė: 

— Merė En? Na, ji buvo iš tų moterų, kurios pirma pamilsta, o 
tik paskui jau kelia klausimus. Tu gali pamanyti, kad ji visada 
žiūrėdavo, kaip čia pasinaudojus gera proga. Bet jai nebuvo jo- 
kios naudos įsimylėti Fransiską. Ir vis dėlto įsimylėjo. Visi mes 
įsimylėjome. 

Kol Fransiskas buvo greta, viskas buvo nebesvarbu. Visi tai 
žinojo. Niekam tai nerūpėjo, netgi Deividui. Jis buvo daug vy- 
resnis, Džeimsai. Juk negali tikėtis, kad aštuoniolikmetė mergi- 
na liks ištikima vedusiam beveik penkiasdešimtmečiam vyrui. 
Be to, jis irgi mylėjo Fransiską. Vienintelis žmogus, nepasidavęs 
šitam žavesiui buvo... 

Aš užbaigiau jos pradėtą sakinį: 

— ... Džeimsas Baris. 

Luizą suerzino tai, kad ją nutraukiau. 

— Ar tu nori išgirsti viską, ar nenori? 

Ji palinko veidu prie manęs ir jos oda susiraukšlėjo tūkstan- 
čiais raukšlelių. 

— Tęskite, tęskite, — liūdnai padrąsinau. 

O to liūdesio priežastis buvo paprasta. Ji iškėlė iš užmaršties 
svetainę su tamsiai rudomis vandens dėmėmis palei švieslangį, 
iškimštą lapę po stikliniu gaubtu, tuos ovalius siluetus, išrikiuo- 
tus hierarchine tvarka ant geltonų tapetų su ornamentais, visus 
tuos brangakmeniais nusagstytos Erskinų šeimos su išsišovusiais 
žandikauliais, pagarsėjusios savo geromis manieromis ir pavel- 

dėtomis ligomis, bendrus bruožus. Regiu tas kėdes aukštomis 
atkaltėmis, pristumtas prie valgomojo sienų, vitrinas su fosilijo- 
mis, kiekviena jų paženklinta ranka, o etiketė dailiai prikabinta 
apačioje prie gelumbės. O štai ir visos kriauklės bei akmenys, 
kuriuos Deividas Erskinas duodavo man palaikyti, uždėdamas 
savo didžiulę purviną ranką ant manosios. Lako kvapas korido- 
riuje, staigus laikrodžio čirškesys, prieš sugaudžiant varpams, ir 
šlapias lietus ant snapučių vazonų kitapus priekinių durų, nepa- 
tikimi laiptai be kilimų, Velso skalūno grindys podėlyje ir virtu- 
vėje, tas baisus šaltis, kurį pajusdavau basomis kojomis. Kodėl 
vaikystė tokia jausminga, tokia aitri, tokia skaudi? Negaliu 
nustumti į šalį tos praeities. 

Dėmėtoje saulėkaitoje plytomis grįstame kieme su bėginėjan- 
čiais viščiukais sėdi Alisa Džouns. Aižo pupas. Jos tokios šviesiai 
žalios ir pailgos krepšyje prie jos kojų. Stebiu ją darbuojantis, jos 
kieti, skubrūs kaip puodžiaus pirštai praskiria ankštis, ir iš pri- 
juostės lopšio byra gyvas žalių šviežių pupų lietus. O štai dabar 
jinai pešioja suknios siūles, išsitraukia nedidelę bandelę iš kiše- 
nės ir lošteli atgal, trupina savo tamsiai rudais pirštais sužiedėju- 
sią duoną. Viščiukai laukdami susispiečia aplinkui. Ji pakelia akis 
į saulę. 

Girdžiu Žvengiant ir trypiant arklius, kažkas šūkauja daržuo- 
se, toli, kitapus namo, o virš mūsų didingai šiugžda ir linguoja 
kaštonų lajos, tokia švytinti žalia lapų palapinė su rausvomis ir 
baltomis žvakėmis, liepsnojančiomis pačiame Žydėjime. 

Uodžiu nupjautą žolę, regiu ją gulint nelygiomis geltonomis 
eilėmis, o visa žemė kvėpuoja šilta ankstyvos vasaros drėgme. 
Žibuoklės ir raktažolės nusėjusios alpinariumą, o kitapus gyvatvo- 
rės prie griovio iš džiaugsmo, kad tarp laukinių vilkdalgių ir pu- 
rienų rado milžinišką rupūžę, klykia kažkoks senukas suplėkusiu 
peruku ir įduobta šiaudine skrybėle. Girdžiu jo susijaudinimo 
šūksnius. 

— Elizabeta, Mere En, ateikite pažvelgti, ateikite pažvelgti. 

Pirmas peršoku gyvatvorę ir jis sugriebia mane į savo glėbį. 
Jis kaip iš Hogarto karikatūros, visas raudonas, - ir jo skruostai, 
ir kelnės. 

-— Štai ir tu, vaikeli! Pažvelk! 

Aš matau sutrūkinėjusias kraujagysles jam ant nosies ir koks 
jis patenkintas, kai paglostau to nepageidaujančią rupūžę ir lai- 
mingas pakeliu į jį akis, atsakydamas jam šypsena. 

- Ji mylėjo du vyrus, Džeimsai. Mano brolį ir Fransiską de 
Mirandą. O jie abu mylėjo tave. Deivido nuomonė apie mote- 
rų auklėjimą buvo labai pažangi tais laikais. Teisybė, jis visada 
norėjo sūnaus. Bet nenorėjo, kad tu iššvaistytum savo gabu- 
mus. Tad juodu nusprendė dalytis tavimi, kaip dalijosi Mere 
En, ir drauge investuoti į tave. Bet visa tai buvo Merės En 
darbas. Patys jie niekada nebūtų to sugalvoję. Nebūtų išdrįsę. 
Ji tai pasiūlė. 

— Tasai pasimatymas labirinte, - sušnibždėjau. 

Luiza pažvelgė į mane nematančiomis akimis ir palinko į priekį. 
Jos apykaklė kvepėjo suplėkusiomis levandomis. 

— Ką? Ką tu pasakei? Kalbėk garsiau, vaikeli. 

Kurį laiką tylėjau. Psichė pašokusi grybštelėjo letena man per 
kelnes. Negaliu patikėti, kad man jau per šešiasdešimt. 

— O kaip Džeimsas Baris? — paklausiau atsargiai, norėdamas 
išvengti visų akivaizdžių klausimų. 

— Ak, — Luiza sustingo, — nelengva nusakyti. Tu daktaras. Tu- 
rėjai matyti tokių dalykų ne vienąsyk. 

Vis dėlto įsivyravo kraupi tyla, ir nereginčios Luizos akys iš- 
sprogo ir sublizgėjo. Ji pliaukštelėjo lazda ir Psichė tyliai urgzte- 
lėjo. 

— Nutildyk tą gyvulį. Arba išnešk jį. 

Ji išmetė puodelį. Jaučiausi it kanarėlė po gaubtu, o deguonis 
jau besibaigiąs. Senutė tyliai kalbėjo toliau, tarytum pati sau. 

— Ką vyras mato savo seseryje? Savo paties sielos prarastą mo- 
teriškąją dalį. Džeimsas Baris irgi mylėjo Merę En. Jis buvo jau 
suaugęs berniukas, kai ji gimė, o motina pasimirė ją gimdyda- 
ma. Taigi Merė En buvo palikta jo rūpesčiui, jo atsakomybei. Jis 
užaugino ją. Ji besąlygiškai juo pasitikėjo, o jis dievino kiekvieną 
jos mostą. Ji buvo tokia grakšti, tokia lanksti, kaip jaunas kurtas. 
Kol ji buvo dar vaikas, juodu buvo neišskiriami. Tu paveldėjai 
jos akis, Džeimsai. 

Jie buvo katalikai, visi įklimpę į tą patį purvą dideliame skers- 
vėjų lankomame name Airijoje. Žiemą tenai palikdavo beveik 
vieni. Senas tėvas buvo pamišėlis. Kai atvirai nedarydavo su na- 
mų šeimininke to, apie ką nekalbama, sėdėdavo virtuvėje ir spjau- 
dydavo į židinį. Man regis, mūsų namai tiems vaikams buvo 
savotiška prieglauda. Baris laikydavo visus savo dažus mūsų na- 
muose. Mano tėvas įrengė jam studiją. 

Tavo senelis priešinosi sūnaus siekiams tapti dailininku, kiek 
tik tai buvo įmanoma neprasilenkiant su padorumu. Bet Deivi- 
das Erskinas ir senasis Berkas, Edmundas Berkas, filosofas, įkal- 
bėjo jį skirti truputį pinigų Bario dailės studijoms. Paskui Baris 
laimėjo Romos premiją, ir viskas buvo baigta. Jo pašaukimas 
tapo aiškus. Bet jis jau nešiojosi savyje priešą — tėvo prigimtį, 
prasiverždavusią įtūžiu ir paranojos priepuoliais, it kokia riebali- 
nių navikų ir šunvočių seka. Bariui atrodė, kad visi prieš jį susi- 
mokę. Ir jis elgdavosi, lyg taip ir būtų. Ir tuomet daugeliu atvejų 
jo baimės išsipildydavo. 

Ji nutilo. Psichė priveikta karščio užsimerkė ir ėmė patyliukais 
knarkti. 

— O Merė En? - paklausiau. 

— Na, jis juk negalėjo pasiimti jos į Romą, tiesa? Ji pasiliko 
Airijoje. Pasiliko, kad išaugtų į gražią jauną moterį, kuriai patiko 
kelti sąmyšį ir daužyti širdis. 

Luiza vėl nutilo. Paskui nusižiovavo. 

— Neužmiršk, Džeimsai, kad aš žinojau apie jos brolį tik iš jos. 

Duslus pravažiuojančių taksi bildesys ir trinksėjimas apsaugo 
tylą nuo slogumo. Tačiau užgriozdinti tos senutės kambariai ku- 
tena man gerklę. Aš pamečiau minties giją. Argi svarbu, jei ma- 
no motina ir jos brolis kartą pasimylėjo? Jų aistra buvo jųdviejų 
reikalas. Merė En buvo ne iš tų moterų, kurią kas nors galėtų 
suvilioti arba priversti. Net toks suteneris kaip Džeimsas Baris. 
Ji niekada nebuvo bejėgė. Jei ji pozavo nuoga jo studijoje, tai tik 
todėl, kad to norėjo. Jei ji atsigulė su juo, kai jie buvo jauni, kad 
susigrąžintų jį drėgnoje žalumoje, kuria juodu dalijosi būdami 
vaikai, tai tik todel, kad to troško. 

Luiza teisi. Aš daktaras. Mačiau baisių dalykų. Mačiau, kaip 
žmonių gyvenimai suplėšomi į skiautes ir numetami šalin. Ma- 
čiau, kaip nepaliaujamai skambina varpais skurdas ir ligos. 
Mačiau, kaip žmonės užsipuola savo pačių vaikus, godūs tarsi 
Saturnas jų susitraukusio ir nuniokoto kūno. Bet mano motina 
mylėjo savo brolį dviprasmiška, asmeniška meile. Jis pykdė ją, 
tačiau ji niekada jo nebijojo. Ji niekada jo nepaliko. Jinai nebuvo 
jo auka. 

Luizos burna atvimpa ir pasigirsta lengvas gargaliavimas. Ji 
užmigo per savo pasakojimo vidurį. 

Aš tyliai atsistoju, pakeliu nuo grindų Psichę ir ištipenu ant 
pirštų galiukų lauk. Tarnaitė nekantriai laukia prie durų. Kitoje 
vizitinės kortelės pusėje patikinu Luizą, kad aplankysiu ją vėl 
rytoj, kad jos istorijos manęs neįžeidė ir nenuliūdino ir kad aš 
puoselėsiu tai, ką ji papasakojo, kaip šventą paslaptį. Pamažėle ji 
visiškai pamirš, ar atskleidė man ką nors gyvybiškai svarbaus ar 
kaltinamo, ir praeitis paliks it senstantis kapas, kuriame įsimylė- 
jėliai ramiai miega po kerpėmis ir nukritusiais lapais. 

Išeinu į neišpasakytai drėgną Londono vasario popietės šaltį. 
Drumzli šviesa pakyla šuorais, taškančiais man ant kelnių džiūs- 
tančio purvo purslus. Psichė unkščioja, prašosi priimama po mano 

apsiaustu. Mes žengiame per Haid parką Meiferio namų link, o 
drėgmė kaupiasi lašais palei mano skrybėlės kraštus. 

Alisa manęs laukia apsirengusi kautynėms kaip Kalėdų eglu- 
tė. Ji apsikarsčiusi brangių papuošalų, kuriuos Adolfas, be abe- 
jonės, kabino ant jos metų metais, rinkiniu. Jos skruostai nežy- 
miai paraudę, o juodos akys blizga ir kibirkščiuoja. Neabejoju, 
kad ji gėrė. 

— Na, ir ką gi ta sena karvė pasakė? 

— Alisa, galvok, ką kalbi. 

Ji Žiūri į mane. 

Susmunku į artimiausią krėslą, ir Psichė skriste užskrenda 
man ant kelių. Žiūriu į nuogą Pomonos dugną, kur Vertumnas 
sučiumpa jos suknelę. Regiu ją pro atviras duris. Gobelenas 
kabo laiptų aikštelėje. Paskui išvystu, kaip tą pačią sceną nuta- 
pė Džeimsas Baris: nimfos obuolių pintinė nusviesta ant ne- 
patrauklių marmurinių neoklasikinio pastato grindų. Prisime- 
nu tos moters veidą, savo motinos veidą, pražiota iš siaubo 
burna, žvelgiantį į išdavikišką, gašlią satyro šypseną. Ir štai da- 
bar įžvelgiu to seno gašlumo grimasą, tą piktą jos turtingo drau- 
go ir globėjo, kurį Džeimsas Baris įterpė į paveikslą, karikatū- 
rą. Senas ožys, įsisiautėjęs prieš jauną kūną. Amžius - ne klintis 
lytiniams santykiams, brangus vaikeli. Iš miegamojo vyrai niekada 
nesitraukia į užtarnautą poilsį. Ir moterys elgtysi lygiai taip pat, 
Jei tik turėtų progos. Bet iš kur man žinoti, ar toji versija buvo 
tiesa? Džeimsas Baris niekada netapė tikrovės. Jis tapė savo 
pavydulingą geismą atkeršyti. Ir vis dėlto... aš nugrimztu gi- 
liau į krėslą, nejaukiai jausdamasis tarp tų sugrįžtančių vaizdų. 
Teisybė man nepasiekiama. Tačiau aš negaliu prisiversti dėl to 
ardytis, kad ir kokie trikdantys tie mano prisiminimai. Jie jau 
nebegyvi, nebegyvi, nebegyvi, numirę prieš daugelį dešimtme- 
čių. Man jau per šešiasdešimt ir aš nužingsniavau dvi mylias 
per vėjuotą pavasario šaltį. 

— Apie besibaigiančius pinigus? Ar ne taip? — neatlyžta, kaip 
jai būdinga, Alisa. 

— O ne, nieko panašaus. Ji norėjo pasikalbėti apie praeitį. Ji 
norėjo pateikti man mano motinos meilužių sąrašą. 

— Ak, meilužių! — Alisos susidomėjimas aprimsta, tačiau vis 
tiek ji stoja į kovos pozą ant Židinio demblio. - Ir sugebėjo tau 
pasakyti, kuris gi buvo tavo tėvas? Mes nuolatos aptarinėdavo- 
me tai virtuvėje. Lažindavomės, kuris iš trijų. Bet tu mus su- 
trukdydavai. "Tu įsigudrindavai būti panašus į visus tris. 

— Iš tikrųjų? Į visus tris? 

— Tu ir dabar toks. Tu raudonplaukis nykštukas kaip Baris. Bet 
stovi pasitempęs ir atkišęs smakrą kaip generolas ir paveldėjai 
visas jo manieras bei komandas. Bet dar turi ir švelnią Deivido 
Erskino burną bei šypseną. Gražiausi tavo bruožai! Ir viena, ir 
kita tiesiog Žavinga. 

Neturiu jokio atsakymo praeičiai. 

Ji prieina ir pabučiuoja mane ilgu kietu bučiniu. Užuodžiu 
jos kvėpavime cinamoną ir alkoholį. 

— Ar man atleista už tai, kad pasilikau su Luiza? Net jeigu ji 
nepriėmė tavęs? 

Alisa linkteli galvą. 

— Tu gėrei? 

Ji vėl linkteli, nejausdama jokios gėdos, šypsodamasi. 

— Kiek taurių? 

Viršun pakyla du pirštai. 

— Tik dvi? Portveino? Mano geriausio? Ir pakaitinai jį su prie- 
skoniais! Alisa, tu nusikaltėlė. Kaitinimui aš laikau prastesnio 
portveino. 

Ji garsiai nusijuokia ir pažvangina prie diržo prikabintu raktų 
vėriniu, visai kaip tai darydavo Merė En. 

— Klausyk, Džeimsai, aš žinojau, ką ta sena ragana pasakys. Ir 
niekam nesvarbu, kas buvo tavo tėvas, kol turi finansinę pagal- 

bą. O tują turėjai, Džeimsai. Turėjai pakankamai tėvų, kad jaus- 
tumeisi laimingas visą gyvenimą. Ir labai gražią motiną, kuri 
paliko tau savo prancūzišką akcentą ir savo chirurgiškas rankas. 


* 

Luiza ramiai pasimirė po metų. Aš nuolat ją lankydavau iki pasku- 
tinės dienos ir palydėjau jos karstą į kapus drauge su jaunąja 
Erskinų karta. Jie Žiūrėjo į mane lygiai kaip ir į savo protetę, 
kaip į ano amžiaus reliktą. Luiza paliko man gražų palikimą su 
ypatingu prierašu, kad nė vienas jo pensas nebūtų išleistas tai 
„besotei harpijai“. Alisa tais pinigais apsidžiaugė, o aš sunaiki- 
nau tą prierašą. Luizos lankymas buvo problemiškesnis, nei įsi- 
vaizdavau, nes Alisa surūgdavo kiekvienąsyk, kai tik aš susiruoš- 
davau išvykti. Ji taip ir neatgavo savitvardos dėl to, kad ta sena 
aristokratė atsisakė priimti tiek gero padariusią tarnaitę. Kartą 
Luiza Alisai iš plaukų šukavo utėles, kai jiedvi sėdėjo ant užpa- 
kalinių laiptų prieš daugelį metų tuose namuose, kur mudu abu 
užaugome, ir Alisa jautė, kad tas prisiminimas, matyt, nustelbė 
visa kita. Bet ji juk buvo šeimynykštė. 

Luiza visa tai regėjo šiek tiek kitaip. Ji neleido minėti Alisos 
vardo jai girdint ir Alisa buvo svarbiausia priežastis, kad ji liovė- 
si lankytis teatre. Aš priešinausi Alisos mėginimams atnaujinti 
santykius įtikinėdamas, kad beveik devyniasdešimt ketverių me- 
tų senutė turi būti palikta ramiai numirti su visais savo prieta- 
rais. Alisa niekada su tuo nesutiko, ir retkarčiais mudu susipyk- 
davome, amžinai užplaukdami ant tos pačios seklumos ir nieka- 
da nesugebėdami išspręsti to klausimo. 

Apskritai aš stebėjausi, kaip dažnai mudu pykdavomės. Jei bū- 
čiau tikėjęsis ramaus ir harmoningo gyvenimo su Alisa Džouns, 
būčiau didžiai nusivylęs. Alisa niekada nebūtų susitaikiusi su se- 
nos ramios damos vaidmeniu. Ji mėgo skandalus ir intrigas. Ji 
palaikė ryšius su visais savo teatro laikų draugeliais ir dažnai 

surengdavo triukšmingą vakarienę, kuriai pasibaigus dažnai ras- 
davau kelis svečius, miegančius ant kušečių apačioje, apsilaisčiu- 
sius ir knarkiančius, o kartą vienas ramiai sau išsidrėbė ant pagal- 
vių už fotelio pusryčių kambaryje. Džesė atsargiai, jo nepažadin- 
dama, peržengusi per jo aulinius, padengė stalą ir iškuopė 
vakarykštes lūženas. Tas patogiai įsitaisęs svečias buvo panašus į 
negyvą kareivį, patyrusį malonumų mūšį ir paliktą ten, kur krito. 

Alisa labai atsiprašinėjo. Bet tai nutikdavo nuolat. 

Aš didžiąją laiko dalį praleisdavau vienumoje ir niekaip nega- 
lėjau priprasti prie didelės draugijos. Bet jau nebeturėjau visuo- 
meninių pareigų, kurios užimtų mano dieną, todėl manau, kad 
mano įtampa ir nerimas didėjo. Mano visuomeninis ir profesinis 
gyvenimas baigėsi. Buvau paliktas gyventi kiaute to žmogaus, 
kuriuo buvau kadaise. Skaičiau. Studijavau. Lankydavausi paro- 
dose. Lankydavau ir viešas paskaitas. Sekiau medicinos raidą. 
Nors atrodė, kad tai daryti nebėra prasmės ir kad neverta kreipti 
savo dienų kuria nors linkme. Buvau karūnos tarnas. Nei pri- 
gimtimi, nei įgytais polinkiais nebuvau mokslininkas, ir nors vi- 
są gyvenimą mėgau Šekspyrą bei anglų poetus, tik retkarčiais 
vakarais skaitydavau naujus romanus ar žurnalus. Retai lankyda- 
vausi operoje ar teatre. Kol gyvenau svetur, skonis pasikeitė iš 
esmės. Dažnai pastebėdavau, kad vakarą praleidau nuobodžiau- 
damas neatitinkančioje mano polinkių draugijoje. Nuvildavau 
Alisą, kuri kas vakarą neoriai ir nesivaržydama vaikydavosi ma- 
lonumų. 

Tie dalykai pasiekė kritinę stadiją praėjus dvejiems metams 
po Luizos mirties. Sužinojau, kad Alisa visą gyvenimą nesiliovė 
siuntusi pinigų savo giminėms kaime, o dabar jos jauniausia duk- 
terėčia rengėsi tekėti. Alisa nutarė vykti namo tų vestuvių proga. 
Ir aš nusprendžiau važiuoti drauge su ja. 

Kelionė buvo toli gražu ne tokia kaip kitados. Iki Šrusberio 
važiavome traukiniu, atskirame kupė. Alisai labai patiko žiūrėti į 


) 407 ( 


pro šalį skriejantį peizažą, kartais užliejamą didžiulių garo ka- 
muolių. Jai patiko žiūrėti, kaip įkypai stiklo nuteka lietaus lašai. 
Jai patiko lakuota kupė vidaus elegancija ir visur jaučiamas suo- 
džių kvapas. Ji godžiai papietavo vagone-restorane, viešai išgėrė 
vyno, pasirašė autografą padavėjui ant valgiaraščio, ir kur tik mes 
sustodavome, kad ir visai trumpam, išdidžiai vaikščiodavo po 
platformą sukiodama skėtį. Ji budriai stebėjo visus, anot jos, pa- 
tobulinimus. Kai kurie kaimiečiai sunerimo atsiradus geležinke- 
liui. Alisa mėgo naujoves jau vien todėl, kad jos naujovės. Ji 
gimė deramame amžiuje. 

Du jos sūnėnai ir jauniausias brolis laukė mūsų su samdyto- 
mis karietomis, skėčiais ir pagalvėmis. Visi orų pasikeitimai bu- 
vo numatyti ir rūpestingai apmąstyti alternatyvūs planai. Kol 
tuos ilgus metus gyvenau tropikuose, šios šeimos padėtis page- 
rėjo. Mergaitės jau nebetarnavo ūkyje, o dirbo drabužių siuvi- 
mo pramonėje, berniukai dirbo Koulbrukdeilo porceliano fabri- 
ke Džekfilde, gamino dekoruotas keramines plyteles. Šeima tu- 
rėjo daugiau pinigų, kuriuos galėjo išleisti. Visi avėjo batais, be 
to, jie jau turėjo pietų servizą. Vyresnysis Alisos brolis, toks į 
užtarnautą poilsį išėjęs patriarchas nonkonformistas tankiais ūsais, 
nusipirko geležies dirbinių fabrikanto namą su gražia oranžerija 
ir dviem svetainėm, viena jų buvo skirta Alisai. Ir ji joje įsikūrė 
tartum soste. 

Vos ištrūkęs iš visuotinio namiškių bruzdulio pasiskolinau arklį 
ir nujojau į senąjį dvarą, nors buvo jau vėloka popietė. 

Kaštonai parke buvo ką tik išsivadavę iš Žiemos gniaužtų, ir 
regėjau kiekvieną pumpurą, blyškiai žalią, lendantį iš po minkš- 
tos vos prasikalusio blyškesnio apatinio lapo apačios. Žolė dar 
buvo žiemiškai ruda, oras kandus. Džiaugiausi, kad palikau Psi- 
chę prie ugnies su Alisa. Mano arklys šnopavo kaip garvežys, 
išpūsdamas tirštą švelnų garą, kai risnojome Žvyruotais keliais, 
žiūrėdami į kalvas ties riba su Velsu. Rąstai buvo gerai prižiūrė- 

ti, tačiau pats namas, kai prie jo prisiartinau, atrodė tuščias ir 
liūdnas. Antrame aukšte visos langinės atvertos. Sodas priešais 
namą jau nebebuvo toks vešlus kaip kitados. Tačiau didžiuliai 
gelsvųjų narcizų, žvilgančių dvigubais trimitais, plotai dar plū- 
duriavo virš pasišiaušusių vejų — toks tirštas spalvos šuoras blyš- 
kioje šviesoje. Palanges reikėjo perdažyti, tačiau jos buvo tokios 
pačios kaip kitados. Duris atidarė nepažįstamas žmogus. 

Šeimininkų nėra, paaiškino namų prižiūrėtojas, o pagrindi- 
niai kambariai buvo nukloti dulkėmis ir skendėjo tamsoje. Bet 
man pasiūlyta pasivaikščioti po parką ir sodus, kol dar šviesu. 
Aš palikau savo vizitinę kortelę ir pririšau arklį arklidėje. Ten 
buvo tuščia. Virtuvės kiemas nepasikeitęs, tik tuščias. Skalbyk- 
los durys — plačiai atvertos. Ūkiniuose pastatuose nėra jokių 
gyvulių, karvelidė tuščia ir joks šuo neatbėgo manęs pasveikin- 
ti. Namas stovėjo užrakintas, bendraudamas tiktai su laiku. Vir- 
šuje, viename iš mažų langelių, išvydau menką šviesą. Viena- 
me garde pakreikta šviežių šiaudų, o ant karučio guli šakės. Du 
mediniai kibirai stovi įstatyti vienas į kitą. Mano žingsniai nuai- 
dėjo per tas plytų grindis, aš patraukiau prie fontanų rytiniuo- 
se soduose. 

Čia niekas nepasikeitė. Visos gėlių lysvės švariai išravėtos, ro- 
žės deramai apmulčiuotos. Tačiau fontanas prie akmeninių laip- 
tų apačios užakęs samanomis, o atstumiantis vanduo prikritęs 
sausų lapų. Hermis sėdi liūdnas ant pažaliavusio akmens vir- 
šaus. Kupidonai be vandens liūdnai apžergę delfinus. Saulės laik- 
rodis irgi tebėra kur buvęs, bet taip pat įgavęs grėsmingo šviežio 
žalumo. Rododendrų alėja iškuopta, ir ta sodo dalis atrodo plika 
ir neapsaugota. Medinės kiniškos pergolės pašalintos, ir akme- 
ninių statulų eilė, tokie seni akmens dievai, nepatrauklūs ir agre- 
syvūs, ženklina įėjimą į labirintą. Jie visi vyriškos giminės: Mar- 
sas, Dzeusas, Heraklis, Vulkanas ir Apolonas. Deivės paslėptos 
viduje. Aš įžengiau į labirintą. 

Kukmedžio gyvatvorės pasirodė žemesnės nei išlikusios ma- 
no atmintyje, bet gražiai nugenėtos, ir senieji akmens suolai, 
to labirinto akcentai, vis dar tebebuvo savo vietoje — tokios 
šaltos plokštės, užvožtos ant akmeninių kamuolių. "Tas labirin- 
tas nebeatrodė kaip nesibaigiantis ir bauginantis kalėjimas. Da- 
bar jis buvo paprasčiausia pasenusi to sodo įdomybė, nekaltas 
žaidimas iš aštuonkampių, nieko nebesutrikdysiantis labai 1!- 
gam. Aš pasiekiau jo šerdį. Ten nebebuvo nei fontano meilės 
deivės, kukliai slepiančios savo krūtis, nei skrydžiui pasirengu- 
sios medžiotojos su priekin išsiveržusiais šunimis, nei vieninte- 
lės Dzeuso dukters, kuriai jis buvo ir tėvas, ir motina, su ant 
peties tupinčia pelėda. Jų neliko nė pėdsako. Užtat čia buvo 
niekuo nepaženklintas išgrįstas kvadratas paskutiniame atitva- 
re, pačioje tos dėlionės šerdyje. Apsidairiau į tvirtai stovinčius 
kukmedžio krantus. Scena buvo tuščia. Blėstančioje pavasario 
dienos šviesoje tie du atspindintys vienas kitą tušti gyvatvorės 
ir akmens kvadratai nebeturėjo ko atskleisti vienas kitam ar man. 
Fontano garsas visada atvesdavo mus į labirinto šerdį. O dabar 
tiems, kurie priėjo centrą, nebeliko jokių užuominų nei atpil- 
do. Išvysti nebebuvo ko. 

Stovėjau vienas labirinto šerdyje ir klausiausi, kaip ankstyvose 
sutemose klykia kovai. 


* 
Kai grįžome į Londoną, pasakiau Alisai, ką ketinu daryti. Ji pa- 
šoko ir ėmė šaukti: 

— Džeimsai, ar tu iš proto išsikraustei! Negi manai, kad tavo 
pensija bus mokama kažkokiai bevardei airei, visą gyvenimą ap- 
gaudinėjusiai kariuomenę? Ko gero, jie tau pasakys, kad negalė- 
jai būti tikras daktaras, jei visą laiką buvai motens! 

Alisa išspjovė Žodį „moteris“ su pavojinga panieka. 

— Ir ką tu, po galais, čia paistai? Apgavystė? Maskaradas? Tavo 


)410( 


tikroji tapatybė? Kas yra tavo tikroji tapatybė? Tu esi Džeimsas 
Miranda Baris, artimas Deivido Stiuarto Erskino, vienuoliktojo 
Bačano grafo, giminaitis. Tu netgi dalyvavai savo tetos Luizos 
laidotuvėse. Esi susijęs aristokratiškais saitais, kurių ketini išsiža- 
dėti? Aš nenoriu gyventi su viešo skandalo kėlėju. Tik galvok, ką 
jie kalbės apie mane. Jie pasakys, kad aš Žinojau tai visą laiką ir 
buvau savotiška lesbietė. Adolfas apsivers grabe. Juoba dabar, 
kai mudu su tavimi beveik visur priimami drauge. Ką tu ketini 
daryti? Išnykti? Kaip gali apie tai net pagalvoti? 

Ir kas gi yra tikra? Ta tikroji vidinė siela, kurią tu prisipažinai 
norįs atrasti? Nėra nieko visiškai tikro! Juk nesi tas pats žmo- 
gus su visais savo pažįstamais. Juk vaidini skirtingus vaidme- 
nis. Aš vaidinau visą gyvenimą. Aš visad esu scenoje. Visi mes 
esam scenoje. Visa tai - tik vaidinimas. Ar tavo vidinė siela kas 
rytą prašo karšto vandens, o paskui liepia tarnaitei išeiti, kad 
galėtum pradėti praustis? Ar kažkas kitas, kuo tu visada siekei 
būti? Aš Žinau, o tu, regis, pamiršai, kad mes galim vaidinti tik 
vienoje pjesėje. Ir stumdamasis priekin rašai jos eilutes, kuri 
siužetą. Ar tau reikia Šekspyro, kad jis tau šitai pasakytų? Nėra 
repeticijos ir nėra kito vakaro, kurį tu suvaidinsi geriau. Mes 
esam scenoje dabar. Taip yra. Ir tau teko kelnėtas vaidmuo, 
Džeimsai. Ak, koks tu paikas. Juk vaidinai tą vaidmenį taip 
entuziastingai ir su užsidegimu. Buvai tiesiog nuostabus. Tau 
tai pavyko. Ar dabar norėtum suvaidinti epilogą, kuriame vėl 
užsisegi sijoną moralui išsakyti, prieš tai, kai tave nušvilps nuo 
scenos? Tu išsikraustei iš proto! 

Ji Žingsniavo po kambarį prispaudusi prie veido nosinę. 
Skruostuose švytėjo dvi dailios raudonos įtūžio dėmės. Bent kartą, 
nors ir kalbėjo su patosu, Alisa nevaidino. Ji iš tikrųjų buvo labai 
supykusi. 

— Ką ketini daryti? Vaikščioti ir kartoti, kad tu - moteris? Ne- 
šioti mano drabužius? Kaip manai, kas nutiks? Negi manai, kad 

jie mėgins tave pagydyti ar užsakys tavo anatominius piešinius? 
Arba parduos tave į cirką? Dėl Dievo meilės, Džeimsai... 

Ji priėjo prie Židinio demblio ir palietė vieną savo baisiųjų 
porcelianinių piemenų ant atbrailos. Paskui treptelėjo koja. 

— Tu nusispjausi ant žmonių, kurie apvertė žemę aukštyn ko- 
jom, kad tavo gyvenimas būtų kupinas nuotykių ir įdomus. Tau 
nestigo pinigų, tau puikiai sekėsi. Daugybė žmonių Žiūri į tave 
su pagarba. Ar ketini juos sudominti ir pasakyti: Žiūrėkit, aš vi- 
sai ne tas, kuo mane laikėte? Negi visa tai buvo klaida? Nes tai, 
ką pasakysi, reikš būtent tai. 

Po perkūnais, Džeimsai! Kaip tu drįsti? Kodėl turi suabejoti 
šitoje stadijoje? Kam išvis abejoti dėl to, kas esi? 

Ji stovėjo ir kandžiojo lūpą. 

— Kas yra Alisa Džouns? Aš esu didi anglų aktorė. Daugybė 
paveikslų, afišų ir vienas Dievas težino, kiek ekstazės kupinų re- 
cenzijų tai įrodo. Niekam nerūpi, iš kur aš atsiradau. Na, bent 
jau labai nedaug kam. Svarbu, ne iš kur atsiradai, bet ką pasie- 
kei. Ir negi tu iš tikrųjų man sakai, kad nori visa tai sugriauti? 

Ji pasisuko į mane. 

— Džeimsai Bari, paklausyk, ką aš tau pasakysiu, — dabar ji 
stovėjo ant mano batų galų, rūsčiai žiūrėdama į mane, ir aš jutau 
jos pykų kojų pirštais. — Tu esi tas, kuo tave visi laiko. O visi 
sako, kad tu - vyras. Nenoriu nieko daugiau girdėti apie tai. Nė 
vieno žodžio. 

Ir šleptelėjo greta manęs. 

- Alisa, — prabilau ramiai, — aš dar nepratariau nė žodžio. Kal- 
bėjai tik tu. 

Alisa prapliupo ašaromis, ėmė raudoti garsiai kaip vaikas, ku- 
riam ką tiktai buvo pasakyta, jog metas žaisti baigėsi ir jau pats 
laikas eiti į lovą. Suėmiau jos ranką savąja ir švelniai suspau- 
džiau. Kai pirmoji ašarų audra aprimo ir ji šiurkščiai sušnarpštė, 
prabilau vėl: 

— Alisa, aš visą gyvenimą praleidau vilkėdama svetimus dra- 
bužius. Nežinau, kas dar būčiau galėjusi būti. 

Ji nutraukė mane: 

— Bet tau juk patiko vilkėti uniformą. Ar jau nebeprisimeni 
pirmosios? Ir kaip man šokai raudonam verpete? Atrodei nuosta- 
biai, aš taip tau pavydėjau. Tu mėgai galią, Džeimsai. Tikrai tik- 
rai. Tau patiko įsakinėti aplinkiniams ir šaudyti į zulusus... 

— Alisa! Aš puikiai Žinau, kad nesu šovęs į nieką, kas nesutiko 
su tuo, kad į jį būtų šaunama. 

— Dvikovoje! "Ii kaudavaisi dvikovoje, Džeimsai. Tu velnio- 
niškai rizikavai. Tu rizikavai būti demaskuotas. 

Aš tylėjau. Prisiminiau tą mane užplūsdavusį svaiginantį bai- 
mės šuorą, kai pasitraukdavau nuo savo priešininko Žinodamas: 
jei būčiau vien tik sužeistas, mano karjerai būtų galas. Taip, tai 
buvo dalis to spingsinčio, neišsakyto motyvo. Alisa buvo teisi, 
aš rizikavau būti demaskuotas. 

— Bet tu nesistengei ir būti nematomas, tiesa? Tu pykdavaisi 
su kiekvienu, su kuo tau tekdavo turėti reikalų. Pavaldiniai tave 
dievino, o šeimininkai imdavo drebėti išvydę tave ateinant. Tu 
juk išprovokuodavai neramumus. Darei tai tyčia. Žmonės apie 
tave kalbėjo, Džeimsai. Tu gyvenai viešą gyvenimą. 

— Būtent, — sušukau, staiga supykęs taip kaip ji, - aš gyvenau 
viešą gyvenimą. Bet ką gi aš turėjau, be jo? Dienai pasibaigus 
būdavau vienas kaip pirštas. Aš neturėjau tavęs. 

Sekundei ji nutilo. Bet niekada nesu regėjęs, kad Alisa būtų 
leidusi kam nors kitam ištarti paskutinį žodį, neleido ir dabar. Ji 
prisitraukė mane prie savęs. 

— Tu turi mane dabar. Aš tave myliu, Džeimsai, ir jeigu bū- 
čiau nors kartą pajutusi, kad galiu gyventi su tavimi, būčiau 
padariusi tai. Bet tu juk niekad nebuvai užgožtas jokios kitos 
moters. Tau vietos buvo tik viršuje. Tu niekada nebūtum leidęs 
gastroliuoti man vienai. Man to reikėjo, aš norėjau sėkmės. Tu 

būtum nutraukęs mano karjerą taip pat neabejotinai, kaip aš 
būčiau pakentusi tavąją. Tu pernelyg daug apie mane Žinojai. 
Man reikėjo tokių netekusių galvos ir mielų idiotų kaip Adol- 
fas, te Dievas būna jam gailestingas, o ne tokių uždavinėjančių 
klausimus kaip tu. Žinoma, aš tave mylėjau, Džeimsai, bet aš 
norėjau nugyventi ir savo gyvenimą. Aš nenorėjau būti išvilkta 
į tropikus numirti. 

— Aš niekada nebūčiau leidęs tau ten vykti, — atrėžiau apimtas 
panikos. 

— Matai. Aš net nebūčiau šokusi plantacijos baliuose. Džeim- 
sai, tu pernelyg pripratęs įsakinėti ir reikalauti, kad tau paklustų. 
Aš nepakenčiu ginčų, o tau jie patinka. 

— Bet tau patinka elgtis savaip, Alisa. 

— Kaip ir tau. 

Mudu šnypštėme vienas ant kito kaip besiriejančios katės. Ji 
timptelėjo mano žilstančių raudonų garbanų sruogą, paskui pa- 
silenkė ir pabučiavo į skruostą. Mėgino kalbėti įsiteikdama, mal- 
daudama. 

— O Džeimsai, mudu dabar tokie laimingi, prašau nesugadinti to. 

Paskui jai nutiko kažkas baisaus. 

— Nesakyk man, kad nesi laimingas. Kad nori kažko kito. Kaž- 
ko naujo. Prašau, nesakyk man to. 

Tai buvo tikros ašaros. 

Ji vėl laimėjo. Ką kita aš galėjau daryti, jei ne stengtis ją nura- 
minti? Nes per tą mūsų vaidą man paaiškėjo vienas dalykas. Man 
jau nebereikėjo baimintis, kad būsiu demaskuotas. O man pati- 
ko būtent maskarado rizika. Aš taip ilgai buvau apsėstas savo 
vienišystės, savo slaptos esybės paslapčių, neprieinamų aplinki- 
niams, kad nebesugebėjau suvokti to pasikeitimo. Aš jau nebe- 
buvau vienišas vyras. Džeimsas Miranda Baris pagaliau susijun- 
gė su vieninteliu pasaulyje likusiu žmogumi, kuriuo jis visiškai 
pasitikėjo ir kurį visada mylėjo. 

— Tos istorijos pabaiga laiminga, Džeimsai, - nusišypsojo Ali- 
sa. Jos veidas buvo trupuų paburkęs nuo verksmo. — Mes paga- 
liau suradom vienas kitą. Ar paskambint arbatos? 

Nesugebu jai atsispirti. 

Mudu vaikščiojom palei upę per sutemas ir stebėjom, kaip 
Žibintininkas skubriai juda į priekį tarp žibintų su tais ilgais 
virbais, lyg koks plėšikas, skubantis nuo namo prie namo. O ką 
gi matė kiti žmonės? Mažą gydytoją, žengiantį sukaustytu, bet 
vis dar energingu žingsniu, nepraradusį savo kariškos laikyse- 
nos, ir žavingą garsiosios ponios Džouns figūrą. Kas išdrįs pa- 
sakyti, kad ta sena aktorė apsirengusi pernelyg puošniai? Nesvar- 
bu. Tai tik pati naujausia mada — ta trumpa pelerina ir apsiuvai. 
Ji nusilenkia praeinančiai publikai, visada gracingai, neišdidžiai, 
ta scenos herojė, kuriai plojama, o plojimus palydi galingas ai- 
das. Bravo! Bravo! Bravo! Tačiau galbūt subtiliausios vaidybos 
akimirkos taip ir lieka nepastebėtos, ir todėl jomis nėra kaip 
žavėtis. 


X 
Ziūriu į Atlantą. Girdžiu klykiant skrendančias paskui laivą Žu- 
vėdras, audžiančias ore raštus, smingančias ir neriančias žemyn į 
laivakelį. Girdžiu, kaip girgžda virvės, kaip takelaže gaudžia vė- 
jas. Vandens lygis keičiasi viename iš kibirų prie grotstiebio, ir 
vėjo šuoras išpučia bures. Aš nejudu, nekrusteliu. Mes nenukryp- 
dami plaukiame į vakarus. Žinau tai iš saulės padėties. Negir- 
džiu jokio žmogaus balso, tik tas ratus sukančias ir klykiančias 
žuvėdras. Ar laivą visi apleido? Negali būti. Aš stoviu čia, deniai 
gerai nušveisti, žvilga nublizgintas varis. Virvės naujos, liukai 
uždaryti. Klausausi, kaip bangos tolygiai plakasi į kilį, kai tas 
vienstiebis burlaivis tolydžio stumiasi į vakarus, ir kairiu skruos- 
tu jaučiu saulės spindulius. Tolumoje įžiūriu delfinus: toks dvi- 
šakas blykst, paskui jie pasišokčioja, išnyksta ir pasirodo vėl, Žais- 

dami po du, po tris šviesiame vandenyje. Visur aplinkui iki pat 
plokščios horizonto linijos driekiasi begalinė švytinti erdvė, ir 
laivas plaukia priekin. Negirdžiu jokių balsų. Aš vienas. Žvelgiu 
į tas bekraštes šviesias tolumas, į tą didžiulį blyškių padangių 
kupolą ir pilkai žalią mėlį. Užsimerkiu. Kai vėlei pažvelgiu į be- 
galines vandenyno erdves ir dangų, jaučiu, kad vėjas tapo gai- 
vesnis. Dabar judame greičiau, ir stakselis jau išpūstas iki galo. 
Kažkas pakabino laivagalio bures ant bizanstiebio, ir dabar iš- 
naudojame visą vėją. Štai gyvomis spalvomis mirguliuoja skrai- 
dančios žuvys, ir jūra nuostabi, gili, vaiskiai mėlyna. Šviesa paki- 
to: iš nuskalautos baltos virto auksine. Įplaukiame į tropikus. Ar 
taip ir turi būti? Ar pargrįžtu į juos numirti? Ar tai mano pasku- 
tinė kelionė namo? Ar mano namai buvo čia, su tavimi? Tavo 
pasirinktoje vietoje — juk aš dabar galiu ją priimti, — kurią pasi- 
rinkai ramiai nuslydusi per kraštą, tolyn nuo tos didingos karš- 
tos saulės šviesos, žemyn, žemyn, žemyn į nesibaigianų, galų, 
vaiskų mėlį. 


x 

— Džeimsai, ar tu mane girdi? 

Jo bruožai nežymiai suvirpa. Jis vos vos matomai linkteli. 

— Džeimsai, pakviesti kunigą? 

Burna susičiaupia. 

— Pakviesti? 

Atsakymas pasigirsta kartu su švelniu, slystančiu kvėpavimu: 

— Ne. 

— Džeimsai, bedievi kvaily! Juk tu krikštytas katalikas. Tu ne- 
gali numirti be Paskutinio patepimo. Ką pasakytų tavo dėdė, 
tavo motina ir tavo patėvis? 

Sumirga vos vos regima šypsena. 

Djuko gatvė 25 
Vestminsteris 
1865 metų liepos 25-oji 


Sere, 

turiu garbės pranešti, kad 
paraštėje paminėtas karininkas 
mirė šįryt ketvirtą valandą. 


Generalinis mspektorius Turiu garbės, 
Daktaras Džeimsas Baris Sere, 

būti Tamstos klusniausias ir 
Liga: viduriavimas nuolankiausias tarnas 


D. R. Makkinonas M. B., 
vyresnysis chirurgas, majoras 


Somerseto namai 
1865 metų rugpjūčio 25-oji 


Vyresniajam chirurgui D. R. Makkinonui 


Sere, 

man buvo pranešta, jog generalinis inspektorius daktaras Džeim- 
sas Baris, 1865 metų liepos 25 dieną miręs Rytinėje pilies gatvė- 
je 14, po mirties pasirodė besąs moters. 

Kadangi jūs pateikėte jo mirties priežasties liudijimą, leidžiu 
sau paklausti jūsų, ar tai, ką esu girdėjęs, yra tiesa ir ar jūs asme- 
niškai patikinote, jog; jis buvo moteris. 

Jūs galite atsisakyti pateikti atsakymą į šiuos klausimus, bet 
aš to klausiu ne tam, kad paskelbčiau, o tik pats norėdamas tai 
žinoti. 

Turiu garbės, Sere, būti 
ištikimas Tamstos tarnas 
Džordžas Grehemas, 
vyriausiasis archyvaras 


Djuko gatvė 25 
Vestminsteris 
1865 metų liepos 26-oji 


Džordžui Grebemui, 
vyriausiajam archyvarui 


Sere, 

atsakiau į jūsų pasiteiravimą apie velionio generalinio inspekto- 
riaus Džeimso Bario lytį. Aš buvau artimai pažįstamas su tuo 
džentelmenu daug metų - ir Vest Indijoje, ir Anglijoje, ir man 
niekada nekilo nė menkiausio įtarimo, kad daktaras Baris būtų 
moteris. 

Aš slaugiau jį paskutiniosios ligos metu ir dar anksčiau esu 
gydęs jį nuo bronchito, o liga, sukėlusi jo mirtį, buvo viduriavi- 
mas, prasidėjęs, matyt, dėl netaisyklingos mitybos. 

Kartą po daktaro Bario mirties buvau pasiųstas į sero Čarlzo 
Makgregoro (Kariuomenės atstovybė) kontorą, ir ten su mani- 
mi pageidavo pasikalbėti moteris, išruošusi velionį daktarą Barį 
į paskutinę kelionę. 

Ji pageidavo gauti už savo darbą arbatpinigių, kuriuos jai 
atsisakė sumokėti toji dama, artima daktaro Bario bičiulė, gy- 
venusi su juo tuose pačiuose namuose, kuriuose daktaras Baris 
mirė. 

Be kita ko, ji sakė, kad daktaras Baris buvo moteris ir kad aš 
prastas daktaras, jeigu to nežinojau, todėl ji nenorėtų būti mano 

gydoma. Aš jai pareiškiau, esą ne mano reikalas, ar daktaras Ba- 
ris buvo vyras, ar moteris, ir, mano nuomone, jis galėjo būti nei 
viena, nei kita, tai yra nepakankamai išsivystęs vyras. 

Tada ji pasisakė nuodugniai ištyrinėjusi jo kūną, ir tai buvęs 
tobulas moters kūnas. Rodės, ta moteriškė manė susidūrusi su 
didžiule paslaptimi ir norėjo, kad jai būtų sumokėta už jos išsau- 
gojimą. 

Aš ją informavau, kad visi daktaro Bario giminaičiai jau mirę, 
kad ta paslaptis - ne mano ir kad, mano nuomone, daktaras Ba- 
ris —- hermafroditas. 

Tačiau aš nežinau, ar daktaras Baris buvo vyras, moteris ar 
hermafroditas. Bet esu pasirengęs prisiekti dėl kūno tapatybės: 
jis buvo asmens, kurį aš puikiai pažinojau aštuonerius ar devy- 
nerius metus, ir nematau prasmės daryti atradimų, turint galvo- 
je tai, kad profesinė daktaro Bario reputacija pranoksta bet kokią 
kritiką. 


Turiu garbės, Sere, likti klusnus Tamstos tarnas. 
Majoras D. R. Makkinonas, 


vyresnysis chirurgas 
Nuo Edvardo Bredfordo, 
ligoninių inspektoriaus pavaduotojo, 
Medicinos laikų redaktoriui 
Sere, 


istorijos, plačiai pasakojamos po daktaro Džeimso Bario mirties, — 
pernelyg absurdiškos, kad reikalautų rimto atrėmimo. Jį pažino- 
jusiems žmonėms nekyla nė menkiausios abejonės dėl jo fizinės 
konstitucijos: jis iš tikrųjų buvo vyras, kurio lytiniai organai lio- 
vėsi vystęsi nuo šeštojo nėštumo mėnesio. Labai gaila, jog kvali- 

fikuoti asmenys nepasinaudojo jo mirties proga, kad nuodug- 
niai ištirtų mirusiojo fizinę būklę. 


Lieku, Sere, 
Tamstos etc. 
Edvardas Bredfordas 
Senasis Mensas 
Vindertonas 
Kumberlendas 
1865 metų rugsėjo 20-0ji 
Sere, 


aš turėjau garbės daug metų tarnauti drauge su daktaru Džeim- 
su Bariu ir pažinoti jį iš pradžių universitete, kuriame mudu stu- 
dijavome pas daktarą Fraerį, paskui Gajaus ligoninėje, kurioje 
mudu buvome sero Estlio Kuperio mokiniai chirurgai. Paskui 
mudu buvome kolegos Portsmuto karinėje ligoninėje prieš jam 
išvykstant į Keiptauną. Aš susirašinėjau su juo visą gyvenimą ir 
turėjau malonumo aplankyti jį jo namuose Londone mažiau nei 
prieš trejus metus. Daktaras Baris buvo atsidavęs daktaras, jam 
labiausiai rūpėjo jo ligonių gerovė. Jis buvo ūmaus būdo ir ne- 
pakęsdavo neveiksmingumo, neišmanymo ir nešvaros. Jis susi- 
kūrė daug profesinių ir šiaip jau priešų, gindamas silpnuosius ir 
bejėgius. Jo mažas ūgis ir dailios rankos, tokios pranašios chi- 
rurgo darbe, sudėti drauge su ankščiau minėtu profesiniu pavy- 
du, trukusiu daugelį metų, lėmė tai, kad pastarosiomis savaitė- 
mis spaudoje pasirodė užgaulaus šmeižto. Daktaras Baris buvo 
tobulas džentelmenas ir drąsus žmogus. Mes buvom artimai pa- 
Žįstami, ir aš pasiryžęs savo garbe laiduoti už jo reputaciją. 

Lieku, Sere, klusnus Tamstos tarnas 
Robertas E. Džobsonas, 
generolas chirurgas (išėjęs į pensiją) 


Pointon Holas 
Berkšyras 
1865 metų spalio 3-i0ji 


The Times 
Redaktoriui 


Sere, 

aš su didžiule nuostaba perskaičiau gandus apie daktarą Džeim- 
są Barį, išspausdintus Jūsų laikraštyje. Aš tarnavau drauge su 
daktaru Bariu C**** saloje, IV ****šyro pulke, daugiau kaip 
prieš keturiasdešimt metų. Mūsų gyvenimo keliai išsiskyrė, bet 
aš niekada jo nepamiršau, ir nė vienas iš jo pažįstamų negalėtų 
pamiršti jo. Apmaudus nesusipratimas supriešino mus su užtai- 
sytais ginklais daktarui Bariui dar nespėjus išbūti toje saloje nė 
metų. Visi gerai žinojo, kad daktaras patyręs ir taiklus šaulys, ir 
jeigu jo didžiadvasiškumas nebūtų išsaugojęs man gyvybės, ma- 
nęs jau seniai nebūtų tarp gyvųjų. Jokia moteris nebūtų sugebė- 
jusi atlikti tokio žygdarbio. Ne, Sere, daktaras Baris buvo mažas 
tik ūgiu; visais kitais atžvilgiais jis buvo didžiadvasis, gailestin- 
gas ir visapusiškai vertas susižavėjimo. Esu jam labai skolingas ir 
netoleruosiu tokios užgaulės jo garbei ir jo atminimui. 


Lieku, Sere, Tamstos klusnus tarnas, 
Džeimsas Lahlinas (Bartas) 

1865 metų spalio 5-oji 


Brangusis mano Džeimsai, 

mačiau Jūsų laišką, susijusį su daktaru Bariu, laikraštyje The Ti- 
mes ir negalėjau atsispirti vėl Jums neparašiusi. Žinau, kad mu- 
du susitarėme kurį laiką išsaugoti padorią tylą, tad prašau man 
atleisti. Bet pasakykite man nedelsdamas, ar teisybė, kad dakta- 
ras Baris užmezgė haison* su aktore Alisa Džouns, grįžęs iš Vest 
Indijos? Mus pasiekė gandai, kad jie iš tikrųjų gyveno drauge! 
Nors ir labai mažai tesirodydavo aukštuomenėje. Ar gali taip 
būti 48 tikryjų? Jeigu turite kokios nors teigiamos informacijos, 
labai prašau parašyti man asmeniškai. 

O dėl gandų apie tikrąją nuostabaus daktaro tapatybę — aš 
galiu visiškai aiškiai patvirtinti jo vyriškumą, nors niekada to ne- 
patvirtinsiu viešai, manau, ir Jūs to nepadarysite. Nes judu daug 
kartų keliavote kartu vieni. Taip, manau, kad taip buvo. Ir aš 
tiesiog negaliu įsivaizduoti, kad ta nepaprastoji ponia Džouns bū- 
tų susidėjusi su vyru, kuris nesugebėtų jos visiškai patenkinti. Ji 
pelnė būtent tokią reputaciją. 

Siunčiu šitai atskirame voke, kaip visada darydavome, kad Jū- 
sų Žmona nesužinotų, jog mudu susirašinėjame. Esu tikra, Jūs 
šito pageidautumėte. Bet labai prašau atsakyti man. 


Kaip visada atsidavusi Jums 
Šarlotė 


Šarlotė, ponia Freizer (gimusi Volden) 


* Meilės ryšius - pranc. 

* 

Žurnalistės vardas ir pavardė buvo Henrieta Stekpoul. Ji buvo 
guvi, skubri ir naujai apdailinta iš visų pusių. Įgriuvo į prieš- 
kambarį kvepėdama energija ir Amerika. Alisa stebėjo ją pro val- 
gomojo durų plyšį, kai ji garsiai prisistatinėjo ir suskato atsegi- 
nėti elegantišką odinį portfelį bei traukti užrašų knygelę ir pieš- 
tukus. Alisa buvo pripratusi prie spaudos atstovų, bet ne prie 
moterų žurnalisčių. Tarnaitė pradėjo kopti pagrindiniais laiptais 
nešina reljefiška vizitine kortele, ir Alisa puolė prie užpakalinių 
laiptų. Viršutinėje laiptų aikštelėje atsitrenkė į Džesę, ištraukė 
jai iš rankų kortelę ir dusdama įgriuvo į svetainę. 

— Ar pakviesti viešnią viršun, ponia? — paklausė Džesė sune- 
rimusi. 

Ji dar tik peikėjosi nuo to skandalo. Ji dievino savo šeimininką. 

— Tegu lukteli valandėlę, kol susikaupsiu. Paskui palydėk ją į viršų. 

Alisa nesiliaudama žingsniavo po svetainę. 

Viso šito nebūtų atsitikę, Jeigu būčiau pati išruošusi Džeimsą į pa- 
skutinę kelionę. Niekada nemaniau, kad Sofija išplepės. Ta nedora 
mergiūkštė norėjo gauti pinigų iš visur Negalėčiau pasakyti, kad ją 
smerkiu. Nurimk, Psicbe, neinkščiok. Dabar mudvi turime laikytis 
drauge, be j0. Jis nenorėtų, kad mudvi subyrėtume, atsitrenkusios į 
paskutinį barjerą. Negaliu atsikratyti kariuomenės agentų. Tie nori 
viską perimti į savo rankas tr nuslėpti tai, kas iškilo aikstėn. Jei tas 
Makgregoras čia pasirodys dar kartą, pati parodysiu jam duris. Kaip 
pasielgtų Džeimsas? Argi tai svarbu? Tai jis galiausiai prarado sa- 
vitvardą, ne aš. Ką, po galais, jis norėjo daryti? Pasitraukti kaip mo- 
teris į kokią nuošalią pirkią, lyg paskutinis boetas laureatas? Juokin- 
ja! Juk negali staiga patapti moterim. To reikia mokytis daugybę 
metų. Jis nieko neišmanė apie drabužius, laikyseną, gestus. Jis nebu- 
tų mokėjęs net užlipti ir nulipti laiptais, ką jau kalbėti apie tai, kaip 
įlipti į karietą ir iš jos išlipti. Arba kaip tvarkytis su tarnais. Neįsi- 
vaizduoju Džeimso ne liebiančio, o prašančio ką nors padaryti. Be to, 

Jis net vardo neturėjo. Ko gero, tas vardas turėjo būti Miranda. Tū- 
čiau kariuomenei tr man jis vis dar Džeimsas Baris, paveldėjęs vardą 
tr pavardę is savo dėdės. Ir kaip turėčiau elgtis visų šitų apkalbų aki- 
vaizdoje? Tyla liaujasi būti ovi, jeigu skandalas tęsiasi. Tos apkalbos 
tabo akivaizdžiai grėsmingos. Ir aišku, keliančios įtarimą. Aš jau 
tapau pagrindiniu miesto kalbų objektu. Vel. 

Alisa šyptelėjo pati sau ne be šiokio tokio pasitenkinimo. 

Visi laukia, kad aš pasisakyčiau. Ką gi, Jei aš to nežinojau, vadi- 
nasi, tai įrodo vieną dalyką: kad tai buvo visiškai nekaltas rysys, su 
atskirais miegamaisiais. Lemtis. Ir kur kas įdomesnis nei paprastas 
„liaison“. Visame Londone antakiai pakils į viršų. Aš būsiu kviečia- 
ma visu? tr galėsiu išsivaduoti is šito atsiskyrėliško įkalinimo, kuriame 
Džeimsas laikė mus taip saugiai užrakintus. Laisvė! Galėsiu Kalė- 
doms nuvykti į Linkolnšyrą. Gal aš jau 17 sena ponia, tačiau tas senas 
paukštis dar gali skraidyti. Aš vis dar šokau aną sezoną. Galėsiu priimti 
kur kas daugiau lankytojų. Užuot buvusi ponia Džouns, visada ne- 
noriai vykdanti daktaro Bario paliepimus. 

Nesakau, kad gyventi su juo nebuvo nuostabu. Tačiau pasijutau 
visai suryta. Kaip teatras, kurį antstoliai uždarė, paskutiniam spek- 
takliui dar nepasibaigus. Jis taip gai gyveno vienas, kad negalėjo 
įsivaizduoti, kas yra visuomeninis gyvenimas. Jis netgi uzrakindavo 
nakčiai savo miegamąjį, tad man tekdavo naudotis gudrybėmis, kaip 
Jakimui, siekiančiam dirstelėti į Imogenos krūtis. O kartais jis ištisas 
valandas neištardavo nė zodzio, sėdėdavo kaib sfinksas, tr tiek. Tis 
visada toks buvo. Net kai mudu buvome vaikai. Skaitydavo arba ty- 
liai sėdėdavo tr galvodavo. Pernelyg daug galvoti nėra sveika. 

Gerai, pastikalbėsime su amerikiečiais. 

Kaip as atrodau? Hmmm... Jau nebe taib kaip pries kelerius 
metus. Jokia gausybė dažų to jau nebepakeis, nors blausioje šviesoje 
dar ne taip tr blogai. 

— Džese, pakelk žaliuzes ir palydėk ponią žurnalistę aukštyn į 
svetainę. Atnešk mums atvėsinto šampano. 

Taip, aš pasakiau šampano. Kodėl gi ne? Štai raktas. Paskubėk, 
mergyt. Paskubėk. Ji pakankamai ilgai stovėjo prieškambaryje. 

Alisa suklostavo savo juodus gedulo drabužius į deramą liū- 
desio srautą ir nulenkė galvą. Girdėjo, kaip skubriai kaukši pane- 
lės Stekpoul kulniukai į laiptus, paskui dusliau, kai ji artėjo prie 
svetainės. 

— Panelė Stekpoul, ponia, - sušnabždėjo išsigandusi Džesė. 

Alisa iš lėto pakėlė suakmenėjusią galvą, pasitikdama smalsų 
panelės Stekpoul žvilgsnį. O Viešpatie. Ji nustėmė skrybėlaitę, tr jos 
plaukai - tokios pačios raudonos garbanos kaip Džeimso. Koks netikė- 
tumas! 

— Ponia Džouns, jūs labai maloni, kad mane priėmėt, — pasi- 
girdo amerikietiškas sniaukrojimas. Balsas buvo užjaučiantis, bet 
tiesmukas. 

Alisa išlaikė ilgą, kone bauginančią pauzę, paskui sumurmėjo: 

— Panele Stekpoul, jūs tikriausiai labai pavargote po tokios 
ilgos kelionės. Gal išgertumėte truputį šampano? 

— Ačiū, ne. Aš niekad negeriu dirbdama. 

Rankose atsirado užrašų knygelė ir garsiai buvo atverstas tuš- 
čias baltas lapas. 

— Ar jūs nieko prieš, jei aš užsirašinėsiu? 

— Ne, anaiptol, - sušnibždėjo Alisa oriai it egiptiečių karalie- 
nės Mumija. 

Panelė Stekpoul akivaizdžiai smalsiai apsidairė po blausų, bet 
apkrautą kambarį, pastebėdama visus paveikslus ir niekučius. 

— Ačiū, Džese. Pastatyk kibirėlį čia, prie manęs. —- Kvaila pe- 
dantė. Isgersiu viską pati. Alisa įsivaizdavo visiškai kontroliuojan- 
ti padėų. Bet Henrietos Stekpoul nepaimsi. Jai reikėjo infor- 
muoti publiką. 

— Ar nesuklysiu teigdama, ponia Džouns, kad jūs pažinojote 
daktarą Barį nuo vaikystės? 

— Žinoma, pažinojau, - ramiai atsakė Alisa. Puiku. Nevk. 

Noli me tangere* , pasakė daktaras. Aš - ne žmonių rankoms. 
Bet niekas nežinojo kodėl, iki pat paskutinio netikėto atskleidi- 
mo. Garsi ponia, labai apvilta, tapo heroje, ne, mylinčiąja, šito- 
je pasakos versijoje, sunaikinta tvarios nuo vaikystės trukusios 
aistros pavainikiui Deivido Stiuarto Erskino, Bačano grafo, sū- 
nui. Cia būk labai tiksli. Tai rašoma istorijai. Ir bergždžiai mylė- 
jo visą gyvenimą. Kol jos jausmai, jei ne aistra, buvo atlyginti 
švelniu protų susitikimu tuomet, kai kūno liepsnos jau buvo 
užgesusios. 

Užgesusios, po velnių, bet juk publika laukia būtent šito. Mano- 
ma, kad nepadoru mėgautis glėbesčiavimu tr kutenimu, kai tau jau 
daugiau kaip šešiasdešimt. Bet aš pazinojau daugybę senų ožių, vis 
dar stoviniuojančių su kretančia barzda. Luiza buvo visai teisi, kal- 
bėdama apie tokius. 

Paskui paskutinioji liga. Lempa degė dieną ir nakų. Padaryk, 
kad ji labiau panėšėtų į dziovą. Viduriavimas - akivaizdžiai nespū- 
dingas, Amerika nenori girdėti apie suterštas lovas tr virinamas pa- 
klodes. Praslenka vidurnaktis. Kunigas išeina. Paskutiniai įžadai, 
kuriais pasikeista pašnibždomis, ir ramus galas. 

Alisa nusišluostė akis. Panelei Stekpoul užteko padorumo liau- 
tis krebždėti pieštuku ir įžūliai nutraukinėti, kai Alisa priėjo prie 
mirties scenos. Čia stojo pauzė, kurios metu aktorė gurkštelėjo 
šampano. Toliau — prie to šokiruojančio atskleidimo ir tiesos apie 
kūną, nuvyniojus drobulę. 

- Ir tas kūnas buvo ne tik tobulas moters kūnas, panele Stek- 
poul, bet ir vaiką pagimdžiusios moters kūnas. Dėl to aš nė tru- 
pučio neabejoju. 

Alisa išgalvojo tas ištampyto pilvo žymes. Ji jų turėjo pati, tad 
kodėl gi jų nepriskyrus ir Džeimsui, taip puikiai išsilaikiusiam 
iki beveik septyniasdešimties metų. Juk niekas jo neiškas ir ne- 


* Neliesk manęs - bt. 

patikrins. Henrieta Stekpoul susidūrė su sensacingiausia per sa- 
vo karjerą žinia. Ji spaudė Alisą pateikti daugiau detalių. 

— Bet jūs juk gyvenote daktaro namuose daug metų, ponia 
Džouns, ir pažinojote jį nuo vaikystės, nejaugi jūs iš tikrųjų nie- 
kada nieko neįtarėte? 

— Niekada, - pabrėžtinai sumelavo Alisa, — niekada. Nė kartelio. 

— Juk sklido kalbos, kad daktaras Baris - hermafroditas. Negi 
jums niekada nekilo pagunda?.. Turiu galvoje, tikriausiai buvo 
progų?.. Turint omenyje tą jūsų tobulą artumą?.. 

Alisa ženklu parodė, kad jai reikia dar įsipilti atšaldyto šampa- 
no balso stygoms sutvirtinti. Ji ramiai nusprendė pakelti kainą ir 
tai darydama nurodė, jog, galimas daiktas, liko fotografijų. Ji 
pasinėrė į viską atskleidusio angelo vaidmenį ir dabar ji papasa- 
kos jau viską. Na, ne visai viską. Bet padovanos Amerikai nuosta- 
bų pasakojimą, kupiną paslaptingumo, aistros ir nuotykių, pasa- 
kojimą apie aktorę ir daktarą, apie dešimtmečius trukusį, per 
kontinentus nusidriekusį nenumaldomą potraukį, apie nemarią 
meilę. Jei ta istorija bus įdomi, The New Tork Post tikrai sumokės. 
Alisa Džouns - profesionali atlikėja. O niekas nevaidins savo 
geriausio spektaklio už mažesnę nei didžiausią įmanomą kainą. 

PABAIGOS ŽODIS 


Žmonės ir įvykiai, aprašyti šioje knygoje, — ne visai išgalvoti. 
Džeimsas Miranda Baris iš tikrųjų tarnavo kariuomenės gydyto- 
ju nuo 1813 iki 1859 metų. Jis buvo gerai žinomas kontrover- 
siškas medicinos reformatorius, viešai ginčijęsis su Florence Nigh- 
tingale. Jo dviprasmiška lytinė tapatybė kėlė daug spekuliacijų ir 
debatų per visą jo gyvenimą. Skaitytojai, pageidaujantys sužino- 
ti daugiau jo gyvenimo faktų, turėtų paskaityti mano išstudijuo- 
tą June Rose biografiją The Perfect Gentelman (Hutchinson, 
1977). Rachel Holmes rašo naują Bario biografiją, taigi mes 
galime tikėtis naujai atskleistų dalykų. Kitos istorijos apie Barį: 
Isobel Rae The Strange Story of Dr James Barry (Longmans, 
Green,1958) ir Jessicos Grove bei Olgos Racster romanas Dr Ja- 
mes Barry: Her Secret Story (G.Howe, 1932). Apie kitos lyties 
drabužių dėvėjimo reikšmę žr. Marjorie Garber Vėsted Interests: 
Cross Dressing and Cultural Anxiety (Routledge, 1992), kur esa- 
ma ir skyriaus, skirto Bariui. 

Be galo naudingi man buvo toliau išvardyti tekstai ir žinynai. 
Apie Bario „dėdės“ gyvenimą ir kūrybą žinių sėmiausi iš Willia- 
mo L. Pressly knygos The Lifė and Art of James Barry (Yale Uni- 
versity, 1981) ir iš jo parodos TAte galerijoje katalogo James Bar- 
vy: The Artist as Hero (The Tate Gallery, 1983). Apie devyniolik- 
tojo amžiaus ligas ir jų gydymą, kaip jos pasireiškė ir ką žmonės 
apie jas manė, sužinojau studijuodama The Cambridge Ilustra- 
ted History of Medicine, išleistą Roy'aus Porterio (Cambridge Uni- 
versity Press, 1996). Williamo Cobbetto Rural Rides, išleista 

Geroge'o Woodcocko (Penguin, 1967), pirmą kartą išleista 1830 
metais, pateikia gyvą Pietų Anglijos devynioliktojo amžiaus tre- 
čiojo dešimtmečio peizažo vaizdą. Mane taip pat patraukė G1/bert 
White's Tear: Passages from tbe Garden Kalendar and The Natura- 
list's Journal, parengta Johno Commandeno (Oxford University 
Press, 1982). Jennifer Stead Food and Cooking in Eigteenth Centu- 
vy Britain 1 Maggie Black Food and Cooking in Nineteentb Century 
Britain, abi išleistos leidyklos English Heritage 1985 metais, man 
labai padėjo rašant apie virtuvę ir valgių gaminimą. Aš pasinau- 
dojau paties Benjamino Roberto Haydono žodžiais; žr. Neglected 
Genius: The Diaries of Benjamen Haydon, išleistą Johno Jolliffe'o 
(Hutchinson, 1990). Informacijos apie devynioliktojo amžiaus 
teatrą sėmiausi iš Simono Trussleno British Theatre (Cambridge, 
1994) ir iš Claire Tomalin puikios Doros Jordan biografijos Mrs 
Jordan“ Profėssion (Penguin, 1995). Taip pat naudinga ir kerinti 
buvo knyga Women Reading Shakespeare: An Antology of Criticism 
1960-1900, išleista Ann Thompson ir Sashos Roberts (Manches- 
ter University Press, 1997). Ypač pravartūs tekstai rašant skyrių, 
kuriame veiksmas vyksta Vest Indijoje, buvo: M. G. Lewiso Jour- 
nal of a West India Proprietor 1815-1817 (George Routledge and 
Sons, 1929), Gad Heumann „The Killing Time“: The Morant Bay 
Rebelkion in Jamaica (Macmillan Caribbean, 1994), Michaelo 
Pawsono ir Davido Buisseret Port Royal, Jamaica (Clarendon Press: 
Oxford, 1975) ir Mary Turner Slaves and Missionaries: The Disin- 
tegration of Jamaica Slave Society 1787-1834 (Univesity of Illinois 
Press, 1982), kuriame pateikiamas išsamus istorinis 1831 metų 
vergų sukilimo aprašymas. Pasinaudojau jos darbu penktajame ro- 
mano skyriuje ir esu dėkinga jai bei savo motinai Sheilai Duncker 
už bibliografinę pagalbą ir patarimus istorijos klausimais. Tikrasis 
Džeimsas Baris, dirbęs Jamaikoje sukilimo laikais, rašė: „Aš tar- 
navau per sukilimą, kai negrai degino plantacijas, vadovaujamas 
sero Willoughby Cottono.“ 

Ši knyga yra grožinės literatūros kūrinys, vaizduotės sukurtas 
vieno tikriausiai labai keisto gyvenimo tam tikrų aspektų tyrinė- 
jimas. Todėl naudojausi laisve, kuria naudojasi visi romanų rašy- 
tojai, pasitelkdami istorinę medžiagą, jeigu jie nėra istorikai griež- 
tąja to žodžio reikšme. Alisa Džouns - grynai išgalvotas asmuo. 
Mano istorijai netiko tikroji dailininko Džeimso Bario mirties 
data - 1806 metai, tad aš priverčiau jį gyventi iki 1816 metų. 
Tikiuosi, jis man atleis. Fransiskas de Miranda gyveno nuo 1750 
iki 1816 metų ir mirė belaisviu Ispanijoje. Aš pakeičiau jo gyve- 
nimo datas į 1770-1836 metus, nes manau, kad jam būtų patikę 
pamatyti daugiau devynioliktojo amžiaus. O numirti pasiunčiau 
jį namo. Paskutinė Bario tarnyba buvo Kanadoje. Aš nuspren- 
džiau, kad jis turi baigti savo karjerą Jamaikoje. Šiaip ar taip, jos 
klimatą jis labiau mėgo. Tose vietose, kuriose pasakojama, kaip 
žmonės, tarkim, Vest Indijos vergai, kentėjo ir mirė skausmuo- 
se, likau kiek tik įmanoma ištikima istoriniams faktams. O dėl 
vidinės Džeimso Mirandos Bario gyvenimo tiesos mes galime 
tik spėlioti, nes faktų likę labai mažai. Ir būtent šioje sferoje ro- 
manistas visada turi pranašumo prieš istoriką. 

Pirmąjį Džeimso Mirandos Bario juodraštų baigiau rašyti būda- 
ma Kinstlerbaus Shlos Wiepersdorf Brandenburge, Vokietijoje, 
1997 metų rudenį. Esu dėkinga Brandenburgo žemės mokslo, 
mokslinių tyrimų ir kultūros ministerijai, finansavusiai mano vieš- 
nagę Vypersdorte, ir norėčiau padėkoti tų kūrybos namų direk- 
torei poniai Doris Sossenheimer, jos personalui ir visiems ki- 
tiems stipendininkams, dirbusiems Vypersdorfe tuo metu, ypač 
tapytojai Sati Zech. Mano pirmoji skaitytoja S. J. D. daug gir- 
dėjo apie šią knygą telefonu, paskui atidžiai perskaitė jos rank- 
raštį. Ši knyga ir visos kitos mano parašytos knygos skirtos jai. 
Mano dėkingumas jai visada bus per menkas. 


Patricia Duncker, Prancūzija, 1998 

PATRICIJA DANKER (Patricia Duncker, 1951) - Rytų Anglijos 
universiteto kūrybinio rašymo profesorė, talentinga XVIII-XIX a. 
britų literatūros specialistė, feminizmo ir lyčių studijų teoretikė, garsi 
šiuolaikinė britų rašytoja, ryžtingai trinanti fakto ir fikcijos ribą, 
stebinanti skaitytojus kupinomis aistros, neįtikėtinomis, žaismingomis 
istorijomis, kūrybinės vaizduotės proveržiu ir beatodairiška 
menine drąsa. 


2002 m. lietuviškai buvo išleistas šios autorės romanas 
„Haliucinuojantis Foucault“. 

Romane „Džeimsas Miranda Baris“ (1999) pasakojama apie realią, 
paslaptingą ir unikalią asmenybę, karo gydytoją, medicinos naujovių 
diegėją, talentingą chirurgą, administratorių, aršų dvikovininką ir 
sąmojingą meilužį, kuris, kaip paaiškėjo po jo mirties, — nors dėl šio 
fakto iki šiol nesutaria mokslininkai, — iš tiesų buvo... moteris. 


Aš rašau apie visuomenės paribio žmones, seksualinius nusikaltėlius, 
atstumtuosius, pamišėlius, apsimetėlius. Rašau apie fiziologinį 
kraštutinumą, apie neįveikiamą erdvę tarp normalaus pasaulio ir 
pasmerkimo. Jei būčiau kūrusi prieš penkis šimtus metų, turbūt būčiau 
buvusi vienuolė ir ramiu balsu jums teigusi, kad mane labiausiai domina 
keturi paskutinieji dalykai: Dangus, Pragaras, Mirtis ir Teismas. 

